
Na osnovu mišljenja Federalnog ministarstva obrazovanja, nauke, kulture i sporta 
broj 03-38-2575/99 od 02.06.1999. godine knjiga Bosanski jezik u 100 pitanja i 
100 odgovora preporučuje se kao šira stručna literatura za nastavnike i učenike u 
osnovnim i srednjim školama. 


BOSANSKI JEZIK 
U 100 PITANJA 
I 100 ODGOVORA 


PREDGOVOR eo srama daje oa aje 


Odavno postoji potreba da se u popularnoj formi dadu neophodna 
objašnjenja o bosanskom jeziku. Treba odgovoriti na osnovno pitanje: šta 
je to bosanski jezik, "gdje je, odakle je, kuda je", što bi rekao pjesnik, da 


prostiš", taj jezik? Da li on postoji, ili ne postoji? 


Ova knjiga nije namijenjena stručnjacima, alij je ipak pisana na naučnoj 
bazi. U tome će i biti zanimljiva; u stilu i načinu razmatranja dostupna svima, 
a znanstveno utemeljena. Odlučio sam-da je napišem nakon jedne večernje 
šetnje sa bratom; Crvenim trgom u Moskvi, na dan 14. aprila godine 1996. Go- 
voreći o Bosni iskazasmo nadu da će se bošnjački narod, nakon tragičnih do- 
gađaja i zločina koji je nad Bosnom počinjen, većjednom dozvati pameti i um- 
'jeti cijeniti vlastite vrijednosti mudrije nego što je dosle činio. Naš razgovor 
dotakao se i bosanskog jezika, tog fenomena oko kojeg se lome tiha koplja. 
Taj jezik i dalje je obavijen tajanstvom, nekom famom u smislu ima li ga, ili" 
nema". Mnoga pitanja u vezi s njim još su skrivena u magli neznanja. 


Brat je pričao kako se u Pragu (gdje živi i radi) nedavno našao u ne- 
kom društvu privrednika. Bosanaca, pa se poteglo i pitanje ko kojim jezi- 
kom govori; srpskohrvatskim, hrvatskosrpskim, srpskim, hrvatskim. Kad je 
brat rekao da govori i piše bosanskim, jedan od sagovornika (inače intelek- 
tualac višega ranga, tzv. tehnički inteligent) upitao je začuđeno: "Kakav bo- 
sanski jezik?" Moj brat (ekonomist po struci, uspješan privrednik i rukovo- 
dilac) ostao je pri svome. On nema drugog maternjeg jezika (kao ni druge 
majke) osim svog bosanskog. Taj sagovornik, inače bosanski Srbin (na 
žalost, i tako ga moramo .predstaviti) nije odustao od tvrdnje o nepostoja- 
nju bosanskog jezika. Jednostavno ga nema, on je "izmišljen": A moj brat, 
kao ekonomist, nije umio da mu objasni da tog jezika fima", da ga niko ni- 
je izmislio, ukoliko samu historiju ne optužimo da ga je - "izmislila". 


I tako, ponukan tim razgovorom sa bratom, odlučih napisati ovu 
knjigu, njemu posvećenu. Ona će naročito dobro doći onima koji streme da 
prošire znanje o sebi i svome porijeklu. Knjiga bi mogla korisno poslužiti i 
onima koji tvrdo ostaju pri svojim neznanjima. Jer neznanja idu od predra- 
suda i:od naše nespremnosti da te predrasude prevaziđemo. 


Moskva, 15. IV! 1996. 

MOJ LJETOPIS BOSANSKOG JEZIKA 


Odrastao sam u lovačkoj porodici, od ranog djetinjstva slušajući lov- 
ce- pripovjedače. Mnogi su bili gosti kod moga oca Aziza i dćde Muhame- 
da Jahića. Dječački radoznalo, upijao sam riječi, rečeniče, tu muziku od 
glasova, raznih meni dokučivih i nedokučivih tonova. Mamio me taj priv- 
lačni ritam narodnoga govorenja, koji se ni u jednoj školi ne uči, niti se 
može naučiti. Moj dedo i otac umjeli su vrlo lijepo pripovijedati; zato su 
vazda bili u centru pažnje. Prva moja sjećanja u životu vezana su za ambi- 
jent dva porodična doma, djedovskog u Prači i očinskog u Rogatici, u koji- 
ma se njegovalo pripovjedačko umijeće. Naslađivao sam se tim umijećem, 
slušajući pričanja moga oca i dede, i mnogih njihovih prijatelja, usputnih 
namjernika, ne samo lovaca. A tim "muškim" pričanjima na svoj "merha- 

_metniji"? način prikradale su se umirujuće riječi moje nene Abide (očeve 
majke) i Šuhrete (moje majke). I jedna i druga govorile su izvornim čaršij- 
skim bosanskim govorom, istočnobosanskog "mirisa i ukusa". 


U Prači (odakle je porijeklom porodica Jahić) ostala je pripovje- 
dačka legenda kako je moj dedo Muhamedaga Jahić pričao o jednom 
svom doživljaju u lovu. Njegov ker, njušeći za zecom (ili za nekom dru- 
gom divljači) nanjušio je u zemlji - findžan. Iskopao ga je šapama, a kad 
je dedo pristigao, imao se čega nagledati. Findžan je bio ukrašen prelije- 
pim crtežima iz lova, sav u plavim bojama; sa srnama, strijelama, psima- 
-goničima i nakićenim lovcima. Priča, na prvi pogled, možda i čudna, ali 
samo na prvi pogled. Kako je ona bila ispričana, način na koji je taj 
doživljaj okitio Muhamedaga Jahić, opisujući findžan sa crtežima, ostao 
je u pamćenju ljudi. Taj findžan Muhamedage Jahića za mene se javlja 
prvim simbolom, začetkom moje svijesti o jednom jeziku, u prošlosti za- 
taškivanom,. jeziku koji se ponovo naziva. svojim pravim imenom. Da, 
moj dedo Muhamedaga Jahić pripovijedao je autentičnim jezikom Bo- 
sne. I nije to bio samo istočnobosanski dijalekt već nešto više od toga, ši- 
re i "bosanskije". Ja to tada nisam Znao, nisam o tome razmišljao. Tek 
sad, u sjećanju mi se vraća ta jedinstvena melodija govora koji je mogao 
biti samo ono što je oduvijek bio - bosanski. 


Pamtim i mnoge druge pripovjedače, među kojima su mi ostala u 
sjećanju dva imena: Haso Hasanagić i neki Jarkan, ili Jarcan", kako ga je 
dedo "bosanski" zvao. Prvi je bio umjetnik u pričanju o lovačkim dogodovš- 
tinama. Drugi je "vazio" o ratnim zbivanjima i svojim lutanjima po Zaro- 
bljeništvima, frontovima, kućama i štalama od Berlina do Moskve. I njih 
dvojica imali su autentičan jezik, ukrašen starinskim riječima, turcizmima i 
raznovrsnom narodnom frazeologijom, čega tada nisam bio svjestan. Ali 


, 

sam zato znao jedno, da je taj njihov govor lijep. Govorili su bosanski. Dru- 
gačije niti su umjeli da govore, a ni htjeli, sve da su i umjeli. Oni nisu ni ra- 
zmišljali o tome kojim jezikom pričaju: To se samo po sebi za njih podrazu? 
mijevalo:da divanć bošnjački". 


Kad sam krenuo "na škole? 5 jezikom kj ee se nazivao srpskohrvatski 
počeo sam se baviti profesionalno. Najprije kao nastavnik u osnovnoj ško- 
li; zatim kao saradnik Instituta za jezik i Filozofskog fakulteta u Sarajevu, 
gdje me rat zatekao u zvanju vanrednog profesora. Uoči samog rata objav- 

ljena je moja knjiga "Jezik bosanskih Muslimana zu 1kojoj meko 
dosadnja znanja o jeziku Bošnjaka. (MNS EDO 


! Dođe vakat da bosanski jezik izroni. iz "zaborava; Popri onog. fi- 
ndžana izrovljenog iz zemlje, ukrašenog prekrasnim ( crtežima. Došlo je vri- 
jeme da se o tom jeziku govori i piše slobodtio: Do nas napokon dopire. svi- 
jest da je to jezik koji ima svoje historijske korijene. I sva ona neophodna 
svojstva koja odlikuju i druge naše srodne jezike, srpski i i hrvatski. )) 


Zbog preteškog naslij eđa tog tabu-jezika i složenosti bosanske histori- 
je, naših površnih znanja o sebi i još površnijih znanja drugih o nama, zbog 
naše neizgrađene svijesti o jeziku:kao temelju nacionalnog opstarika i zbog 
mnogo čega drugog, htio bih u ovoj knjizi dati neka osnovna. objašnjenja o 
bosanskom jeziku. Važnosti tog jezika svjestan sam ne samo kao filolog već i 
kao čovjek koji je tragediju agresije na Bosnu doživio i kao tragediju kultur- 
noga bića ove zemlje. Toga bića koje sad valja obnoviti, s nadom u istinski 
preporod ne samo te kulture već i naše svijesti o njoj: I svijesti da se u samo- 
me jezgru kulturnog bića Bosne nalaži njezin - bosanski jezik. I 

1. JEZICI NA BALKANU 


PITANJE:.U čemu je posebnost etničkog i jezičkog razvoja na Balkanu? 


ODGOVOR: Narodi na Balkanu formirali su se u složenim uvjeti- 

ma odnosa između starinačkoga balkanskog i doseljeničkoga slavenskog 
stanovništva. Balkan je naseljen od davnih vremena, a Slaveni na njemu 
zatiču starinačko stanovništvo Ilire, Tračane, Kelte i druge. Slaveni za re- 
lativno kratko vrijeme prevladavaju, a tako i slavenski dijalekti. Gube se 
postepeno tragovi balkanskih etnosa i jezika, ili se u materijalnoj i i duhov- 
noj kulturi još čuvaju, kao npr. u geografskim nazivima. Takav je slučaj sa 
samim nazivom Bosna, koji je porijeklom vjerovatno iz ilirskog jezika. 
Južni Slaveni se vremenom dijele na zapadnu i i istočnu grupu. Bosanski je- 
"zik razvio se iz zapadne južnoslavenske grupe, zajedno sa slovenskim i su- 
sjednim jezicima hrvatskim i srpskim, dok u istočnu grupu idu makedon- 
ski, bugarski i izumrli staroslavenski. Bosanski j je vrlo srodan sa srpskim i 
hrvatskim, a sve tri jezika su nastala na jedinstvenoj štokavskoj dijalek- 
atskoj bazi. Razlike među njima javljaju se prije svega na leksičkom planu 
(u riječima), što ne znači da tu nema i nekih drugih, prostom oku manje 
uočljivih razlika. Veze među jezicima na Balkanu veoma su tijesne. TO su 
mali jezici, tj. jezici malih naroda, formiranih u jednom spletu veoma sro- 
dnih etnosa, srodnih ne samo istim slavenskim porijeklom već i vjekovnim 
zajedničkim životom. Posebno je pitanje odnosa slavenskih jezika prema 
neslavenskim, albanskom i mađarskom prije svega. Albanski je vjerovatno 
ilirskoga porijekla, potomak starinačkoga balkanskog jezika, a mađarski je 
jezik iz ugro-finske grupe, prenesen u Panoniju tokom X vijeka. 


Na formiranje jezičkih razlika utiče podijeljenost balkanskoga pro- 
stora na zapadnu i istočnu crkvu, a potom dolazi do najneposrednijeg sus- 
reta sa islamom, što donosi inovacije u narodnu materijalnu i duhovnu 
kulturu. Hrvatski jezik formira se na području uticaja katoličke crkve, ka- 
kav je slučaj i sa slovenskim. Srpski nastaje na tlu dominacije pravoslavlja, 
kao i makedonski i bugarski. Bosanski jezik nastao je u sredini, a njegovo 
porijeklo i razvoj vezani su za bogomilstvo i dolazak islama. Ma koliko 
ovakva slika izgledala uprošćena, ona je neophodna da bi se shvatila 
osnovna zakonitost razvoja. Svi drugi kasniji, nadograđujući faktori ostaju 
uslovljeni ovim prvim, temeljnim faktorom religioznih razlika na Balkanu. 
Te razlike u osnovi su formiranja nacionalnih grupa, time i jezičkih. 


Jezik se na jednoj teritoriji kroz vrijeme sam po sebi mijenja; unutar 
prostora i 'unutar vremena" neminovno se javljaju razlike. Suprotan razvoj 
također djeluje u njemu; to je tendencija smanjivanja razlika. Čitav jezički 

proces, zapravo, to je stalno sučeljavanje tih dvaju suprotstavljenih pravaca, 
razdvajanja i približavanja, tj. povećavanja ili smanjivanja razlika. Ta opća 
zakonitost jezičkog razvoja važi iza naš prostor, s tim što se tu javljaju izvje- 
sna.odstupanja:od uobičajenih jezičkih situacija. Da nije bilo takvog religio- 
 znoga dijeljenja na području država Hrvatske, Bosne i Hercegovine, Crne 
Gore 1 Srbije, te da to razdvajanje. nije pratila i tradicija srednjovjekovnih 
država, jezički razvoj bi:najvjerovatnije: išao u drugom: pravcu; više u pravcu 
smanjivanja nego povećavanja razlika. Hrvatski, srpski i. bosanski jezik u 
smislu govorne. osnovice nemaju lingivističkih uvjeta da budu zasebni jezici." 


"Zašto nemaju ikoji su to lingvistički. uvjeti" čije im. "odsustvo 0spo- 
'rava pravo na samostalno postojanje?. Odgovorili bismo na to pitanje ne: 
kom vrstom "filološke slavenske antiteze"', tj. počevši također pitan jem. Je- 
smo li mi, balkansko- -Slavenski narodi; žasebni narodi i imamo li svoje za- 
sebne jezike? Mi nismo zasebni" narodi, niti imamo zasebne" jezike, ali 
''to ne znači da nismo narodi ida nemamo svoje jezike. Jesmo narodi i ima- 
"mo svoje jezike. Drugo je pitanje koliko smo mi.jedni od drugih različiti i 
"zasebni" i koliko su nam maternji jezici različiti i zasebni". Vodimo pori- 
jeklo od zajedničkog južnoslavenskoga. praetnosa i jezici nam potiču. iz 
južnoslavenskoga prajezika. Razlike. među nama, da nije vjerskih podjela, 
ostale bi samo na etničkom i dijalekatskom nivou. Ali i taj etničko-dijale- 
katski nivo bio je vrlo srodan, razvijao se.na štokavskim, odnosno novošto- 
kavskim osnovama. Prema tome, jezički sistem koji je u osnovi zapadnobal- 
kanskog slavenskog etnosa, jedan je zapravo, razumljiv svima. Tu, dakle, ne 
može biti govora o zasebnim jezicima, niti je bilo ikakvih uslova da se kao 
zasebni" razviju. Na tu jezičku bliskost, da ne kažemo jednoobraznost (jer 
u principu jezička jednoobraznost i ne postoji), od srednjeg vijeka naova- 
mo nadograđuju se dva faktora, koji idu u suštini suprotnim smjerom od 
jezičkog; utičući na formiranje razlika među etnosima. Prvi je religijski, a 
drugi je faktor državnost. Najprije se prostor dijeli na sferu uticaja kato- 
ličke crkve i sferu uticaja pravoslavne crkve. Potom se među njima javlja 
bogomilstvo, a onda islam. Formiraju se četiri nacije: Srbi, Hrvati, Bošnja- 
ci i Crnogorci, u granicama četiriju država. To odgovara postojanju triju je- 
zika (srpskog, hrvatskog i bosanskog), s tim što problem "crnogorskog jezi- 
ka" ostaje otvoren. Još su nerazjašnjena pitanja odnosa crnogorskog naro- 
da prema '"njegoševskom srpstvu"! i uopće prema Srbima kao narodu. Jesu 
li Crnogorci "Srbi"', odnosno "regionalni Srbi" ("južni Srbi"), ili su oni ipak 
zaseban" narod? Govore li oni srpskim ili crnogorskim jezikom", još uvi- 
jek se postavljaju čak i takva; naoko laička, pitanja. 

2. STARI JEZICI NA BALKANU 


PITANJE: Koji su to starinački jezici na Balkanu? i 


ODGOVOR: Najčešće se govori o dva jezika: ilirskom i tračkom. 
Ilirski je po svemu sudeći zauzimao zapadnije, a trački istočnije dijelove 
Balkana. Ti jezici su ostavili tragove; naročito u geografskim nazivima. Mo- 
guće je da albanski jezik predstavlja neku vrstu nasljednika ilirskog jezika, 
a:rumunski tračkoga; mada je to do danas nedovoljno proučeno. Ilirski je- 

'ziku posljednjim fazama svoga klasičnog ilirskog razvitka bio je snažno ro-. 

maniziran. Pripajanjem ilirskoga prostora rimskim. kolonijama i nadira- 
njem Južnih Slavena on se gubi zajedno sa ilirskim:etnosom, ili se čuva i 
preobražava u albanski jezik i albanski etnos. Naziv ilirskog etnosa i njego- 
vog jezika čuva se na Balkanu. Naši su slavenski preći sebe nazivali 'Tliri- 
ima", a svoj jezik ilirskim" (€iliričkim"). Tako npr. reformatorski pokret u 
Hrvatskoj nazvan je ilirskim pokretom; njegovi sljedbenici ilircima,.a taj na- 
ziv je označavao ideju južnoslavenskog ujedinjenja. Ilirsko ime bila je neka 
vrsta terminološkog simbola težnje ka ujedinjenju. Ono je sačuvano u svi- 
jesti južnoslavenskih etnosa, upućujući na zajedničko porijeklo, koje se 
označavalo ilirskom odrednicom. 


3. DIJALEKTI | NJIHOV RAZVOJ 


PI TANJE: Kojim su se glavnim pravcima razvijali naši dijalekti? 


ODGOVOR: Prije doseljavanja na Balkan došlo je vjerovatno do 
formiranja triju govornih grupa, zametaka današnjeg štokavskog, čakav- 
skog i kajkavskoga dijalekta. Po doseljenju na Balkan, zapadni i sjeveroza- 
padni dio zauzeli su kajkavći (koji su imali oblik upitne zamjenice kaj), ju- 
| gozapadni teren - čakavci (sa zamjenicom ča), a istočni prostor - štokavci 
(sa zamjenicom što, šta). Prvih vijekova razveja dijalekata (između VIII i 
XIV vijeka) prostor štokavskoga dijalekta bio je manji nego danas, jer su se 
kajkavski i čakavski dijalekt prostirali dublje prema istoku. Južno i jugoi- 
stočno ijekavsko štokavsko žarište širi se prema sjeveru i sjeverozapadu, 
migracijama. intenziviranim od vremena turskih osvajanja. U periodu od 
XVI do XIX vijeka štokavski dijalekt tako uvećava svoju teritoriju, šire- 
njem novoštokavskih govora .po staroštokavskom terenu, a i na prostoru 
kajkavskoga i čakavskoga dijalekta. 


Bosanski jezik u 100 pitanja i 100 odgovora | 15 


Na današnjem području Bosne i Hercegovine u srednjem vijeku je 
dominirala zapadna štokavština, štokavski dijalekt prijelaznoga tipa prema 
čakavštini. Zato se u literaturi često tvrdilo da je Bosna u srednjem vijeku 
bila čakavska, da je čakavizam dopirao do rijeka Bosne i Neretve, čak i do 
Drine. Nesumnjivo je jedino da je zapadna štokavština u historijskom smi- 
slu govorna osnovica bosanskog jezika. aa 


Unutar štokavskih govora formiraju se tri cjeline; koje će se kasnije 
migracijama među sobom miješati. To su istočnoštokavski ekavski, južnoš- 
tokavski ijekavski i zapadnoštokavski, pretežno ikavski. Bosanski jezikj jeu 
čisto teritorijalnom smislu. historijski nastao na: osnovama. 'zapadnog' 'što- 
kavskoga dijalekta. Južna štokavština, tj; ijekavska, među OVim: trima što- 
kavskim cjelinama bila je u etničkom pogledu daleko najpokretljivija. Ije- 
kavski govori. su. migracijama prekrivali sjevernije. i. istočnije. prostore 
čakavskoga dijalekta i zapadnog štokavskog, a širili Se i na prostore kajkav- 
skoga dijalekta. Tako je današnja slika dijalekata izbušena, nju karakteri-" 
ziraju oaze. Sve je to rezultat migracionih pomjeranja u toku nekoliko vije- 
kova. Bosansko-hercegovački teren nakon tih migracija postao je šarolik i 
dijalekatski nejedinstven. Na njemu već preovladava južna ijekavska. što- 
kavština, mada se još čuvaju ostaci zapadnog štokavskoga dijalekta, prije 
svega ikavizam i šćakavizam. I 


4. ZAPADNA, ISTOČNA | JUŽNA 
ŠTOKAVŠTINA 


PITANJE: Šta je to zapadna, šta istočna, a šta južna štokavština? 


ODGOVOR: Štokavski govori prevladavaju na našem prostoru. Oni 
zahvataju područje od istočnih granica čakavskog i kajkavskoga dijalekta. 
To znači od Dalmacije i Hrvatskog zagorja do granica prema albanskom i 
bugarskom jeziku (na jugoistoku i istoku), te prema rumunskom i mađar- 
skom (na sjeveroistoku i sjeveru). Ti štokavski govori su se izdiferencirali 
negdje u XV vijeku, kad se stari glas jat mijenja u e, i, te u ije, odnosno je. 
Time dolazi do formiranja ekavskih (seno; vetar), ikavskih (sino; vitar) i ije- 
kavskih govora (sijeno; vjetar). Na istoku su ekavski govori, na jugoistoku 
ijekavski, na zapadu ikavski. U ijekavskim istočnohercegovačkim i ikavskim 
zapadnohercegovačkim govorima dolazi do formiranja novih akcenata. Od 
postojeća dva silazna akcenta (dugosilaznog "? i kratkosilaznog \\ ) preno-, 
šenjem za jedan slog ka početku riječi dobijaju se dva nova, uzlazna akcen- 

ta: dugouzlazni i kratkouzlazni . Od mofika nastaje motika, a od brada - 
brađa. Govori u kojima se to desilo:nazivaju se novoštokavski. Oni će se ka- 
snije migracijama. širiti na prostor ekavskih i ikavskih štokavskih govora. 
Srpski jezik formira se na govornim osnovama istočne štokavštine, vreme- 
nom: naseljavane. novoštokavcima sa juga. Bosanski jezik formira se na 
osnovama. zapadne štokavštine, veoma izmijenjene pod snažnim uticajem 
južnih štokavskih govora. Hrvatski jezik nastaje na vrlo razuđenoj dijale- 
katskoj bazi; njemu su u teritorijalnoj osnovici kajkavski i čakavski dijalekt, 
ali su ti dijalekti u njega. ipak manje ugrađeni. Novoštokavština je u ilir- 
skom pokretu poslužila. kao osnovica i hrvatskom književnom jeziku, kao 
što se to, uostalom, dogodilo sa srpskim i sa bosanskim. Zapadna štokavš- 
tina u rezultatu 'migracija vremenom je dobijala sve više odlika južne što- 

- kavštine. Tako se dogodilo: da u bosanskom i hrvatskom bude prihvaćena 
ijekavska zamjena jata, uz podršku ijekavske pisane tradicije, naročito one 
dubrovačke i istočnobosanske šćakavske. U-čisto teritorijalnom smislu (u 
smislu iskonske dijalekatske osnovice) prostor na kojem se razvio bosanski 
jezik bio je većim dijelom ikavski. Taj ikavizam ga je vezivao za čakavski 
dijalekt. To bi značilo da su hrvatski i bosanski jezik u genetskom pogledu 
srodniji negoli hrvatski i srpski. Bosanski je historijski nastajao na osnova- 
ma zapadne štokavštine. Hrvatski se također genetski dodirivao toga prije- 
laznoga dijalekatskoga tipa, sa kojim je graničio svojim dijalektima, čakav- 
skim i kajkavskim. Pošto su dijalekatske granice relativne pojave (jer to ni- 
su ni državne ni republičke granice), jezičke osobine se šire srazmjerno 
kontaktima među govornicima susjednih dijalekata. Tako se odvijao kon- 
takt između bosanskih zapadnoštokavskih i hrvatskih dijalekata. Hrvatski i 
bosanski jezik među sobom su bliski i u tome što su oba prihvatili ijekavski 
refleks jata, mada je on samo djelimično bio u njihovoj tradiciji. Taj ijeka- 
vizam razlikovao se prilično od onog južnog ijekavizma (istočnohercego- 
vačkog i zapadnočrnogorskog), koji se širio migracijama. Vukovom refor- 
mom i ilirskim pokretom došlo je do znatnih ujednačavanja, pri čemu se ve- 
oma raširio i postao općeprihvaćen tzv. vukovski ijekavizam. 


5. DIJALEKATSKA BAZA BOSANSKOG JEZIKA 


PITANJE: Koji su to starinački dijalekti i kako su se oni razvijali na 
području današnjega bosanskog jezika? 


ODGOVOR: Teren Bosne i Huma bio je u srednjem vijeku podi- 
jeljen na četiri dijalekta. Ta četiri dijalekta poslužila su kao govorna 

osnova. za jezik Bošnjaka. Na svijetu ne. postoji književni jezik za čiju 
osnovicu nije poslužio neki konkretni dijalekatski prostor. Ni naši jezici 
u tom smislu nisu izuzetak. Da bi neki jezik mogao postati jezik šireg 
sporazumijevanja, prvi uvjet je postojanje uzorka konkretnoga govornog 
sistema. Taj konkretan jezički sistem je dijalekt. Međutim, dijalekt nije 
sposoban da u svom izvornom vidu postane jezik. Potrebni su neki dru- 
gi, za književni jezik i važniji, faktori da bi taj dijalekt poslužio kao nje- 
gova osnovica. Mnogi jezici veoma se razlikuju od dijalekata koji su im 
poslužili kao baza. U slučaju slavenskih jezika na Balkanu, to se također 
može reći. Ipak, utom pogledu postoje razlike od teritorije do teritori- 
Je; ponekad i iod jezika do jezika. th : 


 Bosanskohercegovački prostor u 1 srednjem vijekii, do dolaški Mira. 
ka, _pripadaoj je najvećim dijelom zapadnoj štokavštini. Teritorij te zapadne 
štokavštine u grubim crtama (kako je to rekonstruirala historijska dijalek- 
tologija) biojj je podijeljen na četiri dijalčkta: 


-i-šća (sino; šćap) ije-šća (sijeno; šćap) 


i-šta (sino; štap) ije-šta (sijeno; štap) ' 


Teren je bio :razdijeljen unakrsno. Jedna granica. (uslovno 
shvaćena, kao-i svaka jezička granica) išla je vertikalno linijom rijeka 
Bosne i Neretve; istočno od te linije prostirali su se ijekavski govori, a 
zapadno :ikavski. Vodoravnom linijom, koja je otprilike dijelila Bosnu 
od Huma (odnosno Hercegovine), taj teren je bio podijeljen također 
na dva dijela; sjeverno od te crte bili su šćakavski govori; a južno od nje 
štakavski. Dakle; prije velikih migracija, nalbbosansko-humskom prosto- 
ru bila su četiri dijalekta: 1. ijekavskoštakavski =istočnohumski, 2. ije- 
kavskošćakavski =istočnobosansški, 3. ikavskoštakavski=zapadnohum- 
ski, 4. ikavskošćakavski =zapadnobosanski. 


U vremenu između XIV i XVII stoljeća južniji bosanskohercego- 
vački govori razvili su neke Sa novije osobine. Bili su, naime, u razvo- 
sl.). Sjeverni su se mijenjali Soria čuvali su mnoge stare osobine zapa- 
dnog štokavskoga dijalekta. Ne samo da su ti južni štokavski govori bili 
vo dinamičniji i u vanjezičkom smislu. Stan deNIŠtVU koje je govorilo tim 
dijalektima bilo je pokretljivije;, podložno stalnim migracijama. Te mi- 
gracije su se od XV do XIX vijeka neprekidno odvijale tako da se južno 
govorno jezgro širilo prema sjeveru i sjeverozapadu. Zaključno sa XIX 


18 T pževad Jahić 


vijekom, bosat kohercegovački teren. bio j je sav izbrazdan migracijama, 
sa ispreturanom govornom slikom. Samo ponegdje se čuvalo starije; 
predmigraciono stanje, inače je prevladavalo novo; U današnjim govo-. 
rima ipak se čuvaju grube konture tih četiriju glavnih srednjovjekovnih 
dijalekata; koji su snažno naplavljeni.migracionim govorima. Pri tome 
su se novoštokavske, tj: istočnohercegovačke dijalekatske crte najviše 
raširile; zalazeći u gotovo svaki kutak;bosanskoga prostora. :U Vukovoj 
reformi upravo ti govori "poslužili su kao osnovica. .  stpškohrvatskoga" 
književnogjezika. nie MEERENE : i : 


Madaj je Vukova. Feforma u temelj Stijiževnog jezika ugradila i ije- 
kavskoštakavski istočnohercegovački dijalekt (koji se danas većim dije- 
loma: nalazi na 'bosanskoherćegovačkom tlu), bosanski jezik je u govor-. 

"nomi: "pisanom razvoju do XIX vijeka imao svojih posebnosti. One su 
se naročito ogledale u naslanjanju na ikavskošćakavsku govornu bazu, 
pa i'na ijekavskošćakavsku. Mada je Sarajevo, kao kulturno-admini- 


" ,,strativni centar Bosne i Bošnjaka, u dijalekatskom smislu pripadalo (a 


i danas pripada) ijekavskim šćakavskim govorima, u zapadnijoj tradici-" 
ji Bosne ikavizam je predstavljao neku vrstu manira koji se smatrao i ši- 
rim bosanskim. Taj manir je naročito podržavan stanjem u srednjoj i Za- 


;e padnoj Bosni, koje su bile teritorijalni centar bosanske države. Osim 


toga, ikavski govori u prošlosti su zahvatali više prostora po Bosni ne- 
go što ga danas zauzimaju. 


Šćakavizam je sjevernija; zapadnoštokavska bosanska crta, a ikavi- 
zam je u bosanskim govorima bio također raširen. To potvrđuje da se u hi- 
 storijskom smislu ove dvije osobine mogu smatrati iskonskim bosanskim, 
bez obzira što se nisu održale. Ikavizam i šćakavizam ugrađeni su u pisanu 
tradiciju bosanskog jezika, a čuvaju se i danas u njegovim dijalektima. 


6. JEZIK BOGOMILA 


PITANJE: Kojim su jezikom govorili begomili? 

ODGOVOR: Porijeklo Bošnjaka dovodi se u. vezu sa bogomilima. 
Historijski fakti svjedoče da su bogomili prelazili na islami na taj način pro-. 
dužavali etnički kontinuitet na bosansko-humskom tlu. Postavlja se pitanje 
njihove kulture, a također i jezika. Stećci, kao simbol bogomila, sačuvali su 
neke od osobitosti te kulture. Na tim nadgrobnim mramorovima ostali su i 
tragovi pisane riječi, koja zvuči arhaično, sa nekim osobinama zapadne što- 

kavštine kao izvorne govorne odlike bogomila. Poznato je da su se bogomil- 
sko:učenje i crkva bosanska održali čitava dva stoljeća, u vrijeme od XII do 
XIV vijeka. Doba: nastanka i širenja bogomilskog učenja u Bosni podudara 
= se savremenom veoma žnačajnim Za historiju dijalekata na bosanskom pro- 
storu; Tada je, naime, došlo do velikih promjena na području ne samo zapa- 
dne već i istočne štokavštine. Iz 1189. godine sačuvana je čuvena Kulinova 
povelja, najstariji naš pisani spomenik na narodnom jeziku. 'Taj dokument 
sadrži govorne crte svojstvene zapadnom štokavskom dijalektu. 


Bogomili jezički nisu'bili jedinstveni. Može se samo ugrubo reći da je 
njihova odlika bila zapadna štokavština, daj JOŠ šćakavizam iskonska osobina. 
' većega "dijela. bogomilskoga prostora i;da u vrijeme; najvećeg. širenja 
bogomilskog tičenja još nije došlo do gubljenja jata i njegove zamjene dru- 
" gim glasovima. U bogomilsko vrijeme ta pojava tek se začinjala. Prema to- 
me; G bopomili prvotno nisu bili ni ikavci ni ijekavci; bili su uglavnom ' datov- 

', Za njih se može reći da su velikim dijelom šćakavci i da su u Svom jezi- 
i imali sve. one arhaične crte što su odlikovale štokavski dijalekt uoči ve- 
likih promjena koje će se u njemu i njegovom teritorijalnom rasporedu po- 
tom dogoditi. Bogomili su živjeli u vrijeme relativne etničke stabilnosti na 
bosansko-humskom tlu, mada su sami proganjani i istrjebljivani. Jedini nji- 
hov "historijski izlaz" bila je islamizacija, koja je omogućila da se djeli- 
mično sačuva.etnički kontinuitet Bosne iz srednjeg vijeka. 


Dalli zvuči laički i romantičarski tvrdnja o postojanju "bogomilskog 
jezika", kao preteče bosanskog? Ili se takva smjela hipoteza ipak zasniva 
na historijskoj istini? Ako se zna da su bogomili predstavljali religiozno- 
etničku grupu suprotstavljenu zapadnoj i istočnoj crkvi, zar ta grupa nije 
mogla imati i neke prateće pojave u jeziku? Sam jezik morao je odražava- 
ti posebnost te grupe i njezino "bogohulstvo? u odnosu na vladajuća vjer- 
ska učenja na evropskom tlu. Možda su oni i u jeziku bili "bogohulnici", ili 
su bar stremili da to budu? Ma koliko ovakva razmatranja ličila na filolo- 
šku fantastiku", bosanski jezik ipak mora da ima neku vezu sa "bogomil- 
skim jezikom". Ma koliko taj drugi jezik ne smatramo dokazanim, uzima- 
jući ga samo kao apstraktni, hipotetički pojam. Bosanski jezik ima svoje 
korijene, svoju historiju. Bošnjački narod ga smatra svojom historijskom 
tvorevinom i u njemu se čuva čitava jedna kultura, njezina prošlost i sada- 
šnjost. A pošto se porijeklo Bošnjaka dovodi u vezu sa bogomilstvom, taj 
jezik u njegovom razvoju, htjeli mi to ili ne, povezujemo i sa "bogomilskim 
jezikom". Ma koliko ovaj drugi pojam bio poredbena izvedenica, nastala 
više figurativno i analogno prema pojmu bosanski jezik. Možda će se u bu- 
dućnosti i pojam "bogomilski jezik"! osloboditi svoje zmijske košuljice, tj. 
sa sebe zbaciti navodnike, koji mu više neće trebati. 

Možda je bogomilski jezik zaista postojao. Ili je i ta ideja "bogohul- 
na", onako-kako je u srednjem vijeku bilo bogomilstvo. Bogomili su nesu- 
mnjivo imali svoj jezik: Možda ga (iako strogo uvjetno) ipak možemo na- 
zvati -- bogomilskim. 


7. ISLAMIZACIJA | JEZIK U BOSNI 


_PITANJ E: i Kakve j je posljedici. islamizacija ostavljala u ježiku :Rosiž? 


ODGOVOR: U. XV vijeku na 'Bosanskohercegovačkom tlu stabili- 
zirala se govorna slika 'predstavljena u obliku onoga "bosanskohumsko:- 
ga križa"); sa šćakavskim sjeverom (bosanskim) i štakavskim jugom 
(humskim), sa ijekavskim istokom (bosansko- humskim), te'ikavskim Za- 
padom' (također bosansko-humskim). Islam se: bosanskim i hercego- 
vačkim prostorom ne širi prema principu zahvatanja čitavoga terena. On 
se širi i pušta korijene zauzimanjem uporišnih tačaka. Takočaršije posta- 
ju centri islamske kulture i bošnjačkog nacionalnog razvoja. Zajedno sa 
takvim načinom širenja islama, u Bosni ide i proces jezičkog mijenjanja, 
pojavć jezičkih inovacija primanih iz turskog i arapskog. Iz turskog jezi- 
ka se u (vremenom novoštokaviziranu) zapadnu štokavštinu primaju ri- 
ječi novih značenja, tzv. turcizmi. To je najznačajniji jezički sloj koji pra- 
ti. proces islamizacije. On se rasprostire srazmjerno Širenju islama i 
izmjenama u načinu života bosanskih štokavaca. Turcizmi će se javljati 
na svim dijelovima terena, ali će učestalost upotrebe i njihova brojnost 
zavisiti Od same "gustine"! islamizaćije autohtonoga slavenskog stanov- 
ništva, mada su se širili i među stanovništvom nezahvaćenim islamizaci- 
jom. Žarište turcizama bile su bosanskohercegovačke čaršije, a tako je 
ostalo tokom čitavog razvoja bosanskih dijalekata i bosanskog jezika. 


Skupa sa širenjem turcizama, islamizacija utiče i na još jednu 
pojavu u bosanskoj štokavštini, koju ne. smatramo inovacijom; to je 
u stvari zatečena pojava, već postojeća u jeziku do dolaska Turaka. 
Radi se o upotrebi suglasnika h, koji se "konzervira" posredstvom 
turcizama i (naročito) arapskog jezika. U velikom dijelu štokavskih 
govora h je bilo:podložno gubljenju, a.taj proces u ekavskim govo- 
rima, zaključno sa XVII vijekom, privodio se kraju. Na bosansko- 
hercegovačkom tlu on nije uzeo maha, tu je u stvari zaustavljen; na 
većem dijelu terena:h je dosljedno sačuvano kod stanovništva koje 
je prihvatilo islam. 

Dolazi i.do pojave suglasničkih geminacija, udvajanja tipa Allah, Mu- 
hammed; glanna,olletio i sl. Ta udvajanja su također mogla biti podržana ge- 
minacijama iz arapskog jezika (koji. njima inače obiluje), mada ovaj drugi 
vid geminacije (glanna, olletio) ima i drukčija moguća objašnjenja, koja ne 
moraju. biti vezana za uticaj orijentalnih jezika. Takva drukčija tumačenja. 
mogla bi se dati iza pojavu nerazlikovanja č.i:ć, dž id, koja je zahvatila sa- 
mo dio muslimanskih govora, prije svega srednjebosanskih. Islam j je uticao 
i na očuvanje nekih čisto slavenskih jezičkih crta (tzv. arhaizama).i to upra- 
vo u govorima muslimanskog stanovništva. Te osobine čuvale šu se prije sve- 
ga u govorima čaršija, tamo gdje se i inače njegovala nova kultura, u mnogo 

"čemu naprednija. S druge strane, ti arhaizmi č čuyani su u slojevima. musli- 

; manskog stanovništva uvjetovano njegovom. relativnom: zatvorenošću u 
odnosu na ostali, 'neislamski živalj. Islam j jeu 'tom pogledu: mogao djelovati 
u pravcu zatvaranja! etnosa koji je primio: Novu geligiju, a'to zatvaranje mo-. 
ralo je biti'i jezičko zatvaranje. Tako se. u 'govorima Bošnjaka čuvalo dosta 
starih, zapadnoštokavskih črta; koje su VE emenom. (pod pritiscima migracija 
sa južnijeg štokavskoga terena) na dobrom dijelu! toga prostora iščezavale. 


Islamizacija je na još jedan način uslovila konzerviranje jezičkih crta. 
Stanovništvo u Bosni koje je primilo islam demografski je ostajalo relativ-- 
no stabilno, manje pokretljivo od drugog, neislamskog stanovništva, što je 
omogućavalo izvjesno očuvanje dijalekatskoga kontinuiteta sa vremenom 
prijedolaskaislama. Dijalekti su se dobrim dijelom razvijalisvojim normal- 
nim tempom. Vanjske promjene nisu bitnije remetile taj tempo, mada se to 
i za muslimansko stanovništvo uzima sa rezervom. Ali ostaje činjenica da 
su Bošnjaci u odnosu na pravoslavno (pa čak i katoličko) stanovništvo češće 
ostajali na svojim staništima i demografski bili stabilniji od svoga neislam- 
skog okruženja: A to je omogućilo da muslimansko stanovništvo čuva 
jezičke osobine iz srednjeg vijeka. i 

Mnogo uočljivije posljedice islamizacija je ostavila u pisanoj riječi na 
bosanskom tlu. Prije svega, to je širenje arapskoga pisma kao najznačajni- 
je oznake orijentalne kulture u Bosni, u vidu arebice; pisanja na bosanskom 
jeziku arapskim pismom. Bosansku kulturu obogatila je vrlo raširena mu- 
slimanska epigrafika i veoma aktivna prepisivačka djelaMost, čiji su rezul- 
tati ogromni fondovi arebičkih rukopisa. 


Sve što je predstavljalo nove uslove donesene islamom kao svjetskom 
religijom, u Bosni je ostavljalo tragove u razvoju usmene i pisane riječi. Na 
prostoru nekadanje zapadne štokavštine začinju se jezičke osobine čije je 
porijeklo neslavensko, ali koje se uklapaju i adaptiraju u južnoslavenskom 
jezičkom okruženju, čime još više dobijaju na svojoj autentičnosti. Sve te no- 
ve osobine (ili stare crte podržane orijentalnim uticajem) nisu nikad dovo- 

dile u sumnju zapadnoštokavsku ili novoštokaviziranu dijalekatsku osnovi- 
"cu,-niti kidale govorne korijene koji sežu iz srednjeg vijeka. TO znači da je 
islamizacija. samo obogatila autentični zapadnoštokavski razvoj, naglašava- 
jući njegovu autohtonost i čineći ga još osobenijim nego je prvotno bio. 


38. TURSKI JEZIK U BOSNI 


PITANJE: "Ba lis se u ; Bosni ikad BOVOT! ilo lurski?: 


ODGOVOR: 'U Bosni se nikad nije masovnije sovorilo tufski. niti je: 
zvanični jezik bio turski. Otomanska imperija nije. bila. zainteresirana da 
turski bude. zvanični jezik u Bosni, kao što ni drugdje to.nije bila. Svi do- 

"maći jezici. pod. osmanskom vlašću imali su pravo postojanja i nije bilo na- 

\metanja. 'jezika vladajuće države. U čemu je uzrok te nezainteresiranosti 
Turske za jezičku prevlast? Jedan'od ražloga mogao je biti u samoj organi- 
zaciji uprave; spahijsko-timarskom sistemu i administrativnoj podjeli na 
pašaluke, sandžake, vilajete. Razlog je mogao biti i u islamu, koji obredno 
nije bio temeljeni na turskom, već na arapskom jeziku. 


Bilo je, međutim, naših ljudi u Bosni koji su Znali turski. Njime su go- 
vorili, ali.u uskom. krugu administrativne komunikacije, mada i to u skro- 
mnom obimu.. Vrlo mali procenat samih Turaka živjelo je u Bosni. Prak- 
tično, sve poslove (pa i one državno-činovničke) obavljalo je domaće stanov- 
ništvo, te zato:nije bilo naročite potrebe (a:ni uslova) da se uči i govori tur- 
ski. Druga je stvar što su se iz turskog u bosanske dijalekte primale riječi sa 

različitim značenjima i odomaćivale u govoru naših ljudi, prilagođavajući se. 
njihovom maternjem jeziku. Ali ni ti turcizmi većinom nisu primani nepo- 
sredno iz govornog ili pisanoga turskog; već su u bosanski ulazili posred- 
stvom nove materijalne kulture. Riječi iz oblasti duhovne kulture (mada se 
ione nazivaju turcizmima) većim. dijelom su arabizmi, riječi iz arapskog 
upotrebljavane u religioznom životu. Osim toga, arapski se učio u školama, 
kao jezik vjeronauke. Turski u tom smislu nije imao potport, jer nije bilo ne- 
posrednog interesa domaćeg stanovništva da ga uči. 

9. ARAPSKI. JEZIK u BOSNI. 


PITANJE: Kakva je ilocć gropskog jezika u historiji Bošnjaka i Lura- 
i zvoju bosanskog jezika? 


ODGOVOR: Arapski jezik u odlidsu na tinskij. imao je u Bosni: 
drukčiju. poziciju. To nije bio jezik vladajuće države (mada 'se turski pisao 
arapskom grafijom); ali j je. "zato bio jezik vladajuće religije. Tojje, prije sve-- 
ga, jezik Kur'ana. "Znanjem arapskog mogle su serazumijevati osnovne po=- 
ruke Kur'ana. U tu svrhu postojale su razvijene, mreže vjerskih škola, gdje: 
se obučavalo u u čitanju 'arapskogii i usvajanju "osnovnih. znanja islama. Araps- 
kise posebno! cijenio; jerje vjerniku bio neophodan, da "bi se kako- tako sna- 
lazio u usvajariju teksta Kur'ana:i svakodnevnom i izgovaranju sura iajeta. 
Ni arapski jezik, međutim, nije se šire govorio u Bosni. On je imao manje 
uvjeta od turskoga da bude razgovorni jezik. 'Alij je zato arapsko pismo ne- 

'skoliko vijekova u Bosni bilo grafijski uzor, "Takav UZOr ono je ostalo'i danas, 
kao zvanično pismo. islama. Kolikoj je arapsko pismo (neovisno čak i Od sa=. 

"mog arapskog jezika) bilo:rasprostranjeno u Bosni, o tome najbolje svje- 
doči široka upotreba arebice, pisanja. arapskom grafijom na maternjem je- 

ziku; TO, s druge strane, govori i o čvrstim vezama Bosne sa bosanskim je-. 
zikom i slavenskim porijeklom njezina stanovništva. 


Arapski jezik (bolje reći jezik Kur'ana) na svojevrstan način je uticao 
ina neke pojave u govornom bosanskom jeziku. 'To je čuvanje suglasnika h 
i geminacija, tj. udvojeni, "duplirani". izgovor suglasnika. Te pojave ne go- 
vore :o rasprostranjenosti arapskog razgovornog jezika u Bosni (kojega 
praktično nije ni bilo), već svjedoče o upotrebi.arapskog u vjerskim obredi- 
ma. Te osobine su se i bez značenjske vezanosti za izgovaranje glasova 
arapskoga prenosile u maternji jezik, podržavajući stabilnost već zatečenih 
maternjih?"' glasova, kao u slučaju suglasnika 4, ili rezultirajući novim po- 
javama, kakav je slučaj sa geminacijama. 


Koliko je god arapski bogatio bosansku; odnosno bošnjačku kultu- 
ru, toliko.je na poseban način djelovao i u suprotnom pravcu. Kao vjerski 
prestižan jezik; imao je tako snažan uticaj da se u bošnjačkoj kulturnoj sre- 

 dini javljatendencija manje aktivnog odnosa prema vlastitom jeziku i nje- 
govom pisanom naslijeđu. To je rezultiralo teškim protivurječnostima u vi- 
du nedovoljno razvijene svijesti bošnjačkog čovjeka o značaju maternjeg 
jezika za narod i njegovu kulturu, pogotovu za jedan mali narod kakav je 
bošnjački. Kroz dugi vremenski period bošnjački narod je imao svoj dvoj- 
ni, paralelni kulturni razvoj, koji; u suštini, teško da je ikada bio zbilja - pa- 
ralelan. Jedan je pravac islam i Kur'an kao njegovo klasično štivo i-uzor 

kojem: se postojano teži. Njemu, dakle; nije mogao ni domaći jezik konku- 
rirati. Drugi pravac je; čuvanje. slavenskoga porijekla'i i svijest o tome.da_ 
arapski ipak nikad:nije mogao preuzeti ulogu maternjeg jezika, makar bio 
i jezik islama. U odnosu čak i na taj "islamski jezik" držala se distanca svi- 
ješću o'tome:da se u Bosni živjelo i prije turskog vakta: (stanovništvo koje 
je primilo islam svoje. porijeklo vezuje za Bosnu, a ne: za. a Masku) Ta. Svi: 
jest, dakle; nikad. se nije gubila. =; 


Koliko godj je arapski bogatio bošnjačku pisanu dradiciju, toliko j je We 
drugomi smislu tu istu tradiciju slabio; neutralizirao je. "Neshvatanje. stvar-:: 
nog značaja vlastitog jezika i njegove: nacionalne temeljnosti dan-danas se 
osjeća u mentalitetu bošnjačkog čovjeka. Njegova. Svijest kroz historijut bila 
jedugo vremena razapeta između orijentalnog i bošnjačkog, tj između j je- 
zika islama-i svoga vlastitog jezika. I baš tu se kriju. duboke traume : 

I otuđenosti Bošrijaka od svojih korijena i'od samoga bosanskog jezika. ) 


=. "Zaključili bismo jednim (na prvi pogled paradoksalnim) historijskim : 
faktomi u XVII vijeku Bosna je bila daleko najnaprednija balkanska zem- 
lja po':pismenosti stanovništva; ogromna većina Bošnjaka bila je pismena. 
Samo što se tu radilo o pismenosti na arapskom pismu i jeziku, a ne'na ma- 
ternjem; bosanskom: U vrijeme dok se bosančicom služilo. u vladajućim 
krugovima muslimanskog stanovništva, arapsko pismo i jezik bili su veoma 
rasprostranjeni. Bosanskim su pisali samo bogati, On _je bio. "begovski je- 
zik"; a arapskim šire narodne mase. Baš u tome se ogleda kulturni apsurd 
Bosne. Maternji pisani jezik bio je povlastica uskoga kruga, a tuđim jezi- 
kom (što je isam arapski u suštini bio) čitale su i pisale Široke mase stanov- 
ništva. Sa Bošnjacima se u tom smislu zbila "historijska pošalica"'; Oni su u 
prošlosti. bili na prilično visokom stupnju obrazovanja i pismenosti, ali ne 
na svom maternjem već na jeziku islama, arapskom, Koji se u Bosni samo 
uvjetno može nazvati tuđim. Ako. bi se to za turski u većoj mjeri i moglo 
reći, za arapski ne bi, jer se islam historijski širio na vrlo elastičan način, pri 
čemu se arapski nije doživljavao kao nametnut jezik, već kao jezik islama. 


10. BOSANČICA 


PITANJE: Šta je to bosančica? 


ODGOVOR: U pisanom naslijeđu na MODNIM tlu 
aktivnu ulogu igraju bosančica i arebica. Ta dva pisma daju osoben pečatra- 
zvoju pisanih formi bosanskog jezika. Kad je riječ 0 književnom jeziku, na 

prvome mjestu vazda se postavlja pitahj je rijegove literarne:tradicije. Jer sva- 
ki jezik kao kulturna tekovina naroda. svoj autentični razvoj pokazuje u pi- 
sanim formama; kao sredstvo šireg sporazumijevanja. ivid očuvanja kultur- 
noga kontinuiteta: Takav jezik mora: ispunjavati dva-osnovna uvjeta: 1.-da 
ima. govornu;, dijalekatsku. podlogu; 2 da ima pisanu, književnu tradiciju. 
Bosanski jezikii ima i jednoji drugo. Kad se radi o Ovom. drugom (o:prvom 
smo već. nešto rekli), bosančica je njegova specifičnost. Naziv bosančica g0- 
VOri i o historijskoj naslijeđenosti. samog naziva bosanski jezik. Jer taj prvi: 
naziv upućuje na grafiju, koja se kao takva upotrebljavala jedino: u Bosni, sa 
'svojini posebnostima! u znakovnoj (slovnoj) prestilizaciji. Bosančica je: adap- 
_tirana bosanska ćirilica 'koja se dugo vremena upotrebljavala. na dvorovima 

' sandžakbega, i ima jući karakter pisma zvanične prepiske.. 10; se pismo naživa-. 
16,1. tbegovo pismo"; ili begovića", a upotrebljavalo: se ne samo'u zva=. 
ničnom dopisivanju ufiutar vladajućih slojeva muslimanskoga društva, VEĆI. 
u "privatnoj prepisci u tim slojevima, :čuvajući slavenski jezički kontinuitet 
među muslimanskim stanovništvom. Interesantno je da su Aneki tekstovi Ma 
turskom jeziku pisani "bosančicom, tj. bosanskom ćirilicom. 


Samom formom, tj. konkretnim grafijskim rješenjima, to pismo 
možda i i nije toliko bitno. za bošnjačko pisano naslijeđe, koliko je u vezi 
s njim bitrio nešto drugo: bosanskom ćirilicom čuvala se veža sa iskon- ) 
skom jezičkom pripadnošću. Kako su se npr: turcizmi prilagođavali oso- 
binama jezika ili dijalekta u koji su primani (uobličujući svoje posebne, 
bosanske jezičke forme), tako je i ćirilica, kao grafijski manir, na bosan- 
skom prostoru također pretrpjela znatne izmjene, tj. adaptacije. A: baš te: 
izmjene govore. o samosvojnosti cjelokupne kulturne historije Bosne. U" 
Bosni se nikad ništa nije naprosto primalo i preslikavalo. U Bosni se je- 
ste primalo, ali u tome procesu primanja vazda se svemu tome davalo 
svoje. To što je. primano uveliko je gubilo svoj pređašn ji ćdobosanski" lik; 
uobličujući se u nesumnjivu bosansku osobitost, uslovljeno dijalekat. 
skim; ai literarnim procesima. : 


AM AREBICA. 

. PITANJE: Šta je to arebica? ' 


: ODGOVOR: Pojava pisanja. bosanskim mm ali leja pi-' 
 .smom karakteristična j je za Bosnu i njezino naslijeđe. Otkud uopće takva 
pojava u Bosni i Hercegovini? Skupa sa primanjem islama širilo se i araps- 

ko pismo, koje se intenzivno uči u vjerskim školama. Koliko god je bilo re- 
lativno lahko savladati tu grafiju, toliko je teško bilo ovladati arapskim je- 
zikom. Čisto praktični razlozi uslovili su. manir pisanja. arapskim pismom 
na-svome jeziku. To je bio. svojevrstan iskaz. osobene jezičke. simbioze 
"između grafije jednog jezika s drugim jezikom, sa njegovom govornom for- 
mom. Time se čuvala veza sa maternjim jezikom, a i'sa arapskim pismom 
kao dominirajućim u islamskom svijetu. To je bio znak spontanog.spoja 

između bazne kulture i one novije; koja je pustila. duboke korijene u Bo- 
sni, najvećim. dijelom prenošena islamom, ua Kur anom, , kao temeljnim 
delom islamske duhovnosti: SG ; Ž ; 


SVelik dio stanovništva u Bosrii služio se  ATebiconi, aman nj ji dio araps- 

kim jezikom, tako da se pismenošt muslimanskog stanovništva većim dije- 

j lim odnosi na vladanje arapskom grafijom, ali:ne i arapskim. jezikom (u: 
\ najboljem slučaju to je bilo znanje osnova toga jezika). Bosanski jezik je 
kroz pisane forme arebice pokazivao i neke svoje osobitosti, uslovljene di-. 

; jalekatskim adliterarnim procesima. Arapsko pismo u Bosni s vremena na 
vrijeme je u ponečemu mijenjano i adaptirano. Te njegove izmjene odvija- 

le su se na dva plana; prva tendencija bila je jezički spontana, dešavala se 

u samoj praktičnoj jezičkoj upotrebi i odražavala organsku težnju bošan- 
skih govora i pisanog jezika da se kroz arapsko pismo što bolje "izraze", 

da budu komunikacijski i književnojezički efikasiji. Drugi proćes je orga- 
niziran, Vanjezički. U historiji bosanske arebice zapamćene su:mnoge pra- 

vopisne reforme toga pisma, počev od reformatora Omera Hume, pa sve 

do Džemaludina Čauševića. Takve reforme odražavale su drugu jednu po- 
javu, važniju i od samih tih:reformi. TO je pojava stalnoga, kontinuiranog 

razvoja bosanskoga pisanog jezika i težnja: da se orijentalna grafija prila- 

godi domaćem jeziku. 


. "Osporavanje bosanskog jezika kvazinaučnim argumentima, kad je 
riječ o naslijeđu bosančice i arebice, služilo se jošjednom dodatnom me- 
todom. Kad se god manipulira time kako bosanski jezik tobož ne posto- 
ji, tada se pažnja svjesno usmjerava samo. na govorni bosanski jezik, a 
onaj pisani se prešutkuje. Tako bosančica i arebica bivaju zanemarene, 
ukoliko. se. ne manipulira bosanskom ćirilicom kao "dokazom" da se u 
Bosni oduvijek služilo = "srpskim jezikom". A upravo ove dvije osobine: 
potvrda. su da na:prostoru Bosne i Hercegovine postoji razvojni jezički 
tok koji nije ni "istočni" ni "zapadni", već je - središnji. Taj razvojni tok 
odvija se prije svega unutar kulture Bošnjaka, odnosno u granicama. sa- 

"moga bosanskog jezika. 


. Kad se povede spor "postoji li neki jezik. ili ne "postoji" (a takvi spo- 
rovi. su naša balkanska specijalnost), kao po pravilu; namah se potežu 

laičke teze da se taj neki "izmišljeni" jezik ni po čemu ne razlikuje od dru- 
gog nekog "neizmišljenog" jezika, kakav je slučaj sa odnosom bosanskoga 
prema srpskom, odnosno hrvatskom. Pri tome se vazda pravi jedna tipična 
grješka: iz temelja se polazi od pogrješnih, naopako postavljenih pitanja, 
na što neminovno dolaze još netačniji odgovori. Nije stvar u tome koliko 
se ti naši jezici među sobom u govornoj upotrebi razlikuju već koliko se ra- 
zlikuju u pisanim formama. A još je bitnije koliko se razvojni tokovi njiho- 
vih književnih jezika među sobom razlikuju. Tačnije, oni čak ne moraju ni 
u tom da se razlikuju. Suštinsko je pitanje jesu li ti jezici autentičan razvoj 
sam po sebi, bez obzira kakvi su rezultati tog razvoja; da li su drukčiji, ili 
nisu. Suština nije u rezultatu razvoja već u njegovim tokovima, samosvoj- 
nosti tog razvoja i njegovoj neprekinutosti. Jezik, dakle, nije rezultat, onje 
proces, a njegova suština je u svojstvima toga procesa, a ne u tačkama do 
kojih procesi dolaze. Jezik je historijska tvorevina. Ništa u njegovoj histo- 
riji nije umrlo, samo se pretvorilo u drugu formu i tako ostavilo posljedi- 
ce. Te posljedice nakon izvjesnog vremena postaju uzroci drugoj pojavi, 
odnosno posljedici. Problem je u tome što znanja o našoj kulturnoj prošlo- 
sti pate od fragmentarnosti i naše nespremnosti da shvatimo stvari same 
po sebi shvatljive. Je li takva nespremnost posljedica čovjekovih skromnih 
mogućnosti i da razumije društvo i historiju, ili je to opet neki naš neslav- 
ni balkanski specifikum? 

Da jedan jezik ima samo tradiciju bosančice i arebice (da nema niš- 
ta drugo svoje"), imao bi puno pravo da se zove jezikom i imenom koje 
mu historijski pripada. Jer bosančica je odlika pisane tradicije bosanskog 
jezika, a ne nekog drugog. Kao što je arebica pismo iz arapskog, a ne npr. 
iz kineskog (jer bi se tada zvala "kinezica"), odnosno pismo upotrebljava- 
no na govornome materijalu drugog jezika, u ovom slučaju bosanskog, a 
ne npr. srpskog ili hrvatskog. 


12. TURCIZMI 


PITANJE: Šta su to turcizmi u bosanskom jeziku? 

ODGOVOR: Tlurcizmi su riječi iz turskoga primane u bosanski je- 
zik, kroz viševjekovni period osmanske vladavine na našim prostorima. Te 
riječi se obično nazivaju turcizmima, zato što su primljene iz turskog jezi- 
ka, mada su po porijeklu većim dijelom iz arapskoga. Stoga se u nauci te 
riječi češće nazivaju orijentalizmi. 

Turcizmi su u bosanskom jeziku zastupljeni u svim oblastima živo- 
ta, a najveći broj turcizama odnosi se na vjerski život i vjerske običaje 
Bošnjaka. Zatim idu riječi vezane za pravne pojmove, administraciju, 
državno uređenje. Potom riječi koje se odnose na vojsku, oružje i vojnu 
opremu, a onda i riječi sa značenjima različitih zanata, zanatskog alata i 
sprava i riječi iz vrlo različitih oblasti narodne kulture. Turcizmi su raši- 
reni i u srpskom jeziku, daleko manje u hrvatskom, ali je njihovo terito- 
rijalno težište u Bosni, odnosno u bosanskom jeziku. Zajedno sa turci- 
zmima primanim u bosanski jezik, odomaćivale su se i različite grupe ri- 
ječi i frazeologije, koje danas daju posebnu "aromu" bosanskom jeziku, 
po kojem se on namah prepoznaje. Zbog čega su turcizmi najznačajnija 
osobina za bosanski jezik i njegovu historijsku utemeljenost? Prije svega 
zato što su se te riječi na svoj način prilagođavale govorima u koje su ne- 
posredno primane, odražavajući sve najbitnije unutarnje procese u jezi- 
ku-primaocu. Te riječi u bosanskom redovno dobijaju svoje glasovno- 
-morfološko ruho, odomaćuju se u jeziku koji ih upija i vremenom se 
prestaju osjećati "tuđim"?'. Turcizmi u bosanskom nisu zapravo nikakve 
ftuđice" već riječi koje taj jezik čine osobenim i lahko prepoznatljivim. 
Mnogi turcizmi u bosanskom nisu samo glasovno-oblički adaptirani sla- 
venskoj jezičkoj strukturi već su i značenjski pretrpjeli izmjene. Središnja. 
štokavština je iskonski bila zapadna štokavština, ali su je migraciona 
pomjeranja učinila središnjom. To znači da je leksička baza bosanskog 
jezika po svome porijeklu srednještokavska, što bi se u izvjesnom smislu 
moglo reći i za sam bosanski jezik. On je samo u historijskom smislu na- 
stajao na zapadnoj štokavštini, a u stvari na novoštokaviziranoj zapadnoj 
štokavštini, odnosno središnjoj štokavštini. 

Pored svoje velike raširenosti u govornom bosanskom jeziku i njego- 
vim. dijalektima, turcizmi su našli svoje mjesto i u pisanoj riječi. Javljaju se 
u svim pisanim spomenicima od XV vijeka naovamo. Snažnu podršku. tur- 
cizmima u pisanoj riječi, a zatim i u originalnom književnom stvaralaštvu, 
davala je tradicija njihove upotrebe u usmenoj književnosti Bošnjaka. Sev- 
dalinke, balade, epske pjesme, pripovijetke, poslovice, u bošnjačkoj naro- 
dnoj književnosti sadrže mnogo turcizama, bez kojih se to stvaralaštvo te- 
ško može i zamisliti. U pisanoj književnosti turcizmi su naročito uočljiv sloj 
u alhamijado-literaturi. Bošnjački pisci koji, počev od druge polovine XV 
vijeka, pišu na svom maternjem jeziku arapskim pismom, u svojim djelima 
masovno upotrebljavaju turcizme. Taj sloj riječi karakterističan je za Živo- 
tni ambijent Bosne i njezinih ljudi. Istina je da se ti pisci među sobom ra- 
zlikuju po učestalosti turcizama, u čemu se razlikuju i savremeni bošnjački 
pisci. Ipak, turcizmi su i u savremenome bosanskom književnom jeziku je- 
dna od najznačajnijih njegovih odlika. 

Često se čuje mišljenje (čak i u nauci) da turcizmi pripadaju tzv. ar- 
haičnom sloju leksike, da su to zastarjele riječi koje su se nekad upotreblja- 
vale, ali danas iščezavaju iz upotrebe. Pri tome se pravi jedna tipična grje- 
ška: ne razlučuje se govorni nivo upotrebe turcizama od njihove upotrebe 
u pisanoj formi. Kad je riječ o govornoj upotrebi, mora se priznati da po- 
stoji znatan broj turcizama koji iščezavaju, jer je već davno nestalo životne 
utemeljenosti njihove upotrebe. Npr. neki predmet se zvao "tako i tako", 
ostala riječ, ali toga predmeta u upotrebi već odavno nema. Znači li onda 
da je i ta riječ iščezla? Da jezik nije forma već značenje, ta riječ bi u odsu- 
stvu predmeta na koji se odnosi već bila mrtva. Ali sa jezikom se tako ne 
dešava. U Škaljićevu Rječniku turcizama npr. imamo riječ kehar, "nekakva 
kesa koju bi pripasao onaj koji je određen na stražu". Niti ima više odavno 
te i takve "nekakve kese", ni "takvoga?" turskog vojnika na straži, nema ni 
turske vojske u Bosni, ni njezine starinske opreme. Ali ostade "nekakva" ri- 
ječ, određen glasovni sklop koji je svojedobno nešto značio. Jezik je trajni- 
ji od onoga što označava, bar u velikom broju slučajeva. Ta ista riječ kehar 
svojom formom može preživjeti i bez predmeta koji je označavala, gubeći 
ili mijenjajući prvotno značenje. Čak i da se ne vezuje ni za kakvo konkre- 
tno značenje, ona može ostati kao čisto zvučanje, pri čemu će je jezički maj- 
stor stilski upotrijebiti tamo gdje mu treba, sa novim nekim, tajnovitim smi- 
slom. I tako se događa da riječ preživi, jer jezik je trajnija pojava od onog 
što označava. On je u suštini forma, a tek potom značenje. Tako se nešto 
zbiva i sa turcizmima. Treba stoga biti oprezan u tvrdnjama da su turcizmi 
zastarjele riječi. Ta njihova "zastarjelost? sasvim je relativna, a često može 
biti i njihova stilogena prednost. Riječ svojom formom koja je izgubila 
značenje privlači jezičkog stvaraoca da joj udahne značenje i zvukovnost 
koju samo on u njojzi nalazi. U tom smislu bosanski jezik je leksički bogat. 
To bogatstvo prije svega se odnosi na velike potencijale turcizama i mo- 
gućnosti njihovih stilskih nijansiranja. 

Turcizmi u jeziku bošnjačke književnosti igraju važnu ulogu. Vr- 
hunsko dostignuće te književnosti, roman Meše Selimovića Derviš i smri 
pokazuje da te riječi imaju velike značenjsko-stilske potencijale. Da li je 
za turcizme u književnom djelu neophodno da to djelo tematski i duhom 
bude "tradicionalno", ili "islamski usmjereno"? Da li ti turcizmi mogu, 
književno kultivirani i "estetski prečišćeni", funkcionirati samo u jeziku 
autentičnih, velikih stvaralaca, kakav je slučaj (pored Derviša) i sa Ponor- 
nicom Skendera Kulenovića ili Kaimijom Derviša Sušića? Pitanje smo 
namjerno postavili naopako. Nije problem da li su te riječi umjetnički 
sposobne da izraze najprefinjenija značenja (jer spomenuta književna 
djela nedvosmisleno govore da jesu), već je suština u tome da se ti bo- 
šnjački stvaraoci naprosto nisu. mogli izraziti bez tog sloja leksike, što go- 

vori o njezinoj dubokoj sraslosti sa kulturnim bićem Bosne. Turcizmi ne 
samo da nisu zastarjele riječi već su one preživjele i čak dostigle najvišu 
umjetničku potvrdu. A to je najbolji znak njihove životnosti i historijske 
vitalnosti, sposobnosti da se održe kao najznačajniji i najoriginalniji sloj u 
bosanskom jeziku. 

Postavlja se također pitanje da li bi se bosanski mogao smatrati jezi- 
kom da u njemu nije turcizama? Pitanje zvuči naivno, ali samo na prvi po- 
gled. U suštini nije postavljeno laički, reklo bi se čak da je i filološki uteme- 
ljeno. Takvoga bosanskog jezika bez turcizama ne bi bilo, što ne znači da ga 
uopće ne bi bilo. Međutim, pošto su turcizmi svojevrsni svjedoci kulturne hi- 
storije Bosne, mogli bismo i na drugi način odgovoriti. Bez turcizama kao 
suštinske pojave ne bi bilo ni bosanskog jezika, bez islama ni "bosanskih mu- 
slimana"', a bez ovih ni bosanskog jezika, sve je povezano jedno s drugim, is- 
prepleteno. Bosanski jezik bi razvio svoje osobine i bez turcizama, ali taj sloj 
leksike se širio u islamskom ambijentu i tamo pustio duboke korijene. On je 
posljedica zakonomjernog historijskoga procesa, koji se zbivao u vezi sa po- 
rijeklom i identitetom Bošnjaka. Bosanski jezik bi čisto formalno (teritori- 
jalno) imao uslove za postojanje i bez turcizama, samo je pitanje čiji bi to je- 
zik bio, kojeg etnosa. Ipak, bez turcizama nema ni kulture Bošnjaka, a bez 
njih ni bosanskog jezika, onakvoga kakav se historijski formirao. 

Da bez turcizama nema ni kulturnoga bića Bošnjaka najbolja potvr- 
da su bosanskomuslimanska imena i prezimena, koja su također turcizmi, 
bolje reći arabizmi. Kako Bošnjake kroz život prate njihova "turska" ime- 
na, tako ih na onaj svijet ispraćaju arapska slova uklesana u kamenu bosan- 
skih nišana, odnosno bašluka. 


13. ALHAMIJADO-LITERATURA 


PITANJE: Šta je to alhamijado-literatura ? 

ODGOVOR: Književno stvaralaštvo na bosanskom jeziku arapskim 
pismom njegovano je u vremenu od XVII do XIX vijeka; jedan naročit pra- 
vac razvoja pisanoga bosanskog jezika, koji se naziva alhamijado-literatura. 
Stvaraoci te literature njeguju kult maternjeg jezika, jezika koji obavezno 
nazivaju bosanskim, ističući njegove vrijednosti, čak ga nerijetko i idealizi- 
rajući. Jezik te literature bio je često opterećen i knjiškim, forsiranim tur- 
cizmima, što je kvarilo prirodni izraz, mada su. se upotrebljavali i turcizmi 
koji su već bili srasli sa bosanskim govornim jezikom. U jeziku alhamijado- 

-literature variraju govorne osobine šire bosanske dijalekatske baze, a na 
njeg je snažan uticaj imao jezik narodne književnosti, tzv. novoštokavska 
folklorna koine. Arebicom se bilježe i bošnjačke narodne pjesme, a ima 
slučajeva miješanja narodnog i turskog jezika, u vidu neke vrste "bo- 
šnjačkog slavenoserbskog". Jezički izraz alhamijado-literature djelimično 
će se stabilizirati tek krajem XIX vijeka (naročito u pismu i pravopisu), ali 
će njegova dijalekatska podloga i dalje ostati neujednačena. U toj dijalekat- 
skoj podlozi dominira ijekavština, sa snažnim prisustvom ikavizama i mije- 
šanjem štakavizama i šćakavizama. Jezik alhamijado-literature odražava 
pravce u razvoju samoga bosanskog jezika, jer je bio prijenosnikom i čuva- 
rom kontinuiteta bosanskih pisanih formi. Taj razvoj odlikuju autentične 
kombinacije između turcizama, ijekavsko-ikavske zamjene jata i šćakaviza- 
ma i štakavizama. Te kombinacije vjerno odslikavaju pravce razvoja bosan- 
skog jezika kroz historiju, odražavajući izvjesno uravnoteženje, koje do kra- 
ja nije moglo biti provedeno iz više razloga. Osnovni razlog je što taj jezik 
u slučaju alhamijado-literature nije imao svoju grafiju, već se služio araps- 
kom grafijom, istina autentičnom kombinacijom u historiji pisane riječi na 
Balkanu. U izrazu alhamijado-literature veoma je interesantan odnos 
između ijekavizama i ikavizama, te štakavizama i šćakavizama, jer je i inače 
taj odnos bitan za historiju bosanskog jezika. U tom izrazu snažan je pro- 
dor ijekavizama i štakavizama (sijeno; štap), ali se za sve vrijeme njegovog 
razvoja čuva tijesna veza sa ikavizmima i šćakavizmima, tim iskonskim odli- 
kama zapadne štokavštine, kao dijalekatske podloge bosanskog jezika. 

Na turskom, arapskom i perzijskom jeziku pisali su mnogi bošnjački 
autori u vremenu od XV do XIX vijeka. Neki od njih obogatili su čak i ori- 
jentalne pjesničke škole, a velik je broj gramatičara, leksikografa i sinta- 
ksičara iz oblasti orijentalnih jezika. To za nas ovom prilikom ne bi ni bilo 
toliko važno da njihovo stvaralaštvo nisu odlikovale i jezičke osobenosti. 
One su se ogledale u proturanju bosanskog jezika i u taj izraz i narušava- 
nju sistema orijentalnog jezika. Takav je slučaj npr. sa poezijom Derviš-pa- 
še Bajezidagića, Muhameda Nerkesije Sarajlije, Arifa Rizvanbegovića- 
Stočevića, Habibe Stočević-Rizvanbegović, Sabita Užičanina. Bašeskijin 
Ljetopis pisan je turskim jezikom XVIII vijeka, ali se u njemu javljaju čita- 
ve rečenice iz bosanskoga narodnoga govora. Čak i u ovom vidu stvaralaš- 
tva (koje je od slavenskog okruženja bilo odijeljeno tvrdim zidovima orijen- 
talnih jezika i arapske grafije) s vremena na vrijeme javljaju se problijesci 
maternjeg jezika. Mada su, pišući na orijentalnim jezicima, pripadali ori- 
jentalnoj literaturi, ti stvaraoci nikad se nisu mogli osloboditi svoga mater- 
njeg jezika; razmišljali su i "osjećali"? na bosanskom. I ne samo da se nisu 
tog jezika mogli osloboditi, oni to nisu ni htjeli; javljaju se kod njih maniri 
namjernoga kićenja tekstova fragmentima iz bosanskog. Takav je slučaj 

npr. sa Hadži Jusufom Livnjakom, njegovim. putopisom sa hadžiluka u Me- 
ku, pisanim na turskom. Tom putopisu je priložen kalendar sa narodnim 
nazivima mjeseci, kako se oni danas upotrebljavaju u hrvatskom jeziku (si- 
ječanj, veljača itd.), a to su u stvari zapadnoštokavski nazivi za mjesece. 


14. JEZIK | NAZIV ZA JEZIK 


PITANJE: Koji su se nazivi za jezik kod nas upotrebljavali? 


ODGOVOR: Jedan od fenomena jezika je da je on sredstvo spo- 
razumijevanja i kulturno-nacionalne identifikacije svakog čovjeka. Zato 
taj čovjek s pravom smatra da o svome jeziku može govoriti i iznositi mi- 
šljenje o njemu, biti donekle i njegov poznavalac, jer mu je on maternji. 
Međutim, taj isti jezik, makar on bio i maternji, često se izmiče iz ruku 
neprofesionalaca, koji nisu ovladali znanjima o njegovoj prirodi, tj. ne 
poznaju osnovne zakonitosti u razvoju te pojave. Mnogi ljudi se za jezik 
interesiraju praveći u startu jednu tipičnu teorijsku grješku, koja se gru- 
bo oglušava o prirodu ove pojave. Kad je riječ o samom jeziku i njego- 
vom nazivu, oni ne prave razliku između jezika i naziva jezika, a upravo 
razumijevanje te razlike je neophodno da bi se stvari u tom jeziku na 
pravi način shvatile. 

U historiji balkansko-slavenskoga prostora dosle su. se javljali ra- 
zličiti nazivi za jezik novoštokavske osnovice. TO su. nazivi ilirski (ilirički), 
bosanski (bošnjački), srpski, hrvatski, srpskohrvatski, hrvatskosrpski. Otkud 
toliko naziva za jedan jezik u njegovu razvoju? Otud, što je. kroz razvoj tog 
jezika dugo vremena bilo lutanja u predstavama o njegovoj fizionomiji, te- 
ritorijalnoj i nacionalnoj pripadnosti. Dugo se nije znalo kakav je to jezik 
ni čiji je on. Označavao se različitim nazivima, u kojima je sadržana i šira, 
zajednička koncepcija, ali i uža; njegovo svođenje na manje teritorije i stro- 
go nacionalnu pripadnost. Različitim nazivima označavao se jedan jezik, 
štokavske dijalekatske osnovice. On je kroz historiju stalno bio podložan 
dvjema suprotnim tendencijama; jednoj spajajućoj, drugoj razdvajajućoj. 
Svi ti procesi ciklično su se odvijali, zavisno od konkretnih. političkih. prili- 
ka i nacionalnih težnji, tj. nedunacionalnih odnosa. 

Naziv jezika prije svega je političko i nacionalno pitanje, a sam jezik 
je lingvističko, odnosno naučno pitanje. Društvene snage u konkretnim po- 
litičkim uvjetima služe se nazivom jezika da bi ostvarile političke ciljeve. 
Pošto je naziv jezika prvenstveno politički problem, od njegovog rješavanja 

zavisi i rješavanje nacionalnoga pitanja u konkretnim političkim prilikama. 
Otkuda to da se kod nas daleko više koplja lome oko naziva jezika nego 
oko samog jezika? Otud što je naziv jezika političko-nacionalno pitanje od 
velike važnosti. Da bismo javno i žučno raspravljali o samom jeziku, treba- 
lo bi biti na daleko višem stupnju razvoja i imati mnogo više historijske svi- 
jesti nego što je mi na Balkanu imamo. Našem mentalitetu jezik je važan 
ukoliko služi zadovoljavanju političko-nacionalnih potreba. Jezik. kao filo- 
loško pitanje ostaje na marginama društva, a njegov naziv iskače uvijek u 
prvi plan. U tome i jesu naši najveći nesporazumi. 

U principu, kad je riječ o tzv. nacionalnim pravima i slobodama, 
svaki narod ima neprikosnoveno pravo da svoj jezik naziva onako kako 
"hoće", ili kako ga naziva; to pravo ne može mu niko osporiti. Tih ospo- 
ravanja, međutim, kroz historiju je bilo mnogo, a ima ih i danas. Takav 
slučaj je naročito sa Bošnjacima i sa nazivom bosanski jezik. Naziv bosan- 
ski jezik historijski je naslijeđen. Bošnjacima se ne može uskratiti pravo 
na historijski naziv za svoj jezik, bez obzira koliko se taj jezik razlikovao 
od drugih. Pitanje naziva ostaje na nivou nacionalno-političkih sloboda i 
prava naroda na vlastito duhovno i kulturno naslijeđe. Dakle, pravo i da 
svoj jezik naziva adekvatnim imenom. Okolnost da u našim novoštokav- 
skim prilikama postoje tri naziva za jezik ne znači da. su to zasebni jezici. 
To u stvari znači da ti jezici imaju zasebne nazive, ali oni ne označavaju 
krupne jezičke razlike. Oni znače historijsko pravo naroda na svoju odre- 
dnicu u jeziku, bez obzira koliko su ti jezici među sobom genetski srodni. 

Jezičke razlike u našim prilikama više se odnose na razlike u nazivi- 
ma nego na suštinsku udaljenost među samim. jezicima. Srpski, hrvatski i. 
bosanski imaju zajedničku novoštokavsku. osnovicu i zato su jednoga kori- 
jena. To što se oni s vremena na vrijeme jedni od drugih odvajaju, to je po- 
litičko-nacionalno pitanje, tijesno vezano za nazive jezika. Različiti nazivi 
još uvijek ne znače da se radi o zasebnim jezicima. Ti naši jezici nemaju 
unutarlingvističkih uslova da bi bili zasebni, bar ne onih koji se u fnormal- 
nim" jezičkim situacijama od jezika traže. Mada naša balkanska etničko- 
-jezička situacija spada u f'nenormalne", tačnije atipične situacije. Naravno, 
uvjetno kazano, jer u principu nema "nenormalnih" ni atipičnih. historija, 
ima samo - historija. 

15. SRPSKI JEZIK 


PITANJE: Šta je to srpski jezik? 


ODGOVOR: To je jezik koji je donedavno bio obuhvaćen dvonacio- 
nalnom odrednicom srpskohrvatski/hrvatskosrpski, razvivši se iz njegove 
istočne, beogradske varijante. Nastao je na osnovama istočne štokavštine, 
tj. ekavskih govora, mada neke njegove osobine upućuju i na vukovsku, no- 
voštokavsku dijalekatsku bazu. Pošto svi Srbi nisu ekavci i svi ne žive u Sr- 
biji, srpski jezik nije jednoobrazan. Tako ni ekavizam, kao najtipičnija odli- 
ka tog jezika, ne karakterizira ga kao cjelinu. Postoje, naime, "ijekavski Sr- 
bi", oni bosanskohercegovački pa i hrvatski. Da li ijekavski Srbi pripadaju 
srpskom jeziku, ili čine neku njegovu južniju, ijekavsku varijantu? Ćirilica 
je, međutim, za srpski jezik značajnija pojava i od samog ekavizma, jer ona 
sve Srbe u njihovoj pisanoj tradiciji objedinjuje u cjelinu; tu nema odstupa- 
nja kakvo se javlja u slučaju ekavizama. Ako bi se pošlo od nacionalno- 
-državnoga kriterija, za srpski jezik bi se moglo reći da je to jezik kojim se 
govori i piše u Srbiji, što podrazumijeva nacionalnu i jezičku maticu u toj 
državi. Međutim, odmah se postavlja pitanje jezičke pripadnosti onih Srba 
koji nisu u matici, već su iz Bosne i Hercegovine, odnosno Hrvatske. Je li 
njihov jezik "u svemu?" srpski, ili je {u ponečem" bosanski, pa i hrvatski? Na 
to pitanje nije jednostavno odgovoriti, jer balkanski kriteriji jezika odstupa- 
ju od uobičajenih. situacija i općeprihvaćene lingvističke teorije. Čisto je- 
zički, srpski bi bio jezik svih Srba, ali on to realno nije. "Čisto jezički" nije, 
zato što svi Srbi. nemaju jedinstvenu jezičku tradiciju, odnosno nemaju je- 
dinstvenu teritoriju. To, međutim, ne znači da Srbi svoj jezik ne nazivaju 
srpskim, što je, opet, pitanje naziva jezika, a ne njegove suštine. 


Srpski jezik ima svoju ekavsku i ijekavsku varijantu; na taj način bi se 
mogla definirati njegova nejedinstvenost. Razlike između ekavske i ijekavske 
tradicije Srba povlače za sobom i neke druge razlike; u akcentu, riječima, gla- 
sovima, sintaksi i sl. 'Te razlike više su govorno, dijalekatski uslovljene, a ma- 
nje su nastale na pisanoj osnovi. U književnom jeziku razlike među piscima 
javit će se prije svega u zamjeni jata. Ukoliko bismo nekog ijekavskog srps- 
kog pisca ekavizirali, dobili bismo gotovo čisti srpski. jezik, njegovu tipičnu 
ekavsku varijantu, sa malim razlikama. Ako bismo, pak, ekavizirali bo- 
šnjačkoga pisca, to ipak ne bi bio srpski jezik, a ne bi. bio ni kad bismo ekavi- 
zirali nekog hrvatskoga pisca. Čini nam se da ne bismo dobili srpski jezik ni 
u slučaju ekaviziranja nekog crnogorskoga pisca. Svi ovi primjeri govore ko- 
liko je naša jezička situacija složena. U njezinu razumijevanju i objašnjavanju 
katkad ne pomažu općeprihvaćeni lingvistički kriteriji. 

16. HRVATSKI JEZIK 


PITANJE: Koji su glavni historijski korijeni hrvatskog jezika? 


ODGOVOR: Hrvatski jezik je u književnojezičkom smislu složenija 
pojava od srpskog. Glavni uzrok tome je izuzetna dijalekatska razuđenost 
teritorije na kojoj se formira i razvija hrvatski narod i njegova kultura. Na 
prostoru Hrvatske bila su u prošlosti zastupljena dva dijalekta; čakavski na 
jugu, kajkavski na sjeveru (ovaj prvi u dalmatinskoj Hrvatskoj, a drugi u tzv. 
Civilnoj Hrvatskoj). Hrvatska teritorija bila je štokavska samo na manjem 
(najistočnijem) dijelu. Štokavština se nakon migracija proširila na račun 
čakavskog i kajkavskoga dijalekta, pa je i to uticalo da se ona uzme Za.osno- 
vicu hrvatskog jezika. Ilirski pokret i Gajeva reforma prihvatili su vukovsku 
koncepciju jezika i za osnovu. njegove zapadne varijante uzeli također no- 
voštokavske govore. Ipak, u. tradiciji pisane riječi na hrvatskom jeziku, 
čakavski i kajkavski igraju važnu ulogu. Postoje tzv. regionalne literature 
hrvatske književnosti: čakavska i kajkavska (a i slavonska štokavska). 


Latinična tradicija u hrvatskom jeziku vuče za sobom i neka druga 
obilježja hrvatskoga pisanog naslijeđa, u pravopisu naročito. Za razliku od 
leksike srpskog jezika (koju. odlikuje nemali broj turcizama, ali ni u blizu 
kao u bosanskom), leksiku hrvatskog jezika karakterizira znatan broj ger- 
manizama i romanizama. Naporedo s tim riječima ide i sloj starih slaven- 
skih riječi, koje su se na zapadnijem štokavskom području očuvale, kakve 
su npr. stare slavenske riječi tisuća, veljača i sl. U XIX vijeku odlučujuću 
ulogu za hrvatski jezik odigralo je naslijeđe dubrovačke renesansne 
književnosti, koja je po svojoj dijalekatskoj pripadnosti bila novoštokavska 
ijekavska. Ta književnost jezikom je bila vezana sa istočnohercegovačkim 
zaleđem, koje je bilo glavno žarište migracija i poslužilo kao govorna osno- 
va za vukovski književni jezik. Tako se dogodilo da je dubrovačka književ- 
nost bila spona čitave hrvatske kulture sa istočnijom. štokavskom, srpskom. 
Time su čakavska i kajkavska tradicija u hrvatskom jeziku ostale na margl- 
nama, na čisto dijalekatskom nivou. Od XIX vijeka hrvatski jezik razvija se 
u sklopu srpskohrvatskog jezika vukovskoga tipa, koji je prvobitno zami- 
šljen samo kao ijekavski. Srbijanski, odnosno vojvođanski ekavizam kasni- 
je se nameće i dolazi do odstupanja od vukovske jezičke baze u zamjeni ja- 
ta, što se desilo u istočnoj varijanti srpskohrvatskog jezika. 


Tendencije jezičkog razvitka u drugoj polovini XX vijeka zapadnu 
varijantu srpskohrvatskog jezika vode u pravcu samosvojnog razvoja hrvat- 
skog književnog jezika. I inače se u hrvatskoj filologiji već odavno tvrdilo 
da je hrvatski razgovorni jezik novoštokavske baze jedno, a da je drugo 

naslijeđe hrvatskog književnog jezika. To je naslijeđe koje je vazda imalo 
svoj razvojni tok, a u njemu su čakavski i kajkavski govori imali velikog 
udjela. Osamdesetih godina ovog vijeka hrvatski jezik se izdvaja kao pose- 
ban jezik. Najnovija događanja na području nekadanje Jugoslavije i formi- 
ranje hrvatske države, hrvatski jezik usmjeravaju pravcima uvećavanja ra- 
zlika u odnosu na srpski jezik. 


17. "CRNOGORSKI Jat 


PITANJE: Postoji ji crnogorski jezik? : 

ODGOVOR: Obično se polazi od pitanja postoji li crnogorski jezik. 
Unutar bivšega srpskohrvatskog jezika široko prihvaćena je bila teza o srps- 
kohrvatskom kao jednom jeziku, ali nejedinstvenom. To znači da se unutar 
njega javljaju razlike, shodno tradiciji pojedinih sociokulturnih sredina, Bi- 
le su u tom jeziku dvije varijante: istočna (beogradska, srpska) i zapadna 
(zagrebačka, hrvatska), te dva standardnojezička izraza: bosanskohercego- 
vački i crnogorski standardnojezički izraz. Šta je odlikovalo crnogorski 
standardnojezički izraz u odnosu na istočnu varijantu srpskohrvatskog jezi- 
ka, tj. u odnosu na današnji srpski jezik? Prije svega ijekavizam, kao autoh- 
tona crnogorska osobina, ali ijekavizam koji se u svojoj strukturi razlikuje 
od bosanskog i hrvatskog ijekavizma. Taj ijekavizam odlikuje sačuvana dvo- 
složenost. To je klasični ijekavizam dinarsko-crnogorskoga tipa, čija je do- 
movina u Hercegovini i Crnoj Gori. Druga odlika crnogorskog standardno- 
jezičkog izraza je akcenat, dvoakcentska staroštokavska sistema, bez uzla- 
znih akcenata (motika, bolnica), te očuvane predakcenatske dužine (s41114, 
glava, glave). Osim te dvije najvažnije osobine, u tom izrazu javljaju se i 
druge leksičko-frazeološke posebnosti, pa i obličke, a za njeg je karakteri- 
stična dosljedna upotreba odričnog oblika nijesam, prilog sjutra i sl. Što se 
tiče leksike, u crnogorskom standardnojezičkoni izrazu ima. turcizama, ali 
manje nego u srpskome. Prisutni su i romanizmi, naročito u južnom dijelu 
crnogorske dijalekatske baze. 


Ako sve ovo prebacimo na današnje stanje (u kojem se srpskohrvat- 
ski praktički razbio na tri jezika), postavlja se pitanje šta je sa crnogorskim 
standardnojezičkim izrazom. Da li se on naprosto pripaja srpskom jeziku? 
Pošli bismo od čisto lingvističkih kriterija. Postoje li lingvistički (tačnije 
unutarlingvistički) uslovi da se. crnogorsko jezičko naslijeđe smatra samo- 
svojnim? Ima li jezičkih argumenata za tezu o postojanju "crnogorskog je- 

zika?""?? Odgovor nauke je da - ima. Crnogorski dijalekti kroz historiju. su 
imali vlastiti razvitak i oni su se vazda razlikovali od sjevernijih srpskih 
ekavskih, pa i zapadnijih hercegovačkih govora. To je jedan autentičan ra- 
zvoj na dijalekatskom nivou, teritorijalno raznovrstan, bogat govornim ni- 
jansama. Taj razvoj je u današnjim govorima i crnogorskom jezičkom izra- 
zu ostavio posljedice u vidu originalnih osobina. 

Što se tiče crnogorske pisane tradicije, ona je ćirilička. TO se jedno- 
strano i bez zalaženja u stvarne izvore te pojave povezuje sa srpskom ćĆirili- 
com, pa se ta ćirilica i određuje kao "srpska". Mada na formalnom (grafij- 
skom) planu ne pokazuje bitne razlike u odnosu na srpsku (klasičnu) ćirili- 
cu, crnogorska Ćirilica ipak ima svoje korijene i svoj razvoj. Na njoj se piše 
crnogorska literatura i samim tim ona ima'svojstvo autentičnoga pisma je- 
dne nacionalno-državne cjeline. Ta cjelina je imala sve one prateće odre- 
dnice što odlikuju i druge naše sredine, Dakle, sama ta Ćirilica nije ni od ko- 
ga primljena, ona je tu od starina, dakle, ona je - crnogorska, 


Jezik Petra Petrovića Njegoša smatra se uzorom i uopće historijskom 
sintezom crnogorske tradicije. On je veoma blizak jeziku narodne književ- 
nosti, izrazu narodne epike dinarskoga tipa, ali ga odlikuju i neke čisto li- 
terarne osobine crnogorskoga podneblja. Taj uzor-jezik mogao bi sam za 
sebe biti ozbiljnim argumentom za tezu o crnogorskom jeziku kao kultivi- 
ranom izrazu sa svim svojstvima književnog jezika. Gorski vijenac je zapra- 
vo najbolja i najejelovitija lingvistička potvrda jednog autentičnog izraza, 
koji je po svemu - crnogorski. 


Koliko god postojali lingvistički uslovi kao pretpostavka za formiranje 
crnogorskog jezika, toliko u prošlosti nisu postojali (a ni danas još ne postoje) 
potrebni vanlingvistički uvjeti za njegovo priznavanje. Još uvijek je i unutar cr- 
nogorske sredine jaka teza o Crnogorcima kao "Srbima", kao dijelu i kultur- 
nom prostoru srpskog naroda, a posebno je ta teza podržavana u samoj Srbi- 
ji. Vladajuće političke i naučne snage drže Crnu Goru u tijesnoj vezi sa Srbi- 
jom; tim snagama nikako ne odgovara cijepanje između dva naroda i dvije 
kulture. Postoje, međutim, unutar crnogorskoga društva i snažne težnje samo- 
stalnog razvoja, stremljenja da se Crna Gora politički odvoji, što bi rezultira- 
lo ponovnim formiranjem zasebne crnogorske države. Mada u principu niko 
ozbiljan i ne osporava crnogorsku naciju, ima mnogo onih "poluozbiljnih" ko- 
ji kroz različite društveno-političke institucije zastupaju tezu. da su Crnogorci, 
u stvari, Srbi, za što je njegoševsko "srpstvo" najbolji dokaz. To naročito čine 
oni Crnogorci koji žive i rade u Srbiji (u Beogradu prije svega), a koji se jav- 
ljaju glasnijim "Srbima" i od samih Srba. Dobrim dijelom iz svojih profesio- 
nalno-karijerističkih pobuda oni žučno brane tezu o Crnogorcima kao ('ju- 
žnim"') Srbima, rna koliko ta tvrdnja u suštini bila apsurdna i asimilatorska. 

Za takve tendencije vrlo je simptomatična situacija sa crnogorskom fi- 
lologijom, odnosno ćrnogorskom serbokroatistikom, koju autor ovih redova 
malo bolje poznaje. Po nekom nepisanom pravilu, lingvistički kadar iz oblasti 
nauke o srpskohrvatskom jeziku velikim dijelom je porijeklom iz Crne Gore. 
Da spomenemo samo imena Radomira. Aleksića, Radosava Boškovića, Miha- 
ila Stevanovića, Mitra Pešikana. Svi ti neosporni autoriteti rade u sklopu na- 
uke o srpskohrvatskom jeziku, tako da je npr. čuvena Stevanovićeva Grama- 
tika u stvari Gramatika savremenog srpskohrvatskog jezika. Pošto je autor ovih 
redova bio student posljednje generacije kojoj je, pred odlazak u mirovinu, 
predavao profesor Stevanović (sedamdesetih godina na Filološkom fakultetu 
u Beogradu), postoji o tome i naše "autorsko svjedočenje". Ja sam tada bio 
naprosto zbunjen (da ne kažem zapanjem) time na koji način je (kakvim jezi- 
kom) profesor Stevanović držao predavanja (tačnije, čitao ih iz svoje Grama- 
tike). Akcenat je bio staroštokavski, dvoakcenatski, tipično crnogorski. Slično 
je bilo i sa predavanjima profesora Boškovića, mada niko od tih autoriteta ni- 
kada nije upotrijebio (bar ne javno) tu tabu-odrednicu "crnogorski jezik" (a. 
nije je ni napisao). TO su sve naučnici koji su smatrali da taj jezik ne postoji. 
Oni suse bavili srpskohrvatskim, pa. čak nisu bili skloni ni tezi o crnogorskom 
standardnojezičkom izrazu, što se naročito odnosi na Stevanovića, koji je u 

srpskohrvatskom jeziku bio dosljedni "unitarista'?. Nakon Stevanovićevog 

odlaska, rukovođenja Institutom za srpskohrvatski jezik prihvatio se dr. Dra- 
gomir Ćupić, porijeklom Crnogorac, a velik dio kadra u tojkući je također cr- 
nogorskoga porijekla. Ali, tu nema ni spomena o crnogorskom jeziku, čak ni 
o crnogorskom standardnojezičkom izrazu. Jezik Srba i Crnogoraca jedan je 
jezik, ako više nije srpskohrvatski, onda je - srpski. 


U samoj Crnoj Gori, međutim, već su dovoljno osnažile "separati- 
stičke" tendencije. Savremeno crnogorsko društvo ovih devedestih godina 
raspolovljeno je u dvije struje; jedna je prosrpska, druga - "procrnogorska". 
Unutar "procrnogorske" struje oživljava ideja o crnogorskom. jeziku, koja 
lingvistički i kulturnohistorijski nikad nije ni prestajala postojati. Jezički ra- 
zvoj na crnogorskom tlu može se nazivati ovako ili onako (ili se nikako ne 
nazivati), ali on je činjenica. koju lingvistička nauka mora priznati. 


Šta bi trebalo da se dogodi u političkoj budućnosti Crne Gore, pa da 'cr- 
nogorski jezik?" bude priznat? Bez Crne Gore kao nezavisne države nema ni cr- 
nogorskog jezika, bar ne onog zvaničnog. Taj jezik, međutim, i sada ima sve uv- 
jete neophodne za njegovo priznavanje. Prvi uslov je lingvistički, drugi je naci- 
onalni. Crnogorski narod nauka ne osporava, ali mu se osporava njegov crno- 
gorski jezik. Stvar je u tome što političkim odnosima između. Crne Gore i Srbi- 
je ne odgovaraju tendencije ka crnogorskom jeziku. Čini se ipak da će crnogor- 
ska jezička tradicija još podugo pričekati na svoje zvanično priznanje i da je pri- 
lično dug put do njezinog definitivnog otcjepljenja" od srpskog jezika. 

18. SRPSKOHRVATSK I/HRVATSKOSRPSK 


nomnomt 


PITANJE: Šta je označavao naziv srpskohrvatski/hrvatskosrpski 
Jezik i kakav je bio odnos tog naziva prema jezičkoj tradiciji u Bosni i 
Hercegovini? 


ODGOVOR: Već je bilo govora kojim pravcima su se na našem pro- 
storu razvijali dijalekti, kakvi su prvobitni odnosi bili između štokavskog, kaj- 
kavskog i čakavskoga dijalekta i kakav se književni jezik na toj dinamičnoj di- 
jalekatskoj bazi stvarao. U vremenu od XVI do XIX vijeka tim terenom stal- 
no su trajale migracije stanovništva, tako da se u XIX stoljeću formiralo no- 
vo stanje, koje je samo djelimično čuvalodijalekatski kontinuitet sa srednjim 
vijekom. Štokavski dijalekt se vidno raširio na račun čakavskog i kajkavskoga 
dijalekta. Nekadanji zapadni štokavski dijalekt bio je naplavljen novoštokav- 
skim. govorima sa juga i jugoistoka. Dakle, ne samo da se širi štokavski 
dijalekt kao cjelina:već se i unutar njega uvećava novoštokavština, na račun 
zapadnog štokavskog, dijelom i na račun istočnog štokavskoga dijalekta. 


Južnoslavenska ideja ujedinjavanja srodnih etnosa rezultirala je dva- 
ma srodnim nacionalnim pokretima u XIX vijeku. U srpskoj sredini to je 
Vukova reforma, a u Hrvatskoj ilirski pokret na čelu sa Ljudevitom Gajem. 
Prihvata se koncepcija Vukovog fonetskoga pravopisa i južnog narječja kao 
osnovice zajedničkoga književnog jezika Srba i Hrvata. Godine 1850. pot- 
pisan je bečki Književni dogovor, koji proglašava južno ijekavsko narječje 
za dijalekatski osnov književnog jezika. Od toga vremena zvanično i posto- 
ji srpskohrvatski jezik, sa svojom istočnom (ćiriličkom) i zapadnom (lati- 
ničkom) varijantom. Taj jezik za više od sto godina postojanja imao je 
složen razvoj. Događali su se u njemu i oko njega različiti procesi; jedni su 
vodili ka smanjivanju razlika, drugi povećavanju, što se sve događalo u za- 
visnosti. od političkih prilika. Savremeni srpskohrvatski jezik (koji se u Ju- 
goslaviji upotrebljavao nakon Drugoga svjetskog rata) odlikuje se jakim 
unitarističkim tendencijama iz beogradskoga kulturnog središta. Išlo se na. 
što veće potiranje razlika, pri čemu su mnoge historijski naslijeđene pojave 
u srpskohrvatskom jeziku kao cjelini sklonjene u drugi plan. To se naročito 
događalo sa bosanskohercegovačkim naslijeđem. To naslijeđe se jednostra- 
no (tačnije "dvostrano") dijelilo na dvije varijante, istočnu i zapadnu, koje 
su se na tom prostoru "ukrštale". Crnogorska tradicija smatrala se južnim 
dijelom istočne varijante srpskohrvatskog jezika.. Ćirilica se širila naročito 
u Bosni i Hercegovini, koja je i inače bila poligon za kušanje snaga političke 
i kulturne prevlasti između Srbije i Hrvatske. Pošto je Titova Jugoslavija 

naginjala centralizmu, zvaničnoj politici najviše je odgovarala teza o srps- 
kohrvatskom jeziku kao jednom i jedinstvenom jeziku. 


Novosadski književni dogovor iz 1954. i Pravopis iz 1960. značili su 
ozvaničenje srpskohrvatskog jezika kao "dvocentralističkog" jezika, sa dva 
kulturna centra, Beogradom i Zagrebom. Pri tome se zapostavljala tradi- 
cija središnjega prostora, za koji se tvrdilo da se na njemu te varijante 
ukrštaju". Ta naučno nedefinirana teza o ukrštanju varijanata u Bosni i 
Hercegovini otkrivala je jedno ispolitizirano stanje u našoj filološkoj nau- 
ci. Naučni kadar služio je zvaničnoj politici; bez podrške te politike nije 
mogao javno djelovati i predstavljati autoritativnu naučnu misao. Taj ka- 
dar, predvođen profesorima Stevanovićem, Aleksićem, Hrasteom, Vuko- 
vićem, Jonkeom, odgajan je u tradicionalnoj slavističkoj školi balkanskoga 
tipa. Ta škola odlikovala se (pored šire slavenske orijentacije) i jednim 
užim gledanjem na južnoslavenske i srpsko-hrvatske jezičke odnose. A to 
je bilo ono stereotipno gledanje na jedan jezik sa dvije njegove varijante, 
među kojima se održavala neka vrsta vještačke, političko-jezičke ravno- 
teže. Pravopis iz 1960. godine oživotvorio je i ortografski "razradio" tu 
naučnu nedorečenost i nespremnost da se shvati stvarna priroda i kultur- 
no naslijeđe srpskohrvatskog jezika kao cjeline. Jer upravo na središnjem, 
bosanskohercegovačkom terenu taj jezik pokazuje svoje suštinske odlike i 
tu se praktički nije moglo raditi o ukrštanju varijanata već o jednom mno- 
go složenijem jezičkom razvoju. 


Bio je to nenaučan stav prema bosanskohercegovačkom jezičkom 
naslijeđu proizašao iz jezičke politiziranosti i nepoznavanja tog naslijeđa. 
Među potpisnicima Pravopisne komisije od Bošnjaka je bio samo Skender 
Kulenović, jedno od najznačajnijih imena bošnjačke književnosti. Ali i ta 
jedna lasta? bio je pisac čije su naučne predstave o srpskohrvatskom jezi- 
ku i same bile jednostrane (zapravo "dvostrane"). Kulenović je, kao veliki 
majstor jezika, vjerovao da se u srpskohrvatskom sve može objasniti odno- 
sima između varijanata, mada je sam pisao "trećom varijantom", čega "lin- 
gvistički" nije bio svjestan. 

Zahhide oko srpskohrvatskoga književnog jezika naročito drastične 
forme pokazuju u samoj Bosni i Hercegovini. Sedamdesetih godina počinje 
se voditi "bosanskohercegovačka književnojezička politika", koju je poli- 
tički utemeljio Centralni komitet Saveza komunista Bosne i Hercegovine, 
potpomognut Institutom za jezik u Sarajevu na čelu sa Milanom Šipkom 
(gdje je i autor ovih redova napravio svoje prve naučne korake). Io je bilo 
vrijeme Mikulića, Ištuka, Grabčanovića i drugih, vrijeme političkih čistki, 
čvrste ruke, dogmatizma bosanskoga tipa. U takvoj političkoj atmosferi je- 
dna od perjanica bila je književnojezička politika, u koju smo se svi zdušno 

zaklinjali i dežurali nad njezinim "'sprovođenjem"', spremni da odlučno osu-. 
jetimo sve njezine eventualne "prekršioce", da ih osudimo ne samo poli- 
tički veći - naučno. Ta politika svodila se na slijedeće: u Bosni i Hercego- 
vini se upotrebljava jezički izraz koji je po svojoj prirodi elastičan ({ela- 
stičnostabilan", tobož u duhu praške lingvističke škole). On u sebi, dakle, 
sadrži osobine i jedne i druge varijante, u vezi s čim se propagira princip 
jezičke tolerancije. 

U upotrebi zvaničnog naziva za jezik bez naročite potrebe insistiralo 
se na dvojnom imenovanju: srpskohrvatski/hrvatskosrpski. Insistiranjem na 
upotrebi takvih naziva postizao se efekat suprotan od željenog; nazivima 
srpskohrvatski/hrvatskosrpski više se upućivalo na dominaciju istočne i za- 
padne varijante u Bosni i Hercegovini (na tezu o ukrštanju varijanata na 
tom prostoru) nego na toleranciju jezičke upotrebe i autentičnost jezika u 
Bosni i Hercegovini. Zašto se toliko insistiralo na upotrebi dvojnog naziva, 
kad u tim nazivima nikad nije bilo dovoljno lingvističke preciznosti i kad 
samo mjesto (odnosno redoslijed) odrednica u nazivu nije značio ništa 
osim nepotrebni, ispolitizirano sitničarenje? Cjepidlačenje u pitanju mje- 
sta (prvog ili drugog za srpsku ili hrvatsku nacionalnu odrednicu u jeziku) 
išlo je simo na štetu stvarne prirode tog jezika. U suštini je značilo negira- 
nje jezičke tradicije Bosne i Hercegovine, što tada nije bilo shvaćeno, ili ni- 
je htjelo da se shvati. 

Skupa sa dvojnim nazivom za jezik naučno se u Bosni i Hercegovini 
razrađuje teza o "dvojnoj terminologiji", koja također (kao i dvojni naziv 
jezika) u suštini negira bosanskohercegovačku tradiciju, jer jednostrano 
(odnosno "dvostrano") insistira na "ravnopravnoj upotrebi" stručne termi- 
nologije iz jedne i druge varijante. Uočava se potom da problem u Bosni i 
Hercegovini nije u "dvojnoj terminologiji" već u terminološkim višestruko- 
stima. Otkrivena je pojava upotrebe terminoloških višestrukosti u. stručnoj 
literaturi i udžbenicima, što je već bio naučno utemeljen put za objašn java- 
nje originalnih jezičkih, odnosno terminoloških zakonomjernosti u bosan- 
skohercegovačkoj školskoj praksi počev od XIX vijeka naovamo. Teza o 
terminološkim višestrukostima zamijenila je praktično tezu o dvojnoj ter- 
minologiji. Ali ni ta (naučno utemeljenija) teza nije bila dosljednije obja- 
šnjena ni ozvaničena. U svemu tome ostalo se negdje na pola puta, a do- 
brim dijelom i pri starim predodžbama o "dvojnoj terminologiji". 

U Bosni i Hercegovini se insistiralo na "ravnopravnoj" upotrebi lati- 
nice i ćirilice. TO se, istina, uveliko poklapalo sa bosanskohercegovačkom 
pisanom tradicijom, ali se ta "ravnopravnost" shvatala i tumačila bukvalno, 
sa obaveznom ravnotežom u upotrebi dva pisma. A to je već protivurječilo 
tamošnjem naslijeđu, u kojem takve ravnoteže nikad nije ni moglo biti. I 


42 { Dževad Jahić 


baš u tom nepoimanju te ravnoteže (odnosno bosanskohercegovačke ne- 
ravnoteže) leže mnoge naše nedorečenosti u shvatanju i tumačenju književ- 
nojezičkog naslijeđa i savremenoga književnog jezika. U sklopu srpskohr- 
vatskog jezika, bosanskohercegovački prostor ostajao je površno predstav- 
ljen, kao neka terezija među varijantama. Kao da je čitava njegova historij- 
ska misija bila u tome da "izmiruje" (među sobom historijski "zavađene") 
istočnu i zapadnu varijantu srpskohrvatskog jezika, ea ih na svom terenu 
fneutralizira?. A baš to neshvaćeno "neutraliziranje" srpskohrvatskog jezi- 
ka na bosanskohercegovačkom tlu predstavlja samosvojan razvojni tok ko- 
ji se u prošlosti nazivao bosanski jezik, kako se i danas naziva. 


Istih tih sedamdesetih godina unutar bosanskohercegovačke filologije 
javljaju se sramežljivi glasovi koji donekle dovode u pitanje tezu o neutralizi- 
ranju varijanata u Bosni i Hercegovini. Nagovještavaju. se i drukčiji mogući 
pristupi. Njihova suština je da se na tom prostoru radi o autentičnom izZraZu, 
koji nije rezultat "ukrštanja" varijanata. Jer da bi se na nekom središnjem 
prostoru istočna i zapadna varijanta zaista ukrštale, postoji jedan neophodan 
uslov; da taj prostor bude "prazan prostor", kulturnohistorijski pasivan, da 
nema svoju tradiciju već da prima "tuđu". To je u slučaju Bosne i Hercegovi- 
ne apsurdno, jer je Bosna vazda imala svoju kulturu. 


Osamdesetih godina sve glasnije se govori o autentičnosti standardno- 
jezičkog izraza u Bosni i Hercegovini, o njegovom specifičnom odnosu prema 
varijantama. Napokon prevladava saznanje da je taj izraz samosvojan. Njego- 
va samosvojnost ne proizlazi iz toga što on izmiruje varijantske razlike već što 
te razlike na tom. prostoru imaju svoje specifične reflekse. U Bosni i Herce- 
govini se radi o jednom originalnom odnosu tog izraza prema istočnoj i zapa- 
dnoj varijanti srpskohrvatskog jezika. TO su svojstva jednog jezika odražena 
na njegovom središnjem prostoru. Ta svojstva imaju formalni (da. ne kažemo 
€slučajni"") odnos prema istočnoj i zapadnoj strani teritorije toga jezika. U 
isto vrijeme kad se formiraju varijante jednog jezika, formira se i njegov sre- 
dišnji "međuvarijantski" prostor. Radi se o odnosu unutar jednovremenog 
jezičkog razvoja na široj teritoriji. Tako se počinje govoriti i o trećoj, bosan- 
skohercegovačkoj varijanti srpskohrvatskog jezika. Tih istih osamdesetih go- 
dina istočna i zapadna varijanta sve više se jedna od druge udaljavaju. IO ima 
odraza na jačanje "separatističkih" tendencija u bosanskohercegovačkoj sre- 
dini. Teza o ukrštanju varijanata definitivno propada, mada se iznova stremi 
njezinom. radikaliziranju. Sve to se dogada sa narastanjem hegemonističkoga 
srpskog nacionalizma u Bosni i Hercegovini, pa i hrvatskoga. 


Srpski i hrvatski jezik već se uveliko izdvajaju, a "crnogorski jezik? i 
dalje ostaje otvoreno pitanje. Mada je srpskohrvatski praktično prestao po- 
stojati, njegov dvosložni naziv se još upotrebljava, naročito na području 

istočne varijante, dok se u Hrvatskoj više ne upotrebljava. Zašto se taj na- 
ziv još čuva na istoku? Prije svega zato što je tradicija jednosložnih naziva 
bila duže vremena napuštena, naročito u Srbiji, a i uslijed toga što naziv 
srpskohrvatski još nosi mogućnost negdanje unitarističke koncepcije zaje- 
dničkog jezika. Do danas se naziv srpskohrvatski najviše zadržao u Crnoj 
Gori, upravo stoga što (i čisto teorijski) naziv koji se gubi najduže ostaje ta- 
mo gdje je jezičko pitanje ostalo nerazjašnjeno; tim nazivom se "konZervi- 
ra" ta nerazjašnjenost i odražava nespremnost političkih snaga da riješe to 
pitanje. Zbog toga se i u samoj Srbiji on još podržava kako bi se neutralizi- 
rale težnje za crnogorskom odrednicom u nazivu jezika, na koju crnogor- 
ska tradicija i njezin jezički izraz imadu puno pravo. 


PITANJE: Otkuda naziv bosanski jezik? 


ODGOVOR: Naziv bosanski jezik historijski je naslijeđen i potiče iz 
starine kulturnoga bića Bosne. Teško je utvrditi kada se prvi put pojavljuje, 
mada se u literaturi javljaju pokušaji da se to datira (možda je moguće zna- 
ti kada se prvi put u pisanoj formi spominje taj naziv, u kojem dokumentu; 
nije nam poznato da se u literaturi operira tim podatkom). Za nas je ovom 
prilikom interesantnije kada se taj naziv mogao početi upotrebljavati, tj. 
kada su mogli za to sazreti lingvističko-historijski uslovi. On se, prema na- 
šem mišljenju, upotrebljavao već negdje od XII vijeka. Naziv bosanski jezik 
vjerovatno se počeo upotrebljavati u bogomilskom etnosu, jer su u Bosni tek 
tada sazreli uslovi da se jezik nazove svojim regionalnim imenom. Tako neš- 
to se moglo događati jer se tu pojavio etnos religijski suprotstavljen zapa- 
dnom i istočnom etnosu. Naša je hipoteza da naziv bosanski jezik datira iz 
vremena kad se na bosanskohercegovačkom tlu širi bogomilsko učenje i kad 
u vezi s tim prevladava svijest tog slavenskog etnosa o svojoj individualnosti 
i "historijskoj usamljenosti?"'. Bogomili su sebe nazivali "Bošnjanima?" ("do- 
brim Bošnjanima"), a u vezi s tim vrlo je mogućno da su i svoj jezik u nazi- 
vu povezivali sa tom geografskom odrednicom. Skupa sa procesom iščeza- 
vanja bogomila ide i gubljenje naziva za njihov jezik, a on će se ponegdje 
sačuvati, kako su se (u raznim formama) još čuvali bogomilski tragovi. Pre- 
laskom na islam, bogomilsko stanovništvo jedno vrijeme je (u susretu sa ne- 
hrišćanskom orijentalnom kulturom) moglo i zaturiti trag nazivu tog jezika. 
Za sve to vrijeme bosanskim se mogao imenovati i jezik pravoslavnog i jezik 
katoličkog življa u Bosni i Hercegovini, mada vjerovatno sa nešto drukčijim 

značenjem. Kako se vremenom širila i učvršćivala islamska kultura, tako se 
domaći jezik nalazio u specifičnom položaju. Gubio je kulturni prestiž, ma- 
da se nije prestajao upotrebljavati ni u pisanoj formi. Negdje od XVII vije- 
ka dolazi do raširenije upotrebe naziva bosanski jezik, začetog još u 
bogomilsko vrijeme. Taj naziv se i dalje upotrebljava prilično neprecizno i 
konfesiono neodređeno. Vremenom on ipak postaje precizniji, jer se odno- 
si između slavenske i orijentalne komponente u Bosni manifestiraju potre- 
bom za većim preciziranjem u odrednici jezika, ne samo u regionalnom već 
i u etničko-vjerskom smislu. 


Naziv bosanski, međutim, sve više se upotrebljava u bosansko-musli- 
manskoj sredini, čime dobija značenje na koje se kod nas u literaturi nije 
obraćala dovoljna pažnja. U orijentalnome jezičkom okruženju bosanski je- 
zik sve više dobija svoje osnovno značenje: njime se prije svega ističe da on 
nije orijentalni već je maternji, dakle - bosanski. Ta odrednica bosanski i da- 
lje je bivala neprecizna, lingvistički neobrazložena; bilo je najvažnije da se 
njome naglasi bosanska, tj. slavenska pripadnost. Tu se i kriju najdublji kori- 
jeni naziva bosanski jezik. Njime se nije iskazivao odnos prema zapadnoj ili 
istočnoj južnoslavenskoj teritoriji već odnos prema neslavenskom okruženju. 
U tome i jeste suština porijekla i značenja naziva bosanski jezik, što se kod 
nas nedovoljno shvata. Tim se nazivomisticalo porijeklo, svoj jezik i prošlost. 

U XIX vijeku taj naziv opet nestaje; on podsjeća na historijsku po- 
nornicu. Tek krajem XIX vijeka, u sklopu Kallayeve politike bosanske na- 
cije, ponovo se aktuelizira, da bi nakon neuspjeha te politike snova 
iščeznuo. Potom nastupa onaj "najsušniji" period, kraj XIX i prva polovina 
XX vijeka, kad sasma nestaje iz upotrebe. I tako dolazimo do ovog vreme- 
na, do devedesetih godina XX vijeka. Naziv bosanski jezik ponovo se javlja 
i rehabilitira. Tako se kroz historiju događalo sa jednom. jezičkom odredni- 
com-ponornicom, koja ima svoju unutarnju, organsku vitalnost i uspijeva 
vazda da preživi sva svoja zatočenja, "političke lagere" i "Sibire". 

Apsurdna je, dakle, tvrdnja da je naziv bosanski jezik "politički naziv", 
vještački isforsiran, neutemeljen. Najbolji dokaz te apsurdnosti je vitalnost 
samog naziva i njegova sposobnost da opstane. To što je i njemu (kao sva- 
kom drugom. nazivu jezika) nužna politička podrška, ne govori uopće o nje- 
govoj ispolitiziranosti i vještačkom porijeklu. Svaki naziv jezika ispolitizira- 
na je pojava, jer on je političko, a ne naučno pitanje. Ali ako je naziv zaista 
samo politička tvorevina, on ne može opstati, jer nema unutarnje, značenj- 
ske vitalnosti da preživi. Svako vještačko nastajanje historija odbacuje. Osta- 
je samo ono što je organski stvoreno, organski u smislu historijske zakonito- 
sti nastanka i razvoja. A naziv bosanski jezik upravo je takva pojava. 

20. BOSANAC, BOŠNJAK, BOSANSKI JEZIK 


PITANJE: Šta znače pojmovi Bosanac, Bošnjak, bosanski jezik? 


ODGOVOR: Bosanac je oduvijek označavalo (a i danas označava) 
čovjeka iz Bosne", u smislu teritorijalne pripadnosti ili porijekla, što je sa 
sobom nosilo i neka druga srodna etnička obilježja. Bosanac, to je i pripa- 
dnik bosanskohercegovačke države, vezano sa ovim prvim značenjem. Za 
taj naziv najvažnije je da on ne uključuje nacionalnu, odnosno vjersku pri- 
padnost. Tačnije - uključuje, ali onu višenacionalnu, viševjersku. Bosanac je 
i musliman, i pravoslavac, i katolik, koji svoje historijske korijene vezuju za 

Bosnu. To bi značilo da naziv Bosanać imenuje i "Bosanskog Muslimana" i 
bosanskog Srbina i bosanskog Hrvata. Naziv Bosanac ima šire značenje od 
naziva Hercegovac, koji je regionalne, čisto teritorijalne naravi, mada i na- 
ziv Hercegovac ima obilježje nacionalne tročlanosti (postoje Hercegovci 
muslimani, Hercegovci pravoslavci i Hercegovci katolici, tj. hercegovački 
Bošnjaci, hercegovački Srbi i hercegovački Hrvati). Naziv "hercegovački 
Bošnjaci" na formalnom jezičkom nivou kao da je protivurječan; on. se ri- 
jetko upotrebljava baš zbog te svoje prividne protivurječnosti. Pojmovi her- 
cegovački Srbin i hercegovački Hrvat upotrebljavaju se za označavanje teri- 
torijalne pripadnosti, a u nacionalnom pogledu znače bosanski Srbin i bo- 
sanski Hrvat, odnosno bosanskohercegovački Srbin i bosanskohercegovački 
Hrvat. Kad se npr. kaže "bosanski Srbin" ili "bosanski Hrvat", time se ne 
isključuju značenja ihercegovački Srbin i hercegovački Hrvat. Tim prvim na- 
zivima obilježava se i jedno i drugo, ali se ovim drugim ne obilježava ono 
prvo, ili se 'samo djelimično" obilježava (pa čak obavezno i isključuje ono 
prvo). Ovakve terminološke složenosti odražavaju suštinsku složenost 
odnosa među etnosima na bosanskohercegovačkom tlu i uopće slojevitost 
kulturnog naslijeđa Bosne. Nerijetko se sa ovim terminološkim nijansama 
dešavaju zabune, nerazumijevanja, čak i sporovi. Javljaju se reakcije kod 
Hercegovaca, npr. na naziv Bosanac, u stilu "ja nisam Bosanac već Herce- 
govac", čime se miješaju dva terminološka nivoa (što je lingvistička grje- 
ška). Takvom reakcijom i nazivu Bosanac daje se čisto teritorijalno 
značenje, a oduzima mu se ono šire (koje terminološki stoji na višem. stu- 
pnju), sa značenjem ne samo teritorijalne bosanskohercegovačke pripa- 
dnosti, već i državno-administrativne. Dakle, naziv Bosanac nema nacio- 
nalno određenje već ima teritorijalno i državno-administrativno značenje 
pripadnosti jednome kulturnohistorijskom podneblju. 

Naziv Bošnjak, međutim, nije vazda imao isto značenje; ono se mije- 
njalo, mijenjajući i svoj specifičan značenjski odnos prema pojmu Bosanac, 
a i prema pojmu bosanski musliman. Riječ Bošnjak stara je srednjovjekov- 

na riječ. Njezina preteča je riječ Bošnjanin, koja se najprije upotrebljavala 
za bogomile, a kasnije i za pripadnike drugih religija u Bosni i Hercegovi- 
ni. Dakle, naziv Bošnjak ima svoju historijsko-etimološku vezu sa bogomil- 
stvom. U tursko vrijeme Bošnjak se upotrebljavalo sa širokim značenjem 
(kakvo je značenje naziva Bosanac), sa značenjem čovjeka iz Bosne, bez 
obzira na vjeroispovijest. Vremenom dolazi do procesa značenjskog 
sužavanja te riječi, uporedo sa širenjem naziva Srbin i Hrvat u Bosni, pod 
uticajem vjersko-nacionalne propagande iz Srbije i Hrvatske. Jačanjem ve- 
za bosanskih pravoslavaca i katolika sa njihovim maticama na istoku i za- 
padu, prvenstveno tokom XIX stoljeća, jača i nacionalna svijest bosanskih 
muslimana i svijest o njihovoj fhistorijskoj usamljenosti", odnosno sudbin- 
skoj vezanosti za Bosnu. Tako sve više dolazi do sužavanja i značenjskoga 
preciziranja riječi Bošnjak. U XIX vijeku naziv Bošnjak odnosi se na Bo- 
sanske Muslimane, sa značenjem. iskonskoga bosanskoga porijekla, veza- 
nosti za rodno tle i maternji bosanski jezik. Naziv Bošnjak ima dugu tradi- 
ciju, mada u toj tradiciji njegovo značenje varira. Danas su bosanski musli- 
mani napokon vratili sebi svoje historijsko ime, koje ide naporedo sa. nazi- 
vima Srbin, Hrvat, Slovenac, Albanac i sl. Postoje, međutim, mišljenja da taj 
naziv označava i sve one koji se osjećaju "Bošnjacima", tj. da naziv Bošnjak 
može predstavljati stariju, arhaičniju formu naziva Bosanac. Ni to drugo 
značenje ne može se odbaciti, mada je ograničenije upotrebe i manje pre- 
cizno. Ipak, nazivu Bošnjak ne može se osporiti i ono njegovo šire bosan- 
sko značenje, pogotovu što u savremenom jeziku ta riječ zvuči arhaično. 
Svoje nacionalno ime bosanski muslimani vazda su vezivali za Bosnu, time 
iskazujući svijest o neraskidivosti veze sa zemljom i njezinom sudbinom. 


Katkad se postavlja i pitanje zašto se nazivom Bošnjak imenuje samo 
Bosanski Musliman, a ne i bosanski Srbin, ili bosanski Hrvat. Tako postavljenim 
pitanjem pravi se jedna od elementarnih filološko-lingvističkih grješaka. Ovdje 
je u pitanju termin, koji je po svojoj prirodi formalna jezička odrednica. Termin 
je jezički znak za nešto i on nikada ne mora (čak i ne može) ostati na nivou 
značenjske sveobuhvatnosti. On također ne mora udovoljavati logičkom prin- 
cipu u jeziku, koji je inače nesvojstven ' jezičkoj prirodi i jezičkom razvitku" 
(kako reče prof. Aleksandar Belić, najčuvenije ime serbokroatistike). Dakle, u 
slučaju naziva Bošnjak radi se o nacionalnom nazivu, terminu koji teži preci- 
znosti. Ali u tom njegovu stremljenju ka preciznosti ne isključuju se i neka dru- 
ga značenja. Naziv Bošnjak historijski je vazda bio vrlo blizak muslimanskom 
narodu, koji nema svoje zemlje do Bosne, jedine i nezamjenjive. Zato je shva- 
tljivo da taj narod u svojoj odrednici ima ime te zemlje, za koju veže svoje po- 
rijeklo i opstanak. A baš naziv Bošnjak u takvom značenju ima najdužu tradi- 
ciju. Njime se iskazuje i ta tradicija, kontinuitet življenja u Bosni, porijeklo sla- 
vensko-bosansko i vezanost za Bosnu kao vlastitu državno-teritorijalnu maticu. 

Naziv bosanski jezik ima svoj poseban odnos prema nazivima Bosa- 
nac i Bošnjak. Ako bi se posmatrao lingvistički površno (što se kod nas 
često događa), tada bismo za bosanski jezik rekli da je to "jezik Bosanaca", 
što ne odgovara historiji ni današnjem stanju. To znači da Bosanci kao širi 
pojam (u smislu teritorijalno-državne pripadnosti) nemaju jedinstvenu 
jezičku tradiciju nego se unutar "bosanskog etnosa" izdvajaju tri razvojna 
toka. Istina, nerijetko se kaže da neko govori "bosanski" u smislu. baš te 
opće pripadnosti jednome prostoru, bez obzira na njegovu nacionalnu ra- 
znovrsnost. Ali tu se ne radi o preciznom nazivu već više o opisnoj i 
uopćenoj odrednici koja nema terminološku vrijednost. 


Kako se desilo da Bošnjaci kao narod svoj jezik nazivaju bosanski, a 
ne bošnjački? Otkud to "narušavanje" terminološko-tvorbene ravnoteže u 
nazivima Bošnjak, bosanski jezik? Ne računajući već tumačene historijske 
okolnosti nastanka naziva bosanski jezik, do tog "narušavanja"? je došlo jer 
je termin jezički znak koji ima svoju "logiku" razvoja. I mada se katkad 
kaže "mi Bošnjaci govorimo bošnjački" (pri čemu se čak nesvjesno teži for- 
malnojezičkoj uravnoteženosti termina), naziv bosanski jezik odnio je hi- 
storijsku pobjedu. Njime se ističe i izvjesna šira jezička pripadnost naroda 
koji sebe zove Bošnjacima, a svoj jezik bosanski. 


21. "SRPSKI" | "HRVATSKI" JEZIK BOŠNJAKA 


PITANJE: Govore li Bošnjaci "srpskim" ili "hrvatskim"! jezikom? 


ODGOVOR: Bošnjaci su dugo vremena govorili i pisali srpskohrvat- 
skim jezikom, jer je to bio naziv za zajednički jezik Srba, Hrvata, Bošnjaka 
i Crnogoraca. To što se on tako zvao ne znači da nije bio njihov jezik, niti 
da su ga Bošnjaci od nekoga primili. Nisu ga ni od koga primili već su ga u 
VII vijeku "sa sobom. donijeli" (historijski naravno uslovno), na svojim sla- 
venskim, paganskim samarima, fu bisagama"', da tako kažemo. Oni su uvi- 
jek govorili i pisali svojim jezikom, koji je bio zajednički sa jezikom susje- 
dnih srodnih naroda. Postoje, međutim, (političke) tvrdnje da Bošnjaci 
nemaju svoga jezika već da govore i pišu jezikom Srba i Hrvata. Postavlja 
se tada pitanje koji su to Bošnjaci koji govore "srpski", a koji hrvatski". Da 
li se takva "jezička pripadnost" određuje prema regionalnom principu: 
istočni Bošnjaci? govore "srpskim" a "zapadni" "hrvatskim" jezikom? 
Apsurdna je, naravno, tvrdnja da Bošnjaci govore srpskim, odnosno hrvat- 
skim jezikom. Nema ni lingvističkih ni nacionalno-teritorijalnih kriterija na 

osnovu kojih bi se neki dio bošnjačkoga prostora mogao smatrati 'srps- 
kim"', a drugi "hrvatskim". Bošnjaci nikad u svojoj historiji nisu govorili ne- 
kim drugim jezikom do svojim vlastitim. To nisu činili čak ni u doba kultur- 
ne dominacije orijentalnih jezika, kad su upravo nazivom bosanski iskazi- 
vali aktivan stav prema svome naslijeđu i južnoslavenskim korijenima. Dru- 
ga je stvar što se taj njihov jezik nije vazda nazivao svojim imenom, jer to 
je političko-historijsko pitanje, a ne suštinsko (u smislu postojanja ili nepo- 
stojanja samog jezika). Dakle, Bošnjaci nikad nisu govorili ni srpskim ni hr- 
vatskim. Stvar je u tome što se njihov jezik tako nazivao, tj. uvijek nije imao 
vlastitu nacionalnu odrednicu. Historijska je istina (sama po sebi shvatljiva, 
koju je nepotrebno naročito dokazivati) da Bošnjaci imaju svoj jezik, ali ga 
oni vazda nisu nazivali pravim imenom. U odnosu na taj jezik kroz histori- 
ju su ispoljavane unitarističke i asimilatorske težnje. Bosna je vazda bila ra- 
zapeta između pravoslavnoga (balkanskog) istoka i katoličkog zapada, na 
njojzi su se stalno ukrštali interesi drugih. Možda su baš zbog tog naši mu-- 
dri lingvistički prethodnici insistirali na tezi o ukrštanju varijanata u Bosni 
i Hercegovini; kad su se već vijekovima na tom prostoru zaista ukrštali in- 
teresi drugih, zašto se na njemu ne bi 'ukrštali" i jezički izrazi, odnosno va- 
rijante tih "drugih"? Interesi se zaista mogu ukrštati na nekom prostoru 
koji je i do toga procesa imao svoj razvoj i historiju. Ali jezičke varijante ne 
mogu jer za to nema jednog neophodnoga uslova; da taj prostor do toga 
procesa ukrštanja bude jezički pasivan, tj. da bude "lingvistička kolonija" 
(kako to jednom metaforički reče romantik među lingvistima mr. Bato Jef- 
tić, legendarno ime bosanskohercegovačke predratne "lektoristike"). 


Čak ni u srednjem vijeku, prije islamizacije, kad su Bošnjaci mogli bi- 
ti Srbi? ili "Hrvati" (tačnije, pravoslavci ili katolici), ni tada oni nisu govo-. 
rili srpskim ni hrvatskim jer se već bila. formirala treća cjelina, bogomilska. 
Mnogo vijekova kasnije, kad se pod okriljem savremene marksističke nau- 
ke tvrdilo da muslimani "nemaju svoga jezika" (kako je to npr. "dijalek- 
tički"" pisao Veselin Masleša), te predrasude dobijale su i zvaničnu potporu 
u jednoj politici koja se smatrala demokratskom i naučno zasnovanom. Na- 
cionalističke koncepcije u Srbiji i Hrvatskoj stremile su da dokažu kako Bo- 
šnjaci nemaju svoga jezika ne zbog toga što su zaista vjerovali da ga nema- 
ju (i da je taj narod "jezički invalid") već da bi time dokazali drugu svoju 
nenaučnu. tvrdnju; da Bošnjaci i nisu narod, da su oni muslimani srpskog 
ili hrvatskog porijekla", ili Muslimani srpskohrvatskog jezika" (kako nes- 
pretno naslovi svoju poznatu, pionirsku knjigu Salem Ćerić). 

22. DISKRIMINACIJA BOSANSKOG JEZIKA 


PITANJE: Zašto je dugo vremena bosanski jezik bio zapostavljen? 


ODGOVOR: Taj jezik je dugo vremena kroz historiju negiran iz 
ideoloških" razloga, što je služilo različitim političkim ciljevima. On je na 
najbolji način služio tim "različitim političkim. ciljevima" time što ga "nije 
ni. bilo", što je prešutkivan. On je svojim postojanjem i historijskom vital- 
nošću bio trn u oku koncepcijama podjele bosanskoga prostora na istočni i 
zapadni dio. Taj prostor nije se nikako mogao "kupusati"! a da mu se iko- 
liko priznaje kulturna autohtonost. Valjalo je sasjeći plodove i počupati ko- 
rijene jednog autentičnog razvoja, pa tek'onda praviti poteze na karti Bo- 
sne, po principu pola-pola, dijeliti je na "srpski" i fhrvatski" dio. Za takvo 
ekarpuzanje" bosanski jezik bio bi odveć rizična i opasna kulturna tekovi- 
na, koja bi smetala hegemonističkim zadiranjima u organsko tkivo Bosne. 


Krivice za diskriminaciju bosanskog jezika obično se traže izvan. Bo- 
sne (u Srbiji i Hrvatskoj), što je uveliko shvatljivo i opravdano, jer nebro- 
jeno je argumenata i historijskih fakata koji tu krivicu potvrđuju. Malo je, 
međutim, pokušaja da se uzroci toj pojavi traže i nađu unutar same Bosne 
i Hercegovine. Ovdje bismo ukazali baš na tu stranu problema, odnosno na 
neke pojave koje su se kroz historiju mogle javljati kao uzroci zapostavlja- 
nja i negiranja bosanskog jezika. 


Kulturnoj tradiciji bosanskih Srba i Hrvata nikad nije odgovarala te- 
za o bosanskom jeziku, jer je ona fugrožavala" njihovo jezičko naslijeđe i ve- 
zu tog naslijeđa sa nacionalnim maticama; Bosanski jezik je dovodio u pita- 
nje i to naslijede i njegovu vezanost sa matičnim nacionalnim kulturama. U 
stvarnosti, tog ugrožavanja nije moralo biti (najčešće ga nije ni bilo), ali su 
političke tendencije vještački stvarale atmosferu te ugroženosti. Bosanski 
Srbi i Hrvati (neđu sobom u mnogo čemu inače suprotstavljeni) kroz histo- 
riju su se politički organizirano (svako za sebe) suprotstavljali bosanskom je- 
ziku. Oni su. gotovo instinktivno osjećali opasnost koja im prijeti od samoga 
postojanja toga tabu-jezika, za koji su bili vrlo zainteresirani da što duže 
ostane "jezik pod feredžom". Jer upravo taj jezik nije im dopuštao da se ve- 
zuju za svoje "jezičke matice", kojih u stvari (u lingvističkom smislu) i nema. 


Da li je u samoj bošnjačkej sredini bilo procesa koji su ometali razvoj 
bosanskog jezika, takoder ga na jedan poseban način politizirajući? Bilo je, 
a toga i danas ima. U čemu su se ti procesi ogledali? Prije svega u jednom 
općem problemskom pitanju, suštinskom za porijeklo i cjelokupnu kulturu. 
Bošnjaka. To je pitanje odnosa bošnjačke tradicije prema islamu, orijental- 
noj kulturi i jezicima. Da li je glavno u bošnjačkoj kulturi njezino bosansko, 

odnosno bošnjačko porijeklo, ili je za nju temeljan islam i orijentalna kul- 
tura? Borba među tim "dvama porijeklima" bila je stalno prisutna u histo- 
riji političkog i kulturnog organiziranja Bošnjaka. Ta borba se odvijala 
između islamskih i drugih kulturnih institucija u Bosni. Islamsko učenje 
vazda je imalo svoju širu, internacionalnu koncepciju, u koju se teško ukla- 
pao jedan malehni jezik kakav je bosanski. Ta koncepcija se zasniva na ve- 
likoj geografskoj rasprostranjenosti i na općim i fundamentalnim interesi- 
ma islama. Bosanski prostor samo je krajnja zapadna tačka prostranog 
islamskog svijeta (bogatog nacionalnim kulturama), u kojem dominira 
arapski jezik kao jezik Kur'ana. Zbog dominacije arapskog, od islama je 
iluzorno očekivati da ima osjećaj za regionalne jezike, pogotovu takve ma- 
le kakav je bosanski. A baš ta raširenost i moć islama, u nacionalno- jezičkoj 
tradiciji Bošnjaka ostavlja duboke tragove, koji se retrogradno odražavaju 
na odnos samih Bošnjaka prema svome jeziku, tom slavenskom zrnu-jeZi- 
ku unutar islamskog svijeta. 


Ima i jedna još objektivnija historijska okolnost vezana za islamizaci- 
ju i njezino presudno djelovanje na bošnjačku tradiciju. U svijesti bo- 
šnjačkoga čovjeka duboko je usađena "historijska kolebljivost?, kojem svi- 
jetu se od svoja dva svijeta prikloniti; onom orijentalnom, duhovno-vjer- 
skom, ili vlastitom etničkom, koji ga vezuje za svoju "slavensku braću". To 
je dubilo neku vrstu kulturnog vakuuma u tom čovjeku, konfliktnost svije- 
sti o samome sebi. Stoga se o bosanskom jeziku katkad mislilo i govorilo 
stidljivo, u vrijeme kad je među bošnjačkim stanovništvom bila raširena 
arebica, a pisalo se arapskim, turskim i perzijskim. 

Kur'an je kod Bošnjaka bio jedinstveno štivo koje je nadomješćivalo 
pisanu riječ na vlastitom jeziku. Ali je ono ipak bilo na svoj način daleko od 
tog čovjeka, jezičko-grafijski daleko. Ma koliko islam bio njegova religija, taj 
čovjek se nalazio u raskoraku između svoga jezika i jezika islama. To je u bo- 
sanskomuslimanskom čovjeku dubilo onaj njegov kulturnohistorijski i kul- 
turnopsihološki ponor, neku vrstu duhovne konfliktnosti između slavenskih 
korijena i islamske pripadnosti. Pravoslavni vjernici u Bosni npr. molitve 
obavljaju na svome arhaičnom crkvenoslavenskom jeziku, koji razumiju; to 
je vrsta starog srpskog jezika što miriše tamjanom starine i staroslavenske 
tradicije. Muslimani obavljaju molitvu na arapskom, tako dalekom i teško 
savladivom. I mada taj jezik u uhu i srcu vjernika zvuči prisno, mehko i uzvi- 
šeno, tu često nedostaje značenje, ili se to značenje prima samo u osnovnim, 
najgrubljim crtama. Nikad nije bilo ni najmanje izgleda da se molitva obav- 
lja na vlastitom jeziku, makar i nekom arhaičnom, "bogomilskom", čija bi 
starina zvučala smislom i odražavala kontinuitet sa davnom prošlošću. To su 
oni duboki, vjersko-nacionalni razlozi koji su kod Bošnjaka mogli stvarati jaz, 
izvjesnu distancu prema svome jeziku. Taj njihov jezik je bio odvojen od vjer- 

skog života, mada su turcizmi, svojim visokim stepenom adaptiranosti do- 
maćim. jezičkim osobinama, bar malo ublažavali tu distancu. 


U XIX vijeku, kad se intenziviraju borbe među političkim strankama 
unutar bošnjačke sredine, dolazi do pojava prosrpske ili prohrvatske ori- 
jentacije među bošnjačkim kulturnim radnicima. Ovisno od tih orijentaci- 
ja, ističe se pripadnost srpskom, odnosno hrvatskom jeziku, što govori o Za- 
postavljenosti svoga naslijeđa, koje u unutarnjim političkim borbama biva 
zaobiđeno. Pri tome se čak i otvoreno negira bosanski jezik, a to negiranje 
dolazi iz bošnjačkih redova, što je naročito pogubno djelovalo na bošnjačku 
kulturu. Takav je npr. bio slučaj sa Srbinom? Osmanom-Nuri Hadžićem, 
ili Hrvatom" (tačnije Hrvatima?) Osman-Azizom u XIX vijeku, kao i sa 
£srbohrvatom" Skenderom Kulenovićem, ili "Srbinom"? Mešom Selimo- 
vićem u XX vijeku, sve do najnovijeg "Srbina"? Isa Kalača, bošnjačkoga pi- 
sca iz Sandžaka. Zapostavljanje i prešutkivanje bosanskog jezika posebno 
su podržavali bošnjački filolozi i lingvisti starije generacije, koji su uglav- 
nom o njemu (i "na njemu") šutili, a njegova istraživanja vršili u sastavu 
srpskohrvatskog/hrvatskosrpskog jezika, ne usuđujući se da središnju 
jezičku tradiciju nazovu njezinim historijskim imenom. Tadašnji politički 
uslovi to nisu dopuštali, mada to ne znači da su se ti naši filolozi takvom šu- 
tnjom koristili u političke, ili karijerističke svrhe. Prije bi se reklo da je nji- 
hova šutnja o bosanskom jeziku bila politički uvjetovana i da je kao takva 
povratno iskorišćavana u političke svrhe. Ti "šutolozi bosanskog jezika" su 
naši poznati lingvisti stare generacije Mustafa A janović, Asim Peco, Ismet 
Smailović i dr, pa i one poslijeratne generacije, kojoj pripada i autor ovih 
redova (mada je on prvi cjelovitije naučno progovorio o jezičkoj tradiciji 
bosanskih muslimana; autor je knjige Jezik bosanskih Muslimana, objavlje- 
ne u Sarajevu početkom 1992, uoči samog rata). Najnovije generacije bo- 
šnjačkih filologa moći će se slobodnije i naučno dosljednije baviti bosan- 
skim jezikom, tim jezikom-fenomenom, koji kroz historiju ponire i izranja. 
Takva ozbitjnija naučna istraživanja su tek pred nama, tačnije, pred njima. 
A zasad se moramo zadovoljiti ovakvim oglednim razmatranjima u 
naučnopopularnoj formi. Nadamo se da i takva razmatranja usmjeravaju 
na glavne istraživačke pravce u budućnosti. 


Po završetku ovoga tragičnoga bosanskog rata, u kojem nema pobje- 
dnika (tačnije, svi su poraženi), ostaju mnogi teški, neriješeni problemi u kul- 
turnoj obnovi Bosne. Jedno od centralnih mjesta (ako ne i centralno) u toj 
obnovi zauzima bosanski jezik. U Bosni se, na žalost, u vezi s njim opet jav- 
ljaju oklijevanja, nerazumijevanja, neizbježna politiziranja i sitno šićarenje 
tom krupnom tekovinom naše kulture. Bojim se da bošnjački narod, čak ni 
nakon ove svoje golgote, nije sazrio da napokon shvati koliko je taj njegov je- 
zik sudbinska zaloga ne samo njegove prošlosti već (ovo drugo još i više) uv- 

jet i garancija njegove budućnosti. Zar to zaista ne može da dopre do svijesti 
bošnjačkoga čovjeka? Ili ga u tom opet ometaju neke "više društvene sile", 
taj usud političke borbe balkanskoga tipa? 

Ko zna, možda će i nakon ovog najnovijeg kulturnog zločina prema 
Bosni, bosanski jezik iz nekih "viših" razloga i dalje ostati tabu-jezik, skri- 
ven pod feredžom naše teške prošlosti. 


23. NAUČNA UTEMELJENOST 
BOSANSKOG JEZIKA 


PITANJE: Koji su glavni argumenti što dokazuju postojanje 
bosanskog jezika? 


ODGOVOR: O tim argumentima je u ovoj knjizi na različitim mjesti- 
ma već bilo riječi i još će biti. Sada bismo ih mogli, radi preglednosti, samo 
pobrojati: 

1. Južnoslavensko jezičko porijeklo: bosanski jezik nije nikakav hibri- 
dni jezik nastao fukrštanjima"' već se on razvio iz zajedničkog južnoslaven- 
skoga prajezika, odnosno iz južnoslavenskih dijalekata na zapadnom dijelu 
Balkana. 

2. Etnos koji je "stvorio?" i prenosio taj jezik bio je neprekidno prisu- 
tan na središnjem štokavskom terenu; sačuvao je etničko-jezički kontinui- 
tet od VII vijeka (od dolaska Južnih Slavena na Balkan), sve do bogomila 
i učenja Crkve bosanske. 


3. Bogomili su etnos koji nastavlja jezički kontinuitet i razvija neke 
svoje osobene zapadnoštokavske crte. U tom etnosu začinje se bosanski je- 
zik, kao posljedica neprekinutoga kulturnog razvoja Južnih Slavena na za- 
padnom dijelu Balkana. I 


4. Srednjovjekovna bosanska država injezina tradicija najbolji su dokaz 
da taj prostor nije pripadao ni zapadu ni istoku, da je imao svoj razvoj; zato 
se na tom području razvijaju i neke njegove starobosanske osobine. Bosan- 
ska država je teritorijalna i kulturnohistorijska kolijevka bosanskog jezika. 
Taj jezik ne bi se mogao razvijati bez postojanja gotovo hiljadugodišnje tra- 
dicije bosanske države. Onako kako su srpska i hrvatska država teritorijalne 
pretpostavke srpskog odnosno hrvatskog jezika, takav je slučaj i sa državom 
Bosnom. U jezgru etnosa sa toga prostora začinje se i razvija bosanski jezik, 
kao značajno njegovo obilježje, koje je imalo autentičan pravac razvoja. 

5. Islamizacija, koja je na svoj fačin kod islamiziranog stanovništva 
-konzervirala i stabilizirala etničke odnose u Bosni. To stanovništvo uglav- 
nom ostaje demografski stabilno, na svojim srednjovjekovnim baštinama, 
čuvajući vezu sa prethodnim stanjem. Ono, dakle, biva prenosiocem nekih 
crta kulturnog naslijeđa iz srednjovjekovne bosanske države. 


6. Islam, kao svjetska religija, tom relativno stabilnom. bosansko- 
-humskom etnosu daje i neka originalna obilježja, tako i samom jezičkom 
razvoju na srednještokavskom tlu. Radi se o miješanju i originalnom srasta- 
nju dvije dotad odjelite bosanske tradicije, predislamske i islamske. Origi- 
nalnost jezičkih crta ogleda se u raširenosti turcizama u govornom i pisa- 
nom jeziku, zatim u arebici, potom u pisanju na orijentalnim jezicima pa i 
u nekim sitnijim jezičkim osobinama koje do dana današnjeg odlikuju bo- 
sanski razgovorni jezik (geminacija, tj. udvajanje suglasnika, izgovor sugla- 
snika h, nerazlikovanje glasova č, ć, dž iiđ i sl.). 

7. Naziv bosanski jezik, koji datira iz srednjeg vijeka i koji se sačuvao, 
mada se, s vremena na vrijeme, gubio. Taj naziv ima dugu tradiciju i najbo- 
lji je znak da taj jezik nije izmišljen već da je on historijska "izmišljotina". 

8. Bošnjačka alhamijado-literatura, kao poseban vid književnog stva- 
ralaštva arapskim pismom na bosanskom jeziku. I 


9, Bosančica i njezina tradicija, kao i postojanje neke vrste epistolarne 
književnosti pisane tom grafijom. TO su pisma krajiških Bošnjaka iz vremena 
XVI-XVIII vijek, koja čuvaju vezu sa srednjovjekovnom pismenošću i književ- 
nim naslijeđem, kao znak slavenskog starinačkoga kontinuiteta u Bosni. 


10. Rječnici bosanskog jezika nastali u turskom. periodu, od kojih je 
najstariji tursko-bosanski rječnik iz 1631. Potur-Šahidija, autora Muhame- 
da Hevaije Uskufije. Taj rječnik sadrži značajnu građu iz bosanskohercego- 
vačkoga književnog i govornog naslijeđa. 


11. Jezičke reforme u XIX vijeku (prije svega Vukova reforma), u ko- 
jima izvjesnu ulogu igra i bosanska, odnosno bošnjačka jezička tradicija 
(naročito kad su u pitanju turcizmi i čuvanje suglasnika 2). Mada je Vuko- 
va koncepcija bila koncepcija jednog jezika za više naroda (koji se tada ni- 
su ni uzimali kao zasebni narodi već kao jedan narod različitih "vjerskih za- 
kona?"), ona ipak ima dosta sluha za bošnjačku tradiciju. TO prije svega ide 
u zasluge samoj toj tradiciji i Vuku Karadžiću kao neosporno velikom ime- 
nu kulturne prošlosti na južnoslavenskim prostorima. 

12. Jezički reformatori medu Bošnjacima (prije svega reformatori 
_ arebice), čije su aktivnosti odražavale stalnu. tendenciju adaptiranja toga 
pisma vlastitoj tradiciji. Zatim "latinički reformator"? Muhamed-beg Kape- 
tanović Ljubušak i njegovo sakupljanje narodnog (i "istočnog") blaga Bo- 

šnjaka. To je kulturna aktivnost koja u historiji bošnjačkog naroda zauzima 
značajno mjesto; Ljubušak je neka vrsta bošnjačkog "Vuka Karadžića", ma- 
da su njegovi rezultati bili puno skromniji. 


13. Kallayeva politika bosanske nacije i bosanskog jezika, koja je sa hi- 
storijskog aspekta više značila za bosanski jezik nego za samu politiku bo- 
šnjaštva (u austrougarsko doba). Pokazuje se, naime, da bosanski jezik ima 
svoju krivulju razvoja, čak i neovisno od političkih faktora. Gramatike bo- 
sanskog jezika štampane u austrougarskom periodu svojim sadržajem to 
najbolje potvrđuju; odlikuju ih osobine koje su rezultat unutarnjeg razvoja 
jezika bez uplitanja političkih faktora u taj razvoj. Bosanski jezik (što se po- 
kazalo i u Kallayevo vrijeme) nije politička izmišljotina već značajna kultur- 
na tekovina koja prati Bosnu kroz historiju. 


14. Bogato usmeno stvaralaštvo na narodnom jeziku; narodna lirika i 
epika, osobito sevdalinke i balade; kao prepoznatljiv umjetnički milje u ko- 
jem se razvija bosanski jezik. 


15. Pisana književnost Bošnjaka (na bosanskom jeziku i latiničkom 
pismu) počev od druge polovine XIX vijeka do danas odražava savremene 
tokove razvoja bosanskog jezika. 


16. Pravo svakog naroda na svoj jezik i na njegov naziv. Bošnjački 
narod svoj jezik zove bosanskim, a to je "vjekovni jezik", kako nedavno 
reče jedan moj sagovornik. To je jezik koji se kroz historiju sačuvao, bez 
obzira na snažne pritiske sa raznih strana da mu se potkrešu krila, zame- 
tne mu se trag, da ga se negira. Bez obzira na snažne pritiske orijentalne 
jezičke tradicije, kojima se odolijevalo i samim nazivom bosanski jezik; te 
iskazivala svijest o slavenskom porijeklu, te Bosni kao svojoj iskonskoj 
plemenitoj baštini". 


PITANJE: Koji izvori svjedoče da se bosanski jezik sačuvao kroz hi- 
storiju? 


ODGOVOR: Ponekad nam se samo od sebe nameće pitanje javlja li 
se bosanski jezik u široj upotrebi, govornoj i pisanoj? Nije li se kroz prilično 
dugu historiju postojanja srpskohrvatskog jezika rastočio, pa ga nema više 
u živoj upotrebi? Možda ga ima samo u fragmentima; tu i tamo iskaču nje- 
gove osobine ko ribe iz vode, ali to možda nije cjelovit jezik? Bosanskog je- 
zika i ima" i nema", zavisi iz kojeg aspekta se on posmatra. "Ima" ga jer 

je on nesumnjiv lingvistički fakt. Ali ga nema u "čistom obliku" zato što u 
našim balkanskim prilikama takvih "čistih? (monolitnih) jezika ne može ni 
biti. Nema ih stoga što su naši jezici među sobom odveć srodni da bi se mo- 
gli izdvojeno posmatrati. Bosanski jezik kroz historiju je "trunjen" drugim 
jezicima, pa nam. se katkad učini da su sve naše teze o odvojenim jezicima 
hiperfilološke ili političke uobrazilje i apstrakcije. Stvari, međutim, ne sto- 
je tako. Potrebno je shvatiti neke zakonitosti iz lingvističke teorije, pa tek 
potom tražiti odgovor na pitanje "ima li?" jednog jezika, ili ga, pak, nema". 

Svaki jezik javlja se u usmenoj (govornoj) i pisanoj (književnoj) upo- 
trebi, koje se među sobom (manje ili više) razlikuju. Zato bi se pitanje o 
bosanskom jeziku moralo postaviti malo drukčije: ima ili govornog bosan- 
skog jezika? Ako ga ima, kakav je njegov.-osdnos-prema pisanom (književ- 
nom) jeziku (pod uslovom da ovog drugog "ima"). Govorni jezik mijenja 
se kroz prostor i vrijeme, pisani takoder, mada su kod ovog drugog naj- 
važnije promjene kroz vrijeme, jer je tu prostorni momenat u drugom pla- 
nu. U pokušajima da odgovorimo na ovakva pitanja neminovno je razliko- 
vati razvoj jezika kroz vrijeme (njegovu historijsku perspektivu) od 
savremenog njegova stanja (kao rezultata historijskog razvoja). Ako bismo 
na pitanje o bosanskom jeziku odgovorili iz historijskog aspekta, trebalo bi 
najprije pitati da li je tog jezika bilo u prošlosti i kako se on (ako ga je "bi- 
lo") kroz vrijeme mijenjao, kojom dinamikom se razvijao. Razvoj govor- 
nog jezika manje je podložan egzaktnom posmatranju od razvoja pisanog. 
Tu se radi o dva naporedna pravca razvitka: promjenama u dijalektima i 
odrazu tih promjena na tzv. razgovorni jezik, koji je inače na prijelazu 
između dijalekta i književnog (standardnog) jezika. Bosanski dijalekti. su 
se razvijali kroz vrijeme na konkretnom prostoru. Govorni bosanski jezik 
najzastupljeniji je u bosanskohercegovačkim čaršijama, pogotovu onim sa 
jačom tradicijom, u kojima se odvijala šira bosanska komunikacija (u. ta- 
kvom općenju mogli su se stabilizirati oblici bosanskog razgovornog jeZi- 
ka). Bosanski razgovorni jezik u "čistom" obliku postoji na idiolekatskom 
nivou, tj. u govorima pojedinaca. Nisu rijetki slučajevi u Bosni da pojedi- 
nac govori."čistim bosanskim jezikom". Ta njegova finičnost ne zavisi od 
uzrasta niti socijalne pripadnosti, teritorijalnoga porijekla, obrazovnog ni- 
voa i sl. Lično smo se mogli (ne jednom) uvjeriti u takvu pojavu. "Poslje- 
dnji "takav čovjek od kojeg sam (do rata) slušao izvorni bosanski jezik bio 
je (tada pedesetogodišnjak) gospodin Galib Gugić, porijeklom iz istočne 
Bosne (od Rogatice i Prače), po struci ekonomist, sa f'udbaškim"? stažom 
itd. Dakle, ni po čemu nije bilo očekivati da se baš kod takvog čovjeka bo- 
sanski jezik javi u izvornoj govornoj formi. Sa zadovoljstvom sam. (kao fi- 
lolog) slušao taj govor, riznicu jezičkog blaga u govoru "samo" jednog čov- 
jeka. Koji sve psihološko-genetski faktori utiču da takav čovjek govori bo- 

sanski, posebno je pitanje. Ali za nas je ovdje važnije što te pojave svje- 
doče da je bosanski jezik realna lingvistička datost, koja živi u svakodnev- 
noj upotrebi. On je kroz historiju preživio, samo je pitanje koliko ga mi Za- 
ista tražimo u govornoj upotrebi i umijemo li ga pronaći. 

Drugo moje saznanje o govornom bosanskom jeziku tiče se nečeg što 
zadire u prošlost i u dijalektologiju (nauku koja proučava dijalekte). Izvor- 
ni bosanski govorni jezik danas možemo čuti (osim kod Galiba Gugića i 
njemu sličnih jezičkih bohema bošnjačkoga tipa) i kod starijih žena Bošnja- 
kinja, za koje obično vezujemo karakternu bošnjačku crtu - merhamet. Kad 
slušamo te naše nene (odnosno nane) učini nam se (meni se kao profesio- 
nalnom dijalektologu to godinama "pričinjavalo?) da one ipak ne govore 
samo mjesnim dijalektom već da tu ima nečeg šireg-bosanskog; što se čak 
može dokazati i govornom građom. Meni se čini da taj govorni bosanski je- 
zik živi u fmerhametli kazivanju" tih naših starih žena, u njihovom ne- 
naučenom, nepatvorenom govorenju, zadiviljujuće izražajnom, osobenom. 
Otkuda baš kod njih da se taj bosanski jezik čuva, tema je za drugu priliku, 
o čemu će još biti riječi u ovoj knjizi. 

Što se tiče pisanoga bosanskog jezika, tu stvari u jednom smislu sto- 
je jednostavnije, u drugom složenije. Jednostavnije, zato što je pisani jezik 
dostupan posmatranju i hronološkom proučavanju (jer se za pisane izvore 
obično može utvrditi kad su nastali). Složenije, stoga što je u pisanom jezi- 
ku prisutan snažan proces ujednačavanja i neutralizacije jezičkih osobina, 
jer je on pisani jezik, namijenjen široj komunikaciji. Otuda, u tom jeziku ni- 
je nimalo lahko prepoznati autentične forme razvoja, koje je praktično ne- 
moguće naći u čistom, "nerazblaženom" vidu. 


U kojim pisanim formama se bosanski jezik javlja u najčistijem svom 
obliku? Javlja se, tamo gdje su njegove forme zapisane (mada su to u suš- 
tini također usmene forme): u narodnoj književnosti Bošnjaka, zbirkama 
narodne lirike i epike, narodnim pripovijetkama, poslovicama, zagonetka- 
ma. U tom stvaralaštvu zapisano je (odnosno ''zaustavljeno") jedno usme- 
no jezičko stanje sa visokim stupnjem umjetničke preobrazbe. Najizvorniji 
pisani bosanski u stvari je zapisani "usmeni jezik"? narodne književnosti. 
Unutar tog stvaralaštva Bošnjaka najizvornije "bosanske forme" (u 
jezičkom smislu najejelovitije) nalaze se u sevdalinkama, tom osobenom vi- 
du narodnog stvaralaštva u kojem je iskazana "duša" bošnjačkog čovjeka i 
njegove kulture. Valjda je zato i jezik kojim se ta "duša" izražava najbliži 
izvornom bosanskom. 

Može li se bosanski pisani jezik naći kod savremenih bošnjačkih pisa- 
ca? I može i ne može, zavisi "kako se uzme". Ujednačavanja vršena dugo vre- 
mena u okviru zajedničkoga srpskohrvatskog jezika ostavila su duboke trago- 

ve, tako da dan-danas ni za srpske ni za hrvatske pisce ne možemo reći da pi- 
šu izvornim književnim srpskim, odnosno hrvatskim jezikom. Ali, sve se to 
ipak razlikuje od pisca do pisca, pa i od djela do djela jednog te istoga pisca, 
kako je i u samom bosanskom jeziku. Na primjer, Skender Kulenović (koji 
nikad javno nije priznavao da postoji bosanski jezik) autor je poeme Na pra- 
vi put sam ti, majko, izišo, poeme napisane na čistom, poetski destiliranom, 
bosanskom jeziku. Njegov roman Ponornica umjetnička je realizacija izvor- 
noga bosanskog čaršijsko-begovskoga govora (istina samo u nekim svojim 
razgovornim fragmentima). S druge strane, njegova poema Stojanka majka 
Knežopoljka nema ni jedne jedine tipične osobine bosanskog jezika, kakav je 
slučaj i sa Kulenovićevom pripovijetkom Prijatelj vode npr. Na kojem su on- 
da jeziku napisana ta dva. djela Skendera Kulenovića? Enigma nije u tome 
što nisu napisani na bosanskom već što to nije ni srpski ni hrvatski jezik. Da 
li se krug time zatvara, ili je jedinstveno rješenje u odgovoru da su ta djela 
napisana na srpskohrvatskom? Možda bi takav odgovor bio prihvatljiv kad 
ne bi bilo pojave da isti pisac jednu poemu piše "na bosanskom", a drugu "na 
srpskohrvatskom", pri čemu uopće nije svjestan da. piše "na dva jezika" (ili 
možda samo na jednom, koji u različitim sredinama ima različite nazive). I 
tako se to naše balkansko jezičko klupko odmotava. Problem ne bi bio u tom 
da se samo odmotava. Enigma je što je to klupko malo drukčije klupko, ne- 
običnije; odmotava se, ali se u isto vrijeme ponovo - zamotava. I tako (čini 
se) tome odmotavanju i zamotavanju nikad kraja. Sve to nam liči na neku 
igru "ćor-sokak pitanja" sa 'ćor-sokak odgovorima". Za pouzdanije odgovo- 
re nedostaju egzaktna istraživanja pa se zasad ostaje na nivou impresija (ko- 
je nisu bez osnova, ali nisu ni dokazane). Vrhunsko djelo bošnjačke književ- 
nosti roman Derviš i smrt (neka vrsta bošnjačke duhovne sinteze) također je 
bosansko u jeziku, ali tu ima znatnih razlika prema Kulenoviću, ili Dervišu 
Sušiću, što sve treba i naučno dokazati. Ima toga bosanskog jezika i kod dru- 
gih bošnjačkih pisaca (osim Kulenovića, Selimovića i Sušića), počev od Sa- 
fvet-bega Bašagića, Edhema Mulabdića, Muse Ćazima Ćatića, Osman-Azi- 
za, Ahmeda Muradbegovića, pa preko Zije Dizdarevića, Hasana Kikića, En- 
vera Čolakovića, Alije Nametka, Zuke Džumhura, Muhameda Kondžića, 
Rešada Kadića, sve do Alije Isakovića, Jasmine Musabegović, Nedžada Ibri- 
šimovića, Abdulaha Sidrana, Nijaza Alispahića, Rusmira Mahmutćehajića, 
Nihada. Agića, Džemaludina Latića, Zilhada Ključanina, Hadžema Hajdare- 
vića itd., itd. Jedno je za nas ovom prilikom bitno: da je bosanski jezik i usme- 
nom i pisanom svojom formom uspio preživjeti i da je došlo vrijeme njego- 
voga ponovnog normiranja. Jer ako se on javlja u govoru jednoga Galiba Gu- 
gića, u pričanju naših bošnjačkih nena i nana, u sevdalinkama, ako ga ima 
kod Kulenovića, Sušića pa "čak" i Selimovića (i kod mnogih drugih pisaca), 
onda je to siguran znak da taj jezik - Živi. 

25. BOSANSKI KNJIŽEVNI JEZIK 


PITANJE: Kako normirali bosanski jezik, utvrditi pravila njegove 
upotrebe? 


ODGOVOR: Svaki književni jezik treba da ima utvrđena pravila 
upotrebe, da mu se preciziraju osobine, utvrdi norma {kako se to u lingvi- 
stici kaže). Norma u lingvistici, to je skup gramatičkih pravila jednog jezi- 
ka. Da bi se utvrdila pravila nekog jezika po kojima se on piše i govori, tre- 
ba imati jezičke izvore, građu na osnovama koje se pravila utvrđuju. Ta 
građa treba da bude odabrana (da se izvrši njezina selekcija), kao reprezen- 
tativan pokazatelj svih procesa koji se zbivaju u jeziku, ili su.se, pak, zbiva- 
li. Na osnovu takve građe utvrđuje se "kostur" jezičke upotrebe, koji se po- 
tom. ozvaničuje u gramatikama, pravopisnim priručnicima i rječnicima. Tu 
gramatiku odlikuje viši stepen preciznosti, kako bi se ona učila u školi, po- 
moću tih pravila utvrdio jezik kojim se pišu knjige, štampaju novine i razne 
druge publikacije (a i govorni književni jezik na radiju, televiziji i uopće u 
javnom sporazumijevanju). 

Kakva je situacija u tom smislu sa bosanskim jezikom? U historiji je 
bilo pokušaja njegovog normiranja, pa i konkretnih rezultata. TO se prije 
svega odnosi na bosansko-turske rječnike koji se pojavljuju u XVII vijeku, 
pa i na bosansko-turske gramatike u XIX stoljeću, kakav je Berbićev "Bo- 
sansko-turski učitelj? štampan u Carigradu 1893. godine. Tradicija normira- 
nja u bosanskom ide od njegove vezanosti sa turskim jezikom; jer u prošlo- 
sti je principisko pitanje bilo u njegovom odnosu prema orijentalnim, a ne 
prema južnoslavenskim jezicima (ovim drugim još nestabiliziranim u nor- 
mativnom smislu riječi). Ni taj drugi odnos nije bio nevažan, tako da je npr. 
u Kallayevo doba 1890. godine u Sarajevu štampana Gramatika bosanskog 
jezika, koja se uveliko oslanja ne samo na širu južnoslavensku (tačnije što- 
kavsku) tradiciju, već i na onu užu, bosansku. U XIX vijeku (kad bosanski 
jezik doživljava jedno od svojih historijskih poniranja) nisu zabilježeni 0z- 
biljniji pokušaji da se taj jezik normira, tako da se sve do najnovijeg vreme- 
na, kroz čitav XX vijek, proteže taj njegov "gramatički vakuum", koji bi sad 
valjalo koliko-toliko popuniti. Tu prazninu samo je djelimično popunilo vr- 
lo značajno djelo južnoslavenske leksikologije Škaljićev Rječnik turcizama iz 
1965. godine, ali to je jedna lasta koja ne čini proljeće bosanskog jezika. 


U školskoj upotrebi već tokom rata pojavljuju se udžbenici bosanskog 
jezika, ali to su samo udžbenici (na brzu ruku rađeni), mada im se ne može 
poreći vrijednost. TO se naročito odnosi na Gramatiku bosanskog jezika za 6. 
razred, autorice Hanke Vajzović, zatim istoimenu gramatiku za 8. razred 

Hanke Vajzović i Mensure Ćatović, kao i srednjoškolsku gramatiku Hanke 
Vajzović i Huseina Zvrke. Sve to je više nego skromno. Stoga pred naučno- 
istraživačkim timovima, gramatičkim i pravopisnim komisijama stoje krupni 
zadaci. Najprije treba proučiti pisanu građu bosanskog jezika i njegove dija- 
lekte, pa tek onda propisati stabilniju gramatičko-pravopisnu normu. 


Da bi se bosanski jezik na odgovarajući način normirao, trebalo bi u. 
Bosni i Hercegovini uraditi slijedeće: 1. Osnovati Institut za bosanski jezik, 
koji bi bio zvanični centar za proučavanje bosanskog jezika; 2. U okviru 
ANUBIH, ili, pak neke moguće Bošnjačke akademije nauka i umjetnosti 
osnovati Odjeljenje za bosanski jezik; 3. Na Filozofskom fakultetu u Sara- 
jevu aktivirati Katedru za bosanski jezik; 4. Obnoviti djelovanje Orijental- 
nog instituta i uspostaviti tijesnu saradnju tog instituta sa tri spomenute in-- 
stitucije bosanskog jezika; tako bi napokon bošnjačko jezičko. naslijeđe 
proučavali i specijalisti koji vladaju orijentalnim jezicima i poznaju orijen- 
talnoislamsko naslijeđe u Bosni i Hercegovini. 


Osim tih institucija, individualni autorski poduhvati u bosanskom je- 
ziku bit će i dalje nezamjenljiv vid naučne aktivnosti. U tom smislu gleda- 
mo i na ovaj naš autorski napor, nadajući se da će on pomoći proučavaoci- 
ma i normativcima bosanskog jezika (mada je knjiga "esejistički intonira- 
na" i namijenjena širokom krugu "nestručnih" čitalaca). 


26. NARODNA KNJIŽEVNOST 
BOŠNJAKA I BOSANSKI JEZIK 


PITANJE: Kakva je uloga narodne književnosti Bošnjaka u očuvanju 
bosanskog jezika? 


ODGOVOR: Usmeno stvaralaštvo igra važnu ulogu u formiranju 
književnog jezika, prije svega njegovih pisanih formi. Takav slučaj je i sa naro- 
dnom književnošću Bošnjaka, čiji je udio u razvoju književnog jezika veoma 
značajan. Narodna književnost Bošnjaka stvara se na novoštokavskom epsko- 
-lirskom interdijalektu i nju odlikuju mnoge zajedničke crte sa srpskom i hr- 
vatskom narodnom epikom i lirikom. Osim tih zajedničkih osobina, ima i onih 
koje su tipične bašza bošnjačko narodno stvaralaštvo, odnosno za sam bosan- 
ski jezik. To su turcizmi, dosljedna upotreba suglasnika 4, polusloženice tipa 
sindžir-halke, kara-krzli, đdul-bašča, mnogi arhaizmi slavenskoga porijekla 
(muči =šuti, umorila =ubila, počinuo = umro, letjeti =trčati, grede =ide i sl.) na- 
rodna frazeologija bosanskoga tipa, tipično čaršijskobosanska. Zatim i forme 

koje se obično smatraju, dijalektizmima, kakav je ikavizam i šćakavizam ('išći 
mala koliko ti drago"; I vadi joj knjigu oprošćenja"'), te još neki lokalizmi ne 
baš rasprostranjeni u bosanskom jeziku. Narodnu književnost Bošnjaka odli- 
kuje i znatan broj autentičnih jezičkih osobina prema kojima se ona odvaja od 
srpske i hrvatske tradicije (to su sve u krajnjoj liniji osobine bosanskog jezika). 
Ali znatan dio tih osobina vezuje se za tzv. novoštokavsku folklornu koine, u 
čijem razvoju aktivno sudjeluje i narodno stvaralaštvo Bošnjaka. 


Za nas je jezik usmene bošnjačke književnosti važniji u načelnom 
smislu, nego u samim detaljima građe. Radi se o njegovoj ulozi u pre- 
mošćivanju barijere koja se uspostavljala upotrebom orijentalnih jezika u 
pisanoj književnosti. Dugo vremena jezik narodne književnosti bio je jedin- 
stvena spona stvaralaštva Bošnjaka sa izvornom kulturnom tradicijom i. 
svojim jezikom. U tome je prije svega značaj narodne bošnjačke književno- 
sti. Riječ je, dakle, o očuvanju kontinuiteta bosanskog jezika u njegovoj 
književnoj upotrebi, makar ona i ne bila pisana. Narodno stvaralaštvo omo- 
gućilo je očuvanje veza sa slavenskom jezičkom pripadnošću. Jezička građa 
bošnjačke narodne književnosti najbolje je zastupljena u zbornicima naro- 
dne epike i lirike štampanim latinicom (zbornici Mehmed-bega Kapetano- 
vića Ljubušaka Narodno blago iz 1887. godine i Istočno blago iz 1896, a i 
Hormanove Varodne pjesme Muhamedanaca u Bosni i Hercegovini iz 1888. 
i 1889. godine). Ti zbornici predstavljali su početak objavljivanja narodnih 
umotvorina na bosanskom jeziku i latiničnom pismu, što je tom vidu stva- 
ralaštva otvorilo vrata prema slavenskom jezičkom okruženju, raskidajući 
okove orijentalne literarne izoliranosti Bošnjaka. 

Jezik sevdalinke i bošnjačkih balada naročito je zanimljiv dio građe ko- 
ja (više nego i jedna druga) odražava posebnost bošnjačke kulturne sredine i 
njezina historijskog bića. Stoga je jezik sevdalinki i balada nezamjenjiva građa 
bosanskog jezika, koju tek valja podrobnije istražiti. Upravo u jeziku te dvije 
književne vrste kriju se neke zagonetke kulturne prošlosti Bosne, prošlosti. ko- 


ja u sevdalinkama i baladama živi svojim istinskim "bosanskim" životom. 


27. BOŠNJAČKA PISANA KNJIŽEVNOST | 
BOSANSKI JEZIK 


PITANJE: Na kojem je jeziku pisana bošnjačka književnost? 


ODGOVOR: Bošnjačka književnost je (kao i bosanski jezik) u pro- 
šlosti bila negirana, tako da je i u tom smislu ta književnost danas intere- 

santna i zahvalna za proučavanje. To je književnost koja je imala nekoliko 
svojih smjerova razvoja uslovljenih upravo jezičkim faktorom. Kakojje i u 
razvitku bosanskog jezika principijelno pitanje bilo njegov odnos prema 
orijentalnom naslijeđu, tako je i za samu bošnjačku književnost to bilo 
važno pitanje. Jedan pravac razvoja te književnosti je narodna književnost 
na bosanskom jeziku. Drugi smjer je pisana aktivnost na bosančici (koja se 
samo uslovno može smatrati književnom djelatnošću; npr. pisma krajiških 
Bošnjaka iz vremena XVI-X VIII vijek). Treći pravac je stvaralaštvo na bo- 
sanskom jeziku arapskim pismom - arebicom. Četvrto - književno stvaralaš- 
tvo bošnjačkih pisaca na turskom, arapskom i perzijskom. Ta četiri smjera 
razvoja bošnjačke književnosti među sobom se isprepliću, sve do XIX vije- 
ka, kad dolazi do krupnih promjena prelaženjem na latinicu, šta bošnjačku 
književnost otvara prema zapadnoj kulturi. 

Bosanski jezik u historiji bošnjačke književnosti nije se prestajao upo- 
trebljavati, samo je mijenjao forme, naročito grafiju. Narodna književnost je 
čuvala i razvijala bosanski govorni jezik (u granicama novoštokavske fol- 
klorne koine), dok je ćirilička pismenost također čuvala iskonske veze sa sla- 
venskom srednjovjekovnom kulturom. Alhamijado-literatura, međutim, u 
grafijskom smislu je značila krupan ustupak orijentalnoj tradiciji i islamu. 
Ali je ona bila i pouzdan znak koliko bošnjačko kulturno biće svoje temelje 
gradi na bosanskom jeziku, kojeg se u Bosni ne odriču čak ni onda kad pišu 
arapskim pismom. Književnost na orijentalnim jezicima posljedica je inten- 
zivnog učešća naših ljudi u razvoju orijentalnih literatura. Postojali su u Bo- 
sni mnogi pojedinci koji su govorili i pisali turskim, arapskim ili perzijskim, 
a bilo je i onih koji su vladali svima tim trima jezicima. Dosta njih se školo- 
valo na strani, u centrima islamske kulture, mnogo ih je nakon školovanja 
ostajalo tamo, baveći se različitim vjersko-intelektualnim poslovima i dopri- 
noseći ukupnom razvoju islamske civilizacije. Pisali su originalna književna 
i naučna djela na tim jezicima. Smatra se da je preko pet stotina bošnjačkih 
stvaralaca pisalo na nekom od orijentalnih jezika. Taj pravac. se također 
može nazvati ogrankom bošnjačke književnosti, iako ima onih znanstvenika 
koji to uzimaju sasvim uslovno iz razoga što je on više pripadao orijentalnim 
književnostima. Za nas je, na prvom mjestu, važno saznanje o javljanju do- 
maćih formi u orijentalnom jezičkom okruženju, a takve pojave kazuju ko- 
liko su bošnjački pisci bili vezani za svoj jezik; pisali. su na orijentalnim jezi- 
cima, a mislili i "osjećali"? na svome bosanskom. 


Mada je bošnjačka književnost imala nekoliko smjerova razvoja, bo- 
sanski jezik je ipak bio glavna odlika te literature. Taj jezik je u XIX vijeku 
odnio prevagu, kad jezičke reforme u bošnjačkoj sredini prihvataju latinicu 
i tako bošnjačku kulturu primiču zapadnoj kulturi. Savremena bošnjačka 
književnost piše se na bosanskom jeziku i latinici, što praktično započinje 

1883. godine, kad izlazi knjižica Risalei-alhak. Pouka o lijepom ponašanju, 
prva do sada poznata publikacija na bosanskom jeziku i latinici, čiji je au- 
tor Mehmed-beg Kapetanović Ljubušak. 


Bošnjačka književnost s kraja XIX i početka XX vijeka u znaku je poja- 
ve "latiničkih pisaca", kakvi su npr. Edhem Mulabdić, Osman-AZiz, Abdulre- 
zak-Hifzi Bjelevac, a objavljuje se i narodno stvaralaštvo Bošnjaka na tom pi- 
smu. Jezik tih prvih fevropskih? bošnjačkih pisaca odražava različite pravce ko- 
jima se kretala bošnjačka književnost u prošlosti. U jeziku prvih proznih pisaca 
ima dosta turcizama, ali sa znatnim razlikama od pisca do pisca (i od djela do 
djela). Ovdje je uočljiva tendencija "evropeizacije" jezičkih formi u smislu izvje- 
sne distance prema bošnjačkoj tradiciji, koja u tovrijeme nije bila dovoljno obja- 
šnjena, niti je od 1907. godine bosanski imao status zvaničnog jezika. 

U vraćanju iskonskim bosanskim korijenima značajniju ulogu. igrali 
su bošnjački pjesnici na maternjem jeziku, kakvi su Safvet-beg Bašagić, 
Musa Ćazim Ćatić, Osman Đikić. Njihovi pjesnički zanosi i patriotska na- 
dahnuća upućivali su ih ka izvornom jezičkom izrazu, tako da se oni mogu 
smatrati prvim piscima na bosanskom jeziku u savremenom smislu riječi. 
Njihov pjesnički izraz više odiše bosanskim jezikom nego jezički izraz pro- 
znih pisaca. Jezik Safvet-bega Bašagića i Muse Ćazima Ćatića je bosanski 
jezik u osvit XX vijeka, njegova savremena književno-poetska realizacija. 
To su prvi pjesnici koji "pjevaju bosanskim jezikom i latinicom", čime se bo- 
šnjačka literatura uključuje u savremene tokove s početka XX vijeka. 

U XX stoljeću dolazi do snažnih unitarističko-integrirajućih procesa u 
odnosu na bošnjačku kulturu, književnost i bosanski jezik. Jezički izraz bo- 
šnjačke književnosti kreće se u granicama srpskohrvatskog jezika i "srpsko- 
hrvatske" književnosti. Dolazi do slabljenja autohtonog naslijeđa u korist 
ujednačavanja, što uveliko šteti tom naslijeđu i ne dopušta njegov prirodan 
razvitak. Tako će jezik bošnjačkih pisaca varirati između latinice i ćirilice, ev- 
ropeizacije i provincijalne arhaizacije, između islamske njegove osnove i nje- 
zina odbacivanja u cilju tobožnje evropeizacije itd. Snažnije stvaralačke 
ličnosti će se, međutim, odupirati tome, kakav je slučaj npr. sa Zijom Dizda- 
revićem, Hasanom Kikićem, Hamzom Humom, koji (svako na svoj način) 
čuvaju jezičke korijene zavičajnoga podneblja. Oni to čine uzdižući taj jezički 
izraz na viši umjetnički nivo, stvaralački oživljujući ne samo ambijent iz ko- 
jeg kao pisci izrastaju već i uopće tradiciju bosanskog jezika. 

Kakvim jezikom su pisana djela Meše Selimovića, Derviša Sušića, 
Ćamila Sijarića, Skendera Kulenovića, Maka Dizdara, Nedžada Ibrišimo- 
vića, Abdulaha Sidrana i još nekih najpoznatijih imena bošnjačke književ- 
nosti (uostalom. i kojim jezikom su pisana)? Sva su ona nastajala pod okri- 
ljem srpskohrvatskoga (pisana su. tim jezikom), a u različitom stepenu ni- 

jansiraju i kombiniraju autentične bosanske crte. Svi ti pisci naslonjeni su 
na jezičke temelje Bosne i iz njih crpe svoja nadahnuća. Izuzetak je Ćamil 
Sijarić, koji je u jezičkom pogledu više sandžački nego bosanski, ali njegov 
izraz također spada u "širu varijantu" bosanskog jezika. Najnovija bo- 
šnjačka književnost (naročito poezija) pokazuje težnju vraćanja dijalekat- 
skim zavičajnim korijenima. Takav je npr. slučaj sa veoma interesantnim je- 
zikom poezije Zilhada Ključanina, izrazom koji na originalan način varira 
između zavičajnog zapadnobosanskog i širega bosanskog (a u tom varira- 
nju pjesnička jezička intuicija odražava procese koji se događaju u 
savremenome bosanskom jeziku). 


28. POJAM "JEZIČKOG MERHAMETA" 


PITANJE: Postoji li pojam "jezički merhamet",, ako već postoji mer- 
hamet kao jedna od karakterističnih osobina bošnjačkog mentaliteta? 


ODGOVOR: Mada "bošnjački merhamet" spada u jednu od tipični- 
jih karakternih crta bošnjačkog čovjeka, ta pojava do danas u nauci nije 
objašnjena. Skupa sa tom osobinom išle bi i neke pojave u jeziku koje bi se 
na izvjestan način mogle povezivati sa njom, možda čak njome biti i nepo- 
sredno uslovljene. Mišljenja smo da se može govoriti i o "jezičkom merha- 
metu", ma koliko takav pojam više liči na metaforičnu izvedenicu, naučno 
nedokazivu. Ne tvrdimo da je "jezički nmerhamet" strogo lingvističkom me- 
todom lahko dokazati, ali smatramo da se u jezičkoj starini Bosne i Bošnja- 
ka kriju još neke neobjašnjene pojave. Bosanskohercegovačke čaršije u tur- 
sko doba su bile centri bosansko-orijentalne kulture i u vezi s tim sačuvale 
su dosta jezičke starine. Islam i orijentalna kultura u Bosni su svoja uporiš-- 
ta imali u samim centrima, tj. čaršijama, odakle se postepeno šire na teren 
(bez nametanja, snagom same te kulture i njezinim obilježjem progresivno- 
sti u to vrijeme). Bosanskohercegovačke čaršije tako postaju jezgra napre- 
dnije kulture. Ali one su i oaze čuvanja srednjovjekovnog, predislamskog 
naslijeđa u Bosni. Spoj između to dvoje daje tim čaršijama osobeno obi- 
lježje; tu se prelamaju dvije tradicije. Bošnjački narod u isto vrijeme biva 
nastavljačem starinačkog etničkoga porijekla iz srednjeg vijeka i nosiocem 
nove civilizacije na Balkanu (islamske). Bosanske čaršije čuvaju predanje o 
slavenskom porijeklu stanovništva i o bogomilskoj prošlosti. Pomoću bo- 
sančice čuvaju tradiciju srednjovjekovne pismenosti, ali u isto vrijeme pri- 
hvataju orijentalne jezike, naročito arapsko pismo. I 

Uporedo s takvom pisanom aktivnošću govorni. jezik u Bosni vazda 
je bio bosanski, s tim što u njeg ulazi veliki broj riječi iz turskog i arapskog 
jezika. Turcizmi se najviše šire u čaršijama; tamo je najveći protok ljudi, in- 
formacija i svih drugih kontakata. Tu se trguje, susreće, dogovara, najbolje 
je organiziran vjerski život, odatle se odlazi u svijet, vraća se iz svijeta, što 
sve donosi i promjene u jezičkoj sferi (naročito u smislu obogaćivanja no- 
vim riječima iz orijentalnih jezika). Turcizmi se uklapaju u bosanski jezik, 
kao da je tu za njih postojala neka "podloga". Oni ne zvuče oporo ni stra- 
no; naprotiv; vrlo prirodno, organski sraslo, postaju u stvari autentične do- 
maće riječi, bez kojih se ne da zamisliti čaršija ni njezin ambijent. I upravo 
u tom načinu. na koji se turcizmi uklapaju u bosanski jezik začinje se i taj 
jezički merhamet". Turcizmi zvuče novim nekim tonom u bosanskom, da- 
jući mu drukčije, "mekše" sadržaje. U takvoj jednoj simbiozi između sla- 
venskog jezika i orijentalnih riječi nastaje originalan govorni kolorit, koji 
uslovno nazivamo "jezičkim merhametom". 

Skupa sa primanjem turcizama (velikim dijelom u stvari arabizama) 
ide i jedan drugi, čisto glasovni proces. Arapski jezik (koji inače ima tri vr- 
ste suglasnika h) podržava izgovor tog suglasnika u bosanskom jeziku, tako 
da se to h izgovara tamo gdje mu je po etimologiji mjesto, za razliku od po- 
jave njegovoga gubljenja ili zamjene drugim glasovima u govoru neislam- 
skog stanovništva Bosne. Očuvanje glasa 2 druga je realna lingvistička po- 
java u kojoj se začinje "jezički merhamet". Ona se vezuje i za samu upotre- 
bu turcizama (u. kojima je čest taj glas), tako da u bosanskom govornom je- 
ziku turcizmi i izgovaranje suglasnika h zvuče "mehko", u odnosu npr. na 
govore pravoslavaca i katolika u Bosni (zamijenjen je npr. tvrdim suglasni- 
cima Kk i g: rekok, ig i sl.). I baš ta fmehkoća" u izgovoru, to je zvukovni do- 
jam koji bosanski jezik ostavlja, čime taj f'merhamet" ne biva samo impre- 
sija već donekle i lingvistički realna pojava. 

Ima još jedna, uža dijalekatska osobina kod Bošnjaka (naročito kod 
Bošnjaka šćakavaca, tačnije "historijskih šćakavaca"'), koja se u lingvistici 
opredjeljuje kao f'umekšavanje". TO je izgovor suglasnika č, ć, dž i d, odno- 
sno svođenje na jedan afrikatski par, na "mehko" ć i "mehko?" d: ćetiri, 
damija, osobina karakteristična i za stari sarajevski govor. Te tri realne lin- 
gvističke crte daju osnova da se "jezički merhamet" do izvjesne mjere i lin- 
gvistički definira, da mu se utvrdi konkretna podloga na kojoj se temelji. 

Ma koliko "jezički merhamet" mogao da ima i svoju konkretnu po- 
dlogu, mi ga ipak ne smatramo realnom lingvističkom pojavom. Ove tri 
jezičke osobine neka su vrsta formalnoga temelja za tu pojavu, posred- 
stvom kojeg se ona prima (kao jedan čisto zvučni fenomen). Taj "jezički 
merhamet" više je zvučna impresija što se psihološki prima kao jezička 


Bosanski jezik u 100 pitanja i 100 odgovora | 65 


mehkoća i "finoća" (u govorima bosanskih čaršija prije svega), koja se do 
izvjesne mjere širi i u bošnjačke govore na terenu. Taj fmerhamet"' je zvu- 
kovni utisak u govornom bosanskom jeziku, naročito u njegovom razlikov- 
nom. odnosu prema govorima bosanskih Srba i Hrvata. Koliko god bosan- 
skočaršijski govorni mentalitet zvučao "merhametli", toliko npr. govori 
bosanskih Srba zvuče "tvrđe", dinarski "grublje", što se odnosi i na dio bo- 
šnjačkih "dinarskih govora". To također predstavlja jednu zvukovnu im- 
presiju, koja bi se, istina, mogla potkrijepiti dijalekatskim faktima. Na 
primjer, u govorima Bošnjaka (naročito onim čaršijskim) javit će se oblici 
sa neizvršenim jekavskim i novim jotovanjem: djevojka; pojde, najde, za ra- 
zliku od "dinarskog"? ('stočarskoga") devojka, ili npr. ćetiri, damija, prema 
tvrdom" četiri; džamija, ili rekoh, bruh prema rekok, bruk i sl; što sve stva- 

ra impresiju razlike na planu mehkoća": "tvrdoća". 

Ipak, lingvistička objašnjenja za "jezički merhamet" su relativna, sa- 
mo su djelimično lingvistička i valja ih u tom smislu primati. sa velikim 
oprezom. Nešto drugo, međutim, u vezi sa tom pojavom predstavlja real- 
nu njezinu podlogu; taj 'merhamet" prima se kao jedan kompletan i kom- 
pleksan jezički utisak, koji nije individualna već opća pojava. Slušamo taj 
čaršijski bosanski govor i svaki put jednako bivamo. zatečeni njegovom 
stvarnom mehkoćom i finoćom, svaki put osjećamo to nešto u njemu do 
čega ne možemo doprijeti, niti ga dokučiti. Slušamo taj jezik, naročito u 
govoru bošnjačkih nena, odnosno nana (pa i kod "muških pripovjedača"); 
to je jedna jezička melodija, neponovljiva u svojoj cjelovitosti i skladnosti. 
Kao da se svaki put otvara neka čarobna lingvistička sehara i iz nje izlaze 
riječi takvom niti među sobom povezane (nevidljivom svilenom niti kao 
priče iz 1001 noći) da nas opčinjavaju, svaki put zavaraju, obenđijaju (a toj 
varki vješt je samo autentičan jezički izraz; jedino on ima tu unutarnju sna- 
gu kojom obendijava slušaoca). 

Ima, dakle, nešto u tom govornom bosanskom jeziku što uslovno 
zovemo "jezičkim merhametom". Ta pojava nalazi svoje odslike i u pisa- 
noj riječi u-bošnjačkoj književnosti--Prije-svega literarni -IZVOri tog-{mer--— 
hameta" su u sevdalinkama, a onda i uopće u. jeziku narodne književno- 
sti. Nalazimo ga i u savremenoj (pisanoj) bošnjačkoj književnosti (npr. 
kod Skendera Kulenovića u romanu Ponornica, ili kod Derviša Sušića u 
Kaimiji). 

Jezički merhamet" je, dakle, koliko lingvistički dokaziva toliko i im- 
presionistička (naučno nedokaziva) pojava. Možda bi se ta njezina impre- 
sionističko-lingvistička utemeljenost mogla ilustrirati riječima i uopće 
jezičkom melodijom jedne od najpoznatijih sevdalinki: "Ima ' jada ko kad 
akšam pada": 

"Ima L jada ko kad akšam pada, 
kad mahale fenjere zapale 

i sićani dršću šadrvani, 

a saz bije u pozne jacije 

dok iz tame šapću usne same: 
Milo gondže, da li misliš na me?" 


29. RAZNA "UKRŠTANJA" 
U BOSANSKOM JEZIKU 


PITANJE: Kakva su se sve "ukrštanja" događala u bosanskom jeziku? 


ODGOVOR: U razgovoru o Bosni i njezinu kulturnom naslijeđu 
često se upotrebljava riječ fukrštanje". Otkuda tako česta upotreba te ri- 
ječi i šta ona u stvari znači? Ona najčešće pokriva našu najširu, uopćenu 
predstavu da je Bosna rezultat ukrštanja kultura i "drugih historija", tj 
da se njezin središnji geografski položaj drukčije ne može shvatiti. ni 
objasniti. Naša je uobičajena predodžba da bosanski prostor nije bio 
žarište kulture već vazda neka vrsta "središnje periferije" (sudbina "sre- 
dišnje periferije" je da se na njojzi sijeku interesi onih koji se na karti na- 
laze "lijevo" ili "desno", odnosno zapadno ili istočno od te periferije). 
Takva je otprilike predstava o Bosni; da je ona rezervat na kojem su se 
kušale snage i kulture drugih, a njegova specifika je jedino u tome u ko- 
likoj su se mjeri i u kakvoj srazmjeri ti drugi na njemu ukrštali. Ta povr- 
šna predodžba o Bošni tipična je za sredine koje su se kroz historiju o tu 
Bosnu otimale, ali se ona javlja i u samoj Bosni, odražavajući teško nasli- 
jeđe neizgrađene svijesti o svom kulturnom biću. Fenomen Bosne nije u 
tome što se u njojzi drugi "ukrštaju" već što je to zemlja u kojoj se to 
ćukrštanje" odvija samo na jednom površinskom nivou, dostupnom go-=— 
lom oku. A ono suštinsko dešavalo se u dubinama kulturnoga bića Bo- 
sne, odvijalo se i razvijalo samosvojno, često i "ne hajuć" za ono što se 
događa "lijevo?" ili "desno", odnosno zapadno ili istočno. Bosna je svoja, 
koliko su svoji i drugi okolni prostori, ali ona je posebna i u nečem dru- 
gom, u čemu ti prostori nisu. Ona ima svoj autentičan lik, ali u. tom liku 
se još odslikava i poseban odnos te središnje zemlje prema istoku i zapa- 
du. Dakle, Bosna je po svojoj historijskoj sudbini "dvostruko posebna". 
Prvo, jer je tamo gdje jeste (i takva kakva jeste). Drugo, nalazila se i na- 
lazi u tijesnim vezama sa Hrvatskom i Srbijom, što ne znači da se kultu- 
re tih sredina "križaju" na bosanskom tlu. 

Nigdje na bijelome svijetu kulture se ne mogu ukrštati na prostoru 
koji ima svoju kulturu, a takav prostor je Bosna. Ta Bosna samo prima re- 
flekse sa zapada i sa istoka, a sama je sobom takva kakva jeste, središnja, 
slavensko-patarenska, slavensko-orijentalna, slavensko-kršćanska. Sve to 
nije rezultat ukrštanja već vlastitog razvoja. Čini nam se da se tu različite 
religije ukrštaju. A ni to nije stvarna unutarnja slika Bosne, to je njezina po- 
vršinska slika; ni religije se tu ne ukrštaju. One naprosto žive jedna s dru- 
gom (ili jedna pored druge). Zato svaka biva svoja, ali pomalo pripada i 
onoj drugoj i trećoj, u smislu tolerancije, osjećaja da se u razlikama može 
živjeti kao i u sličnostima. Druga je stvar što se kroz historiju ta unutarnja 
slika Bosne često remeti i zloupotrebljava u političke svrhe. Ništa u Bosni 
nije nakalemljeno, sve je iz nje same izraslo i sraslo jedno s drugim. Ništa 
se tu ne ukršta već sve postoji. u jednome svome prirodnom historijskom sli- 
jedu formirano. Ali. uslijedčega u naše glave tako sporo i teško prodire (sa- 
mo po sebi prosto i lahko shvatljivo) saznanje da Bosna nije fenomen po 
tome što je raznovrsna već što je ta njezina raznovrsnost autentična, a to 
znači sa svojim likom i svojom cjelovitošću? Historijska sreća okrenula je 
leđa Bosni, ali to "čudo od zemlje" i dalje živi: neuništivo koliko i ljudska 
patnja, protivurječno koliko i sama historija. 

Sva ova razmišljanja vezana su tijesno i za jezičku prošlost Bosne. Bo- 
sanski jezik kao historijska tvorevina i sam je često tumačen kao "vještačka 
tvorevina". I u odnosu na jezik, dakle, ispoljava se predrasuda o Bosni kao 
rezervatu, prijelaznom području na kojem se historija ili f'sporo kreće", ili 
ciklično ponavlja, pokazujući svu svoju zlu ćud. Tumačilo se godinama da se 
riječi iz istočne i zapadne varijante u bosanskohercegovačkom standardno- 
jezičkom izrazu "ukrštaju", što je praktično bila naučna improvizacija. Du- 
go se u to fukrštanje" vjerovalo, a sve to na štetu stvarnoga kulturnog iden- 
titeta Bosne i Hercegovine. Teza o ukrštanju varijanata u Bosni i Hercego- 
vini ide u stvari od naše znanstvene lijenosti i od ispolitiziranosti naučne mi- 
sli uopće, nespremnosti da dublje zaronimo u problem. Unatoč tim povr- 
šnim gledanjima i našoj polunaučnosti (ili čak nenaučnosti), Bosna ostaje 
što jeste. Ne može naš intelekt da se oslobodi tih nekih skrama u nama, te 
balkanske sedre razmišljanja, da se napokon shvati o čemu se radi. Radi se 
o jednom iskonskom razvoju, pri čemu nikako ne znači da se taj razvoj odvi- 
jao van historijske cjeline kojoj je vazda pripadao. Jezik kojim se govorilo i 
pisalo na tome prostoru ne može biti ništa drugo do bosanski. Taj jezik, kao 
ni sama Bosna, nije rezultat nikakvog ukrštanja, jer ukrštanje je vještačka 
(kvantitativna), a ne organska (kvalitativna) pojava. Taj jezik je autentična 
lingvističko-historijska tvorevina, koja je kroz svoju lingvističku historiju 
imala padove i uspone. 10, međutim, ne znači da je ta tvorevina sama po se- 
bi krhka, već znači da. je jezik u suštini političko i nacionalno pitanje, neo- 

dvojivo od onog što se oko njega zbiva i što se događa sa njegovim govorni- 
cima. U bosanskom jeziku riječi iz srpskog i hrvatskog nisu primane. One su. 
tu oduvijek bile. TO su riječi iz bosanskog jezika, koje postoje i u srpskom i 
u hrvatskom, jer ta tri jezika vezuje zajednička dijalekatska baza. Oni su je- 
dinstven slučaj u svijetu po tome što imaju jednu govornu osnovicu. Stoga se 
najčešće i postavlja pitanje mogu li se oni smatrati odvojenim jezicima. Ako 
lingvistički i ne mogu, a ono mogu vanlingvistički: pravo svakog naroda na 
svoje nacionalno ime u nazivu jezika neprikosnoveno je i izraz je elemen- 
tarnih nacionalnih i ljudskih sloboda. 


U bosanskom jeziku, međutim, masovno su primane riječi iz orijen- 
talnih jezika, ali su se i one vidno mijenjale odjevene u bosansko ruho ("po- 
bosanjene"); postale su Zbilja bosanske. Sve ono Za što bismo na prvi pogled 
i mogli reći da se fukršta", u Bosni je "bosanski kršteno", a to znači sraslo 
organski sa bićem te zemlje. Tu osnovnu zakonomjernost razvoja Bosne tre- 
ba shvatiti, jer bez toga Bosna ostaje neshvaćena i površno viđena, gledana 
izvana, a ne iznutra. Sve to mogli bismo reći i za njezin bosanski jezik. 


PITANJE: Jesu li Bošnjaci imali svoga "Vuka Karadžića"? 


ODGOVOR: Vukova jezička reforma dijelom. se ticala i doticala bo- 
sanskohercegovačkoga prostora. Vuk Karadžić je često isticao taj prostor 
kao ključni u razumijevanju cjeline "srpskog jezika", a Vukov odnos prema 
turcizmima i upotrebi suglasnika h govorio principijelnom stavu prema bo- 
šnjačkoj jezičkoj starini. On je turcizme smatrao najznačajnijim neslaven- 
skim leksičkim slojem u srpskom jeziku i prema njima bio vrlo tolerantan. 
Mada je u koncepciji zajedničkoga književnog jezika za sve Srbe "triju vjer- 
skih zakona" i sam Vuk bio nacionalni romantičar, njegov stav prema tur- 
cizmima odlikuje visok stepen naučnosti i međunacionalne tolerancije. On 
se suprotstavlja raširenem mišljenju u svojoj sredini da su to turske riječi 
koje treba protjerivati i svoditi ih na što manju mjeru, zamjenjivati ih odgo- 
varajućim slavenskim riječima. Vuk je bio sposoban da uoči apsurdnost ta- 
kvihtvrdnji i da shvati koliko turcizmi obogaćuju srpski jezik, dajući mu po- 
sebno obilježje u porodici slavenskih jezika. Njegov Srpski rječnik sadrži ve- 
liki broj turcizama, mada njihova značenjska objašnjenja nisu vazda na za- 
dovoljavajućem nivou. U narodnim umotvorinama koje je sakupljao mno- 
go je turcizama i Vuk u odnosu na njih nije pokazivao purizam; za njega su 

te riječi vazda bile sastavni dio srpskog jezika, odnosno jezika "Srba 
istočnog, rimskog i turskog zakona". 


Upravo zahvaljujući Vuku glas h je ostao u jeziku, tj. vraćen je tamo 
gdje mu je po etimologiji mjesto. U početku se Vuk kolebao; najprije ga je 
izostavljao, a potom vratio u srpski jezik. Taj svoj postupak obrazlagao je ti- 
me što se h upotrebljavalo ne samo u dubrovačkom. govoru i jeziku dubro- 
vačke književnosti već i u govorima bosanskohercegovačkih čaršija. Vuk je, 
dakle, historijska ličnost zaslužna za priznavanje i čuvanje bošnjačkog nasli- 
jeda unutar srpskog jezika. On je bio naučno vidovit čovjek, koji je umio da 
shvati kako baš središnja tradicija srpskom jeziku daje posebno obilježje, 
stilski. ga obogaćujući. Političke zapreke i nacionalne predrasude XIX vije- 
ka nisu mu smetale da tu tradiciju prizna (štiteći je od nasrtaja raznih kvaz- 
inaučnika) i da turcizme i suglasnik 2 proglasi književnim osobinama. — 


Jezičke reforme XIX vijeka zahvataju i bošnjačku kulturu, ne samo 
neposrednim odnosom Vukovim prema toj sredini. Pod uticajem Vuka Ka- 
radžića i njegovih sljedbenika, sredinom XIX vijeka sakupljaju se bo- 
šnjačke narodne pjesme. Sedamdesetih godina toga stoljeća Bošnjaci pri- 
hvataju vukovsku reformiranu ćirilicu, a 1860. u Bosanskom vjestniku ćiri- 
licom se štampaju bošnjačke narodne pjesme, koje je sakupio Salih Muve- 
kit. Godine 1868. počinje da izlazi Sarajevski cvjetnik štampan uporedo na 
ćirilici i na turskom jeziku, čiji je urednik Mehmed Kurtćehajić. Tako se 
Muvekit i Kurtćehajić smatraju prvim (dosad poznatim) bošnjačkim "vu- 
kovcima"', tj. ćiriličkim bošnjačkim reformatorima. 

Krajem osamdesetih i početkom devedesetih godina XIX stoljeća 
javlja se i prva generacija bošnjačkih pisaca koja se okreće zapadnoj kultu- 
ri, pišući na bosanskom i latinici. To vrijeme predstavlja najkrupniji prije- 
lom u bošnjačkoj književnoj tradiciji i bosanskom jeziku. Ta tradicija i taj 
jezik uključuju se u zapadnije (evropske) tokove, kako se to i inače zbiva sa 
Bosnom i njezinom kulturom u austrougarsko doba. Pojavljuje se i Me- 
hmed-beg Kapetanović Ljubušak (bošnjački "Vuk Karadžić"), koji je prvi 
izvršio radikalniji prijelom između orijentalnog naslijeđa i zapadnoevrops- 
ke perspektive bošnjačke kulture, njezine književnosti i jezika. Ljubušak se 
bavi svim onim čime se i Vuk bavio, ali je njegova djelatnost mnogo skro- 
mnija. Naročito su značajne Ljubušakove zbirke Narodno blago (1887.) i 
Istočno blago (1896-1897.), koje su pokazale ne samo veliko bogatstvo na- 
rodne bošnjačke književnosti već i njezina jezika. Sam književni izraz Me- 
hmed-bega Ljubušaka vrlo je indikativan za razvoj bosanskog jezika tog 
vremena. U tom izrazu uočljiva je veza sa bošnjačkom. dijalekatskom ba- 
zom, naročito sa zapadnohercegovačkim ikavskim dijalektom, a i sa jeZzi- 
kom bošnjačke narodne književnosti. On je blizak Vukovu jeziku, mada po- 

kazuje i neke odlike zagrebačke filološke škole. I Ljubušakov jezik, 
međutim, u nauci se posmatrao kao rezultat "ukrštanja", čime je pravljena 
ona uobičajena grješka u pristupu bošnjačkoj kulturi i bosanskom jeziku. 
Ta kultura i taj jezik posmatraju se kao rezultat uticaja, a ne kao posljedica 
organskoga procesa iznutra, iz same te kulture i jezika (čiji je najznačajniji 
reformator bio Mehmed-beg Kapetanović Ljubušak). Istina, taj isti Ljubu- 
šak ispoljava neka svoja površna znanja (i zablude čak), pogotovu kad je 
trebalo naučno znanije opredijeliti bošnjačku tradiciju u njezinu procijepu 
između orijentalnog naslijeđa i evropske kulture. U tom smislu Ljubušak je 
(kao uostalom i sam Vuk) pokazivao nedostatak naučne predspreme da bi 
se mogao sa uspjehom uhvatiti u koštac sa problemima koji su se nameta- 
li. Ipak, te slabosti i skromnost naučno-reformatorskih dometa Mehmed- 
-bega Kapetanovića Ljubušaka ne dovode u pitanje njegove ogromne Za- 
sluge za bošnjačku kulturu i ne osporavaju mu ulogu prvoga savremenog 
reformatora u historiji te kulture. 


31. REFORME AREBICE 


PITANJE: U čemu su reforme arebice bile značajne za bosanski jezik? 


ODGOVOR: Arebica se u Bosni upotrebljava od XVI do početka 
XX vijeka, a njezino zlatno doba je period XVII-XIX vijeka. To pismo 
odražavalo je vezanost Bošnjaka za islam i orijentalnu kulturu, ali i za 
maternji jezik. Vremenom je arebica postajala znakovno kruta da udovo- 
ljava ortoepskim zahtjevima bosanskog jezika. Zato je s vremena na Vri- 
jeme trebalo intervenirati u grafiji, učiniti je sposobnijom da odražava 
njojzi tuđi glasovni sistem. Tako se kroz historiju saveza između arapsko- 
ga pisma i bosanskog jezika javljaju reforme toga pisma. Naši ljudi koji su. - 
vladali orijentalnim jezicima tražili su povoljnija rješenja za arebicu. Te 
reforme posebno su karakteristične za kraj XIX i početak XX vijeka, vri- 
jeme u kojem su najznačajniji reformatori Omer Humo i Džemaludin 
Čaušević. Čauševićeva reformirana arebica nazvana je matufovača/matu- 
fovica. To je najrasprostranjenija arebica, koju je odlikovala velika bli- 
skost sa fonološkim principom pravopisa, tj. primjenom pravila "piši kao 
što govoriš" (u nju su uključeni interpunkcijski znaci uzeti od latinice). I 
kasnije je na stranicama bošnjačkih listova i časopisa bilo još pokušaja 
prilagođavanja arebice bosanskom jeziku (što je trajalo do 1913. godine, 
kad je to pismo ukinuto u Bosni i Hercegovini). 

Iz aspekta današnjeg razvoja bosanskog jezika, postavlja se pitanje da 
li je arebica historijska pojava koje u savremenoj upotrebi već odavno nema. 
U vezi stim se postavlja pitanje koliko je danas arapsko pismo rašireno u Bo- 
sni i Hercegovini. To pismo upotrebljava se (zajedno? s arapskim jezikom) 
u vjerskim školama i uopće vjerskom životu. Nije prekinuta tradićija njegove 
upotrebe, ali sada nema raskoraka između jezika i pisma. Arapsko pismo, da- 
kle, uči se na građi samog arapskog jezika i njime se više ne piše bosanski. U 
Bosni, međutim, nikad nije prekidana upotreba arapskog jezika (odnosno je- 
zika Kur'ana), što značida je i sama arapska grafija vazda ostajala u jezičkoj 
svijesti Bošnjaka. Pojava pisanja bosanskog jezika arapskim pismom iščezla 
je iz škola i uopće iz upotrebe. Znači li to da je nju nemoguće vratiti u upo- 
trebu? Naravno da ne znači, ali je tu bitnije pitanje ima li stvarne potrebe za 
njezinim vraćanjem. Time dolazimo do ključnoga pitanja: hoće li se bosanski 
jezik dalje razvijati na latiničkom. pismu, ili će se u jezičkupraksuvratiti i are- 
bica? Hoće li se iznova javiti potreba za arebicom? 

Sama jezička. stvarnost će nametati svoja rješenja. Ukoliko musli- 
manske vjerske škole u Bosni i Hercegovini nakon rata budu organizirane 
prema savremenim islamskim principima, realno je očekivati da se ponovo 
javipotreba za učenjem arebice. Time bi se kod Bošnjaka prevladao rasko- - 
rak između svoga jezika i jezika islama, makar se to neposredno i ne odno- 
silo na same islamske molitve, koje se obavljaju isključivo na arapskome. 
Ali bi zato mnogi drugi oblici pisane djelatnosti (vezane sa duhovnim izZvo- 
rima islama) mogli da se odvijaju na maternjem jeziku, a "islamskim slovi- 
ma". I same svjetovne škole (u sastavu nastave maternjeg jezika) mogle bi 
se sa više uvažavanja okrenuti pisanoj tradiciji bošnjačke kulture i vratiti 
arebicu, kao pismo ravnopravno latinici. Što se tiče ćirilice, ona je također 
pismo koje ima tradiciju u bošnjačkoj sredini. Ali kasniji razvoj kod Bošnja- 
ka (naročito onaj s kraja XIX vijeka i početka XX) ide u pravcu sve rašire- 
nije upotrebe latinice, kojoj bi se mogla dodati i arebica, kao drugo pismo 
bosanskog jezika. Vraćanjem arebice bosanski jezik bi se ponovo prisnije 
vezao sa orijentalnom tradicijom, dobijajući i vjersku dimenziju, što je tom 
jeziku u njegovoj prošlosti često nedostajalo i time umanjivalo njegovu. na- 
'cionalnojezičku vrijednost u svijesti bošnjačkog čovjeka. Ukoliko bi se are- 
bica vratila u škole, to bi bio znak da se bošnjačka sredina sa, više uvažava- 
nja odnosi prema svojoj književnoj i ortografskoj tradiciji. 

Arebica je pismo adaptirano bosanskom jeziku, koje odražava vezu 
tog jezika sa islamskom duhovnom komponentom u Bosni. A te kompo- 
nente ni samog tog jezika nema bez formalne grafijske vezanosti za araps- 
ki jezik, vezanosti koju odražava upravo arebica. 


72" DževadJahić 


32. LATINICA | BOSANSKI JEZIK 


PITANJE: Otkud latinica u bosanskom jeziku? 


ODGOVOR: Bosanski jezik formirao se na historijskim osnovama 
zapadnoštokavskoga dijalekta, prostora koji je geografski bio predodređen 
da se na njemu (u razvoju pisane riječi) rano pojavi latinica. Latinica se u sa- 
mom bosanskom jeziku, međutim, javlja relativno kasno, tek koncem XIX 
vijeka (vezano prije svega za Ljubušakovu reformu). TO znači da su ćirilica 
(odnosno bosančica) i arebica u bosanskom jeziku starija pisma, sa dužom 
tradicijom. Šta je presudno uticalo na to da se u bosanskom prihvati latini- 
ca i za relativno kratko vrijeme postane njegovo glavno pismo? Prije svega, 
društveno-historijske prilike kraja XIX vijeka u Bosni i Hercegovini i snažan 
prodor zapadne kulture posredstvom austrougarske vladavine. Koliko se 
god arebica vezuje za turski period, toliko se latinica povezuje sa austro- 
ugarskim vremenom u Bosni i Hercegovini. Poznati historijski stres koji su 
Bošnjaci doživjeli odlaskom Tuske i dolaskom Austrije nije mogao zaustavi- 
ti neke ranije započete procese. Bošnjačka kultura se relativno brzo (mada 
ne bez teškoća) okreće zapadu. Ona otkriva svoje naslijeđe (prije svega 
usmeno stvaralaštvo), zbacujući ogrtač viševjekovne orijentalne zatvoreno- 
sti (u čemu latinica igra važnu ulogu). Latinica je značila stremljenje unutar 
bošnjačkih krugova ka povezivanju sa zapadnijim kulturnim strujanjima. 
Primjena fonološkoga pravopisa omogućila je da se bosanski jezik relativno 
lahko i bezbolno "prevede" na latinicu. Kallayeva politika bosanskog jezika 
dala je impulsa svim tim promjenama i uzburkala bošnjačku sredinu da se 
sa više pažnje i poštovanja okrene svojoj maternjoj jezičkoj pripadnosti. Ne- 
uspjehom Kallayeve politike bosanske nacije i jezika latinica (u tom jeziku) 
nije pretrpjela poraz; ona se nezadrživo širila u bošnjačkoj sredini, upotre- 
bljavajući se jedno vrijeme naporedo sa arebicom, da bi početkom XX vije- 
ka (odnosno u drugoj deceniji tog stoljeća) odnijela definitivnu pobjedu. 

Tokom XX vijeka jezički procesi na središnjem. dijelu srpskohrvat- 
skog jezika variraju i na planu latinice i ćirilice, pri čemu. se uporno pro- 
težira teza o njihovoj ravnopravnoj upotrebi u sklopu teze o ukrštanju va- 
rijanata u posni 1 Hercegovini. Ta ravnopravnost, međutim, nije bila 
naučno obrazložena. U suštini to je površna teza o ravnopravnosti zapa- 
dnog i istočnoga pisma u Bosni i Hercegovini, koja se oglušavala o stvarnu 
pisanu tradiciju te sredine. Tom tezom odbacuje se arebica, kao da je nije 
ni bilo (a četiri vijeka se upotrebljavala), pa se tako stvara lažna slika O rav- 
noteži između Ćirilice i latinice u Bosni i Hercegovini. A u stvari takve rav- 
noteže nikad nije ni moglo biti, jer se u Bosni. i Hercegovini nije radilo o 
dvojnoj već o trojnoj grafijskoj upotrebi. Trojna upotreba ne podrazumije- 

va ravnotežu, nego nešto drugo u što je valjalo dublje proniknuti, ali je ten- 
denciozno odbacivanje arebice kao tradicionalnoga bosanskoga pisma to 
onemogućavalo. Dakle, insistirati na ravnoteži historijski naslijeđene troj- 
nosti (a. ne dvojnosti) samo po sebi je apsurdna stvar. Da u historiji pisane 
riječi na bosanskohercegovačkom tlu arebice uepće nije bilo, ćiriličko i la- 
tiničko pismo ne bi se ni tada mogli tumačiti kao dva grafijska pola koja se 
u Bosni dotiču i fukrštaju". Osim toga, sama bosančica nije srpska ćirilica 
već bosanska ćirilica. Latinica u bosanskom je savremena, "mlada" latini- 
ca, ona s kraja XIX vijeka, koju su odlikovale osobine prilagođene vukov- 
skom fonološkom pravopisu. Teza o ukrštanju varijanata u Bosni i Herce- 
govini ne može izdržati naučnu kušnju ni u slučaju grafije. Do dana dana- 
šnjeg nije naučno utvrđeno o čemu se tu radi, tj. kako, kojim pravcima i in- 
tenzitetom, u kakvim se sve odnosima, tri pisma u bosanskom jeziku razvi- 
jaju, šta se sa njima događa. U nedostatku naučnih pokazatelja, najlakše je 
jednu od tih tradicija fotpisati" i problem svesti na dva preostala pisma, ko- 
ja se u Bosni i Hercegovini "odvajkada" upotrebljavaju "ravnopravno". Ne 
samo da se arebica suprotstavlja toj "križarskoj" tezi o Bosni, već i sama te- 
ritorijalno-nacionalna lociranost tih pisama ne ide na ruku kvazinaučnoj 
tvrdnji o ukrštanju latinice i ćirilice u Bosni i Hercegovini. Da bi se dvije 
grafije zaista ukrštale, potreban je prazan prostor na kojem bi se ukrštale, 
a upravo arebica je nekoliko vijekova taj "prazan prostor" pokrivala, što 
znači da on nikad nije ni bio prazan. 


Latinica je odlika savremenoga bosanskog jezika. To pismo na najbo- 
lji način odražava njegova gramatička svojstva i orijentaciju bošnjačke kul- 
ture ka zapadnoj pisanoj tradiciji. 


PITANJE: Zašto bosanski jezik, a ne bošnjački? 


ODGOVOR: Pored naziva bosanski jezik, koji ima najdužu tradiciju, 
upotrebljavao se (a i danas upotrebljava) naziv bošnjački jezik. YTaj naziv 
nema obilježje zvaničnog naziva, pa se postavlja pitanje je li "grješka" ako 
se upotrijebi. Bosna ne bi bila Bosna, niti bi bošnjački narod bio to što jeste, 
da historiju te zemlje i tog naroda ne karakteriziraju posebnosti koje valja 
razumjeti. Bilo bi "normalno", analogno nazivu za. narod, jezik Bošnjaka 
zvati bošnjačkim, kako se npr. jezik Srba zove srpski, Hrvata - hrvatski, Slo- 
venaca - slovenski, Albanaca - albanski itd. Ali, i u slučaju jezika Bosne jav- 

lja se izvjesno odstupanje. Bošnjaci govore i pišu bosanskim, pri čemu se u 
tom nazivu javlja državno-teritorijalna odrednica (čak i šira od samog nazi- 
va Bošnjak, koji se vremenom sveo na značenje "bosanski musliman"). O 
čemu to govori? Govori o tom da Bošnjaci svoje korijene i historijsku sud- 
binu (pa tako i kulturnu samosvijest) prije svega vezuju za Bosnu. Tako se 
dogodilo i sa njihovim jezikom, imenovanim bosanskom odrednicom, a ne 
strogo" nacionalnim imenom, kako je to uobičajeno za zvanične nazive je- 
zika. Nije grješka ni to kad se kaže da Bošnjaci govore "bošnjački"'; taj na- 
ziv je raširen u narodnoj upotrebi. To svjedoči o jednom složenom znakov- 
nom kolopletu, katkad sinonimnom, a katkad sa razlikama. Ali te razlike su 
u nijansama, a ne u značenjima; sve ono što je bosansko i bošnjačko u svije- 
sti našeg čovjeka postaje jedno, bez preciznih terminoloških razgraničenja. 
Čemu ta razgraničenja kad'se tu radi o jezičko-tvorbenim nijansama? Ali te 
fjezičko-tvorbene nijanse" u slučaju Bosne i nisu samo to. One vazda uza se 
nose i nešto drugo: dodatnu mogućnost odslikavanja bosanske složenosti i 
unutarnjega njezina nijansiranja. 


Postavlja se pitanje šta je sa jezikom (odnosno nazivom za jezik) onih 
Bošnjaka" koji se "osjećaju Bošnjacima", ne samo u teritorijalno-držav- 
nom. već i u kulturnohistorijskom smislu (da. ne kažemo nacionalnom), ko- 
ji nisu bosanski muslimani, a svoj jezik ipak nazivaju "bošnjačkim" ili "bo- 
sanskim"? To pitanje još dublje zadire u prošlost Bosne i njezino historij- 
sko biće, koje nikad nije bilo jednonacionalno. Naziv bošnjački upotreblja- 
va se (kao uostalom i naziv bosanski) u širem značenju jezičko-etimološke 
pripadnosti Bosni. Stari naziv Bošnjanin označavao je Bosance sve tri vje- 
re, što se odražavalo i na naziv jezika. Bošnjački jezik, ili bosanski, 
označavao je "jezik svih Bosanaca", bez obzira na vjersku pripadnost. Bo- 
šnjaci u Turskoj (kao najbrojnija bošnjačka dijaspora u svijetu) svoj jezik 
zovu bošnjačkim, jer se kod njih u živoj upotrebi zadržala nacionalna odre- 
dnica Bošnjak, čime je sačuvan kontinuitet njezine upotrebe, inače preki- 
dan i u samoj Bosni. " 


Sve ovo ipak ne dovodi u pitanje historijski naslijeđen naziv bosanski 
jezik, koji je rašireniji i prihvatljiviji. Tako se dogodilo da Bošnjaci (kao ne- 
kim fhistorijskim instinktom") svoj jezički identitet više vezuju za odredni- 
cu Bosna nego za nacionalnu (jezički arhaičniju) odrednicu Bošnjak. | 
upravo u jeziku (tj. u njegovom nazivu) poistovjećuju svoje kulturno biće sa 
povijesnom teritorijalno-državnom maticom što se zove Bosna. 

34. POSEBNOST DIJALEKATA 
BOSANSKOG JEZIKA 


PITANJE: Koje su specifične crte dijalekata bosanskog jezika? 


ODGOVOR: Već smo spomenuli da je dijalekatska baza bosanskog 
jezika u historijskom smislu zapadnoštokavska, a da se unutar te zapadne 
štokavštine (negdje do XV vijeka) formirao onaj "bosanski križ", koji čitav 
bosansko-humski prostor dijeli na sjevernošćakavski (bosanski) i na južnoš- 
takavski (humski), odnosno na istočne ijekavske (bosansko-humske) i zapa- 
dne ikavske (također bosansko-humske) govore. Zaključno.sa XIX vijekom, 
nakon viševjekovnih migracija formirana je drukčija govorna slika. Na cije- 
lom tom prostoru dominiraju južni (odnosno jugoistočni) novoštokavski go- 
vori. Čitav bosanskohercegovački teren izbušen je novoštokavskim hercego- 
vačkim govorima. Vukova reforma i ilirski pokret uzimaju ih. za osnovicu 
srpskohrvatskog jezika te se oni mogu smatrati i osnovicom bosanskog jezZi- 
ka, odnosno središnje varijante bivšeg srpskohrvatskog jezika. 


Govori Bošnjaka do 1992. godine (tj. do otpočinjanja tragičnih ratnih 
migracija i etničko-nacionalne golgote Bosne i Bošnjaka) pripadali su ra- 
zličitim dijalektima unutar štokavskog narječja: istočnohercegovačkom, 
istočnobosanskom, zapadnohercegovačkom, zapadnobosanskom i južno- 
sandžačkom (što je do izvjesne mjere značilo nastavljanje stanja iz srednjeg 
vijeka, u najgrubljim crtama, naravno). Govori Bošnjaka su, u odnosu na 
govore bosanskih Srba i Hrvata, čuvali znatno više crta koje su bile rezultat 
dužega dijalekatskog razvoja na kompaktnim terenima. Bošnjaci su u 
etničkom smislu bili najstabilnija populacija, manje podložna masovnijim 
pomjeranjima i ekonomskim migracijama, mada sama fizički najviše stra- 
dava (kuge, ratovi, glad i sl.). Bošnjaci su i štakavci i šćakavci, ijekavci i 
ikavci, odlikuju ih 1 južnije ("mlađe") govorne crte i zapadnije govorne 
odlike (arhaičnije). Bošnjaci iz Sandžaka pripadaju zetsko-južno- 
sandžačkom dijalektu, odnosno njegovom južnosandžačkom poddijalektu, 
također zahvaćenom novoštokavskim inovacijama. Bosanski jezik ima pef 
svojih dijalekata: ijekavskoštakavski (istočnohercegovački), ijekav- 
skošćakovski (istočnobosanski), ikavskoštakavski (zapadnohercegovački), 
ikavskošćakavski (zapadnobosanski) i ekavsko-ijekavskoštakavski (južno- 
sandžački). Na bazi tih pet dijalekata svoje izvore crpi bosanski jezik, kao 
historijska tekovina južnoslavenskog naroda formiranog u granicama Bo- 
sanskoga pašaluka. 


Ti dijalekti nisu tako različiti da bi među njima bila otežana komuni- 
kacija; oni su strukturno vrlo bliski i pripadaju jednoj široj srednještokav- 

skoj govornoj cjelini (mada se u nauci ta središnja štokavština ne upotre- 
bljava kao dijalektološki termin). A upravo za bosanski jezik može se reći 
da je njegova govorna osnovica "srednještokavska", tj. štokavština osobe- 
noga organskog razvoja, koja nije nastala ukrštanjem štokavskihgovoraveć 
se formirala na prostoru po kojem su se starije i novije štokavske crte na 
svoj način međusobno preplitale. 


Šta se, pak, desilo sa tom središnjom štokavštinom u. vremenu od 
1992. do 1995. godine, dok je trajala etnička pretumbacija na bosanskoher- 
cegovačkom tlu, bez presedana u novijoj historiji? Od oko dva miliona Bo- 
šnjaka (koliko ih je živjelo na našim prostorima do rata), oko jedne trećine 
sad živi u nekoj od zemalja zapadne Evrope (uglavnom kao izbjeglice), dok 
je od preostalih milion i nešto Bošnjaka velik dio bio prinuđen da napusti 
svoja predratna staništa (i tu vjerovatno jedna trećina od ukupnog broja). 
U etničko-migracionom smislu (po grubim procjenama) ostala je neuzbi- 
huzurena samo jedna trećina Bošnjaka. To znači da je čak manje od polo- 
vine Bošnjaka ostalo na svojim ognjištima, što predstavlja nacionalnu tra-_ 
gediju nesagledivih razmjera i posljedica. 


Šta se dogodilo sa dijalektima bosanskog jezika? Dogodilo se to da ni 
jedan do sada poznati model u lingvistici nije podoban da objasni to šta se 
dogodilo. Zbilo se nešto što je u dijalektologiji dotle bilo nepoznato. Bosan- 
ski jezik do sada je imao pet dijalekata. U čisto prostornom smislu "izgubio" 
je dva dijalekta: ijekavskoštakavski i ikavskoštakavski, dakle dva svoja južna 
dijalekta, hercegovačka. Sada su mu (a i to u donekle narušenoj formi) pre- 
ostala tri dijalekta: ijekavskošćakavski, ikavskošćakavski i južnosandžački, s 
tim što je ijekavskošćakavski ostao najkompaktniji i najneoštećeniji, a ikav- 
skošćakavski zapadnobosanski pretrpio velike izmjene i teritorijalna potku-- 
surivanja. Osim takve govorne kataklizme (predstavljene u grubim crtama), 
na bosanskohercegovačkom tlu dogodile su. se i unutardijalekatske promje- 
ne. Na prostor očuvanih dijalekata doselili su se muhadžiri, izbjeglice iz dru- 
gih dijalekata. Dolazi do formiranja f'novokomponiranih" govora, za čije će 
stabiliziranje trebati dosta vremena, kako bi pokazali kojim pravcima se u 
svom razvoju kreću; ili. se utapaju u starinačko okruženje, ili nameću svoje 
osobine, pa dolazi do borbe među zatečenim i fmuhadžirskim" dijalektima. 
Dijalektologija bosanskog jezika u stvari je dobrim. dijelom "muhadžirska 
dijalektologija", jer će se u dogledno vrijeme baviti proučavanjem mu- 
hadžirskih govora. Tako npr. prostor istočnobosanskog ijekavskošćakavsko- 
ga dijalekta naseljen je stanovništvom istočnohercegovačkog ijekavskošta- 
kavskoga dijalekta, ili stanovništvom (izbjegličkog) zapadnobosanskog ikav- 
skošćakavskoga dijalekta, što je sve dovelo do novih govornih kombinacija i 
spojeva, koji će tek potom biti dostupni oku nauke. Šta će se dalje sa tim go- 
vornim spregovima događati, pitanje je za drugu priliku, jer je ono zasad vr- 

lo maglovito; proces promjena je u toku. Tačnije, još nije ni započeo proces 
formiranja drukčijih govornih spletova na prostoru srednje i istočne Bosne, 
na kojem je koncentrirano bošnjačko stanovništvo nakon rata. 


Bošnjačke govore kao cjelinu odlikuje i jedna osobina koja se nije 
javljala (ili je bila rijetka) u govorima drugih konfesija. To je pojava miješa- 
nih refleksa jata, koja je u teritorijalnom smislu u ovom ratu uglavnom 
ostala pošteđena premještanja ili uništenja. To je prije svega tešanjsko-ma- 
glajski ekavsko-jekavski govor (tip mleko-vjetar), a takav refleks javlja se i 
u govoru Mrkovića kod Bara, na krajnjoj periferiji zetsko-južnosandžačko- 
ga dijalekta. U nauci su postojale hipoteze da je takvom miješanom govor- 
nom tipu pripadao i kladanjski govor, pa čak i sarajevski dijalekt, mada je 
to sada teško dokazivo. Tom tipu je možda pripadao i govor Srebrenice, ko- 
ji je praktično zbrisan sa lica zemlje (i sa dijalektološke karte, također). 
Slučaj Srebrenice u nauci bi pripadao kategoriji "nestalih govora", ili. "go- 
vornih Atlantida", koji će za sobom ipak ostaviti traga, u vidu nekih govor- 
noizbjegličkih fragmenata, kao svjedoka uništenja govora formiranih. vije- 
kovima, koji nasilno iščezavaju na pragu XXI vijeka. 


Uglavnom su i u ovom ratu očuvani ijekavsko-ikavski govori (tip mli- 
jeko-vitar) u dolini Bosne (Žepče) i Neretve (Jablanica), a kod podgoričko- 
gusinjskih muslimana javlja se ikavsko-jekavski refleks (tip mliko-vjetar). 
Govori bjelopoljsko—novopazarske zone imaju ijekavsko-ekavski refleks 
(tip mlijeko-vetar). Svi ti prijelazni govori dijalektima bosanskog jezika da- 
ju poseban pečat. Oni su znak da je bošnjačko stanovništvo bilo nosilac 
etničkoga kontinuiteta sa stanjem uoči turskih osvajanja i otpočinjanja pro- 
cesa islamizacije; miješani refleksi nastali su organski, na granicama među 
dijalektima, autentičnim miješanjem osobina graničnih dijalekata. 


Unatoč promjenama kojima su kroz historiju bili izloženi, dijalekti bo- 
sanskog jezika i dan-danas čuvaju neke svoje posebnosti, na osnovu. kojih se 
namah prepoznaju u odnosu na susjedne govore nebošnjačkog stanovništva. 
To je prije svega upotreba velikog broja turcizama. i dosljedan izgovor sugla- 
snika A, praktično jedine dvije osobine koje zahvataju sve bošnjačke govore, 
bez izuzetaka, pa se zato smatraju bosanskim osobinama. Te dvije osobine ne 
samo da su dosljedne na čitavom prostoru bošnjačkih dijalekata, već su i bi- 
tna odlika bosanskog književnog jezika; njegovog usmenog i pisanog nasli- 
jeda, kao i savremene upotrebe. Zato se "zvukovnojezičku" kombinacija 
među turcizmima i suglasnikom 2 smatra glavnom "akustičkom odlikom" 
bosanskog jezika, što se i naučno može potkrijepiti argumentima i nije samo 
laički utisak. Te dvije osobine odražavaju originalni milje bosanskog jezika, 
njegovu "bosansku jezičku aromu", ma koliko te odrednice ne pripadale na- 
uci iod nauke ne bile priznate već više bile posljedice iracionalnog, impresi- 

onističkog jezičkog osjećaja. Mnoge pojave, međutim, koje i dan-danas stoje 
na prijelazima između nauke i impresije, tj. nauke i fnenauke", traže odgo- 
vore, dublja i znanija objašnjenja nego što ih je do sada i sama nauka dala. 


35. BOSANSKI JEZIK I 
BOSNJACI IZ SANDZAKA 


PITANJE: Govore li sandžački Bošnjaci bosanskim jezikom? 


ODGOVOR: Već je rečeno da južnosandžački poddijalekt spada u 
širu dijalekatsku bazu bosanskog jezika, u granicama nekadanjeg Bosan- 
skoga pašaluka, u kojem se formirao i sam bošnjački narod kao cjelina. Čak 
i neovisno od toga koliko je Bošnjacima iz Sandžaka blizak nacionalni na- 
ziv Bošnjak (ne računajući raširenost tog naziva kojim u Turskoj sandžački 
muslimani sebe nazivaju), naučna fakta govore da su se Bošnjaci Sandžaka 
kulturnohistorijski razvijali u tijesnim vezama sa bosanskom maticom, ma- 
da njih odlikuju i neke osobine različite od bosanskih. Među tim razlikov- 
nim osobinama idu i jezičke. Južnosandžački poddijalekt ima svojih pose- 
bnosti, a on se neposredno ugrađuje u jezičku starinu sandžačkih Bošnjaka. 
Ponekad nam se čini da je ta starina dalja od bosanske, a bliža crnogorskoj 
ili južnosrbijanskoj. Da li je zaista tako? U jednom smislu jeste, u drugom 
nije. Jeste, zato što postoje velike razlike u čisto dijalekatskom pogledu, 
mada i južnosandžački poddijalekt (kao dio šireg zetsko-južnosandžačkoga 
dijalekta) spada u štokavske govore prijelazne među staroštokavskim i no- 
voštokavskim (to što je i inače tipično za dijalekte bosanskog jezika, da su 
većim dijelom "prijelazni"). Ipak, sandžački dijalekt odlikuju mnoge ar- 
haične južnije staroštokavske crte. Među njima je najtipičnija stara akcen- 
tuacija, kakve zapadnije u dijalektima bosanskog jezika nema. Te govore 
odlikuju i neke starije morfološke odlike. Južnije sandžačke govore sa Cr- 
nogorskim vezuje odrični oblik nijesam, nijesi, ili jekavsko jotovanje (devoj- 
ka, poćerati), dok sjeverniji imadu veću zastupljenost ekavizama. Takav je 
slučaj sa novopazarskim govorom, mada i ti ekavizmi većinom imadu. izvor- 
no dijalekatsko obilježje, a manjim dijelom su primani iz susjednih ekav- 
skih srbijanskih govora (ili iz srpskoga književnog jezika, odnosno istočne 
varijante bivšega srpskohrvatskog jezika). 


Postoje i druge neke razlike, čiji uzroci nisu neposredno u dijalektima 
već su posljedica posebnosti u pisanoj tradiciji i jeziku narodne književnosti. 
Cuveni sandžački ep Zenidba Smailagić Meha ima dosta jezičkih crta koje bi 

ga na prvi pogled više mogle vezivati npr. za jezik Gorskog vijenca nego za je- 
zik Hormanove ili Marjanovićeve zbirke bošnjačke muslimanske epike. Ali, 
kad se malo dublje zađe u te osobine, ukažu se veze sa bošnjačkom književ- 
nošću i zapadnijom jezičkom tradicijom (odnosno "zapadnom verzijom" tzv. 
novoštokavske folklorne koine, tj. vukovskog jezika narodne epike i lirike). 


Jezičko naslijeđe sandžačkih Bošnjaka sa bosanskom tradicijom ve- 
zuju one osobine koje su inače najtipičnije za bosanski jezik; raširena upo- 
treba turcizama i dosljedan izgovor suglasnika 2. Zato bi se moglo i direk- 
tnije odgovoriti na pitanje govore li Bošnjaci. iz Sandžaka bosanskim jezZi- 
kom. U čisto naučnom smislu (u smislu nacionalnojezičkog naslijeđa) on se 
ne može drukčije zvati nego bosanski. Za to postoje sljedeći argumenti: 


1. Sandžački niuslimani sebe u-nacionalnom smislu smatraju Bošnja- 
cima, pa prema tome i svoj jezik smatraju i nazivaju bosanskim, odnosno 
bošnjačkim. 

2. Njihova jezička tradicija bitno se razlikuje od susjednih tradicija, 
crnogorske i srpske; kod njih je razvijena svijest o svom kulturnom. iden- 
titetu. Pored toga što oni predstavljaju dio bošnjačke kulturne cjeline, ka- 
rakteriziraju ih i svoje osobene crte, koje toj varijanti bosanskog jezika 
daju originalan pečat. I 


3. Bošnjačka dijaspora u Turskoj dobrim dijelom je po porijeklu 
sandžačka, a upravo u toj dijaspori za sve vrijeme se održao naziv Bošnjaci 
i naziv bošnjački, odnosno bosanski jezik, što na svoj način govori o odno- 
su sandžačkih muslimana prema bošnjačko- jezičkoj matici. 


4. Tradicija upotrebe arapskoga pisma među Bošnjacima iz Sandžaka 
nije bez značaja, kao ni današnje stanje upotrebe arapskog jezika i pisma u 
vjerskim školama i vjerskom životu. 


5. Mnogi od značajnih stvaralaca porijeklom iz Sandžaka dali su ve- 
liki doprinos matičnoj bošnjačkoj kulturi živeći i djelujući u Bosni. Takav je 
npr. Mehmed Kurtćehajić, prvi bošnjački novinar i urednik lista na bosan- 
skom jeziku, sve do Ćamila Sijarića, jednog od najznačajnijih pisaca bo- 
šnjačke književnosti. I 

6. Posljednja izjašnjavanja Bošnjaka u Sandžaku. u vezi sa nacional- 
nim imenom i nazivom za jezik, nedvosmisleno pokazuju da je među njima 
vrlo snažna svijest o zajedničkom bošnjačkom porijeklu (u nacionalnom 
smislu), pripadnosti širem nacionalnom prostoru i bosanskom jeziku kao 
najbitnijem pokazatelju i zaštitniku nacionalnog identiteta i glavnom sred- 
stvu komunikacije unutar zajedničkog nacionalnoga prostora. 

Sandžački Bošnjaci su u prošlosti bili dijeljeni među srbijanskim i cr- 
nogorskim državno-nacionalnim granicama. Sve to je, međutim, samo 

jačalo njihovu nacionalno-jezičku svijest, sve više ih upućujući ka bo- 
šnjačkom kulturnom jezgru, prema kojem su odvajkada imali aktivan 
odnos. Sandžački Bošnjaci nikad nisu pripadali istočnoj varijanti srpskohr- 
vatskog jezika, niti srpskom jeziku; takva pripadnost bila je samo vještačka, 
politički nametnuta. Ne može također biti riječi ni o pripadnosti. crnogor- 
skom standardnojezičkom izrazu, odnosno "crnogorskom jeziku", kako se 
često manipuliralo sa muslimanskim življem u Sandžaku koje teritorijalno 
pripada Crnoj Gori. Sve takve teze u stvari su politikantske i nenaučne, te 
ih vrijeme neminovno gazi. 


Sandžački Bošnjaci svoj jezik smatraju i nazivaju bosanskim, što ne 
dovodi u pitanje sve one historijske naslijeđene posebnosti u njihovoj tra- 
'diciji. Zato bi se s pravom moglo govoriti o sanidžačkoj varijanti bosaiiskog 
jezika. Tako bi se, po ovoj našoj tezi (u literaturi vjerovatno prvi put izne- 
senoj) bosanski jezik dijelio na dvije varijante: na bosansku i na sandžačku 
varijantu, unekoliko različite tradicije unutar istog jezika, koje bi valjalo de- 
taljnije istražiti i dati im lingvistički utemeljeniju argumentaciju. 


36. JEZIK BOŠNJAKA U TURSKOJ 


PITANJE: Šta se događa sa jezikom Bošnjaka u Turskoj? 

ODGOVOR: Najbrojnija bošnjačka dijaspora je u Turskoj, formira- 
na krajem XIX, a naročito sredinom. XX vijeka. To iseljeničko stanovništvo 
velikim dijelom je porijeklom iz Sandžaka, mada je dosta iseljenika i sa ra- 
zličitih područja Bosne i Hercegovine. Ono sebe u Turskoj naziva Bošnja- 
cima, a i Turci ga tako zovu. Svoj jezik nazivaju bošnjačkim ili bosanskim. 
Jezik tih iseljenika dijalekatski nije jedinstven, mada u njemu. ipak preovla- 
dava južnosandžački govorni tip, sa starijom akcentuacijom. Kod Bošnjaka 
u Turskoj javljat će se i ikavizam, koji nije sandžačka već bosanska (pre- 
težno zapadnobosanska) osobina, dok sve te govore objedinjuju zajedničke 
crte bosanskog jezika i njegovih dijalekata; turcizmi i suglasnik h£. Ovdašnji 
turcizmi su doneseni iz Bosne ili Sandžaka i kao takvi "vraćeni" u Tursku. 
Dakle, to nisu turcizmi primljeni u Turskoj (mada i takvih ima, ali to većni- 
su "klasični" turcizmi). Ti "retrogradni" turcizmi iz turskog su primani u 
Bosni i Sandžaku, a onda (u bosanskom jezičkom ruhu) "vraćeni" u svoju 
jezičku maticu Tursku. 


Jezik Bošnjaka u Turskoj dijalekatski je šarolik, okružen dominira- 
jućim turskim jezikom. Danas je on podvrgnut vrlo destruktivnim. uticaji- 

ma; sa njim se zbivaju. složene i (po taj jezik) pogubne stvari. U nacional- 
nokulturnom smislu Bošnjaci u Turskoj su brojna, ali sebi prepuštena dijas- 
pora, nepriznata od turske države, a bez značajnije podrške iz Bosne i Her- 
cegovine i Jugoslavije. U procijepu između svojih matičnih država i države 
u kojoj žive, Bošnjaci u Turskoj gube identitet. Proces asimilacije toliko je 
uzeo maha da se mogućnost spasenja čini beznadežnom. U čemu su uZro- 
ci takvog stanja? Zar Bošnjaci (kao jedan mali narod) smiju sebi dozvoliti 
da prepuste asimilaciji svoju najbrojniju dijasporu? Događa li se to prema 
neminovnom zakonu ekonomske logike, ili je ta "logika"? samo paravan za 
dublju kulturnu inferiornost i nisku svijest o sebi, za nemoć da se Bošnjaci 
u Turskoj kulturno očuvaju pa i emancipiraju? 


Svoj maternji jezik Bošn jaći u Turskoj upotrebljavaju u porodičnom 
krugu i u krugu zemljaka, kvartova u kojima zajednički žive, pa i u okviri- 
ma nekih vidova organiziranog društvenog života (kakav je npr. slučaj sa 
kulturnim društvom Dernek u Istanbulu). Taj jezik (dijalekatski nejedin- 
stven) upotrebljava se na usmenom nivou i to je u Turskoj neka vrsta za- 
vičajnog jezika Bošnjaka. Što se tiče njegovih pisanih formi, one praktično 
i ne postoje; bosanski književni jezik tamo je mrtvo slovo na papiru. Bo- 
šnjaci u Turskoj (ma koliko to zvučalo nevjerovatno) nemaju ni svojih no- 
vina, ni knjiga, ni škole, ni. radija, ni televizije. Sve to suvereno pokriva tur- 
ski razgovorni i književni jezik. Bosanski jezik u Turskoj među Bošnjacima 
se praktično i ne upotrebljava; jer da bi jezik zaista funkcionirao, on mora 
biti pisani (standardni) jezik, sa gramatikom, pravopisom i rječnicima. 


Osnovni uzrok takvog stanja je u krutom stavu centralizirane turske 
države prema bošnjačkoj nacionalnoj manjini, njezinoj kulturi i jeziku. Turska 
praktički ne dopušta organizirane vidove okupljanja Bošnjaka. Takvom stanju 
kumovali su i političko-kulturni odnosi između Jugoslavije i Turske, ravnodu- 
šnost socijalističke Jugoslavije i njezinih republika Srbije i Crne Gore, prema 
nacionalnoj sudbini stanovništva iseljenog sa njihove teritorije. Ni sama Bo- 
sna i Hercegovina (kao nacionalna matica) u tom smislu nije bila mnogo ak- 
tivnija, što je sve i dovelo do stanja kakvo je danas sa turskim Bošnjacima. Bo- 
sanski oslobodilački rat izazvan agresijom Beograda možda će u ovom pogle- 
du štošta izmijeniti u pozitivnom pravcu, mada će biti vrlo teško radikalnije 
popraviti situaciju, jer je proces asimilacije Bošnjaka u Turskoj metastazirao. 

I sami Bošnjaci u Turskoj, svojim načinom života i uklapanjem u tur- 
sko društvo, doprinose da taj proces asimilacije ide sve ubrzanije. Njihovi 
ekonomski interesi nemaju neposredniju vezu sa nacionalnim interesima; 
zapravo, imaju, ali u jednom degradirajućem smislu. Što su Bošnjaci više 
nacionalno otuđeni, veće su mogućnosti ekonomskog napredovanja i us- 
pješnog uključivanja u tursko društvo. Odnosno, što su ekonomski jači, u 

nacionalnokulturnom smislu su (naprotiv) slabiji, sa sve tanjom svijesti o 
svome identitetu. I to je taj stravični ponor Bošnjaka u Turskoj, još stra- 
vičniji time što.ga oni nisu svjesni (ili su ga nedovoljrio svjesni), ponor iz ko- 
jeg se teško izvući. 

Generacije Bošnjaka rođene u Turskoj karakterističan su pokazatelj 
kojim pravcem se u nacionalnom smislu kreće bošnjačka dijaspora u toj 
zemlji. Nacionalno-kulturno otuđenje, slabljenje svijesti o porijeklu, nezna- 
nje o sebi, prepuštanje stihiji zaboravljanja i ono malo znanja što je stečeno 
u porodičnom predanju. Bosanski jezik sve je potisnutiji turskim, u javnom 
životu gotovo da ga i nema. On nije ni po čemu. prestižan za mlade ljude i 
prije će biti da ih ometa u što boljem ovladavanju turskim. U stvari, za tu 
mladu generaciju veza sa bošnjačkim korijenima. i vladanje bosanskim jezi- 
kom u turskom društvu ne znači ništa, jer takvo porijeklo u turskoj sredini 
ekonomski nije unosno. A pošto u tom smislu. nije prestižno, svi drugi po- 
kušaji i težnje da se nešto izmijeni unaprijed su. osuđeni na poraz. . 

Turskoj državi nije u interesu da podržava bošnjačku. kulturu, a još 
manje bosanski jezik. U interesu njezinom je da bošnjačko stanovništvo što 
prije (i što jeftinije" ) uklopi u tursko društvo. A pošto se tu kao glavni 
most povezivanja javlja islam (kao jedna opća duhovna platforma i 
osjećanje pripadnosti zajedničkoj vjeri i državi), ta veza biva nosiocem i 
zaštitnikom. identiteta tih naših ljudi u Turskoj. Oni su Tursku doživljavali 
kao svoju obećanu zemlju, zemlju islama, vjerskoga korijena kojem se naši 
ljudi vraćaju. Identificirajući se sa Turskom oni iskazuju privrženost vjeri. 
Za egzistenciju i identitet Bošnjaka u njihovoj svijesti to je važnije i od sa- 
me nacionalne svijesti (koja se kod tog naroda pretijesno vezuje za vjersku 
svijest). Zato se valjda i događa (uslijed te opće pripadnosti islamu) da se 
taj narod (ne samo njegov dio u Turskoj, već i onaj u matici) sa izvjesnom 
distancom odnosi prema drugim svojim značajkama i vrijednostima, koje 
na prvi pogled nemaju izravnije veze sa islamom. Takav je npr. slučaj sa 
odnosom bošnjačkog mentaliteta prema izvornoj bosanskoj kulturi, bo- 
šnjačkom porijeklu, narodnom stvaralaštvu na maternjem jeziku, prema sa- 
mom tom maternjem jeziku. Upravo primjeri odnosa bošnjačke dijaspore 
u Turskoj prema svome kulturnom naslijeđu dramatičan su znak upozore- 
nja za čitav bošnjački narod. 

Teško da bi se mogao nazvati (u historijskom smislu) sretnim narod 
koji se "galantno" odriče svoje najbrojnije dijaspore i koji praktično ne čini 
ništa (ili sasma malo) kako bi tu dijasporu. sačuvao, ne dopuštajući da se 
asimilira, razvodni i utopi u drugom. nacionalnom okruženju i tudoj državi 
(ma koliko Turska i dalje ostajala "rezervna domovina" u svijesti. bo- 
šnjačkog čovjeka). 

Mi na Balkanu. kroz historiju smo negirali jedni druge, ali nije u to- 
me sva naša nesreća. Mi i sami sebe, svojim neznanjima, negiramo. 


PITANJE: Zbog čega se za bosanski jezik kaže da je to "lijep" jezik? 


ODGOVOR: Nije rijedak slučaj da ljudi za svoj (ili za neki drugi) jezik 
tvrde kako je on "lijep", čak "najljepši"? među jezicima. Postoji ta neka subjek- 
tivno-melodijska strana jezika; kojoj čovjek saje značaja, u principu vjerujući 
da se jezici među sobom zaista razlikuju po ljepoti. Da li je uopće lingvistički 
održiva teza o lijepim i ružnim jezicima, ili je to samo impresija čovjekova, u 
koju on unosi svoje podsvjesno estetsko iskustvo? Da li je svakom čovjeku nje- 
gov jezik najljepši i je li to "lijepo" u stvari subjektivni kriterij odnosa prema 
maternjem jeziku? Ili u takvom procjenjivanju ipak ima mogućnosti objektiv- 
nog sagledavanja stvarnih vrijednosti vlastitog (ili nekog drugog) jezika? 


Tvrdnja da se jezici među sobom razlikuju po ljepoti u suštini nije 
lingvističke naravi, što ne znači da se ona a priori mora odbaciti. Ne može 
se osporiti činjenica da su neki jezici za uho Zbilja lijepi, a da drugi to isto 
uho fparaju". To je ono melodijsko primanje jezika svojstveno svakom čov- 
jeku, pojava kojom bi se nauka trebala više pozabaviti. Otkad je jezika, 
tačnije, otkad je svijesti o jezicima, ljudi su imali svoj odnos prema melodij- 
skoj strani jezika i primali su ga (pogotovu strani jezik) sa njegove zvukov- 
ne strane, osobito kad ne znaju značenje već ga primaju kao "jezičku mu- 
ziku", koja se čovjeku (kao i svaka muzika) sviđa ili ne sviđa. 

Strogo lingvistički, ne postoje ni lijepi ni ružni jezici. Svaki jezik ima 
svoj glasovno-oblički sistem, sa unutarnjim odnosima u njemu. Svaka pojava 
u sistemu vezana je za druge pojave, sve je tu na svom mjestu, sve ima svoje 
opravdanje. Impresije o lijepom i ružnom zvučanju prije svega se prenose ak- 
centom, njegovim melodijskim mogućnostima, pa je riječ i o nekim lingvi- 
stičkim argumentima koji potkrjepljuju tezu o ljepšim i ružnijim jezicima. 

Zašto se npr. za bivši srpskohrvatski jezik tvrdilo da je lijep jezik'? Ne sa- 
mo da su tako mislili oni kojima je to strani jezik već su u to svesrdno povjero- 
vali i oni kojima je to maternji jezik. Rasprostranjeno je bilo kod naših ljudi 
laičko (ili pučkolingvističko) mišljenje da je srpskohrvatski zbilja lijep jezik. 
Ako se taj jezik poredi sa "rodbinskim" slavenskim jezicima, ima u njemu neš- 
to što ga izdvaja, prije svega u akcentu, čineći ga lijepim, melodijski razvijenim, 
sa bogatstvom mogućnosti u "muzičkom repertoaru" toga jezika. Kako je god 

npr. taj isti srpskohrvatski melodijski "razvijen" jezik, tako se npr. za češki 
može reći da je "jezik na pola puta", "skraćen" jezik, "nedovršen". Sve su to 
slušne impresije, ali one imadu i svoju lingvističku podlogu. Mogla bi se čak i 
ozbiljnim argumentima potkrijepiti naša tvrdnja da su u porodici slavenskih. je- 
zika "najljepša" dva jezika koja su teritorijalno smještena na krajnjem istoku 
(odnosno sjeveroistoku) i na krajnjem jugu (odnosno jugozapadu). TO su ru- 
ski jezik i bivši srpskohrvatski, a svi ostali slavenski jezici (teritorijalno smješ- 
teni između ova dva) čine postupne prijelaze, koji odražavaju procese razvoja 
slavenskih jezika što su dali "prave rezultate" jedino na jugu i na istoku. 

Zašto su u prošlosti za bosanski jezik najveći filološki autoriteti svoga 
vremena tvrdili da je on "najljepši"? među slavenskim jezicima? Tom su vje- 
rovanju bili skloni i takvi autoriteti kakvi su Mikalja, Kanižlić; Katančić, 
Appendini, Jagić, Ivan Popović i dr., a Isidora Sekulić na primjer (kao 
istančani stilist) iskreno je vjerovala da je bosanski zaista po svemu najljep- 
ši među balkanskim slavenskim jezicima. Šta bi to realno (lingvistički) mo- 
glo da ide na ruku bosanskom kad se radi o njegovoj "ljepoti"? Prije svega, 
akcenat, odnosno naglasak, koji je također (kao i u bivšem srpskohrvat- 
skom) novoštokavski; sa dva uzlazna, dva silazna akcenta i postakcenat- 
skim dužinama. "Ljepoti" bosanskog jezika poseban ton daju turcizmi i fra- 
zeologija u kojoj se javljaju riječi. orijentalnoga porijekla. Način na koji se 
turcizmi tu adaptiraju (čineći taj jezik u pravom smislu "bosanskim", to je 
ona realna lingvistička pojava koja taj jezik čini zbilja lijepim, melodičnim, 
nekako "mehkim", "merhametli" jezikom. Ili je to samo jezička romantika 
i pristrasnost, lišena naučne utemeljenosti? I jeste i nije, zavisi kako se 
uzme. Jeste, jer je nemoguće zamisliti da npr. postoji Čeh ili Bugarin koji 
svoje "ružne" maternje jezike ne smatraju "lijepim"', čak "najljepšim". 

Lingvistički se, međutim, za bosanski jezik, kao ni za bivši srpskohr- 
vatski ne može reći da su ružni jezici. Dakle, nečeg tu ipak ima. I lingvi- 
stičkog, a i onog čisto impresionističkog. Bilo kako bilo, i u jednom i u dru- 
gom smislu bosanski ide u kategoriju tzv. lijepih jezika. 


PITANJE: Kako se djeca iz balkanskih miješanih brakova "opredje- 
ljuju" za maternji jezik, u tom smislu i za bosanski? 


ODGOVOR: Maternji jezik se tako zove jer prve riječi dijete čuje, 
pretpostavlja se, od svoje majke, sebi najbližega bića. I prve riječi koje di- 

Mi na Balkanu kroz historiju smo negirali jedni druge, ali nije u to- 
me sva naša nesreća. Mi i sami sebe, svojim neznanjima, negiramo. 


PITANJE: Zbog čega se za bosanski jezik kaže da je to "lijep" jezik? 


ODGOVOR: Nije rijedak slučaj da ljudi za svoj (ili za neki drugi) jezik 
tvrde kako je on "lijep", čak "najljepši"! među jezicima. Postoji ta neka subjek-- 
tivno-melodijska strana jezika, kojoj čovjek daje značaja, u principu vjerujući 
da se jezici među sobom zaista razlikuju po ljepoti. Da. li je uopće lingvistički 
održiva teza o lijepim i ružnim jezicima, ili je to samo impresija čovjekova, u 
koju on unosi svoje podsvjesno estetsko iskustvo? Da li je svakom čovjeku nje- 
gov jezik najljepši i je li to lijepo" u stvari subjektivni kriterij odnosa prema 
maternjem jeziku? Ili u takvom procjenjivanju ipak ima mogućnosti objektiv- 
nog sagledavanja stvarnih vrijednosti vlastitog (ili nekog drugog) jezika? 

Tvrdnja da se jezici među sobom razlikuju po ljepoti u suštini nije 
lingvističke naravi, što ne znači da se ona a priori mora odbaciti. Ne može 
se osporiti činjenica da su neki jezici za uho zbilja lijepi, a da drugi to isto 
uho "paraju". To je ono melodijsko primanje jezika svojstveno svakom čov- 
jeku, pojava kojom bi se nauka trebala više pozabaviti. Otkad je jezika, 
tačnije, otkad je svijesti o jezicima, ljudi su imali svoj odnos prema melodij- 
skoj strani jezika i primali su ga (pogotovu strani jezik) sa njegove zvukov- 
ne strane, osobito kad ne znaju značenje već ga primaju kao "jezičku mu- 
ziku", koja se čovjeku (kao i svaka niuzika) sviđa ili ne sviđa. 

Strogo lingvistički, ne postoje ni lijepi ni ružni jezici. Svaki jezik ima 
svoj glasovno-oblički sistem, sa unutarnjim odnosima u njemu. Svaka pojava 
u sistemu vezana je za druge pojave, sve je tu na svom mjestu, sve ima svoje 
opravdanje. Impresije o lijepom i ružnom zvučanju prije svega se prenose ak- 
centom, njegovim melodijskim mogućnostima, pa je riječ i o nekim lingvi- 
stičkim argumentima koji potkrjepljuju tezu o ljepšim i ružnijim jezicima. 

Zašto se npr. za bivši srpskohrvatski jezik tvrdilo da je lijep jezik? Ne sa- 
mo da su tako mislili oni kojima je to strani jezik već su u to svesrdno povjero- 
vali i oni kojima je to maternji jezik. Rasprostranjeno je bilo kod naših ljudi 
laičko (ili pučkolingvističko) mišljenje da je srpskohrvatski zbilja lijep jezik. 
Ako se taj jezik poredi sa "rodbinskim?' slavenskim jezicima, ima u njemu neš- 
to što ga izdvaja, prije svega u akcentu, čineći ga lijepim, melodijski razvijenim, 
sa bogatstvom mogućnosti u "muzičkom repertoaru" toga jezika. Kako je god 

npr. taj isti srpskohrvatski melodijski "razvijen" jezik, tako se npr. za češki 
može reći da je "jezik na pola puta"', "skraćen?" jezik, "nedovršen". Sve su to 
slušne impresije, ali one imadu i svoju lingvističku podlogu. Mogla bi se čak i 
ozbiljnim argumentima potkrijepiti naša tvrdnja da su u porodici slavenskih je- 
zika "najljepša" dva jezika koja su teritorijalno smještena na krajnjem istoku 
(odnosno sjeveroistoku) i na krajnjem jugu (odnosno jugozapadu). To su ru- 
ski jezik i bivši srpskohrvatski, a svi ostali slavenski jezici (teritorijalno smješ- 
teni između ova dva) čine postupne prijelaze, koji odražavaju procese razvoja 
slavenskih jezika što su dali "prave rezultate?" jedino na jugu i na istoku. 

Zašto su u prošlosti za bosanski jezik najveći filološki autoriteti svoga 
vremena tvrdili da je on "najljepši"? među slavenskim jezicima? Tom su vje- 
rovanju bili. skloni i takvi autoriteti kakvi su Mikalja, Kanižlić; Katančić, 
Appendini, Jagić, Ivan Popović i dr., a Isidora Sekulić na primjer (kao 
istančani stilist) iskreno je vjerovala da je bosanski zaista po svemu najljep- 
ši među balkanskim slavenskim jezicima. Šta bi to realno (lingvistički) mo- 
glo da ide na ruku bosanskom kad se radi o njegovoj "ljepoti"'? Prije svega, 
akcenat, odnosno naglasak, koji je također (kao i u bivšem srpskohrvat- 
skom) novoštokavski; sa dva uzlazna, dva silazna akcenta i postakcenat- 
skim dužinama. "Ljepoti" bosanskog jezika poseban ton daju turcizmi i fra- 
zeologija u kojoj se javljaju riječi orijentalnoga porijekla. Način na koji se 
turcizmi tu adaptiraju (čineći taj jezik u pravom smislu "bosanskim"'), to je 
ona realna lingvistička pojava koja taj jezik čini zbilja lijepim, melodičnim, 
nekako "mehkim", fmerhametli" jezikom. Ili je to samo jezička romantika 
i pristrasnost, lišena naučne utemeljenosti? I jeste i nije, zavisi kako se 
uzme. Jeste, jer je nemoguće zamisliti da npr. postoji Čeh ili Bugarin koji 
svoje "ružne? maternje jezike ne smatraju "lijepim", čak "najljepšim". 

Lingvistički se, međutim, za bosanski jezik, kao ni za bivši srpskohr- 
vatski ne može reći da su ružni jezici. Dakle, nečeg tu ipak ima. I lingvi- 
stičkog, a i onog čisto impresionističkog. Bilo kako bilo, i u jednom i u dru- 
gom smislu bosanski ide u kategoriju tzv. lijepih jezika. 


39. MATERNJI JEZIK I M 


PITANJE: Kako se djeca iz balkanskih miješanih brakova "opredje- 
ljuju" za maternji jezik, u tom smislu i za bosanski? 


ODGOVOR: Maternji jezik se tako zove jer prve riječi dijete čuje, 
pretpostavlja se, od svoje majke, sebi najbližega bića. I prve riječi koje di- 

jete izgovori riječi su iz maternjeg jezika, kojima se ono obraća okolini (još 
uvijek samo instinktivno). U vezi sa maternjim jezikom postavlja se pitanje 
jezičke pripadnosti govornika rođenog u miješanom braku, tj. kod kojeg 
otac i majka ne pripadaju jednome narodu, te prema tome "ne govore ni 
istim jezikom" (imadu "različite? maternje jezike). Suštinski je problem u 
tome za koji jezik se (kao maternji) "opredjeljuje" takvo dijete. Pitanje se 
javlja naročito aktuelnim u Bosni i Hercegovini, gdje se problem više svodi 
na. naziv maternjeg jezika, a manje (ili nimalo) na suštinske razlike među 
jezicima" oca i majke. U tom pogledu za nas je ovdje načelno interesan- 
tno kako se uopće bosanski jezik kao maternji prima kad se radi o miješa- 
nim brakovima, koji su česta pojava u Bosni i Hercegovini. 

Teorijsko pitanje je da li. je maternji jezik zaista "jezik majke", ili to 
može biti i fočev jezik", tj. fočinski jezik"? Postoji li, zapravo, naporedan 
pojam 'očinski jezik" i da li ga je moguće definirati? Ako je npr. otac Bo- 
šnjak, a majka "bosanska Hrvatica", kako će dijete iz takvog miješanoga 
braka nazivati svoj maternji jezik? Hoće li ga zvati bosanskim (i neovisno 
od toga da li će ga u školi učiti kao bosanski ili hrvatski)? Kad bi se bukval- 
no primijenilo pravilo "maternjeg" jezika, to dijete bi za maternji imalo 
hrvatski, jer mu je majka Hrvatica, bez obzira što se taj "hrvatski" ne bi 
mnogo razlikovao od "bosanskog"? (u konkretnom slučaju možda se ne bi 
uopće razlikovao). U takvim slučajevima nameće se pojam "očinskog jeZi- 
ka" (ili fbabinog jezika", kako se to u historiji bosanskog jezika katkad na- 
zivalo). Taj pojam je principijelno neobjašnjen, sa nedefiniranim odnosom 
prema pojmu maternji jezik. U životu se dešava da je maternji jezik u stva- 
ri fočinski", ali se po navici (čisto terminološki) određuje kao "maternji", 
mada etimologijsko-značenjski on. to uvijek i nije. Kad se radi o odnosu 
među našim "nominacijskim jezicima" (jezicima koji se medu sobom više 
razlikuju po nazivu-nominaciji nego po stvarnim osobinama, a koji su do- 
nedavno i po nazivu pripadali jednom jeziku), na prvi pogled nam se čini 
da tunema naročitih nejasnoća. To nam izgleda zato što komunikacija ni- 
je ugrožena; među sobom se potpuno razumiju govornici jezika koji je 
praktično jedan (ali nije jedinstven) i koji (prema nacionalnom kriteriju) 
ima različite nazive za jezičke tradicije srpsku, hrvatsku i bosansku. Ipak, 
kad se dublje zagledamo u problem, otkrivamo neke načelne nejasnoće. 


Maternji jezik doživljava se kao duboka emocionalna veza sa porije- 
klom, tako da se dijete iz miješanoga. braka uslijed svojih emocionalnih razlo- 
ga "odlučuje" za majčin ili očev maternji jezik, u zavisnosti od (također emoci- 
onalnog) odnosa prema jednom ili drugom roditelju. Tako će biti slučajeva da 
čovjek svoj maternji jezik smatra "srpskim", mada mu je majka, recimo, Bo- 
šnjakinja. Za njega je maternji jezik u stvari fočinski"'; u takvom "opredjeljiva- 
nju" odlučuje očeva nacionalna pripadnost, a ne stvarna jezička pripadnost. 

Kod pitanja bosanskog jezika u miješanim brakovima ima još jedna 
pojava (koja nam se, opet, čini specifično bosanskom). Navest ćemo kon- 
kretan primjer. U vrijeme pisanja ovoga dijela teksta nazvao me telefonom 
moj moskovski sabesjednik Fahrudin Imamović, inače. mašinski inžinjer, 
koji živi u miješanom braku (supruga mu je porijeklom "bosanska Srpki- 
nja"') i čiji se sin zove Benjamin. Iskoristio sam priliku da ga priupitam ka- 
ko on gleda na "jezičku pripadnost" svog sina, tj. na njegov maternji jezik. 
Nakon izvjesne zbunjenosti rekao je da o tome dosad nije razmišljao. A i 
da je razmišljao, kaže, situacija je jasna: otac mu je "Bosanac", majka "Bo- 
sanka", pa valjda je i on "Bosanac", a jezik mu je, koji drugi nego - "bosan- 
ski". Takav Imamovićev odgovor odražava jednu tendenciju, u Bosni od ra- 
nije poznatu, da se naziv bosanski jezik nerijetko otima onom svome užem 
značenju (značenju jezika Bošnjaka), pa se hvata svoga šireg (mogućeg) 
značenja; značenja jezika svih Bosanaca, više sa regionalnim nego nacio- 
nalnim obilježjem. I baš u slučajevima miješanih brakova takvo šire 
značenje primijenjuje se na naziv bosanski jezik, pri čemu to nije samo je- 
zik Bošnjaka već je i jezik Bosanaca, tj. "jezik Bosne". U tom smislu ovom 
drugom značenju nedostaje čvršća naučna podloga. To je značenje razvo- 
dnjeno, neprecizno i upućuje na regionalni, a ne nacionalni jezik. U slučaju 
Bosne to je shvatljivo, jer se u njojzi regionalno i nacionalno na svojevrstan 
način isprepliću. Otuda i takve pojave "ispreplitanih" značenja naziva bo- 
sanski jezik, koje su karakteristične baš za jezičke situacije u miješanim, 
odnosno "ispreplitanim" brakovima. 


40, PURIZAM U BOSANSKOM JEZIKU 


PITANJE: Šta je to. purizam u bosanskom jeziku? 


ODGOVOR: Jezički purizam (čistunstvo) poznata je tendencija u 
odnosu na svoj književni, tj. standardni jezik. To je čistunski odnos prema je- 
ziku; svjesno i organizirano nastojanje da se on očisti"! od raznih njemu 
tuđih natruha (prije svega od riječi iz drugih jezika, od "tuđica"'). Ma koliko 
jezički purizam bio stalna vjerovatnoća u jeziku, ta tendencija nikad nije us- 
pijevala da zaustavi prirodan razvoj jezika i neminovnu pojavu tzv. stranih ri- 
ječi (koje se mogu samo nasilno izbacivati). Sami gramatičari, istina, često 
pokazuju osjećaj mjere u svojim nastojanjima da jezik očuvaju od "kvarenja? 
pa u tom smislu neke aktivnosti organizirane brige za jezik ipak su opravda- 
ne. I simo gramatičko tumačenje u izvjesnom smislu je jezički purizam, jer 
ono jezik ograničava, stavljajući ga u određene okvire (pravila) mimo kojih 

se ne smije ići, ili nije preporučljivo da se ide. Jezički purizam ovdje uzima- 
mo kao pojam koji označava pretjerano čistunsivo u jeziku, tj. nastojanje da 
se protjeraju riječi, oblici ili glasovne forme primljene iz stranog jezika. 

Otkuda uopće pojava jezičkog čišćenja, gdje su njezini najdublji ko- 
rijeni? Jesu Ji oni u raširenoj kvazistručnoj zabludi da se jezik mora i 
može sačuvati od uticaja drugih jezika, ili se njima izražava netoleran- 
tnost prema drugima (u ovom slučaju prema drugim jezicima)? Ili je to u 
suštini ispolitizirana težnja u jeziku? Pitanje je više u tome zašto se ono 
što je zakonomjernim putem sa strane stiglo i odomaćilo se smatra stra- 
nim tijelom u jeziku-primaocu. U čemu se ogleda čistoća jezika; u njego- 
voj zaštiti od stranih riječi, ili u nečem drugom, u sigurnijem njegovom 
normiranju i postavljanju na naučne osnove, kako bi mu se omogućilo da 
funkcionira kao sredstvo šire komunikacije? "Čistota" jezika više je u 
ovom. drugom nego onom prvom. Ona se ne ogleda u "policijskom" pro- 
tjerivanju riječi koje su. došle sa. strane već u tom da se prema njima po- 
stupa znano i elastično, sa osjećajem za jezik i njegovu narav. Karakteri- 
stična crta jezika je da prima riječi iz drugih jezika (bez obzira kojih i čijih 
jezika), jer svako društvo prima uticaje drugih kultura kako bi i samo ops- 
talo, pa tako prima i riječi iz drugih jezika. 

Za bosanski jezik purizam nije karakterističan, jer je taj jezik nastao 
i razvijao se širom otvoren prema drugima. Unutar bivšeg srpskohrvatskog 
jezika (u njegovoj "istočnoj" i "zapadnoj" varijanti) kroz historiju su se jav- 
ljale težnje jezičkoga purizma. U zapadnoj varijanti to je bilo čišćenje od 
tzv. srbizama, u. istočnoj od kroatizama. To je purizam koji se ispoljava. u 
odnosu na. vrlo bliske jezike, odnosno varijante istog jezika. U srpskohrvat- 
skom. se javljao purizam u odnosu na riječi iz stranih, neslavenskih jezika. 
Tako npr. u. zapadnoj varijanti u odnosu na germanizme ili mađarizme, u 
istočnoj na turcizme, a u bosanskoj varijanti u odnosu na germanizme, što 
je bilo karakteristično za doba austrougarske vladavine. 


Prve poznate tendencije purizma u razvoju bosanskog jezika ispolja- 
vale su se u odnosu na. germanizme, što je npr. bilo karakteristično za 
jezičko uređivanje bošnjačkih listova i časopisa s kraja XIX i početka XX 
vijeka (lista Bošnjak npr, a potom i Behara, Gajreta, Bisera). U bosanskom 
se vazda ispoljavala tolerancija spram riječi orijentalnoga. porijekla. Uvijek 
je bila visoka svijest vezanosti za orijentalnu kulturu i jezike, tako da se te 
riječi nisu ni doživljavale kao strane, već, naprotiv, kao domaće. Ali i tu. je 
bilo izvjesnih težnji da se u upotrebi turcizama ne treba pretjerivati, tj. da 
se za neke turcizme mogu naći odgovarajuće (izvornije) riječi slavenskoga 
porijekla, primjerenije i samom bosanskom jeziku. Dakle, sasvim blagi 
jezički purizam u bosanskom se ispoljavao i u odnosu na turski jezik, odno- 

sno turcizme. Kallayeva politika bosanskog jezika bila je u izvjesnom smi- 
slu nosilac purizma u odnosu na srbizme, tj. purizma koji je zatvarao vrata 
riječima i oblicima iz ćiriličke sredine, a otvarao ih onima iz zapadne, lati- 
ničke. Insistiralo se i na domaćim, autohtonim crtama, kojima se davala 
prednost u odnosu na istočne i zapadne jezičke osobine. 


U čemu se ogleda purizam savremenog bosanskog jezika? Purizam 
se inače usmjerava u zavisnosti od političkih prilika, te se on u današnje vri- 
jeme usredsređuje na srpski jezik, tj. javlja se osjetljivost na srbizme. Na- 
ročit vid purizma u bosanskoj sredini je u odnosu na ekavizme, koji se 
doživljavaju kao strano tijelo u tkivu bosanskog jezika. Ima u bosanskom 
još jedna vrsta purizma posve specifična, prava bosanska. To je purizam u 
odnosu na riječi slavetiskoga porijekla i njihovo moguće zamjenjivanje tur- 
cizmima. Ako se ranije u drugoj vrsti purizma (karakterističnog za srpsko- 
hrvatski jezik) riječ pendžer zamjenjivala riječju prozor, danas je situacija 
obrnuta; prozor se zamjenjuje riječju pendžer, što ne predstavlja purizam u 
odnosu na strane riječi već suprotno, u odnosu na riječi slavenskoga pori- 
jekla. Naime, riječi orijentalnoga porijekla doživljavaju se kao domaće, au- 
tohtone riječi, koje vjernije odražavaju tradiciju. Tu se radi o nekoj vrsti 
retrogradnoga purizma", karakterističnog upravo za bosanski jezik. 


41. JEZIČKI SEPARATIZAM 


PITANJE: Šta je to jezički separatizam? 


ODGOVOR: Jezički separatizam predstavlja težnje u jeziku i sa je- 
zikom koje idu ka odvajanju, ka zatvaranju u svoje okvire, tj. onom što je 
protiv prirode jezika, njegovog osnovnog obilježja komunikativnosti. Jezik 
je u suštini pojava koja se svojim organskim razvojem sama od sebe ne za- 
tvara već naprotiv; ona se otvara i prima uticaje iz drugih jezika, a i sama 
na njih. utiče. Otkuda, međutim, te stalne pojave jezičkog separatizma, ko- 
me one koriste, šta odražavaju i koji su krajnji ciljevi takvih težnji? Radi se 
o vanlingvističkim uticajima na jezik, tj. uticajima organiziranih društvenih 
snaga koje pomoću jezika (kroz političke i kulturno-naučne institucije) teže 
da ostvare političke ciljeve, makar te težnje često bile odjevene u drugo ru- 
ho, predstavljene i obrazložene naučnim. ciljevima i interesima. Unutar 
srpskohrvatskog jezika ta tendencija u njegovoj historiji bila je česta, vazda 
prisutna kao potencijalna pojava, jednako kao i jezički purizam, koji je ti- 
jesno vezan sa separatizmom. Purizam je konkretnija lingvistička metodo- 

logija koja praktičnim djelovanjem služi. krajnjem cilju što mu strategijski 
teži jezički separatizam. U vrijeme narastanja i aktivnoga djelovanja nacio- 
nalnih (a potom i nacionalističkih) težnji, jezički separatizam biva jedna od 
najtipičnijih metoda i formi kojima se ciljevi takvih težnji ostvaruju. Jezik 
je, dakle, vrlo pogodno sredstvo za ispoljavanje nacionalnih interesa putem 
odvajanja i uvlačenja u uske okvire, zatvaranja, proglašavanja nekih nasli- 
jeđenih osobina samo svojima i sl. 


Poznate su težnje hrvatskoga jezičkog separatizma u vrijeme tzv. ma- 
sovnoga pokreta sedamdesetih godina ovog vijeka, ili npr. težnje u Srbiji iz 
toga vremena, formulirane u "Predlogu za razmišljanje". Takva usmjerenja 
unutar hrvatskoga društva i njegove kulture (s jedne strane) i srpskog (s 
druge strane) odražavala su dublju Balkansku nacionalno-jezičku komple- 
ksnost i ono stalno konfliktno pitanje kako izmiriti jezičku bliskost sa naci- 
onalnom raznoobraznošću. To znači kako i jezik učiniti drukčijim, da se ra- 
zlikuje srazmjerno vjerskim i etničkim podjelama među narodima na Bal- 
kanu. Te separatističke težnje već su dale rezultate; hrvatski i srpski jezik 
smatraju se zasebnim jezicima. Među njima postoje razlike koje i nisu baš 
samo u različitim nazivima za jezik, jer se razlike vremenom (u uslovima 
odvojenosti i smanjene komunikacije), naravno, uvećavaju. 


Da li je i bosanski jezik nanovo bljesnuo u jednoj takvoj općoj atmos- 
feri razdvajanja? Dobrim dijelom jeste, jer ni tog jezika ne bi bilo bez raz- 
dvajanja između ondašnje tzv. zapadne i istočne varijante, koje su već uzdi- 
gnute na nivo zasebnih jezika (ma koliko se ti jezici još uvijek među sobom 
ne razlikovali mnogo). Jezička tradicija Bosne ima svoje nesumnjive pose- 
bnosti. Bosanski jezik je njihov rezultat. Ali taj jezik je također dio šireg 
štokavskog razvoja i njegova dijalekatska osnovica zajednička je sa hrvat- 
skim i srpskim jezikom. Svi lingvistički argumenti koji daju za pravo hrvat- 
skom i srpskom da se smatraju zasebnim postoje i za bosanski. jezik. Razli- 
ka je jedino što se bosanski u hronologiji zbivanja vazda javlja kao treća po 
redu jezička "reakcija"". On se rehabilitira tek onda. kad postane jasno da 
nema više zajedničkog srpskohrvatskog jezika, tj. da postoje srpski i hrvat- 
ski. Bosanski jezik tada "nema drugog izlaza" već da se "vrati samome se- 
bi'', da više ne pripada nikom. Da ne bude više stožer ravnoteže, stabiliza- 
tor među istočnom i zapadnom varijantom srpskohrvatskog jezika, odno- 
sno među srpskim i hrvatskim jezikom. 

U čemu se mogu ogledati (ili se već ogledaju) separatističke težnje 
unutar bosanskog jezika? Prije svega mogu. se ogledati u nastojanju. za što 
je moguće većim brojem. razlika, a te razlike se stvaraju u odnosu na srpski 
i na hrvatski jezik. One se prije svega mogu postići pretjeranom upotrebom 
turcizama, pokušajima vraćanja u život turcizama koji su svoje preživjeli i 

čiju je jezičku vitalnost nemoguće vratiti. Osim toga, može se insistirati i na 
drugim bosanskim regionalnim osobinama, tipičnim za neke bosanske go- 
vore, a koje se ne javljaju (ili su rijetke) u srpskom, odnosno hrvatskom je- 
ziku. U principu, bosanski nema mnogo osobina koje bi bile samo bosan- 
ske, ako se izuzme orijentalni jezički sloj, koji mu daje posebnost. Ipak, na- 
šle bi se i još neke arhaične, zapadnoštokavske odlike koje su znak očuva- 
noga kontinuiteta razvoja sa srednjim vijekom. To je (pored arhaičnih ri- 
ječi) i osobena frazeologija. Ima nešto u ritmu govorenja tog jezika, u nje- 
govoj sintaksi i stilskim potencijalima što do danas nije objašnjeno. Ali to 
su već jezičke osobine koje same po sebi imaju pravo na postojanje i pri- 
znavanje, naučno objašnjenje i gramatičko uobličavanje. 


42. PRAVCI DALJEG RAZVOJA SRPSKOG, 
HRVATSKOG I BOSANSKOG JEZIKA 


PITANJE: Da li će se srpski, hrvatski i bosanski jezik razvijali u pravcu 
produbljivanja razlika među njima, ili će se te razlike ponovo smanjivati? 


I ODGOVOR: Današnji naši jezici (srpski, hrvatski i bosanski) do 
jučer su bili u sastavu srpskohrvatskog/hrvatskosrpskog jezika. To je jedin- 
stven primjer u svijetu da se iz jednog jezika formiraju tri, tj. da političke 
prilike i nmeđunacionalni odnosi utiču na cijepanje jednog jezika na tri nje- 
gova "ogranka". Ti "ogranci"? se među sobom ne razlikuju mnogo, ali ipak 
predstavljaju zasebne jezike, ne samo po nazivu već i po nekim konkretnim 
osobinama. Pojednostavljeno rečeno, u Hrvatskoj kao državi govori se i pi- 
še hrvatskim, u Srbiji srpskim, a u Bosni i Hercegovini bosanskim jezikom. 

Šta je to, međutim, što ova tri jezika najviše veže i ne dopušta im da: 
se sasvim otcijepe i udalje? To je, prije svega, njihova zajednička štokavska 
dijalekatska baza. I ne samo to; govorna baza u tom dijalektu sužena je na 
prostor novoštokavskih govora, što znači da ona te jezike još više zbija, 
čineći ih bližim jedni drugima nego kad bi ta baza bila šira štokavska (a ne 
uža - novoštokavska). Osim ovoga konkretnog lingvističkog razloga, posto- 
ji još jedan bitan uzrok međusobne bliskosti tih jezika. To je kulturno- 
-etnička cjelovitost središnjeg južnoslavenskoga prostora. On je vijekovima 
bio šira južnoslavenska kulturna cjelina, unutar koje je komunikacija bila 
živa i u kojem je dugo vremena prevladavala svijest o etničkoj cjelovitosti. 
U vezi s tim i sama nepostojanost državnih granica uticala je na jačanje ve- 
za među našim etnosima. Stoga se nikad nije moglo govoriti o odvojenom 

već o zajedničkom razvoju, sa izvjesnim razlikama unutar njega, razlikama 
specifično balkanskim, dakle, mikro-razlikama. Srpski, hrvatski i bosanski 
(lingvističko-etnički) nisu zasebni jezici. Ali su zasebni u nacionalnom smi- 
slu, u pogledu prava naroda na svoj jezik i na usmjeravanje razvoja toga je- 
zika u onini pravcima koji najbolje odgovaraju tim narodima i njihovim po- 
litičkim i kulturnim stremljenjima. 

Da li je moguće predvidjeti šta će se u budućnosti događati sa tim na- 
šim jezicima "sijamskim trizancima"'? Sva predviđanja su vrlo riskantna za- 
to što će razvoj tih jezika ovisiti prije svega od političkih kretanja i odnosa. 
Ako ("čisto teoretski") isključimo taj politički faktor, da li je u vezis tim je- 
zicima moguće išta predvidjeti, tj. ima li smisla ikakvo predviđanje? Narav- 
no, nema smisla, ili ga ima sasma malo. U strogo lingvističkom pogledu, ta 
tri jezika mogla bi dalje da se razvijaju kao zasebni književni jezici, sa SVO- 
jim gramatikama, rječnicima, pravopisima. Takav razvoj uslovljavao bi po- 
većanje razlika među njima, mada je teško povjerovati da bi one mogle 
ugroziti komunikaciju. Svako nastojanje da se ti jezici među sobom pono-. 
vo zbliže bilo bi vraćanje nazad, značilo bi reinkarnaciju srpskohrvatskog 
(ili nekog drugog zajedničkog) jezika. A to znači ponovno osporavanje pra- 
va naroda na svoj jezik (teško je povjerovati da bi se tako nešto u dogledno 
vrijeme moglo desiti). 

Predviđanja su, ipak, da će se ići u pravcu uvećavanja razlika. Do ko- 
jeg stepena i do kojeg vremena, to je već znatno teže predvidjeti (ne samo 
da je teže već je naučno i deplasirano). Jer kad bi taj razvoj prvenstveno Za- 
visio od unutarlingvističkih zakonomjernosti, kad bi on bio uslovljen priro- 
dom. jezika kao unutarnjeg sistema, tek tada bismo mogli sa većom sigur- 
nošću. predvidati šta će se u budućnosti dešavati s tim našim jezicima. Ali, 
pošto nije tako (jer ovdje prevagu nose vanlingvistički faktori), tada mora- 
mo biti maksimalno suzdržani u prognozama. Pogotovu kad se radi o bal- 
kanskom tipu nacionalno-jezičkih odnosa. 


Ako isključimo politički faktor kao presudan za budućnost ovih je- 
zika, njima bi uopće trebalo omogućiti samostalni razvoj; da se naučno 
istraže i potom propišu lingvistički utemeljenije gramatike. Te gramatike 
bi morale uvažavati jezik kao nacionalnu tekovinu, ali i kao komunikativ- 
no sredstvo ne samo unutar jedne kulture i naroda već i među kulturama 
i narodima. 

43. KOMUNIKATIVNO I NACIONALNO 
OBILJEZJE JEZIKA 


PITANJE: Šta je važnije u jeziku: njegovo komunikativno, ili nacio- 
nalno obilježje? 


ODGOVOR: Jezik je složena pojava i unutar i "izvana" (ovo drugo 
u smislu njegovog odnosa prema društvenim pojavama). Čitav jezički si- 
stem (tj. njegova gramatička konstrukcija) organiziran je tako da služi 
osnovnoj namjeni - komunikaciji. Jezička složenost uslovljena je i 
složenošću komunikacije unutar govorne grupe. Što je više mogućih kom- 
binacija među jezičkim jedinicama, veća je mogućnost nijansiranja 
značenja i vjerovatnoća da će jezik uspješno obavljati svoju osnovnu funk- 
ciju sporazumijevanja. Pored glavne funkcije jezika, one komunikativne, na 
drugom mjestu po značaju je njegova nacionalna "funkcija". U jeziku je 
ugrađena prošlost i kultura naroda, sve njegove duhovne vrijednosti, te je- 
zik stoga služi i kao nacionalno obilježje. 


Između ova dva najbitnija svojstva jezika (komunikativnog i nacio- 
nalnog) stoje dileme kojemu od njih dati prednost. U teorijskom smislu 
preimućstvo se najčešće daje komunikativnoj funkciji, koja je uistinu za 
jezik i najbitnija. U strogo naučnom pogledu jezik se i posmatra kao sred- 
stvo kojim se čovjek u društvu sporazumijeva. Komunikacija je (tačnije 
potreba za njom) osnovni uzrok nastanka jezika, a njegov opstanak, ra- 
zvoj i usavršavanje također su uslovljeni tom njegovom osnovnom funkci- 
jom. Postoji rašireno mišljenje da se sve ostalo u jeziku nadograđuje, kao 
posljedica naučnih uopćavanja (npr. njegova kulturno-historijska, nacio- 
nalna svojstva). Ovakve tvrdnje idu u krajnost i neopravdano zanemaru- 
ju crtu razvoja koja je za sam jezik veoma važna. To je njegova nacional- 
na, odnosno kulturno-historijska vrijednost i značenje. Komunikativna 
funkcija jezika može se jedino ostvarivati u realnom društvenom 
okruženju. Dakle ni ona ne znači samo to, bukvalno shvaćeno jezičko 
općenje, već znači konkretnu komunikaciju unutar društvene i nacional- 
ne grupe. Jezik, dakle, na sebe "htio ne htio" preuzima. i "funkciju" poka- 
zatelja razvoja nacije; on se javlja kao njezino najvažnije obilježje. U 
odnosu na taj isti jezik ispoljavaju se pretenzije nacionalnoga karaktera. 
Kroz njega se odražavaju nacionalni kompleksi. On biva fenomen. kojim 
se zanimaju i političke i naučne institucije. 

U uvjetima balkanskih nacionalnih. odnosa, pitanje preimućstva. ko- 
munikativnog ili nacionalnog obilježja jezika naročito je aktuelno. U suš- 
tini, našim narodima i kulturama odgovara što šira komunikacija. U inte- 

resu svih njih jest da. među sobom što prisnije komuniciraju, čime se obo- 
gaćuju i afirmiraju, izvlačeći se iz uskih, provincijalnih okvira (primajući 
uticaje od drugih, ali i utičući na druge). U tom smislu nikakva jezička za- 
tvaranja tim narodima i njihovim kulturama ne odgovaraju, nisu u njiho- 
vom životnom interesu. Međutim, savremeni razvoj jezika na Balkanu ide 
u onim pravcima koji ovdašnjim narodima ne odgovaraju. Ako zaista ne 
odgovaraju, otkud onda da se jezičke razlike produbljuju? To je proces 
koji ide skupa sa političkim zbivanjima i sa procesom tzv. nacionalnih 
oslobađanja. Nakon vremena u kojemu su te naše kulture i narodi bili 
združeni u šire cjeline, gubeći tako do izvjesne mjere svoja autentična 
obilježja, sada dolazi do suprotnoga procesa. Vraćaju se tradicionalne 
vrijednosti, čime neminovno dolazi do izvjesnog zatvaranja u nacionalne 
okvire. U takvom jednom općem trendu razdvajanja dolazi i do jezičkih 
razdvajanja, čiji je rezultat zvanično priznavanje srpskog, hrvatskog i bo- 
sanskog kao službenih jezika. 


Zadatak je nauke da pomogne kako bi se naši nacionalni jezici slo- 
bodno razvijali. Ali je pitanje dokle ići u tim slobodama, tj. da li će se ti na- 
ši jezici (u ime nacionalnih sloboda) zaista udaljavati jedni od drugih. Hoće 
li to biti zakonomjeran proces (ako se budu udaljavali), dokle će on ići i 
hoće li takvo udaljavanje zaista odgovarati interesima malih balkanskih na- 
roda? Imadu li granica nacionalne jezičke slobode i neće li one ipak dove- 
sti u pitanje komunikaciju? Da li će te slobode ići na štetu one prve i naj- 
važnije funkcije jezika, funkcije sporazumijevanja? Na žalost, mi u našim 
balkanskim prilikama ne možemo okretati glavu od ove druge dimenzije, 
jezičkonacionalne. Kod nas se kroz jezik ispoljavaju mnoge vanjezičke 
složenosti naših međuodnosa. On neminovno postaje nacionalno obilježje, 
pa i sredstvo političke borbe. Jezik je osjetljivo pitanje i neke vrste nacio- 
nalna svetinja u koju (ni u ime širih ciljeva komunikacija) ne treba dirati. 
Jer on je nacionalni amblem, matičnjak posebnosti koje jedna kultura i je- 
. dan narod u jezik unosi, on je nacionalna vrijednost od najvećeg značaja. U 
suštini tako i jeste i to se ne može negirati. Ali se ne može negirati i jedna 
druga vrhunaravna zakonomjernost jezika: njegova stalna težnja da raski- 
da vlastite okove i uključuje se u što širi proces povezivanja. A to uključiva- 
nje mora ići i na štetu onih "viših" nacionalnih ciljeva i interesa, koji se kroz 
jezik također neprestano ispoljavaju. 


Bosanski jezik i sam se u pitanjima svoga razvoja. nalazi na ova- 
kvim principskim raskrsnicama; on je organski vezan za srpski i hrvatski 
jezik (kako su među sobom i oni sami vezani), a komunikacija sa tim je- 
zicima (zahvaljujući zajedničkim. osobinama) neometana je. Međutim, u 
tom istom bosanskom jeziku snažne su težnje ka autentičnim njegovim 
vrijednostima, tj. stremljenje da se te vrijednosti afirmiraju i ozvaniče, da 

postanu gramatička norma. Bosanski jezik je dragocjena tekovina bo- 
šnjačkog naroda, pa i same Bosne i Hercegovine kao cjeline. Budućnost 
Bošnjaka i Bosne kao države uveliko će zavisiti od kulturnih fundamena- 
ta toga naroda i te države, među kojima je bosanski jezik nesumnjivo 
najznačajniji. Taj jezik, čak i kad se svodi samo na nacionalno obilježje, 
on u sebi vazda nosi i onu drugu dimenziju, za jezik ipak značajniju od 
ove prve, nacionalne. To je svojstvo šire komunikativnosti, svojstvo unu- 
tarjezičke težnje ka toj komunikativnosti, koju bosanski jezik pokazuje 
svojim konkretnim osobinama, u suštini zajedničkim i sa srpskim i sa hr- 
vatskim. A to znači da je do dana današnjeg taj jezik očuvao crte koje ga 
genetski vezuju sa južnoslavenskim jezicima, odnosno sa štokavskim di- 
jalektom, tačnije novoštokavskom dijalekatskom osnovicom. A baš ta 
osnovica konkretni je govorni model koji omogućava da se komunikaci- 
ja među našim sredinama i kulturama odvija neometano, mada se ona 
praktično obavlja na trijezika, tačnije "na tri naziva jezika", srpskom, hr- 
vatskom i bosanskom. 


PITANJE: Kakva je veza između bošnjaštva kao političko-nacional- 
noga pokreta i bosanskog jezika? 


ODGOVOR: Bošnjaštvo je pojam koji ima nekoliko svojih značenja. 
Prvo značenje je ono najšire i najnepreciznije, a odnosi se na pripadnost Bo- 
sni, pripadnost emocionalnu, ili pripadnost po porijeklu. Dakle, u. najširem 
smislu ta riječ označava sve ono što je vezano za Bosnu i njezine historijske 
korijene. Uže značenje ove riječi (samim time i preciznije) odnosi se na. po- 
kret, ili ideologiju, u čijem je centru isticanje pripadnosti Bosni kao državi s 
viševjekovnom tradicijom, uz insistiranje na kontinuitetu sa srednjim. vije- 
kom i bogomilima. Takav pojam obavezno uključuje aktivan stav i djelova- 
nje u svrhu isticanja i afirmiranja bošnjačke pripadnosti političkom ili kul- 
turnom pokretu. U tom smislu pojam bošnjaštvo vazda ne označava isto. 
Njime se najčešće kazuje odanost pokretu čiji je cilj političko ili kulturno 
ujedinjenje u okvirima zajedničke pripadnosti Bosni, bez obzira na vjersko 
porijeklo. Bošnjaštvo označava autonomaške težnje da se sačuvaju vlastita 
kulturna obilježja, težnje kojima se vremenom daje i politička forma. Takva 
stremljenja više su teritorijalno-državna, a manje nacionalna, jer u osnovi 
imaju ideju o Bosni kao posebnoj teritoriji i državi, te o Bošnjacima, odno- 
sno Bosancima kao jedinstvenom narodu (koji sačinjavaju bosanski musli- 

mani, bosanski pravoslavci i bosanski katolici). Ideja bošnjaštva podrazumi- 
jeva i svojevrsnu nacionalnu neutralizaciju, jednu vrstu nacionalne svijesti 
da u Bosni i Hercegovini živi jedan narod, koji svoje porijeklo i budućnost 
vezuje za Bosnu kao državu. Taj narod vjerski nije jednoobrazan, pripada 
trima religijama (islamskoj, pravoslavnoj, katoličkoj). Ideja bošnjaštva, pre- 
ma tome, direktno se suprotstavlja idejama nacionalnih pokreta iz Srbije i 
Hrvatske. Ti pokreti bosanske Srbe, kao i bosanske Hrvate, smatraju dijelo- 
vima svojih naroda, koji (sticajem historijskih prilika) žive na središnjem 
prostoru između dvije nacionalne matice, istočne srpske i zapadne hrvatske. 
U tom slučaju bosanski muslimani ili se ne priznaju kao narod, ili se vezuju 
za državnu maticu Bosnu, imajući " historijsko pravo" na taj prostor. 


Bošnjaštvo kao pojam katkad se upotrebljava i sa užim značenjem, 
značenjem pokreta vezanog samo za Bošnjake kao narod, tj. za bosanske 
muslimane. U tom značenju bošnjaštvo je autonomna nacionalna težnja, a 
ne teritorijalno-državna, kakav je slučaj sa širim značenjem toga pojma. 


Kakav odnos bošnjaštvo u širem i bošnjaštvo u užem smislu imadu 
prema bosanskom, odnosno "bošnjačkom" jeziku? Koliko taj jezik (ili nje- 
gova ideja") služe ideji bošnjaštva (odnosno "bosanstva")? Koliko se ta 
dva pojma među sobom podržavaju i je li bosanski jezik kulturnohistorijski 

argument za utemeljenost ideje bošnjaštva u širem i užem značenju? 


Bošnjaštvo u širem smislu zastupa, dakle, koncepciju jedinstvene Bo- 
sne i Hercegovine i cjelovitog i jedinstvenoga bosanskog, odnosno bo- 
šnjačkog naroda, izdiferenciranoga po religijskoj pripadnosti. U tom 
slučaju religija ne služi kao temeljni nosilac nacionalne svijesti i razlike pre- 
ma drugim narodima kao pripadnicima drugih religija. Tu je od presudnog 
značaja teritorijalno-historijski faktor razvoja, tj. pripadnost Bosni kao 
državnoj matici. Ideja bošnjaštva u širem smislu zastupa tezu da se u Bosni 
i Hercegovini govori i piše bosanskim, odnosno "bošnjačkim" jezikom, ko- 
ji je maternji jezik svih Bosanaca, odnosno Bošnjaka (dakle i bosanskih 
muslimana, i bosanskih pravoslavaca, i bosanskih katolika). Na taj način 
bosanski jezik dobija svoje nadnacionalno (tačnije nadreligijsko) obilježje, 
kao jezik "bosanskog naroda", bez obzira na vjersku pripadnost. Postoje, 
međutim, mnogi ozbiljni protuargumenti tezi o bosanskom jeziku kao jezi- 
ku svih Bosanaca. Među njima je najozbiljniji protuargument postojanje 
unekoliko različitih tradicija unutar takvoga "bosanskog jezika". 


Upravo religiozne razlike u Bosni uvjetuju tri nijanse jezičkog razvo- 
ja, a te "nijanse" tijesno su vezane sa pitanjem nacionalne svijesti, odnosno 
svijesti o nacionalnoj pripadnosti. 


U cjelini se ipak može reći da je ideja bosanskog kao zajedničkog jezi- 
ka svih Bosanaca ostala samo ideja. Kako je historijski ideja bošnjaštva u ši- 

rem smislu gubila pozicije (i nikad nije dala svoje prave rezultate), tako ni te- 
za o bosanskom kao jeziku svih Bosanaca nije bila šire prihvaćena. Prije bi se 
moglo reći da je uglavnom odbačena, ne samo kao nenaučna, već se (u vezi 
sa konkretnim nacionalno-političkim težnjama) pokazala kao neprimjenjiva. 
Prije svega zato što to snažne nacionalne propagande iz Srbije i Hrvatske ni- 
su dopuštale, a što su i unutar bošnjačkog naroda bile dovoljno jake tenden- 
cije nacionalnog osvješćivanja, tj. procesi u kojima je svijest o bosanskom je- 
ziku kao svom vlastitom igrala važnu ulogu. Bosanskim Srbima nikad nije bi- 
la bliska ideja bosanskog jezika; bila im je, zapravo, vrlo daleka. Oni ne samo 
da su odbacivali svaku pomisao na to da govore bosanskim, već su taj jezik 
praktički vazda negirali, u njegovom postojanju sluteći neku "opasnost" po 
sebe. Njihovo nedvosmisleno izjašnjavanje za srpski jezik kao maternji svoje- 
vrstan je vid otpora prema samom bosanskom jeziku. Takav je slučaj i sa bo- 
sanskim Hrvatima, koji u jezičkom smislu pokazuju veću osjetljivost nego i 
sami bosanski Srbi; za njih je hrvatski jezik nacionalna svetinja. 


I tako se bosanski jezik sužava. na bošnjaštvo u užem smislu, tj. onu 
koncepciju bošnjaštva koja insistira na bošnjaštvu kao nacionalnom pokre- 
tu ne svih naroda u Bosni i Hercegovini, već samo jednog, bošnjačkog. U 
tom pogledu bosanski jezik se sužava na svoje stvarne (lingvistički i historij 
ski zasnovane) granice upotrebe. I bez bošnjaštva kao nacionalnoga pokre- 
ta (koji insistira na bosanskim odnosno bogomilskim korijenima bošnjačkog 
naroda) bosanski jezik, međutim, predstavlja tekovinu koja nije politička 
tvorevina već je rezultat dugog i autentičnoga kulturnog razvoja bošnjačkog 
etnosa u granicama srednjovjekovne Bosne, Bosanskoga pašaluka i Bosne i 
Hercegovine kao države. Ta država nije samo matica bošnjačkog naroda već 
i bosanskog jezika, koji se razvijao u tijesnoj vezi sa bosanskom historijom i 
historijom bošnjačkog naroda, pa i u vezi sa razvojem ostala dva naroda u 
Bosni i Hercegovini. Suština je u tome što je to jezik koji jedino Bošnjaci 
doživljavaju kao iskonski svoj i njime se nacionalno identificiraju i razlikuju 
u odnosu na govornike (bosanskog) srpskog i (bosanskog) hrvatskog jezika. 


45. BENJAMIN KALLAY | BOSANSKI JEZIK 


PITANJE: Šta znači ime Benjamina Kallaya u historiji bosanskog jezika? 


ODGOVOR: Kako se dogodilo da za historiju bosanskog jezika bu- 
de značajno ime Benjamina Kallaya, koji nije bio ni filolog ni reformator, 
već je u doba austrougarske uprave bio najviše administrativno lice u Bosni 

i Hercegovini i "financijalni ministar'""? Otkuda to da se ministar finansija 
tako zdušno pozabavi jezikom? Uzroci, naravno, nisu filološke prirode niti 
je Benjaminu Kallayu jezik bio hobi, razbibriga i rekreacijanakon odgovor- 
nih državničkih i "financijalnih" poslova. Radilo se o Kallayevom konkre- 
tnom političkom djelovanju; bosanski jezik je poslužio pogodnim integrira- 
jućim sredstvom na nivou Bosne i Hercegovine kao dijela Austro-Ugarske 
Monarhije i diferencirajućim znakom u odnosu prema nacionalnoj propa- 
gandi sa istoka, koja se borila za prevlast u Bosni. A tu borbu Benjamin 
Kallay je politikom bosanske nacije i jezika htio zaustaviti, usprotiviti se tim 
uticajima i tako Bosnu i Hercegovinu na najbolji način uklopiti u sastav au- 
strougarske carevine. 

Ne ulazeći detaljnije u politička zbivanja toga vremena (kraj XIX vi- 
jeka), ukazat ćemo na to u čemu se ogledala Kallayeva teza o bosanskoj na- 
ciji i bosanskom jeziku. Ta teza u stvari se poklapa sa bošnjaštvom u širem 
smislu, kako smo ga mi ovdje interpretirali. Kallay je, naime, smatrao da u 
Bosni i Hercegovini živi jedan narod (bosanski), koji govori i piše bosan- 
skim jezikom. U sklopu takve teze uslijedilo je konkretno političko djelo- 
vanje, koje se ogledalo u Kallayevoj politici bosanskog jezika. Posredstvom 
komisija za jezik radilo se na pravnom ozvaničavanju naziva bosanski jezik, 
a također je stimulirana izrada gramatike bosanskog jezika, u svrhu lingvi- 
stičkog utemeljenja i njegove normativne razrade. U svemu tome Benjamin 
Kallay je i lično bio agilan, nadgledajući taj rad. Otpori takvoj Kallayevoj 
politici nisu posljedica nekih principijelnih naučnih sporova, već odražava- 
ju unutarpolitičku borbu u Bosni i Hercegovini toga vremena, a i odnose sa 
susjednim državama. Kallayeva politika bosanske nacije i jezika naišla je na 
snažne otpore i na kraju doživjela poraz. To se desilo u sklopu tadanjih 
odnosa među političkim strujama u Bosni i Hercegovini i van nje, ali dije- 
lom i zato što je teza o bosanskoj naciji (kao naciji Bosanaca svih triju vje- 
ra) sama po sebi nenaučna i neprimjenjiva na bosanske prilike. Mada je po- 
raž te politike za neko vrijeme značio i poraz koncepcije bosanskog jezika 
(odnosno upotrebe naziva za taj jezik), Benjaminu Kallayu pada u historij- 
ske zasluge što je ukazao na jedan fenomen veoma značajan za kulturnu hi- 
storiju i uopće historiju Bosne, na njezin bosanski jezik. Taj jezik je stvori- 
la etnička i nacionalna historija, a ne nikakve privremene politike, kakva je 
uostalom bila i Kallayeva politička misija u Bosni. Kallayeva politika bo- 
sanskog jezika u stvari više predstavlja zakonomjeran historijski refleks bo- 
sanske kulture na svoju prošlost. Ona je pokazatelj koliko je taj jezik neza- 
obilazan faktor bosanske tradicije i neovisno od manipuliranja njime u po- 
litičke svrhe, čemu je pribjegavao i sam Benjamin Kallay. On je jedna od 
prvih javnih ličnosti koja je zastupala tezu o bosanskom kao zasebnom sla- 
venskom jeziku, mada je ta njegova "zasebnost" i u Kallayevo doba bila 

uglavnom samo na nivou zasebnog naziva. A pošto je naziv jezika prven- 
stveno političko pitanje, razumljivo je što se Benjamin Kallay aktivno zala- 
gao za ozvaničenje naziva bosanski jezik. Taj naziv, međutim, nije izmislio 
ni on niti neko od njegovih "jezičkih doušnika", već je to naslijeđen naziv, 
sa punom historijskom vjerodostojnošću i značenjem. 


46. BOSANSKA | SANDŽAČKA 
VARIJANTA BOSANSKOG JEZIKA 


PITANJE: Kako su se formirale bosanska i sandžačka varijanta bo- 
sanskog jezika? 


ODGOVOR: Bosanski jezik je jezik bošnjačkog naroda i u njemu su 
sačuvani duhovni potencijali tog naroda, njegova prošlost i sadašnjost, a za- 
ložena i sama njegova budućnost. Taj jezik formirao se u složenim uslovima 
nastanka i razvoja etnosa na zapadnom balkanskom prostoru. Oko njegovo- 
ga postojanja i naziva kroz historiju javljale su se mnoge dileme. Tom jeziku 
je kroz političku historiju naneseno dosta nepravde. On je negiran, ili prešut- 
kivan, a njegove istinske vrijednosti proglašavane su. "provincijalizmima"; 
jezičko naslijeđe Bosne jednostrano se (tačnije "dvostrano") uklapalo u šire 
srpskohrvatsko naslijeđe. Prema tradiciji Bosne, ta "starija" tradicija odnosi- 
la se unitaristički, bosanski prostor svojatajući po vjersko-nacionalnom prin- 
cipu. Što je u Bosni pravoslavno to je srpska tradicija, što je katoličko to je 
hrvatsko, pri čemu je bosanskim muslimanima preostajalo da se 'opredjelju- 
ju" i priklanjaju jednom ili drugom "nacionalnom korpusu", ili da nacional- 
no "šute", kao "neopredijeljeni". Naučni kriteriji gledanja na jezik i njegovo 
porijeklo danas, međutim, sve više nalaze primjenu baš na bosanskom jezi- 
ku, kojemu. čak i trenutna politička zbivanja (odnosno šire nacionalne tež- 
nje) idu na ruku. U vezi s tim jezikom nesumnjivo je jedno: on je kroz histo- 
riju opstao i nije ničija politička ni kvazinaučna izmišljotina. On nije mje- 
zimče politike, već je dugo bio njezino pastorče. On je kulturna tekovina je- 
dne zemlje i jednog naroda, koja im se ničim ne može osporiti (osim sumnji- 
vim metodama političkog manipuliranja i kvazinaučnom metodologijom). 


Došlo je vrijeme (bar za neko vrijeme) da se taj jezik posmatra kao 
lingvistički fakt, kao predmet naučnih istraživanja, za koji se utvrđuju pravi- 
la upotrebe. To je književni jezik Bošnjaka kao naroda i u njemu je pohra- 
njeno sve što taj narod nosi iz prošlosti, što ga čini narodom. Kao što svaki 
narod svoje porijeklo i egzistenciju zasniva prije svega na svome jeziku, ta- 

ko i bošnjački narod (istina sa izvjesnom sporošću i zakašnjenjem) počinje 
da se doziva svijesti kako je upravo njegov jezik ono prvo što ga čini naro- 
dom (i ono drugo), što ga čini kulturnim narodom. Civiliziranim narodom, 
sa svojom prošlošću. (složenom, teškom, izbrazdanom borbom za goli opsta- 
nak, stradanjima, nevoljama), ali prošlošću kroz koju se taj narod uspio pro- 
metnutii biti priznat kao narod sa svojom autentičnom kulturom i svojim je- 
zikom. To što taj jezik nije mnogo drukčiji od srpskog i hrvatskog ne znači 
da nije autentičan. Autentičan je samim tim što se organski razvijao u kon- 
kretnim prilikama razvoja samog bošnjačkog etnosa i naroda. Ni od jednog 
drugog naroda taj jezik nije uzet. Njegovi korijeni su duboki, potiču od vre- 
mena doseljavanja južnoslavenskog etnosa, pa preko bogomilskih vremena 
i islamizacije, sve do našeg doba. Taj razvoj karakteriziraju krupne protivur- 
ječnosti, ali one ne dovode u pitanje postojanje tog jezika i naroda čiji je to 
jezik. Bosanski jezik je najznačajniji nosilac kulturnoga kontinuiteta bo- 
šnjačkog naroda i najbolji pokazatelj očuvanja toga kontinuiteta. 

Pošto se bošnjački narod formirao u granicama nekadanjega Bosan- 
skoga pašaluka, nakon pada Bosne pod austrougarsku upravu 1878. godi- 
ne, dio muslimanskog stanovništva ostaje van granica Bosne. TO se prije 
svega odnosi na sandžačke muslimane, koji su ostali pod turskom vlašću sve 
do Prvoga svjetskog rata. Sanežački Bošnjaci i inače predstavljaju jedan 
osoben "regionalni etnos", uobličen na međuprostoru stiješnjenom između 
balkanskih država. Sandžak kao pokrajina historijski je formiran sa svojim 
posebnostima, ali je sve do našeg vremena bio dijeljen između drugih, ni- 
kada se politički nije uspijevao održati i osamostaliti. Koliko je god opsto- 
jao kao osobeni kulturni prostor i prepoznatljiva cjelina, toliko je uporno 
politički dijeljen, pripadajući Srbiji, odnosno Crnoj Gori. Njegova pripa- 
dnost Bosanskom pašaluku predstavlja nešto drugo, zato što je unutarnja 
podjela Osmanske imperije bila samo administrativna, nemajući klasično 
obilježje državnosti. Tako je kroz historiju islamizirano stanovništvo 
Sandžaka ostajalo u stalnim i tijesnim vezama sa bosanskom maticom. Ali 
je ono ipak od te matice teritorijalno-politički bilo udaljeno, razdvojeno ne 
samo političkim granicama već i razlikama druge prirode. Sandžački musli- 
mani, ma koliko u nacionalnom smislu bili Bošnjaci, u teritorijalnom smi- 
slu (i ne samo teritorijalnom) nikad nisu bili Bosanci, mada su Bosni (iz 
svojih nacionalno-vjerskih razloga) uvijek težili. Njihova nacionalna svijest, 
pripadnost islamu, tradicija. narodnog života, običaja i shvatanja, književ- 
nost i jezik, sve to nedvosmisleno govori da su sandžački muslimani dio bo- 
šnjačkog naroda. To je onaj njegov jugoistočni dio, koji se historijski razvio 
van samoga bosanskoga prostora, ali je sa tim prostorom čuvao tijesne ve- 
ze, težeći da se politički, odnosno teritorijalno ujedini, da mu. se pripoji. 
Bez obzira što se u takvim političkim stremljenjima nije uspjelo, postoje 


mnogi drugi vidovi očuvanja vezanosti sandžačkih Muslimana sa Bosnom i 
glavninom bošnjačkog naroda. 

Bošnjake kao narod objedinjuje njihov zajednički jezik, koji oni na- 
zivaju bosanskim, a tako ga nazivaju i sandžački Muslimani, mada oni u 
principu sebe ne smatraju "Bosancima"'. Dakle, to je jezik jednog naroda, 
bez obzira kakve sve teritorijalno-etničke razlike postoje unutar samog tog 
naroda. Bošnjaci se (školski rečeno) dijele na dva dijela: na "bosanske Bo- 
šnjake? i f'sandžačke Bošnjake", među kojima postoje razlike, ali koji ipak 
pripadaju jednom te istom narodu. Kako su se među ta dva dijela bo- 
šnjačkog naroda formirale razlike, shodno tome idu i razlike u jeziku, koje 
su čitav taj razvoj pratile. Na taj način, unutar bosanskog jezika formirale su 
se dvije varijante, bosanska i sandžačka, odnosno zapadna i istočna, mada. 
one do danas nisu dovoljno istražene niti su pouzdanije naučno obra- 
zložene i definirane. 


U čemu se ogledaju glavne razlike između zapadne i istočne varijan- 
te bosanskog jezika? Zapadna varijanta je u lingvističkom smislu (u smislu 
konkretnih njezinih osobina) stabilnija, tj. ona se formirala i razvijala u. sa- 
moj matici bošnjačkog naroda. Nju odlikuju sve one osobine koje i inače 
karakteriziraju bosanski jezik kao cjelinu, pa. bi se za nju moglo reći da je i 
centralna, u smislu glavnih, matičnih razvojnih tokova bosanskog jezika, a 
osim toga njome govori glavnina Bošnjaka. Ta zapadna varijanta. dugo vre- 
mena se smatrala samim bosanskim jezikom, tj. jezička tradicija sandžačkih 
Muslimana nije se ni uzimala u obzir (ona je smatrana sastavnim dijelom 
nekih drugih varijanata, odnosno jezika). Sve najbitnije osobine bosanskog 
jezika odnosno osobine njegove zapadne varijante, u principu se javljaju i 
u istočnoj varijanti (turcizmi, suglasnik 4, geminacija, pojave nerazlikova- 
nja afrikatskih parova č,ć,dž i d). Osnovna razlika između dvije varijante 
bosanskog jezika ogleda se na akcenatskom nivou. U zapadnoj varijanti ak- 
cenat je novoštokavski (sa četiri akcenta), dok je u istočnoj uglavnom sta- 
roštokavski (dva akcenta), bliži crnogorskim nego bosanskim govorima. 
Sandžačku varijantu karakteriziraju dosljednija jekavska jotovanja (tip 
devojka, poćerati), zatim ijekavizam sa svojim sandžačkim (tačnije novopa- 
zarsko-sjeničkim) posebnostima (ekavizmi), česta upotreba imperfekta u 
razgovornom jeziku (mogaše, imađahu i sl.), turcizmi sa specifičnim 
sandžačkim značenjima, zatim osobenosti u antroponimiji, tj. u imenima 
orijentalnoga porijekla koja imaju posebne sandžačke tvorbene i morfolo- 
ške modele (naročito kada je riječ o hipokoristicima, "skraćenim" imeni- 
ma). Osim toga ovu varijantu odlikuje i izvjesno "ukrštanje" osobina sa sje- 
vernijeg ekavskog i južnijeg ijekavskog (crnogorskoga) terena, mada još ni- 
je naučno utvrđeno o kakvim osobinama se radi; primljenim, ili pak autoh- 
tonim, sandžačkim jezičkim crtama. Sjeverniji sandžački govori novopazar- 


sko-sjeničke zone imadu čestu upotrebu ekavizama, mada se tu dobrim di- 
jelom radi o izvornim, dijalekatskim ekavizmima. Južniji govori, bjelopolj- 
sko-plavsko-gusinjski, imadu i veći broj crnogorskih obilježja, kao što su 
oblici nijesam, sjutra, suprotni veznik no i sl, što sve na svoj način utiče na 
stabiliziranje osobina u samoj književnojezičkoj tradiciji Bošnjaka u 
Sandžaku, govornika istočne varijante bosanskog jezika. Sandžačku vari- 
jantu bosanskog jezika inače karakterizira neka vrsta spoja između starijih 
crnogorskih govornih. osobina i nekih istočnohercegovačkih novoštokav- 
skih (s jedne strane) i osobina koje se smatraju širim bosanskim u književ- 
nojezičkom smislu (turcizmi, suglasnik Z i sl.), s druge strane. U pojavi ne- 
razlikovanja parova č, ć, dž, d sandžačka tradicija nije jednoobrazna, kao 
što nije ni bosanska, i zapadna varijanta bosanskog jezika. Kad se 
radi o refleksima jata, dijalekatsku bazu sandžačke varijante bosanskog je- 
zika odlikuju neki prijelazni govorni tipovi (o kojima je u knjizi već bilo 
spomena), kakvi su novopazarsko-sjenički govori, ili govori plavsko-gusinj- 
ski, u kojima se kombiniraju ekavizmi i ijekavizmi, čak i ikavizmi (u zavi- 
snosti od dužine sloga na mjestu refleksa jata). Sva ta dijalekatska starina 
uveliko utiče na pojave i tendencije u razvoju samoga književnog jezika, 
odnosno istočne varijante bosanskoga književnog jezika. Istočna, odnosno 
sandžačka varijanta bosanskog jezika do sada je slabo istražena. Tek nakon 
provedenih istraživanja ukazat će se i neke druge njezine crte, naročito one 
koje su posljedica kontakata sa kosovskim dijalektima srpskog i albanskog 
jezika. Moguće je da će se ukazati i neke dosad nepoznate crte kao rezul- 
tat osobenoga unutarnjeg razvoja samih dijalekata i književnojezičke tradi- 
cije toga prostora kao dijela šire bošnjačke kulture, na kojemu se upotre- 
bljava bosanski jezik, odnosno njegova sandžačka, tj. istočna varijanta. 


47. RAZLIKE IZMEĐU SRPSKOG 
I! BOSANSKOG JEZIKA 


PITANJE: U čemu se ogledaju razlike između srpskog i bosanskog jezika? 


ODGOVOR: Za razumijevanje odnosa između četiri naša "jedno- 
jezička" naroda (Srba, Hrvata, Bošnjaka i Crnogoraca) bitno je pitanje ko- 
like su stvarne razlike između srpskog, hrvatskog i bosanskog jezika. Da li 
zaista postoje tri jezika, ili se radi o različitim nazivima za isti jezik, koji se 
donedavno nazivao .srpskohrvatskim/hrvatskosrpskim? Čisto lingvistički, ne 
može se govoriti o različitim jezicima, mada i u tom (lingvističkom) smislu 

među njima ima neujednačenosti. Vanlingvistički, međutim, u pogledu naci- 
onalnih tradicija, prava naroda na jezik i naziv za taj jezik, pa i u smislu po- 
litičkih odnosa među narodima i državama, to su ipak tri jezika, među so- 
bom veoma bliska. Ta bliskost ne dovodi u pitanje pravo na vlastiti razvoj je- 
zika, onako kako to odgovara narodima čiji su to nacionalni jezici. 


Dosle je najčešće ukazivano na razlike između istočne i zapadne va- 
rijante srpskohrvatskog jezika, odnosno na razlike između srpskog i hrvat- 
skog jezika. One se ogledaju na nekoliko nivoa, prije svega na leksičkom (u 
riječima i terminima), a zatim i na drugim nivoima; glasovnom, morfolo- 
škom, tvorbenom, sintaksičkom i na pravopisnom. Ovom prilikom zanima 
nas kako bosanski stoji u odnosu na srpski jezik. Na osnovu čega se može 
tvrditi da su to dva jezika, kad se govornici jednog i drugog mogu 'savršeno 
neometano među sobom razumjeti, donedavno u stvari govoreći jednim je- 
zikom i u smislu njegovog naziva? 

Najuočljivija razlika između srpskog i bosanskog jezika je u zamje- 
- ni staroga glasa jata; srpski je ekavski, a bosanski ijekavski. TO je najfre- 
kventnija razlika između ova dva jezika. Slijedeća razlika je u akcentu, 
koja se javlja isključivo na govornom nivou. Naglasak srpskog jezika (bez 
obzira što se u gramatikama i dalje tvrdi da on ima tzv. vukovsku akcen- 
tuaciju) u jezičkoj praksi veoma se udaljio od Vuka, tj. novoštokavske ak- 
centuacije (koju čine četiri akcenta i očuvane postakcenatske dužine). U 
srpskom je došlo do radikalnog skraćivanja kvaniteta, tj. dužine slogova, 
a samim tim i do promjena u čitavom akcenatskom sistemu. Taj sistem je 
poremećen snažnim procesom skraćivanja samoglasnika, prelaska dugih 
u kratke, naročito u pozicijama poslije akcenta. Nasuprot tome, u bosan- 
skom je očuvana četvoroakcenatska sistema, a i postakcenatske dužine, 
što taj jezik (na govornom planu) čini mnogo bližim vukovskoj izvornoj 
novoštokavštini nego što je to slučaj sa srpskim, koji se od te akcentua- 
cije dalji. U srpskom jeziku je, dakle, narušena vukovska četvoroakce- 
natska sistema, u njemu su u tom smislu u toku krupne promjene, koje 
rezultiraju totalnim skraćivanjem samoglasnika, onim što se u nelingvi- 
stičkom žargonu naziva "brzo govorenje". Srpski jezik je "brži" jezik od 
bosanskog, zato što se u njemu. skraćuju samoglasnici i postakcenatske 
dužine; npr. drigova, dok je u bosanskom drdgova ili plačem, u bosan- 
skom plačem i sl. To skraćivanje tipično je je za beogradski govor, iz ko- 
jeg se nezadrživo širi na sve strane. 

Srpski jezik se piše na ćirilici; ćirilica je tradicionalno i praktički jedi- 
no pismo srpskog jezika, dok bosanski u tom smislu pokazuje veću razno- 
vrsnost. Savremeni bosanski jezik piše se na latinici, ali mu ni ćirilica nije 
nepoznata. O tome najbolje svjedoči bosančica, koja predstavlja svojevrsno 

ćiriličko naslijeđe u bosanskom jeziku. Osim ova dva pisma, bosanski je u 
prošlosti imao i treće pismo, arebicu. 

Što se tiče leksike, postoje razlike između ova dva jezika, mada su 
manje i po značaju i po frekvenciji. Svode se velikim dijelom na razlike 
u nekim mikro-leksičkim i mikro-značenjskim nijansama. To je kad se ra- 
di o riječima slavenskoga porijekla. Ali kad je riječ o turcizmima, uočava 
se krupna razlika između ova dva jezika, koja po značaju ide odmah iza 
razlike između ekavizma i ijekavizma. Turcizmi su veoma značajan 
rječnički sloj u bosanskom, dok je u srpskom izrazit trend njihovoga gu- 
bljenja, ili značenjskoga pomjeranja. Turcizmi preostali u srpskom. jeziku 
udaljavaju se sve više od izvornih značenja i od značenja turcizama u bo- 
sanskom jeziku. , 


U tzv. govornoj praksi (mada ona ne spada u književnojezičku upo- 
trebu u užem smislu) uočljiva je razlika između ova dva jezika u onoj drugoj 
osobini bosanskog jezika, koja po značaju ide odmah iza turcizama, a to je 
upotreba suglasnika 2. U srpskom jeziku, za razliku od bosanskog, snažan je 
proces gubljenja toga glasa u govoru pa i u pisanju (odnosno njegovog zam- 
jenjivanja drugim glasovima), dok je on u bosanskom očuvan i stabilan, 
podržan "trostrukim" h iz arapskog jezika, osobito iz jezika Kur'ana. 


Razlike između srpskog i bosanskog u odnosu na gramatički. sistem 
kao cjelinu nisu velike i one u lingvističkom smislu ne predstavljaju ozbiljne 
argumente za tvrdnju o postojanju različitih jezika u klasičnom smislu. Ali i 
onoliko unutarlingvističkih razlika koje među njima postoje, dovoljno je da 
potvrde vanlingvističku zakonomjernost pravaca razvoja tih jezika, tj. fakt 
da se oni razvijaju samostalno, shodno svojoj jezičkoj starini i savremenim 
potrebama. Te razlike potvrđuju neprikosnoveno pravo naroda da svoj jezik 
naziva onako kako to njemu odgovara i da ga smatra svojim, ma koliko bio 
sličan drugom ili trećem jeziku i u suštini se vrlo malo od njih razlikovao. 


Srpska i bosanska jezička tradicija među sobom se više razlikuju nego 
što se to danas nama na prvi pogled čini, kad poredimo dva današnja, 
savremena jezika. Ne smijemo zaboraviti da su mnoge zajedničke osobine 
formirane kasnije (nakon reformi u XIX vijeku) i da se njihov broj stalno po- 
većavao u toku više od jednog vijeka, koliko je zvanično postojao srpskohr- 
vatski jezik. Na kraju XX vijeka svjedoci smo otpočinjanja jednoga drukčije- 
ga procesa, koji nije ništa novo u. balkanskoj historiji. Jezici koji su sačinjava- 
li jedan jezik ponovo se razvijaju različitim pravcima, što je uslovljeno 
međunacionalnim i političkim događanjima na bivšem jugoslavenskom tlu. U 
tom smislu vjerovatno je da će se razlike među srpskim i bosanskim jezikom 
povećavati; kakvim tempom i u kojim osobinama, za sada je teško reći. 

48. RAZLIKE IZMEĐU HRVATSKOG 
I BOSANSKOG JEZIKA 


PITANJE: U čemu se ogledaju razlike između hrvatskog i bosanskog 
jezika? 


ODGOVOR: Da je bosanski bliži hrvatskom nego srpskom jeziku, 
postoji rašireno mišljenje među ljudima dalekim od filološke profesije. Šta 
je moglo uticati na formiranje takvog mišljenja? Bliskost između bosanskog 
i hrvatskog može se doživljavati (odnosno primati) najprije preko ijekavi- 
zama, nasuprot ekavizmima u srpskom, jer se ijekavizmi u bosanskom ii hr- 
vatskom. u laičkom uhu ne razlikuju. Ima, međutim, jedan uzrok rašireno- 
sti takvog mišljenja koji je i sam impresionistički; prima se putem 
ezvučanja" ovih dvaju jezika, koji u cjelini zvuče "zapadnije" nego srpski je- 
zik, koji zvuči "istočnije? (u štokavskom smislu istočnije). Šta znači u 
"laičkoj linsvistici"" impresija o "zapadnim" i "istočnim"? osobinama kod 
ljudi koji i ne znaju koje jezičke osobine su "zapadne", a koje "istočne"? Pri 
takvom primanju jezičkih utisaka znatan udio imaju historijski kriteriji ra- 
zvoja jezika, kojih onaj koji taj jezik sluša ili govori nije svjestan, ali koje 
svojim slušnim impresijama posredno prima. U slučaju tvrdnje da je bosan- 
ski bliži hrvatskom nego srpskom odlučujući faktor je faktor tih zapadnijih 
osobina. Koje su to "zapadnije" osobine i otkud one u bosanskom jeziku, 
koji teritorijalno nije zapadni već "središnji" jezik? To su osobine porije- 
klom iz zapadne štokavštine (historijski naslijeđene), kakve su šćakavizam, 
ikavizam, arhaične forme kao greblje, snopje, listje i sl, osobine koje su dio 
pisanog naslijeđa, mada danas nisu književne. Ta veća bliskost između ova 
dva jezika zasniva se i na nekim pojavama u bosanskom jeziku koje su u 
njemu novijeg datuma. Za njih se ne bi moglo reći da su primljene iz hrvat- 
skog, ali su se u bosanskom stabilizirale pod uticajem tog susjednog jezika, 
tj. zapadne tradicije. Te pojave mogle su biti i iskonska odlika zapadne što- 
kavštine, ali su se (u književnojezičkom smislu) afirmirale u hrvatskom je- 
ziku, da bi potom (posredstvom tog jezika, ili uz njegovu potporu) prodira- 
le i u bosanski, odnosno aktivirale zapadnoštokavske osobine da. se u tom 
jeziku i u njegovim pisanim formama češće jave. Takav je slučaj sa glagoli- 
ma sa infiksom -ira-: orijentirati, izolirati, zatim forme kao sustav, savreme- 
ni, subesjednik i sl, kao i druge neke pojedinačne forme kao npr. obznana, 
preinaka, jugoslavenski, povijest, opći, obitelj, obljetnica i sl. 


Neke od ovih osobina karakteristične su za dijalekatsko i pisano 
naslijeđe zapadnoga dijela bosanskoga prostora, odnosno najzapadnijega 
prostora bosanskog jezika, pošto je taj prostor historijski i geografski vezan 

ju strogo nacionalni kriterij jezičke pripadnosti kad se radi o "miješanim" 
kulturnim prostorima, kakva je Bosna i Hercegovina. Bosanski Srbi govore 
srpskim jezikom, tj. oni sami u tom pogledu u svojoj jezičkoj svijesti nema- 
ju dilema. Za njih je bosanski jezik nešto "izmišljeno" i neprihvatljivo, a u 
najboljem slučaju ga prihvataju kao maternji jezik Bošnjaka, ali nikako ne i 
Bosanaca. Bosanski Srbi svoj jezik smatraju i nazivaju srpskim, mada su i sa- 
mi svjesni razlika između svoje i srbijanske tradicije. Najuočljivija razlika 
između bosanske srpske i srbijanske srpske tradicije je u zamjeni jata; bo- 
sanski Srbi su iskonski ijekavci; ekavizmi su kod njih noviji nanos, priman iz 
ekavskih govora i srpskog jezika. Ti ekavizmi se posljednjih godina brzo ši- 
re među bosanskim Srbima, s tim što "ni jedan" od njih nije ušao u sam bo- 
sanski jezik. TO znači da takvi ekavizmi u jezik ulaze po strogo nacionalnom 
principu i sa lingvističkog aspekta su vještački. Bosanski jezik se puritanski 
odnosi prema ekavizmima. Sklonošću ka ekavizmima bosanski Srbi pokazu- 
ju da je njihov jezik srpski (a ne bosanski), da se oni za njega vezuju i ekavi- 
zmima koji se postepeno šire u dijalekte bosanskih Srba i njihov jezik. 

Ćirilica je najznačajnija odlika pisanog naslijeđa bosanskih Srba, ko- 
jima se oni određuju kao pripadnici srpskog jezika. I niz drugih osobina ve- 
zuju bosanske Srbe sa matičnim srpskim, mada su one vrlo bliske ili jedna- 
ke sa odgovarajućim osobinama u bosanskom, što se naročito odnosi na le- 
ksiku, morfologiju, tvorbu riječi i sintaksu. 

Osim ekavizma, postoje i druge osobine koje tradiciju bosanskih Sr- 
ba odvajaju od ekavske tradicije. To je, prije svega, veće prisustvo turciza- 
ma (ali ih je neuporedivo manje nego u bosanskom). Tu se ipak radi o do- 
sta skromnoj upotrebi orijentalnih riječi i o njihovim značenjskim odstupa- 
njima, pa i "netačnosti" u tim značenjima. U razgovornom jeziku bosanskih 
Srba izvršena su jekavska jotovanja (devojka, poćerati). Naročito velika ra- 
zlika prema srbijanskom srpskom uočava se u akcentu. Pojava skraćivanja 
poslijeakcenatskih dužina (karakteristična za ekavski. razgovorni jezik, pa i. 
književne forme govorne upotrebe) nije se raširila u govorima bosanskih 
Srba; kod njih se još uvijek čuvaju vukovske dužine, kao i dosljedna novoš- 
tokavska, četvoroakcenatska sistema (sa dva silazna i dva uzlazna akcenta). 


Srpski jezik bosanskih. Srba nije, dakle, onaj srpski. kojim se govori i pi- 
še u Srbiji. Tačnije bi bilo reći da postoje "dva srpska jezika"'; jedan je srbijan- 
ski srpski (ekavski), a drugi je bosanski srpski (ijekavski), ako ostavimo po 
strani nedefinirano pitanje "crnogorskog srpskog jezika", također ijekavskog. 
Nama je vrlo bliska teza (u ovoj knjizi prvi put, a možda i uopće prvi put izne- 
sena) da srpskijezik (kao uostalom i bosanski) ima dvije varijante: istočnu (sr- 
bijansko-ekavsku) i zapadnu (bosansko-ijekavsku). Ali tu se uočavaju neke 
geometrijsko-geografske" razlike; u srpskom ono što je istočno centralno je, 

a zapadno je periferno. U bosanskom je centralno ono što je zapadno, a peri- 
ferno - istočno (sa svom relativnošću odrednice "periferno"). 


I pored znatnih razlika između srbijanskog srpskog i bosanskog srps- 
kog, naučno je najutemeljenija teza da bosanski Srbi govore i pišu srpskim, 
tj. zapadnom varijantom srpskog jezika (ijekavskom, bosanskom). Jezik bo- 
sanskih Srba je dio šire cjeline srpskog jezika, to je zapravo srpski koji se 
upotrebljava u Bosni i Hercegovini. On ima svoje posebnosti u odnosu na 
srpski jezik u. Srbiji, čime obogaćuje srpski jezik kao cjelinu. Sve te razlike 
ne osporavaju postojanje i razvoj srpskog kao nacionalnog jezika "Srba svi- 
jeh i svuda" (parafrazirajući Vuka). Ne samo Srba u nacionalnoj matici već 
i onih koji su od postanja živjeli van nje i koji imaju neprikosnoveno pravo 
da svoj jezik smatraju nacionalnom tekovinom; da ga ne nazivaju po terito- 
rijalnom kriterijumu (bosanskim) već po nacionalnom principu - srpskim 
(što.on u stvari i jeste). 


50. JEZIK BOSANSKIH HRVATA 


PITANJE: Govore li bosanski Hrvati bosanskim ili hrvatskim jezikom? 


ODGOVOR: Uslijed historijskih okolnosti vezanosti za Bosnu kao 
državu, bosanski Hrvati u odnosu na bosanske Srbe imadu više predispozi- 
cija da Bosnu shvataju i osjećaju kao svoju, jer je kontinuitet katoličke kul- 
ture bosanskih franjevaca davao osobene rezultate. Za razliku od bosanskih 
Srba (koji su ogromnom većinom u Bosni i Hercegovini živjeli po selima, 
pretežno kao stočari), bosanski Hrvati su bili bliže bosanskim centrima, do- 
linama rijeka i uopće pitomijim posjedima i podnebljima; živjeli su u tim 

. centrima, ili su gravitirali franjevačkim samostanima kao sjedištima i zašti- 
tnicima katoličke kulture. Hrvatsko stanovništvo u Bosni je uglavnom. stari- 
načko, nije bilo podložno većim migracionim kretanjima, kakav je slučaj sa 
srpskim, stočarski pokretljivijim stanovništvom. Zato se kod hrvatskog sta- 
novništva čuvala svijest o pripadnosti Bosni kao svojoj državi. U tom smislu 
naročito je karakteristična srednja Bosna (Kraljeva Sutjeska - Kreševo - Foj- 
nica), gdje se očuvalo starinačko katoličko stanovništvo sa bosanskom svi- 
ješću o sebi. S druge strane, zapadna Hercegovina (teritorijalno bliža Hrvat- 
skoj) razvijala se u tijesnim vezama sa susjednim prostorom matice Hrvat- 
ske. Zbog takvih (unekoliko različitih) uslova razvoja srednjebosanskih i za- 
padnohercegovačkih Hrvata, ovi prvi su više očuvali bosansku svijest jer su 
vazda bili teritorijalno odvojeni od Hrvatske. Nalazili su se u drukčijem vjer- 


ju strogo nacionalni kriterij jezičke pripadnosti kad se radi o "miješanim" 
kulturnim prostorima, kakva je Bosna i Hercegovina. Bosanski Srbi govore 
srpskim jezikom, tj. oni sami u tom pogledu u svojoj jezičkoj svijesti nema- 
ju dilema. Za njih je bosanski jezik nešto "izmišljeno" i neprihvatljivo, a u 
najboljem slučaju ga prihvataju kao maternji jezik Bošnjaka, ali nikako ne i 
Bosanaca. Bosanski Srbi svoj jezik smatraju i nazivaju srpskim, mada su i sa- 
mi svjesni razlika između svoje i srbijanske tradicije. Najuočljivija razlika 
između bosanske srpske i srbijanske srpske tradicije je u zamjeni jata; bo- 
sanski Srbi su iskonski ijekavci; ekavizmi su kod njih noviji nanos, priman iz 
ekavskih govora i srpskog jezika. Ti ekavizmi se posljednjih godina brzo ši- 
re medu bosanskim Srbima, s tim što ni jedan" od njih nije ušao u sam bo- 
sanski jezik. TO znači da takvi ekavizmi u jezik ulaze po strogo nacionalnom 
principu i sa lingvističkog aspekta su vještački. Bosanski jezik se puritanski 
odnosi prema ekavizmima. Sklonošću ka ekavizmima bosanski Srbi pokazu- 
ju da je njihov jezik srpski (a ne bosanski), da se oni za njega vezuju i ekavi- 
zmima koji se postepeno šire u dijalekte bosanskih Srba i njihov jezik. 


Ćirilica je najznačajnija odlika pisanog naslijeđa bosanskih Srba, ko- 
jima se oni određuju kao pripadnici srpskog jezika. I niz drugih osobina ve- 
zuju bosanske Srbe sa matičnim srpskim, mada su one vrlo bliske ili jedna- 
ke sa odgovarajućim osobinama u bosanskom, što se naročito odnosi na le- 
ksiku, morfologiju, tvorbu riječi i sintaksu. 

Osim ekavizma, postoje i druge osobine koje tradiciju bosanskih Sr- 
ba odvajaju od ekavske tradicije. To je, prije svega, veće prisustvo turciza- 
ma (ali ih je neuporedivo manje nego u bosanskom). Tu se ipak radi o do- 
sta skromnoj upotrebi orijentalnih riječi i o njihovim značenjskim odstupa- 
njima, pa i netačnosti" u tim značenjima. U razgovornom jeziku bosanskih 
Srba izvršena su jekavska jotovanja (devojka, poćerati). Naročito velika ra- 
zlika prema srbijanskom srpskom uočava se u akcentu. Pojava skraćivanja 
poslijeakcenatskih dužina (karakteristična za ekavski razgovorni jezik, pa i 
književne forme govorne upotrebe) nije se raširila u govorima bosanskih 
Srba; kod njih se još uvijek čuvaju vukovske dužine, kao i dosljedna novoš- 
tokavska, četvoroakcenatska sistema (sa dva silazna i dva uzlazna akcenta). 


Srpski jezik bosanskih. Srba nije, dakle, onaj srpski kojim se govori i pi- 
še u Srbiji. Tačnije bi bilo reći. da postoje "dva srpska jezika"'; jedan je srbijan- 
ski srpski (ekavski), a drugi je bosanski srpski (ijekavski), ako ostavimo po 
strani nedefinirano pitanje crnogorskog srpskog jezika", takoder ijekavskog. 
Nama je vrlo bliska teza (u ovoj knjizi prvi put, a možda i uopće prvi put izne- 
sena) da srpski jezik (kao uostalom i bosanski) ima dvije varijante: istočnu (sr- 
bijansko-ekavsku) i zapadnu (bosansko-ijekavsku). Ali tu se uočavaju neke 
geometrijsko-geografske" razlike; u srpskom ono što je istočno centralno je, 

a zapadno je periferno. U bosanskom je centralno ono što je zapadno, a peri- 
ferno - istočno (sa svom relativnošću odrednice "periferno"). 

I pored znatnih razlika između srbijanskog srpskog i bosanskog srps- 
kog, naučno je najutemeljenija teza da bosanski Srbi govore i pišu srpskim, 
tj. zapadnom varijantom srpskog jezika (ijekavskom, bosanskom). Jezik bo- 
sanskih Srba je dio šire cjeline srpskog jezika, to je zapravo srpski koji se 
upotrebljava u. Bosni i Hercegovini. On ima svoje posebnosti u odnosu na 
srpski jezik u Srbiji, čime obogaćuje srpski jezik kao cjelinu. Sve te razlike 
ne osporavaju postojanje i razvoj srpskog kao nacionalnog jezika "Srba svi- 
jeh i svuda" (parafrazirajući Vuka). Ne samo Srba u nacionalnoj matici već 
i onih koji su od postanja živjeli van nje i koji imaju neprikosnoveno pravo 
da svoj jezik smatraju nacionalnom tekovinom; da ga ne nazivaju po terito- 
rijalnom kriterijumu (bosanskim) već po nacionalnom principu - srpskim 
(što.on u stvari i jeste). 


50. JEZIK BOSANSKIH HRVATA 


PITANJE: Govore li bosanski Hrvati bosanskim ili hrvatskim jezikom? 


ODGOVOR: Uslijed. historijskih okolnosti vezanosti za Bosnu kao 
državu, bosanski Hrvati u odnosu na bosanske Srbe imadu više predispozi- 
cija da Bosnu shvataju i osjećaju kao svoju, jer je kontinuitet katoličke kul- 
ture bosanskih franjevaca davao osobene rezultate. Za razliku od bosanskih 
Srba (koji su ogromnom većinom u Bosni i Hercegovini živjeli po selima, 
pretežno kao stočari), bosanski Hrvati su bili bliže bosanskim centrima, do- 
linama rijeka i uopće pitomijim posjedima i podnebljima; živjeli su u tim 
centrima, ili su gravitirali franjevačkim samostanima kao sjedištima i zašti- 
tnicima katoličke kulture. Hrvatsko stanovništvo u Bosni je uglavnom stari- 
načko, nije bilo podložno većim migracionim kretanjima, kakav je slučaj sa 
srpskim, stočarski pokretljivijim stanovništvom. Zato se kod hrvatskog sta- 
novništva čuvala svijest o pripadnosti Bosni kao svojoj državi. U tom smislu 
naročito je karakteristična srednja Bosna (Kraljeva Sutjeska - Kreševo - Foj- 
nica), gdje se očuvalo starinačko katoličko stanovništvo sa bosanskom svi- 
ješću o sebi. S druge strane, zapadna Hercegovina (teritorijalno bliža Hrvat- 
skoj) razvijala se u tijesnim vezama sa susjednim prostorom matice Hrvat- 
ske. Zbog takvih (unekoliko različitih) uslova razvoja srednjebosanskih i za- 
padnohercegovačkih Hrvata, ovi prvi su više očuvali bosansku svijest jer su 
vazda bili teritorijalno odvojeni od Hrvatske. Nalazili su se u drukčijem vjer- 


Bosanski jezik u 100 pitanja I 100 odgovora | 111 


sko-etničkom okruženju (muslimanskom ili pravoslavnom), pa su na svoj 
način čuvali vezu sa srednjim vijekom i sa srednjovjekovnom bosanskom 
državom. Zato bosanski Hrvati (za razliku od hercegovačkih) imadu više hi- 
storijskih pretpostavki da Bosnu doživljavaju kao svoju zemlju i da, shodno 
tome, dulje čuvaju svijest o bosanskim korijenima vlastite kulture. 

Iz historije je poznato da su bosanski franjevački pisci (Filip Lastrić, 
Matija Divković npr.) svoj jezik nazivali bosanskim, po čemu bi se npr. mo- 
glo zaključiti da je svijest o bosanskom kao svom jeziku kod bosanskih Hr- 
vata historijski jača nego kod bosanskih Srba, što je uveliko i tačno. Bosan- 
ski franjevci bili su kulturni sloj u Bosni koji je bio glavni nosilac i "preno- 
silac? stare bosanske kulture, a pisana aktivnost po bosanskim samostani- 
ma jedinstven Vid očuvanja i samoga bosanskog jezika. Veći dio pisane dje- 
latnosti po bosanskim centrima u XVII i XVIII vijeku odvijao se na orijen- 
talnim jezicima, ili arebicom, dok je pisana tradicija bosanskih Srba više ne- 
go skromna i uglavnom vezana za crkvenoslavenski, koji praktički nije imao 
nikakve veze sa bosanskim jezikom. 


Ovi historijski momenti kazuju da su bosanski Hrvati svoj jezik u 
prošlosti nazivali bosanskim, mada taj naziv nije bio lingvistički precizan. 
Takav naziv više govori da je u prošlosti kod bosanskih katolika prevlada- 
vala konfesionalna, a ne nacionalna svijest, tj. da se katoličanstvo nije 
obavezno doživljavalo kao pripadnost hrvatskom narodu. TO je bilo vrije- 
me kad su u Bosni bile snažne težnje isticanja teritorijalne (a ne etničko- 
-nacionalne) pripadnosti, kad je i sam bosanski jezik imao uslove da bu- 
de bosanski u smislu jezičke starine i upotrebe na čitavom bosanskoher- 
cegovačkom prostoru (kao zajednički jezik različitih konfesija u Bosni). 
Taj naziv bio je podržan i time što su se u Bosni upotrebljavali orijentalni 
jezici i arapsko pismo, pa se njime isticala južnoslavenska jezička pripa- 
dnost (i ne samo jezička). 


U XIX vijeku, međutim, bosanski katolici bivaju usmjereni prema 
nacionalnoj matici Hrvatskoj, u vezi s čime preovladava hrvatska nacional- 
na svijest i gubi se nekadanji primarni osjećaj pripadnosti Bosni i bosan- 
skom jeziku. Među bosanskim Hrvatima odomaćuje se naziv hrvatski jezik, 
mada njihovu tradiciju odlikuju osobine koje se razlikuju od matičnog hr- 
vatskog jezika. Kod Hrvata u Bosni i Hercegovini naziv hrvatski jezik vre- 
menom postaje jedina odrednica za njihov jezik. Odbacuje se koncepcija 
bosanskog jezika (koja ostaje samo kao historijski fragment u razvoju hr- 
vatskog naroda u Bosni i Hercegovini), jer se nacionalni kriterij jezičke pri- 
padnosti dosljedno primjenjuje i u slučaju bosanskih Hrvata. 


U tradiciji bosanskih Hrvata javit će se i neke osobine koje više pod- 
sjećaju na bosanski nego na hrvatski jezik; turcizmi, dosljednija upotreba 

suglasnika 4, nerazlikovanje č; ć, dž, d, geminacija. Zajedno s tim osobina- 
ma, međutim, idu i neke druge, tipično hrvatske crte; osobito tzv. zapadna 
leksika, zatim neke glasovne osobine kao npr. oblici upitne zamjenice (ko, 
ili točka, ijekavizmi tipa prijevoz, jednosložna zamjena jata (pjesak, vjenac), 
tamo gdje je u bosanskom dvosložna (pijesak, vijčnac). 

Bosanski Hrvati svoj jezik danas nazivaju hrvatskim, mada on kao 
cjelina i nije onaj hrvatski kakav je u Hrvatskoj. Takav je slučaj i sa. ođno- 
som između jezika bosanskih Srba i srbijanskih Srba, mada u hrvatskom 
slučaju nema karakteristične razlike koja namah pada u oči, kakva postoji 
između ijekavizma i ekavizma unutar srpskog jezika kao cjeline. Hrvatska 
jezička tradicija u Bosni (u odnosu na srpsku) bila je sa više bosanskih odli- 
ka. Ta tradicija imala je historijske pretpostavke za uklapanje u bosanski 
kulturni prostor i prihvatanje bosanskog nacionalnog, odnosno teritorijal- 
no-državnog imena kao svoga. Pri tome ne samo da je bila slaba svijest o 
vezanosti za Hrvatsku već je sve više jačala svijest o pripadnosti Bosni i bo- 
sanskom imenu u nazivu Za svoj jezik. 

Kasnija zbivanja, međutim, idu u pravcu sve čvršćega povezivanja sa 
hrvatskom maticom, tako da kod bosanskih Hrvata jača svijest o pripadnosti 
širem nacionalnom korpusu, u vezi s čim naziv bosanski jezik gubi na značaju 
(hrvatsko ime i u nazivu za jezik prevladava). Bosanski Hrvati danas govore 
hrvatskim jezikom, koji poprima sve više osobina izvornog hrvatskog. Pitanje 
stepena jezičkih razlika između bosanskih Hrvata i Hrvata u Hrvatskoj 
naučno do danas nije razjašnjeno, ali je i bez toga jasno da su se neke razli- 
ke očuvale. Da li se i ovdje može raditi o varijanti, o nekoj vrsti istočne (bo- 
sanske) varijante hrvatskog jezika? Brojnost hrvatskog stanovništva u Bosni 
i Hercegovini nije takva da bi se sa sigurnošću moglo tvrditi kako tu zaista 
postoje neophodni kvantitativno-jezički uslovi za varijantu (dovoljan broj 
njezinih govornika). Osim toga, snažne težnje izjednačavanja sa hrvatskim je- 
zikom (koje su u posljednje vrijeme išle brzim tempom u zapadnoj Hercego- 
vini) dovođe u pitanje postojanje i uopće opstanak te eventualne bosansko- 
hercegovačke "poluvarijante" hrvatskog jezika. Oazna tradicija centralne 
Bosne je izolirana, kvantitativno i prostorno slabašna da bi mogla poslužiti 
jačim argumentom za postojanje varijante (odnosno "poluvarijante"') hrvat- 
skog jezika. U svakom slučaju, izgubljena je nekadanja svijest bosanskih Hr- 
vata o pripadnosti Bosni kao svojoj etničko-jezičkoj matici. Bosanski Hrvati 
govore hrvatskim jezikom, a ne bosanskim, ma koliko njihov jezik ni do da- 
na današnjeg ne bio "pravi hrvatski", jer ipak odstupa od matičnog hrvat- 

_skog. Ta odstupanja uslovljena su bosanskom jezičkom tradicijom, koja do 
izvjesne mjere još uvijek dovodi u pitanje dosljednu pripadnost bosanskih 
Hrvata hrvatskoj nacionalnoj kulturi i hrvatskom jeziku. 

51. ODNOS BOSANSKOG JEZIKA 
PREMA SRPSKOM | HRVATSKOM JEZIKU 


PITANJE: Jeli bosanski bliži srpskom ili hrvatskom jeziku? 


ODGOVOR: Često se postavlja pitanje kojem je jeziku bosanski 
bliži, srpskom ili hrvatskom. To "bliži" značilo bi: skup konkretnih osobina 
prema kojima je bosanski jednak sa srpskim ili sa hrvatskim i skup osobina 
prema kojima se od tih jezika razlikuje. Takvo pitanje, međutim, odveć je 
laički postavljeno, što znači da je na njega nemoguće odgovoriti, a da se ne 
pogriješi. Trebalo bi,u stvari najprije krenuti od pitanja koliko su među so- 
bom bliski srpski i hrvatski; jer se bosanski prostorno nalazi između ta dva 
jezika, a to znači izložen obostranom uticaju. Ma koliko u nacionalnom 
smislu srpski i hrvatski predstavljali dva jezika, oni su među sobom još uvi- 
jek toliko bliski da komunikacija među njima nije ugrožena; govornici srps- 
kog mogu se neometano sporazumijevati sa govornicima hrvatskog, a da se 
ima utisak kako oni govore jednim jezikom, sa neznatnim razlikama. ' 


Bosanski jezik (smješten između ta dva jezika) ima "osobine i jednog 
i drugog", tako izgleda na prvi pogled. Ali to u stvari i nisu osobine tih je- 
zika fukrštene"? u bosanskom. To su osobine samog tog jezika, središnjeg 
dijela štokavskoga dijalekta, odnosno njegovih novoštokavskih govora, ko- 
ji su poslužili kao osnovica za sva tri ova jezika. Šta onda znači pitanje ko- 
jem je jeziku bliži bosanski, srpskom ili hrvatskom? Da bi se na njega od- 
govorilo, bilo bi neophodno utvrditi odnos između srpskog i hrvatskog, pa 
tek onda pokušati odgovoriti na ovo drugo, u suštini neadekvatno, "pogr- 
ješno" pitanje. Bosanski niti je bliži srpskom ni hrvatskom, zato što je veo- 
ma srodan i sa jednim i sa drugim, što je genetski vezan i sa jednim i sa dru- 
gim i što su i ta dva jezika također među sobom genetski vezani. Tu se radi 
o jednom jezičkom kolopletu u kojem se razaznaju tri nijanse razvoja, ali 
taj koloplet nije se nikad toliko raščlanjivao da bi se moglo govoriti o sasma 
odvojenim putevima razvoja. Sve je to u stvari bio jedan širi "lingvistički 
drum" kojim su se kretale tri nacionalne kulture, među. sobom najbliže 
upravo u jeziku. Jezik je taj kulturnohistorijski fakt koji je ove narode spa- 
jao, činio ih cjelinom, odnoseći prevagu nad drugim nekim razlikama među. 
tim nacijama, naročito vjerskim. Ovakva pitanja vezana su i za pojave 
ćopredjeljivanja" Bošnjaka i njihovog jezika "na ovu ili na onu. stranu". Ta- 
ko postavljenim pitanjem otkriva se i nesposobnost u shvaćanju osnovne 
stvari iz naše kulturne prošlosti. Jedan središnji prostor ne mora se obave- 
zno opredjeljivati prema istoku ili zapadu, matičnim prostorima nacional- 
nih kultura koje se dijelom javljaju i na samom tom "međuprostoru". Mi taj 


114 | Dževad Jahić 


središnji prostor često smatramo meduprostorom, čime nenaučno i nezna- 
no negiramo njegovu autentičnost. Ne bismo, dakle, mogli konkretno od- 
govoriti na pitanje kojem je jeziku bliži bosanski zato što je na svoj način 
blizak i jednom i drugom, kao što su, uostalom, i ta dva jezika među sobom 
veoma bliska. Sve njih objedinjuje zajednička dijalekatska osnovica, koja je 
u XIX vijeku poslužila kao govorna baza za zajednički književni jezik Srba, 
Hrvata, Bošnjaka i Crnogoraca. 

O toj bliskosti bosanskog jezika sa srpskim, odnosno hrvatskim mo- 
glo bi se naučnije govoriti iz jednog drugog ugla posmatranja, iz ugla Bo- 
sne kao historijske tvorevine; odnosa bosanskog jezika prema drugim 
dvjema jezičkim tradicijama u samoj Bosni, srpskoj i hrvatskoj tradiciji. A 
baš tu se (u tim odnosima) krije fenomen bosanskog jezika; na koji način 
su tri unekoliko različite tradicije među sobom izmirivale svoje razvojne 
tokove. Očuvao se iskonski bosanski razvojni tok, koji je za sobom pov- 
lačio i ostala dva (srpski i hrvatski). Ali su ova dva sve više bila izložena 
uticajima "matičnog" srpskog i hrvatskog jezika, čime su se granice bosan- 
skog sužavale na bošnjačku tradiciju. I ovaj unutarnji aspekt poređenja 
između bosanskog, srpskog i hrvatskog (odnosno poređenja bosanskog je- 
zika sa "bosanskim srpskim" i "bosanskim hrvatskim") vodi nas ka 
sličnom, ili istom zaključku do kojeg smo došli za onaj prvi, "vanjski" as- 
pekt poređenja. Naslijeđa bosanskog, srpskog i hrvatskog jezika u Bosni su 
toliko među sobom isprepeletena da je zapravo neprimjereno pitanje ko- 
jem jeziku je bliži bosanski. Do danas ne raspolažemo egzaktno ra- 
zrađenom lingvističkom metodologijom na osnovu koje bi se moglo sa vi- 
še sigurnosti tvrditi da je bosanski bliži jednom ili drugom jeziku. Sve kad 
se i saglasimo sa takvim poređenjem, ostaje dojam da je ono odveć hipo- 
tetično, lingvistički, zapravo, neodrživo. 


52. SRBIZMI 1 KROATIZMI U 
BOSANSKOM JEZIKU 


PITANJE: Ima li srbizama i kroatizama u bosanskom jeziku? 

ODGOVOR: U lingvističkoj terminologiji srpskohrvatskog jezika 
upotrebljavala su se dva pojma: srbizam i kroatizam. Pod srbizmom se po- 
drazumijeva neka karakteristična riječ (u širem smislu čak i glasovna ili 
morfološka pojava) iz istočne varijante kad se javi na "tuđem" terenu, u za- 
padnoj varijanti, a kroatizam kao analogna pojava. oblikovana u zapadnoj 


varijanti srpskohrvatskog jezika. Ti termini nisu čisto lingvistički, nemaju 
težinu pravog naučnog termina već su nastali "vanlingvistički", u sklopu je- 
dne opće i u lingvističkom smislu problematične teze da postoje "srpske" 
riječi i "hrvatske" riječi. Stoga se (u takvom "nacionaliziranom" gledanju 
na problem) prema tim riječima treba odnositi čistunski, izbacivati ih iz 
svoga jezika jer su one u njemu "tuđe". Takav pristup obavezno podrazu- 
mijeva društveni stav prema jezičkoj pojavi, tačnije, politiziranje jezičkih 
osobina njihovim svrstavanjem u "svoje? i "tuđe". Lingvistički se samo do- 
nekle mogu obrazložiti srbizmi i kroatizmi. Mora se priznati da u jeziku po- 
"stoje njegove karakteristične riječi ili oblici, koji nisu tipični za druge susje- 
dne, odnosno srodne jezike, pa se one doživljavaju kao tipične ili atipične 
za jednu ili drugu sredinu. Druga strana te pojave dovodi ozbiljno u pitanje 
opravdanost takvoga pristupa, jer mu se suprotstavlja jedna od osnovnih 
jezičkih zakonitosti, da riječ kao nosilac značenja, odnosno komunikacije 
ne trpi zatvaranje u stroge nacionalne okvire. Ona stremi van tih okvira, jer 
se potreba za komunikacijom nikad ne zadovoljava dostignutim granicama. 
Čišćenje srpskog od kroatizama i hrvatskog od srbizama poznate su pojave 
'u historiji jedne i druge tradicije, a sve se to dešavalo u ovisnosti od poli- 
tičkih zbivanja unutar društvenih grupa koje se jezikom služe za ostvariva- 
nje svojih "društvenih vizija"? , ne samo političkih. Danas su takve tenden- 
cije u porastu, jer su srpski i hrvatski ozvaničeni kao državni jezici i teži se 
njihovom punom osamostaljivanju, odnosno odvajanju jednog od drugog. 
Jer upravo u tom odvajanju (povećavanju razlika) kao da se krije obavezan 
uslov da bi ti jezici bili zaista samostalni, da bi se razvijali u nacionalnim 
okvirima komunikacije. Unatoč takvim težnjama zatvaranja, srbizmi i kro- 
atizmi i dalje pokazuju svojstvo da. se zalijeću u "tude bašče" i preskaču 
preko plota u drugu avliju", u kojoj ih s metlama u rukama čekaju dežur- 
ni čistunci iliti čistači jezika. Jezik bi, međutim, u toj svojoj imaginarnoj ste- 
rilnosti umirao (umjesto da oživljava, da se obnavlja) kad bi ta jezička sa- 
nitarna služba zaista uspijevala da ga 'oplijevi". Jer jedna od osnovnih za- 
konitosti "jezičke prirode i jezičkog razvitka" (Belić) upravo je u tim nano- 
sima, koji jeziku udahnjuju obnavljajuću snagu, omogućavajući mu da 
preživi, da ne bude udavljen svojim vlastitim gajtanom. 

Kad je riječ o bosanskom jeziku, kako stoji sa srbizmima, odnosno 
kroatizima u njemu? Pošto je taj jezik nastao na govornim osnovama sredi- 
šnjeg štokavskoga terena (u historijskom smislu zapadnog štokavskoga, ko- 
ji još nije bio preplavljen migracionim govorima), u njemu su srbizmi i kro- 
atizmi još manje prihvatljive lingvističke kategorije. Osobito zato što je bo- 
sanskohercegovački teren kroz svoj razvoj zakonomjerno primao "istočne" 
i "Zapadne" osobine. Tačnije, nije ih primao već ih je, kao južnoslavenski je- 
zik, na poseban način razvijao, dajući im u spletu svojih osobina autentično 

obilježje. Prema tome, srbizmi i kroatizmi su lingvistički ugrađeni u bosan- 
ski jezik. Oni u njemu nisu bukvalno srbizmi i kroatizmi, sa onim značenjem 
kakvo se javlja kad je riječ o odnosu između srpskog i hrvatskog jezika. 


Ipak, sa aspekta savremenoga bosanskog jezika i aktuelnih nacional- 
no-političkih odnosa koji se javljaju u vezi s njim, može se govoriti o srbi- 
zmima i kroatizmima sa unekoliko drukčijim značenjem. Naime, koliko 
god se npr. riječ bre (tačnije, uzrječica, prema bosanskom bolan), ili ekavi- 
zam lepo, pesma i sl. može smatrati srbizmom u bosanskom, ili riječi suću!, 
ili kolodvor kroatizmom, one nisu u tolikoj mjeri srbizmi, odnosno kroati- 
zmi koliko bi to bile u hrvatskom, odnosno srpskom, zato što nema toliko 
suprotstavljenosti između tih riječi u bosanskom. U principu je veća 
vjerovatnoća pojavljivanja tih riječi na središnjem terenu nego "zapadnih" 
riječi na istoku i obratno, "istočnih" na zapadu. Stoga su oni u bosanskom 
relativni srbizmi ili kroatizmi. I još zbog nečeg su relativni; zbog toga što će 
se te riječi u Bosni i Hercegovini sa više vjerovatnoće javljati u govoru ili je- 
ziku bosanskih Srba, odnosno Hrvata, gdje one i ne moraju biti izravno 
primljene iz srpskog ili hrvatskog. One će se u jezičkoj tradiciji javljati kao 
posljedica kontakata sa sunarodnicima iz Hrvatske i Srbije, ili su čak u toj 
tradiciji i bez tih kontakata naslijeđene, kao vlastite, iskonske osobine. Za- 
to je (i ne samo zato) bosanski u principu tolerantan jezik, otvoren i prema 
tim srbizmima i kroatizmima (mada će se u njemu javiti puristički i separa- 
tistički otpori, recimo prema fonetskim srbizmima, kakvi su npr. ekavizmi). 
Što se tiče kroatizama, bosanski je u odnosu na njih popustljiviji (ili nam se 
to samočini), jer su u pitanju neke stare veze zapadne štokavštine sa hrvat- 
skim jezičkim naslijeđem. Ali, to ne znači da bosanski uopće nema kroati- 
zama. Tako npr. u bosanskom će se jasno prepoznati da su riječi točka, oce- 
an, udruga, odvjetnik, urar i sl. kroatizmi, bez obzira što bi neke od tih ri- 
ječi mogle biti karakteristične i za samu tradiciju bosanskih Hrvata, ne sa- 
mo matičnog hrvatskog jezika. Upotreba kroatizama u bosanskom književ- 
nom jeziku posredstvom Bošnjaka školovanih u Hrvatskoj (ili onih koji ta- 
mo žive) ima svoju podugu tradiciju. To se naročito može pratiti kroz jezik 
bošnjačke književnosti, koji katkad naginje kroatizmima, mada je veliko pi- 
tanje da li su to kroatizmi, ili se radi o nekim dubljim, naslijeđenim vezama 
i uticajima organske prirode. Jer ako će se oblik upitno-odnosne zamjeni- 
ce tko javljati npr. kod Alije Nametka (čiji se jezik može nazvati "čistim bo- 
sanskim"), tada je pitanje porijekla toga tko u njegovom jeziku složenije 
nego što na prvi pogled izgleda. TO znači da se kroatizmi (a ni srbizmi) u 
bosanskom ne mogu tako olahko odrediti kao takvi. Zapravo, veliko je pi- 
tanje jesu li oni to ili nisu i šta uopće u tom jeziku znači kroatizam (odno- 
sno srbizam), ako se i složimo s tim da on kao lingvistički pojam postoji, 
makar i u svojstvu "polunaučnog" termina. 


53. BOSNIZMI 


PITANJE: Šta su to bosnizmi i u čemu bi se oni ogledali? 


ODGOVOR: Adekvatno pojmovima srbizam i kroatizam izveo bi se 
i pojam bosnizam, koji nema svoju širu upotrebu i za koji je vrlo vjerovat- 
no da se u ovoj knjizi prvi put sa takvim značenjem upotrebljava. Bosnizam 
bi, dakle, označavao neku riječ ili jezičku formu tipičnu za bosanski, a koja 
se kao takva upotrijebi u nekom drugom jeziku (u našem slučaju u jednom 
od susjednih srodnih jezika, kakvi su srpski, odnosno hrvatski). Mada su 
bosnizmi (skupa sa bosnistikom kao filološkom granom izučavanja) vrlo 
mladi pojmovi i o njima se tek odnedavno počinje govoriti, oni ipak nisu sa! 
sma nova jezička kategorija, tačnije vanjezička, onako kako su opredijelje- 
ni srbizmi i kroatizmi kao "polunaučni" termini. Bosnizmi za sada. više 
predstavljaju lingvističku vjerovatnoću da će se javiti, prvenstveno u srps- 
kom i hrvatskom; u tim jezicima se samo uslovno mogu odrediti kao bosni- 
zmi, izvedeno analogno prema pojmovima srbizmi i kroatizmi. 

Šta bi u stvarnosti predstavljao bosnizam, tj. koje jezičke jedinice bi 
se mogle javljati u njegovom svojstvu? 10 su najčešće turcizmi, oni koji su 
tipični za bosansku, odnosno bošnjačku sredinu i na drugim stranama 
južnoslavenskoga prostora se ne javljaju. Bilo bi suvišno navoditi primjere, 
jer masa turcizama upotrebljava se samo u bosanskom jeziku. TO su riječi 
što se pod određenim uslovima kontakata mogu javiti i u srpskom i u hrvat- 
skom, primljene iz bosanskog, koje u jezicima-primaocima nisu iskonske, 
doživljavaju se kao "strane", kao "tuđice", odnosno pozajmice". 


Osim turcizama, bosnizmi mogu biti i neke druge jezičke forme, 
kakve su npr. forme sa dosljednom upotrebom suglasnika h: promaha, 
proha, mahrama, lahak, mehak, mahana, aždaha, hamajlija, čak i neovi- 
sno što su neke od njih također turcizmi. Tako npr. riječ amajlija u srps- 
kom jeziku nije bosnizam, ali je bosnizam kad se upotrijebi sa suglasni- 
kom h: harnajlija. Bosnizmi bi bile i riječi sa nerazlikovanjem glasova č, 
ć, dž, d: damija, ćetiri, kao i geminatne forme izgovora turcizama džen- 
net, džehennem, Muhammed, zatim neke specifične forme iz izvornog 
arapskog jezika, kao npr. Kur'an, sa izgovorom i pisanjem odgovarajuće 
pauze izmeđur i a itd. Bosnizmima se mogu smatrati i glagolske forme 
more: ne more, zatim riječca bolan, bezlična glagolska forma ubilo, po- 
zvalo (kao u primjerima: ubilo ga u šumi ili pozvalo ga u vojsku), prilo- 
ške forme na - li koje ne moraju u cijelosti biti turcizmi (troškali, zorli), 
arhaizmi slavenskoga porijekla (muči, pohiti i sl.), riječca hem (hem je 
donio, hem je dao). 


Bosnizmi kao uvjetan pojam (i termin za taj pojam) javit će se i u je- 
dnom specifičnom smislu, isključivo vezano za razgovorni jezik, za govornu 
upotrebu bosanskog u nebosanskom okruženju. TO su bosnizmi koje sa so- 
bom donose tzv. južnjaci, većim dijelom nisko kvalificirana radna snaga Za- 
poslena u Hrvatskoj i Sloveniji, ljudi koji donose "južne riječi", u našem 
slučaju "bosanske", dakle bosnizme. Stav tih sredina prema takvim govor- 
nim (najčešće u stvari dijalekatskim) bosnizmima ovisi od položaja bosan- 
ske ekonomske migracije u takvim razvijenijim sredinama. Tu se bosnizmi 
doživljavaju kao znak južnjačkog mentaliteta ("primitivnoga" balkansko- 
ga), kulturno inferiornog u odnosu na hrvatsku ili slovenačku sredinu. Na 
tome našem zapadu bosnizmi se doživljavaju kao balkanski jezički manir 
koji se, idući ka Evropi, rasipa i razvodnjava, da bi završavao u bošnjačkoj 
dijaspori po Njemačkoj ili Švedskoj, gdje praktično bosnizmi to i prestaju 
biti (jer im nedostaje odgovarajuće slavensko, odnosno slovenačko-hrvat- 
sko okruženje da bi to zaista bili). | 

Bosnizmi u srpskom jeziku javljaju. se na drukčiji način (a i doživlja- 
vaju se drukčije), ne na onaj "ekonomski" način kakav je slučaj sa hrvat- 
skim i slovenačkim bosnizmima. U srpskom jeziku oni se doživljavaju više 
nacionalno", kao riječi iz turskog, a ne iz bosanskog jezika, dakle, kao 
tuđe, neslavenske riječi. A kad nisu u pitanju turcizmi (što je za bosnizme 
daleko rjeđi slučaj), onda se primaju kao jezičke forme prema kojima se u 
srpskom treba odnositi rezervirano i shvatati ih kao provincijalizme. Samo 
se u rijetkim slučajevima bosnizmi doživljavaju kao znaci viših sfera jezičke 
kulture, naprednijeg razvoja uopće. Takav je slučaj sa turcizmima u nekim 
dijelovima Sandžaka, tamo gdje je brojnije i ekonomski jače muslimansko 
stanovništvo, pa se turcizmi doživljavaju kao prestižne jezičke odlike. Takvo 
shvatanje bosnizama javit će se npr. ne samo u novopazarsko-sjeničkoj Zo- 
ni u granicama srpskog jezika već i u dijelovima crnogorskog Sandžaka, ta- 
mo gdje je srpski jezik samo uslovno srpski i gdje se nikad nije prekidao 
kontinuitet razvoja crnogorskog jezičkog naslijeđa. Ovo drugo naslijeđe to- 
lerantnije je prema bosnizmima nego je to slučaj sa srbijanskom tradicijom, 
mada ni ovanije odveć kruta prema njima. Naslijeđe turcizama na tim pro- 
storima uslovljava izvjesnu tolerantnost prema bosnizmima, mada se oni i 
dalje doživljavaju kao "turske" riječi, odnosno "tuđice". 

Šta je sa bosnizmima u jezičkom naslijeđu bosanskih Srba, odnosno 
Hrvata? Mogu li se oni u tim sredinama uopće i smatrati bosnizmima kad 
se radi o pripadnosti jednoj teritoriji, gdje nema prostorne distance (kao 
prvog uslova) da bi se nešto primalo kao "tuđe"? Dobrim dijelom to je u 
ovom slučaju zaista relativno, ali ipak u jeziku bosanskih Srba i Hrvata ima 
dosta pojava koje se primaju kao bosnizmi, tačnije kao "muslimanizmi", ili 
€islamizmi". Sve se to u bosanskim prilikama prepliće na osebujan način, 

odražavajući. historijski splet unekoliko različitih kultura, time i jezičkih 
odlika. Bosnizmi se, dakle, u samoj bosanskoj sredini ne doživljavaju kao 
jezičke osobine svih Bosanaca već samo Bošnjaka, odnosno kao osobine 
bosanskog jezika ne u širem teritorijalno-državnom smislu već u nacional- 
nom, tj. nacionalnojezičkom. Korijeni bosnizama su, dakle, u bosanskom 
jeziku, potiču iz kulturne tradicije Bošnjaka. U odnosu na njih bosanski Sr- 
bi i Hrvati imadu distancu, jer ih ne doživljavaju kao svoje, premda. su to u 
principu njihove "komšijske? riječi. Njima su poznate i dosta bliske, iako ih 
proglašavaju "tuđim" riječima. 


54. IKAVICA U BOSANSKOM JEZIKU 


PITANJE: Je li ikavica iskonska bosanska osobina? 


ODGOVOR: U savremenom bosanskom jeziku ijekavizam je jedna 
od najznačajnijih osobina, na osnovu kojih se taj jezik prepoznaje ne samo u 
odnosu na ekavizme srpskog nego čak i na ijekavizme hrvatskog i ijekavizme 
€ernogorskog jezika". To znači da bosanski ijekavizam ima svoje posebnosti, 
koje su rezultat iskonskoga dijalekatskog i književnojezičkog razvitka. 

Dali je bosanski oduvijek bio ijekavski? Nije. Ikavizam je starija osobi- 
na bosanskog jezika, dok je ijekavizam došao kasnije, prevladao nakon velikih 
migracija južnijeg ijekavskog stanovništva i jezičkih reformi u XIX vijeku. Di- 
jalekti bosanskog jezika u prošlosti su dobrim dijelom bili ikavski, tj. ikavska, 
je bila srednja. i zapadna Bosna i zapadna Hercegovina, dok su ijekavski bili 
istočnohercegovački i istočnobosanski govori. Stalna migraciona kretanja iz 
ijekavskog hercegovačkog žarišta u vremenu od XV do XIX vijeka znatno su 
izmijenila govornu sliku bosanskohercegovačkoga prostora. Prije tih migraci- 
ja ikavizam je dosezao do Neretve i Bosne (najvjerovatnije u kompaktnom, 
neprekinutom prostiranju), a migraciona gibanja taj prostor buše manjim ili 
većim ijekavskim oazama. To uslovljava da se ikavizam povlači na uže prosto- 
re ivremenom uzmiče i sa onih terena na kojima se kao izvorna odlika još uvi- 
jek zadržava; on počinje da se upotrebljava skupa sa ijekavizmom, tako da do- 
lazi do raznih kombinacija (ikavsko-ijekavskih prijelaznih govora), u kojima 
se ijekavizam sve više širi na račun ikavizma. Širenje ijekavskih govora na- 
ročito je uslovljeno pokretljivošću stočarskog stanovništva (ne samo pravo- 
slavnog već i muslimanskog) iz južnijih krajeva, posebno iz istočne Hercego- 
vine i jugoistočne Bosne, gdje je jezgro bosanskohercegovačke ijekavštine, ko- 
je u toku od nekoliko "rnigracionih vijekova" čitav bosanskohercegovački te- 

ren "snabdijeva" ijekavizmom. Današnji ikavski govori u Bosni: i Hercegovini 
uglavnom su i sami postali oazni, svedeni na uži prostor. Malo je terena koji 
su kompaktno ikavski, jer su oni razbijeni krupnijim ijekavskim nanosima, ta- 
ko da se postavlja pitanje da li su ijekavski govori oazni, ili su oazni ikavski, tj. 
da li su oaze ostaci, ili su novija, migraciona govorna pojava. 

Kad se radi o pisanoj tradiciji. Bosne, ikavizam je njezina tipična crta. 
Starobosanski jezik (da ga tako nazovemo) ikavski je; ikavizam je njegov pi- 
sani manir prema kojem se taj jezik (odnosno njegova pisana tradicija) pre- 
poznaje. Kako se desilo da ikavizam bude njegova značajna odlika, kad je ije- 
kavizam u vrijeme nastanka pisanih izvora u bosanskom jeziku (XVII-XIX 
vijek) već bio uznapredovao i praktično svuda okruživao ikavske govore? Da 
li su bosanske čafšije bile pretežno ikavske u odnosu na teren, koji je bio "pri- 
jelazan"? Na to pitanje ne bi se mogao dati sigurniji odgovor; čaršije jesu bi- 
le dijelom ikavske (one zapadnije), ali su bile i ijekavske (i to ne samo one 
istočnije). Ikavizam je kao pisani manir prevladavao i u onim ijekavskim sre- 
dinama (dijalekatski iskonski ijekavskim) kakvo je npr. Sarajevo. Radilo se, 
dakle, o jednom širem pisanom bosanskom maniru, vezanom sa tradicijom 
bosanske državnosti. Naime, jezgro srednjovjekovne bosanske države vazda 
je bilo u središtu šireg njezinoga prostora, a u njemu je upravo ikavizam bio 
izvorna dijalekatska crta. Prvobitna Bosna, to je Bosna u gornjem toku Bo- 
sne i Vrbasa, a tamo su i prvobitni ikavski govori. Kasnije širenje teritorije 
Bosne značilo je i širenje ne samo ikavizma kao bosanskoga pisanog manira 
već i širenje ijekavizma kao dijalekatske osobine, koja vazda i nije morala bi- 
ti donesena migracijama, već je ponegdje bivala i zatečena, starinačka odlika 
(kakav je slučaj npr. u istočnoj Bosni). Prema tome, ma koliko ikavizam 
predstavljao izvornu teritorijalnu odliku bosanske pisane riječi, ni ijekavizam 
u bosanskoj tradiciji nije samo istočnohercegovačka odlika. On je dijelom i 
iskonska bosanska osobina, mada su ikavski govori zahvatali veći dio prosto- 
ra nekadanje bosanske države, čije su se granice mijenjale. Tim mijenjanjem 
širio se (ili sužavao).A prostor ikavskoga pisanog manira; njegovoga kombini- 
ranja sa ijekavizmom kao osobinom koju su u bosanski jezik uglavnom dono- 
sile migracije, ali je on dijelom bio i izvorna bosanska odlika. 


Ikavizam u pisanom naslijeđu bosanskog jezika mogao je biti 
podržan i zapadnijim ikavizmom iz hrvatskih čakavskih govora, manirom. 
dalmatinske hrvatske tradicije. U dijalektologiji i dan-danas postoje 
naučne pretpostavke, da je Bosna bila čakavska sve do rijeka Bosne i Ne- 
retve, čak i do Drine. Dakle, radi se o jednoj zapadnijoj tradiciji (ikavskoj), 
koju je vremenom nadvladavala doseljenička, novoštokavska ijekavska tra- 
dicija. Kako je udio čakavskoga dijalekta u hrvatskom jeziku bivao sve ma- 
nji, tako je i ikavizam u bosanskom gubio pozicije i ostajao sve više na ni- 
vou starijeg, arhaičnoga pisanog manira, ili na nivou dijalekatske upotrebe. 


Ipak, ikavizam je ostavio tragove u savremenom bosanskom jeziku. Bosan- 
ski književni jezik odlikuju odstupanja od ijekavizama. U jeziku bošnjačkih 
pisaca fragmentarno će se javiti ikavizmi kao tradicionalne forme. U jeziku 
bošnjačkih pisaca alhamijado-literature npr. ikavizam je raširen manir. On 
je shvatan kao književnojezička osobina, prestižnija od ijekavizma, koji se 
tek kasnije širio, uslovljeno ne samo ekspanzijom novoštokavskih govora. 
'1o širenje uslovljeno je i nekim drugim okolnostima, naročito jezičkim re- 
formama u XIX vijeku, koje su prvobitno uzele ijekavicu kao jedini refleks 
književnog jezika Srba i Hrvata. Ikavizam kao bosanska osobina javlja se i 
u bošnjačkoj narodnoj književnosti, u narodnoj epici i lirici. Krajiška epika 
je praktično ikavska, a sa ikavskoga terena su gotovo svi najpoznatiji njezi- 
ni junaci: Mustaj-beg Lički, Tale Ličanin, braća Hrnjice. Hasanaginica je u 
svojim prvotnim verzijama bila ikavska, jer je motivski nastala na terenu 
ikavskom (Imotska Krajina), a sevdalinke su dijelom također ikavske, iako 
je njihovo težište ipak na ijekavskom terenu (Sarajevo se smatra centrom 
sevdalinke, mada dijalekatski nikad nije bilo ikavsko). 


55. BOSANSKI IJEKAVIZ 


PITANJE: Po čemu se bosanski ijekavizam razlikuje od hrvatskog i cr- 
nogorskog ijekavizma? 


ODGOVOR: Bosanski književni jezik naslijedio je istočnohercego- 
vačku ijekavštinu, koju je Vuk uzeo za osnovicu. srpskohrvatskog jezika, po- 
znatiju kao "južno narječje". Ta dosljedna vukovska ijekavština u sastavu 
zajedničkog srpskohrvatskog jezika upotrebljavala se samo na središnjem 
dijelu terena tog jezika, dakle na bosanskohercegovačkom prostoru. Kad se 
srpskohrvatski raspao, ona je i dalje ostala odlika bosanskohercegovačkog 
jezičkog naslijeđa, dakle i samog bosanskog jezika. Dogodilo se da je upra- 
vo bosanski najbolje sačuvao vukovski ijekavizam, odnosno istočnoherce- 
govačku ijekavicu, a širi razlozi za to mogli bi biti u slijedećem: 1. Teritori- 
jalna cjelovitost i bliskost sa samim istočnohercegovačkim govorima i šire- 
nje tih govora po čitavom bosanskohercegovačkom prostoru; 2. Istočna va- 
rijanta srpskohrvatskog jezika brzo nakon Vukove reforme odstupa od vu- 
kovskog ijekavizma i ide svojim "ekavskim putem", dok se ijekavizam za- 
padne varijante (tj. hrvatski ijekavizam) odvajao od dubrovačkog ijekavi- 
zma, koji se i sam donekle razlikuje od ijekavizma svog zaleđa (tj. od 
istočnohercegovačkog ijekavizma). 3. Crnogorski ijekavizam bi, izdvojen iz 
svoga jezičkog sistema, mogao da bude i najbliži vukovskom, ali mu to ne 

dopušta crnogorska staroštokavska akcentuacija, koja i tom samom ijeka- 
vizmu daje izvjestan staroštokavski pečat. 

I tako je teren bosanskog jezika imao lingvističke uslove da sačuva 
vukovski ijekavizam kao svoju književnu osobinu, što se stvarno i desilo. 
Na samom bosanskohercegovačkom prostoru treba ipak razlikovati tri 
vrste ijekavizama; jedan je ijekavizam u govoru bosanskih Srba (porije- 
klom istočnohercegovački ijekavizam), koji ne ulazi u bosanski jezik, već 
predstavlja govorno obilježje zapadne (bosanske) varijante srpskog jezi-_ 
ka. Drugi je ijekavizam u govoru bosanskih Hrvata, koji također ne spa- 
da u bosanski jezik već znači regionalno naslijeđe bosanskohercegovačke 
€podvarijante" hrvatskog jezika. Treći ijekavizam je onaj koji ulazi u sa- 
stav bosanskog jezika; to je ijekavizam u jeziku Bošnjaka; usmenom i pi- 
sanom. Taj bosanski ijekavizam odlikuje unutarnja razuđenost; u njemu 
se javlja razlika na planu govorne i pisane upotrebe. Naime, govorni ije- 
kavizmi znatnije odstupaju od vukovskih ijekavizama i njihov razvoj ide 
u pravcu jednosložene zamjene: ijeje: sjelo, bjćelo, sjeno i sl. što je npr. 
odlika samog sarajevskog govora (i starog i novog). U bosanskom 
književnom jeziku, (pisani) vukovski ijekavizam se dosljedno čuva: sije- 
lo, bijelo; sijeno. Ma koliko u bošnjačkim govorima imademo odstupanja 
od klasične ijekavštine, u bosanskom književnom jeziku ona prevladava. 
Takva klasična ijekavština čuva se na dijalekatskom nivou jedino u 
istočnoj Hercegovini i naročito u jugoistočnoj Bosni kod bošnjačkog sta- 
novništva na potezu od Sarajeva do Drine. To stanovništvo je u ovom bo- 
sanskom ratu doživjelo dosad najtragičniju sudbinu. Pokrenuto je sa svo- 
jih vjekovnih staništa kao žrtva najžešćih četničkih zločina. Tako npr. Ro- 
gatica (koja, po istraživanjima u okviru moje doktorske disertacije, pred- 
stavlja govorni centar vukovskog ijekavizma u bosanskom jeziku) potpu- 
no je izmijenila etničku sliku. Bošnjačko stanovništvo Rogatice i roga- 
tičkoga kraja ne živi više gdje je od starine živjelo, a izvorni bošnjački ije- 
kavizam tog stanovništva nepovratno je rasut po Bosni i po svijetu, kao 
pepeo mrtvih hindusa, da od njeg ni traga ne ostane. 


Po čemu se bosanski književni ijekavizam razlikuje od hrvatskog ije- 
kavizma? Po svojoj dosljednosti u vukovskoj zamjeni jata; u dugim slogovi- 
ma ije, u kratkim je, po malom broju odstupanja od toga pravila, dok je hr- 
vatski ijekavizam sa mnogo više odstupanja. Crnogorski ijekavizam (samim 
tim što je staroštokavski) uveliko je različit od bosanskoga. Bosanski ijeka- 
vizam u suštini je ijekavizam zastao "na pola puta" između istočnohercego- 
vačkog, odnosno jugoistočnobosanskog ijekavizma (pa i zapadnocrnogor- 
skog novoštokavskog) i onog zapadnijeg ijekavizma južnih migracionih go- 
vora, čije je teritorijalno uporište na bosanskohercegovačkom prostoru. TO 
je praktično "središnji ijekavizam" i baš uslijed te svoje središnje pozicije 

on čuva klasične reflekse, koje do dana današnjeg i u bosanskom nazivamo 
vukovskim. A to je (lingvistički preciznije rečeno) istočnohercegovačka i 
istočnobosanska ijekavština. 


56. ODNOS VUKA KARADŽIĆA 
PREMA BOSANSKOM JEZIKU 


PTEANJE: Jeli Vuk Karadžić priznavao bošnjačko jezičko naslijeđe? 

ODGOVOR: Vuk Karadžić je bio samouki filolog, reformator i gra- 
matičar, čija je ideja bila utvrđivanje zajedničkog jezika svih "Srba triju vje- 
ra, odnosno zakona: grčkog, rimskog i turskog". Za osnovu toga zajedničkog 
jezika uzeto je tzv. južno narječje, tj. istočnohercegovački novoštokavski di- 
jalekt, koji je imao najviše zajedničkih crta što su mogle poslužiti za kulturno 
i jezičko ujedinjenje južnoslavenskih naroda. To su osobine koje su se diljem 
Balkana po terenu prenosile, dugotrajnim migracijama iz istočnohercego- 
vačkog žarišta i zahvatale prostore na kojima su nekad bili drugi dijalekti (za- 
padnoštokavski, čakavski, ili kajkavski). Kao drugi značajan argument da se 
baš to južno narječje uzme za osnov zajedničkog jezika bio je jezik dubro- 
vačke renesansne književnosti, također novoštokavski (vrlo blizak istočno- 
hercegovačkom dijalekatskom zaleđu), koji je poslužio svojevrsnim mostom 
povezivanja "Srba grčkog i turskog zakona" sa "Srbima rimskog zakona". Je- 
zik naše narodne književnosti bio je isti taj novoštokavski istočnohercego- 
vački dijalekt, u formi novoštokavske folklorne koine, koji je spajao 
južnoslavenske etnose u jednu cjelinu. Zato je sve vrijeme svoga djelovanja 
Vuk bio sakupljač narodnih umotvorina, da bi ga potom naslijedila čitava 
plejada sakupljača, odnosno zapisivača, među kojima je, bio i sakupljač bo- 
šnjačkog narodnoga blaga Mehmed-beg Kapetanović Ljubušak. 

Vukova poznata (današnjom terminologijom rečeno "unitaristička"') 
krilatica "Srbi svi i svuda?" iz savremenog ugla posmatranja ne samo da je ne- 
naučna već bi se mogla smatrati i nacionalističkom. U XIX vijeku, međutim, 
ona to nije mogla biti, bila je u stvari nacionalna. To je vijek kad u Evropi 
prevladavaju snažne težnje za ujedinjavanjem, a u našim prilikama u to vri- 
jeme je najprestižnija ideja južnoslavenskog, odnosno "ilirskog" ujedinjenja, 
koja je na kulturnom planu oživotvorena Vukovom reformom i ilirskim po- 
kretom. Takvoj ideji služila je i koncepcija zajedničkog jezika, za čiju Osno- 
vu je uzeto ono narječje koje u lingvističkom smislu. sadrži najveći broj zaje- 
dničkih. štokavskih osobina, isto ono "narječje"? nazvano novoštokavska fol- 

klorna koine, svojevrstan narodnoknjiževni interdijalekt, na kojem je stvara- 
na i narodna književnost. Problem se, međutim, javlja tamo gdje se upotre- 
bljava naziv "Srbi"; jer Vuk "Srbima" smatra i "Srbe rimskoga?" i "Srbe tur- 
skog zakona", dakle i Hrvate i Bošnjake, primjenjujući jednostrani kriterij 
jezičke jednoobraznosti. Sve što je jezički "srpsko"? za Vuka je i nacionalno 
srpsko". TO, međutim, nije nikakva Vukova teorija ili izmišljotina. TO je 
odraz nivoa saznanja XIX vijeka i procesa koji su se tada u tim vremenima 
zbivali, što je sve uslovilo prestiž takve široko prihvaćene koncepcije. 

Samim tim što je Vuk u svojim radovima nerijetko spominjao i "Srbe 
turskoga zakona"', odnosno "naše muhamedovce", znači da je on imao u vidu 
bošnjačku nacionalnu i jezičku tradiciju i da se njome bavio, mada većim di- 
jelom posredno. Jezičku građu iz Bosne i Hercegovine njemu su dostavljali 
drugi sakupljači i saradnici, da bi je potom obrađivao i publikovao u svojim 
djelima; gramatikama, rječnicima, zbirkama narodnih umotvorina i sl. Vuk ni- 
kad nije upotrebljavao naziv bosanski jezik, kao ni naziv hrvatski jezik. Za nje- 
ga su sve naše jezičke tradicije bile "srpske", to je bio "srpski jezik", mada ije- 
kavski. Vukovo južno narječje" u stvari je istočnohercegovačko novoštokav- 
sko. On je smatrao da to narječje objedinjuje sva naša jezička naslijeđa u cje- 
linu zajedničkog srpskog jezika. Bio je svjestan kulturne i jezičke autentično- 
sti fmuhamedovaca" i nije se ustezao da te posebnosti istakne, ali je sve to 
činio u sklopu svoje koncepcije jezika "Srba svih triju vjerskih zakona". Nje- 
gova opća orijentacija je bila da prikupi što više jezičke građe i građe narodne 
književnosti, da predstavi svu njezinu raznovrsnost, mada ona pripada (po 
njegovoj tezi i uopće tezi toga vremena) jednom i jedinstvenom srpskom jezi- 
ku. Vuk je imao i jednu tipično nenaučnu (da kažemo "pučkolingvističku?") 
predstavu da je srpski jezik leksički najbogatiji među slavenskim jezicima. U 
prikupljačkom i reformatorskom poslu bio je suočen sa obilnom građom, ko- 
ja ga je i čisto kvantitativno impresionirala, a sve ga je to upućivalo i na takve 
jezičkoromantičarske zaključke. U tom smislu Vuka je zanimala i jezička 
građa iz Bosne; narodna epika i lirika, pripovijetke, poslovice; zagonetke. Na- 
ročito su ga privlačili turcizmi, prema kojima je ispoljavao veliku toleranciju. 
To kod Vuka nije bila nikakva nacionalna, ili politička tolerancija već poslje- 
dica njegove snažne filološke i reformatorske individualnosti. On je bio vrlo 
talentiran čovjek, sposoban da (na nivou naučne intuicije) osjetikako turcizmi 
predstavljaju veliko bogatstvo i prednost srpskog jezika u odnosu na druge 
"neturcizirane" slavenske jezike, da te riječi treba čuvati, sakupljati, zapisiva- 
ti. Zato njegov Srpski rječnik sadrži veliki broj turcizama. 

Vukov odnos prema suglasniku A na najbolji način pokazuje širinu i 
naučnost njegovoga pristupa kad je riječ o bošnjačkoj tradiciji. U početku 
je Vuk izostavljao to h, ponukan njegovim gubljenjem u govorima "Srba 
pravoslavaca" (naši navodnici), ali se kasnije korigirao. On vraća h u srps- 


ki jezik tamo gdje mu je po etimologiji mjesto, a kao argument navodi da 
se taj suglasnik dosljedno upotrebljava ne samo u dubrovačkom dijalektu i 
dubrovačkoj književnosti, već i u bosanskohercegovačkim čaršijama, u 
muhamedovskom narječju". 


Bilo je kod Vuka čak i idealističkih predstava o tom kako se u Bosni 
govori. I mada on (koliko je poznato) u Bosni nikad nije boravio (jer su ga 
u tome ometale političke prilike toga vremena), bio je sklon vjerovanju ka- 
ko srpski najljepše zvuči u govoru 'muhamedovaca". Znači da je, susrećući 
se sa Bošnjacima, kod njih osjetio onaj njihov "jezički merhamet" i (kao svi 
veliki ljudi) bio sklon da se zadivi, da pretjeruje u svojim impresijama, u 
ovom slučaju impresijama o fmuhamedovskom narječju". 

U "granicama svoga vremena Vuk nije mogao priznati postojanje ni 
hrvatskog ni bosanskog jezika, niti je ikad upotrijebio takve odrednice. Ali 
je zato poštivao osobenost jezičkih naslijeđa, isticao ih, pozivajući vazda na 
njihovo čuvanje i afirmaciju. Njegov odnos prema bošnjačkoj tradiciji više 
je nego tolerantan, tako da se Vuk Karadžić s punim pravom može smatra- 
ti i jednim od najznačajnijih imena u historiji bosanskog jezika: njegovom 
terminologijom parafrazirano, u historiji 'srpskog jezika turskoga zakona". 


57. JOŠ JEDNOM, TURCIZMI 
U BOSANSKOM JEZIKU 


PITANJE: Jesu li turcizmi zaista glavna odlika bosanskog jezika; da li 

bi taj jezik bez njih postojao? 

ODGOVOR: Turcizmi jesu najznačajnija osobina bosanskog jezika i 
on se ne može ni zamisliti bez tog svoga orijentalnog leksičkog sloja. U odno- 
su na turcizme često se ispoljavaju nerazumijevanja, jednostrano njihovo po- 
imanje, površno tumačenje. U osnovi toga je nedovoljna proučenost njihove 
stvarne prilagodljivosti, tj. sraslosti u tkivo bosanskog jezika. Turcizmi se 
uglavnom posmatraju iz dva, među sobom odveć razdvojena, suprotstavljena 
ugla: prvi je orijentalistički, koji se najviše drži tumačenja etimologije, IZVOr- 
nosti značenja i oblika riječi u matičnim (orijentalnim) jezicima, baveći se vi- 
še time kako ta riječ zvuči i šta znači u izvornom jeziku nego u samom jezZi- 
ku-primaocu. Na tom aspektu posmatranja insistiraju naši orijentalisti, koji 
uslijed svoje česte orijentalističke isključivosti te slabih predznanja o slaven- 
skim jezicima a i samom bosanskom, ne znaju suštinu problematike turciza- 
ma. Oni ne vladaju neopohodnim slavističkim predznanjima da bi se turci- 

zmima bavili sa naučnog aspekta, tj. sa aspekta njihove stvarne funkcionalno- 
sti u bosanskom jeziku. Drugi ugao promatranja je slavistički, gdje se turci- 
zmi smatraju stranim, neslavenskim jezičkim osobinama. Turcizmi se sa ta- 
kvog aspekta (bez dovoljno orijentalističke predspreme) tumače površno. 
Dakle, naši orijentalisti nemaju slavističke predspreme, a slavisti orijentali- 
stičke. Žrtvama takve neusklađenosti javljaju se upravo turcizmi. Rijetki su 
još uvijek oni pristupi turcizmima koji obavezno uzimaju u obzir i jedno i dru- 
go poimanje i koji se naučno utemeljeno njima bave. Tu se traže odgovori na 
suštinsko pitanje koliko su turcizmi organski srasli u tkivo jezika-primaoca i 
u čemu ga čine osobenim jezikom. Kad se radi o tom suštinskom pitanju tur- 
cizama u bosanskom, istraživanja su praktično tek pokrenuta. 


Kad se radi o turcizmima, posebnost bosanskog jezika nije u tome 
što turcizama u njemu ima mnogo, ni što su oni uglavnom sačuvali značenja 
iz turskog, arapskog ili perzijskog, već što oni jednom osobenom jezičkom 
gipkošću pokazuju visok stepen adaptiranosti u jeziku-primaocu. Oni, da- 
kle, u tom jeziku dobijaju novo ruho, prilagođeni slavenskom unutar- 
jezičkom okruženju, pa se više smatraju domaćim nego stranim riječima. A 
baš taj stepen adaptiranosti tih riječi bosanski jezik i čini bosanskim, pre- 
poznatljivim i originalnim u porodici slavenskih jezika. Za primjer bismo 
uzeli dva fragmenta iz knjige Sarajevski nekrologij Alije Nametka (za koju 
se s pravom može reći da je po jeziku "najbosanskija" od svih nama pozna- 
tih "bosanskih. knjiga"). U toj knjizi, šampanoj nedavno (godine 1994.) 
turcizmi pokazuju autentičnu sraslost sa ostalim odlikama bosanskog jezi- 
ka, što potvrđuju i ova sva odlomka (među bezbrojnim, kojim vrvi ova knji- 
ga, po svemu bosanska, odnosno bošnjačka): 


"Kao softa medrese i on se zatvarao u itićaf. Onda se, pričaju, podo- 
sta softa zatvaralo u itićafe u više džamija, a pred Bajram bi im ljudi dava- 
li sadekai-fitre, zećat. Jednom, kako je Burek bio i inače sitan, nekome se 
učini da nije dorastao da bi mu se mogao dati zećat. Tu je bio i Hadži Ha- 
fiz Mustafa efendija Ćorbadžija, pa će Bureku: Znaš li ti, mali, jesti? Znam. 
E može mu se dati zekat, zaključi Ćorbadžija glasno, a ljudi počeše i Bure- 
ku davati zekat i sadekai-fitre" (str. 37-38.). 


(Danas je ikrarila Samija - hanuma Arnautović ili po prvom mužu, 
Prijepoljčevka, naša kona, sestra Mustaj-bega Halilbašića. Mjesto nje će ići 
kao bedel Hadži Hafiz Smail efendija Fazlić, imam Čekrči-Muslihuddino- 
ve džamije. Ikrar je bio u Carevoj džamiji iza džume namaza. Hutbu je 
proučio i džumu klanjao Hafiz Ibrahim efendija Proho. Dok je čitao prije- 
vod hutbe, odnekle mi se tekst učinio vrlo poznat. A kad pročita posljednje 
dvije-tri rečenice, vidjeh da je to jedna od nekoliko hutbi koje je sastavio 
Ahmed efendija Selimović, knjižničar Gazi Husrevbegove biblioteke. On se, 

čini mi se, jedini u Sarajevu trudi i sobom sastavlja kratke i razgovijetne 
hutbe. Nisu Bog zna šta tematski, ali svaka mu čast kad se kao čovjek s ma- 
lom naobrazbom trudi i sastavlja hutbe, a ne prepisuje iz Pandžinih hutba 
i Hamzićevih vazova. " (str. 43-44.). 


Iz ova dva odlomka, uzeta "hakle" (jer ovakvih primjera kod Namet- 
ka je bezbroj) nameće nam se zaključak (ma koliko zvučao banalno i ličio 
na "otkrivanje Amerike"): bosanski jezik postoji kao nesumnjiv lingvistički 
fakt. Jedino je pitanje "gdje" se on i "kada" se upotrebljava i "ko" ga 1 fka- 
ko" upotrebljava. Alija Nametak npr. piše književnim jezikom. svoje sredi- 
ne i bošnjačkoga kulturnoga kruga, a ni zehre u tom jeziku nema vješ- 
tačkog, isforsiranog; sve je u punom skladu sa ambijentom o kojem se piše, 
sa mislima koje se iznose, to je jezik koji postoji kao kultivirani književni 
model. Samo je pitanje koliko se taj bosanski književni jezik u vrijeme po- 
stojanja srpskohrvatskog jezika "neutralizirao", razvodnjavao, potiskivao u 
stranu sa argumentacijom o tobožnjoj njegovoj regionalnosti (mnoge nje- 
gove historijski naslijeđene odlike proglašavane su provincijalnim, a kad je 
o turcizmima riječ i "tuđicama"). Sami turcizmi u bosanskom su toliko au- 
tentični i u svoje izvorno bosansko ruho odjeveni, da se tom jeziku moraju 
priznati svi kvaliteti izgrađenoga književnog jezika, sposobnog da iskaže i_ 
najtananije značenjske finese. 


Šta bi taj jezik bio (ako bi bio), da li bi uopće bosanskog jezika bilo 
bez turcizama, veliko je pitanje, mada laički postavljeno. Zato smo slobo- 
dni da na njega u laičkom duhu i odgovorimo: bosanskog jezika nema bez 
turcizama. TO su u stvari aktivni turcizmi, adaptirani turcizmi, koji na svoj 
način. djeluju i na okolne jezičke osobine. Oni do izvjesne mjere i te osobi- 
ne sebi prilagođavaju. Ne samo da se adaptiraju jeziku-primaocu već na 
njega i djeluju; on se i sam u ponečem tim turcizmima prilagođava. Dokaz 
tome su brojne frazeologije u bosanskom, pri čemu su turcizmi uporišni di- 
jelovi na kojima se one grade (frazeologije tipa zatvarati u itićaf, davati 
zećat, proučiti hutbu; klanjati džumu itd.). 


Mada bosanskog jezika nema bez turcizama, to je ipak metaforička 
tvrdnja. I da nema turcizama (zanemarujući čak i sve historijske okolnosti 
čija su posljedica i sami turcizmi), bosanskog jezika bi i tada "bilo". Jer bo- 
šnjačka jezička tradicija od ranog srednjeg vijeka naovamo, to je ipak tra- 
dicija i ona ima pravo na svoj naziv i nacionalno određenje, jednako kao što 
pravo na to imaju srpska i hrvatska, pa i crnogorska tradicija. 

58. "IDEJA" BOSANSKOG JEZIKA 


PITANJE: Da lije "ideja" bosanskog jezika (odnosno teza o njegovom 
postojanju) sama po sebi "separatistička", a u okvirima Bosne i Her- 
cegovine "unitaristička"', pa čak i "nacionalistička "? 

ODGOVOR: Najprije valja pokušati razumjeti uzroke i okolnosti što 
su uticali da se bosanski do najnovijeg vremena ne priznaje, a u literaturi ako 
se i spominje, obavezno ograđuje navodnicima. Otkuda, iz kojih historijskih 
dubina potiče ta tabu-tema bosanskog jezika, šta se to desilo s njim da vije- 
kovima postoji, a bude nepriznat? Ništa osobito nije se desilo i nikakva na- 
ročita tajnovitost nije ga pratila. Sve u stvari savršeno odgovara riašoj balkan- 
skoj historiji i ovdašnjem kulturnome mentalitetu. Ne umijemo, nećemo, ili 
ne smijemo prepoznati vlastite vrijednosti, sve dotle dok nam ih politika ne 
razotkrije, dok te vrijednosti ne zatrebaju toj politici. U tome i jeste taj naš 
žalosni (po nas kobni) balkanski sindrom, ona naša objektivna inferiornost u 
odnosu na druge. Naše naslijeđene vrijednosti ne mogu se afirmirati kroz in- 
stitucije van politike, bez njezinoga presudnog uticaja.Tako se dešava i sa bo- 
sanskim jezikom. 


Bosanski jezik je lingvistički i kulturnohistorijski fakt o kojem se ne 
može sporiti. Tek u najnovije vrijeme on je priznat kao takav, mada s tim 
treba biti vrlo oprezan, jer sve zavisi od političke hirovitosti, a ne od naučne 
utemeljenosti. Taj jezik morao je sačekati da se dogode krupne promjene u 
političkim odnosima, da bi mu se skinuli navodnici i priznalo mu se pravo 
na postojanje. Zar nešto što postoji (već samim. tim što postoji) nema pra- 
vo na to da postoji? Skloni smo povjerovati kako je ta formulacija "pravo 
na postojanje" u stvari specifično balkanska i da nigdje na drugome mjestu 
i nije mogla da se pojavi. Političko priznavanje neke kulturnohistorijske po- 
jave samo je političko i ono ne znači da su time ukinute i sve one vjekovne 
zabrane u našim glavama i shvatanjima, da su prevladana neznanja i pre- 
drasude. Zato nije nimalo čudno (u Predgovoru ove knjige spomenuta) re- 
akcija onog tehničkog intelektualca i svjetskog čovjeka, za kojeg i sam po- 
men bosanskog jezika znači atak na njega i njegova dotadanja znanja. Za 
takvu reakciju najgore je što se ne može niko okriviti; ni pojedinac, ni druš- 
tvo, ni institucija, već je sve to isprepleteno, zbir krivaca", skup naših ne- 
znanja kojih nismo svjesni. Možda je uovom slučaju najveći "krivac" baš taj 
jezik, koji je smogao lingvističke snage i kuraži da opstane, unatoč za njega 
gluhim vremenima, dok je životario u zapećku, nepriznat i "neshvaćen". 
Zbog te povijesne inercije, zbog naših prozračnih znanja o samima sebi, na- 
ma se sada kosa diže čak i od spomena nekog "novoga" pojma, pri čemu 
(da ironija bude veća) okrivljujemo politiku da je taj pojam izmislila, a ne 

krivimo je za njezinu stvarnu krivicu; što ga je zabranjivala, zataškivala. A 
kad je došlo vrijeme da se prizna, onda takvo priznavanje nas intelektualce 
zatiče nespremne da se pomirimo sa naučnim faktima. U kakvim se mi sve 
spoznajnim jamama nalazimo, čekajući da nam politika pruži ruke spasa, 
izvuče nas iz njih, nauči nas nekim elementarnim znanjima? Tim znanjima 
smo "mi intelektualci" bili pozvani da naučimo samu tu politiku, ma. koli- 
ko ona u svoje dogmatsko vrijeme bila kruta, tendenciozna, ma, koliko ide- 
ologizirana ta politika bila. 

Dakle, "ideja"! bosanskog jezika još uvijek u našoj svijesti može da 
postoji samo kao "ideja" i ona se doživljava kao vještačko forsiranje, tež- 
nja ka stvaranju nečeg što ne postoji, što treba "izmisliti". Na dosta mje- 
sta u ovoj knjizi argumentirali smo historijsku utemeljenost bosanskog je- 
zika i njegove lingvističke odlike (da ne ponavljamo). Zašto se "ideja" bo- 
sanskog jezika (i gdje) doživljava samo kao ideja, tj. koje kulturne i naci- 
onalne sredine još nikako ne mogu da se pomire sa njegovim postoja- 
njem? Prije svega, bosanski Srbi (mislimo na. njihovo političko javno 
mnjenje) najžešći su protivnici bosanskog jezika, a dobrim dijelom i srbi- 
janski Srbi, zapravo ne oni sami već njihova politika i politizirana nauka. 
Sve je to vezano s našim stočarskim predstavama o historiji i kulturi, gu- 
slarsko-mitološkim uprošćavanjima nacionalne tradicije srpskog, odno- 
sno srpskohrvatskog jezika. Sve se to dešava zbog nerazumijevanja razli- 
ka među teritorijalnim i nacionalnim aspektom. razvoja, pa se sad bosan- 
ski doživljava kao politička tvorevina, a ne kao historijsko naslijeđe koje 
je politika dugo vremena negirala. 

Tradicija srpskohrvatskog jezika (duga više od jednog vijeka) ostavi- 
la je u našim glavama svijest o zajedničkom jezičkom porijeklu i pripadno- 
sti, tako da mi danas svako priznavanje jezika (koji nikad nije prestajao da 
postoji) doživljavamo kao politički čin, a ne kao čin oslobađanja od poli- 
tičkih pritisaka, mada je to oslobađanje i samo potpomognuto (novom) po- 
litikom koja ističe drukčije političke parole. Tako i u slučaju bosanskog, ovo 
što nam se dešava predstavljalo je pogodan trenutak da se taj jezik napo- 
kon ozvaniči. 

Problem se, međutim, javlja tamo gdje ga po prirodi stvari ne bi tre- 
balo biti. I to je opet ona naša balkanska usud da stvaramo probleme ta- 
mo gdje ih nema. A taj "problem" ogleda se u slijedećem: "ideja" bosan- 
skog jezika zvuči kao separatistička (i tako se uglavnom doživljava), bez 
obzira što su se srpski i hrvatski jezik "zakonski razveli" i što je sve manje 
zagovornika očuvanja srpskohrvatskog jezika. Pri takvom separatističkom 
poimanju ideje bosanskog jezika (uglavnom iz neznanja, ali i iz tendenci- 
oznog prešutkivanja znanja) zaboravlja se na njegovu suštinsku odliku 


130 { Dževad Jahić 


otvorenosti. Taj jezik, kao samonikla lingvistička tvorevina, nije inlao uslo- 
va da bude zatvoren (čak i zanemarujući lingvistički askiom da sujezici po 
svojoj prirodi otvoreni, a ne zatvoreni). On je imao sve uvjete da bude 
otvoren prema srpskom i prema hrvatskom jeziku, što je vazda i bio, čak i 
za vrijeme svog "nepostojanja". Ali. ta njegova. suštinska osobina ne znači 
da on nije autentičan. jezik, da je politički (odnosno. "separatistički"') 
iskonstruiran, Po takvoj logici svi jezici na našem prostoru su politička 
izmišljotina. Tim načinom razmišljanja mi sami sebe negiramo; moramo 
napokon postati svjesni te naše "samoubilačke logike". Priznajmo sebi 
svoje vrijednosti, pa tek onda očekujmo da nas i drugi priznaju. A kod nas 
je okrenuto naopako: dok nam drugi o nama ne otvore oči, škiljimo pos- 
pani kroz naše zamagljene balkanske mrene. 


Ideja bosanskog jezika, doživljava se u Bosni i Hercegovini, kao 
državi, i "unitaristički"; da se i bosanskim Srbima i Hrvatima želi nametnu- 
ti jezička pripadnost koju oni ne osjećaju i ne priznaju već je uglavnom od- 
bacuju. Postavlja se pitanje zvaničnog jezika. države Bosne i Hercegovine i 
pitanje ima li uslova da tu ulogu preuzme bosanski jezik. Naš odgovor bi bio 
da tih uslova nema; ne zato što to nije književni jezik "lingvistički ravnopra- 
van" sa srpskim i hrvatskim (jer on tojeste) već što on nije ravnopravan u je- 
dnom drugom smislu. To nije zvanični jezik čitave Bosne i Hercegovine ni 
državni jezik u smislu njegovog dosljednoga geografsko-komunikacionoga 
rasprostiranja. To je jezik jednog naroda u Bosni, jezik Bošnjaka, dok bosan- 
ski Srbi govore (donekle "bosniziranim") srpskim, a bosanski Hrvati hrvat- 
skim jezikom njegove "bosanske podvarijante". Slučajevi da se bosanski Sr- 
bi ili bosanski Hrvati osjećaju Bosancima, sebe nazivajući i "Bošnjacima" (u 
regionalnom smislu, naravno), a tako i bosanski jezik doživljavaju kao svoj 
maternji, odveć su rijetki da bi se mogli uzimati kao pravilo. 


Zašto se onda "ideja" bosanskog jezika na prostorima bivše Jugosla- 
vije doživljava kao "separatistička", a u granicama Bosne i Hercegovine 
kao 'unitaristička", pa čak i "nacionalistička"? Uzroci su u našim dubokim 
protivurječnostima, odslikanim u našem primitivno-balkanskom odnosu 
prema porijeklu Bošnjaka kao naroda i historiji tog naroda, prema islamu 
kao religiji i nastavljaču bošnjačke samobitnosti. Sve je to uslovljeno našim. 
neznanjima o Bošnjacima kao narodu. Priznavanje bosanskog jezika kao 
zakonomjerne kulturnohistorijske pojave znači samim tim političko prizna- 
vanje i bošnjačkog naroda kao također zakonomjerne pojave. fNacionali- 
stički? će nam zvučati "ideja"? bosanskog jezika (odnosno biti samo ideja) 
sve dotle dok nam "nacionalistički? u našem mitološki začaranom uhu bu- 
de zvučala i sama "ideja" postojanja naroda. Sve dok budemo negirali, ne 
shvatali i ne poznavali jedni druge, ideje naših jezika ostat će za nas samo 
ideje, obojene raznoraznim političkim bojama i terminima. Svemu tome 

žrtva će biti vlastita kultura i idenitet, ne samo bošnjački i bosanski već i svi 
naši južnoslavenski i uopće balkanski nacionalni i jezički identiteti. 


PITANJE:Može li se bošnjački narod smatrati narodom bez svoga bo- 
sanskog jezika? 


ODGOVOR: Ni jedan narod u savremenom smislu riječi ne može se 
smatrati narodom, niti ga drugi mogu smatrati narodom, bez njegovih neo- 
phodnih kulturnohistorijskih svojstava, među kojima je jezik najznačajniji. U 
jeziku naroda sačuvano je sve što taj narod kroz historiju prati, što ga čini na- 
rodom, njegove osobenosti i zajedničke crte s drugim nacijama, ne samo du- 
hovne, već i cjelokupan njegov nacionalni imidž. Po tom svome jeziku narod 
se prepoznaje u odnosu na druge narode, nesrodne ili srodne. Taj njegov je- 
zik služi kao najpouzdanija identifikacija, nacionalna "osobna karta". Dok 
ima jezika, ima i naroda. Kad umire jezik, umire i narod. Nema naroda bez 
jezika, niti jezika bez naroda (izuzev vještačkih. jezika, npr. esperanta, koji je 
internacionalni i koji nema svoga naroda"). Sve te poznate krilatice na svoj 
poseban, balkanski, način tiču se i naših naroda i njihovih. jezika. 


Bošnjačkom narodu dugo vremena je osporavan njegov jezik, ne zbog 
samog bosanskog jezika kao lingvističke realnosti već zbog samog tog naro- 
da kao historijske realnosti; tom narodu se u stvari negirao njegov identitet. 
Zbog složenosti formiranja južnoslavenskih naroda, onog specifično balkan- 
skog spoja između religioznih razlika i jezičke srodnosti, kod nas su se, baš 
na primjeru bosanskog jezika i bošnjačkog naroda, otkrivala naša neznanja 
o nama samima, političke stranputice i laička tumačenja. onih od kojih se 
stručnost, odnosno kompetentnost očekivala. "Bošnjački narod (tačnije mu- 
slimanski) nema svoga jezika, jer jezik kojim se služi je srpskohrvatski, srps- 
ki ili hrvatski. Dakle, muslimani su u stvari ili Srbi ili Hrvati koji su primili 
islam". Tako otprilike glasi ona naša uobičajena ispolitizirana i nenaučna 
tvrdnja o porijeklu Bošnjaka i njihovoj jezičkoj pripadnosti. U sklopu te te- 
ze, bošnjački narod je dugo vremena "historijski šutio" i sam katkad vjeru- 
jući u nju, pri čemu mu se nametao lažni 'oreol krivnje" zbog porijekla i 
kompleks niže vrijednosti u odnosu. na formirane, "prave narode". Tako je 
Bošnjacima i kroz tobožnje nepostojanje njihovog jezika naturana povijesna 
sumnja u sebe, jer je teško bilo odupirati se tim jednostranim tvrdnjama 
(naučno nezasnovanim, ali zato politički dobro potkovanim) da se zaista 

nema svoga jezika. Jer taj jezik kojim Bošnjaci govore i pišu nije ništa dru- 

go nego "jezik Srba i Hrvata"', odnosno "jezik Srba" ili "jezik Hrvata", pa 
prema tome Bošnjaci se ine mogu smatrati ravnopravnim narodom; oni su, 

zapravo, "religiozna grupa" unutar srpskog, odnosno hrvatskog naroda. Na 

primjeru bošnjačkoga porijekla (za čije odgovarajuće naučno poimanje tre- 

ba uključiti više mozga ne prizivajući u pomoć politiku) otkrivale su se usko- 

sti mozgova raznih kvazinaučnika i autoriteta, koji su, zbog svoje misaone 

lijenosti i ispolitiziranosti, čitavom jednom narodu oduzimali pravo na po- 

stojanje, pa čak i pravo na njegov rođeni jezik. 

Ne može, dakle, biti govora o bošnjačkom narodu kao narodu bez 
njegovoga bosanskog jezika. Taj narod kroz svoju historiju nije nikad preki- 
dao Kulturni razvoj južnoslavenskog etničkoga tipa, bez obzira što njegovo 
naslijeđe odlikuje snažna orijentalna komponenta. Ona je bivala tako jaka. 
da se činilo kako će na kraju ipak dovesti u pitanje slavenski kulturni konti- 
nuitet bošnjačkog etnosa. To se, međutim, nije desilo. Bošnjaci se kao narod 
(sa sviješću. o sebi i pripadnosti Bosni) nisu sasma gubili u maglama histori- 
je. Uspijevali su očuvati svijest o slavenskim korijenima i orijentalnoj kultur- 
noj nadgradnji. Sačuvano je saznanje o bosanskoj autohtonosti, pri čemu je 
islam od tog saznanja štošta i razgrađivao, ali. ga je činio i kompleksnijim, 
autentičnijim. Bošnjaci se kroz svoju prošlost nikad nisu kolebali u pripa- 
dnosti širem slavenskom etnosu, niti su dolazili u ozbiljnije kušnje da sebe 
smatraju "Turcima". Poznato je da su oni prave Jurke u Bosni i nazivom 
odvajali od sebe, sloveći ih "Turkušama". Drugi su ih, međutim, uporno, po- 
drugljivo i primitivno nazivali "Turcima", što i danas čine, zadojeni svojom 
guslarsko-stočarskom (dinarskom) mitologijom, lišenom svakog naučnog 
osnova. Ali, u tom očuvanju svijesti o povijesnim korijenima, odnos prema 
islamu. i orijentalnoj kulturi nikad se nije negirao. On je značajna crta bo- 
šnjačke individualnosti, ako ne i najznačajnija, u smislu odnosa prema bli- 
skim narodima na Balkanu. Bogatstvo orijentalnog naslijeđa u Bosni najbo- 
lje govori koliko je islam, kao:treća religija na Balkanu, poslužio nastav= 
ljačem bošnjačke etničke posebnosti začete još u bogomilsko doba. 


Ima, međutim, u bošnjačkoj nacionalnoj svijesti i nekih praznina, da 
ne kažemo konfliktnosti, o kojima će u knjizi biti i podrobnije rečeno. Za 
ovu priliku reći ćemo da se te protivurječnosti javljaju upravo u onom spo- 
ju gdje se sastavljaju te dvije naslijeđene odrednice u historiji Bošnjaka, sla- 
venska i orijentalna. U vezi sa jezikom, dugo vremena se lutalo u spoznaja- 
ma o svom kulturnom biću, pri čemu su se forsirali orijentalni jezici, a do- 
maći jezik potiskivao u stranu. Islam je bio duhovna snaga koja je donekle 
razvodnjavala i slabila bošnjačku nacionalnu. svijest u smislu pripadnosti 
slavenskim etničko-jezičkim korijenima. Kur'an kao nezamjenjivo štivo do 
izvjesne mjere je uspavljivao bošnjačku. svijest o pripadnosti Bosni, tu svi- 

jest upućujući ka islamskim izvorima, ka jednoj internacionalnoj duhovnoj 
pripadnosti, koja ima malo sluha za regionalizam kulture i duhovnosti, jer 
teži općim, natprostornim i nadvremenskim smislovima i ciljevima islama. 
Ipak, Bošnjaci su odoljeli kušnjama da se u svojoj duhovnoj pripadnosti 
islamu ne odrode i ne izgube kao etnička mrvica u masi islamskih naroda. 
To su uspjeli ne zato što su tome svjesno i organizirano težili (mada je i to- 
ga u nekom smislu bilo) i što su nacionalno vazda bili na pravom. putu 
(možda su većim dijelom bili na "krivom putu"), već zbog tog što su kon- 
kretne historijske prilike to omogućavale, odnosno uslovile. 


Bošnjačkom narodu "oduzeti" njegov bosanski jezik značilo bi lišiti ga 
onog osnovnog što ga čini narodom, osporiti mu. njegovo prvo na postojanje 
i negirati mu vjekovnu utemeljenost. Značilo bi identitet toga naroda jedno- 
strano vezivati za islam i proglasiti ga "religioznom grupom" unutar nekog 
od južnoslavenskih naroda, što bi bio ortodoksno nenaučan pristup, zapravo 
jedna politička koncepcija, kojanema mnogo zajedničkog sa historijskom. re- 
alnošću. Bošnjački narod ima svoj jezik ne stoga što ga on kao narod "mora 
imati" (da bi zbilja bio narod) već zato što ga je naprosto vazda imao i što taj 
jezik nije ni od koga uzet ni pozajmljen i što to nije ničiji jezik već njegov, bo- 
šnjački. Druga je stvar što se on kroz historiju nazivao ovako ili onako, ili se 
nije nikako nazivao. Sve su to političke krivulje kroz koje je Balkan proho- 
dio, pa i danas se s teškoćom probija kroz šikare naših zabluda i neznanja, 
opterećen složenim naslijeđem i neslavnom sudbinom "centralne periferije" 
u Evropi. Politika tim naslijeđem i balkanskom usudi pragmatski vješto ma- 
nipulira, mada tu nema neke velike mudrosti. Ta politika, na žalost, ima do- 
voljno pameti da shvati kako je to manipuliranje razlikama najpogodnije 
sredstvo osvajanja i održavanja vlasti, kao i monopola na držanje nauke pod 
svojom kontrolom (cenzurirane naučne misli, koja kod nas na Balkanu kat- 
kad tako otužno, politički tendenciozno, u stvari nenaučno, Zvuči). 


Da li bi Bošnjaci bili smatrani narodom ako bi im se ponovo uspio 
nametnuti "lingvistički fakt? da oni "nemaju svog jezika" već da govore 
srpskim ili. hrvatskim, u zavisnosti od njihove "nacionalne pripadnosti", 
odnosno "opredijeljenosti"? Takav način razmišljanja (tj. takvo pitanje) 
proizlazi iz teze da su Bošnjaci narod samo zato što su porijeklom musli- 
mani i da je islam jedino obilježje koje ih čini narodom. U historiji, svaki 
narod kroz svoj razvoj postaje narod; najprije to biva. neka manje ili više iz- 
dvojena grupa, pa onda etnos, pa narod ili nacija, politički i kulturno orga- 
nizirana samosvojna cjelina. Bošnjački etnos puno je stariji od islama na 
Balkanu. Genetski kad se ide dublje u etničku prošlost, stariji je i od samog 
islama, pa ga prema tome ne treba vezivati samo za islam. Jezik je drevna 
pojava, sa svojim dugim i postupnim razvitkom. U tom razviku nema ni 
skokova ni padova, nema manipuliranja ni falsifikata. Jezik je najpouzda- 

niji svjedok onog što se s narodom. dešava. Jezik kroz historiju jedini ne 
laže, prema tome on je narodna tekovina od prvorazrednog značaja. Jezik, 
to je sam narod, dotle bismo došli, do takve konstatacije, koja je (u prošlo- 
sti i lingvistici) utemeljena i istinita, ma koliko zvučala pretjerano i hiperlin- 
gvistički. Narodna poslovica kaže: "Ako laže koza, ne laže rog". To se može 
primijeniti na odnos između historije i jezika, tačnije između političke hi- 
storije i jezika (jer je naša balkanska historija u stvari više politička histori- 
ja nego historija). Dakle, ako "laže" ta historija, ne laže jezik, kao neiz- 
bježan pratilac i očevidac te historije. Bošnjaci nisu narod što ih je islam 
učinio narodom već narod kojega je islam još više diferencirao u odnosu na 
hrišćanske "sunarodnjake". Bošnjaci su narod zato što su na Balkanu poni- 
kli, tu se začelo sjeme teg etnosa. Prve klice njegove su pohranjene u jeZi- 
ku, onom osnovnom po čemu se etnička grupa prepoznaje i diferencira, po 
čemu zaista postoji i ima uslove da kroz vrijeme opstane. Bosanski jezik 
kao organska tvorevina stariji je od procesa primanja islama i neovisno od 
toga što je islam tom jeziku dao poseban pečat, osobito u formi bosanskih 
turcizama. Narod koji ima svoju državu, jezik, religiju, svoju književnost i 
umjetnost, porijeklo i historiju, to je zaista narod. Narod i njegov jezik nisu 
zatvorene povijesne kategorije već pojave formirane u stalnim vezama sa 
drugim, pri čemu se primaju uticaji, ali se također utiče i na druge. 


Bošnjaci imaju jezik koji je zaista njihov. Mada ovo zvuči kao tauto- 
logija (suvišna igra riječima), u balkanskim uslovima to na žalost nije. Tu bi- 
smo mudru konstataciju mogli (u ironičnom tonu) prevesti ("Žednu preko 
vode") ovako: "Bijelo je - bijelo", tj. dokazivati ono što se samo po sebi po- 
drazumijeva, što je već odavno "dokazano". Naša je balkanska sudbina da 
jedni drugima stalno moramo dokazivati - dokazano. To je ta naša "balkan- 
ska tautologija". Ni po jada (što narod kaže) kad bismo bar uspjeli dokaza- 
ti. Mi na Balkanu jedni drugima dokazujemo dokazano, ali bez uspjeha. 
Dokazano se ovdje, na žalost, često ne može dokazati. Tako je i sa Bošnja- 
cima i bosanskim jezikom. To je:taj naš fenomen. Bošnjaci u svojoj duhov- 
nosti imaju islam kao religiju, ali ona nije u tolikoj mjeri genetska za taj na- 
rod kakav je slučaj sa njegovim jezikom. Tim bosanskim jezikom govore i 
pišu samo Bošnjaci (i "poneki Bosanac"), Islam je u kulturnim temeljima 
Bošnjaka kao naroda, ali to ne znači da su svi Bošnjaci vjernici - muslima- 
ni, kao što npr. znači da svi Bošnjaci govore bosanskim jezikom. Islam. je 
velika svjetska religija, a bosanski je samo jedan mali jezik iz porodice sla- 
venskih jezika, lingvističko nedonošče čija je matica Bosna, a tvorac - bo- 
šnjački narod. 

60. ZAPOSTAVLJANJE 
BOŠNJAČKE KNJIŽEVNOSTI 
I BOSANSKOG JEZIKA U ŠKOLI 


PITANJE: Zašto je naša škola godinama zanemarivala bošnjačku 
književnost i bosanski jezik? 


ODGOVOR: Duboki su korijeni naših balkanskih predrasuda o sa- 
mima sebi. Taj fenomen ovoprostorne nespoznaje o svom historijskom biću 
na žalost je i sam povijesno uslovljen. Otkuda takva jedna pojava prešutki- 
vanja vlastitih vrijednosti u ime ideje i politike i je li ona zbilja specifično 
balkanska? Zadatak je ljudskog uma da prodre do uzroka, jer na površini 
sve izgleda haotično, a u dubini je zakonomjernost, kako bi rekao njemački 
pjesnik Rajner Marija Rilke. Um treba da pronikne u uzroke pojavi, ali ot- 
krije i uzroke neznanja o sebi, ne bi li se izvukle pouke i krenulo naprijed. 
U tom stremljenju čovjek bi, možda, mogao izbjeći da ponavlja iste grješke, 
ili bar da ih ne pravi na isti način. Jer u prirodi uma čovjekovog je da 
posrće, da mu ponestaje daha, savladava ga vlastito mrtvilo i on se gubi, po- 
stajući bespomoćan tamo gdje nas njegova bespomoćnost začuđuje. 


Da pođemo od bošnjačke književnosti i njezinoga prešutkivanja u 
nastavnim programima naših škola. Kojim se to višim interesima rukovodi- 
lo i kakvim ciljevima stremilo, kojoj sve ograničenosti, neznanju i gluposti 
robovalo, da za takvu jednu književnost i njezina značajna dostignuća ne 
saznaju čitave generacije? Koje su to više društvene sile djelovale i uspije- 
vale nametati svoju psihologiju zataškivanja, u ime kakvih to "viših intere- 
sa"'? Kako se moglo desiti da generacije učenika i studenata u Bosni i Her- 
cegovini nikad i ne čuju za jednog Musu Ćazima Ćatića, ili Ziju Dizdare- 
vića, za pisce sa svoga kućnoga praga (iz svoje avlije, mahale i čaršije), a da 
u isto vrijeme znadu (i dobro je da znadu} za Milovana Glišića (Glava 
šećera), Lazu Lazarevića (Sve će to narod pozlatiti), Radoja Domanovića 
(Mrtvo more), Đuru Jakšića (Otadžbina), Ivana Mažuranića (Smrt Smail- 
-age Čengića), Augusta Šenou (Prosjak Luka) itd, itd.? Je li to zbilja samo 
balkanska pojava da budu zaobiđeni pisci viši po svojim literarnim vrije- 
dnostima od onih "nezaobiđenih"? Ko je ove druge na račun prvih (kvali- 
tetnijih) forsirao i sučeg je ove prve nepravedno zapostavljao? Da li samo 
zato što su "muslimanski pisci"', pisci nepriznatog naroda, pa prema tome 
(po toj logici) i oni sami su svrstani u "nepriznate?"? Bilo je "pametnije" te 
pisce držati u zapećku, prepustiti ih zaboravu prije nego ih se neko i sjeti. 
A baš to se sa njima nije smjelo desiti, jer su literarno ostavili neizbirisiv 

trag. Najčešće smo skloni za sve to okriviti komuniste i njihovu nedoraslost 
za "finije stvari"! kakva je literatura. Zatim smo okrivljavali onaj pritajeni 
srbofilski šovinizam, koji se znao tako lukavo preodjenuti i sebe predstavi- 
ti maltene kao neku općeprihvaćenu marksističku doktrinu. A najmanje 
smo bili skloni odgovore i krivce tražiti tamo gdje bismo ih mogli najprije i 
naći; u našoj balkanskoj stočarskoj nedoraslosti i primitivizmu, gdje su ta- 
ko teško do izražaja dolazili pisci iz redova nepriznatih naroda. Pošto su ti 
naši pisci bili autentični. stvaraoci, tim našim raznim nesposobnjakovićima 
na vlasti (mislimo pri tom i na "naučnu vlast"), takvi pisci odveć su ličili na 
nešto "muslimansko", na nešto "vjersko? (prema tome sumnjivo i opasno 
po marksizam). Ti naši ideolozi raznih nivoa u hijerarhiji komunističke vla- 
sti (zbog svoje neškolovanosti, skučenog općeg obrazovanja i nedostatka 
prirodno razvijenog uma) bošnjačku književnost su, ako bi im štošta od to- 
ga i došlo pod cenzursku ruku, dovodili u odveć tijesnu vezu sa islamom. 
Oni ne samo da nisu htjeli već nisu bili ni sposobni da razlikuju vjeru od na- 
rodne kulture, tradiciju i porijeklo od islamskog učenja na Balkanu. Sve je 
to za njih bilo u jednoj vreći, jednako mutno i sumnjivo, pa je bilo najlakše 
te pisce i tu književnost držati na distanci, biti oprezan prema njojzi. I tako 
se u dačkim glavicama (ni krivim ni dužnim) izlegao kompleks, dubok, te- 
ško izlječiv, kompleks niže (nacionalne) vrijednosti. Uzet ćemo samo jedan 
upečatljiv primjer iz narodne književnosti. Te naše generacije u nastavi ni- 
kad nisu ni čule za sevdalinku, to je bila pjesma "pod feredžom", baš kao i 
jezik na kojem je pjevana. Kao da je ona po svojim dometima pripadala sa- 
mo uskom krugu porodičnog života, te nije mogla u svijet iz naših avlija, 
najdalje do sokaka i nazad. A istoj toj narodnoj ljubavnoj pjesmi divila se 
kulturna Evropa, čudom se čudeći narodu koji može sebi dopustiti da se ta- 
ko odnosi prema svojim dostignućima visoke umjetničke vrijednosti. Pose- 
bna priča je sa narodnom epikom, tragikomično indikativna za našu stočar- 
sko-guslarsku psihologiju i mentalitet. Ciklus o Kosovu i kosovskim junaci- 
ma, hajducima i krvolocima, mit o pobjedi sagrađen na temeljima historij- 
skog fakta jednoga poraza, pa onda ono primitivno miješanje u tim ciklusi- 
ma pojma "turski" i pojma "islamski", sa pojmom "muslimanski", tj. bo- 
snječki i sl. S druge strane, apsolutno prešutkivanje Alije Đerzeleza, Mu- 
staj-bega Ličkog, braće Hrnjica, Taleta Ličanina. A kad je riječ o pisanoj 
bošnjačkoj književnosti, upečatljiv je slučaj sa najvećim bošnjačkim piscem 
Mešom Selimovićem, kojeg su, uz njegov "pristanak" još za života prekrsti- 
li u srpskog pisca", pa tek onda mu priznali vrijednost, tvrdeći da njegovo 
svrstavanje u bošnjačke pisce znači. politiziranje. A stvari stoje sasma supro- 
tno; svojatanja toga pisca znače ne samo ortodoksnu ispolitiziranost i dile- 
tantsku književno-historijsku grješku već su i jedno grubo nacionaliziranje 
vrhunskog stvaraoca, koji prije svega pripada svjetskoj književnosti, a tek 

onda svojoj (kojoj, na to pitanje odgovor daje djelo piščevo, a ne nikakav 
€piščev pristanak", ili njegova nacionalno-politička ubjeđenja, na koja kao 
čovjek ima puno pravo). 

Teško su se na svjetlo dana u našim školskim programima probijali 
čak i takvi pisci kakvi su npr. Musa Ćazim Ćatić, Hamza Humo, Skender 
Kulenović, Derviš Sušić, Ćamil Sijarić, Meša Selimović, Muhamed Kondžić, 
Nedžad Ibrišimović, Abdulah Sidran, Husein Bašić, Jasmina Musabegović, 

" Dževad Karahasn, da ne nabrajamo. Krivicu, međutim, treba tražiti i unu- 
tar same te književnosti, u njezinim realnim vrijednostima. Kao i druge na- 
še balkanske književnosti i bošnjačka književnost pati od svih onih "malih i 
velikih boginja" i raznih drugih nepreležanih "dječijih bolesti". One se prije 
svega tiču stvarnih umjetničkih dometa te književnosti, ne samo njezinoga 
književno-historijskog ili nacionalnokulturnog značaja. Ta književnost 
objektivno jeste skromna u odnosu na svjetsku književnu radionicu, ali nije 
skromna u odnosu na svoje "komšijske" literature; srpsku, hrvatsku, crno- 
gorsku, slovenačku, makedonsku. U odnosu na njih ne stoji. u inferiornom 
ni provincijalnom položaju. I u toj književnosti (kao što je to slučaj i sa dru- 
gim našim jugoslavenskim književnostima) ima dosta osrednjega pa i slabog. 
Ali zato ima i dostignuća kojima bi se mogla prsiti i neka mnogo veća 
književnost nego što je bošnjačka, sputana jezičkim i drugim neprevladivim 
zaprekama, koje je drže u granicama tzv. malih literatura. 


Kad se radi o nastavi te književnosti u školi, problem nije što se nje- 
zine osrednje vrijednosti nisu priznale, što su zaobiđene, već je problem što 
su zaobiđene i njezine (u strogo književnom smislu) visoke vrijednosti, pa i 
one izuzetno. visoke. Smatramo savršeno nedopustivim da se svjesno pre- 
šutkuju stvarne vrijednosti, a da se pri tome naturaju neke druge, koje su u 
odnosu na ove prve književno slabije, čak i neuporedivo slabije. A upravo 
to se dogodilo sa našom bivšom jugoslavenskom školom, sa raznim Gli- 
šićima, Veselinovićima, Rankovićima, a na račun Dizdarevića, Kikića, Mu-- 
radbegovića i drugih. Okretati glavu od vlastitih kulturnih vrijednosti i upi- 
rati prstom u one druge, susjedne (u nemalo slučajeva objektivno slabije od 
tvojih), to su ti naši balkanski kompleksi, one naše stočarsko-ratarske ko- 
ordinate razmišljanja i vrjednovanja, začinjene primitivnim ideologizira- 
njem, odnosno politiziranjem, u kojima smo se tako dugo nalazili, upleteni 
ko pile u kučine, krhke snage da ih raspletemo. 

eKrivce" dalje treba tražiti i u svim onim društvenim snagama koje 
su se sjatile oko te književnosti, tj. institucijama i autoritetima iz same bo- 
šnjačke sredine, koji su držali monopol u proučavanju i tumačenju te lite- 
rature. Prije svega, svetila nam se i naša vlastita neprosvijećenost, 
priučenost, naše jednostrano, površno povezivanje te literature sa islamom, 

bez dubljeg zalaženja u bošnjačke doislamske korijene. Tu su, zatim, velika 
kočnica bile i vladajuće muslimansko-vjerske strukture, koje su svojom ne- 
efikasnom organizacijom vjerske obuke i vjerskog života u Bosni i Herce- 
govini u stvari otupljivale nacionalnu svijest Bošnjaka, suvereno joj na- 
dređujući "vjersku svijest", jednostrano je dovodeći u vezu (i čak poistov- 
jećujući) sa tom "vjerskom sviješću". Teško je prodirala svijest da su Bo- 
šnjaci kao narod puno stariji od. same islamizacije na Balkanu, a u tim vjer- 
skim rukovodećim strukturama gospodarila je predrasuda da je islam jedi- 
na komponenta koja bošnjački narod čini narodom. Neznanja naših vjer- 
skih autoriteta o bošnjačkoj doislamskoj historiji (i ne samo ta neznanja) 
također su na svoj način nanosila štetu bošnjačkoj kulturi, pri čemu je bo- 
šnjačka književnost bivala prva na udaru, kao najvažniji i praktično najeje- 
lovitiji vid iskazivanja sve složenosti bošnjačkog nacionalnoga bića. 

Muslimanski svjetovni krugovi, prvenstveno muslimanski političari, 
ovdje imaju posebne "zasluge", naročito oni komunističke orijentacije. 
Kroz svoje "marksističke dveri" oni godinama nisu propuštali da na svjetlo 
dana dopre ono što je po svojim objektivnim vrijednostima moralo dopira- 
ti, što je pripadalo literaturi koja nikad nije prestajala da postoji i da se ra- 
zvija, ali je zbog svojih neraskidivih (na žalost bukvalno shvaćenih) veza sa 
islamom, godinama držana u "kućnom pritvoru". 


Nepostojanje Matice bošnjačke i Bošnjačke akademije nauka i umje- 
tnosti, kao ni Instituta za bosanski jezik i bošnjačku književnost grdno se sve- 
tilo i još uvijek sveti bošnjačkom narodu i njegovoj kulturi, a naročito dva- 
ma glavnim segmentima te kulture; bosanskom jeziku i bošnjačkoj književ- 
nosti. Ta nesretna bošnjačka (možda je bolje reći bosanska) bojazan da, ba- 
veći se sobom ne povrijediš drugoga, stoji kao neka usud i neko "proklet- 
stvo" toga naroda, teški jedan kompleks još neprevladan. Svaki pokušaj da 
se tu nešto učini do sada je bio propraćen sumnjama, optužbama, etiketira- 
njima i odlučnim protivljenjima, čak i iz bošnjačke nacionalne sredine. Zaš- 
to? I dokle tako? Bošnjački narod mora imati svoje nacionalne institucije. 
Njegova kultura ne smije se više razvodnjavati u tobožnjoj bosanskoj kultu- 
ri, čije postojanje ne negiramo, ali ga ne prihvatamo kao obavezan uslov za 
postojanje i priznavanje same bošnjačke kulture kao nacionalne. Bosna je- 
ste Bosna, ali Bošnjaci kao narod (hipotetički) postoje čak i mimo tog oba- 
veznog svoga bosanskog historijskog rama. Jer Bosnu je nemoguće predsta- 
viti bez Bošnjaka kao naroda; bez njih bi se ona dijelila na "Srbiju" (istočni 
dio) i Hrvatsku" (zapadni dio), a to je stara, poznata koncepcija s kojom se 
čak ni u ovom posljednjem, zločinačkom ratu nije uspjelo. Prema tome, do- 
šlo je (krajnje) vrijeme osnivanja bošnjačkih institucija, ali ne onih političkih 
(koje su, uostalom, već osnovane) već naučnih (koje još nisu osnovane). Bez 
ovih drugih (pri čemu, naravno, ne negiramo značaj prvih) nema napretka 

ni stvarnog nacionalnog oslobađanja i afirmacije. Samo takve nacionalne in- 
stitucije svojim autoritetom i konkretnim djelovanjem (ne birokratskim, već 
djelovanjem živom naučnom misli) mogle bi u naše školske programe napo- 
kon uvesti sve ono što zaslužuje da se uvede, vrjednovati na strogo naučnoj 
osnovi bošnjačke pisce i njihova djela, kojima je mjesto u programima ne na 
osnovu ideoloških već vrijednosnih kriterija. 


Bosanski jezik sve do najnovijeg vremena ne samo da nije bio priznat 
kao nastavni jezik već se i bosanskohercegovačko jezičko naslijeđe zanema- 
rivalo, sve u ime tobožnjeg jezičkog zajedništva. Zapravo, čitava jedna kul- 
tura (koja se na svoj poseban način iskazuje upravo krozjezik) bila je prak- 
tično nepriznata, kao i bošnjačka književnost prešutkivana, a jedno bogato 
jezičko naslijeđe (ako je ikad ozbiljnije tumačeno) uglavnom je tumačeno 
kao regionalno, provincijalno, kao "lingvistička kolonija" na kojoj su se 
ćukrštale? varijante, istočna i zapadna, boreći se za nacionalnu. i političku 
prevlast. Bivši srpskohrvatski/hrvatskosrpski jezik i njegova unitaristička 
koncepcija najviše se svetila upravo bosanskohercegovačkom prostoru i 
njegovom jezičkom naslijeđu, jer se decenijama vjerovalo u nenaučnu (u 
suštini politikantsku) tezu o ukrštanju varijanata u Bosni i Hercegovini. 

_{ Svojim naučnim autoritetom i organiziranim djelovanjem spomenu- 
te tri nacionalnokulturne institucije Bošnjaka (Matica, Akademija i Insti- 
tut), znanstveno utemeljeno i didaktički osmišljeno, bošnjačku književnost 
i bosanski jezik mogu vratiti u našu školu. Pri tome je veoma važno da se 
nastavni sadržaji ne prepuste pedagoškim zavodima već te sadržaje treba 
kreirati sa najviših mjesta. Njihovi autori trebaju biti ljudi koji zaista najvi- 
še znaju o bošnjačkoj književnosti i bosanskom jeziku, dakle autoriteti ko- 
ji su pozvani da to učine. I 


U bosanskohercegovačke muslimanske vjerske škole treba uvesti bo- 
sanski jezik i bošnjačku književnost i programski se usmjeriti na sadržaje u 
toj književnosti koji se prožimaju sa islamom, a što se tiče bosanskog jezika 
na njegove orijentalizme, odnosno "islamizme". Osobitu pažnju treba po- 
svetiti orijentalnoj leksici, koja je u bosanskom najvećim dijelom vezana Baš 
za vjerski život i za islamsku materijalnu i duhovnu kulturu na Balkanu. 

61. SEVDALINKA I BOSANSKI JEZIK 


PITANJE: Može li jezički izraz sevdalinke poslužiti kao uzor za 

utvrđivanje pravila bosanskog jezika? 

ODGOVOR: Ne postoji ni jedan vid stvaralaštva koji na tako izvo- 
ran način odražava bošnjačku kulturu i njezin "čaršijskopoetski" mentalitet 
kakav je slučaj sa sevdalinkom. Sevdalinka je najtipičnija kulturna odlika 
Bošnjaka (u nekom smislu i Bosne kao cjeline). U njojzi je na visokom um- 
jetničkom nivou iskazan duh bošnjačko-muslimanske tradicije, auten- 
tičnost bošnjačkoga kulturnoga bića. Bošnjaci tu svoju ljubavnu pjesmu 
smatraju najvećim:vlastitim umjetničkim dostignućem;:Ss kojim se:kao na- 
rod kulturno poistovjećuju i kroz njeg ispoljavaju nacionalnu svijest, na je- 
dan osoben način umjetnički ostvarenu u toj ljubavnoj pjesmi. Sevdalinka 
krije u sebi ono što mi nismo sposobni da otkrijemo. To je pjesma pod fe- 
redžom naših neznanja o samima sebi. A ta kulturna Evropa još manje je 
sposobna da tu feredžu nama s naše pjesme skine. Šta se to kroz historiju 
desilo s narodom koji nije kadar spoznati svoju pjesmu, ni kroz nju sebe? 


Nadneseni nad stihovima sevdalinke (ostavljajući po strani njezinu Oso- 
benu i privlačnu muzičku izvedbu), ko zna po koji put otkrivamo čistu umje- 
tnost, govorenje kojim je u par poteza rečeno sve, ali nešto vazda kao da nam 
bježi pa ne možemo kako valja da sagledamo tu čudesnu tvorevinu srca i uma. 
A ako je kojim slučajem i f'sagledamo", tada misle da nacionalromantičarski 
pretjerujemo. Mogli bismo se npr. zaustaviti na pjesmi $Slavuj ptica mala": 


FSlavuj ptica mala svakom pjesmu dala, 
A meni, junaku, tri tuge zadala: 

Prva tuga što ja nejmam druga, 

Druga tuga na srdašcu mome, 

Što me nije majka mlada oženila, 

Treća tuga - valja umrijeti. 


Kopajte mi mezar na ravnom sokaku, 

Vežite mi dogu za nišan kod nogu. 

Nek moj dogo znade da me ne imade, 

Da me ne imade". 

Pjesnički autentična jezička tvorevina, pred kojom zadivljeni zastaje- 
mo. Možda jedino mi Bošnjaci možemo proniknuti u duh sevdalinke, da je 
srcem i umom dokučimo, pa tako i njezin - bosanski jezik. 


Zbog značenja koji sevdalinka ima za kulturu bošnjačkog naroda (ne 
samo za njegovu književno-folklornu tradiciju), postavlja se pitanje uloge 

jezika te bošnjačke narodne pjesme u razvoju samoga bosanskog jezika. Taj 
jezik pripada tzv. novoštokavskoj folklornoj koine. On, međutim, ima i Svo- 
je posebnosti koje ga čine svojevrsnim književnim temeljem samoga. bosan- 
skog jezika. Takvim temeljem jezik sevdalinke ne javlja se samo zato što 
sevdalinka igra veliku ulogu u kulturi Bošnjaka već i zbog nekih svojih kon- 
kretnih književnojezičkih svojstava koji odražavaju jezičko naslijeđe bo- 
šnjačkog naroda. 


Principijelno je pitanje šta sve može poslužiti kao uzor za utvrđivanje 
gramatičkih osobina nekog jezika. Tim uzorom prije svega može poslužiti 
jezik književne tradicije, kako usmene tako i pisane, s tim što se jezik pisa- 
ne književnosti i sam temelji na izrazu narodne (usmene) književnosti. 
Drugi jezički uzori su npr. krupniji dijalekti, razgovorni jezik, jezik nauke, 
odnosno inteligencije, jezik kulturnih središta, ili nekog velikog književnog 
autoriteta (npr. jezik Petra Petrovića Njegoša, Ive Andrića, Miroslava Kr- 
leže, Meše Selimovića i sl.), mada i sam taj jezik posredno odražava neke 
druge već spomenute uzore (najčešće jezik narodne književnosti, ili najras- 
prostranjeniji dijalekt). 

Osim osobina svojstvenih novoštokavskoj folklornoj koine (koje su 
poslužile kao osnovica Vuku Karadžiću kad je uzeo "južno narječje" za 
osnovu književnog jezika), jezik sevdalinke odlikuju i neke čisto bosanske 
crte. One se s pravom mogu smatrati i osobinama bosanskoga književnog 
jezika, jer su u sevdalinkama dosljedno zastupljene. Mada taj izraz odliku- 
je dosta dijalektizama uže rasprostranjenosti (na osnovu čega sevdalinku 
karakteriziraju tri njezina jezička tipa; zapadni, središnji i jugoistočni), on 
se ipak na svojevrstan način ujednačava i funkcionira kao književni jezik. 
Tu su prisutni različiti opći dijalektizmi, koji kroz izraz sevdalinke postaju 
književne odlike tog jezika, zasnovane na bošnjačkom govornom naslijeđu, 
naročito naslijeđu bosanskih čaršija, centara bošnjačke kulture i nosilaca 
jezičkoga kontinuiteta. 

"Takvi su u izrazu sevdalinke fonetski dijalektizmi: 1. različita gublje- 
nja suglasnika: tako, takoga, janje, tica, Ššenica, čelica i sl.; Ko je tebi tako ime 
nadio?; Nisam moga odgojila lica za takoga Omer-poturicu; U Muje su oči 
sokolove, u Ahmeta kao 'u janjeta; Kad ja podoh na Bendbašu, na Bendba- 
šu na vodu, i povedoh bijelo janje sa sobom; Polećela šarka tica, perja šare- 
na; niz livade nekošene, niz šenice nežnjevene; čelica me medom zadojila; 2. 
grupa hvsf'faliti se, ufatiti se: Falila se Šarića kaduna u hamamu među ka- 
dunama; Hrti srnu ufatiše, a sokoli bijelu vilu; Kako kome čašu dodavaše, 
svaki joj se pod grlo faćaše; 3. različite suglasničke asimilacije i disimilacije: 
odavle, kovča, š njima: Ja kakva je Đulbegova kaduna, odavle je do Stambo- 
la ne ima; zakuči se, draga, kovča od čakšira; Da me hoće pogledati š njima; 

4. prijelaz že=re: mOre, ni more: Sudi nama da se ne svađamo, jere more 
koji poginuti; Kolika je Jahorina planina, siv je soko prelećeti ne more; 5. do- 
sljedna upotreba sonanta j u mejhana, nejma, tuj: pa od jada ode u mejha- 
nu; neka gore svi redom dućani, i mejhane, gdje sam vino pio; zapitaću što u 
dvoru nejmaš; Što će meni moja majka i tvoja, kad mi nejma Ali-bega kod 
mene?; Rosna livada brdom njihala, tuj mi djevojka biser nizala; u Mostaru 
dva nova dućana, tuj mu sjede do dva bazerđana; 6. sonant r u prijedlogu 
bez (brez): more li biti 'tica brez glasa, 'tica brez glasa, a ja brez pasa?; Kad 
ja stanem večerati brez tebe, ta večera, čini mi se, čemerna. 


U jeziku sevdalinke javljaju se i morfološki dijalektizmi: 1. zamjeni- 
ca vds (sčiv): u subotu tenefe penjali, u nedjelju vas dan preigrali; Vas je Mo- 
star na sobet pozvala; 2. glagolski oblici uljegla, naljegla: Naljegoše na vodu 
djevojke; Tud naljeze ženjen Osman-beže. Također se javljaju i leksički dija- 
lektizmi: 1. pokazna riječca nuto: Nuto, majko, dobroga junaka; Nuto, ne- 
no, puha na orahu; Nuto, majko, duše djevojačke; 2. riječca bolan: Bolan 
dragi, prođi mi se dvora; Bona, Umo, ženi ti se Mujo; 3. riječca na, naj: Na 
ti, Fata, pa osladi usta; Naj ti, momče, prsten, moj te rod ne hoće; 4. prilozi 
pleše, plaho, odsele: vila jaše, za njom Osman pješe; Tog se plaho prepanula 
Zlata; ne ljubim nikog već tebe, odsele neću ni tebe. 


Pored velikog broja turcizama, sevdalinku odlikuje dosljedna upotre- 
ba suglasnika 4 u svim pozicijama u riječi: 1. na početku riječi: Čelo joj je tur- 
ska hamajlija; Izgubila sitnu hamajliju; Oblaze ga redom jaranice, donose mu 
halve i baklavu; 2. u sredini riječi: Pehlivani Savu preletješe; Od mahrame vas 
se Mostar sjaji; mahramicu zlatom opletenu; šećer-kahvu majci ti donesem; 
kahva mu je nasred Sarajeva; Sahat kuca, moje srce puca; Bezerđani čohu pre- 
laguju; kad moj babo jordandžije neće, koji pali gorkoga duhana; Bog će dati 
i kiša će pasti, zemlja će se mehlem učiniti; Tamburalo momče uz tamburu, 
tambura mu od suhoga zlata; Vehni, dragi, dok ne pođem za te; Uvehla ti vi- 
šnja na jaliji; Kad puhnuše sabah-zorski vjetrovi, razviše se po hazbašči đulo- 
vi; istruhnuće dok do tebe dođe; Lahko, lahko, kićeni svatovi. 

Jezički izraz sevdalinke naročito je interesantan za bosanski književ- 
ni jezik i na sintagmatsko-sintaksičkom planu, jer se u njemu javljaju mno- 
gi od oblika i konstrukcija svojstvenih jedino slavensko-orijentalnom bo- 
šnjačkom naslijeđu. 


Jezik sevdalinke još je neistražen. Sevdalinka treba da posluži kao 
prvi i glavni uzor, kako bi se napokon došlo do sigurnijih i lingvistički ute- 
meljenijih pravila bosanskoga književnog jezika. 

62. LEKSIKA BOŠNJAČKIH PISACA 


PITANJE: Zašto je leksika bošnjačkih pisaca zanemarivana u rječni- 
cima srpskohrvatskog jezika? 


ODGOVOR: U rječnicima srpskohrvatskog jezika leksika bošnjačkih 
pisaca vrlo je slabo zastupljena, što svjedoči o unitarističkom pristupu koji je 
godinama vladao kad se radilo o građi srpskohrvatskog jezika. Svi naučni 
projekti koji su se bavili srpskohrvatskim jezikom i jugoslavenskim književ- 
nostima kretali su se od polunaučnog, jednostranoga pristupa, pri čemu su 
u centru posmatranja bili srpska i hrvatska tradicija, a druga ("regionalna") 
naslijeđa neargumentirano su zaobilažena. Tu se-najčešće radilo o svjesnom 
zanemarivanju uslovljenom političko-nacionalnim razlozima. Ali je bilo i 
dosta neznanja, elementarnih nepoznavanja drugih književnojezičkih nasli- 
jeđa, posebno bošnjačke književnosti i bosanskog jezika. 


U tom smislu naročito je karakterističan primjer Rečnika srpskohrvat- 
skog jezika dviju Matica i Rečnika srpskohrvatskog književnog i narodnog je- 
zika Srpske akademije nauka i umetnosti, koji pokazuju slabosti naučno ne- 
razrađenoga pristupa građi srpskohrvatskog jezika (ovdje izuzimamo čuve- 
ni Rječnik JAZU, koji je historijski rječnik, mada i u njemu ima ozbiljnih 
propusta jer dovoljno ne uvažava bošnjačku jezičku tradiciju). Ta dva rječni- 
ka (Rečnik Matica i Rečnik SANU) sadrže zanemarljiv fond građe bo- 
šnjačkih pisaca (po istraživanju Alije Isakovića, u Rečniku Matica svega 
1,8% od ukupnog leksičkog fonda), što predstavlja svojevrstan iskaz naučne 
nekompetentnosti sakupljačkog i istraživačkoga tima za složene poduhvate 
kakav je projekat ekstenzivnog (sveobuhvatnog) rječnika jednog jezika. 
Istraživački je promašaj sam podatak da se takav naučni projekat sprovodio 
(i još sprovodi) u organizaciji samo jednog, nacionalno jednoobraznog ("je- 
dnovarijantskog") instituta, kakav je Institut za srpskohrvatski jezik u Beo- 
gradu. Taj Institut ni kvantitativno (po broju saradnika) a ni kvalitativno ni- 
je dorastao takvom jednom poslu, da bi na neophodnom znanstvenom 1ne- 
vou prezentirao ogromnu građu jezika kakav je ("bio") srpskohrvatski. 


Žrtvama takvih pristupa i naučno nedosl jednih poduhvata bivaju tzv. 
male kulture, kakva je u ovom slučaju bošnjačka. A upravo jezik bošnjačkih 
pisaca, leksika toga jezika, pokazuje svu raznovrsnost samog tog jezika, nje- 
govu slojevitost, teritorijalnu i kulturno-komunikacijsku elastičnost. Na bo- 
sanskohercegovačkom prostoru varijante se nikad nisu ukrštale niti se na 
njemu razvijala nekakva "regionalna književnost? (u nacionalnom smislu 
regionalna). To je oduvijek bio prostor sa samosvojnim jezičkim razvitkom, 
na kojem se još od davnih vremena začinjala i razvijala autentična književ- 


144 { Dževad Jahić 


nost i umjetnost. Zanemarivanje bogate građe bošnjačkih pisaca i njezina 
nezastupljenost u rječnicima srpskohrvatskog jezika, to je političko-nacio- 
nalna, naučno neodrživa pojava, koja također odražava naša neznanja o se- 
bi i o svojim fregionalnim kulturama". Stoga se dans nameće velika potre- 
ba da se kompetentno i naučno utemeljeno uradi Rječnik bosanskog jezika, 
u kojem će biti široko zahvaćeno sve leksičko bogatstvo bošnjačkih pisaca, 
u vremenskom rasponu od XVI do kraja XX vijeka. 


63. PRAVOPIS SRPSKOHRVATSKOG 
JEZIKA I JEZIČKO NASLIJEĐE BOŠNJAKA 


PITANJE: Zašto se Novosadski pravopis oglušavao o jezičko naslijeđe 
Bosne? 


ODGOVOR: Novosadski pravopis iz 1960. godine nastao je u rezul- 
tatu Novosadskoga književnoga dogovora održanog 1954. godine, kao nje- 
govo ortografsko (pravopisno) oživotvorenje. Ako obratimo pažnju na 
imena potpisnika toga Dogovora, uočit ćemo da su veoma slabo zastuplje- 
ni pisci i naučnici iz Bosne i Hercegovine, a pogotovu iz redova bošnjačkog 
naroda. Među njima je samo jedan bošnjački pisac, Skender Kulenović, a 
ni jedan filolog-lingvista, što praktički znači da su bile isključene mogućno- 
sti da bošnjačka tradicija na tom Dogovoru dobije tretman kakav, po svom 
značaju, objektivno zaslužuje. Pravopisna komisija, kao kolektivni autor 
Pravopisa srpskohrvatskog jezika" iz 1960. (tzv. Novosadskoga pravopisa) 
bila je sastavljena od srpskih i hrvatskih filologa i lingvista, a iz Bosne i Her- 
cegovine u njojzi je bio samo veliki slavista profesor Jovan Vuković, "natu- 
ralizirani Bosanac", porijeklom Crnogorac, inače "pasionirani" ekavac. 
Dakle, ni od te Pravopisne komisije nije se moglo ništa bolje očekivati; ona 
je u odnosu prema bošnjačkoj tradiciji ispoljila nekompetentnost, kakvu je 
pokazivao i istraživački tim što je radio na rječnicima srpskohrvatskog jezi- 
ka. I jedan i drugi pristup proizlazili su iz poznate dvovarijantske škole 
srpskohrvatskog jezika, u kojoj je dominirala unitaristička orijentacija ka 
istočnoj varijanti, kao temeljnom lingvističkom modelu za čitav srpskohr- 
vatski jezik. Taj Novosadski pravopis ne samo da sadrži mnoge nedorečeno- 
sti u vezi sa načinom pisanja turcizama (posebno bošnjačkih imena) već je 
nedorađen i naučno nedosljedan kad se radi o pisanju suglasnika 4. Pri tu- 
mačenju načina pisanja toga h u. "Pravopisu" (naročito u Pravopisnom 
rječniku) ima dosta primjera da se taj glas ne poštuje i da se ne primjenju- 

je njegova "etimologiziranost"', tj. princip koji je čak i Vuk Karadžić u svo- 
je, naučno kudikamo "romantičnije" vrijeme, bolje riješio, tj. da se to 4 pi- 
še tamo gdje mu je po etimologiji mjesto. Tim nedosljednim principom ne- 
stručno je zaobiđeno čitavo jedno bogato, središnje jezičko naslijeđe srps- 
kohrvatskog jezika (teritorijalno središnje), a to naslijeđe također je zapo- 
stavljeno kad je riječ o turcizmima i pravopisnim primjerima iz bošnjačke 
književnosti. Sve je to dovodilo u pitanje naučnu zasnovanost principa na 
kojima je utvrđena pravopisna norma. To je Pravopis koji nije ostao naučno 
dosljedan da izbjegne zamke varijantske ispolitiziranosti srpskohrvatskog 
jezika kao državnog jezika unutar socijalističke Jugoslavije. 

Na kojim principima i u okviru kojih naučnih poduhvata treba raditi 
Pravopis bosanskog jezika? Pitanje nimalo jednostavno i možda preuranje- 
no zato što još ne raspolažemo naučnim spoznajama Oo razvoju pisanog bo- 
sanskog jezika ni uvidom u pravopisne smjerove kojima se taj jezik kretao. 
Sutog predstoje istraživanja na građi iz svih izvora historije i savremenoga 
bosanskog jezika. Pravopisnu komsiju (nakon tih obavljenih istraživanja) 
formirala bi Bošnjačka akademija nauka i umjetnosti (naravno, pod jednim 
elementarnim uslovom; da ta Akademija bude osnovana). Tek tada bismo 
mogli računati na prvi naučno zasnovan Pravopis bosanskog jezika, koji bi 
se s vremena na vrijeme dorađivao, a sve to pod strogom kontrolom Bo- 
šnjačke akademije nauka i umjetnosti. 


64. BOSANSKI JEZIK U BOSANSKIM 
CARSIJAMA | NA TERENU 


PITANJE: Da li se bosanski jezik "čistije'" govori u čaršijama, ili na te- 
renu? 


ODGOVOR: U krugovima ljudi profesionalno dalekih od jezika i 
književnosti često se postavlja pitanje na kojem dijelu terena jednog jezi- 
ka se najčistije govori, Pitanje samo po sebi razumljivo, nije lišeno ni 
izvjesne naučne opravdanosti; teza o jezičkim osobinama bližim ili daljim 
književnom jeziku lingvistički je u principu prihvatljiva. Kad je riječ o te- 
ritorijalnom aspektu čistoće jezika, u laičkim predstavama, međutim, mi- 
ješaju se dva različita vida upotrebe: pisani i govorni. Polazi se od ne- 
naučne tvrdnje da dijalekt. sam po sebi služi kao uzor za književni jezik i 
da je on jedini govorni model za utvrđivanje pravilnosti u književnom, ili 
standardnom jeziku (ako ta dva pojma uzmemo sinonimno). Samim po- 

stojanjem takvoga principskoga pitanja ukazuje se na mogućnost da neg- 
dje zbilja postoji taj dijalekt, kao neka "obećana lingvistička zemlja", 
ekološki najčistija", ovjenčana naslijeđenom slavom govora-uzora pre- 
ma kojem svi drugi treba da se ravnaju. Taj uzor javlja se uzorom zato što 
je "najčistiji"! i "najpravilniji"!. Lingvistički postavljeno, sa aspekta filolo- 
gije kao nauke, takvoga dijalekta i lingvističke Toskanije naprosto - nema, 
mada postoje govori koji su po svojim odlikama bliži književnom jeziku i 
oni koji su od njega dalji, ne samo od književnog jezika, kao pisanog, već 
su dalji i od njegovih razgovornih formi. 

Kad je riječ o bosanskom jeziku, u njegovoj govornoj upotrebi inte- 
resantan je odnos između govora bosanskohercegovačkih čaršija i govora 
na terenu. Zašto je taj odnos i u laičkim predstavama zaniniljiv; da li je ta 
njegova zanimljivost i naučno potkrijepljena? Šta bosanskohercegovačke 
čaršije predstavljaju u kulturnohistorijskom smislu i kakav značaj imaju kao 
prenosioci kontinuiteta bošnjačke, odnosno bosanske kulture, na tome se 
pitanju ovom prilikom nećemo zadržavati. Bosanske čaršije su uporišne 
tačke u kojima je bošnjačka kultura pustila svoje najdublje korijene i gdje 
je bila koncentracija ne samo materijalnih formi te kulture već i njezine du- 
hovne komponente (i to ne samo u smislu islamske kulture već i šire, cjelo- 
vitije bošnjačke kulture). Pošto te čaršije imadu takav značaj u historiji i u 
savremenom razvoju bošnjačkog naroda, one i u svim drugim dijelovima te 
kulture također imaju prvorazredan značaj. 


Za primjer ćemo uzeti sevdalinke, taj jedinstveni iskaz historijskoga 
bića bošnjačkog naroda. Zavičaj sevdalinke su čaršije, iz čijih su se avlija i ma- 
hala te ljubavne pjesme otisnule u svijet. One nisu samo (kako se to obično 
misli) odražavale ljubavna osjećanja (sevdah) i ljubavnu bol (dert) već su iska- 
zivale i čitavu jednu filozofiju življenja. Dosadanji istraživači na to su obraćali 
malo pažnje, propuštajući priliku da u toj pjesmi pohvataju sve one niti što ve- 
zli specifičan mentalitet čaršijskog bosanskog čovjeka, koji ujedno predstavlja 
i srž mentaliteta bošnjačkog naroda kao historijske (a ne političke) tvorevine. 
"Ta bosanska pjesma iz čaršije se širila na čitav bosanskohercegovački prostor, 
ali nikad se nije odveć udaljavala od svoje čaršijske postojbine, bez koje sev- 
dalinke ne bi ni bilo. Naveli smo primjer sevdalinke da bismo pokazali koliki 
stvarni značaj za bošnjačku kulturu imaju čaršije kao centri te kulture i koliko 
takav njihov značaj ima odraza. na govore tih čaršija i na njihov odnos prema 
samom bosanskom jeziku. Govorne osobine bosanskohercegovačkih čaršija 
vazda su bile neka vrsta lingvističkog uzora za cjelovitije sagledavanje razvoj- 
nih pravaca i samoga bosanskog jezika, ne samo njegovih razgovornih formi. 
Pošto su te čaršije bile i centri pisane aktivnosti, one su odražavale zakonito- 
sti razvoja samoga književnog jezika, odnosno njegovih doknjiževnih formi, 
kao etapa razvitka u pravcu formiranja jezičke norme. 

Postavlja se pitanje imadu li govori tih čaršija veći stepen koncentri- 
ranosti tipičnih osobina bosanskog (razgovornog) jezika, da li se u tim čar- 
šijama zaista čistije i fbosanskije" govori u odnosu na teren, na same dija- 
lekte bosanskog jezika. Odgovor bi u principu bio potvrdan, s tim što tu 
postoje i neke ograde, koje dovode u pitanje naučnu utemeljenost teza o 
čaršijama kao centrima bosanskog jezika. Šta je to što govore svih tih čar- 
šija objedinjuje u govornu cjelinu (uslovno shvaćeno), tj. ima li zaista sku- 
pnih osobina zbog kojih se te čaršije smatraju i centrima tipičnih odlika sa- 
moga bosanskog jezika? 

Govori bosanskohercegovačkih čaršija imadu veliki broj turcizama, 
koji su u njima skoncentrirani; tamo je njihovo značenjsko-rječničko govor- 
no jezgro. Mnogi turcizmi koji se nikad nisu raširili u dijalekte bosanskog 
jezika ostali su u okvirima čaršija, jer u seoskim uslovima života nije bilo 
konkretnih predmeta ili pojmova koji su imenovani tim turcizmima. Kao 
centri bošnjačke narodne materijalne i duhovne kulture, čaršije su u isto 
vrijeme bile i centri upotrebe orijentalnih jezika, prije svega u pisanoj for- 
mi, ali i raširene usmene upotrebe mnogih pojmova iz svih oblasti života 
čije je porijeklo orijentalno. 

Vjerske institucije, islamski vjerski kadar i uopće islamsko obrazo- 
vanje i škole uglavnom su bili skoncentrirani u centrima, pa su stoga govo- 
ri čaršija primali veliki broj turcizama (tačnije arabizama) iz vjerskog živo- 
ta, koji su se u te govore širili pisanim i usmenim putem, najčešće ovim 
drugim. Govore bosanskohercegovačkih čaršija objedinjuje najgušća 
skoncentriranost turcizama, koji su inače najtipičnija odlika ne samo tih 
govora nego i bosanskog jezika kao cjeline. Imajući to u vidu, može se reći 
da se u bosanskim čaršijama "čistije"? govori, ukoliko se ta "čistoća?" shva- 
ta kao skoncentriranost tipičnih odlika jednog jezika. Bosanski se u 
rječničkom smislu. "najčistije"? govori u čaršijama. Još jedan momenat ta- 
kođer utiče na tu tipičnost. Teren je u etničkom. i demografskom smislu 
inače nestabilniji (tamo je manje uslova za kontinuitet razvoja bošnjačke 
kulture, one nacionalne). Taj razvoj na terenu prvenstveno je etnički, a to 
je samo jedan od segmenata kulturnog razvitka naroda u modernom smi- 
slu riječi. Bosanskohercegovačke čaršije u većoj mjeri čuvaju ne samo 
etnički starinački elemenat već i onaj kulturni; one su vazda bile i u eko- 
nomskom i u kulturnom pogledu. dovoljno snažne da nasljeđuju i da budu 
aktivni nastavljači tog naslijeđa, ne samo islamskog već i iskonskoga bo- 
šnjačkoga, koje vodi porijeklo od bogomilskih kor jenova. 

Što se tiče drugih jezičkih osobina, postoji samo jedna među njima 
koja govore svih tih čaršija objedinjuje u cjelinu; to je upotreba suglasnika 
h, njegovo dosljedno čuvanje u izgovoru, praktično bez izuzetaka. Turcizmi 


148 { Dževad Jahić 


i dosljedan izgovor suglasnika h kao čaršijske govorne odlike u isto vrijeme 
predstavljaju i najtipičnije osobine bosanskog jezika. U tom pogledu u bo- 
sanskohercegovačkim čaršijama se zaista "najčistije"" govori bosanski jezik. 


Onako kako se širila bošnjačko-islamska kultura, zauzimajući upori- 
šne tačke u centrima, tako su se u te centre širili turcizmi i dosljedan izgo- 
vor suglasnika 4, što je uticalo na izvjesno jezičko ujednačavanje u njima, 
bez obzira na kojem dijelu terena se nalazile, kojem dijalektu (teritorijalno) 
pripadale. To znači npr. da se između staroga govora Sarajeva i govora Trav- 
nika na planu tipičnih bosanskih odlika ne javljaju bitnije razlike. Te tipične 
osobine donekle neutraliziraju neke druge razlike među ta dva govora, 
uslovljene različitom dijalekatskom pripadnošću. Sarajevo i Travnik, naime, 
ne pripadaju istim dijalektima unutar bosanskog jezika. Sarajevo je dijale- 
katski ijekavskošćakavsko (istočnobosansko), a Travnik je ikavskošćakavski 
(srednjebosanski). 


Govori bosanskohercegovačkih čaršija među sobom se razlikuju 
uglavnom srazmjerno razlikama među samim dijalektima bosanskog jezZi- 
ka, u zavisnosti, dakle, od svoje dijalekatske pripadnosti. Međutim, u toli- 
kom stepenu se ipak medu sobom ne razlikuju i to ne samo sutog što ih uje- 
dnačavaju spomenute dvije tipične crte bosanskog jezika. Postoji još nešto 
što te govore među sobom vezuje. To je njihova izvjesna arhaičnost, veće 
prisustvo starijih crta (makar one i nisu česte), osobina koje su donekle 
odoljele novoštokavskim istočnohercegovačkim inovacijama. Dakle, u cje- 
lini uzeto, govori bosanskohercegovačkih čaršija su ipak konzervativniji u 
odnosu na sam teren (ma koliko to na prvi pogled izgledalo apsurdno), pa 
samim. tim. odražavaju i tipične osobine ako ne bosanskoga književnog, a 
ono sigurno bosanskog razgovornog jezika. 

Zašto su se u bosanskohercegovačkim čaršijama očuvale starije go- 
vorne crte? Prije svega zato što je tamošnje stanovništvo stabilnije, po svom 
porijeklu starije, manje podložno preseljavanjima. Čaršije su uglavnom bi- 
vale stjecišta, a ne izvorišta migracija, pri čemu se u njima vazda uspijevao 
očuvati starinački elemenat kao dominirajući. Sam način života u tim čar- 
šijama išao je na ruku čuvanju starijih jezičkih osobina, kao neke vrste 
odličja, čaršijskog nama, kako se to u Bosni kaže, bez obzira i na socijalne 
razlike unutar stanovništva tih sredina. "Begovski jezik" se u suštini vrlo 
malo razlikuje (ako se uopće razlikuje) od "jezika fukare", dok na samome 
terenu te socijalne (da ne kažemo klasne) razlike uslovljavaju i veće razli- 
ke u jeziku pripadnika pojedinih slojeva bošnjačkog stanovništva. Stoga 
nam se Selimovićeva umjetnička impresija o jeziku kadijine žene sa kojom 
razgovara Ahmed Nurudin javlja zaista kao umjetnička impresija. Ahmed 
Nurudin (zbog intenzivnog i osobenog doživljavanja te žene, same unutar- 

nje drame koju preživljava, a i govorne situacije) njezin jezik (tačnije način 
govorenja) ograđuje od onog običnog čaršijskog, uvlačeći ga u begovsko- 
porodične okvire. Taj jezik je zatočen u drevne odaje što ne mirišu na mr- 
tvaca već na mladu, prekrasnu ženu. Ipak, ne može se sasvim odbaciti mo- 
gućnost i izvjesnih razlika između govornih navika begovskih i nebegovskih 
porodica, koje nisu samo impresionističke naravi, već mogu imati i svoju 
lingvističku, odnosno dijalekatsku podlogu. 


Razlog izvjesne jezičke arhaičnosti bosanskohercegovačkih čarši- 
ja mogao bi biti i u tome što je u tim centrima bošnjačkog narodnog 
života vazda bila prisutnija i snažnija bošnjačka nacionalna svijest. Ta 
svijest je uslovljavala i jaču jezičku svijest, oličenu čak i u gotovo svje- 
snoj težnji da se. očuvaju starije osobine, koje su čaršinlije štitile i ras- 
poznavale od došljaka. Dakle, govori bosanskohercegovačkih čaršija 
(mada u principu dijalekatski pripadaju svom širem okruženju) sporije 
su se mijenjali i bili otporniji na novoštokavske inovacije, što su u vre- 
menu. od XVI do konca XIX vijeka plavile bosanskohercegovački pro- 
stor (nekad većim dijelom zapadnoštokavski), koji tim inovacijama ni- 
je odolio; te inovacije danas na njemu dominiraju, pa je i sam taj pro- 
stor većim dijelom novoštokavski. 


Za bivši srpskohrvatski jezik bila je uobičajena tvrdnja da se on 
enajčistije"" govori u istočnoj Hercegovini, pri čemu se u stvari imalo u vidu 
Vukovo južno narječje", koje je zaista i poslužilo govornom osnovom srps- 
kohrvatskog jezika. Teza o istočnoj Hercegovini kao našoj jezičkoj Meki ni- 
je, dakle, bez naučnog osnova. A pošto se ta Meka" nalazi na terenu bo- 
sanskohercegovačkom, onda bi se tako nešto automatski moglo tvrditi i za 
sam bosanski jezik; da se tim jezikom "najčistije"" govori u istočnoj Herce- 
govini. Bosanski jezik sa hercegovačkom postojbinom, to u laičkim (i ne sa- 
mo laičkim) predstavama neobično zvuči, oporo, teško shvatljivo. Kako to, 
bosanski jezik, a da mu. je govorno jezgro u - Hercegovini? Bosanski jezik, 
mada mu u nazivu nedostaje i hercegovačka odrednica, zaista i nije "samo 
bosanski" već je i "hercegovački" (o čemu će na drugome mjestu u ovoj 
knjizi biti više riječi). 

Naučno je donekle utemeljena tvrdnja o istočnoj Hercegovini kao 
jezički "najčistijoj'', ali tu se također javljaju neka ograničenja. Predratna 
istočna Hercegovina (misli se:na vrijeme prije bosanskog rata) nije bila 
gušće naseljena bošnjačkim. stanovništvom, što samo po sebi dovodi u pita- 
nje hercegovačku zavičajnost bosanskog kao maternjeg jezika Bošnjaka. 
Takvim zavičajem (makar i čisto dijalekatski) za sam bosanski jezik više bi 
mogla poslužiti istočna, odnosno jugoistočna Bosna, prostor od Sarajeva 
prema Drini. Na tom terenu bošnjačko stanovništvo je uoči rata bilo većin- 

sko u odnosu na srpsko stanovništvo i tu. su se očuvale mnoge tipičnije odli- 
ke bosanskoga govornog jezika, "zaustavljene na pola puta", odslikane u 
bosanskom jezičkom ruhu, tipičnije za taj jezik od onih pravih istočnoher- 
cegovačkih osobina. Dakle, ako bi se tražilo dijalekatsko žarište bosanskog 
jezika, kao neko njegovo razmeđe koje najbolje odražava unutarlingvistički 
razvoj samog tog jezika, onda bi takav teren mogla biti jugoistočna Bosna 
(ijekavskoštakavska), na potezu od Sarajeva do Drine, koja obuhvata Ro- 
gaticu, Goražde, Foču, sa granicama na sjeveru. Vlasenica-Srebrenica, a na 
jugu Trnovo-Kalinovik. To je prijelazni dijalekatski tip, smješten između 
istočnohercegovačkog i istočnobosanskog ijekavskošćakavskoga dijalekta 
(tuzlansko-fojničkog). A upravo ta prijelaznost daje mu za pravo da se 
može smatrati terenom na kojem se "najčistije" govori bosanski (bar mi ga 
takvim smatramo, jer smo se njime bavili u okviru svoje doktorske diserta- 
cije). Naravno, tu ostaje sva relativnost teze o jezičkoj "čistoći" (pa i onoj 
bosanskoj), o čemu je u ovom dijelu knjige već bilo riječi. 


Slika koju smo (u grubim crtama) dali govoreći o kulturno-jezičkom 
značaju bosanskohercegovačkih čaršija, u ovom bosanskom ratu je na žalost 
toliko oštećena i promijenjena pa bi se na njojzi trebalo posebno zadržati i 
govoriti o novim odnosima stvorenim na bosanskohercegovačkom prostoru. 
Ti novi odnosi traže i nov način razmatranja. Tragičnost slike poslijeratne Bo- 
sne podsjeća na rastureni mozaik dječije igračke sklapalice, gdje se ništa više 
jedno na drugo ne naslanja po prirodi stvarnih odnosa, već je sve (nasilno) 
dovedeno u vještačke (post) muhadžirske veze i odnose. Poremećena je teže 
nego ikad historijski naslijeđena idila kulturno-teritorijalnog rasporeda bo- 
sanskohercegovačkih čaršija; mnoge od tih čaršija su iseljene, uništene i na- 
seljene stočarskim dinarskim stanovništvom, nesviklim na čaršijsko-urbane 
uslove života, da ne govorimo o vjerskim razlikama između protjeranih (mu- 
slimana) i novonaseljenih (pravoslavaca). Navest ćemo samo neke karakteri- 
stične primjere: Foča, Višegrad, Rogatica, Čajniče, Zvornik, Vlasenica, Do- 
boj, Trebinje, Stolac, Banja Luka, Prijedor; Brčko, da ne kažemo: Srebreni- 
ca. Kompletna smjena stanovništva u tim kulturnim središtima težak je uda- 
rac po bošnjačkom narodu i njegovom nacionalnom biću. Šta se sve desilo sa 
tim stanovništvom? Rasulo se po bližim i daljim terenima, zemljama i konti- 
nentima, a tragedija time biva još veća. Nikada više jedna Banja Luka ili Foča 
neće biti što su bile, jer nema. više Ferhadije ni Aladže, dviju džamija-simbo- 
la, unikalnih spomenika. arhitekture. Desilo se nešto krupno i sa samim bo- 
sanskim jezikom; mnogim njegovim govorima zameten je trag (vode se "pod 
rubrikom nestali"'), uništeni su ili prognani. Nesreća bošnjačkog naroda 
možda je najviše u tome što on, po svemu sudeći, ni sada neće moći shvatiti 
svu dubinu svoje tragedije i učiniti sve kako mu se to više nikada ne bi desi- 
lo (ako je u historiji uopće moguće "izvući pouke" i izbjeći ponavljanje grje- 

šaka). A da taj narod nije (institucionalno, svojom političkom organizira- 
nošću) shvatio šta mu se stvarno desilo, najbolje nam govori sporost, neo- 
dlučnost i kombinatorika unutar političkih stranaka bošnjačkog naroda (pri- 
je svega one vladajuće) da kulturno organiziraju svoj narod, da se napokon 
osnuju nacionalne naučne institucije (o čemu je u knjizi već bilo riječi) i da 
se počnu liječiti teške rane koje je kulturno biće Bosne iznijelo iz ovog rata. 
Svjesno su se, planski, krajnje primitivno i brutalno, za ove četiri godine 
(1992.-1995.) uništavala kulturna dobra bošnjačkog naroda sačuvana u bo- 
sanskohercegovačkim čaršijama (džamije, biblioteke, mostovi, razni drugi 
spomenici arhitekture). Ljudi su prognani sa svojih čaršijskih ognjišta, iz av- 
lija i mahala, u kojima su (kao savremeni nasljednici svojih također čaršijskih 
predaka) historijski zatečeni, te bili prenosioci bosanskohercegovačke (čar- 
šijske) kulture, unutar koje je njegovano i svojevrsno jezičko biće bošnjačkog 
naroda. Uništavati bosansku kulturu znači tući s brda u dolinu, rušiti sve ono 
tursko" što se u toj dolini zakopilo, što pastirskom oku padne na nišan; kla- 
ti, goniti u surgun, jer sve je to "trag islama", tog bauka u (južnom) srcu Ev- 
rope, a ne trag domaće, izvorne kulture. 

Ine samo centri da su stradali već je i teren prekopan; mnogi predra- 
tni dijalekti zbrisani su sa lica bosanske zemlje, pa su time poremećeni ra- 
niji etnički odnosi i stvoreni novi, novokomponirani dijalekti, kao rezultat 
etničkih čišćenja. Jugoistočna Bosna (koju spomenusmo kao moguću "Me- 
ku" bosanskoga govornog jezika) totalno je "očišćena" i nije to više ona ju- 
goistočna Bosna (samo je to geografski ostala). A to je tek fragment trage- 
dije koja je zadesila narode Bosne (ne samo bošnjački), njezinu kulturu i 
njezin bosanski jezik. Taj jezik, unatoč silnim udarima koje je kroz svoju hi- 
storiju trpio, sve do ovih posljednjih, najžešćih, uspio je uzletjeti iz pepela 
historije kao neki lingvistički feniks, usprkos svemu što mu se desilo. Uspr- 
kos zabranama i proganjanjima, dijalekatskim pretumbacijama i uništava- 
njima, etničkim čistkama. 


65. TERITORIJALNI CENTAR 
BOSANSKOG JEZI KA 


PITANJE: Postoji li neki konkretan govorni centar u kojem se 

"najčistije" govori bosanski? 

ODGOVOR: Postoji li neki mjesni govor u kojem se "najčistije?" go- 
vori bosanski? Ovakvo pitanje upućuje na konkretan govor neke od bosan- 

skih čaršija (kako ih mi tradicionalno nazivamo), koja bi služila uzorom i za 
koju bi se s pravom tvrdilo da je njezin govorni jezik "najbosanskiji"'. Takav 
centar, međutim, nauka u principu ne priznaje. On naprosto ne postoji. Ali 
u tzv. narodnoj lingvistici ("fpučkom" poimanju jezika) uporno se traga za 
takvim mjestom, nekom vrstom prijestolnice bosanskog jezika. 


I namah nas misao vodi (kud bi drugo nego) na Sarajevo, administra- 
tivno središte Bosne i Hercegovine, koje već samim tim ima realne šanse da 
bude i centar bosanskog razgovornog jezika. Je li Sarajevo zaista takav cen- 
tar, ima li ono realne šanse i uslove da to bude? Ima i nema, i ovdje je opet 
kako se uzme". Ima, jer Sarajevo je, kako pjesnik reče, "ostrvo u Srcu svi- 
jeta", jedan osoben grad, čaršija sa dugom tradicijom, administrativno-poli- 
tički i kulturno-naučni centar Bosne i Hercegovine, kao neko "srce bo- 
šnjačkog naroda". I jezik, odnosno govor te sredine, prema tome, ima uslo- 
va (i prava) da bude nekom vrstom govora-uzora. Još jedna, čisto dijalekat- 
ska okolnost, predstavlja argument u korist Sarajeva kao bosanskog jezičkog 
središta. Naime, Sarajevo se dijalekatski nalazi na samoj granici između sje- 
vernijeg ijekavskošćakavskog istočnobosanskoga dijalekta (kojem stari sara- 
jevski govor genetski pripada) i južnijeg istočnohercegovačkog ijekavskošta- 
kavskoga dijalekta. Dakle, on pripada prijelaznom govornom tipu, a rekli 
smo već da (bosanski) prijelazni govorni tipovi (kakva je u širem dijalekat-, 
skom smislu jugoistočna Bosna npr.) u sebi sadrže osobine i hercegovačkih 
i bosanskih govora. To ih i čini reprezentativnim za sam bosanski govorni je- 
zik, stoga što taj jezik u sebi sadrži i jedne i druge crte. 

Šta je to, međutim, što Sarajevu osporava pravo da se smatra central- 
nim punktom bosanskog jezika? Prije svega, to je njegovo urbano svojstvo; 
Sarajevo je jezička mješavina, pa prema tome i netipično za sam književni 
jezik, koji po svojoj prirodi i funkcionalnosti teži preciznosti. Iz tog proizla- 
ze i neki drugi momenti koji također tome centru oduzimaju pravo jezičkog 
središta; njegov višenacionalni sastav, što na svoj način razvodnjava svoj- 
stva bosanskoga govornog jezika, koji je, kako znademo, maternji razgo- 
vorni jezik Bošnjaka i samo u rijetkim slučajevima je to jezik i "drugih Bo- 
šnjaka?", bosanskih Hrvata ili Srba. U smislu skoncentriranosti pisane riječi, 
institucija i škola, Sarajevo je neosporno "centar"? bosanskoga književnog 
jezika, tj. njegove upotrebe. Tendencije u sarajevskom razgovornom jeziku 
stoga su vrlo indikativne za sam bosanski razgovorni, pa i bosanski književ- 
ni jezik donekle. Sve to ipak ne daje dovoljno argumenata za (eventualnu) 
laičku tvrdnju da se bosanski "najčistije" govori u Sarajevu, da je to ujedno 
i "glavni grad bosanskog jezika", njegov "teritorijalni"? centar. Takvoga 
glavnoga grada ili centra naprosto nema, odnosno ne može ga biti, po pri- 
rodi stvari (tačnije, po prirodi jezika). 

Nedavno nam se desilo da smo u jednom neobaveznom, "ne- 
stručnom" razgovoru, na naše veliko čuđenje, čuli tvrdnju kako se bosanski 
enajčistije" govori u - Konjicu. Tvrdnja nije izrečena u šali, ni iz lokalpatri- 
otskih pobuda, već sasma ozbiljno, ali ipak oprezno, neodlučno, u stilu re- 
kla-kazala?: "Čuo sam da se bosanski najčistije govori u Konjicu. Je li to 
istina, profesore?" Tvrdnja i pitanje kao grom iz vedra neba. I otkud baš 
Konjic, taj lijepi gradić na obalama jošljepše Neretve? Otkud uopće takva 
jedna tvrdnja, kakvo bi njezino porijeklo moglo biti? I otkud baš Konjic, 
slučajno ili ne? Da nije, možda, u svojim hodoljubljima svjetski i lokalni pu- 
tnik Zuko Džumhur (Konjičanin po rođenju. i po srcu) nekom prilikom u 
svojoj metaforičnoj šali tako nešto rekao, a drugi prihvatili zdravo za goto- 
vo, bukvalno i nemetaforično? 

Razmišljajući o tom (za mene iznenađujućem) Konjicu kao "centru 
bosanskog jezika", našao sam se na tragu nečem što me je na svoj način i 
samo iznenadilo. Prvo moje otkrovenje je bilo da to i ne mora biti laička (ni 
metaforička) tvrdnja, tačnije, da ta tvrdnja može imati i svoju ozbiljnu za- 
snovanost i stručnu (da ne kažemo naučnu) argumentaciju. Naime, Konjic 
se nalazi na "granici" između Bosne i Hercegovine kao pokrajina; on je ne- 
ka vrsta hercegovačkih vrata kad se radi o pravcu kretanja sjever - jug, ili 
bosanske kapije pravcem jug - sjever. Samim takvim svojim položajem 
predstavlja prijelazni govorni tip smješten između. hercegovačkih i srednje- 
bosanskih ili istočnobosanskih (sjevernih) govora, primajući i sjeverne (bo- 
sanske) i južne (hercegovačke) izoglose (kako se to u lingvističkoj geogra- 
fiji kaže). Zato i ne mora biti slučajan izbor Konjica za središte bosanskog 
jezika; za to ima čak i naučnih argumenata. Jer ako se jedan mjesni govor 
nalazi na granici među dijalektima (mada je dijalekatska granica vrlo uslov- 
na granica), on u sebi onda ima osobine i jednog i drugog dijalekta, koje se 
u tom govoru na poseban, "lokalni" način dodiruju, čime odražavaju stanje 
razvoja i uticaja među tim dijalektima, kakav je slučaj sa hercegovačko-bo- 
sanskim Konjicom. A upravo bosanski jezik po svojim tipičnim razgovor- 
nim odlikama u sebi kombinira i hercegovačke (novoštokavske) i bosan- 
ske(novoštokavizirane) govore, što se na čisto dijalekatskom planu događa 
i sa govorom Konjica. Na taj način jedan mjesni govor može odražavati (u 
grubim crtama, naravno) tendencije karakteristične i za sam razgovorni je- 
zik, kakav je slučaj vjerovatno sa Konjicom, gradom-čardakom "ni na nebu 
ni na zemlji? (ni u Bosni ni u Hercegovini), hercegovačko-bosanskim kra- 
jištem, odnosno pograničjem. 

Teza (bolje reći hipoteza) o Sarajevu. kao govornom centru bosan- 
skog jezika, ili nekoj manjoj čaršiji kao tom. centru (kakav je Konjic) nije 
bez osnova, mada je vrlo relativna i prema njojzi se valja odnositi oprezno. 
Tvrdnju o Sarajevu ili Konjicu kao centrima bosanskog jezika ovdje uzima- 

mo više kao filološku metaforu, ili kao rezultat metodologije filološke ese- 
jistike. Ima tu nekih elemenata koji bi mogli da idu u prilog takvoj tvrdnji, 
ali oni nisu naučno dokazani. Sve ovo valja prihvatiti (u najboljem slučaju) 
kao hipotezu (dakle, pretpostavku), od koje bi se u budućim istraživanjima 
krenulo, da bi se ona pretvorila u sigurniju tvrdnju (odnosno tezu), a po- 
tom je možda i dokazati, konkretnom građom i istraživanjem te građe. Za 
sada, bez takvih istraživanja, sve ostaje na jednom esejističkom nivou ra- 
zmišljanja, što donekle odgovara općoj orijentaciji u ovoj knjizi. Naša ra- 
zmatranja, naime, teže formi zbirke filoloških eseja (žanra kod nas dosle 
nepoznatog) o nekim pitanjima iz kulture Bosne, njezinog jezika pa i 
književnosti (eseja po sistemu pitanja i odgovora), koji u sebi sadrže ele- 
mente naučne metodologije, ali i primjese slobodnog, "literarnijeg" razma- 
tranja, tj. neke vrste foslobođene nauke", ili 'romantičarske nauke", uko- 
liko se takva nauka uopće i može smatrati naukom. I sam esej je, dakle, pri- 
jelazna naučno-književna forma, interesantna i primamljiva za autora pa 
možda i za čitaoca; prijelazna, isto onako kako su prijelazni (i zato doda- 
tno zanimljivi) dijalekatski tipovi Koji imadu nekih svojih i naučno argu- 
mentiranih uslova da budu govorni temelji bosanskog jezika. Takav je 
slučaj sa (protjeranim) govorima juogoistočne Bosne, sa (uglavnom "ne- 
protjeranim") govorima Sarajeva i Konjica, kao trima dijalekatskim mode- 
lima što imaju svoj poseban odnos spram bosanskog jezika, kojem ti dija- 
lekti kao njegova dijalekatska baza pripadaju. 


Bosanski rat je izmijenio predratni sastav stanovništva Sarajeva, dok 
je Konjic u tom smislu ostao stabilniji. Velike muhadžirske struje iz istočne 
Bosne prčplavile su Sarajevo i sa sobom donijele govorno prilično kompak- 
tan ijekavskoštakavski istočnobosanski govorni tip (onaj prijelazni o kojem 
smo već govorili, iznoseći tvrdnju da je on inače tipičan i za sam bosanski 
jezik). Reklo bi se da je govor Sarajeva pretrpio velike promjene prilivom 
muhadžirskih govora, ali je u drugom pogledu još više "bosniziran"', njega 
je snažno zahvatio doseljenički istočnobosanski dijalekt; inače vrlo blizak 
prosječnom" bosanskom jeziku, bliži od samog izvornog sarajevskoga go- 
vora, Ovo je drugi put u savremenoj historiji Sarajeva da ga u takvim snažn- 
im izbjegličkim talasima zapljusne istočnobosanski ijekavskoštakavski 
dijalekt, sa kojim govor Sarajeva praktički graniči, onaj dijalekatski tip ko- 
ji je na prijelazu između istočnobosanskog i istočnohercegovačkoga dija- 
lekta. To zapljuskivanje prvi put se desilo 1942.-1943., a drugi put ravno pe- 
deset godina kasnije (1992.-1993.), u vrijeme najsurovijih četničkih zločina, 
čiji je rezultat bio do kraja sporovedeno (č)etničko čišćenje jugoistočne Bo- 
sne. To čišćenje" na drukčiji način (sa drugim uzrocima i u drukčijim uslo- 
vima) sprovedeno je i u samom Sarajevu, kao neka vrsta "političke odmaz- 
de", mada se srpsko stanovništvo Sarajeva iselilo "dobrovoljno", a u stvari 

pod snažnim uplivom dinarske srpske nacionalne propagande. Medijska 
prijestolnica te propagande bila je istočnobosansko naselje Pale, stjecište 
bosanskih nacionalnih barjaktara "pravoslavne provenijencije". Sarajevo je 
nakon teških stradanja i četvorogodišnje blokade po završetku rata postalo 
etnički "čistije? (uglavnom bošnjačko, jednonacionalno), pa se novogovor- 
ne tendencije u tom centru još ne razaznaju (niti se ima vremena za njiho- 
vo praćenje). Vrlo je neizvjesno kako će se jezik Sarajeva dalje razvijati; 
hoće li se bosanski standardni jezik. njemu primicati i prilagođavati, ili 
obratno. Mada je i tu očekivati da će ipak "Muhamed brdu", a ne "brdo 
Muhamedu", tj. da će se govor Sarajeva razvijati u pravcu bosanskog stan- 
dardnog jezika, a da će se taj jezik samo donekle korigirati pod uticajem 
govornih procesa u svom kulturno-administrativnom centru, govoru Sara- 
jeva. Ali pod jednim uslovom; da se taj govor može lingvistički definirati 
kao iole kompaktnija cjelina, što je za govor urbanog centra kakvo je (ma- 
kar i poslijeratno) Sarajevo prilično složeno i diskutabilno pitanje. 


66. JEZIK PISACA | 
IZVORNI BOSANSKI JEZIK 


PITANJE: Postoji li bošnjački pisac čiji je jezik najbliži izvornom bo- 

sanskom? 

ODGOVOR: Jezik pisaca je jedan od važnih kriterija "pravilnosti" 
jezika, po prirodi sličan hipotetičkoj teritorijalnoj postojbini, odnosno 
centru pravilnosti"? nekog jezika. Tu se namah postavlja pitanje koji pisac 
fnajčistije"" piše svojim maternjim jezikom, u našem slučaju bosanskim? Pi- 
tanje jednako laički intonirano i problematično kao i prethodna dva o teri- 
torijalnoj lociranosti pravilnosti jezika. Kao što, međutim, iz prethodnih ra- 
zmatranja proizlazi da teritorijalna hipoteza o upotrebi "pravilnog jezika? 
ima i izvjesnu svoju naučnu utemeljenost, takav slučaj je i sa ovom trećom, 
književnom hipotezom o pravilnosti jezika. Poznato je da je jezik pisaca je- 
dan od uzora na osnovu kojih se utvrđuju gramatička pravila. Kriterij pra- 
vilnosti u jeziku često se bazira na tom uzoru, pa prema tome pitanje koji 
je pisac najbliži toj "pravilnosti" nije bez osnova. Ali tu se odmah javlja je- 
dan kamenčić spoticanja, koji već ima vrijednost protuargumentacije tezi o 
književničkim jezičkim uzorima. Jednu. naučnu. postavku. možemo razradi- 
ti i prilično sigurno je potkrijepiti kad kažemo da jezik velikih pisaca služi 
kao jezik-uzor, a druga je stvar kad postavimo pitanje jezika nekoga pisca 


koji je najbliži književnom jeziku, neovisno od toga kojeg je književnog for- 
mata taj pisac. U tom slučaju o jeziku takvoga pisca ne govori se kao o 
uzor-jeziku već obratno; govori se o samom književnom jeziku (njegovoj 
autentičnoj gramatičkoj pravilnosti) kao uzor-jeziku za samoga toga pisca. 

Krenuli bismo od prve postavke, tj. od naučno zasnovanoga pitanja 
koje ide obratnim uzročno-posljedičnim smjerom od onoga prvog. Postoji 
li pisac koji i u umjetničkom i u stilsko-jezičkom smislu predstavlja vrhunac 
bošnjačke književnosti i već samim tim je uzor za bosanski jezik? Tačnije, 
ima li bošnjačka literatura svoga Njegoša, Andrića, Krležu, Crnjanskog? 
Prije nego pokušamo odgovoriti na to pitanje, napomenimo da se bosanski 
jezik, unutar bivšeg srpskohrvatskog jezika, razvijao i sam pod okriljem ve- 
likih pisaca toga jezika, bez obzira što ti pisci nacionalno ne pripadaju bo- 
šnjačkoj kulturi u užem smislu riječi. 

Kad se radi o uzor-piscima i uzor-jeziku tih pisaca u samoj bošnjačkoj 
književnosti, onda se najčešće polazi (a katkad i završava s njim) od imena 
Meše Selimovića, dosle najvećega pisca bošnjačke književnosti. Ako je, da- 
kle, Selimović najizrasliji bošnjački pisac, znači li to da je i njegov bosanski 
jezik "najizrasliji??? Mogli bismo odgovoriti potvrdno, ali samo u jednom 
smislu. U literarno-stilskom pogledu ne postoji ni jedno djelo nad Dervišom 
i fvrdavom u kojem. je bosanski jezik dostigao takve umjetničke visine (do- 
nekle im je pandan u poeziji jedino Kameni spavač Maka Dizdara, zbirka 
izašla 1966. godine, kad se pojavio i roman Derviš i smrt). Ali je zato veliko 
pitanje u kolikoj je mjeri to zaista tipičan, odnosno reprezentativan. bosan- 
ski jezik. Meša Selimović ipak nije tipičan pisac bosanskog jezika. Da li on 
to nije samo zato što je izuzetan pisac? Po našem mišljenju, ne znači da on 
to nije zbog svoga izuzetnog umjetničkoga dometa (jer taj domet samo dje- 
limično zavisi od jezičke sputanosti, odnosno oslobođenosti); veliko književ- 
no djelo nije pupčanom vrpcom vezano za porijeklo jezika kojim je pisano. 
Ono se toga porijekla (kao "balasta?") oslobađa, te svojom umjetničkom suš- 
tinom nadvladava unaprijed postavljene jezičke barijere i zakone. TO u prin- 
cipu znači da za veliko djelo nije potreban "veliki jezik", ili obratno. Selimo- 
vićev jezik nije tipično bosanski prije svega zbog njegovih individualnih 
književno-jezičkih svojstava, piščevog školovanja i uopće životnog iskustva i 
lične sudbine. Poznato je, naime, da je Meša Selimović studirao u Beogradu. 
i dobar dio života proveo tamo, da ga. je njegov profesionalni i lični Život 
odvajao (ali i otuđivao) od Bosne, uslovljeno na žalost političkim, a ne um- 
jetničkim razlozima. Jasno je da bosanski jezik po svojim tipičnim svojstvi- 
ma ne bi bio tijesan ni jednome Meši Selimoviću; da pomoću njega dostigne 
ono što je dostigao. Ali Selimovićeva odvojenost od tih tipičnih crta znači 
nešto drugo; ona ne odražava piščevu psihološko-emotivnu odbojnost pre- 
ma bošnjačkom kulturnom krugu, prije bi se reklo da znači njegovu veliku 


Bosanski jezik u 100 pitanja i 100 odgovora | 157 


privrženost toj kulturi iz koje je kao umjetnik izrastao. Njegova distanca vi- 
še bi mogla značiti piščevu distancu prema političko-naučnim institucijama, 
vlasti i autoritetima u Bosni, koji su mu nanijeli dosta zla, praktično ga od- 
bacujući od sebe (a sve se to događalo u lavirintimavlasti, u kojima se i sam 
pisac jedno vrijeme bio izgubio). Meša Selimović ipak u znatnoj mjeri služi 
kao uzor-pisac i u jezičkom pogledu, jer njegovi književni kvaliteti (po pri- 
rodi funkcije književnog jezika u literarnom djelu) odnose se i na jezičku 
sferu. Jezički izraz velikog pisca vazda je i sam "velik", te služi uzorom za 
normiranje onog jezika (njegove gramatike) kojem taj piščev umjetnički 
izraz također pripada. 

Ako nije Meša Selimović, ko je onda od bošnjačkih pisaca najtipični- 
ji bosanski pisac u smislu jezičke izvornosti? Ima li uopće takvoga pisca i da 
li je traganje za njim dovoljno ozbiljan i naučno opravdan poduhvat? Osim 
toga, ovdje se namah suprotstavljaju dva momenta; prvo je pitanje razliko- 
vanja dijahronije i sinhronije, tj. tražimo li toga pisca u daljoj prošlosti, ili 
ga tražimo među savremenim bošnjačkim piscima? I drugo, da li ga traži- 
mo samo među prozaistima, ili među pjesnicima? Ova dva momenta 
naučno se ne smiju zaobići i baš sutog ne možemo precizno odgovoriti na 
naše primarno pitanje: koji je to pisac. 

Ukoliko uvažimo jedan od obaveznih kriterija u lingvistici, kriterij 
odnosa između dijahronije (razvoja jezika kroz vrijeme) i sinhronije 
(savremenog njegovog stanja), tada nam je ukazati na čitavu plejadu pisa- 
ca alhamijado-literature (uglavnom pjesnika, onih iz vremena XVII-XIX 
vijek), koji su u svom izrazu imali dosta tipičnih dijalekatskih i interdijale- 
katskih bosanskih crta (ikavizam, šćakavizam, geminacija, suglasnik 4, 
česta upotreba turcizama). Među tim stvaraocima ne bismo mogli izdvojiti 
nekoga koji bi u smislu tipičnoga bosanskog jezika bio najreprezentativni- 
ji, mada bismo i tu mogli ukazati na najkrupnija imena te literature: Muha- 
med Hevaija Uskufija (1601-1651.), Mehmed-aga Pruščanin (XVIII vijek), 
Seid Vehab Ilhamija (1773-1821.), Umihana Čuvidina (1795-1870.), Fejzo 
Softa (kraj XVIII, početak XIX vijeka) i dr, koji su u isto vrijeme i repre- 
zentativni predstavnici bosanskog jezika svoga vremena. Ipak, od početka 
XX vijeka ne nalazimo bošnjačkoga pisca za kojega bismo mogli reći da je 
u jeziku najtipičniji bosanski, zato što je i sam jezik do tog vremena bio ne- 
stabilan, sav u pokretu, u "traženju sebe". "Išćući" toga pisca, dolazimo do 
savremene bošnjačke književnosti XX vijeka. Ta književnost tek u savreme- 
no doba dostiže svoj zavidan nivo, otrgnuta od orijentalne jezičke vrpce i 
uklopljena u širu porodicu južnoslavenskih književnosti. 


Tako dolazimo do naše hipoteze o bošnjačkom piscu najtipičnijem 
za bosanski jezik; zasad je ona samo na nivou lingvističke impresije. To 


158 | Dževad Jahić 


su četiri bošnjačka pisca, koja se među sobom bitno ne razlikuju po 
onom prvom kriteriju podjele na pisce starijih vremena i savremene pi- 
sce (jer svi pripadaju XX vijeku), ali se razlikuju po drugom kriteriju; 
dvojica su prozni pisci, a dvojica pjesnici. To su Musa Ćazim Ćatić, Alija 
Nametak, Derviš Sušić i Zilhad Ključanin. Prvi i četvrti su pjesnici, a dru- 
gl ii treći prozni pisci. Zašto baš ovi bošnjački pisci? Razmotrit ćemo sva- 
kog od njih, u kratkim crtama. 

Musa Ćazim Ćatić (1878.-1915.), prvi je moderni bošnjački pjesnik, 
čija se poezija dijelom naslanja na naslijeđe sevdalinke, ali je Ćatić u pje- 
sničkom izrazu koliko bosanski toliko i individualan. Mada se za poetski je- 
zik tek vrlo uslovno mogu utvrditi zavičajni govorni korijeni (jer je taj jezik 
sam po sebi "interjezik", odnosno nadzavičajan), u izrazu Muse Ćazima 
Ćatića ipak prosijavaju prvi biseri poetskoga bosanskog jezika. Do Muse 
Ćazima Ćatića bošnjačka književnost nema pjesnika jačeg zamaha i izrazi- 
tije pjesničke individualnosti. Među bošnjačkim pjesnicima na orijentalnim 
jezicima ima onih koji su dostigli pjesničke visine, ali oni nisu pisali na bo- 
sanskom, mada su tim jezikom "osjećali"; Mahmud-paša Abogović Adnija 
(XV vijek), Hasan Zijajija Mostarac (XVI vijek), Derviš-paša Bajezidagić 
(druga polovina XVI vijeka), Muhamed Nerkesija (1584.-1635.), Husein 
Lamekanija (XVI-XVII vijek), Fevzija Mostarac (XVII-XVIII vijek), Ala- 
udin Sabit Užičanin (1650.-1712.), Mehmed Mejlija Guranija (1713.- 
-1781.), Abdulvehab Ilhamija (1773.-1821.), Ibrahim Zikrija (1795.-1854.), 
Fadil-paša Šerifović (1802.-1882.), Abdurahman Sirrija (1775.-1847.), Ha- 
biba Stočević-Rizvanbegović (1845.-1890.), Arif Hikmet (1839.-1903.). Do 
Muse Ćazima Ćatića možda je najjače bošnjačko pjesničko ime Derviš-pa- 
ša Bajezidagić, koji npr. piše "Tarih o gradnji mosta u Mostaru": 

(Ćupriju podiže koja podsjeća na luk duge, 

Allahu moj! Ima £' na svijetu po ljepoti druge? 

Jedan je dervišzadivljen stao i rekao HJEE 

Ostavićemo ćupriju, a mi ćemo preći". 

Musa Ćazim Ćatić je prvi moderni bošnjački pjesnik, bošnjački Pre- 
šern", tako bismo ga nekako mogli nazvati. Tradicionalan, sa svojom uko- 
rijenjenošću u rodno tle, u osobeni duh i ritam sevdalinke, ali posve mode- 
ran po snazi i dubini nadahnuća, po doživljaju svijeta i života. U jeziku nje- 
gove poezije na prvi pogled i nema toliko turcizama ili drugih bosanskih lo- 
kalizama, ali ima nečeg u ritmu toga jezika, što je bosansko, duhovno du- 
boko usađeno u rodno tle i bošnjački mentalitet. Tupravo i iz takve ukorije- 
njenosti proizlaze i neke specifičnosti jezika Muse Ćazima Ćatića, koje nje- 
gov izraz čine i na jedan "bosanski" način pjesničkim (ako se tako može 
reći, a u slučaju Muse Ćazima Ćatića - može). Njegova pjesma "Ramazan- 
ska večer" jedan je od karakterističnih primjera za to: 

"Suton se spušta, mirisav ko smilje 
I siplje zemljom svoje nujne čare- 
Gle, mujezini već pale kandilje 

I svijet ostavlja trge i pazare, 

A suton pada mirisav ko smilje... 


Pobožno ljudi za soframa sjede, 
Molitve usne šapuću im ti'o 
Radosnim okom u satove glede- 
Bljedilo sveto post im licem svio; 
Al oni veselo za soframa sjede. 


I sve su stvari u duboku muku... 
Čekaju ljudi, kad će top sa grada 
Navjestit' iftar u plamenom zvuku- 
A vani suton sve to Više pada. 


I gle, na jednom svjetlost neka sinu 

S tabije bijele, ko nur s Tura da je, 

A sa njim zvuk se po vazduhu vinu- 
Zvuči ' to svjetlost ili to zvuk se sjaje? 
Večernji anđeo to iz topa sinu. 


I hrli, noseć psalam vrh usana, 
intiman, mio ko Božije riječi- 

1 zadnji disaj umrloga dana 

U njemu plače, uzdiše i ječi... 
Anđelu drhti psalam vrh usana. 


A ezani ga mujezinski prate 

I zvek posuda sa iftarskih sofara. 
Krila mu zvijezde svojim trakom zlate 
I plam kandilja sa vitih munara- 

I tople molitve pobožno ga prate. 


Sulton je pao mirisav ko smilje 
I siplje zemljom svoje nujne čare, 
Grleći krilom drhtave kandilje- 
Svijet opet puni trge i pazare, 

A suton miri kao ambar-smilje". 

Bosanski jezik u poeziji Muse Ćazima Ćatića kao da prvi put ostva- 
ruje svoju "pjesničku slobodu". Taj jezik u majstorskoj ruci ovoga pjesnika 
ukazuje se u jednom novom svjetlu, novom nuru, kako bi sam Ćatić rekao, 
sa svojim modernim mogućnostima, dotad nepoznatim. Čak i onda kad 
njegove pjesme (opet na prvi pogled) nemaju mnogo bosanskog u jezičkom 
izrazu, bosansko iz njih izbija kao autentično jezičko bilo, vrelo koje izvire 
iz same utrobe jezika na kojem je pjesma pisana. Ćatićev sonet "Tvoje oči? 
o tome sam za sebe govori: 


Moj je život soba tamna i duboka, 
Gdje bijeli rijetko zaviruju dani- 

To u vazi srca na nijemoj tenhani 
Cvatu mrki cvijeci bez snage i soka. 


Tek katkad, Niđar; taj tvoj pogled pjani 
- Ko sunčana traka sa neba visoka- 
Svesilno mi prodre kroz pendžer od oka 
U sobu života i cvijetke mi hrani. 


Pa sva mi se soba tad napuni sjaja, 
A cvijeci poprime sve zamamne boje. 
Sto kroz suze Amor u dugu ih spaja 


I miris se njihov porazlije svuda- 
Svemoćne su, Niđar; plave oči tvoje, 
Da stvaraju tako nadnaravna čuda!" 


Ima, međutim, u jeziku Muse Ćazima Ćatića i jedna drukčija crta, na 
svoj način opet "bosanska"'; ona nije bosanska u smislu koncentriranosti ti- 
pičnih crta već u stepenu njihovog spontanog nijansiranja. To znači da se 
Ćatić u jeziku oslobodio lokalnih stega, on se snagom svoga pjesničkoga ta- 
lenta oslobađa okova odveć stroge i konzervativne tradicije (što npr. nije 
uspjelo jednom Safvet-begu Bašagiću). Musa Ćazim Ćatić u jeziku je za- 
vičajan, a i mnogo širi od zavičaja; on se ne libi da upotrijebi i riječi kakve 
su npr. anđeo mjesto melek (meleć), iliBog mjesto Allah, pa čak katkad izo- 
stavlja i 2 (npr. ti'o), ali sve to čini iz svojih pjesničkih razloga. Stoga je 
Ćatić jednako blizak i drugim našim južnoslavenskim literaturama (i ne sa- 
mo stoga). On se ne zatvara u zavičajni jezik već njegov bosanski jezik po- 
kazuje pravu svoju snagu otvaranja; historijski vazda spreman da prima (što 
je za primanje) i na autentičan način spaja uticaje drugih tradicija, koje su 
se u Ćatićevo vrijeme (početak XX vijeka) smatrale haman jednoobraznim, 
jer su se razvijale pod okriljem zajedničkog srpskohrvatskog jezika. 

Alija Nametak (1906.-1987.) jedan je od najtipičnijih bošnjačkih pro- 
znih pisaca, a njegove Ramazanske priče i Sarajevski nekrologij djela vrlo in- 
teresantna i po izvornom bosanskom jeziku na kojem su pisana. U tom po- 
gledu naročito je karakterističan Sarajevski nekrologij, iz kojeg su na drugo- 
me mjestu u ovoj knjizi navedeni odlomci. Alija Nametak je pisac koji u 
svom jeziku na prirodan način sublimira osobine tradicionalnoga bo- 
šnjačkog ambijenta i nekih zapadnijih crta koje na prvi pogled izgledaju 
kao kroatizmi (mada to često i nisu). Taj pisac u književnom smislu je na 
prosječnom nivou, ali su zato njegov ambijent, motivi, svijet koji slika, na- 
dojeni "bošnjaštvom". Nametak je, kao rođeni Hercegovac (Mostar) po 
svom jeziku u stvari "najrođeniji Bosanac". Sarajevski nekrologij jedinstve- 
na je knjiga koja odražava ne samo izvornu atmosferu. sarajevske kulturne 
čaršije već i uopće bošnjačkog mentaliteta i životnog ambijenta, kojem. je 
Nametak kao čovjek i stvaralac svim svojim bićem pripadao. Čitati Namet- 
ka znači biti stalno u jezgru izvornoga bosanskoga poimanja i osjećaja svi- 
jeta i života, kojeg u jezičkom smislu dosle niko nije znao tako vjerodostoj- 
no dočarati kako je to učinio Alija Nametak. Tom piscu u mnogo čemu Bo- 
sna i bošnjački narod duguju, da mu se vrate, da ga iščitavaju i proučavaju. 
I ne samo da mu se vrate već da i njega samog (odnosno njegovo djelo) vra- 
te u bošnjačku literaturu, naročito u školu. Nametkova djela pogodna su i 
zanimljiva sa didaktičkog aspekta, mada sama "poučnost" njihova umanju- 
je književnu vrijednost Nametkova djela. 


Nametak je i "religozni pisac? (u ličnom životu dosljedan vjernik), 
nerijetko i na samim granicama vjerskog fanatizma. Mnogi njegovi likovi su 
ljudi iz islamskog vjersko-kulturnog ambijenta. Nametak. katkad pokazuje i 
izvjesnu netolerantnost prema drugima, komšijskim kulturnim ambijenti- 
ma u Bosni, naročito prema onom dinarskom, pravoslavnom, nazivajući. ga 
bosanski "vlaškim". Ta njegova sklonost uzimana mu je za zlo i kao argu- 
ment da on nije pisac za objavljivanje. Istina je, kod Nametka ima takvih 
nanosa. Ako mu se oni i mogu kao čovjeku zamjeriti, ne mogu kao piscu, 
jer bitnije ne opredjeljuju domete njegovoga djela (niti ga presudno uma- 
njuju niti uzvisuju). Ipak, ta Nametkova religioznost je za samo njegovo 
djelo dodatno zanimljiva, jer nam nudi jezičku građu iz bošnjačkog religio- 
znog života, koja je prepuna ne samo turcizama već i izvorne bošnjačke fra-_— 
zeologije, ritma govorenja, što smo na drugom mjestu u ovoj knjizi metafo- 
rično nazvali "jezičkim merhametom"'. Upravo po tome Nametak je "naj- 
merhametniji"" pisac bosanskog jezika. 


Derviš Sušić (1925.-1990.) jedno je od najkrupnijih imena bo- 
šnjačke literature, pisac iznimnoga pripovjedačkog i romansijerskoga ta- 
lenta, ravan najpoznatijim piscima jugoslavenskih književnosti. Poslije 
Meše Selimovića možda najizrasliji pisac ove literature, čije djelo još ni- 

je dovoljno objašnjeno. Na jedan svoj sušićevski način vezan je za Bosnu, 
iz tog ambijenta sav proizlazi. On literarno slika na planu Bosne kao oso- 
bene historijske kulise, gdje je u centru jezik te zemlje, govor bosanske 
čaršije, koji u Sušićevoj književnoj obradi pokazuje svoju pravu snagu. To 
je isti onaj Nametkov jezik", ali sušićevski uzdignut na viši umjetnički 
nivo. Sušić je majstor da taj bosanski jezik darne do samog njegovoga da- 
mara, da ga iznutra dostigne i da njime kaže sve što mu je kao umjetni- 
ku reći. U slučaju Derviša Sušića pokazuje se da jezik ne oslobađa pisca 
već pisac jezik; jezik je samo sirova građa od koje majstor stvara novi svi- 
jet, svijet nadnesen nad onim "realnim", ali zahvaljujući toj svojoj umje- 
šnosti, realniji i od samog "realnog". A upravo u tom Sušić je pravi maj- 
stor; da bosanskom jeziku udahne snagu. Iz Sušićevoga pera izlazi jedan 
nov (u isto vrijeme nama tako dobro poznat) jezik. Njegov izraz izvlači 
se iz provincijalnosti i uzdiže na nivo modernoga književnog jezika. Su- 
šić je sklon arhaizaciji bosanskog jezika, ali se na tome ne zaustavlja (ka- 
kav je slučaj npr. sa Nametkom). Tu istu arhaizaciju on modernizira na 
jedan svoj način, produhovljuje je i ona postaje neka vrsta arhaičnih ino- 
vacija, odnosno folklornih neologizama. 

Sa divanhana, izvlačeći se iza mušebeka, iz avlija, bašča, sokaka i 
mahala, kreće jedan autentičan jezički izraz po svemu bosanski. Pisac ga 
kao magijom nekom na tom njegovom putu u svijet preobražava, poka- 
zujući da je on mahalski samo porijeklom, a po svojim mogućnostima 
moćan da iskaže sve što je umjetniku potrebno da bi se umjetnikom kroz 
njega ispoljio. A upravo to se sa Dervišom Sušićem i njegovim bosan- 
skim jezikom desilo. Ženski likovi na primjer u Sušićevom djelu govore 
čistim bošnjačkim arhaičnim govorom. Ali taj govor, začudo, nije ar- 
haičan već je moderan, kao izvajan iz gline narodnog jezika, poetičan, 
humorističan, prepun izražajnog ritma narodne frazeologije. Sušić se s 
pravom može smatrati "bošnjačkim Andrićem". Njegovo djelo je svoje- 
vrsna sinteza historijskoga bića Bosne, ali sinteza iznutra, iz samog Srca, 
iz duše toga bića. U tom smislu ona je svojeobrazna umjetnička sinteza i 
savremenoga bosanskog jezika. 


Zilhad Ključanin (rođen 1960.), bošnjački pjesnik iz mlade garde, je- 
dna osobena pojava u savremenoj bosanskoj i bošnjačkoj poeziji. Moderan 
po doživljaju svijeta i života, tradicionalan u motivima, zavičajan u mnogo 
čemu, pa i u jeziku. Neobično istančanog jezičkog osjećaja, ovaj pjesnik kao 
da je sav pretvoren u uho načuljeno nad govornim vrelima svoga zavičaja, 
zapadne Bosne, govorom krajiškim, oštrim, sočnim, a u ponečemu opet 
mehkim i merhametli. Autentičan spoj između krajiških dijalektizama i Ši- 
rih bosanskih formi Ključanina čini originalnim i jedinstvenim pjesnikom 
bošnjačke književnosti. On umije to dvoje da spoji u nerazdjelnu cjelinu i 

da se u tom ključanićevskom čvoru ukaže nov jezik, ispran i okupan, mode- 
ran po stilu i snazi iskaza, a posve tradicionalan porijeklom. Ključanin kao 
da drži ključe ulaska bosanskog jezika u visoke sfere moderne pozeije. On 
nastavlja ono što je nekad bošnjački pjesnički lučonoša Musa Ćazim Ćatić 
započeo, da bosanski jezik poetski modernizira, a da pri tom ne samo da 
tom jeziku od njegovih tradicionalnih vrijednosti ništa ne oduzima već mu 
neke od tih vrijednosti vraća. Ključanin u principu ne mari da li je neka ri- 
ječ ili oblik književna ili dijalekatska. Sve je to za njega naprosto građa, ri- 
ječi i simboli, japija koju obrađuje, rukovodeći se jednim jedinstvenim prin- 
cipom stvaraoca, jezičkim instinktom, ne hajući ni za šta drugo do za "du- 
šin pisak", kako sam pjesnik, drugom prigodom, reče. Kad pjesnik kreće u 
svijet, majka ga sjetuje: 


Ne hodi obnoć, sine, 
ispod prolivača tisnih- 
moreš lahko da zgineš 


Boljke cvitaju tudi 
iz njiha se rađaju 
šejtani, vilenjaci, previdi 


U kolo će te jamit 
bilo; a kad ti uzmu 
kuvet, hiid ćeš biti, behut 


Prolivača, molju, se kloni 
poizdalje hodi svitlom, - 
koje nečist u mrak razgoni!" 


(Svit?) 


A to govorenje je i majčinsko i sinovsko, pjesničko govorenje sebi, 
sve je to jezički isklesano u jedan "bosanski" način doživljavanja, zavičajnu 
i univerzalnu filozofiju života (onu. a'la "ne hodi sredinom džade"'). 

U pjesmi "Pušćenica" (motivski i jezičkim manirom jednoj od najti- 
pičnijih Ključaninovih pjesama) pjesnik rije zemlju, iskonske korijene 
svoga bića, a onda uzlijeće zvijezdama dijalekatskog iskaza, koji (zbog "pje- 
sničkih zvijezda") prestaje biti dijalekatski. On prerasta u izuzetno Čist 
jezički čin, ko voda kad postane kristalno bistra (po narodnom vjerovanju) 
protičuć preko devet kamenova: 

"Pod muškijem samo misec bila 
okusila a ne dokusila 
da dokusi trebaće još - sila! 


Kitorisa, ohma, mahnitulja 
uspaljenka, rospija, vriskulja 
izvlači nam ljude iz postelja! 


Hite joj, sumračina čim pane 
(mi cvilimo svunoć, grdne rane!) 
i eto jih zornjača kad grane! 
Lipo darje nose joj, prokletoj! 

a vraćaju nami nečist, znoj 

i bubotak među krsta, joj! 


Kuće će nam, haspida, raskućit 
ogolit nam dicu i obosit 
moraćemo tome kraj učinit! 


Mladuna joj namamit na dukat 
i nemani rišit sa na vakat- 
nešćeneli, mrak će joj dohakat!" 


A Ključaninova "Pjesma nevinosti? svojevrsna sinteza je bosanskoga 
poetskog jezika. U njojzi je sve što taj jezik kao moderan sistem odlikuje, a 
i ono što ga čini vezanim za bosansko tle, tradiciju, dijalekt. Kod Ključani- 
na dijalekt to prestaje biti, a književni jezik je samo relativan pojam. Sve se 
podređuje pjesnikovom mlađahno istančanom, u biti plotskom doživljava- 
nju, koje iz svojih erotskih dubina nalazi izraz bezobziran prema svim nor- 
_ mama, ali zato nepogrešiv u odbiru onog što mu treba, čime se na najbolji 
način iskazuje, kao pjesnik koliko zavičajan toliko i nadzavičajan, univerza- 
lan, kosmopolitan. Zato Ključaninu spada u zasluge što je taj izvorni dija- 
lekatski bosanski jezik, jednu od njegovih poetskih verzija, pjesnički afirmi- 
rao, odnosno kosmpolitirao. Iz pera ovoga pjesnika kao da se rađa dosle 
neugledana zvijezda zornjača bosanskog jezika. 


"Iza zla ispiljen, dobrote glasnik postah 
na dugom putu, kroz ovaj gustiš sjena. 
Nije mi dano da znam, zaboravih dosta 
toga što mi je ljudski resilo lik, 

no, pamtim bljesak oštrice, munju zjena, 
talasno čelo oca na kom zjapi: krvnik. 

Dano mi nije da znam, jer s ramena 
mi skidoše glavu, jedini moj svjetionik. 


Šehid sam, i nosim svoj nevini usud 

kao što nosim glavu pod pazuhom. 

Korakom manjim od kreta, proći moram svukud, 
svaku poru zemlje zasadit moram istinom. 

Mada oči nemam, nisam obdaren sluhom, 

i ne znam gotovo ništa, Zemljo, sinom 

me uzmi nebnim, u krilu tvome suhom 

niknut će cvijet, darivat ću te krinom. 


Moj put je dug, nakana mnogo veća. 
Nada mi krijepi tijelo, uprtih 

je, kad i meleka svoga, na pleća. 

Stoga, ne ćulim slud, vatru, vodu, strah 
nit' bilo šta od ljudskih nejakosti. 

Sijač sam, što pobjedno sije sjeme, dah 
mrtvome dati, slabom snagu, i blagosti 
oštrim zube da zlosti smrvi u prah. 


Dugje put moj, stoga sam i ja vječan. 
Šehit sam i od sebe viši usud nosim 

kao balon kad svijetom nosi dječak. 
Lagahan, jer ne znam gotovo ništa, 
ćutim krine pod tabanima bosim, 
zemljo, naša vidim čeda, kriništa, 

i znam, kada glavu spuslim, kad u rosi 
smiraj nađem, znam, da neću biti ništa". 


PITANJE: Zašto ne postoji hercegovački jezik? 


ODGOVOR: Imajući u vidu poznati fakt da bosanski, kao uostalom 
i bivši srpskohrvatski jezik, odlikuje istočnohercegovačka dijalekatska baza, 
samo po sebi se (istina, najčešće u laičkim razmišljanjima) postavlja pitanje 
hercegovačke odrednice u nazivu za jezik. Kako se i otkuda desilo da po- 
stoji pojam bosanski jezik, a ne postoji "hercegovački jezik""?? Odrednica 

fhercegovački" nikada se ne javlja u značenju pisanoga, književnog jezika 
već dijalekta, odnosno "regionalnog jezika". Pojam Hercegovina kroz histo- 
riju, od vremena kad je zamijenio svoju toponimsku preteču Hum (što se 
desilo negdje u XVI vijeku), nikad nije označavao širi državno-administra- 
tivni prostor već samo regionalni (ne računajući naziv Hercegovački 
sandžak, koji je označavao regionalno-administrativnu cjelinu, teritorijalni 
dio širega Bosanskoga pašaluka). U državno-političkom pogledu Hercego- 
vina je kroz historiju u stvari bila "južna Bosna", odnosno "predmediteran- 
ska Bosna", ali ne u regionalno-geografskom već u državno-političkom 
smislu. Takve historijske okolnosti uticale su i na druge vrste odrednica ve- 
zanih za tu pokrajinu, među kojima je za nas ovom prilikom interesantna 
jezička odrednica. Dakle, kako je Hum, odnosno Hercegovina, kroz histo- 
riju predstavljao južni dio Bosne kao države, tako i pridjev hercegovački ni- 
je označavao jezik kao obilježje državnosti, odnosno nacionalnosti već nje- 
gov dijalekt, teritorijalni dio toga jezika. A druga je stvar etničko-dijalekat- 
ska okolnost da je upravo taj prostor bio žarište za širenje glavnih osobina 
zajedničkog jezika, ne samo onog na bosanskom prostoru (u državnom 
smislu bosanskom) već i na srpskohrvatskom. 


Postoji još jedna bitna razlika između pojmova bosanski i hercegovački 
kad se radi o jezičkoj pripadnosti. Odrednica bosanski obično ne ide ni sa ka- 
kvom prethodnom pridjevsko-geografskom nadopunom, tj. s tom nadopu- 
nom ne sačinjava složenicu, kakav je slučaj sa odrednicom hercegovački. Sa 
pojmom hercegovački u jeziku (odnosno dijalektu) najčešće se upotrebljava 
nadopuna istočni, pa se kaže npr. da je istočnohercegovački dijalekt poslužio 
osnovicom srpskohrvatskog, pa i samoga bosanskog jezika. Time se pokazu- 
je da odrednica hercegovački ima samo dijalekatsko-regionalno, a ne i 
književnojezičko značenje. Uz ovu ide još jedna razlika, na svoj način vezana 
za ono što smo o tim odrednicama rekli. Pojam bosansko u označavanju je- 
zika uključuje preciznije značenje; on se u jezičkom smislu prije svega odno- 
si na. bošnjački narod, na značenje skupa jezičkih osobina svojstvenih tome 
narodu. Odrednica hercegovački, međutim, ne ograničava se samo na Bo- 
šnjake; ona je jedino u nacionalno-dijalekatskom smislu širi pojma. Čak bi se 
za nju moglo reći da se većim dijelom odnosi na dijalekatske odlike pravo- 
slavnog stanovništva istočne Hercegovine i sjeverozapadne Crne Gore, sta- 
novništva koje je poslužilo govornim uzorom za Vukovo "južno narječje". U 
tom smislu, dakle, pojam hercegovački mnogo je širi od pojma bosanski. 


Hercegovački jezik" historijski se nije formirao i nije bilo nikakvih 
povijesnih pretpostavki za njegovo postojanje. Takav "jezik" predstavlja. u 
stvari. samo metaforu. On je figurativno (ili laički) izveden kao naporedni- 
ca pojmu bosanski jezik, koji za razliku od ovog "metafizičkog jezika" (her- 
cegovačkoga) predstavlja lingvistički i kulturnohistorijski fakt. 

Kad se radi o dijalektima bosanskog jezika i njihovom razvoju u 
pravcu novoštokavskih osobina, tada se na jedan drukčiji način pojam her- 
cegovačko upotrebljava u smislu hercegovačkih govornih odlika u samom 
bosanskom jeziku, u njegovim razgovornim formama. Dijalekti, odnosno 
govori bosanskog jezika, uveliko se razvijaju u hercegovačkom duhu", tj. 
u novoštokavskom smjeru. Oni su inovirani, migraciono preplavljeni dose- 
ljeničkim govorima. istočnohercegovačkoga tipa. To znači da je bosanski u 
unutarjezičkom pogledu većim dijelom u. stvari hercegovački, jer mu je 
istočnohercegovački dijalekt kao konkretan uzor dao glavni ton. Bosanski 
jezik je po svome dijalekatskom porijeklu i današnjoj fizionomiji više her- 
cegovački nego bosanski, jer u njemu dominiraju hercegovačke, novošto- 
kavske osobine. To znači da bosanski (pored nekih svojih starijih crta) u 
cjelini nije očuvao svoje nekadanje zapadnoštokavsko obilježje već se kao 
književni jezik uglavnom formirao na osnovama. progresivnijih štokavskih 
govora, dakle, istočnohercegovačkih. "Hercegovački jezik", prema tome, 
ne postoji kao jezik već kao dijalekt, ali dijalekt koji je poslužio konkre- 
tnim lingvističkim modelom za bosanski književni jezik (kao, uostalom, i 
za bivši srpskohrvatski). 


Kad se uporede među sobom govori bosanskohercegovačkih čaršija 
i bošnjački govori na terenu (o čemu je već bilo riječi), uočava se da su go- 
vori čaršija oaze nekadanjih zapadnijih bosanskih govora. U njima su se do 
dana današnjeg zadržale neke starije bosanske osobine, ali su i one u tim 
čaršijama snažno novoštokavizirane, naplavljene (tačnije, preplavljene) 
hercegovačkim govornim osobinama. Sam teren bošnjačkih govora, odno- 
sno dijalekata bosanskog jezika, sav je snažno zahvaćen inovacijama i on 
kao cjelina pokazuje dinamičniji unutarjezički razvoj nego bosanskoherce- 
govačke čaršije, koje su jezički evolutivno sporije. 

U kojem odnosu npr. stoji Sarajevo (kao svojevrstan centar bosan- 
skog jezika) i Mostar, kao središte "hercegovačkog jezika"? U kulturi bo- 
šnjačkog naroda Mostar je odigrao izuzetnu ulogu; to je bošnjački centar 
broj dva, namah iza Sarajeva. Uzmimo samo stare bošnjačke pjesnike na 
orijentalnim jezicima porijeklom Hercegovce, kakvi su npr. Derviš-paša 
Bajezidagić, Hasan. Zijajija Mostarac, Fevzo Mostarac Blagajac, pa onda i 
stolačke "begovske pjesnike? Habibu Stočević-Rizvanbegović i Arif-bega 
Rizvanbegovića Stočevića. Veliki značaj za bošnjačku. kulturu ima Me- 
hmed-beg Kapetanović Ljubušak ("zapadni Hercegovac"), pa onda i prvi 
bošnjački pjesnici koji su propisali na bosanskom jeziku, kao Safvet-beg 
Bašagić ili Osman Đikić, bosansko-latinički prozni pisci Osman-Aziz, Ab- 
dulrezak Hifzi Bjelevac. Sve do savremenih bošnjačkih pisaca (porijeklom 
Mostaraca, ili Stočana, Konjičana); Hamze Hume, Alije Nametka, Hami- 
da Dizdara, Maka Dizdara, Alije Isakovića, Zuke Džumhura i vodećih bo- 


šnjačkih književnih historičara, kao Muhsina Rizvića, npr. Napomenimo da 
vac, rođen u Ortiješu kod Mostara. "Hercegovački jezik" i u tom smislu 
igra značajnu ulogu u književnojezičkom utemeljenju bosanskog jezika. 
Mostar je kao središte Hercegovine u isto vrijeme bio i kulturno središte 
hercegovačkih Bošnjaka, po značaju drugi centar bosanske kulture. 
Vraćajući se u književnu prošlost, spomenimo da su mnoge sevdalin- 
ke porijeklom iz Mostara ili uopće Hercegovine (Trebinje, Stolac, Čapljina, 
Počitelj), a najpoznatija bošnjačka balada Hasanaginica nastala je na izvo- 
ru "hercegovačkog", a ne bosanskog jezika (shvaćeno u regionalnom smi- 
slu). Prema tome, "hercegovački jezik" odigrao je važnu ulogu u razvoju sa- 
mog bosanskoga književnog jezika. ; 
U raspravama koje su imale prvenstveno politički, a manje naučno- 
-principski karakter (kakve su se s vremena na vrijeme kroz historiju bosan- 
skog jezika vodile) pojam "hercegovački jezik" upotrebljavao se kao ravno- 
pravan pojmu bosanski jezik, pri čemu se baratalo neznalačkim tvrdnjama 
da se može izmisliti i "hercegovački", ako se već "izmišlja" bosanski jezik. 
"Takvi tonovi provijavali su osobito u doba Kallayeve politike bosanske na- 
cije i jezika. Sve te diskusije vođene su u krugu ljudi činovničkog mentali- 
teta, kojima nije moglo biti jasno šta znači "bosansko? a šta "hercego- 
vačko" u jezičkom smislu. To neshvatanje išlo je na ruku njihovim poli- 
tičkim težnjama, čiji je strategijski cilj bio kategoričko odbacivanje ideje 
bošnjaštva. Unatoč otporima bosanskom jeziku i usprkos njegovom ironi- 
ziranju (tobožnjim postojanjem analognog "hercegovačkog jezika"), nije se 
uspjelo u tome da se ovaj prvi odbaci, a da se stvori "hercegovački". Jezike 
ne odbacuje i ne stvara političko-administrativna akcija već historija, unu- 
tar koje se politički djeluje i pomaže (ili odmaže) zvaničnom priznavanju 
državnog jezika. Bosanski jezik je historijska tvorevina, a "hercegovački" to 
nije, već je ostao na nivou dijalekatske baze, pa samim tim i nije jezik već 
je dijalekt. Druga je stvar kakvu je ulogu taj dijalekt odigrao u razvoju 
književnog jezika u čijim je temeljima, dakle bosanskoga književnog jezika. 


Zaključili bismo jednom parafrazom: negdje je neki od lingvista re- 
kao da je književni jezik "dijalekt koji je uspio"; mi bismo dodali - politički 
uspio. U slučaju bosanskoga književnog jezika ta definicija je teško primje- 
njiva. Kad se radi o odnosu bosanskog i hercegovačkog u jeziku, rekli bi- 
smo ovako: Bosanski književni jezik je istočnohercegovački dijalekt koji - 
nije uspio. Odnosno, "hercegovački jezik" to je dijalekt koji je uspio, ali kao 
osnovica "drugom" jeziku. Ili, na drugi način rečeno: Bosanski jezik to je 
jezik koji je - uspio. "Hercegovački", to je onaj jezik koji - nije uspio. Samo 
mu je dijalekt - uspio. 

68. SVJETSKI JEZICI I MATERNJI JEZIK 


PITANJE: Je li kulturan čov jek onaj koji zna svjetske jezike, a "ne 
zna" svoj maternji? 


ODGOVOR: Prelazeći na jedan sasma drukčiji aspekt jezičke upo- 
trebe, na odnos između maternjeg i stranog jezika, udaljili bismo se za ne- 
ko vrijeme od čisto unutarnje problematike bosanskog jezika i naša intere- 
sovanja prenijeli na jedan od važnih vanjskih aspekata upotrebe maternjeg 
jezika. U centru pažnje tu je savremeni aspekt jezičke upotrebe, onaj ko- 
munikacijski, koji zanemaruje pitanje porijekla jezika i njegov kulturnohi- 
storijski značaj. Dakle, sa aspekta savremene jezičke upotrebe najvažnija je 
komunikacijska. funkcija; ne samo da je najvažnija već je ona jedina i važna. 
Suštinsko pitanje savremene jezičke upotrebe je kako uspostaviti što efika- 
sniji komunikacijski most prema svijetu, tj. biti aktivan učesnik svjetskoga 
protoka informacija. Ako po strani ostavimo kompjutersku komunikaciju 
kao savremeni fenomen, onda nam preostaje da se pozabavimo nekim od 
pitanja klasične komunikacije, one čisto jezičke. 

Čovjek kroz život ne može imati dva maternja jezika, kao što ne 
može imati ni dvije majke (uostalom, ni dva oca). Njegova sjena koje se 
u životu (sve i da hoće) ne može osloboditi, to je maternji jezik. Idiolekt 
(govor pojedinca), to je skup čovjekovih individualnih jezičkih navika, ali 
koje su samo unekoliko individualne; one su u suštini osobine ili mater- 
njega dijalekta, ili jezika što se uči u školi i koji tog čovjeka prati kroz 
čitav život. U savremenom svjetskom općenju, međutim, maternji jezik 
najčešće je nedovoljan za aktivno uključivanje u to općenje, pa se onda 
uči neki drugi svjetski jezik. 

Kakav je odnos bosanskog jezika kao maternjeg prema tim stranim 
jezicima? Da bismo makar djelimično odgovorili na to pitanje moramo 
poći od odnosa balkanske kulture i mentaliteta prema svjetskoj kulturi, a i 
od odnosa same te kulture prema regionalnoj balkanskoj. Poznati naš bal- 
kansko-provincijalni položaj u odnosu na tu kulturu (ukoliko ona kao cje- 
lovit pojam uopće i postoji) predstavlja objektivnu našu hendikepiranost; 
mi na Balkanu pripadamo malim narodima i malim kulturama (kao, uosta- 
lom, i malim državama). Ti naši balkanski jezici stoga su mali, vrlo skromni 
po svojim dometima. To je pogotovo slučaj sa bosanskim, koji je jedva 
preživio svoju. fmučeničku historiju". Koliko je vode bosanskim rijekama 
proteklo da bi se taj jezik priznao. A takav kakav jeste, napokon priznat, ali 
opterećen mnogim objektivnim i "subjektivnim" okolnostima koje ga kao 
ćmalehan" jezik stalno prate, on predstavlja jedno jezičko zrno, kap vode u 

moru svjetskih jezika, ali kap koja je (filozofski rečeno) i sama more, jer 
sadrži u sebi sve što sadrži morska voda u cjelini. Na taj jezik mogli bi se 
odnositi stihovi bošnjačkoga pjesnika Abdurahmana Sirrije, koji u jednoj 
svojoj pjesmi na turskom jeziku, u prva dva njezina stiha, veli: 


"Ja sam oblikom kaplja, ali sadržinom more! 

U meni je cijeli svijet, ja sam svijet i njegova 

sadržina", 

Prvo principsko pitanje bilo bi da li je za čovjeka važnije da zna svjet- 
ske jezike od dobroga poznavanja vlastitog jezika? Pitanje naoko isforsira- 
no, nezgrapno postavljeno. Izgleda nam da na ovakvo, nimalo umno pita- 
nje, ne bismo mogli umnije ni odgovoriti. Naravno, da je za čovjeka važni- 
je da zna neki od svjetskih jezika, da se njime aktivno služi, jer mu je to je- 
dan od neopohodnih uslova da se komunikaciono otvara, da prima tzv. 
svjetska znanja, dostignuća i informaciju, a i da štošta od svojih znanja i do- 
stignuća ponudi bijelom svijetu. Kud je čovjek pristao sa znanjem mater- 
njeg, zavičajnog jezika (makar to znanje bilo i odlično), kad taj jezik niko 
van njegovih uskih međa ne razumije (i nema potrebu da ga razumije), kad 
njime npr. ne govori više od dva miliona ljudi? Kud će u svijet sa maternjim 
jezičkim zavežljajem na leđima, kad ga taj isti rodnijezik svojim mikro-mo- 
gućnostima razdvaja i ograđuje od spoljnjeg svijeta, sputava ga? Čovjek sa 
znanjem samo svog materinskog jezika, makar u njemu bio i vrhunski maj- 
stor (pisac, naučnik i sl.), kad u svijet krene, on u stvari ide grlom u jagode, 
ili liči na čovjeka koji je goloruk krenuo na - atomsku bombu. A baš u ta- 
kvoj poziciji se mi Balkanci nalazimo sa našim malim maternjim jezicima, 
u odnosu na taj svijet kojem pripadamo, jer smo "njegova kaplja", makar 
se i mirili s tim da nas balkanska tvrđava guta korovom. i gradi nas bezna- 
dežno od toga "diljeg svijeta". 

Ako bismo se naučno i saglasili s tim da je primarno znanje nekog od 
svjetskih jezika, a ne "znanje" svoga vlastitog, to naše saglašavanje ipak ne 
bi bilo dosljedno naučno, ako ne bismo taj tvrdnji suprotstavili i neke dru- 
ge momente. Ti momenti relativiziraju primarnost znanja stranog jezika. 
Nas, međutim, ovdje interesira znanje maternjeg jezika kao kulturnog fun- 
damenta svakog čovjeka, bio on obrazovan ili ne bio, bio internacionalista 
ili nacionalista, progresivan čovjek ili provincijalni nazadnjak. Najprije bi 
trebalo objasniti u čemu bi se to konkretno ogledalo znanje maternjeg je- 
zika, odnosno njegovo neznanje. 

U laičkim predstavama obično se smatra da čovjek svoj maternji je- 
zik zna već samim tim što mu je maternji i što njime svakodnevno govori, 
misli i fosjeća"', jer mu je to rodni jezik, prirastao za dušu. Takvo mišljenje 
dobrim dijelom odgovara istini. Čak i da ne ide u školu, da ne zna čitati ni 

pisati, čovjek zna svoj jezik; sporazumijeva se, iskazuje misli, osjećanja, 
mnogo toga tim jezikom može reći. Taj mu jezik dođe nekako kao prirodna 
pojava i prirodna potreba, sam po sebi se podrazumijeva, kao čovjekov 
glas, kao sve njegove psihofizičke predispozicije, sposobnost da diše, jede, 
spava, da se smije, plače itd. Čovjek ne samo da govori na svom maternjem 
jeziku već on tim jezikom i misli, osjeća, diše i spava (sanja), smije se i 
plače, gladni. i žedni, jednostavno, na tom svom jeziku on postoji. Tu se, 
međutim, često miješaju dvije stvari, koje ne idu u istu kategoriju. Jedno je 
postojati kao živo biće, egzistirati, a drugo je (nadograđujuće na ovo prvo) 
imati svijest o tome svome postojanju. Svijest koja (koliko nam je dosle po- 
znato) odlikuje jedino čovjeka među živim organizmima. Takav je slučaj i 
sa znanjem maternjeg jezika. Jedna je stvar govoriti ga iznati u elementar- 
nom smislu riječi, a druga je stvar biti svjestan tog jezika, tj. imati svijest o 
sebi kao duhovnom biću, koje se prije svega iskazuje tim jezikom. Struktu- 
ra tog jezika u isto vrijeme je i dio strukture čovjekovog misaonoga bića. 

I baš tu, u tom raskoraku između znanja jezika i znanja o jeziku, 
začinju se mnogi naši nesporazumi. Tu je u pitanju naša neizgrađena svijest 
o ulozi i značenju. maternjeg jezika u oblikovanju čovjeka kao kulturnoga 
bića. Šta znači to ne znati svoj jezik, biti u tom jeziku 'usmen", a ne biti pi- 
smen (u prenesenom značenju, ne u elementarnom smislu riječi)? TO znači 
nemati izgrađenu individualnu svijest o svom porijeklu, ne znati otkud si ni 
kuda si", biti "repa bez korijena", kako narod kaže. Kako se dolazi do svi- 
jesti o tom biću, odnosno o svom jeziku? Naravno, prije svega kroz školu; i 
to ne samo kroz nastavu maternjeg jezika i književnosti već uopće kroz 
čitav obrazovni proces. Što je taj proces bolje organiziran i osmišljen, 
sadržajno kompletniji i po trajanju duži, vjerovatnoća formiranja te svijesti 
o sebi je veća i obratno. Naučiti gramatiku i pravopis maternjeg jezika, 
znači li da se time razvija svijest o svom jeziku? Naravno da znači. Upravo 
tu se ogledaju neke naše zablude, čije je porijeklo u neobrazovanosti, Živo- 
tnom pragmatizmu pa i primitivizmu. Kod nas je česta predrasuda da gra- 
matika i pravopis zapravo i nisu neophodni; da to jesu, ne bi postojali pisci 
i usmeni pripovijedači koji ne znaju gramatiku ni pravopis (ni "pravogo- 
vor"), ali zato znadu blistavo da govore ili pišu. Izuzecima se u tom smislu 
želi potvrditi pravilo, tj. zakonomjernost pojave, što je u ovom slučaju dile- 
tantska zabluda. To bi otprilike bilo analogno tvrdnji: pošto postoje pušači 
koji dožive duboku starost, a nepušači koji mladi umiru, pušenje ne samo 
da nije štetno već je i - korisno. 

Poznavati i učiti, pa čak i proučavati gramatiku svoga jezika, ne znači 
baviti se besposlicama i smiješnom pedanterijom već znači graditi temelje 
svijesti o samome sebi, o strukturi svog misaonoga bića. Mi smo u svom vla- 
stitom jeziku nepismeni i nesvjesni sebe ne zato što nam je taj jezik sam po 

sebi "malehan" i provincijalan (u svjetskim razmjerama savršeno nepo- 
znat) već što smo mi sami takvi, pa za to naše duhovno inferiorno stanje 
okrivljujemo vlastiti jezik, tu najvažniju našu kulturnu odliku i jedinu civi- 
lizacijsku šansu da isplivamo iz neznanja i anonimnosti o samima sebi. Jer 
mi smo prije svega anonimni sebi, a nama se čini da smo anonimni drugi- 
ma. Kad se barata tobožnjom argumentacijom da za općenje, kao osnovnu 
funkciju jezika, ne treba gramatika (odnosno znanja o njojzi), onda se svje- 
sno ili nesvjesno u jednu vreću trpaju "kruške i banane". Jedna je stvar ele- 
mentarno jezičko sporazumijevanje, ono svakodnevno, a drugo je kulturna 
komunikacija. Za ovo prvo, naravno, ne treba gramatika, ali za ovo drugo 
itekako treba. Čovjek teži da se uzdigne i razlikuje tim svojim jezikom ako 
ni zbog čega drugog, a ono zbog sujete i bojazni da ga ne okrive kako je pri- 
— mitivan i neobrazovan. Jer i najprimitivniji i najenobrazovaniji čovjek u se- 
bi krije bar tračak stida i zazire od toga da ga proglase takvim kakav jeste. 
A to govori da se čovjek sviješću o sebi(i svojoj nesvjesnosti) ipak bitno ra- 
zlikuje od svih ostalih živih organizama. 


Za čovjeka se inače kaže da vrijedi onoliko koliko jezika zna, što je 
tvrdnja prilično jednostrana, isključiva, ne naročito umna. Niko razuman 
ne osporava značaj ovladavanja stranim jezicima, ali se tu pretjeruje i taj 
značaj preuveličava, kao da je čovjeka moguće mjeriti takvim kvantitativ- 
nim jezičkim parametrima. Ljudski intelekt, istina, vrijedi više ako se vla- 
da stranim. jezikom, ali je čovjek ipak odveć složena pojava da bi primar- 
no bio određen tim znanjima. Druga je stvar što je onaj koji zna strane je- 
zike komunikativno sposobniji da prima znanja iz svijeta i da svoja znanja 
tom svijetu odašilja (jer sa svojim maternjim jezikom ne može otići dale- 
ko). Ali to ne znači da njegov jezički fond određuje stepen razvitka inte- 
lekta i uopće misaone njegove mogućnosti. Ni najbolja znanja stranih je- 
zika ne mogu nadomjestiti sporost i ograničenost čovjekovog intelekta, ni- 
ti ga mogu bitno promijeniti, jer ta znanja ga samo donekle korigiraju. 
Međutim, posredstvom tih jezika čovjek prima informacije koje mu otkri- 
vaju vidike, a to je već nešto drugo, mada. ni od tog ne zavisi sve, čak ni veći 
dio njegovih intelektualnih potencijala. 

Uobičajeni jezički tip savremenog čovjeka je ovladao nekim od stra- 
nih jezika (najčešće engleskim), dok svojim maternjim jeziom vlada samo 
na površini, u pragmatskoj njegovoj upotrebi, jer ga kao strukture i mode- 
la nije svjestan. Do kakvoga to procijepa dolazi u čovjekovom jezičkom 
aparatu, koji je snabdjeven znanjima stranog jezika, a svog maternjeg "nije 
svjestan" (ne poznaje mu sistem, gramatičku i pravopisnu normu, ne zna 
književnost na tom jeziku itd.). Takav raskorak je karakterističan za našega 
balkanskog čovjeka, pa tako i za govornike bosanskog jezika. 

Nemoguće je prosječnoga Balkanca uvjeriti da on, zbog svog vrlo 
skromnog nivoa općeg obrazovanja, slabo poznaje maternji jezik. I ono ma- 
lo što škola u tom smislu učini, kasniji život razgrađuje. Naš prosječno 
načitani Balkanac u stvari je čitač novina, koji prima oskudnu, politički ili 
ekonomski friziranu, informaciju, začinjenu malograđansko-bulevarskom 
znatiželjom i senzacionalizmom, zalivenu sentimentalnim limunadama 
kičersko-novokomponiranog ukusa. A šta onda reći o onima koji ne čitaju 
ni novine jer im borba za goli život ni to ne omogućava, ili su (kad se neš- 
to još i moglo naučiti) iz raznih razloga zaobilazili škole, pa jednostavno 
nemaju naviku da čitaju, a takvih je više od polovine? Kad našem prosječno 
obrazovanom Balkancu (čitaču novina, žurnala i horoskopa) netaktično 
kažete da on u stvari ne zna svoj vlastiti jezik i da je u tom smislu u najbo- 
ljem slučaju. polupismen, on će se najprije "stočarsko-ratarski" narogušiti i 
ostati pri svom da svaki čovjek svoj rođeni jezik zna samim tim što ga je od 
majke naučio. Da stvar bude interesantnija, ima istine u toj njegovoj tvr- 
dnji, ali je ta istina štura. Historija se u smislu retardirane samosvijesti s na- 
šim balkanskim čovjekom grdno poigrala i gorko našalila. On. se prema 
svom naslijeđu odnosi kao da ono nije njegovo već nečije tuđinsko. Taj naš 
čovjek na samog sebe kroz historiju gleda preko oka, sumnjajući. Ali nje- 
gove sumnje, na žalost, ne niču iz znanja već im se korijeni vuku iz - nezna- 
nja. Sve se onda završava onom neumoljivom predrasudom tog našega Bal- 
kanca da se svoj jezik zna samim tim što se njime govori, misli, osjeća i pi- 
še (dakle, ne treba vrijeme gubiti na učenje onog što se već zna). 


Na koji način mi Balkanci učimo strani jezik? Kakva je naša psiho- 
loška i uopće intelektualna predsprema za to? Polazi se. od toga da 
učenje i znanje stranog jezika (tačnije, nekog od zapadnoevropskih jezi- 
ka) čovjeku donosi veliku korist, što je tačno. Proces usvajanja stranog 
jezika, međutim, vrlo je hlabavo postavljen. Obavlja se na različitim ni- 
voima; od čisto školskog, preko raznih kurseva, sve do onih "naučnofan- 
tastičnih" oblika učenja u stilu 'engleski za tri nedjelje" i sl.. Naša škola 
boluje od mnogih boleština i u nastavi stranog jezika. Sve te boleštine 
uslovljavaju da iz te škole izlaze mladi ljudi sa nekakvim znanjima stra- 
nog jezika, ali su ta znanja uglavnom pasivna, mrtvogramatička, neospo- 
sobljena za govornu realizaciju u živim kontaktima. Kad se taj naš mladi 
čovjek zapošljava, on gubi kontakt (makar bio i samo školski) sa stranim 
jezikom, nema organiziranih vidova njegovog usavršavanja; tako se 
počinje zaboravljati i ono malo što se znalo. Tada se pribjegava raznim 
ćortopedskim" kursevima, opet uglavnom školski usmjerenim, lišenim 
govornoga kontakta. Taj proces učenja stranog jezika zasnovan je na je- 
dnome metodološko-lingvističkom paradoksu; sa slabim ili nikakvim 
gramatičko-stilističkim predznanjima o svome maternjem jeziku uči se 

strani jezik. Time je proces učenja tog jezika otežan. Ako se nešto i 
nauči, sa slabim predznanjima o vlastitom jeziku i strani se daleko brže 
zaboravlja, pogotovu kad se nema mogućnosti usavršavanja u samoj 
zemlji gdje se on govori. A poznato je da se strani jezik u pravom smislu 
počinje učiti tek tada kad čovjek "na tom jeziku" ogladni, ili ožedni, što 
znači kad njime progovori u odgovarajućem okruženju, koje ga simo od 
sebe nagoni na brže i efikasnije usvajanje tog jezika, njegovih živih raz- 
govornih formi. 


Strani jezik kao moda posebno je pitanje o kojem ovom prilikom 
nećemo govoriti. Nas ovdje više zanima maternji jezik kao demodirani je- 
zik. U našim silanim stremljenjima ka engleskom jeziku mi se na jedan 
otužno provincijalni način odričemo svoga vlastitog jezika, čak ga i omalo- 
važavajući. Okrivljujući ga za. njegovu regionalnost, zaboravljamo da time 
omalovažavamo sebe, bježeći od svoje sjenke, porijekla, imena i prezime- 
na, kao da nas neko, raširenih ruku, tamo u svijetu čeka. 


Kakva je situacija sa bosanskim jezikom u tom smislu? U historiji 
Bosne, Bošnjaka i samoga bosanskog jezika (u trajanju od nekoliko vije- 
kova) značajnu ulogu igraju orijentalni jezici (turski, arapski i perzijski), 
koji su za bošnjačkog čovjeka, ma koliko mu bili bliski, ipak bili strani je- 
zici. Dakle, kod Bošnjaka je tradicija učenja stranih jezika daleko jača ne- 
go kod susjednih i srodnih naroda (srpskog, crnogorskog pa i hrvatskog), 
koji u to vrijeme nisu dolazili u tješnje kontakte sa neslavenskim jezicima, 
kakav je slučaj bio u Bosni. To znači da Bošnjaci imadu historijsku predis- 
poziciju za usvajanje stranih jezika (makar to i ne bili evropski jezici), jer 
su orijentalni jezici duboko ukorijenjeni u naslijeđe Bosne kao dijela Oto- 
manskog Carstva. To naslijeđe koliko god je s jedne strane krasilo i obo- 
gaćivalo bošnjačku pa i čitavu bosansku kulturu, s druge strane je tu: istu 
kulturu siromašilo, ali u jednom drugom smislu. U smislu potiskivanja 
svijesti o značaju vlastitog jezika za svoju kulturu. Međutim, snažan pro- 
dor islamske kulture u Bosnu, zatim vladajuća ekonomsko-državna pozi- 
cija, da ne kažemo politički prestiž njezin, sve je to na svoj način kod Bo- 
šnjaka umrtvljivalo svijest o svom bosanskom jeziku. U odnosu na taj do- 
maći jezik politika Osmanske Imperije nije imala naročitih pretenzija, 
prije bi se moglo reći da je prema njemu bila ravnodušna. Ta politika ni- 
je nametala ni svoj turski, ali je on ipak po svom položaju. bio prestižan. 
Pošto nije bilo politički organiziranih težnji u nametanju turskog jezika (a 
ni arapskog ni perzijskog), ispada da se u Bosni za vrijeme Turske domaći 
jezik normalno razvijao. Jeste, ali samo kao govorni jezik. U Bosni su se 
na različitim nivoima obrazovanja učili orijentalni jezici, ali se bosanski 
nije učio, ako se govorio. Upotrebljavao se u bošnjačkoj narodnoj 
književnosti i u nekim specifičnim oblicima epistolarne književnosti 

(književnog žanra u vidu pisama; pisma krajiških Bošnjaka npr.). Mada se 
npr. bosančica (odnosno "begovo pismo") njegovala u najvišim slojevima 
bošnjačkoga društva, to ne znači da je i sam bosanski jezik u organizira- 
nom smislu njegovan, mada kontinuitet njegove upotrebe (ni one pisane) 
nikad nije došao u pitanje. 

Kod bošnjačkog naroda se razvijala jedna u suštini protivurječna jezička 
svijest; učili su se i znali orijentalni jezici, a govorno i emocinalno bilo se veza- 
no za svoj jezik, na kojem je bilo malo pisane aktivnosti. Tako se kod Bošnjaka 
formira jedan vid distance prema svom porijeklu (što je u biti historijska ironi- 
ja i paradoks), neka vrsta kulturne otuđenosti od bosanskog jezika. To se Bo- 
šnjacima u prošlosti grdno svetilo (pa i danas sveti), a drugima davalo u ruke 
tobožnje argumente u korist teze o "nepostojanju"' bosanskog jezika. 


Učenje evropskih jezika posredstvom prodora evropske kulture u 
Bosni također ima svoju tradiciju. To se osobito odnosilo na njemački jezik, 
koji se u Bosni širi za vrijeme Austro-Ugarske, a tek u XX vijeku aktivno 
se uče i drugi evropski jezici, pretežno engleski i francuski, da bi engleski 
vrlo brzo uzeo primat, koji inače ima u savremenom svijetu. 


Pošto je bosanski, u smislu zvaničnog njegovoga priznavanja, naj- 
mladi slavenski jezik, ta okolnost pred njegove govornike postavlja zah- 
tjeve da se taj "mladi" maternji jezik što bolje upozna i nauči. Bosanski 
jezik tek u tragično vrijeme bosanskog rata biva priznat i uveden u ško- 
le, bošnjačka književnost isto tako, a to su tek prvi proplamsaji. Pred 
novim generacijama Bošnjaka i Bosanaca, na domak XXI vijeka, stoje 
krupni zadaci; da se taj jezik uči u redovnom školskom procesu, a da se 
na djelima bošnjačke književnosti vaspitavaju mlade generacije. Bosna 
je dio Evrope, makar i one južne. Ona je okrenuta toj Evropi, stremi 
njezinim vrijednostima, nudeći joj svoje autohtone vrijednosti. S druge 
strane, Bosna i bošnjački narod dio su i islamskoga prostora, krajnji za- 
padni, dakle opet provincijalni. To je ono kad se kaže da je Bosna naj- 
zapadniji istok i najistočniji zapad. U Bosni će se učiti ne samo eVrODS- 
ki već i orijentalni jezici, a učenje ovih drugih vjerovatno će se intenzi- 
virati. Bosna i bošnjački narod u XXI vijeku naći će se ponovo na ra- 
zmeđu među kulturama (evropskom i islamsko-orijentalnom) i opet će 
biti neka vrsta ćuprije među njima. 

69. RELIGIJA I JEZIK; NA PRIMJERU 
ISLAMA I BOSANSKOG JEZIKA 


PITANJE: Je li islam u Bosni kroz njezinu historiju pomagao ili 
odmagao razvoju bosanskog jezika? 


ODGOVOR: Kao sredstvo sporazumijevanja i kulturno obilježje na- 
roda, jezik se razvija u vremenu i prostoru, što znači da je njegova osnovna 
zakonomjernost ona ista kojoj podliježu sve prirodne i društvene pojave, 
zakonomjernost mijenjanja, prelaska iz jednoga u drugi kvalitet. Jezička 
priroda predstavlja osobenu simbiozu, spoj organskih i neorganskih eleme- 
nata u njojzi. Znači da jezik odlikuju i prirodna i društvena svojstva. Šta je 
to prirodno, organsko u jeziku? Sve ono što čini njegov unutarnji sastav, 
njegov organizam. koji se razvija po svojim unutarnjim zakonitostima, čak i 
neovisno (ili vrlo malo ovisno) od vanjskih, društvenih faktora, koji također 
utiču na taj razvoj, ali na jedan svoj "izvanjski" način. Jezik odlikuju svoj- 
stva. živog organizma (koji se sastoji od glasova, riječi, rečenica). Taj orga- 
nizam nečem služi (sporazumijevanju. prije svega), ali njegovo porijeklo je 
u principu prirodno, evolutivno (kao i sam čovjek kao prirodno biće). Taj 
jezički organizam uslovljen je odnosima među unutarnjim dijelovima koji 
sačinjavaju njegov složeni organizam. 


Pošto je jezik osnovno sredstvo komunikacije, njime se društvene gru- 
pe sporazumijevaju (unutar sebe, a i među sobom). Samim tim jezik je i je- 
dna vrlo značajna društvena pojava. On stoga umnogome Zavisi od vanjskih 
uslova, dakle od prilika u kojima žive te društvene grupe što im jezik kao 
sredstvo sporazumijevanja služi. I samo društvo, prema tome, djeluje na je- 
zik. Zakonitosti društvenog razvitka imadu svog specifičnog odraza na. pro- 
cese u jeziku, dakle i unutar onoga što je organsko u njemu. Jezik je u stvari 
jedna prirodno-društvena pojava, koja u sebi ujedinjuje zakonomjernost i or- 
ganskog i neorganskog razvoja. On je stoga i složen fenomen, značajan. za 
čovjeka kao prirodno i društveno biće. U nauci se dosle mnogo insistiralo na 
društvenoj formi i upotrebi jezika. Jezik je (sa svojom primarnom funkcijom 
sporazumijevanja) prveristveno društvena pojava, onoliko važan koliko služi 
kao sredstvo komunikacije. Ali se u njemu otkrivaju i unutarnje zakonitosti 
razvitka, koje ne moraju imati neposrednu (pa ni posrednu vezu) sa društve- 
nim pojavama. Zato lingvistika (mada spada u društvene nauke) ima u sebi 
mnogo elemenata prirodnih nauka i služi se njihovom metodologijom. 


Jezik se kao prirodna i društvena pojava razvija i mijenja u vremenu 
i prostoru. U vremenu zato što je kao prirodni organizam podložan stalnim 


promjenama (a i simo društvo kome služi također se kroz vrijeme mijenja). 

Razvija se u prostoru jer se jezik upotrebljava na etničkom nivou; njime go- 
vore konkretni etnosti u konkretnim historijskim prilikama. Tako kako se 
etnos razvija na određenoj teritoriji, mijenjaju se i njegovi dijalekti. Nas ov- 
dje zanima kako religija kao važan faktor u razvoju etnosa i naroda djeluje 
na njegov jezik. U kojoj mjeri je ona bitna za formiranje konkretne jezičke 
slike? Kako religija u uslovima razvoja na Balkanu djeluje na jezik, u kojim 
pravcima se on razvija i diferencira pod uticajem religijskog faktora? U ko- 
joj mjeri religiozne razlike znače i jezičke razlike i kako se ta dva faktora 
razvoja etnosa i naroda među sobom dopunjuju i ukrštaju? 

Ovom prilikom nećemo se zadržavati na historijskim pojedinostima 
razvitka južnoslavenskih dijalekata ne samo stoga što je to za našu temu 
odveć široko pitanje već i zbog toga što smo se u ovoj knjizi nekih glavnih 
pojedinosti tog razvoja već doticali. Formiranje triju dijalekata (kajkav- 
skog, čakavskog i štokavskog) na zapadnojužnoslavenskom tlu išlo je svo- 
jim slijedom. Dijalekti su usitnjenije jezičke cjeline koje se formiraju i ra- 

_zvijaju služeći unutaretničkom sporazumijevanju. Nastanak tzv. nacional- 
nih jezika najčešće se odvija na osaovama nekoga dijalekta, tj. govornog je- 
zika, od kojega pisani jezik uzima strukturu, unutarnji sastav. Tu strukturu 
(shodno svojim širim kulturnim potrebama) nadograđuje, prilagođava se- 
bi, dajući joj šire komunikativne i više stilsko-jezičke forme. Književni jezik 
je neka vrsta kultiviranoga, u pisanoj formi obrađenog (odnosno do- 
rađenoga) dijalekta. On predstavlja višu. formu neorganskog, svjesnim ak- 
cijama organiziranog razvoja dijalekta, isto tako kao što i narod, odnosno 
nacija predstavlja višu formu razvoja etnosa. 

Bivši srpskohrvatski jezik formirao se na osnovama novoštokavskih 
govora istočnohercegovačkoga tipa (južnih ijekavskih, tako je bar bilo u Vu- 
kovoj reformi i ilirskom pokretu), da bi kasnije usvojio ekavizam iz istočne 
štokavštine, prelazeći granice svoje južne novoštokavske postojbine. Dijale- 
katska domovina bivšeg srpskohrvatskog jezika je istočna Hercegovina. Kaj- 
kavski i čakavski dijalekt (kao zapadniji dijalekti) nisu. ušli u njegovu osno- 
vicu, mada su se na svoj način kroz jezik zapadnijih pisaca (naročito hrvat- 
skih) do izvjesne mjere i sami u njega ugrađivali, uglavnom na leksičkom 
planu (svojim rječničkim fondom). Današnji srpski, hrvatski i bosanski jezik 
idu pravcima produbljivanja razlika među njima. A upravo te razlike imadu 
svoje uzroke i u religioznim razlikama među našim etnosima, odnosno na- 
rodima. Hrvatski jezik je književni jezik hrvatskog naroda. On je po religij- 
skom svom određenju u našim balkanskim okvirima "katolički jezik? (odno- 
sno jezik katolika štokavaca, kajkavaca i čakavaca). Srpski jezik je književni 
jezik srpskog naroda, on je po religijskom određenju "pravoslavni jezik", je- 
zik pravoslavaca štokavaca (u posebnom odnosu prema tom jeziku stoji 
ćpravoslavni jezik"? Crnogoraca). Bosanski jezik je književni jezik bo- 

šnjačkog naroda. Da li to znači, analogno prethodnim odrednicama, da je 
on po svom religioznom određenju "muslimanski jezik", odnosno jezik mu- 
slimana štokavaca (štokavaca islamske vjeroispovijesti)? Da li bi on to mo- 
gao biti u onolikoj mjeri u kojoj bi hrvatski mogao biti "katolički", a srpski 
pravoslavni", po svom kulturno-religijskom omeđenju? 


Da pođemo najprije od dijalekta i njegovog odnosa prema religij- 
skom porijeklu njegovih govornika. Zapravo od pitanja u kojoj mjeri dija- 
lekatske razlike mogu biti posljedica, ili odraz religijskih razlika među 
etnosima. Najčešći je slučaj da pripadnici jednoga dijalekta pripadaju i je- 
dnoj religiji. Ali njihova dijalekatska jednoobraznost nije bitno uslovljena 
religijskom već upravo dijalekatskom pripadnošću. Događa se također da 
pripadnici različitih dijalekata ispovijedaju jednu vjeru. To dokazuje da se 
dijalekatske razlike formiraju i neovisno od toga što govornike različitih 
dijalekata objedinjuje ista religija. Znači da faktor dijalekatskog formira- 
nja razlika neprekidno djeluje, da je on pretpostavka svakog jezičkog ra- 
zvitka. Te dijalekte, međutim (bez obzira na njihove međusobne razlike), 
zbog religijske jednoobraznosti govornika, objedinjuju i neke zajedničke 
crte čije je porijeklo u jednakom religijskom porijeklu. To se ne mora 
odnositi samo na jedinstvenu (ili vrlo sličnu) crkvenu leksiku i frazeologi- 
ju te uopće leksiku religioznog života, već može imati odraza i na formira- 
nje nekih drugih zajedničkih crta nevezanih za religiozni život govornika 
različitih dijalekata. Tako npr. kajkavce i čakavce vezuje pripadnost kato- 
ličkoj religiji, iz čega proizlaze neki leksički međudijalektizmi, koji su ne- 
posredno vezani za katoličku crkvu i bogosluženje, za "latinizme", "vati- 
kanizme" u toj religioznoj terminologiji. S druge strane, pripadnici staroš- 
tokavskih crnogorskih i novoštokavskih istočnohercegovačkih govora pra- 
voslavnog stanovništva imaju zajednička obilježja u pravoslavnoj crkvenoj 
terminologiji, koja na svoj način uslovljavaju i neke opće riječi (izolekse) 
u stočarskoj narodnoj terminologiji, koje (na prvi pogled) nemaju nikakve 
veze sa crkvenom narodnom terminologijom. 


Za nas je, međutim, interesantnija situacija kad pripadnike istoga di- 
jalekta odlikuju religiozne razlike. A upravo to je tipično za štokavce. U što- 
kavskom dijalektu postoje čak i mjesni govori (dakle govori jednog sela) ko- 
ji pripadaju užem govornom tipu, ali se među. sobom po nečemu ipak razli- 
kuju. Za Bosnu i Hercegovinu to je naročito karakteristično. Postoje (tačni- 
je, postojala su do prije koju godinu) sela sa stanovništvom sve tri naše "što- 
kavske religije", stanovništvom jednakim po dijalekatskoj pripadnosti, ali u 
ponečem govorno ipak nejedinstvenim. Ako na jednom prostoru žive pripa- 
dnici različitih religija, bez obzira što su dijalekatski jedinstveni, među njima 
se ipak javljaju razlike uslovljene nejednakom religioznom, odnosno nacio- 
nalnom, pripadnošću. Jer religiozne razlike kod nas najčešće znače i nacio- 

nalne razlike, a samim tim i jezičke razlike. Koje su to razlike? Ograničit 
ćemo se na teren Bosne i Hercegovine, na.njegove dijalekte, a potom i na 
njegove "jezike". 

Pripadnici triju religija, odnosno naroda, u Bosni i Hercegovini do 
ovog rata (prije etničkih čišćenja) živjeli su izmiješani, pripadajući istim ili 
različitim dijalekatskim tipovima, u zavisnosti od toga na kojem dijelu tere- 
na žive. Muslimani i pravoslavci jugoistočne Bosne npr. pripadali su ijekav- 
skoštakavskom dijalektu, dok su muslimani i pravoslavci sjeveroistočne Bo- 
sne pripadali unekoliko različitim dijalektima, mada su. živjeli izmiješano. 
'To znači da su dijalekatski među sobom srodniji govori muslimana i pravo- 
slavaca jugoistočne Bosne nego govori muslimana jugoistočne i muslimana 
sjeveroistočne Bosne. Drukčije rečeno; govori pravoslavaca jugoistočne 
Bosne bliži su govorima muslimana toga dijela Bosne nego govorima pra- 
voslavaca sjeveroistočne Bosne sa kojima ih vezuje ista religija (mada su 
pravoslavci u Bosni i Hercegovini dijalekatski među sobom ipak uje- 
dnačeniji nego što je to slučaj sa muslimanima, što je uslovljeno porijeklom 
stanovništva). TO znači da je teritorijalni faktor razvoja dijalekata najvažni- 
ji i da on određuje stepen sličnosti i razlika među govornicima dijalekata. 
Dakle, bitnija je teritorijalna bliskost nego religiozna, odnosno nacionalna. 


Posto je, međutim, govorne odlike koje su opće za sve pripadnike je- 
dne religije, bez obzira na području kojeg su dijalekta. Tako npr. za sve mu- 
slimanske govore (bez obzira jesu li staroštokavski ili novoštokavski, šta- 
kavski ili šćakavski, ijekavski ili ikavski) karakteristični su turcizmi, a velik 
broj turcizama u bosanskom jeziku upravo je iz religioznog života. Osim to- 
ga, dosljedna upotreba suglasnika h podržana je osobito stabilnošću i 
učestalošću toga glasa u arapskom jeziku, tačnije u jeziku Kur'ana, što je 
neposredan rezultat uticaja religije na jezičke pojave. 


Kad je riječ o uticaju religije na formiranje nekih osobina u književnom 
jeziku, onda se pojave u dijalektima, na taj način formirane, prenose u pisani 
jezik i postaju njegovo važno obilježje. Tako dolazimo do našeg osnovnoga pi- 
tanja: u kojoj je mjeri islam uticao na neke osobine u bosanskom jeziku. Po- 
lazimo od teze da islam niti je pomagao niti odmagao razvoju bosanskog jezi- 
ka. Ipak, u tom jeziku ima nečeg što bismo uslovno mogli nazvati pomaga- 
njem tog razvoja, ali iodmaganjem, također. Islam je uticao na neke pojave u 
bošnjačkim. dijalektima (o kojima smo na više mjesta u ovoj knjizi govorili), ali 
je on uticao i na razvojne tokove tih dijalekata u cjelini. TO se npr. na bosan- 
skohercegovačkom tlu odražava u tome što su bošnjački govori kao cjelina na 
izvjestan način konzervativniji, tj. usporen je njihov unutarjezički pa i va- 
njezički razvoj. Ovaj prvi (unutarjezički) usporen je time što je islam kao no- 
va religija (mada na Balkanu nije bila nepoznata ni do dolaska Turaka) svoje 

pripadnike do izvjesne mjere počeo distancirati u odnosu na pripadnike pra- 
voslavlja i katoličanstva, a time ih do izvjesne mjere prisnije vezati među so- 
bom. Zbogčega bi islam uticao na konzerviranje jezičkih crta u govorima Bo- 
šnjaka? Zbog togašto je islam bio faktor razdvajanja, a ne spajanja unutar za- 
tečenog doislamskog stanja na Balkanu. Samim tim mogućnost usporavanja 
unutarjezičkog razvoja jedne konfesije u odnosu na druge realna je vjerovat- 
noća. Islamski način života u balkanskim prilikama odlikovao je kult porodi- 
ce, zatvorenoga, patrijarhalnog morala, unutar kojeg se odvijao život toliko 
različit od vanjskog svijeta, život koji je kultivirao unutarnji red, čistoću i 
uopće "istočnjačku prefinjenost" (kako se to obično kaže). U ambijentu bo- 
sanskih avlija i mahala odvijao se život po mnogo čemu specifičan i drukčiji u 
odnosu na dotadanje slavensko balkansko okruženje. On je arhaizirao i neke 
jezičke crte, naslijeđene iz starijih faza razvoja južnoslavenskih dijalekata. Što 
se tiče evolutivnog usporenja vanjezičkog razvoja bošnjačkih dijalekata; tu se 
misli na migraciona kretanja kao uzrok jezičkih promjena. Naime, poznato je 
da je bošnjačko stanovništvo bilo manje podložno migracijama od pravoslav- 
nog stanovništva u Bosni i Hercegovini, što je uticalo na očuvanje nekih stari- 
jih govornih odlika, odnosno kontinuiteta razvoja sa stanjem prije otpočinja- 
nja velikih migracija. Ipak, unatoč tome što je islam uticao na izvjesno uspo- 
ravanje unutarjezičkog i vanjezičkog razvoja bošnjačkih dijalekata, on nije 
mogao zaustaviti proces novoštokaviziranja tih govora (koji se, istina, odvijao 
sporije u odnosu na nemuslimanske govore, ali se ipak odvijao). 

U čemu je islam neposredno uticao na pisani jezik u Bosni, tj. na sam 
bosanski književni jezik? Prije svega, njegovim posredstvom u Bosni se ve- 
oma raširilo arapsko pismo. U upotrebi su bili turski, arapski i perzijski je- 
zik, što je samo po sebi odvlačilo pažnju sa svoga vlastitog na orijentalne je- 
zike, zbog čega je neminovno trpio bosanski jezik. Reklo bi se da je taj je- 
zik zbog kulturne dominacije orijentalnih jezika bio zarastao u korov, ma- 
da nikada nije prestajao da se upotrebljava ni u pisanoj riječi. Kulturna svi- 
jesti uopće stremljenja bošnjačkog naroda u tursko doba bila su dobrim di- 
jelom usredsređena na orijentalnu kulturu i jezike, tako da se nivo pisme- 
nosti i obrazovanosti mjerio stepenom prihvatanja i poznavanja te kulture, 
odnosno aktivnog učešća u njojzi. To nije bilo zbog toga što je Turska Ca- 
revina kao država stremila tome, već najviše zbog toga što je islam na Bal- 
kanu doživljavao ekspanziju, ne samo islam kao religija već i uopće islam- 
ska kultura u širokom poimanju. Islam je, međutim, posredstvom dijaleka- 
ta na koje je neposredno uticao, na drukčiji način pomogao bosanskom. je- 
ziku da se izdvoji svojim nekim osobinama, po kojima se sve više počinje 
razlikovati od svoga jezičkog okruženja. 

Dakle, da nije bilo islama na Balkanu, veliko je pitanje da li bi se 
bogomilsko-bošnjački etnos očuvao i da li bi bošnjačka jezička tradicija us- 

pjela da se sačuva i ne potopi u drugim dominirajućim tradicijama, pod upli- 
vom starijih crkava na Balkanu, istočne i zapadne. 


70. POJAM BOSNISTIKE 


PITANJE: U kojim pravcima bi se dalje trebala razvijati bosnistika i 

šta uopće znači taj pojam? 

ODGOVOR: Naporedo sa pojmovima serbokroatistika, srbistika, 
kroatistika ide i pojam boshistika, koji je još uvijek više analogna tvorbena 
izvedenica nego živi naučni termin. Šta bi se podrazumijevalo pod pojmom 
bosnistika? Kao što se npr. serbokroatistika bavila istraživanjem srpskohr- 
vatskog jezika, tako će se bosnistika baviti istraživanjem bosanskog jezika. 
Bosnistika ima izvjesnu tradiciju, ali je druga stvar koliko je ta tradicija ra- 
zvijena i da li se ona u prošlosti tako nazivala. Naime, unutar serbokroati- 
stike postoji dio građe bosanskog jezika. U knjizi Bošnjački narod i njegov 
jezik u vezi s tim napisali smo slijedeće: - 

"Proučavanje književnojezičkog naslijeđa Bošnjaka do danas nije da- 
lo zaokruženije rezultate, mada su mnoga pojedinačna pitanja istraživana, 
naročito u sklopu šire serbokroatističke i orijentalističke problematike. U 
okvirima istraživanja iz dijalektologije, leksikologije i historije sh. jezika, pa 
i ispitivanja jezika narodne poezije, jezika štampe i starijih i savremenih pi- 
saca, kao i nekih kontrastivnih priloga naših i inostranih orijentalista, iz ove 
oblasti značajni su radovi serbokroatista Asima Pece, Ismeta Smailovića, 
Jovana Vukovića, Mustafe Ajanovića, Herte Kune , Miloša Okuke, Dževa- 
da A. Jahića, Mevlide Karadža-Garić, Hanke Glibanović-Vajzović, Milana 
Šipke, Senahida Halilovića, Ahmeta Kasumovića, arabiste Srđana Janko- 
vića i književnih historičara Muhsina Rizvića i Alije Isakovića. Nastojanje 
cjelovitijeg sagledavanja ove problematike u kontekstu kulturne i političke 
historije Bošnjaka nalazimo u knjigama Muhameda Hadžijahića i Kasima 
Suljevića. Prvi pokušaj sintetskog obuhvata jezičke geneze Bošnjaka pred- 
stavlja rad Dževada A. Jahića "Tretiranje jezika u vezi sa nacionalnim kon- 
stituysanjem Muslimana", 1985. U dosadanjim izučavanjima jezičke bašti- 
ne i savremenog izraza Bošnjaka ukazano je na niz novih problema i na 
pravce njihovih budućih istraživanja, jer mnogi aspekti ovog smjera razvoja 
sh. jezika naučno još nisu dovoljno objašnjeni" (str. 38.). 

Imena spomenuta u ovom citatu znače ujedno i utemeljivače bosnisti- 
ke, kao filološke discipline koja se bavi bosanskim jezikom. Bosnistika je mla- 

da disciplina, koja tek treba da se razvija i čija je mladost uslovljena time što 
je bosanski jezik tek nedavno priznat kao zvanični jezik. bošnjačkog naroda. 

Postavlja se pitanje čime do danas bosnistika raspolaže. Malo čime. 
I ono čime raspolaže razbacano je po pojedinačnim osamljenim istraži- 
vačkim poduhvatima; do danas ona ne raspolaže ni jednim sintetskim dje- 
lom o problematici bosanskog jezika (ova knjiga je prvo takvo djelo). Pita- 
nje bi, dakle, bilo bolje postaviti ovako: čega sve nema bosnistika? Nema 
svega onog što je neophodno da bi se bosanski jezik naučno utemeljio i u 
zvaničnoj komunikaciji neometano upotrebljavao. Nema rječnike, gramati- 
ke, pravopise ni. pravopisne priručnike. Ponešto se ipak kao ptice-vjesnice 
u najnovije vrijeme pojavljuje; Rječnik karakteristične leksike u bosanskome 
jeziku Alije Isakovića i Pravopis bosanskoga jezika Senahida Halilovića. Ne- 
ma /nstituta za bosanski jezik ni Bošnjačke akademije nauka i umjetnosti sa 
Odjeljenjem za bosanski jezik, sve ono što je neophodna pretpostavka za 
normalan razvoj bosanskog jezika i bosnistike kao naučne discipline. Stoga 
će u narednim godinama (na prijelazu iz XX u XXI vijek) u Bosni i Herce- 
govini. trebati uložiti mnogo truda i sredstava kako bi se bosnistika kao 
naučna disciplina razvijala, u interesu ne samo bošnjačkog naroda već i Bo- 
sne i Hercegovine kao višenacionalne države. 


71. "JEZIK POD ZAŠTITOM DRŽAVE" 


PITANJE: Da li bi bosanski jezik trebao da bude "jezik pod zaštitom 

države"? 

ODGOVOR: Na više mjesta u ovoj knjizi ukazali smo na značaj je- 
zika za nacionalnu kulturu i identitet, a to smo potkrijepili primjerima ne 
samo bosanskog već i drugih južnoslavenskih jezika. Ovdje ćemo se poza- 
baviti zvaničnim (državnim) jezikom kao sredstvom šire komunikacije. U 
tom smislu svaku državu odlikuje državni jezik ili više njih. Kao što i države 
mogu biti velike i male, takav je slučaj i sa jezicima; njihova veličina na svoj 
način je uslovljena veličinom. same države kojoj kao zvanični književni je- 
zik služe. Naše interesovanje usmjeravamo na male jezike, jer su i naši bal- 
kanski narodi mali, pa tako i njihovi jezici. 

Prijeti li malim. jezicima opasnost od iščezavanja. već samim tim. što 
su mali (to "mali" znači da zahvataju malu teritoriju i da njima govori ma- 
li broj ljudi)? Naravno da prijeti, ali ne samo zato (čak ne i prvenstveno 
zato) što su mali. Veća opasnost im prijeti od mentaliteta vlastite kulture, 

od provincijalnosti tog mentaliteta i nerazvijene svijesti koliko je u slučaju 
malih naroda jezik velika stvar, važna ne zbog jezika već zbog samog na- 
roda. Države svojim zakonskim mehanizmima štite svoje zvanične jezike, 
zakonski ih ozvaničuju, dajući im pravnu težinu, punomoć da mogu biti 
općeprihvaćeno sredstvo općenja unutar države. Stoga je zvanični jezik u 
stvari zakonski ovjeren, registrirani jezik. 

Bosna i Hercegovina je mala država, nakon ovog rata politički-nacio- 
nalno organizirana porotivurječno (da ne kažemo, apsurdno). I u jezičkom 
smislu to je mala, ali složena zemlja. U njojzi se govore tri jezika (bosanski, 
srpski i hrvatski) među sobom vrlo slična, ali ipak ne samo po nazivu ra- 
zličita. Bosanski jezik ako i jeste zvanični jezik bošnjačkog naroda, on nije 
državni jezik Bosne i Hercegovine, što znači da je po teritorijalnom zahvatu 
manji i od same te Bosne i Hercegovine. Da li je u tome njegov osnovni pro- 
blem, u toj njegovoj teritorijalnoj skromnosti? Nije u tome već u nečem dru- 
gom; on. je jezik koji će se javljati sa takvim nazivom samo na području Bo- 
sanskohercegovačke federacije, mada ni tu neće biti cjelovito zastupljen, jer 
bosanskohercegovački Hrvati imadu pravo na svoj hrvatski jezik. Kako on- 
da bosanski jezik može biti zaštićen državnim zakonima Bosne i Hercegovi- 
"ne kad njegova zvanična upotreba ne doseže ni polovinu teritorije te male 
države? To je već unutarpolitičko pitanje bosanskog jezika, ta njegova 
nedržavnost, odnosno relativna državnost, da tako kažemo. 

Jezici su također spomenici kulture, ali živi spomenici, spomenici ko- 
ji služe. Pogotovu mali jezici dragocjeni su spomenici kulture. Kako zaštiti 
te spomenike? Može li jezik zaista biti "pod zaštitom države"? Tačnije, tre- 
ba li to biti? Država bi svojim zakonskim mehanizmima, štiteći sebe, treba- 
la da štiti i svoj jezik. Jer taj njezin jezik je neprestano pod pritiscima dru- 
gih jezika i drugih kultura, pa i pritiscima same te države i njezinog admi- 
nistrativno-činovničkog aparata, koji taj jezik kvari. Dakle, država bi valja- 
la zaštiti jezik i od same sebe, da ne govorimo od drugih. Jer jezik je po pri- 
rodi svojoj podložan mijenjanju, a to znači na svoj način ruiniranju i propa- 
danju, pa ga treba nekako zaštititi. Kako? 

Naše shvatanje mehanizma zaštite jezika od "kvarenja", asimilacije i 
sličnih njegovih neprijatelja možda se u ponečem i bitno razlikuje od uo- 
bičajenih shvatanja njegove zaštite. Jezik treba "kalajisati" iznutra, iz same 
utrobe, ali ne iz njegove (jezičke) utrobe već iz utrobe društvenih mehani- 
zama koji se "brinu" o tom jeziku, koji ga proučavaju, propisuju mu. pravi- 
la i tako ga štite. Treba odvojiti sredstva za proučavanje i normiranje jezi- 
ka, naučno ga, dakle, zaštititi, a ne deklarativno-politički. Na taj način bi 
trebalo štititi bosanski jezik i on bi time na najbolji način bio "jezik pod zaš- 
titom države". Njemu inače prijete mnoge opasnosti. Opasno je za njega, 


prije svega, njegovo politiziranje, političko manipuliranje njime. Upravo to 
njegovo politiziranje onemogućava da on bude "jezik pod zaštitom 
države", jer bi mu se tada pripisivale unitarističke etikete; ukazivalo bi se 
na opasnost njegove hegemonije nad srpskim i hrvatskim jezikom u Bosni 
i Hercegovini. Politika izmiruje jezike po principu vještačke ravnoteže, a to 
onda ima negativnog odraza na njih, jer im ta ravnoteža nije svojstvena. 
Bojimo se da će u poslijeratnoj Bosni i Hercegovini takvo političko mani- 
puliranje "jezičkom ravnopravnošću" ići opet na štetu "najmlađeg", naj- 
krhkijeg među južnoslavenskim jezicima - bosanskog. 


72. BOSANSKI JEZIK U SVIJETU 


PITANJE: Kakva je situacija sa upotrebom bosanskog jezika u bo- 

šnjačkoj dijaspori? 

ODGOVOR: Ne zna se ni približno koliko po svijetu ima iseljenika 
Bošnjaka, onih koji trajno žive u nekoj drugoj zemlji, a i onih koji duže vre- 
mena borave na tzv. privremenom radu u inostranstvu. U tom smislu pre- 
dratna situacija razlikuje se bitno od poslijeratne. Prije rata, najveća bo- 
šnjačka iseljenička grupa bila je u Turskoj. To su Bošnjaci iz Bosne, Herce- 
govine i Sandžaka, koji su se u Tursku masovno iseljavali u više navrata, pri 
čemu je naročito masovna bila migracija šezdesetih godina ovog vijeka. U 
drugim dijelovima svijeta nije bilo takvih krupnijih iseljeničkih grupa. Dru- 
ga iseljenička grupa i nije u klasičnom smislu iseljenička jer je ona isključivo 
ekonomska migracija. To su Bošnjaci na privremenom radu u inostranstvu 
(Austriji, Njemačkoj, Švedskoj, Švajcarskoj, Sloveniji, Hrvatskoj). 

Ovaj rat u tom smislu bitnije je izmijenio situaciju samo u kvantita- 
tivnom pogledu i drukčiji su neposredni uzroci iseljavanja; stanovništvo je 
iseljavano prinudno, u procesu planskog etničkog čišćenja. Bošnjačko sta- 
novništvo se u toku ovog rata rasipa po svijetu idući uglavnom istim prav- 
cima kojima se ranije kretala bošnjačka ekonomsko-politička emigracija. 
Jedan pravac je prema zapadnoj Evropi, drugi prema Turskoj. Za bosnisti- 
ku je svakako najinteresantnija dijaspora bosanskog jezika u Turskoj. U 
knjizi Bošnjački narod i njegov jezik o toj dijaspori smo rekli slijedeće: 

Posebno mjesto ovdje pripada iseljeničkim govorima, slavensko- 
muslimanskim jezičkim oazama u Turskoj, formiranim krajem XIX i u to- 
ku XX vijeka. Te oaze nalaze se u evropskom i azijskom dijelu Turske i di- 
jalekatski su heterogene; ovo iseljeničko stanovništvo vodi porijeklo iz ra- 

zličitih krajeva Bosne i Hercegovine, Sandžaka, Crne Gore, Kosova. Dana- 
šnji govori tih iseljenika u Turskoj (koji svoj maternji jezik zovu bosanskim 
ili bošnjačkim) u neslavenskom jezičkom okruženju čuvaju brojne konzer- 
virane govorne crte (npr. stariju akcentuaciju, ikavicu, naročito turcizme). 
Te osobine sačuvane su u okolnostima različite dijalekatske pripadnosti 
ovih iseljenika, ali i uslovima specifičnog međudijalekatskoga prožimanja 
koje se među Bošnjacima odvija zbog njihove upućenosti jednih na druge 
u dominirajućem turskom jezičkom i dijalekatskom okruženju. U govorima 
Bošnjaka dolazi i do veoma zanimljivih pojava začetih i razvijanih u uslo- 
vima bilingvizma, pod uticajem turskog jezika, što je dragocjeno za socio- 
lingvistička posmatranja, naročito sa aspekta teorije jezika u kontaktu. Ta- 
kva ispitivanja ovih iseljeničkih govora još nisu vršena; ona bi bila značaj- 
na kako za proširivanje znanja o jezičkoj tradiciji Bošnjaka tako i za sh. di- 
jalektologiju i sociolingvistiku" (str. 13-14.). 


Bošnjaci u Turskoj izloženi su procesu 'galopirajuće asimilacije", o 
čemu je u ovoj knjizi već bilo riječi. Možda će poslijeratna Bosna i Hercego- 
vina u tom pogledu uspjeti da učini više nego je to činila Jugoslavija, a 
možda će i sama Turska pokazati više volje i elastičnosti u odnosu prema bo- 
šnjačkoj iseljeničkoj grupi i kulturi države koju je za cijelo vrijeme rata sve- 
srdno pomagala. I neovisno od političkih odnosa između Bosne i Hercego- 
vine i Turske (na žalost to je u stvarnosti uvijek ovisno), valjalo bi učiniti sve 
da se bošnjačka kultura u Turskoj spasi, ukoliko za to još ima vremena. 


Što se tiče bošnjačke zapadne (evropske) emigracije, tu je situacija 
drukčija; na svoj način složenija, ali u ponečemu i povoljnija. Prije rata tu 
emigraciju sačinjavali su ljudi zaposleni u tim zemljama, a u toku rata za- 
padnu Evropu je preplavila bošnjačka ratna emigracija, koja je još više 
usložnila zatečenu (ionako složenu) situaciju. Organizirana djelovanja u 
okvirima ambasada i bošnjačkih klubova u zapadnoj. Evropi, da se zaštiti 
bošnjačka kultura, odveć su skromna, sporadična, nedovoljno stručna, sa 
malo sredstava, sa puno našega balkanskoga političko-ekonomskoga pra- 
gmatizma i neznanja o sebi; sve to u svijetu ide vrlo traljavo, slabo i nezna- 
no. Bosanskohercegovačke dopunske škole npr. (kao glavni punktovi bo- 
sanskoga književnog jezika u inostranstvu) rade u vrlo teškim uslovima, 
često prepuštene same sebi, bez državne brige, ostale na milost i nemilost 
raznih konzularnih činovnika i karijerista koji imadu malo sluha i sposo- 
bnosti da budu misionari jedne takve male, a bogate kulture kakva je bo- 
sanska i bošnjačka. Donatorstvo za te škole svodi se na dobru volju naših 
privrednika, vlasnika privatnih firmi, koji na sreću pokazuju dovoljno svije- 
sti o značaju tih škola za bosansku državu. 

Bosni i Hercegovini kao državi, bosanskoj kulturi i bošnjačkom na- 
rodu kao stožeru te kulture, grdno će se svetiti odnos same te države pre- 
ma nekim njezinim tako važnim tekovinama, kakve su jezik i književnost, 
škola i sl. Bošnjaci po svijetu nalaze se u situaciji kulturne bespomoćnosti, 
inferiorni i "balkanski primitivni"? u odnosu na-okruženje, koje ih guta i 
nema puno milosti za našu nesamosvijest. Tako je i sa, tek odnedavno pri- 
znatim, bosanskim jezikom, koji svoju bitku za opstanak još uvijek bije (bez 
obzira na zvanično priznavanje u samoj Bosni i Hercegovini). A da ne go- 
vorimo kako se ta borba za opstanak očajnički i gotovo donkihotovski vodi 
u svijetu, kojim su se Bošnjaci prosuli u borbi za goli život. Država se tih 
svojih državljana u jednomsmislu u stvari odriče; ne kao državljana većkao 
kulturnih bića koja državi pripadaju ne samo pasošem i matičnim brojem 
već i nečim mnogo dubljim, trajnijim i značajnijim. Tako je i sa bosanskim 
jezikom, koji se kao lingvističko siroče potuca po svijetu od nemila do ne- 
draga. Mi smo na odveć niskom stupnju kulturnog razvoja da bismo bili 
svjesni šta za jednu malu državu i narod znači taj njihov jezik. Mi smo dos- 
pjeli do takvog nivoa svijesti o sebi pa mislimo: za takva "neka pitanja" još 
nije došlo vrijeme, treba ih ostaviti za "bolja vremena", jer sad se rješavaju 
daleko važnija" pitanja. A u tome i jeste ta naša kobna varka. "Bolja vre- 
mena" u tom smislu nikad ne dolaze. Dolaze samo gora, ako propadanju i 
čekanju prepustimo ono što se kasnije (kad propadne) više ničim, nikakvim 
boljim vremenima" neće moći vratiti, odnosno oživjeti. 


73. PRIJETNJE BOSANSKOM JEZIKU 


PITANJE: Prijeti li bosanskom jeziku opasnost ponovnog "ukidanja"? 

ODGOVOR: U principu, jedino onaj koji je jezik "izmislio" može ga i 
- fukinuti". TO bi značilo da se može ukinuti samo ono što je vještački stvore- 
no, što je rezultat nečije dobre volje ili političkog hira. Jezik (mada djelimično 
jeste i političko pitanje) na svu sreću nastaje u rezultatu nekih drugih "hiro- 
va" i historijskih procesa, koji malo (ili vrlo malo) zavise od volje i moći poje- 
dinaca, ili neke organizirane vladajuće grupe. On je kulturnohistorijska teko- 
vina, historija je njegov tvorac i jedino ona može ga i "ukinuti". Dosad 
međutim, nije zabilježen ni jedan jedini slučaj da je historija zaista fukinula?" 
jezik, prije nego što umre i posljednji njegov govornik. Zapravo, jezici se ne 
ukidaju, oni umiru prirodnom smrću. Samo što je varka u tom da nam sečini 
kako ne umiru jer su savremenici jedini svjedoci toga (ne)umiranja. A tek kad 
umre i posljednji govornik nekog jezika (a takvih slučajeva u svijetu. ima), tek 


tada vrhunska pokroviteljica historija sklapa nad njim svoj posljednji list. Taj 
jezik se više ne može roditi. Jer jezici se, zapravo, rađaju samo jednom, nema 
jezičke inkarnacije, bar mi tako mislimo. Ali ni tada ne znači da ga je histori- 
ja neposredno ukinula. On se zapravo "ukida" sam, umire kao neka biljna ili 
životinjska (endemska) vrsta; smrću posljednjega pripadnika, "posljednjeg 
Mobhikanca" te vrste. Što bi rekao pjesnik u Kamenom spavaču: 

Smrću mojom umro je i moj svijet 

Ali cvietja svijeta 

Svugdje i sad 

Ima" 

Šta se to dešava sa našim balkanskim jezicima da nad njima stalno vi- 
se neke prijeteće sjene, sablasti koje na njih prežaju? Znademo šta se deša- 
va. Znademo te duboke historijske komplekse naših malih naroda na Balka- 
nu, komplekse iz kojih proizlaze maniri politiziranja svega onog što je stvar 
kulture, a ne politike. Politički protivnici bosanskog jezika (jer drugih protiv- 
nika osim političkih on i ne može imati) kategorički tvrde da je to "izmišljen" 
jezik, kako su "izmišljeni" i Bošnjaci kao narod. Znači da on određenoj poli- 
tici smeta, da se njegovo 'uglavljivanje?" među srpskim i hrvatskim jezikom 
ne prima kao pravo naroda na svoj jezik već kao politički potez usmjeren ka 
neutraliziranju dominacije srpskog ili hrvatskog na središnjem prostoru gdje 
se ti jezici tobož ukrštaju. Naučni argumenti za takve tvrdnje naprosto ne po- 
stoje, ali oni političkoj metodologiji i terminologiji u ovom slučaju nisu ni po- 
trebni. Nadalje se tvrdi da je "politički. izmišljen"? samo poseban naziv bosan- 
ski jezik, a da je to u stvari ili srpski ili hrvatski koji se upotrebljava u Bosni i 
Hercegovini, u zavisnosti od nacionalne pripadnosti govornika. Pri tome se 
prešutkuje da su isto tako "izmišljeni" nazivi i za srpski i za hrvatski, a da je 
to jedan. jezik novoštokavske govorne osnovice. 

Kad izuzmemo iz ozbiljnih. razmatranja te političke smicalice i do- 
vođenje u pitanje nečeg što je historija fizmislila?", sa bosanskim jezikom 
ipak mnoge stvari ostaju nerazjašnjene. Nad njima se valja zamisliti i poku- 
šati dublje prodrijeti u korijene jezika koji neodoljivo podsjeća na ponorni- 
cu. Doista, bosanski jezik to je jezik - ponornica; izvire, teče, a onda poni- 
re, nestaje (ko da ga ni bilo nije), pa se opet pojavljuje, da bi iščezao i po- 
novo izvirao. Kada to ponire, a kad izvire taj jezik-ponornica i "jezik-izvor- 
nica"? Valja razlikovati njegovo naučno obrazloženo postojanje (ili fnepo- 
stojanje"') od političke argumentacije njegovoga "postojanja" (ili f'neposto- 
janja"), a upravo tu smo mi Balkanci najnesposobniji. Treba razlučivati po- 
litiku koja priznaje postojanje jezika zato što on zbilja postoji (a to njego- 
vo postojanje njojzi ne smeta) od one politike koja ga ne priznaje jer to ne- 
priznavanje je za nju najpogodnije. 

Šta je to u bosanskom jeziku što ga čini neotpornim na takve mijene? 
Šta ga to čini pogodnim sredstvom i žrtvom političke borbe? Uzroci nisu u 
samom jeziku već oko tog jezika, o čemu je već bilo riječi na više mjesta u 
knjizi. Ovo njegovo najnovije pojavljivanje (poučeni iskustvom) ne bismo 
smjeli primati zdravo za gotovo, niti ga olahko shvatiti kao konačnu pobje- 
du i definitivno vaskrsnuće toga "vjekovnog jezika" (kako ga nazva moj 
moskovski sabesjednik Hari Žugić). Na žalost, to je jezik kojem i dalje pri- 
jete opasnosti sa raznih strana; on nije miljenik već je pastorče historije. A 
šta ako u ovoj našoj istoj Bosni već u dogledno vrijeme dođe neka vlast ko- 
joj taj jezik i njegovo priznavanje ne samo da neće trebati već će joj i smeta- 
ti, pa će ga zato "ukinuti"? Preostaje nam jedino (nama koji štošta o tom je- 
ziku znamo i njime se naučno bavimo) da se, ostajući po strani od političke 
borbe, rukovodimo našim naučnim nazorima i da se više nikad ne damo Za- 
vesti i prevariti (kao što smo se dosle dali, da nas razne političke vucibatine 
žedne preko vode prevode, kiteći se argumentima" naših naučnih titula, 
ordenja i autoriteta). Za nas, dakle, bosanski. jezik postoji kao nesumnjiv 
fakt, čije je postojanje dokazano naučnom, a ne političkom metodologijom 
(ovom drugom je najčešće dokazivano njegovo nepostojanje"). Samo smrt 
posljednjega govornika bosanskog jezika taj jezik može ukinuti. I niko više, 
čak ni naučnici, a još manje političari. Druga je stvar što će on opet biti u ne- 
milosti vlasti, što će se možda iznova naći "van zakona", da bi se snova po- 
javio, u neka druga vremena, "nenadano", kad ga više niko ne očekuje. 

Te političke opasnosti i dalje prijete bosanskom jeziku. Ali i opasno- 
sti unutar njega, iz kulturnoga bića Bošnjaka, koji su još uvijek daleko od 
svijesti o svom jeziku kao neophodnom i najvažnijem uslovu nacionalnog 
opstanka (uslovu važnijem čak i od samog islama). 


74. POLITIČKA PODRŠKA 
BOSANSKOM JEZIKU 


PITANJE: Mora li bosanski jezik imati političku podršku da bi opstao 

i razvijao se? I 

ODGOVOR: Jezik u principu živi svojim životom i prije svega je po- 
dložan unutarnjim zakonitostima razvoja. Na taj razvoj utiču i vanjezički 
faktori, društvo kojem taj jezik služi. Neovisno od tih vanjskih faktora, je- 
zik se kao jedan specifičan organizam razvija i on kao takav u principu 
ničim ne može biti poništen. Jezik bi, dakle, mogao biti uništen samo iznu- 

tra, iz samoga sebe, kad bi se kojim slučajem u njemu aktivirale neke de- 
struktivne sile, koje bi ga dovele do samouništenja. To se; međutim, u 
jezičkoj stvarnosti ne dešava. Jezik je u tom smislu prirodna pojava, rezul- 
tat evolucije (a ne "revolucije"). On postoji kao i čovjek, kao i biljni i Živo- 
tinjski svijet, kao sva priroda oko nas i u nama. Mi to govorimo o jeziku kao 
pojavi, ne precizirajući da li time mislimo na svaki jezik, odnosno na sve 
ono što služi sporazumijevanju (neovisno kojem nivou sporazumijevanja 
služi i kakvi su mu dometi sporazumijevanja). Upravo o takvom jeziku go- 
vorimo, ne razgraničujući pri tom dijalekt od razgovornog jezika, ili ovaj 
drugi od standardnog, ili ovaj treći od književnog jezika (ukoliko pojmove 
standardni i književni jezik ne uzimamo apsolutno sinonimno). 

Druga je stvar, međutim, šta se događa sa zvaničnim, tj. standardnim 
jezicima i njihovim nazivima. Tu se javlja pitanje koliko postojanje i prizna- 
vanje nekog zvaničnog jezika odgovara, odnosno služi zvaničnoj politici. 
Svaki zvanični jezik mora imati političku podršku, inače ne bi mogao biti 
zvanični. Bez toga, ili će mu biti veoma teško da bude priznat, ili će kao ta- 
kav pretrpjeti velike izmjene, nasilne, vještačke, ili će mu promijeniti ime, ili 
će ga čak i ukinuti". Jer vlast je u principu, ako ne svemoćna, a ono veoma 
moćna, pa prema tome dovoljno moćna da i (zvanični) jezik može ukinuti. 
Ali, dosle nije zabilježen slučaj da je negdje i nekad vlast bila toliko moćna 
da jezik izmisli i naredi svojim podanicima da ga prime i njime se počnu 
služiti. Čak je veliko pitanje ima li toliko moćne vlasti na svijetu koja može 
izmisliti poseban naziv za jezik, koji njojzi odgovara, pa da taj naziv vlasti 
za ljubav" opstane, a da on nema i svoju historijsku ukorijenjenost. 

Bosanskom, kao zvaničnom jeziku u Bosni i Hercegovini, potrebna 
je politička podrška sutog što je svakom od naših malih balkanskih jezika 
ona potrebna, zapravo neophodna. To je naročito zato što smo mi društvo 
(mislimo na male balkanske države) na prilično niskom stupnju razvijeno- 
sti kulturne samosvijesti, pa nam ta samosvijest ne biva dovoljna da bismo 
njome mogli štititi naše vrijednosti. Neophodno je da se u pomoć prizove 
politika, kako bi ona spasla što se spasti može. Mada politika u tom smislu 
više odmaže nego pomaže, jer su njezini interesi politički, a ne naučni. Po- 
litika naučnu istinu prihvata i podržava samo onda i samo dotle dok joj ta 
istina služi u osvajanju i čuvanju vlasti. Kad joj prestane služiti, ona tu isti- 
nu odbacuje, ili prešutkuje, ili je nasilno prekraja, proglašavajući je za laž i 
nudeći svoju "novu istinu". 

Bosanski književni jezik je historijski uslovljena pojava, koja se u 
savremeno doba afirmira kao funkcionalan, moderan govorni sistem za je- 
dnu državu, ili za jedan narod unutar nje. On je jezik bošnjačkog naroda i 
to niko (čak ni "prekrojena historija") ne može negirati. Taj jezik postojao 

je. onda kad se o njemu šutilo (ali se nije i "na njemu" šutilo, jer se njime 
nije prestajalo govoriti ni pisati), kad se nije priznavao, kad je smatran re- 
glonalnom tradicijom unutar srpskohrvatskog jezika. On se za sve to vrije- 
me ipak razvijao, uslovljeno jezičkom prirodom, koja nikad ne stoji na je- 
dnome mjestu. Razvijao se čak i onda kad nije imao nikakve političke po- 
drške, kad je politici smetao, kad gaje ona negirala. Jezik se i bez svojih po- 
litičkih donatora razvija, čak i u uslovima kad mu se politika otvoreno i ak- 
tivno suprotstavlja. Razvija se, mada sporije, prepušten sebi i svom priro- 
dnom, nekultiviranom razvoju. Trpi taj njegov razvoj zato što društvo i zva- 
nična njegova politika tome razvoju ne daju podršku. Jer jezik po svojoj 
prirodi traži da ga s vremena na vrijeme potkresuju i plijeve. Bez toga, Np: 
gov prirodni razvoj može "podivljati" i krenuti stranputicama. 


Naziv jezika, međutim, jedino se može smatrati prvenstveno poli- 
tičkim pitanjem, mada ni on nije u suštini samo političko pitanje. Bosanski 
jezik kao naziv i sam je politički uslovljen, ali to ne znači da ga je politika 
izmislila. U slučaju ovog jezika prije znači da ga je politika negirala. Politi- 
ka u stvari ne izmišlja čak ni naziv jezika; ona samo ili prihvata, ili ne pri- 
hvata neki postojeći, historijsko-lingvistički formiran naziv. Taj naziv koli- 
ko sjutra može ponovo biti doveden u pitanje. Mogu se naći (najčešće se 
zaista i nađu) pametne glave, "pametnije" i od "gospođe historije", da taj 
naziv prekundače, čineći to pod snažnim političkim pritiskom; djelujući ak- 
tivno i direktno iz same te politike (političkih institucija), ili indirektno po- 
sredstvom naučnih institucija i njezinih tzv. angažiranih intelektualaca. Ali 
doseg tih mogućih intervencija nad jezikom, odnosno njegovim nazivom ni- 
je tako velik, da bi mogao potrijeti taj jezik i njegov naziv. Da je tako, naj- 
bolje potvrđuje sam naziv bosanski jezik, koji se rehabilitirao i ponovo do- 
bio status zvaničnog naziva za zvanični jezik. A taj naziv ima svoju duboku 
podlogu u prošlosti. "Historijska podrška?" znatno je jača i od same poli- 
tičke podrške, mada je ova prva u vremenskim fragmentima također poli- 
tičke naravi. Politička podrška, kad se radi o vremenskim odsječcima, zna-- 
de da bude jača i od historijske, mada historija na kraju uvijek pobjeđuje, 
tačnije, pobjeđuje na duže staze. Samo je historija u svojoj vremenskoj uni- 
verzalnosti u stanju da se distancira od svake politike, vlasti i ideologije, po- 
java prolaznih, jer je jedino ona vječna i neprolazna. 

Na sam jezički razvoj politika u stvari djeluje posredno, društvenim 
mehanizmima koje kroji i sebi prilagođava, pa tako do izvjesne mjere kro- 
jLi jezik i sebi ga prilagođava (ali samo do izvjesne mjere i na kratke staze). 
Politika se nikad ne bavi suštinom jezika već ga se samo dotiče na nivou po- 
litičke parole. A to je u stvari sreća za jezik. Jer da je drukčije, politika bi 
tom jeziku nanosila mnogo više štete nego što mu je stvarno nanosi. 

Bosanski književni jezik ide svojim slijedom ravoja. Pisci ne pitaju 
političare hoće li pisati ovim ili onim jezikom i kako će njime pisati, kao 
što ih ne pitaju hoće li uopće pisati, ili će "korisno?" šutiti. Jezičko stvara- 
laštvo daleko nadvladava ograničenost moći politike i ono je u univerzal- 
nom. vremenskom smislu superiorno u odnosu na tu politiku. Ostaje ono 
što je prava vrijednost, a u prave vrijednosti spada književni jezik, odno- 
sno stvaralaštvo na tome jeziku. Sviđalo se to ili ne sviđalo zvaničnim vla- 
stima, jezik ima svoj tabijat i povinuje se jedino njemu. A na površini, ta- 
mo gdje je i naziv tog jezika, s vremena na vrijeme politika ga zatalasava. 
To se dešava samo izvanjski, dostupno golom oku. Jezik je na svojoj po- 
vršini politička, a u dubinama historijska pojava. On zapravo priznaje sa- 
mo historiju, a sa dnevnom politikom koketira, s vremena na vrijeme joj 
povlađuje (kad je ta politika jaka i kad sve konce drži u rukama), pravi toj 
politici male ustupke, sklapa sa njom tajne i javne dogovore. Politika je- 
zik upreže u svoje pragmatske svrhe, on joj ni za šta drugo i ne treba, ni- 
ti je ona svjesna njegovog stvarnog značaja za nju samu. Da je svjesna, je- 
ziku bi se crno pisalo. Da su mjesto naših konkretnih balkanskih poli- 
tičara neki ljudi sa višim znanjima, sa jačim intelektom, sa više skromno- 
sti i ljudske širine i mudrosti (a takvi političari su utopija ne samo za na- 
še prilike već i inače), ukratko, da imaju šire obrazovanje, oni bi našli 
ključ da svakom jeziku (pa i bosanskom) koji im smeta potkrešu krila. Pri 
tome mislimo na zvaničan jezik, njegovo priznavanje i naziv, čemu bi pa- 
metni političari zaista mogli "dohakati". Na sreću, ti isti naši političari i 
njihove naučne sluge ne mogu shvatiti kako se nasilne mjere nad jezikom 
grdno svete ne samo kulturi i jeziku već i onoj politici koja te nasilne mje- 
re donosi. S jezikom se u tom smislu opasno igrati, njime manipulirati, jer 
to je jedna od rijetkih pojava u čovjekovom životu koja (gledajući je vre- 
menski univerzalnije) ne umije lagati, sve kad bi i "htjela". Istina o jeziku 
i o toj samoj vlasti, brže nego što bi to inače bilo, isplivava na površinu, 
razobličujući tako svu krhkost.i lažnost te politike, njezinoga pokušaja 
vještačkoga prekrajanja historijskih vrijednosti društva, naroda, države. 

Kad se radi o narodu (koliko god da ga je teško definirati istrgnutog 
iz "političkoga konteksta"', odnosno političke organiziranosti), taj isti narod 
sa svojim stvarnim interesima na kraju mora vazda doći u sukob sa 'svo- 
jom" politikom, onom koja tobož zastupa i brani njegove "nacionalne inte- 
rese", Tako je i sa bošnjačkim narodom, kojem se kroz njegov razvoj mno- 
go štošta vještački nametalo upravo iz redova njegovih slabo organiziranih 
političkih stranaka, ogrezlih u borbi za uske stranačke interese. Neka se 
zbog toga taj narod (shvaćen kao nepobitna povijesna tvorevina) ne zano- 
si time da mu je npr. vladajuća Stranka demokratske akcije omogućila afir- 
maciju nekih njegovih vrijednosti, pa tako i bosanskog jezika. SDA tu jeste 

pomogla, to je činjenica, ali ona to čini samo tada i samo dotle dok to od- 
govara njezinim političkim interesima, a ne i suštinskim nacionalnim inte- 
resima bošnjačkog naroda. 

Stoga bosanski jezik, njegov naziv i ozvaničenje toga naziva treba pri- 
mati i posmatrati u takvom. slijedu i imati dovoljno sluha da se shvati ono 
najvažnije: to je jezik koji postoji i to je naziv koji je također historijski na- 
slijeđen. A to, priznaje li vladajuća politika ili ne priznaje u određenom vre- 
menskom periodu tu činjenicu, da li joj ona odgovara ili ne odgovara, to je 
drugo pitanje. TO je u stvari pitanje te politike, a ne toga jezika, koji opsta-_ 
je kroz vrijeme jer je po prirodi vrlo žilava i otporna pojava, dovoljno imu- 
na na razne političke eksperimente, falsifikate i manipuliranja. 


75. NAUČNI CENTAR BOSANSKOG JEZIKA 


PITANJE: Koje bi se centralne naučne inslitucije trebale baviti 
proučavanjem, normiranjem i zaštilom bosanskog jezika? 


ODGOVOR: Shema institucija u Bosni i Hercegovini koje bi se zva- 
nično bavile bosanskim jezikom, po našem mišljenju, trebalo bi da izgleda 
ovako: I 


( BOŠNJAČKA AKADEMIJA NAUKA I UMJETNOSTI 


INSTITUT ZA KATEDRA. 


BOSANSKI BOSANSKOG = ee k u 
JEZIK JEZIKA Z " 


institut za bosanski jezik bio bi centralna naučna ustanova za bosan- 
ski jezik, u kojoj bi se obavljala naučna istraživanja tog jezika i javnosti pre- 
zentirali rezultati tih istraživanja. 

Katedra za bosanski jezik na Filozofskom fakultetu u Sarajevu bila bi 
centralna naučno-nastavna institucija, sa najvećom koncentriranošću 
naučnoga kadra iz bosnistike. Taj kadar bi kroz projekte /nstituta za bosan- 
ski jezik i individualne istraživačke poduhvate učestvovao aktivno u 

izučavanju bosanskog jezika (pored svoje pedagoške uloge obrazovanja ka- 
dra za rad u osnovnim i srednjim školama, te za druge srodne profesije). 


Matica bošnjačka bila bi zadužena za problematiku bosanskog jezika 
u dijaspori. Bavila bi se njegovim istraživanjem, zaštitom i popularizira- 
njem u svijetu, sa akcentom na vrijednostima bosanskog jezika kao glavnog 
nacionalnog obilježja bošnjačkog naroda. 


Ove tri institucije djelovale bi u granicama svojih kompetencija. Ni 
jedna od njih, međutim, ne bi imala pravo da se bavi normiranjem, da 
utvrđuje pravila upotrebe bosanskog standardnog jezika. To pravo 
_ isključivo bi, po našem mišljenju, imala Bošnjačka akademija nauka i um- 
jetnosti, njezino Odjeljenje za bosanski jezik. Dakle, Akademija bi bila cen- 
tralna institucija bosanskog jezika, hijerarhijski nadređena ostalim trima 
institucijama. Jedino ona bi donosila zvanične odluke o tom jeziku i pravi- 
lima njegove upotrebe. Ona bi bila zadužena za izradu rječnika, gramatika 
i Pravopisa. Pod uslovom da ne bude organizirana kao "vijeće staraca" i 
pribježište senilne naučne misli, Akademija bi svojim živim naučnim auto- 
ritetom štitila bosanski jezik od "kvarenja", Ččistila" ga od natruha admini- 
strativnoga, političkog i novokomponiranoga, kičerskog jezika. Akademija 
bi u odnosu na bosanski jezik imala najveća prava, alt i najveće obaveze. 


Sve ovo, međutim, ostaje mrtvo slovo na papiru ako se ne nađu sigur- 
ni izvori finansiranja i ukoliko država Bosna i Hercegovina ne odriješi ke- 
su za taj svoj glavni kulturni projekt. Opasnost od politiziranja i samih tih 
izvora finansiranja velika je, jer će se tu postaviti pitanje položaja srpskog i 
hrvatskog jezika u Bosni i Hercegovini, a onda raspravama i natezanjima. 
nikada kraja ni rezultata. Tad će se desiti ono što je po bosanski jezik naj- 
pogubnije; finansiranje njegovih projekata vršit će se po strogo nacional- 
nom principu. Dakle, po principu: nacionalne stranke finansiraju "nacio- 
nalne programe" i naučne sadržaje u vezi s tim programima. Tako će SDA 
neminovno postati politički sponzor bosanskog jezika, a tu će onda doći do 
velikih nesporazuma, političkih a ne naučnih. 


Naša predložena shema predstavlja samo jedno od mogućih. rješe- 
nja, za čije ostvarenje trebaju velika sredstva. Da li će ih Bosna i Hercego- 
vina imati i hoće li biti spremna da ih odvoji? To već prelazi naše kompe- 
tencije. Mi možemo jedino ponuditi konkretan model rješenja i obrazložiti 
ga, a sve ostalo je u rukama objektivne ekonomske moći bosanskoherce- 
govačkoga društva i bošnjačkog naroda, kao i ("subjektivne") volje da se 
izdvoje sredstva i pametno ulože u istraživanje bosanskog jezika i njegovu 
zaštitu. Jer taj jezik je svojevrstan i najefikasniji vid zaštite nacionalnog 
identiteta Bošnjaka, a i Bosne i Hercegovine ne samo kao kulturne sredi- 
ne već i kao samostalne države. 

76. "BOSANSKO-HRVATSKA 
JEZIČKA FEDERACIJA" 


PITANJE: Postoji li mogućnost uspostavljanja "bosansko-hrvatske 

jezičke federacije"? 

ODGOVOR; Teorija lingvističke geografije nas uči da administrativ- 
no-političke granice do izvjesne mjere utiču na formiranje jezičkih granica. 
To se obično dešava na dijalekatskom nivou; ukoliko jedan konkretan pro- 
stor duže vremena (ne manje od 50 godina) predstavlja neku administrativ- 
no-državnu cjelinu, unutar njega se formiraju zajedničke dijalekatske, 
odnosno govorne crte, zato što se u n jemu intenzivno i neprekidno komu- 
nicira. Ukoliko se u historijskom slijedu taj prostor počne dijeliti na manje 
cjeline, ako ga presijeku neke unutarnje administrativne i mikro-političke 
granice, tada to predstavlja preduslov za veću vjerovatnoću pojave i nekih 
jezičkih razlika među pripadnicima govorne grupe s jedne i s druge strane 
te granice. 

Dijalekt predstavlja jednu teritorijalnu cjelinu, po kojoj se prostiru 
jezičke osobine, srazmjerno etnosu koji tim dijalektom govori. Ako kod 
etnosa postoji svijest o zajedničkoj pripadnosti (čak i usprkos nekim unutar- 
njim. podjelama i granicama), on ipak čuva dijalekatsku kompaktnost. Na 
bosanskohercegovačkom tlu kroz historiju taj dijalekatski razvoj odvija se u 
vrlo složenim. uslovima trovjerske (odnosno tronacionalne) pripadnosti je- 
dnog etnosa (etnosa južnoslavenskoga porijekla). U nastojanju da se taj ra- 
zvoj što uprošćenije objasni, obično se kaže kako su se na tome tlu vreme- 
nom. formirale tri govorne cjeline, među. sobom. podijeljene srazmjerno pri- 
sustvu ili odsustvu kontakata među grupama različite vjerske pripadnosti, a 
istoga etničko-jezičkoga porijekla. Sve ovo, međutim, na bosanskohercego- 
vačkom tlu nije išlo takvim očekivanim slijedom već se. dešavalo drukčije. 
Mada su se među pripadnicima triju religija formirale jezičke razlike. sra- 
zmjerne vjerskim razlikama, te razlike nisu. određivale dijalekatsku pripa- 
dnost. To znači da su se dijalekti u Bosni i Hercegovini formirali prven- 
stveno po teritorijalno-etničkom, a ne po religiozno-nacionalnom principu. 

Nema, dakle, u Bosni i Hercegovini ni čisto muslimanskih, ni čisto 
pravoslavnih, ni čisto katoličkih dijalekata; ne postoje zasebni ni bo- 
šnjački, ni srpski, ni hrvatski dijalekti na tome prostoru. Ne samo da toga 
nema već ima dijalekata koji objedinjuju pripadnike sve tri religije (odno- 
sno nacije). U Bosni je česta situacija da se među sobom više razlikuju go- 
vori Bošnjaka koji pripadaju dvama različitim dijalektima nego govori Bo- 
šnjaka i npr. govori Srba, koji pripadaju jednom dijalektu. To je ta alfa i 

omega Bosne, njezina historijski narisana slika; ono što je formirano jače 
je od svih mogućih i nemogućih političko-nacionalnih podjela i tobožnjih 
neminovnih razmirica. Ali to ne znači da svaka od konfesija u Bosni i Her- 
cegovini nije imala i svoj jezički razvojni tok. Imala ga je, ali prije svega u 
smislu razvoja književnoga, pisanog jezika, a manje govornoga, dijalekat- 
skog. Dijalekti se razvijaju po svojim etničkim zakonomjernostima, ne ha- 
jući mnogo (ili nimalo ne hajući) za prateće političke prilike u kojima se 
javlja narod što tim dijalektima govori. I 

Unatoč svemu rečenom, postoje jezički naslijeđene pojave u kojima 
ne razaznajemo samo rezultate dijalekatskog razvoja već se tu ubacuju i ne- 
ki prateći nacionalno-politički faktori. Tako npr. ( u jednom više impresio- 
nističkom nego li u realnom lingvističkom vidu) čini nam se da govori Bo-! 
šnjaka imadu neke jezičke osobine po svom zvučanju zapadne, koje su bliže 
hrvatskom jeziku i hrvatskim dijalektima nego li srpskom i njegovim dija- 
lektima. U ovoj knjizi smo već ukazivali na tu pojavu, pa i na neke lingvi- 
stičke momente koji je ne čine samo impresionističkom. Ima tu i nekih lin- 
gvističkih osnova za takve tvrdnje. Te osobine su pretežno zapadnoštokav- 
skoga porijekla, a zapadni štokavski dijalekt mnogo je bliži dijalekatskoj 
osnovici hrvatskog nego li srpskog jezika, čija je osnova (u. teritorijalno-hi- 
storijskom smislu) istočna štokavština. Ima tu, međutim, i nekih drugih 
kontakata koji uslovljavaju "jezičke saveze", što je do sada ostajalo van do- 
mašaja naučnih interesovanja. Tako dolazimo do pitanja eventualnoga po- 
stojanja "bosansko-hrvatske jezičke federacije". Da li će se unutar "dejton- 
ske Bosne" razvoj kretati baš u pravcu neke vrste takve "federacije", sra- 
zmjerne bošnjačko-hrvatskoj federaciji u političkom smislu, unutar Bosne i 
Hercegovine kao međunarodno priznate države? 

Prvo pitanje je da li će se zaista tim političkim savezom Bošnjaci i bo- 
sanski Hrvati naći u tješnjim vezama nego što su dosle bili. Da li će te veze 
biti intenzivirane na čisto dijalekatskom, ili i na širem razgovornom nivou? Ili 
će se razlike još više produbiti u rezultatu političke promašenosti toga save-' 
za? Sve to će zavisiti od političke budućnosti Bosne, od hirova (da ne kaže- 
mo zakonomjernosti) unutar političke borbe među "entitetima" (ne možemo 
izbjeći tu ružnu riječ), a da ne govorimo o toj borbi unutar fentiteta?. Veća 
vjerovatnoća je da će se u bosanskom književnom jeziku javiti tendencije ka 
nekim "zapadnijim" crtama, u kojima se neće odražavati samo bosanskoher- 
cegovačka, odnosno bošnjačk: usmjerenost ka zapadu (a ta usmjerenost 
obavezno ide preko Hrvatske) već i težnja kulturnoga zbližavanja sa bosan- 
skim Hrvatima pa i Hrvatima u samoj Hrvatskoj. U prošlosti hrvatskog i bo- 
šnjačkog naroda takve tendencije nisu nepoznate, one se na. cikličan način 
ponavljaju. Okolnosti savremenog intenziviranja latiničke tradicije u bosan- 
skom jeziku, tj. njegovog dosljednog "latiniziranja" (a isto tako dosljednog 

odvajanja od ćiriličke tradicije) same po sebi će također uticati na neke ra- 
zvojne pravce, koje strogo uslovno možemo nazvati tendencijama ka "bosan- 
sko-hrvatskoj jezičkoj federaciji". Kako god da bude, bosanskom jeziku ni 
lingvistički ni politički ne odgovara nikakvo zatvaranje, ni prema jednome je- 
ziku s kojim dolazi u bilo kakav kontakt. Najmanje mu. odgovara zatvaranje 
unutar same Bosne i Hercegovine. Znači ne odgovara mu zatvaranje ni pre- 
ma bosanskim Hrvatima i hrvatskom jeziku, jer hrvatski je ipak "tranzitni" 
jezik, na putu prema latiničkoj Evropi. Politički savezi, odnosno federacije 
sklapaju. se i "rasklapaju", ali "jezički savezi"? kad se "sklope", duže traju i 
teže se "rasklapaju" nego politički. U tom smislu bosansko-hrvatska jezička 
bliskost nije nepoznata pojava, ali čisto lingvistički ona još nije definirana. 


77. MATERNJI JEZIKE 
NACIONALNA SVIJEST BOSNJAKA 


PITANJE: Šta nedostaje bošnjačkoj nacionalnoj svijesti u vezi sa bo- 
sanskim jezikom? 


ODGOVOR: U ovoj knjizi pokušali smo dokučiti neke historijske 
korijene nedovoljno izgrađene svijesti Bošnjaka o svom kulturnom identi- 
tetu. Kod nas se, naime, nacionalni identitet po pravilu vezuje za "politički 
identitet". Narod kao povijesna pojava organizira se i bori za svoja prava 
prije svega političkim metodama, što znači da se politika vješto koristi na- 
cionalnim parolama, kako bi osvojila i očuvala vlast. Kulturne nacionalne 
institucije naših malih balkanskih naroda uglavnom ostaju u sjeni političkih 
institucija, služeći im i imajući podršku od njih. Politici te institucije ne tre- 
baju kao autonomni.punktovi naučne i nacionalne misli već kao produžena 
ruka njezinih stremljenja, preodjevenih u odežde raznih kulturno-naučnih 
projekata i ciljeva. Ne treba, međutim, u tom pogledu apsolutizirati značaj 
| svenioć politike. U svakoj (pa i najdogmatskijoj) politici postoje instituci- 
je (ili bar pojedinci van te politike) koji zaista streme slobodi misli (mada 
to stremljenje u našim savremenim balkanskim uslovima zvuči otužno, 
donkihotovski tragikomično). Sudbina bošnjačkog naroda (u smislu odno- 
sa između toga političkog i nacionalnog identiteta) vrlo je slična sudbini 
drugih naših balkanskih naroda. Sve najvažnije stvari događaju se kroz po- 
litiku, uz pomoć politike, ili u dosluhu sa njom. 


Da li je moguće dati konkretan odgovor na konkretno pitanje: zašto 
kulturne institucije bošnjačkog naroda nisu uspjele za sebe obezbijediti auto- 

nomiju? Zašto nisu opstajale i svojim stvaralačkim autoritetom čuvale istinski 
identitet svoga naroda kao cjeline, usprkos političkim mijenama, ideologija- 
ma, manipuliranjima? Konkretan odgovor bi se mogao dati, s tim što se ne bi 
mnogo razlikovao od odgovora u vezi sa takvim institucijama ni za jedan naš 
drugi balkanski narod. Sve, vjerovatno, najprije proizlazi iz tih dubokih histo- 
rijskih kompleksa naše sredine, tih naših naroda i njihovog viševjekovnog ci- 
jepanja, pripadanja raznim drugim, većim državama, carevinama i narodima. 
Jo je ta sudbina Balkana kao strategijske tačke na kojoj se presijecaju intere- 
si drugih država i naroda. Te druge države i narodi vazda su bili moćniji, sa bo- 
gatijim kulturama. Bogatijim ne sadržajno već u tome što su se te kulture ra- 
zvijale kontinuirano, bez prekidanja razvoja. To prekidanje razvoja karakteri- 
stično je upravo za nas na Balkanu; stalno, ciklično presijecanje, samouništa- 
vanje, vraćanje na početak, unazad, kako se to na žalost u najdrastičnijem vi- 
du desilo i u ovom posljednjem, po svemu najtragičnijem, ratu. 

Osim te historijske usudi (ali ipak povezano s njom) tu je još jedan, 
također veoma važan razlog kulturne inferiornosti i totalne ovisnosti od po- 
litike; slaba materijalna baza društva, koje nije kadro da bez zelenog svjetla 
politike finansira svoje prave nacionalne projekte i afirmira vlastite duhov- 
ne vrijednosti, čemu. na svoj poguban način doprinosi i već spomenuta ci- 
kličnost ratnih sukoba i političkih kataklizmi na Balkanu. Bošnjački narod (i 
sam pripadajući toj široj balkanskoj historijskoj sudbini, smješten u njezi- 
nom centru) nosi neke druge svoje dodatne protivurječnosti, koje još više 
usložnjavaju ionako tešku situaciju sa tim našim balkanskim kulturnim sin- 
dromom; strogom ovisnošću kulture od politike. Odnos spram. islama dugo 
vremena ne samo da je bio kamen smutnje u razumijevanju porijekla Bo- 
šnjaka već je i omogućavao raznim politikama da (zbog tog nedefiniranog 
odnosa) dugo vremena Bošnjake kao narod negiraju, poistovjećujući ih sa 
vjerskom grupacijom kao dijelom drugog nekog većeg naroda. A to je opet 
na svoj retrogradni način bošnjačku nacionalnu svijest bacalo u naručje isla- 
ma, odnosno orijentalne kulture i vodilo zatvaranju i sumnjičavosti u odno- 
su na slavensko porijeklo. U takvim porotivurječnostima i lutanjima jezik 
Bošnjaka najčešće je bivao žrtvom, ostavljen po strani, potiskivan. Politika i 
samih bošnjačkih stranaka smatrala je da taj jezik nema većeg značaja za bo- 
šnjački nacionalni i "politički"? identitet i da puno veću važnost imadu ori- 
jentalni jezici. Mada niko ozibiljan ne negira značaj orijentalne tradicije u 
Bosni, nesrazmjerno veću važnost za bošnjačku kulturu i nacionalnu samo- 
bitnost ima upravo bosanski jezik, kao najpouzdaniji svjedok porijekla i na- 
jautentičniji iskaz istinskog kulturnog identiteta tog naroda. Istina, bosanski 
jezik se dugo vremena nije priznavao, tj. bosanskohercegovački tok razvoja 
zanemarivao se i svrstavao u šire jezičko okruženje. A. to je uticalo na još 
veće usmjeravanje Bošnjaka ka orijentalnim jezicima, kao mogućim nosio- 

cima i pokazateljima bošnjačke individualnosti i različitosti prema pravo- 
slavnom, odnosno katoličkom susjedstvu ili okruženju. 

Svih ovih historijskih. i političkih momenata svoga razvoja bošnjački 
narod treba biti svjestan. Njegove kulturne institucije bi trebale biti svjesne 
toga i da u tom smislu djeluju, boreći se naučnim autoritetom i stvaralaš- 
tvom, a ne političkim metodama, za afirmaciju stvarnih vrijednosti svoga 
naroda. Unatoč svemu razmotrenom i našem saznanju da se "grješke histo- 
rije"" moraju ispravljati, ta historija odveć je neumoljiva (jer ona u stvari ne 
griješi); odveć su duboka i teška naslijeđa prošlosti da bi se njih tako lahko 
moglo osloboditi. Trebat će puno vremena, intelektualnih snaga, sredstava, 
institucija sa velikim naučnim autoritetom, da bi se bošnjački narod zaista 
izvukao iz svojih nevolja, kulturnog mrtvila i krize, iz vlastitih zabluda i pre- 
drasuda o sebi. Sporo i teško, krvavo i bolno, probija se do saznanja ljudi 
svijest da prošlost u našem slučaju jeste hendikep, ali nije nikakav anahro- 
nizam već neizbježan put kojim se moralo proći da se dođe do ovog vreme- 
na, put koji uveliko određuje naš način razmišljanja o samima sebi. Bude- 
mo li čekali da.nas politika (makar to bila i vlastita") uči našim vrijedno- 
stima, teško nama, našoj prošlosti i tim vrijednostima. Mi se moramo izbo- 
riti za pobjedu znanja o nama samima, ali kroz institucije nauke i kulture, 
a ne politike. Politika neka pomaže te institucije (materijalno, pa i moral- 
no), ali neka ne traži od njih za uzvrat lojalnost i služničenje. To zvuči kao 
utopija, ta "sterilizacija"" nauke, ali za nas na Balkanu nema drugoga puta 
osim puta utopije. Prošlost nam, da je spoznamo, ne treba zbog prošlosti 
već radi razumijevanja sadašnjosti. I možda da se izvuku neke pouke za bu- 
dućnost, mada nema takve pameti koja budućnost može preduhtriti. 

Bošnjačka nacionalna svijest mora se okrenuti nekim od svojih ba- 
znih vrijednosti, među kojima bosanski jezik zauzima. najvažnije mjesto. 
Ako ni zbog čega drugog, a ono zbog jedne proste činjenice, općepoznate; 
bez svega narod može ostati, bez države, bez ekonomske baze i zajedničkog 
interesa, bez političke organiziranosti, jer sve to se da vratiti i obnoviti. Sa- 
mo bez jednoga ne može opstati, bez jezika. Ima obespravljenih, protjera- 
nih, politički dezorganiziranih naroda, ili asimiliranih, ali nema "nemuštih 
naroda" koji su se odrekli svoga jezika i postojanja kroz taj jezik. Bošnjaci, 
kao i svaki drugi narod, postoje dotle dok postoji njihov kulturni razvoj. A 
glavni iskaz tog razvoja je jezik. Nacionalna svijest tog naroda, bremenita. 
kompleksima historijske inferiornosti, upravo u jeziku može tražiti (i mora 
tražiti) puteve svoga opstanka i reafirmacije. Dakle, bosanski jezik i bo- 
šnjačka književnost dva su glavna kulturna temelja na. kojima se gradi bo- 
šnjačka nacionalna individualnost. Zato bošnjački narod. nikad više ne bi 
smio sebi dopustiti da mu oduzmu. te njegove vrijednosti. Kao što se nikad 
više ne bi smjelo dogoditi da četnički zločin nad Bošnjacima dovede u pita- 

nje fizički opstanak tog naroda. Ali njegov kulturni opstanak u stvari je je- 
dnako važan kao i taj fizički. Jer jedno bez drugog ne ide. Kao što nema na- 
roda bez živih pripadnika tog naroda, tako nema ni naroda bez svoje kul- 
ture, u čijem je samome srcu jezik tog naroda. 


78. TRADICIONALNI I! MODERNI 
BOSANSKI JEZIK | 


PITANJE: Šta je to tradicionalni, a šta moderni bosanski jezik? 


ODGOVOR: Svaki jezik sadrži tradicionalna obilježja. U njemu se 
čuvaju naslijeđene osobine, za koje historija jezika kao lingvistička discipli- 
na utvrđuje njihovu starinu, porijeklo i sl. U stvari, jezik je sam po sebi vi- 
še tradicionalna nego moderna pojava zato što on predstavlja rezultat du- 
gog historijskog razvoja. Znači da u razvoju jezika nema prekidanja, sve je 
jedno s drugim kroz vrijeme i prostor vezano i sve ostavlja posljedice u 
savremenom stanju jezika. Dakle, bez obzira što se jezik koji se u našem 
vremenu upotrebljava naziva savremenim, on je savremen samo u tome što 
obavlja funkciju sporazumijevanja u savremeno doba. Po svemu ostalom (i 
u svim svojim unutarjezičkim detaljima) on je vrlo stara pojava, tradicional- 
na, arhaična. On je kroz veoma dugi vremenski period neposredan rezultat 
razvoja etnosa, odnosno naroda. Rezultat razvoja etnosa u jezičkom smislu 
je dijalekt, a rezultat razvoja naroda njegov književni jezik. 


U svakom savremenom jeziku (pa tako i u bosanskom) neke njego- 
ve odlike nazivaju se arhaizmima, a neke inovacijama, u zavisnosti da li je 
pojava u jeziku prisutna već dugo vremena, ili se tek odnedavno u njemu 
odomaćila. U principu, jezik je sav od arhaizama, a samo njegov mali dio 
predstavljaju inovacije. Analizom konkretnih jezičkih nivoa na kojima se 
ogledaju arhaizmi (tradicionalne jezičke crte), ili njegove nove osobine 
(inovacije) ovdje se nećemo baviti. Zadržat ćemo se na pitanju tradicional- 
nog i modernog u jeziku sa jednoga drugog aspekta, sa. aspekta cjeloku- 
pnog razvoja tog jezika i utvrđivanja njegovih gramatičkih i pravopisnih 
pravila. Kad je riječ o odnosu između tradicionalnog i modernog u jeziku, 
vazda se nameće jedno te isto suštinsko pitanje; kako iznaći najbolja rješe- 
nja za utvrđivanje pravila tog jezika, a da se što elastičnije uvažava jezička 
priroda, konkretni jezik i njegov razvoj? Odnosno, kako da se u jeziku 
sačuvaju njegova dva osnovna svojstva: svojstvo jezika kao historijske tvo- 
revine i njegovo svojstvo kao sredstva savremenog sporazumijevanja unu- 

tar jedne nacionalne zajednice ili države? Normativci jezika posjeduju 
istančan osjećaj i za jedno i za drugo, a njihova umješnost na pravi način 
dolazi do izražaja tek onda kad to dvoje u konkretnom jeziku treba izmiri- 
ti u jednu organsku cjelinu, sposobnu da neometano živi kao standardni je- 
zik jedne šire kulturne zajednice. 

U procesu normiranja (odnosno utvrđivanja pravila jednog jezika) vaz- 
da postoje dvije, među sobom manje ili više suprotstavljene, tendencije; jedna 
je tradicionalna škola u pristupu pravilima jezika, a druga je moderna, moder- 
nistička. Prva insistira na jeziku kao historijsko-nacionalnoj tvorevini i do ma- 
ksimuma teži sačuvati i afirmirati iskonske, izvorne vrijednosti jezika. Druga 
u prvi plan stavlja zahtjeve moderne komunikacije, zato što je jezik prije sve- 
ga sredstvo sporazumijevanja. To sredstvo treba što više osposobiti za komu- 
nikaciju i čak ga osloboditi njegovog historijskoga balasta, koji po mišljenju 
modernista" samo ometa taj jezik, opterećujući ga nepotrebnim arhaizmima 
i čineći ga komunikaciono neefikasnijim. Najbolje rješenje za jezik krije se, 
naravno, negdje po sredini među ovim dvjema tendencijama i dvama osnov- 
nim njegovim obilježjima. Koliko god jeziku ne možemo osporavati njegovu 
historičnost (odnosno tradicionalnost), još manje mu smijemo osporavati 
funkciju komunikacije. U naučnom (a i u praktičnom) pristupu svakom naci- 
onalnom. književnom jeziku neophodno je naći rješenja koja ne favoriziraju, 
ali i ne zanemaruju ni jedan od ova dva svojstva jezičke upotrebe. 

Zašto je u standardnom jeziku. neophodno sačuvati njegove tradicio- 
nalne crte? Prije svega zato što se to ostvaruje i samo po sebi, čak i onda 
kad to mi kao normativci i jezički dušebrižnici svjesno ne činimo, jer jezik 
je sam po sebi (po svojoj suštini) tradicionalana pojava. Osim te njegove 
prirodne historičnosti, postoje i svjesne težnje da se u njemu (koliko god je 
to moguće, ali i tu, naravno, sa neophodnim osjećajem mjere) sačuvaju 0s0- 
bine koje ga čine autentičnim, prepoznatljivim nacionalnim jezikom, u ko- 
jem se odražavaju njegove trajne, neraskidive veze sa narodnim životom i 
nacionalnom kulturom u cjelini. Nema veće vrijednosti za jedan narod od 
njegovog jezika, 10 nije nikakva hipernaučna parola; to je općepoznata i 
općepriznata istina, jedan od aksioma nacionalne i lingvističke teorije. Pre- 
ma tom jeziku kao nacionalnoj vrijednosti valja se odnositi veoma oprezno, 
brižljivo i stručno, da bi se u njemu (u njegovom savremenom življenju) 
očuvale i kultivirale sve osobine koje je on historijski naslijedio. Kao pisa- 
nom izrazu, potrebna mu je "briga društva", stalna stručna aktivnost da se 
on zaštiti od mnogih pojava koje mu prijete da ga ugroze, da mu uspore (pa 
i ospore) razvoj. Pravila jednog jezika neophodno je "zakonski štititi", 
čuvati ih od propadanja, asimilacije, od nepismenosti, odnosno polupisme- 
nosti društva i od nekih drugih kulturnih poroka kojima je taj jezik, kao 
osnovno nacionalno obilježje i komunikaciono sredstvo, podložan. 

S druge strane, jezik u sebi ima mehanizme koji ga pokreću naprijed, 
on sam) traži i nalazi rješenja da se prilagodi novom vremenu i novim uslo- 
vima. Jer smisao i zadatak standardnog jezika je da on kroz vrijeme i druš- 
tvene mijene ostane jednako efikasno sredstvo širega komuniciranja. Jezik 
se zna prilagođavati promjenama. Ali mu u tome treba i pomoći, da bi od- 
stupio od nekih svojih tradicionalnih svojstava, ukoliko mu ta svojstva po- 
stanu smetnja. Na njihovo mjesto dolaze nove, modernije i efikasnije 
jezičke osobine, koje je vrijeme neminovno donijelo i nametnulo tome je- 
ziku. Zatonije nevažna stvar koliko su gramatičari i pravopisci školovani u 
duhu moderne lingvistike, koliko vladaju znanjima i metodologijom mo- 
derne nauke. Što su bolje verzirani u toj oblasti to će imati više mogućno- 
sti i realnih šansi da to svoje znanje primijene na vlastitom jeziku, da tom - 
svom jeziku utvrde takva pravila upotrebe koja će ga činiti modernim, efi- 
kasnim sredstvom savremenog općenja. A to znači ne samo komunikacije 
unutar društva već i van njega. 


Kako iznaći najbolja rješenja za bosanski jezik, u smislu spoja između 
njegove tradicionalnosti i potrebe za savremenom komunikacijom? Bosan- 
ski jezik (kao i svaki drugi jezik) temelji se na toj svojoj tradicionalnosti, on 
i postoji zahvaljujući njojzi. U čemi se ta njegova tradicionalnost sastoji? Pri- 
je svega u čitavom jeziku kao sistemu, njegovoj novoštokavskoj govornoj 
osnovici, koja je i sama rezultat dugog razvoja "etničkog jezika", odnosno 
dijalekta. Svaki jezik (pa tako i bosanski) ima pred sobom i u sebi otvorene 
mogućnosti izbora između onog što je u njemu arhaično i onog novog, mo- 
dernog. Jezik se, međutim, tako lahko ne može (i ne smije) odricati svojih 
tradicionalnih vrijednosti jer bi time kao jezik bio doveden u pitanje. Veza 
sa prošlošću u jeziku nije naprosto "veza sa prošlošću"'; ona je uvjet posto- 
janja i njegove vitalnosti da kroz vrijeme opstane i prilagođava se novim pri- 
likama. Bosanski je arhaičan ne samo na strogo književnom, pisanom nivou. 
On je takav i na svom govornom, tačnije, razgovornom nivou. Pri tome mi- 
slimo na jezik bosanskohercegovačkih čaršija (o čemu je već bilo riječi), ko- 
je su sačuvale onaj posebni mentalitet bosanskog jezika, njegovu čaršijsku 
mehkoću, melodičnost, izražajnost (čemu se, recimo, toliko divila Isidora 
Sekulić, koja je bosanski jezik prefinjeno osjećala). Jezik čuva ljepotu zahva- 
ljujući svojoj historičnosti, tj. tradicionalnosti, svemu onom u njemu što je 
nastalo kao rezultat organskog razvoja. Kad se govori o tom arhaičnom slo- 
ju u bosanskom jeziku, onda se obično misli na njegove turcizme i frazeolo- 
giju, gdje se prepliću orijentalni i slavenski jezički elementi. Turcizmi su, na- 
ravno, najznačajniji leksički sloj za bosanski jezik. Kad se radi o jezičkoj vi- 
talnosti turcizama, kod tog složenoga pitanja česte su nedoumice, laička i 
nestručna tumačenja, kao i tendencioznost koja nema naučne potpore. Po- 
stoji npr. jedna težnja koja insistira na turcizmima i njihovoj dosljednoj upo- 

trebi i vraćanju u. bosanski jezik; po principu što više turcizama u njemu, on 
će se više razlikovati od susjednih jezika, bit će prepoznatljivije njegovo lin- 
gvističko lice. Ima tu neke istine, da se brojnost turcizama dovodi u direk- 
tnu vezu sa autohtonošću ili autentičnošću bosanskog jezika, ali je ta istina 
relativna. U bosanskom postoji fond turcizama koji se zaista mogu smatrati 
arhaizmima, odnosno "zastarjelim" riječima. To su one riječi koje su u 
značenjskom upotrebnom smislu ipak mrtve (mada to u formalnojezičkom 
smislu nisu). To su riječi koje su ostale iz davnih vremena, kad su postojali i 
bili u opticaju predmeti, pojave i pojmovi što su ih te riječi označavale, ali 
sada toga u svakodnevnom životu nema. U sloj takvih arhaizama idu i tur- 
cizmi koji ni u tursko doba nisu bili rašireni u razgovornom jeziku. TO su tzv. 
knjiški turcizmi; koji iz knjiga nikad nisu izlazili, u govornom jeziku se nisu 
odomaćili. Ukoliko se danas prilikom pisanja rječnika, pravopisa i gramati- 
ka insistira na vraćanju i takvih turcizama u bosanski jezik, onda je riječ o 
jednoj lingvistički politiziranoj tendenciji, koja ne uvažava naučne kriterije. 
Ona daje prednost težnjama samim po sebi iluzornim, jer se mrtvim turci- 
zmima ni na koji način ne može vratiti život kao ni mrtvom čovjeku (pod 
pretpostavkom da ne vjerujemo u lingvističku reinkarnaciju). Ti turcizmi ne- 
minovno ostaju na nivou arhaizama i mogu se iskoristiti na neki drugi način, 
stilistički, ali se ne mogu oživjeti u standardnom. jeziku. TO bi bilo isto kao 
kad neki fantasta otvori vrata groblja i kaže mejtima: ustanite, vratite se u 
život, vrata su vam grobljanska širom otvorena. Tako je zalud i mrtvim ri- 
ječima otvarati vratnica jezičkoga groblja. Ni jedna od mrtvih riječi ne može 
se vratiti u život i postati sredstvo savremenog iskazivanja misli. Riječi koje 
jednom umru (po našim saznanjima) u život se više ne vraćaju. Ako u 
određenim historijskim okolnostima može da se desi reinkarnacija jezika 
(kakav je slučaj upravo sa bosanskim jezikom), reinkarnacije riječi se ne de- 
šavaju. Onć koje su žive još žive. A rađaju se i nove, zauzimajući mjesto onih 
koje počivaju po lingvističkim grobljima širom svijeta. 

Znatan broj turcizama u bosanskom jeziku upotrebljava se na više 
nivoa; na govornom (dijalekatskom), razgovornom (interdijalekatskom, 
tzv. kolokvijalnom) na pisanom (standardnojezičkom) i na višem stili- 
stičkom (književnom) nivou. Zadatak leksičkih normativaca (ako leksička 
norma uopće i postoji) ogledat će se u bosanskom naročito u tome da raz- 
dvoje ove nivoe turcizama i da turcizme koji žive odvoje od "turcizama ra- 
hmetlija", te da živima uliju još više lingvističke snage; ne samo da bi 
preživjeli već i da ti turcizmi bosanskom jeziku udahnu novu snagu, komu- 
nikativnu i stilističku. A turcizmi bosanskog jezika su to u stanju, zato što 
su kroz svoj razvoj pokazivali visok stepen adaptibilnosti slavenskom 
jezičkom organizmu. Oni su se uklapali u dijalekte i jezik u koje su došli. 
Nisu se zaustavljali na svojim konzerviranim izvornim oblicima iz jezika-da- 

valaca već su ispoljavali golemu elastičnost da .se prilagode jeziku-primao- 
cu i da budu uveliko izmijenjeni u odnosu. na:svoje izvorne forme. Na taj 
način nastale su specifične riječi karakteristične samo za jezik koji ih prima, 
tj. za bosanski jezik. Turcizama ima i u drugim balkanskim (pa i vanbalkan- 
skim) jezicima, ali turcizmi u bosanskom su naprosto "bosanski", adaptira- 
ni zahtjevima tog jezika. I tako je nastao jedan leksički sloj po kojem se bo- 
sanski jezik prije svega i prepoznaje. 

Ima li u bosanskom jeziku još nečeg arhaičnog osim turcizama? Ni 
jedan jezik (pa ni bosanski) nije arhaičan samo po leksici, mada jeste pre- 
težno po leksici. Tipičan arhaizam bosanskog jezika je čuvanje suglasnika 
h, njegovo konzerviranje, zaustavljanje procesa gubljenja toga glasa i nje- 
"govog vraćanja tamo gdje mu je po'etimologiji mjesto. Taj farhaizam" sa- 
mo je uslovno (i više metaforično rečeno) arhaizam; on je osobina književ- 
nog jezika, ne samo bosanskog već i srpskog i hrvatskog, jer ga je Vuk svo- 
jedobno vratio u srpski jezik. Druge neke osobine bosanskog jezika, karak- 
teristične ili za njegove razgovorne ili za pisane forme (o čemu će tek biti 
riječi u sastavu drugih tema u ovoj knjizi) na svoj način također mogu da 
idu u red arhaizama (šćakavizam, nejotovane forme projde, dojti i sl, ili sta- 
ri akcenat), zato što su rezultat dugog razvoja (mada o njima ovog puta 
nećemo govoriti u vezi sa ovom temom). 

Bosanski jezik je sačuvao sva ona svojstva koja ga čine jezikom. Za- 
to sva ta svojstva u njemu treba lingvistički osmisliti, što još nije učinjeno. 
Insistiranje na njegovoj radikalnoj arhaizaciji ne vodi naučnom osmišljava- 
nju već stranputici pretjeranoga politiziranja. Budućim normativcima tog 
jezika trebat će dosta lingvističke predspreme, istančanog sluha za jezik, 
dobro poznavanje kulturne prošlosti Bosne i bošnjačkog naroda, kako bi na 
najbolji način bosanskom jeziku pomogli da sačuva sve ono što je naslije- 
dio i što ne ometa savremenu komunikaciju već je poboljšava. 


A šta bi to bio moderni bosanski jezik? Je li književni jezik sam po 
sebi moderan, savremen? Modernost je i težnja i realno svojstvo savreme- 
nog jezika. Težnja, zato što jezik sam od sebe traži i nalazi svoje unutarnje 
mehanizme da bude aktuelan, moderan. S druge strane, profesionalni lin- 
gvisti nastoje da ga svojim metodamia moderniziraju i što bolje osposobe za 
savremenu upotrebu. Ali, svaki moderni jezik u stvari je moderan" u kon- 
kretnim. unutarnjim rješenjima odnosa između prošlosti i sadašnjosti i tež- 
nji ka budućnosti. Moderna je i njegova umješnost da u sebi izmiri sve ono 
što ga čini jezikom i osposobljava ga da kao povijesna tvorevina efikasno 
služi i u savremeno doba. 

Moderni bosanski jezik mogao bi se i vidnije modernizirati, tj. pri- 
lagoditi savremenom svijetu i njegovim komunikacionim zahtjevima. On 

će se sobom u tom smislu morati modernizirati, jer će komunikacija to 
nametati kao potrebu. Tu njegovu. unutarnju težnju slijedit će gramatičari 
modernisti". Tako će vjerovatno doći do nekih korekcija u latiničkoj gra- 
fiji bosanskog jezika; do veće primjene etimološkoga principa pravopisa 
(bliže zapadnoevropskoj tradiciji), do veće otvorenosti prema riječima 
stranoga porijekla (savremenim evropeizmima). Moderan bosanski jezik 
svoja prava (moderna) rješenja naći će u književnoj upotrebi i u majstor- 
skim rukama pisaca, koji jezik stvaralački vuku naprijed, čineći modernim 
njegove tradicionalne forme. 

Bosanski jezik bit će moderan i u otvorenosti prema svojim jezičkim 
blizancima, srpskom i hrvatskom jeziku, prema kojima se neće (uostalom i 
ne može) zatvarati, jer mu to nije u interesu (ni njemu, a ni njegovoj lingvi- 
stičkoj braći, srpskom i hrvatskom). Moderni život (pa tako i jezik) podra- 
zumijeva što širu komunikaciju, maksimalno otvaranje prema svijetu. Ne 
može se biti tobož otvoren prema modernom svijetu, a biti zatvoren spram 
onoga prvog ili drugoga koji te okružuju i dijele od tog svijeta i preko njih 
se jedino i može otisnuti u taj famozni svijet. Tome svijetu nećeš se otvara- 
ti preko njih već skupa s njima. Jedino tako moguće je biti (i u kulturnom i 
u jezičkom smislu) zaista moderan. To znači, komunikativno, jezički otvo- 
ren. Bosanski jezik ni iz kakvih političkih (već iz čisto lingvističkih) razloga 
neće biti moderan okrećući leđa srpskom i hrvatskom jeziku, tim svojim vi- 
še nego bliskim srodnicima. Tek u organskom jedinstvu s njima, u kojem se 
bosanski jezik zaista i nalazi (odgovaralo to ili ne odgovaralo politikama) 
krenut će u svijet i biti jezik modernog društva i modernog naroda. Naj- 
kraće rečeno, modernom jeziku strano je svako zatvaranje i strogo politizi- 
ranje. On neprekidno teži modernizaciji, ne samo on već i naučne snage 
koje se njime bave. Pod jednim jedinim uvjetom, da te snage nisu ispoliti- 
zirane i stavljene u službu političke borbe na štetu naučnoga pristupa jezi- 
ku i društvu kojem taj jezik služi. 


79. PRAVOPIS BOSANSKOG JEZIKA. 


PITANJE: Koja pitanja i problemi se nameću kad je riječ o pravopisu 

bosanskog jezika? 

ODGOVOR: Svaki standardni jezik ima svoja pravila pisanja i govo- 
renja. Pravila pisanja u jeziku se nazivaju ortografija, a pravila govorenja 
ortoepija. Ortoepija je elastičnija i tolerantnija disciplina, dok je ortografi- 

ja strožija; što su preciznija pravila pisanja, to je i sam jezik bolje i stručni- 
je (na naučnijim temeljima) normiran. Strogost i preciznost u utvrđivanju 
pravopisnih pravila za svaki jezik uglavnom je srazmjerna kulturnom nivou 
društva kojem taj jezik služi kao komunikacijsko sredstvo, a srazmjerna je 
i razvoju lingvističke nauke i uopće snazi filološke tradicije konkretne kul- 
turne sredine. Poznato je npr. da se neki narodi vrlo brižljivo odnose spram 
svoga književnog jezika i oprezni su. prema svim promjenama koje se u nje- 
mu dešavaju. Takav je, recimo, stav francuskoga društva prema svom jezi- 
ku; svaka riječ koja tek ulazi u širu upotrebu treba da dobije i zvanično odo- 
brenje od Francuske akademije nauka (najviše naučne ustanove) i tek tada 
se može smatrati književnom riječju francuskog jezika. Naše balkanske pri - 
like (i naša prilično skromno razvijena svijest o značaju jezika) daleko su od 
takvih francuskih ili sličnih primjera civiliziranog odnosa prema jeziku, kao 
najvažnijem obilježju naroda, odnosno države. 

Kad je riječ o pravopisu, tu stvari stoje drukčije. Promjene u jeziku 
(inače svojstvene njegovoj prirodi) ovdje se ne događaju često, tj. pravopis 
te promjene svaki put ne registrira. On ih, zapravo, pušta da se događaju, 
a kad se one izdogađaju, dajući vidnije rezultate tih događanja, tek tada se 
pribjegava registriranju tih promjena i u samom pravopisu. Dakle, pravo- 
pis je sam po sebi tradicionalan, on se bazira na pisanoj tradiciji. I što je tra- 
dicionalniji, sve je manje mogućnosti kolebanja u njemu; on je time sve vi- 
še obavezujući za korisnike pisanog jezika. Što je duže na snazi, veća je mo- 
gućnost da njegova pravila budu ispoštovana. Stepen ovladanosti pravilima 
pisanja pretežno ovisi od nivoa opće naobrazbe čovjekove, a i od nivoa nje- 
govog stručnog specijalističkog obrazovanja. Također i od nekih drugih 
specifičnijih činilaca, u zavisnosti npr. da li je struka kojom se čovjek bavi 
iz oblasti društvenih ili nekih drugih nauka (gdje postoji vjerovatnoća višeg 
nivoa pravopisne pismenosti kod "društvenjaka" nego npr. kod "prirodnja- 
ka", ili kod tehničke inteligencije). 


Nivo ovladanosti pravopisom, to znači praktičnom pismenošću 
(koja još ne znači i opću pismenost, pismenost u višem smislu riječi) za- 
visi također i od nekih drugih individualnih osobina čovjekovih, čak i ne- 
ovisno (ili manje ovisno) od njegove školske spreme. Postoje, naime, psi- 
hološki tipovi ljudi koji vladaju takvom memorijom da im je dovoljno je- 
dnom pročitati (u pravopisnom priručniku ili drugdje) pravila pisanja i 
da su namah u stanju primjenjivati ih u svom individualnom načinu. pisa- 
nja. Svaki čovjek (onaj koji je u elementarnom smislu riječi pismen) ima 
svoj idiograf (naš termin, dosle nepoznat u lingvističkoj terminologiji). 
To je skup konkretnih osobina koje karakteriziraju njegov način pisanja 
ne u stilskom već čisto pravopisnom smislu. U svakom idiografu (sem 
kod malog broja specijalista i pisaca) postoje veća ili manja odstupanja 

od pravopisne norme, tzv. grješke u pisanju koje su češće pravopisne, a 
rjeđe gramatičke, mada se i ove prve popularno nazivaju "gramatičkim" 
grješkama. Ogromna većina ljudi, međutim, nije svjesna svoga idiografa, 
ne zna koja sve odstupanja od pravopisnih pravila karakteriziraju taj idi- 
ograf (ne samo da ne zna nego veći dio njih to i ne smatraju važnim). 
Ipak, u višim kulturnim krugovima svakoga društva postoji jedan iz- 
građeniji odnos prema pravopisnoj pismenosti. Ona se, naime, smatra 
prestižnom osobinom i njojzi se teži jer je pokazatelj čovjekovih znanja 
uopće, kulturnog nivoa i razvijenosti intelekta. Nivo praktične pismeno- 
sti zavisi također i od toga koliko čovjek uopće upotrebljava pisanu riječ, 
kao čitalac ili kao "pisalac". Drugim riječima, čovjekovo obrazovanje 
uslovljava i određuje nivo njegove pismenosti. U okviru pismenosti-u ši- 
rem smislu javlja se i pismenost u užem smislu, praktična, odnosno pra- 
vopisna pismenost. 

Različiti jezici izgrađeni su i na različitim pravopisnim principima, 
što znači da se pri izradi pravopisa polazi od različitih lingvističkih škola i 
kulturnih tradicija. Dva su najpoznatija principa pravopisa: etimološki i fo- 
netski (odnosno fonološki). Etimološki pravopisi karakteristični su za Za- 
padnoevropske jezike, a osnovna njihova odlika je da postoji povelika ra- 
zlika između onoga kako se riječ piše i kako se izgovara, pri čemu se riječ 
piše "tradicionalnije", a izgovara se "'savremenije". Tako npr. u engleskom 
ili njemačkom općepoznata je pojava da se za jedan glas u izgovaranju pi- 
še više slova; čak i po četiri grafeme za samo jedan glas (Deut- 
szcland=Dojčland; tszc=č). Znači da pravopis čuva vezu sa korijenima je- 
zika (stoga se etimološki pravopis naziva još i korijenski). On čuva vezu sa 
etimologijom riječi ili njihovom starinom i porijeklom, čega se naročito 
pridržava etimološki pravopis (kakvi su pravopisi zapadnoevropskih jezika, 
pa i pravopis najraširenijeg svjetskog jezika, engleskog). 

Fonetski (fonološki) pravopis više se pridržava samog izgovora u je- 
ziku, dakle, bliži je usmenoj riječi. On slijedi živu jezičku upotrebu i zato je 
lakši za učenje i primjenu u pisanju, naročito kad se uči kao strani jezik. Taj 
pravopis pridržava se principa "piši kao što govoriš", koji je Vuk primijenio 
na srpski, odnosno srpskohrvatski jezik (mada ga on nije izmislio, to je u 
stvari tzv. Adelungovo pravilo). Fonološkom pravopisu se prebacuje da je 
€primitivniji"', varvarskiji u odnosu na etimološki, koji više uvažava konti- 
nuitet jezičkog razvitka. On vodi malo računa o stvarnoj prirodi i historij- 
skom značenju pisane riječi, koju odveć vještački poistovjećuje sa uumenom 
govornom riječju. Taj pravopis, međutim, sa aspekta savremene upotrebe 
jezika ima nesumnjive prednosti, koje se sve i ne ogledaju u samoj prak- 
tičnosti njegove primjene. Sve te prednosti ipak proizlaze iz fonetskoga 
principa pravopisa: svakom glasu u izgovoru odgovara po jedno slovo u pi- 

sanju. Bosanski jezik kao pisani slavenski jezik proizašao je većim dijelom 
iz Vukove koncepcije jezika. On počiva, dakle, na fonetskom principu pra- 
vopisa, gotovo dosljedno primijenjenom. U tom istom jeziku (kao što je uo- 
stalom bilo i u bivšem srpskohrvatskom) javljaju se mnoga, nedovoljno ra- 
zjašnjena ili sasma nerazjašnjena pitanja, koja taj princip i u samom bosan- 
skom relativiziraju. i nameću potrebu da se u tom pogledu taj jezik fetimo- 
logizira"'. U vezi s tim ostaje otvoreno pitanje načina pisanja riječi iz orijen- 
talnih jezika i nogućnost primjene neke vrste istočne, orijentalne varijante 
etimološkoga pravopisa. 

Pravopis bosanskog jezika treba razlikovati od pravopisnih priručni- 
ka tog jezika, koji se već pojavljuju, ali se (mada nisu. loše urađeni) preten- 
ciozno nazivaju "Pravopisom", a' ne "Priručnikom?" (kakav. je, uostalom, 
slučaj i sa f"Pravopisom bosanskoga jezika" autora dr. Senahida Halilovića). 
Da bi se, naime, uradio cjelovitiji pravopis jezika koji je decenijama bio ne- 
priznat, izradi toga pravopisa mora prethoditi sistematsko naučno 
istraživanje ortografske i uopće pisane tradicije. Tek kad rezultati tih 
istraživanja budu prezentirani, moći će se raditi naučno i "društveno" za- 
snovan Pravopis, kao rezultat autorskog timskog rada. Taj Pravopis će poš- 
tovati sve (u naučnom istraživanju otkrivene) zakonomjernosti razvoja pi- 
sane riječi kroz dugi vremenski period od nekoliko vijekova. 

Pravopis bosanskog jezika prije svega mora voditi računa o zaje- 
dničkoj pravopisnoj tradiciji iz koje je i njegova tradicija izrasla, a to je srps- 
kohrvatska ortografska tradicija (najveći dio pravopisnih odredbi u bosan- 
skom zajednički je sa odredbama srpskohrvatskog, pa i srpskog i hrvatskog, 
posmatrajući ih odvojeno). To postojanje šire zajedničke ortografske nor- 
me u interesu je svih naših slavensko-balkanskih jezika, jer one omo- 
gućavaju. da se pisana komunikacija odvija neometano, da se putem zaje- 
dničkih pravila pisanja. također olakša općenje. Poznato je da su naše 
jezičke granice (u. smislu normalne komunikacije među "različitim" jezici- 
ma) puno šire od nacionalnih, odnosno državnih granica među nama. Jer 
nikome valjda neće na um pasti (a možda i hoće) da bosanski jezik prevo- 
di (f"Žedna preko vode") na srpski ili obratno, ili da ga prevodi na hrvatski. 
Kod nas se radije pribjegava izvjesnim kozmetičkim doradama, tako da 
jezički sistemi u tim jezicima ostaju uglavnom isti. Razlike se javljaju na ni- 
vou riječi, poneke gramatičke pa i pravopisne osobine. 

Što se tiče tih pravopisnih razlika, bosanski je bliži srpskom nego 
hrvatskom, jer se u njemu (bar do najnovijeg vremena) gotovo dosljedno 
primjenjivao fonološki princip pravopisa. U odnosu na taj princip, pozna- 
to je, javljaju se znatna odstupanja u hrvatskom jeziku, pod uticajem za- 
grebačke filološke škole. S druge strane, bosanski jezik (o čemu je već go- 


voreno) pokazuje svoje neke zapadnije tendencije, naginjući više hrvat- 
skom nego srpskom, a dosljednost upotrebe latinice i iščezavanje ćirilice 
o tome također svjedoče. Samim tim što savremeni bosanski jezik posta- 
je dosljedno latinički, postavlja se pitanje dosljednosti (odnosno nedoslje- 
dnosti) primjene fonološkoga principa pravopisa. Naime, pošto je latini- 
ca kao pismo zapadnija grafija (dakle, evropska), to njezino obilježje više 
vuče ka tradiciji etimološkoga pravopisa, kako to pokazuje slučaj sa pra- 
vopisom hrvatskog jezika. U tom smislu, dakle, pravopisci bosanskog je- 
zika naći će se na raskrsnicama. Trebat će obrazložiti neka moguća odstu- 
panja od fonološkoga principa, utvrditi koja su to odstupanja i zbog čega 
ih je moguće ozvaničiti. Vjerovatno je da će imati opravdanost izvorno pi- 
sanje imena, prezimena i geografskih pojmova iz stranih jezika. Za bo- 
sanski će također biti najbolje rješenje da se uz takvo izvorno pisanje ri- 
ječ piše i po fonološkom. principu, tj. onako kako se izgovara. Pisalo bi se, 
dakle: New York (Njujork), Washington (Vašington), Goethe (Gete), Bau- 
delaire (Bodler), Varszawa (Varšava) i sl. Što se tiče takvih (pa i drugih) ri- 
ječi iz orijentalnih jezika, trebat će ih pisati po istom, evropskom" prin- 
cipu; najprije izvorni oblik, a onda izgovorni, npr. Suleyman (Sulejman), 
Muhammed (Muhamed) i sl. " 


Posebno pitanje, međutim, predstavlja pisanje geminacija (udvaja- 
nja) u turcizmima. Vjerovatno je da će se u tom pogledu morati ići na od- 
stupanja od fonološkoga principa. TO znači da će se geminacija u turcizima 
pisati onako kako se u bosanskom većim dijelom i ne izgovara (bar ne u 
razgovornom bosanskom). Dakle, trebat će pisati (bez obzira da li će se ta- 
ko izgovarati): Allah, alla-halla, allahbirum, Muhammed i sl. 


80. RJEČNICI BOSANSKOG JE 


PITANJE: ima {li bosanski jezik svoje rječnike? 


ODGOVOR: Bosanski jezik i imia i nema svoje rječnike, sve zavisi od 
toga šta se kod nas pod rječnicima podrazumijeva. Ima neke rječnike, ali vi- 
še u jednom 'oglednom", a manje u savremenom leksikografskom. smislu 
riječi. Pogotovo nema obimnije rječnike, koji bi se mogli smatrati iole kom- 
pletnijim rječnicima bosanskoga književnog jezika. Prije bi se moglo reći da 
postoje neki pokušaji izrade tih rječnika; predočavanje manjeg dijela boga- 
te rječničke građe sa središnjeg štokavskoga terena. Tek u najnovije, ratno 
vrijeme pojavljuje se Rječnik karakteristične leksike u bosanskome jeziku 

Alije Isakovića, koji predstavlja prvi ozbiljniji pokušaj da se ("karakteri- 
stična") leksika bosanskog jezika predstavi u vidu rječnika, u kojoj je naj- 
veći dio građe iz jezika bošnjačkih pisaca. 

U historijskom presjeku, rječnici bosanskog jezika (uslovno tako na- 
zvani) pojavljuju se već u XVII vijeku. Prvi rječnik je Potur-Šahidija (Mak- 
buli='arif), tursko-bosanski rječnik iz 1631. godine, čiji je autor Muhamed 
Hevaija Uskufija. To je jedan od najstarijih rukopisnih rječnika na južnosla- 
venskom prostoru. Sačuvali su se (na žalost samo njihovi odlomci) i još ne- 
ki rukopisni rječnici. Ali sve do najnovijeg vremena (do druge polovine XX 
vijeka) nema ni jednoga cjelovitijeg leksikološkoga djela sa građom iz bo- 
sanskog jezika. Godine 1965. pojavljuje se rječnik Abdulaha Škaljića Tuwrci- 
zmi u srpskohrvatskom-hrvatskosrpskom jeziku, do sada najpoznatije leksi- 
kološko djelo bosanskog jezika. Zatim se 1977. pojavljuje rječnik Musliman- 
ska imena orijentalnog porijekla u Bosni i Hercegovini Ismeta Smailovića, sa 
bogatom. građom bošnjačkih imena. Godine 1987. izlazi knjiga akademika 
Asima Pece Turcizmi u Vukovim rječnicima, specifična vrsta rječnika-ko- 
mentara o turcizmima u bosanskom i njihovoj zastupljenosti u Vukovim 
rječnicima (što se i ovdje sve posmatra u sklopu zajedničke građe srpskohr- 
vatskog jezika). I napokon, već spomenuti Isakovićev Rječnik karakteristične 
leksike u bosanskome jeziku (1992-1993.), njegovo "ratno izdanje", pionir- 
sko djelo te vrste koje praktično označava prvi korak u pravljenju komple- 
tnijih rječnika bosanskog jezika. Isakovićev poduhvat je individualan i ne 
predstavlja širi leksikološki projekat, ali tu je po prvi put data dragocjena 
rječnička građa iz jezika bošnjačkih pisaca (dosle neopravdano zaobilažena 
kao i sami ti pisci). Ovaj rječnik pokazuje kako se "karakteristične" riječi iz 
bosanskog upotrebljavaju u književnom jeziku. Najznačajnije za ovo leksi- 
kološko djelo je da se u njemu ta građa napokon posmatra kao građa bosan- 
skog jezika, jezika historijski naslijeđenog i zvanično priznatog. 

Za svaki jezik od velikog su značaja njegovi rječnici, tako da se o 
književnom jeziku ne može govoriti ako on nema svoje rječnike. Ti rječnici 
prezentiraju leksičku građu, na kojoj se prije svega i zasniva bogatstvo i 
izražajnost, višeznačnost svakog jezika. U čemu bi se ogledala specifika i bo- 
gatstvo leksike bosanskog jezika? Još od bogomilskih vremena, na prostoru 
nekadanje zapadne štokavštine, južnoslavenski etnos zapadnoga balkansko- 
ga prostora u svom jeziku (odnosno dijalektima) čuva mnoge leksičke oso- 
benosti, koje su odraz spoja između slavenskog i neslavenskog etnosa na 
Balkanu. Znači da Južni Slaveni od balkanskog starinačkog stanovništva 
primaju neke fragmentarne jezičke crte, osobito leksiku. Samim tim leksika 
toga prostora je bogata. Već je spomenuto u ovoj knjizi da toponim Bosna 
vjerovatno vodi. porijeklo iz starinačkog ilirskog jezika, a takve starine nisu 
se očuvale samo u geografskim nazivima već i na širem rječničkom planu. 


U Bosni se u srednjem vijeku formira veoma složena religiozno- 
-etnička situacija. Bosna je prostor na kojem se "uzduž i poprijeko" sijeku 
uticaji zapadne i istočne crkve; ona je specifično širokogranično područje 
među tim religiozno-civilizacijskim kulturama. Sam taj fakt uslovljava da se 
u jeziku toga prostora prelamaju zapadne i istočne crte, da on prima i je- 
dne i druge, uklapajući ih u svoju tradiciju. Na taj način on zaokružuje i na-= 
dopunjuje i tu svoju tradiciju, još više je čini autentičnom, razvijajući u stva- 
ri nešto treće (središnje), što nije ni zapadno ni istočno, a što je otvoreno 
prema svim "pozitivnim" uticajima sa zapada i sa istoka. Širenje bogomil- 
stva usložnjava tu situaciju. Na jednome malome prostoru (na kojem se 
inače "ukrštaju" i dodiruju sfere uticaja) širi se heretička misao i treći reli- 
giozno-etnički element, koji je vjerodostojan pokazatelj vjekovnog strem- 
ljenja Bosne da, ukliještena među svjetovima, ostane samostalna, da ne pri- 
pada nikom do samoj sebi i 'sa samom sobom" dijeli historijsku sudbinu. 
Bogomili tako postaju jedna zatvorena, proganjana religiozna grupa na ko- 
ju su "preko(mrka) oka" gledali i sa zapada i sa istoka. Ona je tom zapadu 
i tom istoku bila trn u oku, jer im je kao smjela misao (suprotstavljena vla- 
dajućoj) smetala u njihovim težnjama da drže sve pod svojom kontrolom, u 
prostoru neprikosnovene religiozne dogme, nadmoći. i vladavine nad bo- 
sanskim vjernicima. Bogomili su se etničko-dijalekatski skoncentrirali na 
zapadnijem balkanskom prostoru i centar im je upravo Bosna. U toj Bosni 
oni su uglavnom. pripadali zapadnoštokavskom dijalektu, prijelaznom go- 
vornom tipu između (istočne i južne) štokavštine i čakavskog i kajkavskoga 
dijalekta. Bogomili su tako u svojoj (ni od koga priznatoj) "heretičkoj kul- 
turi" čuvali mnoga zapadnija obilježja. Ta obilježja posebno su se odražava- 
la u rječničkom blagu, koje je bilo slojevito, bogomilski višeznačno, sa je- 
dnom unutarnjom, skrivenom simbolikom, koja je taj etnos također štitila 
od zapadnih i istočnih nasrtaja na svoju izvornu, starinačku bosansku kul- 
turu i jezik. Istina je i to da te posebnosti u jeziku odražene u leksici nisu 
čuvali samo bogomili na bosansko-humskom tlu. Čuvali su ih i pripadnici 
zvanične crkve, jer je Bosna sama po sebi bila centralno granično područje. 
Zato je ona vazda imala predispozicije da jezički (odnosno leksički) bude 
bogatija u odnosu na susjedne prostore, jer se na njojzi sve "ukrštalo" (i sla- 
malo, također). A leksika je vazda glavni pratilac i pokazatelj svih tih zbi- 
vanja i historijskih prelamanja. 

Zato nije nimalo slučajno što jedan Mak Dizdar u simbolici stećaka 
otkriva viši smisao života i smrti posredstvom arhaične bosansko-bogomil- 
ske leksike. Ta leksika u jeziku ovog najvećega bošnjačkoga pjesnika krije 
svoju značenjsku tajnovitost, raznoznačnost i zvukovnu vitalnost, nasli 
jeđenu i duboko ukorijenjenu u rodno tle i jezik. Mak Dizdar se kao pje- 
snik nije mogao pojaviti drugdje, ni zapadno ni istočno od Bosne i Huma. 


Njegov kameni spavač mogao je sklopiti oči jedino tamo gdje se historijski 
zametnuo i rodio, gdje je progledao i proveo svoj kratki ljudski vijek "na 
putu od gnijezda do zvijezda". Rječnička simbolika srednjovjekovne Bosne 
u Dizdarevoj poeziji progovorila je unutarnjom organskom silinom i tek ša- 
patom ukažala na dubinu svojih bosansko-bogomilskih zapadnoštokavskih 
korjenova. Jedan. Dizdar nije se, dakle, ni slučajno mogao pojaviti bez ta- 
kve autohtone jezičke ukorijenjenosti. Slovo njegovoga Kamenog spavača 
kao neoboriv argument svjedoči da je Bosna. svoja i svoja na svome. Njezi- 
na prošlost kazuje kako ta zemlja nije nikakva vještačka tvorevina (ukoliko 
samu balkansku povijest ne opredijelimo kao "vještačku"). Bosna je opsta- 
jala usprkos svemu i svačemu, kugama i zločinima, mračnim nagonima hi- 
storije, mastilom krvavim križana i precrtavana, sačuvala svoje lice, bosan=. 
sku slojevitost i izvornost. 

Već smo se na nekoliko mjesta u ovoj knjizi doticali islamizacije kao 
najpresudnije historijske okolnosti za Bosnu i bošnjački narod, posebno 
ukazujući na turcizme kao najznačajniji sloj bosanskog jezika. Bogat fond 
orijentalne leksike naslojava se i organski uklapa u zatečeni južnoslavenski 
zapadnoštokavski dijalekatski sistem. Tako se u Bosni i njezinom jeziku stva- 
ra situacija kakve zaista nema ni na jednoj drugoj strani svijeta. Za mnoge 
pojmove i pojave mjesto jedne ili dvije riječi u tom jeziku odomaćuje se pet 
ili više riječi koje se među sobom značenjski nijansiraju. TO sve znači obo- 
gaćivanje jezika i razvijanje njegovih izražajnih mogućnosti. Bosanski u tom 
smislu predstavlja jedan unikalan, neobičan jezik. Njegova autentičnost se 
gradi na nekoliko naslojenih nivoa; prvi. je nivo središnji položaj unutar 
južnoslavenskih dijalekata, drugi je pripadnost zapadnoj štokavštini, treći - 
-bogomilska jezička izvornost i četvrti islamska komponenta. TO četvero 
spaja se u cjelinu, stvarajući tako "nešto peto", originalno i svoje, kroz vije- 
kove formirano. Tobožnja "izmišljenost Bosne" (teza da je ona "vještačka 
tvorevina") naprosto je smiješna, apsurdna i do krajnosti ispolitizirana. 

Bosanski jezik upravo u rječničkom blagu pokazuje veliko bogatstvo. 
lom bogatstvu treba. poristupati razrađenom naučnom metodologijom, ne 
ići mu u susret grlom u jagode, sa onom uobičajenom apstraktnom predsta- 
vom o kvantitativnom bogatstvu riječi. Osnovni principski problem koji će 
u bosnistici trebati riješiti kad je riječ o leksičkoj izvornosti, javlja se u me- 
todologiji rješavanja. odnosa između slavenske i orijentalne leksike. Turci- 
zme neće biti nimalo lahko naučno znano objasniti u njihovom. obaveznom 
odnosu prema bosanskim slavenskim arhaizmima. Ti arhaizmi sačuvali su 
se zahvaljujući prije svega islamskoj tradiciji u Bosni, načinu života uslov- 
ljenim islamom. Islam je stvorio pretpostavke da se u jeziku Bosne sačuva- 
ju i neke stare južnoslavenske crte, koje se nisu mogle drugdje očuvati, jer 
drugdje za to nije bilo historijsko-etničkih uslova. U tom smislu bosanski 

jezik predstavlja veoma važnu kulturnu tekovinu ne samo bosanskoga pro- 
stora i bošnjačkog naroda već i čitavog južnoslavenskog etnosa, historijski 
strogo uslovno shvaćenog. Taj etnos dijelio se uslovljeno prije svega religij- 
skim razlikama, odnosno pripadnošću različitim svjetskim religijama koje 
se na Balkanu susreću, dodiruju i vijekovima zajedno žive; ne samo jedne 
do drugih veći jedne s drugima, izmiješane i bliske. Ta bliskost najčešće se 
ispoljavala upravo u jeziku, koji se znatnije mijenjao na dijalekatskom, a 
manje na nacionalnom, odnosno međunacionalnom. planu. 


Još jedna okolnost uslovljava da bosanski jezik u rječničkom smislu 
ide u red bogatih, višeznačnih jezika. Naime, po svom položaju (dakle, čisto 
teritorijalno, a time znači i kulturnohistorijski) on je u sredini; otvoren pre- 
ma zapadu i istoku, jezik koji više prima, a manje daje. I upravo stoga je bo- 
gatiji. Ta njegova otvorenost naročito je izražena u leksici. 


81. OSOBINE BOSANSKOG JEZIKA 


PITANJE: Kojim se osobinama bosanski jezik prepoznaje kao 
autentičan jezik? 


ODGOVOR: Da li bosanski jezik zaista odlikuju osobine po kojima 
se on razlikuje od srodnih jezika, srpskog i hrvatskog? Edgovor bi bio po- 
tvrdan. Bosanski jezik ima takve osobine. Ali te osobine moraju se na 
drukčiji način objasniti. Njima se ne može pristupati uobičajenom metodo- 
logijom kvantitativnoga nabrajanja već se mora ukazati na stvarni karakter 
razlika i na naše balkanske jezičke posebnosti. O tim posebnostima vazda 
moramo voditi računa, ako mislimo argumentirano objasniti neke stvari iz 
naše kulturne i nacionalne prošlosti. Razlike između srpskog, hrvatskog i 
bosanskog jezika vrlo su relativne i treba se vazda polaziti od toga neobo- 
rivog lingvističkoga fakta. "Taj fakt (zajedničke dijalekatske osnovicć) 
možda nam u ponečem nerijetko i smeta, ne dopušta nam da se nekim od 
ova tri jezika bavimo, a da pri tom ostavimo po strani druga dva jezika. To 
znači da su ti jezici među sobom organski vrlo bliski. Njih u stvari ne bi ni 
bilo kao zasebnih (bar po nazivima zasebnih) da njihovom formiranju nisu 
vodile neke druge okolnosti razvoja etnosa na Balkanu, prije svega. religio- 
zno dijeljenje, koje je založeno u temelje i samih potonjih nacionalnih po- 
djela. Kad se formira jedan narod koji se po nekim svojim bitnim obilježji- 
ma ipak razlikuje od drugog susjednog naroda (najvažniji faktor tih razlika 
u našem slučaju je religija), onda i sam jezik na svoj način prati te podjele 

i one se u njemu neminovno odražavaju. Na koji način i u kojoj mjeri se one 
u jeziku odražavaju, to je posebno pitanje. Jer, ako se na prostoru štokav- 
skoga dijalekta, pa čak i na još užem dijelu njegovom (na terenu novošto- 
kavskih govora) razvijaju tri konfesije (a na temelju tih konfesija i tri naro- 
da), onda je posebno interesantno pitanje kako se sve to odražava na Za- 
tečenu jezičku jednoobraznost. Naravno, da će se ta zatečena jednoobra- 
znost razvijati u jednom drukčijem pravcu, u pravcu uvećavanja, a ne sma- 
njivanja razlika. Zašto? Zato što se u jezičkom smislu formiraju tri cjeline. 
One ako se među sobom bitno i ne razlikuju na dijalekatskom (etničkom) 
planu, razlikovat će se na planu pisane tradicije, jezika koji čini kulturno 
obilježje naroda u višem smislu, dakle, književnog ili standardnog jezika. 

Te razlike najprije će se formirati potpomognuto i čisto tefitorijal- 
nim, dijalekatskim, zatečenim razlikama, kojih je također moralo biti. Po- 
znato je da se dijalekt mijenja; osnovni princip dijalekatskog razvoja. je nje- 
gova teritorijalna dinamičnost, a također i unutarnja dinamičnost, u smislu 
promjena u samom dijalekatskom "gramatičkom" sistemu. To znači da, 
ukoliko su se npr. srpski i hrvatski jezik formirali na osnovama istočne 
(srpski) i zapadne (hrvatski) štokavštine (uslovno rečeno, čisto teritorijal- 
no), onda se i sam bosanski jezik formirao na osnovama središnje štokavš- 
tine (također uslovno shvaćeno, čisto teritorijalno). Takva okolnost nemi- 
novno ostavlja posljedice na začinjanje nekih jezičkih razlika, koje imadu i 
čisto teritorijalnu dijalekatsku podlogu. 

Daljnji razvoj jezika (pogotovo pisanog) i uopće tradicija kulturne ko- 
munikacije na našim nacionalnim prostorima (i među tim prostorima) utiču 
i sami na pojavu nekih jezičkih razlika po kojima se jedna nacionalna grupa 
odvaja od druge grupe, odnosno od treće, postajući tako i nekom vrstom za- 
sebne jezičke grupe. Prema tome, srpski, hrvatski i bosanski jezik, historij- 
ski su formirane jezičke cjeline. Ali te cjeline formirane su u obaveznom 
odnosu jednih prema drugima i tu se ne radi o klasičnim već o specifičnim 

"razlikama. Ta relativnost razlika među ovim trima jezicima ne dovodi u pi- 
tanje njihovo postojanje i pravo svakog naroda na svoj jezik, tačnije, na. svoj 
naziv jezika. Ma koliko se naši mali balkanski narodi u ime "nacionalnih in- 
teresa" zatvarali u svoje okvire, njihovim stvarnim interesima to zatvaranje 
ne odgovara. Tone znači da im postojanje i razvoj njihovog nacionalnog je- 
zika smeta u otvaranju prema svijetu, mada i tu katkad dolazi do smetnji, 
nerazumijevanja i jezičkih rješenja koja taj narod zatvaraju u odnosu na dru- 
ge. Laičko je predubjeđenje (laičko bar za naše balkanske prilike) da se je- 
dan jezik mora obavezno razlikovati od drugog jezika, jer mu je to prva pret- 
postavka za legalno postojanje i priznavanje. A baš u našem slučaju. nije ta- 
kav slučaj. Takvo shvatanje je predrasuda lišena ne samo naučnog Već i ele- 
mentarnog stručnog osnova. Kad bi takav kriterijum o postojanju jezika bio 

primjenjiv na naše prilike, ne samo da bosanski ne bi postojao već ne bi po- 
stojali ni srpski ni hrvatski jezik, jer su oni naprosto nedovoljno različiti. da 
bi (po tom kriteriju) bili i zasebni jezici. A upravo ta nedovoljna razlikovnost 
zbunjuje nas i dovodi u mat-poziciju. Ta mat-pozicija nije samo pozicija u 
koju zapadaju laička rezonovanja već joj je sklon i dobar dio naših naučnih 
razmišljanja. Jezici na Balkanu začinju se i razvijaju (u geografskom i histo- 
rijsko-etničkom smislu) na odveć tijesnom prostoru i samim tim nisu imali 
nikakvih uslova da se izdvoje, neizmiješani s drugima, onako kako to traže 
uobičajene predstave o autonomnim kulturama i jezicima. Ali, s druge stra- 
ne, jezici (da bi to bili) ne moraju obavezno među. sobom biti različiti, na 
vanjskom planu, u konkretnim gramatičkim osobinama, dostupnim golom 
oku. Oni su među sobom različiti na jednom drugom nivou, na nivou kultur- 
nohistorijskog razvoja i na planu nacionalnih kultura u širem smislu riječi. 
Svaka nacionalna kultura se identificira i sa svojim književnim jezikom, kao 
jednim od najbitnijih pokazatelja ne samo te kulture već i uopće dokaza po- 
stojanja'naroda kao historijski naslijeđene pojave. 


Jezici se među sobom ne razlikuju samo po tome kakve su im. stvar- 
ne razlike u gramatikama već i na planu nečeg što je nedostupno običnom 
oku, što se ne može uočiti na čisto lingvističkom, površinsko-gramatičkom 
nivou. To je u filologiji poznato pravilo da jezik nije samo ono što je 
savremeno u njemu već i ono što je u njemu nekad bilo. Taj momenat po- 
sebno je važan baš za naše balkanske prilike, jer tu ima i znatnih odstupa- 
nja od savremene slike ne samo konkretnih jezika veći razlika među tim je- 
zicima. TO znači da su se npr. u XVIII vijeku pisane tradicije među sobom 
mogle razlikovati više nego se danas razlikuju. Drugim riječima, u našem 
slučaju jezičke tradicije među sobom se više razlikuju nego savremeni jeZi- 
ci. Zbog čega je to tako? Zbog toga što su se te razlike formirale u prošlo- 
sti, kad komunikacije u savremenom smislu riječi nije bilo, a ni svjesnih ak- 
cija ka kulturnom ujedinjenju. Jezički procesi su išli svojim neometanim to- 
kom (ili manje ometanim), a tada su se mogle formirati i veće razlike, da bi 
se tek u XIX vijeku te razlike smanjivale pod uticajem političkih faktora. 
Upravo to odsustvo političko-nacionalnih formi ujedinjavanja u prošlosti 
pogodovalo je razvoju dezintegrirajućih procesa u jezicima naših naroda. 

U drugoj polovini XIX i prvoj polovini XX vijeka političkim i kultur- 
nim težnjama ide se na južnoslavensko povezivanje. To je moralo rezultira- 
ti potiranjem nekih naslijeđenih jezičkih razlika među našim državama i na- 
rodima, mada te razlike nisu bile precizno definirane (jer ni naši narodi ni- 
su bili formirani u onom smislu kako su formirani u vremenu. XIX-XX vVi- 
jek). Mada su se te razlike potirale i uobličavao se veći broj zajedničkih cr- 
ta, to ne znači da te razlike uopće nisu postojale. Ne samo da su postojale 
već su ostavile tragove u potonjim jezičkim procesima koji su išli u pravcu 

smanjivanja razlika i formiranja većega broja zajedničkih crta (što opet ne 
znači da su se nekadanje razlike sasma. potrle). Ništa se u prošlosti jezika ne 
dešava što ne ostavlja posljedice u savremenom jeziku. Zadatak filološke 
metodologije je da ne gleda samo golim okom već da sve posmatra u proce- 
su, dubinski, da slijedi trag pojavama i zbivanjima u jeziku kao prvenstveno 
historijskoj kategoriji, kojom se savremenici služe kao sredstvom komunika- 
cije, što ne dovodi u pitanje historijsko obilježje jezika, njegovu. historičnost. 

U čemu bi še ogledale suštinske razlike između srpskog, hrvatskog i 
bosanskog jezika? Te razlike su vrlo relativne. "Suštinske razlike" medu nji- 
ma su što tih suštinskih razlika nema. One su relativne jer tu vrijedi jedan 
opći princip koji se direktno suprotstavlja tezi o suštinskim razlikama. Suš- 
tinske razlike u jeziku, to su sistemske razlike,:strukturne; kako se to kaže. 
A takvih razlika između ova tri jezika praktično - nema. Pokazat ćemo to 
na nekoliko primjera leksike ovih jezika, pri čemu treba naglasiti da se 
upravo leksika najprije otima strukturnoj bliskosti, odnosno jednoobrazno- 
sti, mada ima i suprotnih procesa, da leksika premošćuje te razlike. Naši 
primjeri govore o ovoj prvoj zakonitosti leksike, zakonitosti suprotstavlja- 
nja jezičkoj srodnosti, odnosno sistematskoj jednoobraznosti. Riječi Si- 
ječanj, uvjet, zrcalo karakteristične su za hrvatski jezik, a riječi bre, dockan, 
lebac za srpski, riječi haman, polahko, bolan za bosanski jezik. Ali sve te ri- 
ječi u cjelini nisu nepoznate "jedne drugima", tj. riječi iz prvog jezika po- 
znate su govornicima drugog i trećeg, a ta poznatost ide u svim ostalim 
pravcima. Svi znadu jedni za druge. U tome je suština, u toj fpoznatosti" ri- 
ječi i njihovih značenja, te da se takve riječi mogu upotrijebiti i u nema- 
tičnom jeziku. A baš to govori koliko su razlike među ovim jezicima rela- 
tivne, dakle nisu suštinske. Sve što postoji u jednom jeziku, poznato je'i 
drugim dvama jezicima te se u njima kao vjerovatnoća može pojaviti. Ali ne 
kao općeprihvaćena osobina već kao stilsko-jezička mogućnost koja u prin- 
cipu obogaćuje jezik, čineći ga ne samo u formalnom pogledu izražajnim 
već funkcionalnijim i.u strogo komunikacijskom smislu. U jeziku ne samo 
da važi pravilo kako od viška glava ne boli već i pravilo da od "viška riječi" 
jezik ne biva oštećen već naprotiv - obogaćen. 


Vraćamo se direktnom. pitanju ima li bosanski jezik svojih posebno- 
sti po kojima se razlikuje od srpskog i hrvatskog jezika (pod pretpostavkom 
da prihvatamo tezu o srpskom i hrvatskom kao različitim jezicima, napuš- 
tajući tezu o zajedničkom srpskohrvatskom jeziku). Prije nego što (u duhu 
onog, na početku poglavlja već datoga potvrdnog odgovora) ukažemo na 
takve odlike, dužni smo uputiti na još jednu lingvističku zakonomjernost, 
koja se, začudo (vjerovatno zato što je lingvistička, a ne politička zakoni- 
tost) nerijetko zanemaruje, prešutkuje ili naprosto ne shvata, ili nedovolj- 
no shvata. Naime, kad se god povede riječ o stvarnim razlikama između 

ovih naših jezika, ili kad se hoće dokazati postojanje ili nepostojanje neko- 
ga od njih, tada se, gotovo po pravilu, polazi od jedne nestručne, da ne 
kažemo laičke predožbe, da su među jezicima razlike one koje su dostupne 
golom oku, što se namah mogu uočiti kad se porede dvije gramatike, dva 
standardna jezika. To je na žalost (ili na sreću) samo jedna lingvooptička 
varka; konkretne osobine nisu samo oličene u književnom jeziku, jer ovaj 
jezik nikad ne odražava sve ono što je u naslijeđu jednog jezika, ne odslika- 
va cjelokupnu njegovu tradiciju i razvojni put. On odslikava jezik zaustav- 
ljen u određenom vremenu, ozakonjen gramatikom i pravopisom, te nije ni 
u blizu sve što je taj jezik kroz svoj razvoj sadržavao i značio, što je u tom 
razvoju dao. Prema tome, neophodno je pri ovakvim razmatranjima razbi- 
ti te uobičajene predstave o književnom jeziku kao jednom na osnovu ko-: 
jeg se utvrđuje sve ono što ulazi u stvarno jezičko naslijeđe. Jezička tradi- 
cija i njezina tipična obilježja rasuta su na nekoliko nivoa, odnosno funkci- 
onalnih njegovih žanrova ili tipova, tako da je među tim. funkcionalnim ti- 
povima književni jezik samo jedan od njih, mada mu se mora priznati da je 
najvažniji. U razvoju jezika (osim glavnih njegovih pokazatelja odraženih u 
književnom jeziku) fragmentarni rezultati javljaju. se u dijalektima, tačnije, 
u njegovoj široj teritorijalnoj bazi, ne samo onoj (kako se to obično misli) 
koja je neposredno ugrađena u temelje standardnog jezika već i uopće ši- 
roj govornoj podlozi kao cjelini. U tom smislu, sve što sadrže dijalekti je- 
dnog jezika (bez obzira ulazili oni ili ne ulazili u osnove književnog jezika), 
sve to predstavlja osobine jezika u širem smislu, tj. kao cjelina služi poka- 
zateljem pravaca kojima se taj jezik razvija. Rezultati jezičkog razvoja ogle- 
daju se i u razgovornom jeziku, u onim formama usmene upotrebe koje se 
nalaze negdje na pola puta između dijalekta i standardnog jezika i koje u 
sebi sadrže elemente i jednog i drugog jezičkog sistema. Rezultati jezičkog 
razvoja javljaju. se i u pisanim. spomenicima, koji na svoj način ujedinjuju 
sve što jedan jezik karakterizira u njegovom kretanju kroz vrijeme i pro- 
stor. Dakle, pisani spomenici kao jedan vrlo bogat:korpus za otkrivanje 
mnogoobraznosti pojavnih oblika u. kojima se jezik javlja. 


Kad se radi o dijalekatskim crtama bosanskog jezika, naročito ti- 
pične njegove odlike su odlike govora bosanskohercegovačkih čaršija, koje 
su sačuvale neke bosanske arhaizme. Takve starije crte su npr. šćakavizam 
(šćap, pušći, jerišće), stariji akcenat, neizvršena nova. i jekavska jotovanja 
(dojdem, najdem, djevojka, tjerati), mnogi leksički arhaizmi itd. Iste te go- 
vore karakteriziraju i novije forme razvoja bosanskog razgovornog jezika. 
Takve crte javljaju se npr. u sarajevskom govoru (u njemu su bile prisutne 
do rata). To su vokalske redukcije, zatim pomjeranje artikulacije tj. izgovor 
vokala u pravcu njihove otvorenosti ili zatvorenosti. Zatim umekšavanje 
suglasnika posebnoga tipa, kakvo se javlja npr. u čaršijskom izgovoru sugla- 

snika s iz kao s' i z' (umekšano). To se katkad u sarajevskom razgovornom 
krugu nazivalo "pitarskom", odnosno "šibicarskom" govornom osobinom 
(ili čak i Fhaustorskom"). Dakle, to ovdje ide ili sa prizvukom uličarskog 
žargona, ili upotrebe u nižim socijalnim slojevima, što, na žalost, u sarajev- 
skom. govoru nikad nije bilo istraženo. Sve takve i slične osobine odlike su 
bosanskog razgovornog jezika, jer su se formirale u govoru samoga centra 
toga jezika (u sarajevskoj čaršiji), pa prema tome imadu vrijednost razgo- 
vornog jezika, koji nije strogo dijalekatske naravi već ima urbaniju komu- 
nikacionu vrijednost i šire kulturno značenje. 


Naučnopopularnom argumentacijom (ukoliko argumentacija uopće 
smije sebi dozvoliti da bude "popularna", dakle, naučnometodoleški nedo- 
sljedna) pokušali smo razotkriti koliko su naše uobičajene predožbe o 
jezičkim razlikama i nerazlikama lišene neophodnog znanstvenog osnova. 
One su laičke, impresionističke i u njima nema filološkog metoda razmi- 
šljanja. Pošto je Balkan. složen prostor, shvatljivo je što takva naša rezono- 
vanja završavaju u lavirintu i pilećim kučinama, što ne mogu znanije i du- 
blje prodrijeti u suštinu jezičkih srodnosti i razlika balkanskoga, tačnije, 
južnoslavensko-balkanskoga tipa. 


U našem slučaju jezik ne mora biti poseban da bi postojao, da bi se 
smatrao jezikom. Tačnije, on to ne može biti, jer pravci etničko-jezičkog ra- 
zvoja u našem južnoslavenskom slučaju imali su svoj zajednički tok. Unu- 
tar širega toka nikad nisu prestajali da teku i oni manji (uži) pravci razvo- 
ja, koje nazivamo hrvatski, srpski i bosanski jezik. A to što su rezultati tih 
tokova najčešće bili isti ili vrlo sličnisamo po sebi ne znači da onih užih to- 
kova i pravaca razvitka nije bilo i da su se oni utapali u širem (zajedničkom) 
smjeru kretanja. Kroz vijekove tu su vazda djelovale dvije sile razvoja, 
među sobom, reklo bi se, suprotstavljene, a u suštini to najčešće nisu bile. 
Jedna je sila općeg, zajedničkog razvitka (smanjivanja razlika), druga je si- 
la užih tokova razvitka (uvećavanja razlika). Nikad se na bosanskom tlu (od 
samog dolaska Slavena na Balkan, u VII vijeku) nije prekidao etničko- 
-jezički razvoj zapadnoga balkanskog tipa. Nikad taj prostor nije bivao po- 
tiran tako da ga u kulturnohistorijskom smislu nema niti je bilo da se na 
njemu neko vrijeme nije živjelo i nije govorilo. Taj prostor (Bosnom nazvan 
još prije Slavena) vazda je bio cjelina, država. Ništa se drugo njemu nije 
moglo desiti do ono što se desilo. A desilo mu se da je etnički i jezički vrlo 
rano utemeljio svoju kulturu. To što on nije mogao postati sasma različit u 
odnosu na druge razvojne tokove, što nije bio zatvoren i imun na njihove 
uticaje, to uopće ne dovodi u pitanje autohtonost (starinačko porijeklo) i 
autentičnost razvoja toga prostora. Nikad se na tom području nije formira- 
la ni razvijala druga neka uvozna kultura do njegova vlastita, domaća, du- 
boko ukorijenjena (kako se to obično kaže). u rodno tle i jezik. A baš jezik 

toga prostora predstavlja jednu od najvažnijih njegovih oznaka, samo je 
problem što se mi teško snalazimo u razumijevanju tih naših međujezičkih 
odnosa. U tom nesnalaženju obično pribjegavamo dvjema, među sobom 
dosta suprotstavljenim tezama: 1. ili da se tu radi o jednom jeziku, po 0so0- 
binama, čak jednoobraznom, a da je tvrdnja o posebnim jezicima ispolitizi- 
rana stvar; 2. da se tu vazda radilo o zasebnim jezicima, koji su iz političkih 
pobuda na silu gurani pod jedan krov. Ni jedno ni drugo shvatanje ne od- 
govara u potpunosti naučnim istinama. Drugo je pitanje zbog čega su kod 
nas najraširenija shvatanja upravo ona koja ne odgovaraju tim istinama i 
zašto te istine našim politikama i ideologijama ne odgovaraju. 

Bosanski jezik u najširem smislu riječi, tj. uzimajući u obzir dijalekat- 
ske i razgovorne forme, karakteriziraju slijedeće najtipičnije crte (Napome- 
na: uz svaku od osobina daju se skraćenice, koje označavaju. na kojem ni- 
vou upotrebe se javlja koja od jezičkih crta; D =dijalekt; R =razgovorni je- 
zik; S=standardni ili književni jezik; O=opća osobina, karakteristična za sve 
nivoe upotrebe, tzv. općebosanska osobina). 

1. Dosljedna upotreba suglasnika h: odlahnuti, truhnuti, lahak, me- 

hak, hudovica, zamahac, vehnuti, hrđa, hrvati se, hrzati, nahana, ma- 

hrama, mehlem, džebhana, bahnuti (Isaković, Rječnik 489.),0. 


2. Nerazlikovanje afrikatskih parova č, ć, dž i d; svođenje na jedan 
par ć, d: ćetiri, ćetka, prića, demper, damija, daba (D,R). 


3. Geminacije, tj. udvajanje grupa dn, dnj, dl = nn, njnj, il: glanna, 
zanjnji, olleti (D). 


4. Uprošćavanje suglasničkih grupa dn, dnj, dl, gnj i sl, bez geminaci- 
je odnosno udvajanja: glana, žena, zaniji, oleti, janje (D,R). 


5. Ostale orijentalne geminacije tipa Allah, Muhammed, džennet, 
džehennem (D,S). 


6. Šćakavizam: šćap, kliješća, pušći (D). 
7. Nejotovani oblici: tjerati, djevojka; pojti, dojde, projde (D). 
8. Prenošenje akcenta na prijedloge: iz Bosne, iz Vakufa (O) 


9. Očuvane postakcenatske dužine: momaka, djčvojaka, gladni, 
pjčva (O) 


10. Polusloženice tipa dul-behar, đul-bašča, kara-krzli (S). 
11. Duži zamjenički oblici njezin, njojzi i sl. (O). 
12. Opće zamjenice všis, opći, prilog uopće (D,R). 


13. Genitiv s prijedlogom s umjesto instrumentala: s vode, s nje, s nje- 
ga (D,R). 

14. Kraći oblici infinitiva radit, pisat, nosit, unilazit, unić (D,R). 
15. Glagolske forme mor'e: ne more (D,R). 

16. Odrični oblik nejma. I 

17. Prezentski oblici znadem, imadem i sl. (D,S). 

18. Glagolski oblik tzv. habitual: ja bih uradi, ti bi uradi (D,R). 
19. Prilozi namah, soborn, tuj, vazda (D,S). 


20. Prilozi sa orijentalnim sufiksom - li od slavenskih i orijentalnih 
korijena: nafakali, obrazli, zorli (O). 


21. Prijedlog brez i prilozi sutog, sučeg (D,R). 

22. Arhaizmi tipa mači (= šuti), vikati (=dozivati), hititi, turiti, do- 
sle, odsele, ustisati, saulisati, osanisati se, hud, zehra, mučno (=te- 
ško) i sl. (O). 

23. Tipične leksičke forme bolan, nuto, plaho, haman,hem i sl. (O). 

24. Turcizmi (O). I 


82. SUGLASNIK H U BOSANSKOM JEZIKU 


PITANJE: Otkuda to da se u bosanskom jeziku dosljedno upotreblja- 
va suglasnik h? 


ODGOVOR: Osobina dosljednog izgovora suglasnika £ predstavlja 
najvažniju odliku po kojoj se bosanski jezik na svim nivoima upotrebe 
(znak O=opća upotreba) razlikuje od srpskog jezika (prije svega), pa i od 
hrvatskog. Taj dosljedan izgovor suglasnika h u bošnjačkoj tradiciji i njego- 
vo pisanje tamo gdje mu je po etimologiji mjesto(kako se to obično'grama- 
tički kaže) daje bosanskom jeziku onaj njegov poznati imidž, odnosno 
ćmerhamet", mehkoću, jer je i sam (čisto zvukovno) "mehak" glas. To je 
glas krhak po svojim izgovornim svojstvima i samim tim podložan slabijem, 
tanjem izgovoru, slabljenju i potpunom gubljenju. Takvo njegovo slabljenje 
(a potom i potpuno gubljenje) širi je proces koji već negdje u XVII vijeku 
zahvata povelik dio štokavskih govora. Taj proces je u početku zahvatio i 
glavninu južne i istočne štokavštine, veći dio crnogorskih i hercegovačkih 
govora, a onda zahvatio i dobar dio same Bosne, ali samo onaj njezin dio 
naseljen pravoslavnim, pa donekle i katoličkim stanovništvom. Musliman- 
sko stanovništvo sačuvalo je taj glas u izgovoru. Zašto bošnjački dijalekti 
nisu zahvaćeni tom općom štokavskom osobinom slabljenja i gubljenja su- 

glasnika h? Velika je vjerovatnoća da je u tome presudnu ulogu odigrao 
kontakt bošnjačke kulture i bosanskih dijalekata sa orijentalnim jezicima i 
svakodnevna upotreba arapskog jezika Kur'ana. Arapski jezik ima tri vrste 
suglasnika 4, koji (ako ih Bošnjaci vazda i nisu mogli razlikovati) svojim 
čestim izgovorom podržavaju taj glas u domaćem jezičkom osjećaju i daju 
podršku. jednom drugom procesu, suprotnom. od procesa gubljenja sugla- 
snika h, procesa karakterističnog za glavninu štokavskih govora. '1O je pro- 
ces njegovog očuvanja, u svim onim pozicijama u riječima slavenskoga po- 
rijekla u kojima se to h gubilo u ekavskim govorima, ili u govorima pravo- 
slavnog stanovništva u Bosni i Hercegovini. Tom očuvanju. suglasnika A u 
bosanskom jeziku i bošnjačkim dijalektima naročitu potporu daje veliki 
broj turcizama koji u sebi sadrže taj glas. Njegov izgovor u riječima orijen- 
talnoga porijekla ne samo da učvršćuje naviku izgovora u. tim riječima već 
i u riječima slavenskoga porijekla u kojima se taj glas i u samim bošnjačkim 
govorima slabije, "tanje" izgovarao (jer je po prirodi svojoj podložan sla- 
bljenju i gubljenju). Tako se desilo da jedan glas, sam po sebi krhak, labi- 
lan, fhlabav" (kako bi se to bosanski reklo) postane praktično glavnom 
odlikom jednog jezika u odnosu na (srodne) susjedne jezike. U bosanskom 
jeziku h se izgovara dosljedno ne samo npr. u riječima ahmedija, hamajli- 
ja, Ahmed, Muhamed, sahat, mahrama, muha, sahan, merhaba, akšamhaj- 
rola i sl. već i u riječima mehak, lahak, malehan, hljeb, kruh, proha, proma- 
ha itd. Bošnjački dijalekti i književni jezik u izgovoru. i pisanju suglasnika h 
pokazuju veliku dosljednost, koja je (skupa sa širenjem i upotrebom turci- 
zama) najuočljivija osobina tog jezika i najizrazitiji znak po kojem se on do- 
sljedno razlikuje od dijalekata i razgovornog jezika istočne štokavštine. Ali 
se razlikuje i od onog dijela južnih (odnosno središnjih) govora pravoslav- 
nog stanovništva u Bosni i Hercegovini, kod kojeg se suglasnik 4 u izgovo- 
ru potpuno gubi, ili zamjenjuje glasovima k, g, v, ij (dodok, mek, vidog, du- 
van, promaja, snaja). Koliko su god unutarjezički procesi u govorima. što- 
kavaca pravoslavaca išli u pravcu gubljenja glasa 2 (ili zamjenjivanja dru- 
gim, stabilnijim glasovima) toliko se suglasnik h učvršćuje u muslimanskim 
govorima. On u bošnjačkom. naslijeđu postaje neka vrsta glavnog razlikov- 
noga znaka u odnosu na. nemuslimansko stanovništvo. Ali i sam srpskohr- 
vatski jezik opredijelio se za dosljedniju upotrebu toga glasa, jer je u tom 
smislu njegov dosljedan izgovor u bosanskohercegovačkim čaršijama i u 
govoru Dubrovnika Vuku poslužio glasovnim uzorom da taj suglasnik vra- 
ti u srpski jezik, tj. u "jezik Srba sva tri zakona: grčkog, rimskog i turskog". 

Sa suglasnikom h u bosanskom jeziku se javljaju neki nesporazumi. 
Često se suočavamo sa nerazumijevanjem i u samoj bošnjačkoj sredini, to- 
bož da se h£ danas vraća u bosanski jezik (kao da je nekad iz njega odlazi- 
lo); h je u tom jeziku vazda bilo, samo što smo mi. nedovoljno obaviješteni 

o tom našem jeziku, a ni sama upotreba toga glasa nije precizno definirana 
ni objašnjena. Kad se to u konkretnom gramatično-pravopisnom smislu 
učini, tada će se moći izbjeći mnogi od tih nesporazuma i sa suglasnika h 
skinuti fama da se on u stvari i politički nameće, nacionalno favorizira i da 
se stavlja ne samo tamo gdje mu jeste mjesto već i tamo gdje mu nije mje- 
sto.Gramatička norma bosanskog jezika dužna je da preciznije definira 
upotrebu suglasnika 4 i da mu napokon odredi mjesto gdje mu je po etimo- 
logiji mjesto, a i tamo (ako to lingvistički razlozi traže) gdje mu po etimo- 
logiji (na prvi pogled) i nije mjesto. 

Suglasnik A nije samo naslijeđe bosanskog jezika, ali se jedino u tom 
jeziku dosljedno upotrebljava; nema nikakve potrebe da se taj glas na- 
meće. Naprotiv, on je lingvistička datost, sati po sebi "nametnut", te ga 
treba znanije i preciznije obrazložiti kao najtipičnije obilježje bosanskog 
jezika. Taj glas nije nepoznat drugim srodnim jezicima (tako ni srpskom, u 
kojem se također upotrebljava), ali je tamo sa drukčijim stepenom doslje- 
dnosti i sa nekim izmjenama kojih u bosanskom nema, jer se taj glas u nje- 
mu dosljedno čuva. 


GEMINACIJA U BOSANSKOM JEZIKU 


83 


PITANJE: Šta je to geminacija u bosanskom jeziku? 


ODGOVOR: Geminacija, odnosno u dvajanje suglasnika (tj. njihovo 
dvostruko, "duplo"? izgovaranje) osobina je nedovoljno poznata i slabo 
istražena u bosanskom jeziku. Ona po svemu sudeći predstavlja jednu. od 
najtipičnijih crta toga jezika, inače vrlo značajnu jer odražava neke pose- 
bnosti u njegovom razvoju i rezultatima toga razvoja. Geminacija (ili sona- 
tna geminacija, kako bi je lingvistički bilo preciznije nazvati) kao glasovna 
pojava nije karakteristična za bivši srpskohrvatski jezik, kao ni za današnji 
srpski i hrvatski; ako se u tim jezicima katkad (i ponegdje) javi, ona je ta- 
mo svedena na strogo dijalekatski nivo. Sa bosanskim jezikom nije takav 
slučaj. Središnji dijalekti srpskohrvatskoga terena su područje na kojem se 
javlja geminatni, udvojeni izgovor suglasnika, najčešće sonanata. Unutar- 
lingvistički i (eventualno) vanlingvistički uslovi koji su uticali na formiranje 
te pojave u filološkoj nauci su predmet diskusija i polemika. Pošto se bo- 
sanski (već je više puta rečeno) formirao baš na dijalekatskim osnovama to- 
ga središnjeg štokavskoga prostora, shvatljivo je da te geminacije predstav- 
ljaju neku vrstu dijalekatske, govorne vjerovatnoće da se jave i u samome 


bosanskom jeziku. Ne samo u njegovim dijalektima već i na jednom hije- 
rarhijski višem jezičkom nivou, dakle i u samome književnom jeziku. 


U bosanskom jeziku, međutim, treba obavezno razlikovati dvije vrste 
geminacija, među sobom različitih ne samo po lingvističkom porijeklu već 
i u smislu nastanka pojave i vanjezičkih faktora koji su (eventualno) utica- 
li na njihovo formiranje. Prva je geminacija orijentalna (bar tako je mi na- 
zivamo), a druga slavenska (također naš naziv). Prvavrsta geminacije to je 
geminacija čije je porijeklo u orijentalnim jezicima (prije svega u araps- 
kom), primana naročito posredstvom turcizama i govornog (tačnije, čita- 
nog) arapskog jezika Kur'ana. Dakle, to je ona geminacija koja se izgovara 
izvorno kako se izgovara u arapskom. Ona porijeklo vodi iz jezika musli- 
manske molitve, koja se odlikuje upravo takvom jednom jezičkom navikom 
suglasničkog udvajanja, kako to zahtijeva kur'anska jezička norma. To je 
geminatni izgovor tipa Allah, allahimanet, Allahrahmetile, belli, bismillah, 
Muhammed a.s, džennet, džehennem i sl. u kojima se sonanti /, m i n izgo- 
varaju udvojeno, prema izvornom arapskom izgovoru. Kako se molitva.na 
arapskom širi među stanovništvom koje je primilo islam, tako se u dijalek- 
tima bosanskog jezika širi geminacija, koja se uglavnom ograničava na tur- 
cizme iz oblasti religioznog života (a koji većim dijelom nisu iz turskog već 
iz arapskog jezika). Svakodnevno izgovaranje sura iz Kur'ana kod musli- 
manskog slavenskog stanovništva stvara jednu novu jezičku naviku, ranije 
nepoznatu domaćem jezičkom tlu i osjećanju. Ta inovacija brzo srasta sa 
tim tlom i postaje manir, koji ne znači vještačko oponašanje i nakalemljiva- 
nje već izvorno izgovaranje arapske geminacije. Ta osobina odlikuje bosan- 
ski govorni jezik, ali reflekse ostavlja i u pisanom jeziku, stoga što se tu i 
inače dosljednije pridržavalo izvornog, kur'anskog arapskog jezika. Pravila 
arapskog srastaju sa pravilima bosanskoga govornog jezika, postajući ka- 
rakterističnom i originalnom crtom samoga tog jezika-primaoca. Te orijen- 
talne geminacije ipak nisu. dosljedno raširene na svim nivoima upotrebe, 
kakav je slučaj sa upotrebom suglasnika h£ (također pomognutom arapskim 
jezikom, odnosno trovrsnim A iz arapskog). Naime, rasprostranjenost i do- 
sljednost izgovora geminacije uveliko zavisi od stepena vezanosti govorni- 
ka za izvorni arapski jezik iza muslimanske obrede. Dosljednije pridržava- 
nje pravila islama uslovljava i dosljednije izgovaranje geminacije iz araps- 
kog, asraslost te osobine sa jezičkim osjećajem govornika srazmjerna je ni- 
vou orijentalne pismenosti. U govorima bosanskohercegovačkih čaršija 
(gdje je veća koncentracija vjerskih institucija i bolja organiziranost religi- 
oznog života) dosljednije se izgovaraju geminacije nego na terenu, gdje se 
taj izgovor donekle razvodnjava. 


Druga vrsta geminacije nije primljena iz arapskog već je nastala.u re- 
zultatu glasovnih procesa na jednome dijelu središnjeg štokavskog terena. 

To je pojava udvajanja suglasničkih grupa dn, dnj, dl koje se izgovaraju sa 
nn, njnj, kao u primjerima ponne, gljanna, zanjnji, menjnjik, ollčti. Kako 
se prva (orijentalna) geminacija ne može dijalekatski locirati (tj. ona nema 
karakter uže dijalekatske osobine), tako se ova druga (slavenska geminaci- 
ja) u bosanskome može precizno locirati. Ona nije opća. osobina dijalekata 
bosanskog jezika već je (bar tako je bilo do rata) tipična za govore istočne 
i jugoistočne Bosne. "Za ovu pojavu, naime, žnadu, idući od zapada prema 
istoku, govori starih zeničkih Bošnjaka, govor visočkih Bošnjaka, kao i neš- 
to šire srednjebosanske. ijekavskošćakavske zone kreševsko-lepeničkoga 
kraja, ijekavskošćakavski govori južno od Krivaje, pa i stari sarajevski go- 
vor. Ijekavskoštakavski istočnobosanski govori Bošnjaka, istočno od Sara- 
jeva do Drine pa-i. nešto. dublje na njezinoj desnoj obali, u donjim tokovi. 
ma Rzava, Lima i Ćehotine, sonantnu geminaciju imaju kao sistemsku 0so- 
binu. Ovi govori su u srpskohrvatskom dijalekatskom kompleksu centar so- 
nantne geminacije; kako se udaljavamo od istočnobosanskog ijekavskošta- 
kavskoga terena ova osobina u govorima Muslimana slabi, a potom iščeza- 
va? (Dževad Jahić, Jezik bosanskih Muslimana, 107). Ali, pošto se dijalekti 
bosanskog jezika (u vremenskom, a ne u teritorijalnom smislu) dijele na 
predratne (do 1992.) i poslijeratne, ta preteženo istočnobosanska slavenska 
geminacija, nakon. etničkih čišćenja istočne i jugoistočne Bosne, većim di- 
jelom je razbijena i raseljena, tako da se pred istraživače bosanskih dijale- 
kata postavlja složeno pitanje: kako sve te predratne dijalekatske odnose 
rekonstruirati, naučno ih objasniti i sačuvati (ako se već nisu mogli sačuva- 
ti na samom terenu, jer je taj teren nasilno etnički ispreturan, a njegovi di- 
jalekti protjerani u neka druga okruženja, historijski njima neprimjerena). 
Neki predratni filolozi. su bili skloni mišljenju da ova pojava vodi porijeklo 
od orijentalnih geminacija, kako su npr. smatrali neki od vodećih serbokro- 
atista, Jovan Vuković i Pavle Ivić, recimo. Autor ovih redova (inače učenik 
ove dvojice velikih filologa, a jedno vrijeme i asistent profesora Jovana Vu- 
kovića) i sam se svojevremeno u nekoliko svojih naučnih radova pozabavio 
ovom pojavom (istražujući ijekavskoštakavski dijalekt istočne Bosne u 
okviru doktorske disertacije). Bili smo, naime, skloniji mišljenju da je to i 
po porijeklu slavenska geminacija, što smo lingvogeografskom metodom i 
argumentacijom. potkrijepili, pokušavši dovesti u pitanje orijentalnu tezu o 
porijeklu slavenske geminacije u srpskohrvatskom jeziku. U vezi s tim na 
jednome mjestu smo napisali slijedeće: 


Jedna posebna okolnost uticala je na to da se sonatna geminacija u 
bosanskim govorima u srpskohrvatskoj dijalektologiji dovede u vezu sa fak- 
torom međujezičkih kontakata. Naime, izoglosa je u govorima srpskohrvat- 
skog jezika konfesiono-nacionalno ograničena; za nju znadu bosanski govo- 
ri Bošnjaka, a samo rijetko je od njih primaju bosanski govori Srba i Hrvata. 

Jedino je u govorima Bošnjaka ona sistemska osobina. Prof. Vuković je u 
svom tumačenju u prvi plan stavio faktor međujezičkih kontakata i njegov fe- 
nomen povezao upravo sa ovom pojavom. Pojačanje nazalizacije poslije gu- 
bljenja dentala on smatra promjenom nastalom u bošnjačkim govorima 'pod 
utjecajem opće pojave geminatnih sonantnih glasovnih oblika u religioznim 
izrazima i religioznim obredima uopće', U svom radu o međujezičkim kon- 
taktima prof. Vuković kaže: 'Slušajući iz Kur'ana, još od ranog detinjstva, s0- 
nantne geminacije (i bez razumevanja značenja reči, osim u najobičnijim 
rečima kao allah, illadž i sl.), muslimani su uprošćavanje svojih kombinaci- 
ja dn, dnj sveli na izgovorni oblik blizak njihovu uhu nn, njnj', zaključujući 
da se u tome 'očituje jedan sasvim poseban refleks međujezičkih dodira - pu- 
tem religiozno-obrednih manifestačija = fonetska pojava relka da se na ovoj 
način fiksira kao posledica uticaja jednog jezika na drugi bez uslova bilingvi- 
zma i bez običnog uticaja pisane i govorne reči stranog jezika na narodni iz- 
govor u drugom jeziku". Osnovni elementi argumentacije pof. Vukovića bili bi 
sljedeći: prvo, pojava se javlja samo u bošnjačkim govorima. Drugo, izgovor 
imena Muhammed (a.s.) i Muhamed (muslimansko ime): prvi se oblik jav- 
lja s geminacijom, drugi bez nje, što svjedoči o činjenici emocionalnog vezi- 
vanja za značenje primanih riječi, koje je; dakle, moglo postojati i pri uspo- 
stavljanju sonantne geminacije. 1 sam prof. Vuković, međutim, postavlja ne- 
ka pitanja, koja u sebi nose elemente protuargumentacije njegovome mišlje- 
nju: 1. da li je ova pojava mogla biti karakteristična 'za područja sa izrazili- 
jJom verskom obukom (gušća mreža mekteba i sl.)'; 2. zašto je ona poznata 
bošnjačkim bosanskim, a nepoznata bošnjačkim hercegovačkim govorima; 
3. zbog čega je izrazitija u kompaktnijim seoskim zonama nego u varoškim 
sredinama. Naime, vrlo je teško povjerovati u to da je, recimo, teren istočne 
i jugoistočne Bosne imao najgušću mrežu muslimanskih vjerskih škola, u 
odnosu na druga područja naseljena bošnjačkim stanovništvom. Dalje, nju 
ne poznaju hercegovački muslimanski govori, valja reći: ni zapadnobosanski 
ikavskošćakavski govori Bošnjaka nemaju sonantinu geminaciju, kao ni go- 
vori hercegovačkih Bošnjaka. Za nju znaju jedni, a ne znaju drugi govori, no 
i jedni i drugi (bosanski i hercegovački bošnjački) mogli su primati približno 
isti uticaj orijentalnog jezičkog elementa. Sonanina geminacija, dakle, i na 
makro-arealu nastaje ne kao rezultat vanjskih jezičkih uticaja već kao unu- 
tarsistemska mogućnost koja se na jednom terenu ostvaruje, a na drugom je- 
dnostavno - ne ostvaruje. Tako je, kako smo vidjeli, i na slavenskom arealu. 
Napokon, kada bi se ovdje sa većom vjerovatnoćom radilo o uticaju orijen- 
talnoga tipa geminacije, onda bismo očekivali da sonantna geminacija bude 
izrazitija u govorima čaršija (gdje se orijentalna kultura morala znatno jače 
osjećati), manje na terenu, a situacija je upravo obrnuta. U tom smislu npr: 
jedna Žepa, kompaktna bošnjačka zona, sa sačuvanim elementima izvorne 


narodne kulture, decenijama gotovo odsječena od višegradske i rogatičke čar- 
šije, ima sonantnu geminaciju kao strukturnu osobinu. 


Na pitanje otkuda taj fenomen da se samo u govorima srpskohrvatskog 
jezika sonanina geminacija javlja kao diferencijalna u konfesiono-nacional- 
nom smislu, odgovor i nije teško dati; konfesiono-nacionalna heterogenost 
srpskohrvatskog terena i inače je poznata specifičnost u slavenskom arealu. Je- 
dna jezička promjena ostvaruje se prvo unutar uske govorne grupe, a onda se 
postepeno širi, različitim tempom i dometom. Kad inovacija iz govora jedne 
konfesije - nacije ne prodire u jezički sistem druge konfesije - nacije, mada se 
sa njom živi skupa i u najneposrednijem susjedstvu, ne mora značiti da je ino- 
vacija nastala podsticanjem svana. Sonantna geminacija se začela unutar je- 
dne konfesije - nacije (Bošnjaci ):i ostala je, kao:sistemiska odlika;. unutar nje" 
(Dževad Jahić, Jezik bosanskih Muslimana, 115-116.). 


Daljnje naše sporadično zanimanje ovim pitanjem (pogotovo u sklo- 
pu bosanskog jezika) donekle je odstupilo u pravcu orijentalne teze. Ipak, 
to pitanje smatramo otvorenim, lingvistički nedovoljno objašnjenim, pa će 
i sama bosnistika, kao mlada naučna disciplina, morati ponuditi preciznije 
odgovore na to pitanje. U svakom slučaju, postoji neka lingvistička veza 
između ove dvije geminacije, mada je u jeziku i inače jedno s drugim sve ve- 
zano. Postoji, dakle, neka "tajna veza" među njima, koja na svoj način i sa- 
mom bosanskom jeziku daje osoben pečat. 


Druga jedna pojava u bosanskom jeziku ima neposrednu vezu sa sla- 
venskom geminacijom u dijalektima tog jezika. To je uprošćavanje sugla- 
sničkih grupa dn, dnj, dl, gnj, pri čemu dolazi do gubljenja suglasnika d ili 
g, ali ne i do udvojenog izgovora, već se samo izgovara po jedan neudvoje- 
ni sonant: pone, pine, zadnji, oleti, janje i sl. Ova osobina u bosanskom je- 
ziku je raširenija nego slavenska geminacija istih suglasničkih grupa. Ona 
je naročito karakteristična za bosanski razgovorni jezik i za njegove dijalek- 
te. Javit će se i u bošnjačkoj književnoj tradiciji, prije svega usmenoj, kakav 
je npr. slučaj sa jezikom sevdalinki ili bošnjačkih balada (npr. kada meni na 
um pane draga; ! povedoh bijelo janje sa sobom). 

Orijentalna geminacija je osobina bosanskoga književnog jezika. Dru- 
ga vrsta geminacije (slavenska) u bosanskom jeziku ostaje na nivou dijalekat- 
ske osobine, dok treća osobina (uprošćavanje bez geminacije) predstavlja ši- 
ru odliku dijalekata i bosanskog razgovornog, pa donekle i književnog jezika. 

84. GLASOVI Č, Ć, ĐŽI Đ 
U BOSANSKOM JEZIKU 


PITANJE: Otkuda u bosanskom jeziku i njegovim dijalektima pojava ne- 
razlikovanja afrikatskih parova č, ć, dži đ i njihovo svođenje na par ć, đ? 


ODGOVOR: Još jedna osobina (skupa sa dosljednim izgovorom su- 
glasnika h i geminacijom) tipična je govorna odlika u Bosni. TO je pojava 
nerazlikovanja afrikatskih parova č, ć, dž, đ i njihovo svođenje na jedan par; 
izgovaranje sa mehkim" ć i d: ćetiri, damija. Ta osobina ne karakterizira 
sve već samo neke dijalekte bosanskog jezika. Raširena je i u bosanskom 
razgovornom jeziku, a u samom književnom, odnosno standardnom jeziku 
nikad nije dobila zeleno svjetlo; ostajala je samo na dijalekatskom. i razgo- 
vornom nivou. Otkuda ta pojava u bosanskom. jeziku (shvaćenom onako 
kako smo to obrazložili, navodeći tipične njegove crte, među kojima ide i 
osobina svođenja na jedan afrikatski par)? To je dijalekatska osobina, koja 
je u predratno vrijeme (do 1992. godine) zahvatala otprilike polovinu dija- 
lekata bosanskog jezika. "Izgovor jednog afrikatskoga para karakterističan 
je prije svega za srednju Bosnu, za govore Bošnjaka na liniji Zenica-Trav- 
nik-Gornji Vakuf-Sarajevo, a javlja se i u dijelovima istočne Bosne i 
Sandžaka, centralne i zapadne Hercegovine, pa i u međuriječju Une i Vr- 
basa" (Dževad Jahić, Jezik bosanskih Muslimana, 15.). Za ovu pojavu, 
međutim, značajnije je da je ona tipična upravo za govore bosanskoherce- 
govačkih čaršija kao centara bošnjačke i uopće bosanske kulture. Dakle, u 
Bosni i Hercegovini imamo situaciju da se u govorima tih centara javlja 
umekšavanje afrikatskih parova čak i u onim slučajevima kad su čaršije 
smještene na onom dijelu terena na kojem su u izgovoru očuvana oba pa- 
ra. Tako npr. govor Foče, okružen bošnjačkim govorima koji su uglavnom 
sačuvali oba para afrikata, i sam zna samo za jedan par, a tako i govori Ro-. 
gatice, Višegrada, Trnova i sl. U pogledu značaja ove osobine za bošnjačku 
tradiciju, najvažnija je okolnost da je ta osobina tipična i za stari sarajevski 
govor, posredstvom kojeg se širi i u razgovorni bosanski jezik, kao neka vr- 
sta bosanske čaršijske osobine. U tzv. narodnoj lingvistici, kad je riječ o Bo- 
sni, nisu nimalo rijetki slučajevi da se na osnovu razlike između jednog i dva 
para u izgovoru ovih glasova utvrđuje porijeklo govornika. Kad čovjek go- 
vori ćaša, đdemper, to je gotovo siguran znak da je Bošnjak, dakle, automat- 
ski se time utvrđuje njegov nacionalni identitet, a u nekim slučajevima (ma- 
da ne vazda kao u slučaju nacionalnog ideniteta) utvrđuje se i njegovo te- 
ritorijalno porijeklo. Veća je vjerovatnoća da takav čovjek potiče iz čaršij- 
ske sredine, ili da je na neposredniji način vezan za čaršiju a i za Sarajevo 

kao bosanski centar. Naime, pored toga što se osobina razlikovanja afrikat- 
skih parova (čaša, džemper) obično identificira sa drukčijim religioznim po- 
rijeklom govornika (pri čemu se prije svega to razlikovanje odnosi na pra- 
voslavno stanovništvo, odnosno bosanske Srbe), u tome smislu i unutar sa- 
moga bošnjačkog naroda prave se razlike u svijesti govornika, odnosno slu- 
šalaca. One se obično svode na to da oni koji razlikuju afrikatske parove u 
svom govoru dosljedno upotrebljavaju A, što znači da su bošnjačkoga pori- 
jekla, te postoji veća vjerovatnoća njihovog hercegovačkog ili "seljačkoga" 
porijekla (u svakom slučaju porijekla koje je "podalje od Sarajeva" i uopće 
centralne, "klasične? Bosne). Ili je, dakle, hercegovački Bošnjak, istočno- 
bosanski, ili krajiški Bošnjak, mada na tim terenima ima odstupanja u smi- 
slu prisustva i-osobine razlikovanja afrikatskih parova. U govoru mlade ge- 
neracije čest je izgovor samo jednog afrikatskoga para, ali on kao da na- 
dvladava i nacionalne granice upotrebe, tj. nije strogo nacionalno uslovljen. 
Ta osobina u govoru mladih postaje neka vrsta nadnacionalne, bosanske 
osobine. Ona sve više odlikuje govore bosanskohercegovačkih centara i go- 
vor mlade generacije u tim centrima, javljajući se kao bosanski govorni 
imidž, mada je ta pojava i sama nedovoljno istražena. 


Otkud uopće pojava izgovora samo jednog afrikatskoga para u bosan-- 
skim govorima? U lingvističkoj nauci postoje različita mišljenja, koja se 
uglavnom kreću u prostorima dviju teza; prva je teza da je to unutardijale- 
katska osobina formirana po uobičajenim zakonitostima jezičkog razvitka, 
unutarnje dinamike tog razvitka, koja ide u smjeru uprošćavanja, ili u smje- 
ru usložnjavanja jezičkog sistema. Ova pojava javlja se i na nekim drugim di- 
jelovima bivšeg srpskohrvatskog jezika, ne samo u bošnjačkim govorima, što 
služi ozbiljnim argumentom u korist prve teze, da je to čisto unutarlingvi- 
stički formirana osobina. Druga teza je da se i ta osobina također začela u 
rezultatu vanlingvističkih kontakata, tj. pod uticajem orijentalnih jezika, 
slično kao i u slučaju suglasnika £ i geminacije, s tim što bi se u ovom trećem 
slučaju radilo o neposrednijem uticaju samoga turskoga govornog jezika u 
Bosni. Po toj tezi (kojoj su skloni poznati serbokroatisti Jovan Vuković i Pav- 
le Ivić) dva afrikatska para izgovarala su se na cijelom prostoru Bosne, ali 
do promjene dolazi kad Turci (odnosno "Turkuše") u Bosni počinju izgova- 
rati naše riječi svodeći dva afrikatska para na jedan, jer su u svom jezičkom 
osjećaju imali samo jedan afrikatski par. Međutim, vrlo je teško povjerova- 
ti da je izgovor domaćih, bosanskih riječi bio tako raširen kod Turaka u Bo- 
sni i da su oni, kao jedna manjina (makar i vladajuća) mogli nametnuti taj 
svoj uprošćeni izgovor većini, pa da on postane uzor-izgovorom. 


Sta će dalje biti sa ovom osobinom, inače raširenom u bosanskoj 
jezičkoj praksi? Da li će jednoga dana ona pokucati na. vrata bosanskog 
standardnog jezika, sa "zahtjevom da bude primljena", da stekne legalan 

status u tome jeziku? Teško je predvidjeti šta će sa njom u tom smislu biti, 
ali je jasno jedno: trebat će se lingvistički preciznije i argumentiranije opre-: 
dijeliti u odnosu na tu osobinu bosanskih dijalekata i razgovornog jezika. 
Školsku praksu u pogledu osobine nerazlikovanja afrikatskih parova odliku- 
ju velika nerazumijevanja, nestručna (ili nikakva) objašnjenja, nepedagoška 
i neznana reagiranja učitelja i nastavnika na tu pojavu u govoru učenika. 
Generačćije bošnjačke djece izišle su iz te naše "četveroafrikatske" škole sa 
dubokim kompleksima o svojoj jezičkoj tradiciji, jer im je godinama 
uskraćivano pravo čak i na to da im se stručno objasni zašto je nepravilno 
ćešalj, demper (a baš takav izgovor oni donose iz kuće, od svojih bližnjih i 
daljnjih, iz svoje mahale, sela i sl.). Škola je uporno šutila i neznano se i od- 
branaški odnosila prema: toj pojavi. Ništa se od toga nije objašnjavalo, poja-: 
va se odbacivala. kao "nepravilna" i to su bila sva objašnjenja. A baš takav 
nestručan stav škole ostavio je kao posljedicu komplekse u glavicama gene- 
racija i generacija bošnjačke djece u Bosni i Hercegovini. Teško se bilo mi- 
riti s tim da je nešto što je tvoje i dio tvoje kulture - "nepravilno". Škola se 
odnosila nestručno prema toj pojavi, dijelom ispolitizirano pa i nacionali- 
stički, čime je postizan sasma suprotan efekat. Djeca jednostavno nisu htje- 
la. da se muče time da savladaju izgovor dva para; za takvo "dostignuće" bi- 
la su savršeno nemotivirana. Nova bosanska škola morat će u tom smislu 
okrenuti list ("svoga dnevnika") i drukčije pristupati ovoj pojavi u govoru 
učenika. Prije svega, stručno spremnije objašnjavati tu osobinu, znači prema 
njojzi se odnositi elastičnije, ne samo kao prema kulturnom naslijeđu već i 
kao pojavi koja odlikuje jezičku praksu u Bosni i Hercegovini. Ona je, da- 
kle, lingvistička datost koju treba uvažavati i po svaku cijenu je ne odbaciva- 
ti. Treba učenicima stvoriti prostora i mogućnosti da oni sami odrede svoj 
odnos prema njojzi. Veća strogoća bi se mogla tražiti u pisanoj praksi, u ko- 
joj bi i dalje valjalo insistirati na dosljednoj upotrebi i usvajanju dva afrikat- 
ska para, kao književnoj, pisanoj osobini samoga bosanskog jezika. 


85. BOSANSKI KNJIŽEVNI ! BOSANSKI 
STANDARDNI JEZIK 


PITANJE: Postoji li razlika u pojnovima bosanski književni jezik i 
bosanski standardni jezik? 


ODGOVOR! U lingvističkoj terminologiji nazivi književni i standar- 
dni jezik najčešće se upotrebljavaju sinonimno (a tako ih u ovoj knjizi i mi 

uglavnom upotrebljavamo). Nema, dakle, precizne značenjske granice 
među njima, mada se oni inače ne mogu smatrati apsolutnim sinonimima. 
Pogotovo se takvima ne mogu smatrati u slučajevima jezika koje ne odliku- 
ju stabilne norme i koji se zbog historijskih prilika u kojima su se razvijali 
nisu objektivno ni mogli razviti do preciznije utvrđene norme. Takav je 
slučaj sa bosanskim jezikom, koji kao da tek sad (u ovo naše vrijeme, na 
kraju XX vijeka) prebolijeva velike i male boginje i još druge neke dječije 
bolesti, koje na vakat nije preležao. Bosanski jezik kasni u smislu stabilizi- 
ranosti svoje gramatičko-pravopisne norme. Stoga bi u slučaju. ovog jezika 
bilo primjerenije ta dva termina ne upotrebljavati sinonimno, tj. iskoristiti 
njihove moguće značenjske razlike za preciznije obilježavanje nekih proce- 
sa i pojava u tome "mladom" jeziku. Svaki jezik mora imati. pravila po ko- 
jima se upotrebljava, a ta pravila se preciziraju u njegovim gramatikama, 
rječnicima, pravopisnim priručnicima. To je ta tzv. norma jednog jezika, ko- 
je se njegovi korisnici pridržavaju kao slova zakona, odnosno kao pisanog 
zakona. Postoje, međutim, terminološke mogućnosti da se standardni i 
književni jezik kao pojmovi među sobom do izvjesne mjere razlikuju i da se 
na taj način lingvistička terminologija obogati većom mogućnošću nijansi- 
ranja značenja i preciziranja jezičkih pojava. 

Standardni jezik je jezik koji odlikuje relativno utvrđena, prosječna 
norma upotrebe, da tako kažemo, dakle, ono što je u njemu u širem komu- 
nikacijskom smislu založeno kao skup ne sasvim krutih pravila njegove 
upotrebe dostupnih najširem krugu govornika, odnosno korisnika jezika. 
Standardni jezik na taj način mogao bi da se upotrebljava i kao naziv za 
usmeni, kultivirani razgovorni jezik, koji hijerarhijski stoji. i iznad samog 
razgovornog jezika, jer je vrlo blizu književne pravilnosti. Dakle, njegova 
standardnost mogla bi se odnositi na standardnost njegove usmene, govor- 
ne upotrebe, pri čemu bi on bio hijerarhijski iznad razgovornog jezika. U 
tom značenju standardni jezik. bi u stvari bio usmeni književni jezik, 
književni, pisani jezik u usmenoj upotrebi. Takvo značenje standardnog je- 
zika nama izgleda najprimjerenije, a u ovoj knjizi ono se uglavnom i Upo- 
trebljava. Bosanski jezik (po našem. mišljenju, a i u duhu ovakve naše defi- 
nicije standardnog jezika) pripada jezicima koji još nisu preciznije stabilizi- 
rali književnu normu, već ga odlikuje standardnojezička norma. TO je nor- 
ma u procesu stabiliziranja; pravila upotrebe u mnogim pojedinostima još 
nisu dovoljno precizna, nisu dobila karakter u cijelosti formiranoga 
književnog jezika, sa lingvistički utemeljenom i objašnjenom normom. 

Bosanski književni jezik, međutim, treba preciznije definirati. 
Istraživanja bošnjačkoga književnog naslijeđa nisu do danas dala Zzao- 
kruženije rezultate i tek ih treba obaviti i doći do rezultata koji će omo- 
gućiti da se taj jezik definira kao formirani književni jezik. Bošnjačka 


književnost u svom razvoju poslužit će kao glavni uzor za lingvističko pre- 
ciziranje tog razvoja. Bosanski književni jezik ima svoje konkretne književ-_. 
ne uzore ne samo u bošnjačkoj narodnoj književnosti već i u jeziku takvih 
pisaca kakvi su npr. Hamza Humo, Meša Selimović; Skender Kulenović, 
Derviš Sušić, Ćamil Sijarić, Mak Dizdar. To je jezik koji upravo u djelima 
najvećih bošnjačkih pisaca pokazuje da je on historijski naslijeđena tvore- 
vina, koja je imala neprekinut razvoj (a taj razvoj treba u cijelosti i njego- 
voj neprekinutosti istražiti i objasniti). To je jedan dug put razvoja počev 
npr. od Edhema Mulabdića, pa sve do Nedžada Ibrišimovića, Abdulaha Si- 
drana, ili Zilhada Ključanina. To je taj više nego stogodišnji razvoj bosan- 
skoga književnog jezika pod zvaničnim okriljem srpskohrvatskoga književ- 
nog jezika. Zadatak je gramatičara, jezičkih normativaca i pravopisaca da 
taj razvoj lingvistički utvrde i definiraju, da ustanove gramatičku normu bo- 
sanskoga književnog jezika, koji je u stvari lingvistički rezultat razvitka je- 
dne književnosti, u našem slučaju bošnjačke književnosti. 


86. DIJALEKATSKE ODLIKE 
BOSANSKOG JEZIKA 


PITANJE: Šta se može reći o današnjim dijalektima bosanskog jezika? 


ODGOVOR: Dijalektologija bosanskog jezika (mada i sama vrlo mla- 
da disciplina bosnistike) već u startu je "ostarjela", jer je ona u stvari - histo- 
rijska dijalektologija. Šta to znači? U ovoj knjizi već je bilo dosta riječi o dija- 
lektima bosanskog jezika, pa i o nekim promjenama koje su se u odnosima 
među tim dijalektima desile u vrijeme bosanskog rata 1992-1995. Do 1992. 
godine dijalekti su bili raspoređeni onako kako su kroz etničku prošlost bo- 
sanskohercegovačkoga prostora naslijeđeni, mada je kroz historiju ciklično 
dolazilo do većih migracija uslovljenih ratovima. Ali, čini se da takvih ogro- 
mnih i "krvavih"? promjena u dijalektima bosanskog jezika nije dosle bilo i da 
su ove najnovije bez presedana po svojim tragičnim razmjerama i posljedica- 
ma. Šta se desilo na bosanskohercegovačkom terenu u tom smislu? 

Desilo se da su dijalekti bosanskog jezika. teritorijalno među sobom 
ispreturani i da su u nove, dosad nepoznate dodire jedni s drugima dove- 
deni govorni tipovi koji do ovog rata nisu bili u neposrednim teritorijalnim 
vezama. Došlo je do jedne pojave nepoznate savremenoj lingvistici; do ras- 
padanja dijalekata, ili njihovoga prebacivanja na druge prostore, ali u je- 
dnom također raspadnutom stanju. Kida se njihova teritorijalna. kompak- 

tnost i dolazi do razbijanja dotad jedinstvenih govornih tipova. Praktično su 
nestali ijekavskoštakavski istočnobosanski govori sa prostora od Sarajeva 
na istok do Drine. Rasuli su se po srednjoj i sjeveroistočnoj Bosni i po svi- 
jetu, a najveće utočište našli su u Sarajevu. Nema više ni istočnohercego- 
vačkih bošnjačkih govora, a dobar dio zapadnobosanskih ikavskošćakav- 
skih također je rastureno i potuca se po bližoj ili daljoj okolini, odmila do 
nedraga po bijelome svijetu. 


Sa govorima bosanskohercegovačkih čaršija također su se desile ve- 
like promjene. Najteže od posljedica etničkih čišćenja ogledaju se u tome 
što su sa lica zemlje zbrisani govori nekih bosanskohercegovačkih čaršija, 
inače razvijani vijekovima. Nestali. su govori sljedećih čaršija: Trebinje, 
- Foča, Rogatica, Višegrad, Srebrenica, Čajniče, Rudo; Vlasenica, Zvornik, 
Banja Luka, Prijedor, Kozarac, Jajce, Mrkonjić-Grad, Donji Vakuf, Vitez, 
Doboj, Teslić itd., itd. Nesagledive su i neprocjenjive štete nanesene bosan- 
skoj i bošnjačkoj kulturi etničkim pražnjenjem ovih centara. Nestala je čita- 

. va jedna autentična kultura, koju će biti teško (valjda i nemoguće) rekon- 
struirati i vratiti na predratno stanje. Ako je veći dio čaršijskog stanovniš- 
tva ipak uspio sačuvati goli život, to ne znači da je sačuvao i svoju kulturu, 
jer ona se razvijala u za nju neophodnom ambijentu. Šta bi se tek desilo sa 
bošnjačkim narodom da je palo Sarajevo, teško je i zamisliti. Bio bi to smr- 
tni udarac ne samo bošnjačkom narodu i Bosni kao državi već i cjelokupnoj 
bosanskoj kulturi, tako i bosanskom jeziku i sarajevskom govoru kao govor- 
nom centru toga jezika. 


Još jedna vrsta promjene desila se sa dijalektima bosanskohercego- 
vačkih čaršija, istina, manje tragična od ove prve, ali i sama sa teškim poslje- 
dicama. To su muhadžirski talasi koji su zapljusnuli bosanske čaršije što su se 
sačuvale, pri čemu se osobito imaju u vidu etničke promjene u samome Sa- 
rajevu, atimei dijalekatske, odnosno govorne. Velike promjene u tom pogle- 
du desile su se i sa Tuzlom, Zenicom, Travnikom, Bihaćom, a i drugim ma- 
njim gradovima. Tamo su u toku procesi međudijalekatskih miješanja, čije se 
posljedice, odnosno lingvistički rezultati, zasad teško mogu predvidjeti. 

Dijalekti bosanskog jezika su u jednom posebnom stanju pokrenuto- 
sti, ekstremne vanlingvističke dinamičnosti, dignuti su na noge, 'uzbihuzu- 
reni", kako bi se to bosanskim jezikom reklo. I ništa kao da više nije na 
svome mjestu, predratnom. Tek će valjati lingvistički zaći (kad za to "dođe 
vrijeme") u te nove odnose, pokušati ih sagledati na jedan nov način. A do 
tog vremena moramo se pomiriti s nekom vrstom nostalgične dijalektolo- 
gije, odnosno sjećanja na njezinu predratnu sliku. Druga jedna zakonom- 
jernost ovih zbivanja može poslužiti utjehom, a odnosi se na konkretne 
jezičke, odnosno dijalekatske crte bosanskog jezika. Postavlja se pitanje: 

ako su neki od dijalekata i uništeni, jesu. li uništene konkretne bosanske di- 
jalekatske crte kao cjelina? U ovakvim historijskim kataklizmama stradaju 
i dijalekti, naročito u pogledu rasporeda govora na terenu. Ali, pri svemu 
tome ima nečeg u jeziku što odolijeva, što je odveć žilavo i otporno da ne 
bi uspjelo preživjeti. To su konkretne jezičke crte, kojih je do tih kataklizmi 
bilo u jeziku i dijalektima. i koje su pretrpjele kvantitativne svoje izmjene, 
tj. izmjene u rasporedu na terenu i u broju, količini govornika. Ali to nisu i 
kvalitativne izmjene, jer su sve konkretne jezičke osobine ostale u govoru 
ljudi, dakle one nastavljaju živjeti u idiolektima (u govorima pojedinaca), 
ako su već bile ugrožene u dijalektima. Drugo je pitanje, međutim, kako će 
se te osobine u takvim novim idiolekatskim uslovima razvijati, u okolnosti- 
ma'sačuvanih oaznih formi dijalekata istrgnutih iz cjeline i hoće'li seuopće 
moći normalno razvijati. Ili će doći do pojava jezičke retardiranosti, jer su 
konkretne jezičke osobine istrgnute iz svoga predašnjega govornog 
okruženja, čime su izgubljene neke od osnovnih pretpostavki za njihovo 
postojanje i normalan razvoj? Bosanski jezik nije izgubio ni jednu konkre- 
tnu govornu crtu, ali je teritorijalni dijalekatski raspad i same te osobine oz- 
biljno uzdrmao. Ne može se sa sigurnošću odgovoriti na pitanje da li taj di- 
jalekatski raspad znači i početak procesa odumiranja nekih od tipičnih di- 
jalekatskih. osobina. Da li te osobine, unatoč svemu, mogu opstati i u uslo- 
vima gubljenja jezičkog okruženja u kojem su se formirale i vijekovima ra- 
zvijale? Znači li to da krupne vanlingvističke izmjene ugrožavaju. dijalekat- 
ski razvitak i čak potiru neke od tipičnih odličja tog autentičnog razvitka? 
Ne preuzimamo na sebe neslavnu ulogu lingvističkih proroka i ne usuđuje- 
mo se prognozirati šta bi se u tom smislu dalje moglo desiti sa dijalektima 
bosanskog jezika i nekim od tipičnih crta tog jezika i tih dijalekata. 


87. DIJALEKTIZMI | PROVINCIJALIZMI 
U BOSANSKOM JEZIKU 


PITANJE: Šta su to dijaleklizmi, a šta provincijalizmi u bosanskom 

jeziku? 

ODGOVOR: Imajući u vidu ono što je dosad rečeno o dijalektima 
bosanskog jezika i o govorima bosanskohercegovačkih čaršija, postavlja se 
pitanje kako je moguće objasniti pojam dijaleklizam i pojam provincijalizam 
u bosanskom jeziku. Naime, u lingvističkoj literaturi (naročito u rječnicima) 
-često se uz neke riječi koje se ne smatraju književnim daje odrednica ili "di- 


jal.? =dijalektizam, ili fprov.? =provincijalizam. U, rječnicima srpskohrvat- 
skog jezika javljaju se takve skraćenice, .pri čemu. se ne daju neopohodna, 
preciznija objašnjenja šta one u stvari znače, odnosno koji su kriteriji da bi 
se riječ zaista smatrala dijalektizmom, ili provincijalizmom. Da stvar bude 
interesantnija, dobar dio građe sa odrednicama dijalektizam, odnosno pro- 
vincijalizam pripada središnjoj jezičkoj tradiciji, dakle bosanskom jeziku. TO 
se naročito odnosi na turcizme, koji se lingvistički neargumentirano nado- 
punjuju takvim. odrednicama, lingvistički također nedefiniranim. 


Po našem shvatanju, dijalektizam bi bila riječ (tačnije, njezina glasov- 
no-oblička forma) što odstupa. od standardnojezičke norme, dakle koja u 
svom glasovnom ili morfološkom sklopu. ima osobine što se ne smatraju gra- 
matički pravilnim; npr. tablja: tabla; drustvo: društvo; življeli. žvjeli; dčvoj- 
ka. djevojka; poćerali: potjerali; bjelo: bijelo; vidit. vidjeti itd. To su osobine 
koje u sebi sadrže sistemske odlike dijalekata, koje nisu uzete kao književne 
osobine već se upotrebljavaju samo na dijalekatskom nivou. U pogledu 
odnosa prema standardnom jeziku, dakle, izgovaraju se nepravilno. 

A šta bi onda bili provincijalizmi? To bi bile riječi, prije svega lekse- 
me, čije značenje je širem jeziku nepoznato, koje se u principu (čisto 
jezički) ne moraju smatrati nepravilnim, ali se za njih ne da reći da su pro- 
drle u književni jezik i da im je u tom jeziku značenje poznato. Kako se god, 
dakle, dijalektizmi odnose na glasovna ili oblička odstupanja od standar- 
dnog jezika i njegove gramatike, tako se i provincijalizmi odnose na odstu- 
panja, ali na odstupanja drukčije prirode, ne gramatička već značenjska; ili 
se riječ ne upotrebljava u poznatom, širem. općeprihvaćenom značenju, ili 
je poznata samo užem prostoru jezičke upotrebe, koja se određuje kao pro- 
vincijalna. Međutim, tu ostaju neke nejasnoće u pogledu definiranja tih 
provincijalizama; pitanje mogu li se u tom smislu i riječi iz seoske sredine 
(iz klasičnih dijalekata) smatrati provincijalizmima, mada im porijeklo nije 
provincijalno već seosko, da tako kažemo (to su u stvari "seljacizmi"). Sto- 
ga se javlja neophodnost da se precizira razlika u značenju među termini- 
ma dijalektizam i provincijalizam, pri čemu bi se ovaj prvi odnosio na od- 
stupanja od fonetike ili morfologije standardnog jezika, a drugi na značenja 
regionalnih riječi koje se upotrebljavaju na užem. prostoru, čiji su značenj- 
ski dometi provincijalni. Prema tome, sa ovakvim značenjima ova dva ter- 
mina (kako ih mi shvatamo), dijalektizam. može biti i riječ porijeklom iz 
provincije, a provincijalizam riječ sa terena koja se upotrebljava van govo- 
ra čaršija, odnosno bosanskih provincija. 


Kad smo ovako definirali naše poimanje razlika između ova dva ter- 
mina, pred nas se postavlja novo (još složenije) pitanje utvrdivanja dijalek- 
tizama, odnosno provincijalizama u samom bosanskom jeziku. U tom jeZi- 

ku zasad bi se jedino mogli identificirati dijalektizmi, dok bi se provincija- 
lizmi i uopće primjenjivost toga pojma na bosanske prilike morali preispi- 
tati. Jer i sam bosanski jezik sad se nalazi u fazi kad se mora izvlačiti i uz- 
dići iz svoje vlastite provincijalnosti. Tačnije, njegove provincijalne osobine 
(kako su se nekad određivale u sastavu srpskohvatskog jezika) sad stiču sta- 
tus širih neprovincijalnih crta, postaju dio jezika, njegovog leksičkoga bo- 
gatstva. To bogastvo tek treba prikupiti, istražiti i lingvistički adekvatno i 
naučno precizno ga definirati (da se više u tom ne luta kao nekad što se lu- 
talo u pitanjima bošnjačkog jezičkog naslijeđa pod "šinjelom" srpskohrvat- 
skog jezika). Ako sada u bosanskom jeziku i možemo odrediti njegove di- 
jalektizme, to sa provincijalizmima ne možemo činiti jer je veliko pitanje 
šta u jeziku (pogotovo u bosanskom) jeste, a šta nije provincijalizam. Ako... 
bismo i dalje ostali pri teriminu-skraćenici "prov." (kako se on nedovoljno 
precizno upotrebljava u serbokroatistici), onda bi ispalo da mnoge riječi 
bosanskog jezika, kao npr. kahva =kafana, ćošak=ugao, minder=ležaj, 
maštrafa=čaša, predstavljaju provincijalizme, što oni lingvistički nisu i ne 
mogu biti. U bosanskom se provincijalizmima ne mogu smatrati riječi iz 
provincije koje idu u tradiciju govora čaršije, jer upravo ta tradicija u bo- 
sanskom ne samo da nije provincijalna (odnosno periferna) već je u stvari 
centralna, glavni izvor bogatstva tog jezika, gdje se vijekovima talože lingvi- 
stički rezultati jednog složenog razvoja kakav je razvoj bošnjačkog naroda. 


88. "EVROPEIZACIJA" BOSANSKOG JEZIKA 


PITANJE: Šta bi se podrazumijevalo pod "evropeizacijom?" 
bosanskog jezika? 


ODGOVOR: Bosanski jezik je u dosadašnjem razvoju prolazio kroz 
različite faze, od kojih je svaka na svoj način davala lingvistički pečat tome 
jeziku. Taj njegov razvoj mogli bismo razdijeliti na nekoliko faza (historij- 
ski, naravno, uslovno shvaćenih): 1. južnoslavenski. period; 2. bogomilsko 
doba; 3. tursko doba; 4. austrougarski period; 5. srpskohrvatski period; 6. 
bosansko doba. Pošto je dosad bilo dosta riječi o svim tim fazama razvoja, 
pažnju ćemo ovom prilikom usmjeriti na četvrti i šesti period. Oba ova pe- 
rioda znače i usmjeravanje razvoja bosanskog jezika prema Evropi, što je 
sve posljedica okretanja bosanske, odnosno bošnjačke kulture prema zapa- 
du. Za bosanski jezik (pored njegove orijentalne komponente razvoja), ve- 
oma je značajna "evropska linija?" razvoja, Do najintenzivnije evropeizacije 
bosanskog jezika došlo je za austrougarskoga perioda u Bosni i Hercegovi- 

ni, dakle krajem XIX vijeka, kad se uvodi latiničko pismo i prodire zapa- 
dna leksika, germanizmi prije svega (mada se u odnosu. na te germanizme 
nije pokazivalo ni u blizu onoliko tolerancije kako se to činilo prema do- 
maćim turcizmima). Kasnije uključivanje Bosne i Hercegovine u staru Ju- 
goslaviju uslovilo je izvjesno slabljenje dominacije latinice u pravcu "ravno- 
pravne" upotrebe latinice i ćirilice, u čemu se često (naročito u sastavu 
srpskohrvatskog jezika unutar nove Jugoslavije) pretjerivalo i odveć politi- 
ziralo. Jedno od suštinskih pitanja bosanskog jezika je pitanje rješavanja 
odnosa među njegovom latiničkom i ćiriličkom tradicijom, s jedne strane, 
te orijentalnom, tj. tradicijom arebice, s druge strane, o čemu je u ovoj knji- 
zi također bilo riječi. Bosanski jezik je i u pogledu grafije (a time i samoga 
pravopisa) jezik sa veoma složenim naslijeđem. . 

Veliki broj tzv. evropeizama prisutan je u naslijeđu bosanskog jezi- 
ka. Ti evropeizmi se na autentično bosanski način kombiniraju i nijansira- 
ju sa turcizmima, pa je i po tome bosanski originalan jezik. Znatan je broj 
i germanizama odomaćenih u bosanskom jeziku. Na um mi pada riječ ga- 
njak =hodnik, jedna od prvih riječi koje sam čuo od svoje majke Šuhrete. 
U bosanskom jeziku ima i starih romanizama. Analogno riječi ganjak iz 
ematerinskog jezika", na um mi također pada riječ mandule=krajnici, ko- 
ju sam često slušao od svoje nene, rahmetli Abide, koja se brinula za nas 
unučad "bole li nas mandule" (to je "stara bosanska riječ", reče mi jedan 
čovjek, kad mu je spomenuh). Pored takvih "domaćih stranih riječi"? ev- 
ropskoga porijekla, u današnji bosanski snažno prodiru anglizmi, u odno- 
su na koje treba pokazati maksimum širine i tolerancije, prema njima se 
ne odnositi sa jezičkim čistunstvom. Jezički purizam kao vanlingvistička 
tendencija nije zaobišao ni bosanski jezik, tako da prošlost toga jezika ta- 
kođer odlikuju izvjesne purističke težnje. Najizrazitiji je u njemu bio puri- 
stički stav prema germanizmima, u četvrtoj, austrougarskoj fazi, razvitka 
bosanskog jezika. U to vrijeme, kad se odupiralo germanizmima, pokazi- 
valo se mnogo više tolerancije prema turcizmima, kao izraz jezičke nostal- 
_ gije za Turskom i turskim vaktom, koja, naravno, nije bila samo jezička no- 
stalgija. Braneći se od germanizama, štitili su se turcizmi, u vrijeme kad je 
bošnjački narod i inače bio na raskrsnicima svoje nacionalne svijesti, kad 
je varirao u potrazi za historijskim korijenima. U interesu je bosanskog je- 
zika da očuva svoje historijsko lice, ali je isto tako u njegovom interesu da 
se kao savremeni. evropski jezik razvija smjerovima šire komunikacije, da 
što je moguće više bude otvoren prema Evropi. Da se u tom jeziku prizna 
i orijentalno i zapadno, što se na svojevrstan način u njemu susretalo. Bo- 
sna i Hercegovina je prostor susretanja, dodirivanja i vezivanja kultura, ali 
i prostor razvoja autentične kulture, čiji je jedan od glavnih izraza i poka- 
zatelja upravo bosanski jezik. 

89. "ISLAMIZACIJA" BOSANSKOG JEZIKA 


PITANJE: Šta bi se podrazumijevalo pod "islamizacijom" bosanskog 

jezika? 

ODGOVOR: Mada je bosanski već po svojoj prirodi ne samo 'ev- 
ropeiziran" već i "islamiziran" (dakle čisto historijski odlikuju ga takve cr- 
te u njegovom razvoju), njegova "islamizacija" mogla bi se shvatiti i na je- 
dan drukčiji način. Taj donekle metaforičan pojam (analogan pojmu 'ev- 
ropeizacija") podložan je različitim tumačenjima. U procesu utvrđivanja 
pravila savremenoga bosanskog jezika neminovna je i neka vrsta njegove 
islamizacije", ali ne u smislu vještačkihintervencija u njemu, već u smislu 
priznavanja onoga što je po prirodi svojoj islamsko. To je ona dobro po- 
znata arhaična, ali ne samo arhaična crta tog jezika, njegova tijesna veza- 
nost za islam i islamski način mišljenja i razmišljanja. Pod "islamizacijom" 
bosanskog jezika ne podrazumijevamo samo historijsko naslijeđe veći je- 
dnu drugu stranu toga procesa, koja se svodi na principsko pitanje: prijeti 
li tom jeziku realna opasnost od pretjerane njegove "islamizacije", lingvi- 
stičkog zatvaranja za ljubav otvaranja prema islamu, koji je i sam po sebi 
otvoren i tolerantan (bar takav je, koliko znademo, izvorni islam). Ili se 
možda radi o vještačkom pripisivanju bošnjačkoj kulturi, da ona tobož 
kroz bosanski jezik forsira islam, da ne kažemo "islamski fundamentali- 
zam"'? Ima li opasnosti tog "fundamentalizma" u samom bosanskom jeZi- 
ku? I u čemu bi se on u njemu ogledao? To su pitanja na koja se odgovo- 
ri zasad ne mogu dati, jer se taj jezik nalazi u prijelomnoj etapi savreme- 
nog razvoja. Prijeti li mu opasnost pretjerane "fundamentalne islamizaci- 
je", tj. pretjeranog arhaiziranja i vraćanja u stare turskozemanske okvire, 
od kidanja nekih organskih veza sa srodnim južnoslavenskim jezicima i sa 
zapadnom kulturom uopće? Prijeti, stoga što je ovdje ključno pitanje 
odnos bošnjačke kulture prema islamu. S druge strane, postoji opasnost 
€deislamiziranja"? bosanskog jezika, što većeg odvajanja od orijentalne 
kulture i raskidanja sa njezinim historijskim korijenima, u ime tobožnje 
modernizacije i fevropeizacije". I baš u takvom procijepu među tim supro- 
tijm tendencijama, treba iznaći znana rješenja, koja je i sam bosanski je- 
zik u svom spontanom razvoju nalazio. Naučnom metodologijom treba 
prodrijeti do zakonomjernosti tih procesa, lingvistički ih osmisliti. 


£ 

390. OTVORENOST BOSANSKOG JEZIKA 


PITANJE: Zbog čega se bosanski jezik smatra otvorenim jezikom? 


ODGOVOR: Za svaki jezik u principu se može reći da je otvoren, ali 
isto tako da je i zatvoren jezik. Otvoren je zato što ni jedan od jezika na svi- 
jetu nije pao s neba (čak ni kad bismo imali u vidu tezu o božanskom pori- 
jeklu jezika, odnosno jezičke raznoobraznosti); svaki od njih je formiran i 
razvijao se u konkretnim etničkim uslovima, na određenom terenu, kroz vri- 
jeme i u određenim historijskim prilikama, ali vazda povezan sa drugim te- 
renima, s drugim vremenima, nikad sasma odvojeno i od drugih (drukčijih) 
prilika razvoja. Međutim, svaki jezik je na svoj način i zatvoren: Jer da to ni- - 
je, ne bi se kao takav ni formirao, ne bi ga odlikovale osobine po kojima se 
razlikuje od drugih jezika, forme kojima se služe njegovi govornici. pri ko- 
munikaciji unutar govorne grupe. Prema tome i bosanski jezik, samim tim 
što postoji, on je tim svojim postojanjem zatvoren. To nikako ne isključuje. 
njegovu (za nas ovom prilikom interesantniju) osobinu otvorenosti, koja je 
u slučaju bosanskog jezika i inače bitnija, za sam taj jezik tipičnija. 

Šta je to u bosanskom što ga čini otvorenim i što je uslovljavalo i pro- 
dubljivalo tu njegovu otvorenost? Prije svega, njegov teritorijalni položaj, 
središnji, u odnosu na zapadne i istočne susjedne južnoslavenske dijalekte, 
odnosno jezike, koji su svojedobno egzistirali u sastavu jednog jezika. To 
njegovo središnje mjesto predstavlja predispoziciju za otvorenost. On je za 
cijelo vrijeme postojanja bio otvoren prema uticajima i sa istoka i sa zapa- 
da. Svi ti uticaji, međutim, nisu bili uticaji iz centara na "lingvističku kolo- 

 niju" (mada je i takvih nastojanja i teza u vezi s tim uticajima bilo), već su 
se odvijali u osobenom spletu razvoja unutar bivšeg srpskohrvatskog jezika 
(u čijem se centru vazda nalazio bosanskohercegovački teren, tj. prostor 
današnjega bosanskog jezika). 


U vezi sa otvorenošću bosanskog jezika i dominacijom osobina zaje- 
dničkih sa srpskim i hrvatskim, u nauci se postavlja pitanje koliko je islam 
na Balkanu djelovao u pravcu uvećavanja razlika i da li se u tom pogledu bo- 
sanski jezik ipak zatvara. Obično se misli da je islam djelovao razdvajajuće, 
da je bošnjačku kulturu zatvarao, što je veoma problematična i naučno vrlo 
slabo argumentirana teza. Zapravo, ta tvrdnja je karakteristična za srpsku 
nacionalromantičarsku historiografiju. Islam. jeste djelovao u smislu razdva- 
janja uobličavanjem treće etničko-nacionalne grupacije na zapadnom bal- 
kanskom prostoru, grupacije koja većim dijelom vodi porijeklo od bogomi- 
la (dakle, začete i prije islama na Balkanu). Ali je zato islam na jedan svoj 
način djelovao i otvarajuće, kao izrazito internacionalna (da ne kažemo, na- 

dnacionalna) religija. On se ugrađivao u balkansku kulturu, koju je (samu 
po sebi otvorenu) još više otvarao prema svijetu. Ne može se poreći da je ta 
otvorenost prema istoku (jugoistoku) značila i izvjesno zatvaranje prema Za- 
padu. Ali je pitanje koliko je to (i u čemu) zaista bilo zatvaranje i kakve re- 
zultate je dalo. Kad se radi o rezultatima u samome bosanskom jeziku, to 
zatvaranje ne ostavlja neke naročite posljedice. Bošnjačka kultura i bosan- 
ski jezik islamom nikad nisu bili istrgnuti iz svoje slavenske pripadnosti, ali 
je ta pripadnost dobila neke svoje originalne, "treće crte", nastale u rezulta- 
tu simbioze između slavenskog i orijentalnog. To novo što je bosanski u se 
ugrađivao, veliko je pitanje da li se može smatrati zatvaranjem, ili naprotiv, 
otvaranjem. Možda se radilo o jednoj otvorenosti posebnoga tipa, koja je bi- 
la otvorenost ne prema susjednim kulturama i jezicima 'već prema ornim. 
malo daljim", čiji uticaji su bili snažni i dugotrajni, u vremenu od četiri i po 
vijeka turske vladavine, a primani naročito posredstvom islama, po svojim 
izvornim unutarnjim odrednicama, otvorene, nadnacionalne religije? 


Savremenom bosanskom jeziku također nije u interesu da se zatva- 
ra, mada to "zatvaranje" treba preciznije definirati, lingvistički ga objasni- 
ti. Ako se autentične osobine jednog jezika proglase gramatički pravilnim, 
to ne znači da se taj jezik zatvara u odnosu na druge srodne ili nesrodne je- 
zike. Potiranje tih njegovih naslijeđenih osobina isto tako ne znači da se ti- 
me jezik otvara prema drugim jezicima. On će se otvarati prema drugim je- 
zicima ukoliko je sam od sebe otvoren (a to bosanski jezik jeste). Bosanski 
spada u kategoriju otvorenih, reklo bi se, širom otvorenih jezika. Ali to ne 
znači da ga ta njegova otvorenost razvodnjava i kao jezik dovodi u pitanje, 
njegovu historiju i njegovo postojanje. Bosanski jezik postoji, on je sam so- 
bom "izmišljen", a naš je zadatak da tu "historijsku izmišljenost" istražimo, 
objasnimo prije svega sebi, pa onda i drugima. Da o njemu razmišljamo 
(kad već njime razmišljamo) i da iznađemo prava, naučno zasnovana rješe- 
nja za upotrebu tako važnoga kulturnog i komunikacionoga fenomena ka- 
kav je(bosanski) jezik po svojoj prirodi. 


31. BOSANSKI RAZGOVORNI JEZIK 


PITANJE: Šta je to bosanski razgovorni jezik? 


ODGOVOR: Definicije razgovornog, odnosno kolokvijalnog jezika 
uglavnom se slažu da razgovorni jezik predstavlja neku vrstu prijelaza 
izmedu dijalekta i standardnog jezika, da je on govorni jezik zastao na po- 

la puta između dijalekta i književnog jezika. Dobar dio usmene jezičke re- 
alizacije svodi se u stvari na takvu upotrebu. To su oni široki prostori 
između dijalekta i standardnog jezika, upotreba u usmenoj komunikaciji. 
Da li je razgovorni jezik bliži dijalektu ili standardnom jeziku i uči li se on 
više u porodici i zavičajnom okruženju, ilj u školi, u gradu; u kulturnim sre- 
dinama? U slučaju jezika kakvi su bosanski, srpski i hrvatski (nastalih na 
osnovama novoštokavskih govora) razlike između dijalekatske baze i stan- 
dardnog jezika i nisu tako velike da bi se razgovorni jezik mogao smatrati 
bliži književnom jeziku nego dijalektima. U našem slučaju prije bi se reklo 
da je razgovorni jezik bliži dijalektu nego standardnom jeziku, što je većim 
dijelom posljedica vukovske koncepcije književnog jezika na osnovama tzv. 
južnog narječja, odnosno istočnohercegovačkoga dijalekta. 


Bosanski jezik je također novoštokavske dijalekatske osnovice, pa 
prema tome njegov razgovorni jezik nosi veoma mnogo dijalekatskih ele- 
menata (stoga što je u principu mala razlika među dijalekatskom bazom i 
zvaničnim jezikom). Ipak, taj razgovorni jezik sadrži i neke crte čije je po- 
rijeklo više urbano, a manje klasično dijalekatsko, kakve su npr. osobine 
nerazlikovanja afrikatskih parova raširene u bosanskom razgovornom jeZi- 
ku, ili umekšavanje suglasnika s i z, pa redukcije samoglasnika u položaji- 
ma poslije akcenta (radla, nosla, govorli, Zenca), geminatni izgovor u ri- 
ječima orijentalnoga porijekla (Allah, vallahi billahi, džehennem i Ssl.), 
izmjene vokalske boje u pravcu otvorenosti ili zatvorenosti, jekavizam mje- 
sto ijekavizma (bjelo, sjeno), orijentalna leksika i frazeologija i sl. To su sve 
osobine karakteristične za sam sarajevski govor, iz kojeg se šire u bosanski 
razgovorni jezik, usmeni izraz obrazovanih. ljudi. Taj izraz nije dijalekt već 
je neki vid savremenog interdijalekta, koji je na višem stupnju kulturnog ra- 
zvoja, izišao iz strogih svojih etničkih granica i postojbine, više vezan za 
knjigu, za pismenost, znanja, struku. i nauku. Taj bosanski razgovorni jezik 
do dana današnjeg nije bio predmet naučnih istraživanja. Kad ta istraživa- 
nja budu. sprovedena, tada će se i konkretnije osobine i tendencije razvoja 
moći razaznavati, pa čak i predvidjeti neki pravci razvoja i samoga bosan- 
skog jezika. Jer razgovorni izraz svakog jezika (pa tako i bosanskoga) po- 
kazuje kako se standardni jezik ponaša u usmenoj praksi i koliko su njego- 
va pravila zaista primjenjiva u živoj upotrebi. 

Pored toga što se u bosanski razgovorni jezik ugrad uju govorne 0so0- 
bine centara, odnosno bosanskohercegovačkih čaršija (naročito Sarajeva), 
u njega se ugrađuju i šire dijalekatske osobine. Konkretno, to su osobine 
njegovih centralnih govora, onih u dolini rijeke Bosne, na liniji Sarajevo- 
-Zenica-Doboj. Zašto baš ti govori imaju naročitog udjela u "profiliranju" 
bosanskog razgovornog jezika, posebno je pitanje, na koje se ne može dati 
odgovor samo po geografskom principu (što su to centralni govori, ili što su 

to govori u slivu rijeke Bosne) već tu vjerovatno postoje i neki drugi histo- 
rijsko-etnički i sociolingvistički razlozi o kojima nauka tek treba da dadne 
svoje mišljenje. Možda je i okolnost što je taj prostor centralna industrijska 
zona Bosne na svoj način uticala na širenje i nametanje svojih jezičkih obi- 
lježja, uformi neke vrste industrijskoga dijalekta ili interdijalekta. Na takvu 
jednu hipotezu samo se istraživačkim postupkom može dati pouzdaniji od- 
govor, tj. dokazati je i pretvoriti u tezu, ili je odbaciti i proglasiti hiperte- 
zom, odnosno jednom više metaforičnom, a ne naučno zasnovanom po- 
stavkom. A možda upravo takve hiperteze nauku vuku naprijed, spasava- 
jući je od zakrčenja njezinih krvnih sudova, od naučne skleroze, učmalosti 
istraživačke misli skrivane u formi nauke, koja tobož ne trpi nikakva odstu- 
panja, improvizacije, maštu. Upravo mašta je u stanju povući naprijed i je- 
dnu takvu naučnu disciplinu kakva je lingvistika, najegzaktnija nauka među 
društvenim naukama. 


92. BOSANSKI JEZIK | 
BOŠNJAČKA KNJIŽEVNOST, JOŠ JEDNOM 


PITANJE: U kojem sve odnosu sloje bošnjačka književnost i bosanski 

jezik? 

ODGOVOR: Bošnjačka književnost ima viševjekovnu. tradiciju, a 
njezini začeci uklesani su u kamenu bosansko-humskih stećaka, natpisa na 
narodnom jeziku bosanskom ćirilicom. Islamizacija i prodor orijentalne 
kulture na Balkan sa sobom su donijeli i orijentalne jezike turski, arapski i 
perzijski, na kojima se vremenom razvija bogata pisana aktivnost, koja sa- 
mo uslovno (po kriterijumu pripadnosti, odnosno porijekla njezinih stvara= 
laca) ide u bošnjačku književnost, a u stvari (po jezičkom kriteriju, koji je 
tu važniji) pripada orijentalnim književnostima. Alhamijado-literatura je 
spoj između bosanskog maternjeg jezika i arapskoga pisma, u vidu arebice, 
tako da se prvi začeci bošnjačke pisane književnosti javljaju u ovom vidu 
stvaralaštva. Bogata usmena književnost Bošnjaka (u kojoj su najauten- 
tičnije vrste sevdalinka i balada) stvarana je na izvornom bosanskom jeziku 
i u tom vidu književnog stvaralaštva udareni su temelji bošnjačkoj književ- 
nosti, a samim tim i bosanskom jeziku kao sredstvu umjetničkog izražava- 
nja. U drugoj polovini XIX vijeka pojavljuju se prvi latinički bošnjački. pi- 
sci na maternjem jeziku, najavljeni jezičkim reformama Mehmed-bega Ka- 
petanovića Ljubušaka, koji kreću putem evropeizaćije bošnjačke kulture i 

približavanja zapadnoj pisanoj tradiciji. Savremena bošnjačka književnost 
razvija se u tijesnim vezama sa srodnim književnostima na srpskom i hrvat- 
skom jeziku, ali se ipak u jeziku te književnosti čuvaju (pa čak i produblju- 
ju) neke njegove autentične osobine. One jasno ukazuju na bosanski kao 
književni jezik sa svojom punom historijskom utemeljenošću, jezik koji je 
čudom te iste historije uspijevao opstati i koji danas predstavlja sredstvo 
modernog umjetničkog izražavanja. Na tome jeziku napisana su i takva dje- 
la kakav je npr. Derviši smrt Meše Selimovića, ili Kameni spavač Maka Diz- 
dara, koja se smatraju vrhunskim dostignućima u okvirima ne samo jugo- 
slavenskih književnosti već i cjelokupne svjetske književnosti. 


Iz ovoga kratkoga pregleda osnovnih pravaca razvoja bošnjačke 
književnosti (datog u najgrubljim crtama) uočava se da je tu. književnost od 
samih njezinih početaka pratio bosanski jezik, mada se vazda (naročito u 
novije vrijeme) nije tako nazivao. On ima dugu tradiciju, koju sudbinski ve- 
zuje za samu tu književnost, čineći tako s njome dva glavna vida iskazivanja 
bošnjačke kulture i uopće bošnjačkog naroda kao savremene nacije. Mada 
su i ta književnost i taj jezik dosle slabo istraženi i nedovoljno afirmirani u 
krugovima evropske kulture, pa i same slavistike kao naučne interdiscipli- 
ne, rezultata u tom pogledu ipak ima, i to ne malih. Ali ti rezultati su ipak 
skromni i znače tek početak izučavanja i objašnjavanja jednog veoma inte- 
resantnoga pravca razvoja na prostoru središnje štokavštine. Šta sve taj je- 
zik vezuje za srodne jezike srpski i hrvatski i tu književnost za srpsku i hr- 
vatsku književnost, to su pitanja na koja su dosad dati neki odgovori. Ali ti 
odgovori su uglavnom bili u funkciji (dugo vremena) općeprihvaćene teze 
da se tu ne radi o zasebnim jezicima (čak ni na nivou naziva za jezik) niti o 
nacionalnim književnostima, već samo o nekoj vrsti jezičkog ogranka i 
književne periferije, što je nedovoljno naučno zasnovana teza, površna, vi- 
še politikantska, a manje naučna. Sva ta površna gledanja su proizilazila iz 
teze negiranja bošnjačkog naroda, njegove prošlosti i prava na postojanje, 
iz svojatanja tog naroda i njegovog svođenja na religiozna obilježja. Oduzi- 
mati pravo narodu na njegovo postojanje, historijsko ime njegovo i naziv 
jezika, to znači rukovoditi se isključivo političkim kriterijima, u suštini or- 
todoksno nenaučnim. Naukom se u sklopu te teze samo manipulira, katkad 
dosta vješto, ali najčešće prilično nespretno. Jednoj političkoj koncepciji (i 
samoj, sa aspekta politike, dosta problematičnoj) oblači se znanstveno ru- 
ho, kako bi izgledala ubjedljivija. Svakoj objektivnoj misli i naučnoj meto- 
dologiji posve je jasno da su Bošnjaci narod sa svim neophodnim obilježji- 
ma toga pojma, da je bošnjačka književnost za naše balkanske prilike pri- 
lično razvijena i bogata književnost, a da je bosanski jezik rezultat višev je- 
kovnog etničko-kulturnog razvoja, te da postoji i razvija se jednako kako 
postoje i razvijaju se i srpski i hrvatski, mada su razlike među tim trima je- 

zicima vrlo male, na čisto jezičkom planu gotovo zanemarljive. Bošnjačka 
književnost po svojim dosadanjim dometima najbolji je pokazatelj kojim 
pravcima se bosanski jezik razvijao i kako je uspijevao sačuvati autentična 
svoja obilježja, ali i organsku vezu sa srodnim jezicima. 


93. ALIJA ISAKOVIĆ KAO REFORMATOR 
SAVREMENOG BOSANSKOG JEZIKA 


PITANJE: U čemu su zasluge Alije Isakovića za proučavanje i prizna- 

vanje bosanskog jezika? 

ODGOVOR: U ovoj knjizi (u sklopu različitih tema i pitanja) doti- 
cali smo se i uloge nekih od reformatora bosanskog jezika kroz njegovu hi- 
storiju, posebno ukazujući na zasluge Mehmed-bega Kapetanovića Ljubu- 
šaka, reformatora iz druge polovine XIX vijeka. 


Druga polovina XX vijeka je vrijeme kad se bosanski jezik kao nepri- 
znat (politički nekurentan) nalazi u ilegali. U najboljem slučaju taj jezik se 
naziva bosanskohercegovačkim standardnojezičkim izrazom, mada. je taj 
pojam. obuhvatao standardnojezičku upotrebu u Bosni i Hercegovini kao 
cjelini, dakle odnosio se i na izraz bosanskohercegovačkih Srba i Hrvata. U 
komunističkom periodu bosanskog jezika bilo je rijetkih pojedinaca koji su 
se tim jezikom bavili, zastupajući skrivenu tezu da je to ipak jezik sa svim. hi- 
storijsko-lingvističkim preduslovima i da je on jedno od glavnih obilježja bo- 
šnjačkog naroda i njegovog nacionalnog identiteta. Ta teza nije se mogla jav- 
no iznositi jer je sigurno da bi izazvala opću "totalitarnu" kritiku, bila izvr- 
gnuta ne samo osudi već bi se njezini zastupnici našli u totalnoj političko- 
-kulturnoj izolaciji. Vrlo je vjerovatno da bi za takve javno iznesene teze i 
krivično odgovarali, kao "razbijači bratstva i jedinstva" i muslimanski naci- 
onalisti" ili islamski fundamentalisti"!. To su one (u historiji poznate) poja- 
ve kad se klima glavom s vjerom u ispravnost onog što je općeprihvaćeno, a 
samo rijetki pojedinci, misaoni bogohulnici, iskazuju sumnje u te istine. De- 
si se da poneka ptica prerano uzleti, da je pobuna protiv jata instinktom kri- 
la preduhitri i ona se oturi, ili biva izolirana poput galeba Džonatana Living- 
stona u romanu Ričarda Baha. A to liči na ono kad zabludjeli pijetao zaku- 
kuriječe puno prije sabaha, usred gluhe noći, pa se onda na njeg obruše sve 
koke kokodakalice i nadobudni horozi i vascijelo kokošije društvo, žigošući 
ga krivnjom što je tako mimo svijet poranio, pobrkao vremena, pomahnitao 
i u nevakat se oglasio, najavljujući svitanje do kojeg je još daleko. 

U slučaju bosanskog jezika i teze o njegovom postojanju i historijskoj 
utemeljenosti, takav zabludjeli kokot bio je čovjek kojem u ovoj knjizi oda- 
jemo priznanje, smatrajući ga drugim po redu i značaju (poslije Mehmed- 
-bega Kapetanovića Ljubušaka) reformatorom bosanskog jezika. To je pi- 
sac i književni historičar Alija Isaković (1935-1997.), 

Alija Isaković je kao pisac i bošnjački intelektualac duboko spozna- 
vao historijsko biće bosanskog jezika i o tome jeziku govorio i pisao još on- 
da kad niko od lingvista nije htio čak ni da čuje za te posebnosti, a kamoli 
da o njima ozbiljno govori. Sedamdesetih godina, kad je komunistička ide- 
ologija i vladavina u Bosni i Hercegovini gvozdenom rukom sve držala čvr- 
sto pod svojom kontrolom, baš u to gvozdeno vrijeme pojavljuje se Isako- 
vićevo Biserje, antologija bošnjačke književnosti: Oko te antologije diglo se 
dosta balkanske prašine. Biserje je u to vrijeme bio naučni podvig (mada je 
sa tom zbirkom i tadašnja vlast na svoj način koketirala i pokušala je isko- 
ristiti u svoje svrhe). Svijest o bosanskom jeziku (kod mnogih autoriteta to- 
ga vremena sasma zakržljala) Alija Isaković je ispoljavao i u književnohi- 
storijskim radovima, potom kao urednik i priređivač, a tako i u poznatim 
obradama i priređivanjima Hasanaginice. Šum krvotoka tog jezika kao da 
je Isaković nosio u sebi, osjećajući ga svim svojim bićem. Na mnogim 
naučnim skupovima lingvista u Bosni i Hercegovini i Jugoslaviji bilo se već 
priviklo da se od pisaca pojavljivao samo jedan čovjek, Alija Isaković. Taj 
književnik nikad se nije odrekao upornoga zalijetanja u lingvističku proble- 
matiku, pri čemu su pisci tu njegovu naklonost smatrali nekom vrstom in- 
telektualne besposlice i cjepidlačenja, a lingvisti mu nerijetko prigovarali, 
zbog nedovoljne njegove lingvističke predspreme, pa su mu teze smatrali 
eknjiževnometaforičnim"', a ne naučnim, lingvometodološki zasnovanim. 
Mada su takvi prigovori katkad i imali osnova, u većini slučajeva nisu bili 
opravdani ni u granicama same nauke, a da ne govorimo o drugim aspek- 
tima neospornoga prava svakog čovjeka (osobito intelektualca) da razmi- 
šlja i sudi o svom jeziku, pogotovu pisća koji od tog jezika živi (jer mu je to 
materijal od kojeg stvara svoja djela). Na tim skupovima Alija Isaković je 
zastupao jednu isakovićevski prepoznatljivu tezu, da se u okviru srpskohr- 
vatskog jezika neopravdano zanemaruje muslimanska tradicija, da se sugla- 
snik A izostavlja tamo gdje mu je po etimologiji i po živoj upotrebi vazda bi.-- 
lo mjesto, da se turcizmi također neopravdano zapostavljaju i da je uopće 
leksika bošnjačkih pisaca nedopustivo slabo zastupljena u rječnicima srps- 
kohrvatskog jezika. Ukazivao je na propuste u Pravopisu u vezi sa zaobi- 
laženjem bosanskoga pisanog naslijeđa. Ali, na. žalost, horoza koji je prera- 
no zapjevao nisu primali dovoljno ozbiljno. Njegove teze (od kojih nije 
odustajao) nailazile su na tihi, pa i glasni bojkot, ili na otvorene otpore, ta- 
ko da je Isaković u svojim tvrdnjama često bivao usamljen, izoliran, ne- 

shvaćen, pa i negiran, obilježavan nacionalistom i tome slično. Bošnjački 
narod, omađijan svojim historijskim grješkama koje uporno, fatalistički po- 
navlja, ni tada nije imao dovoljno pameti da u Isakoviću prepozna svoga 
najdalekovidijeg intelektualca, a bošnjački lingvisti (među kojima je bio i 
autor ovih. redova) sklanjali su se pod okrilje serbokroatističkoga kišobra- 
na, odnoseći se prema Isakovićevim istupima onoliko "vruće" koliko se 
hodža odnosi spram krsta kad mimo 'vlaškoga groblja" prođe. Da ironija 
bude veća, tog istog Isakovića niko drugi do neki "islamski" nastrojeni bo- 
šnjački intelektualci proglašavali su (pa i danas ga, posthumno, proglašava- 
ju) "režimskim piscem", aludirajući na njegovu "režimnost? u komuni- 
stičko doba i na tobožnje posljedice koje je to vrijeme ostavilo na Isako- 
vićev način razmišljanja. :A tom načinu razmišljanja: ne usuđuju se priznati 
originalnost i snagu stvaralačke i intelektualne ličnosti, koja se ne da tako 
lahko svrstati u pokret i stado, ni općeprihvaćeni način razmišljanja. 


Isaković, medutim, nije odustajao od svoga "hobija", bavljenja bo- 
šnjačkom jezičkom tradicijom, pa je godinama prikupljao građu za rječnik 
bosanskog jezika, na taj način pokušava jući ispraviti nepravdu koja je leksi- 
ci bosanskog jezika nanesena u vrijeme izrade rječnika srpskohrvatskog je- 
zika. O rezultatima svojih istraživanja te građe on je s vremena na vrijeme 
obavještavao na različite načine i raznim povodima, naročito na lingvi- 
stičkim skupovima, ostajući i dalje u naučnoj izolaciji, neshvaćen ne samo 
od lingvista već ni od pisaca. Ostajao je slobodan strijelac, bijela vrana, pi- 
sac lingvistički naprosto svjesniji od drugih pisaca. Sam među suhim, stro- 
gim lingvistima, koji su na njegove (u to vrijeme) smjele zamjerke i tvrdnje 
nerijetko odgovarali akademskom, lingvističkom šutnjom pa i podsmije- 
hom. Takva je, međutim, vazda bila sudbina onih koji bolje i dalje vide; 
savremenici ih proglašavaju fantastima koji ne mare mnogo za naučnu pot- 
poru svojim tvrdnjama. Zbor "naučnih derviša" nikad nije bio spreman da 
odveć slobodnom mišljenju da za pravo već je vazda to mišljenje ili brem- 
Zao, ili osporavao. Tako nešto dešavalo se i sa Alijom Isakovićem i njego- 
vim pokušajima u serbokroatistici, odnosno bosnistici, čijim se on savreme- 
nim začetnikom s pravom može smatrati. U knjizi Macionaliziranje Musli- 
mana, objavljenoj 1990. godine, Alija Isaković teze o bošnjačkom narodu 
potkrjepljuje i svojim već poznatim lingvističko-književnim argumentima. 
U toku rata izlazi mu dugo vremena najavljivani Rječnik karakteristične le- 
ksike u bosanskome jeziku, prvo autorsko leksikografsko djelo te vrste u bo- 
sanskom jeziku, koje (i pored svojih lingvističkih i leksikografskih nedoslje- 
dnosti i propusta) ima ogroman značaj za bosanski jezik i za nauku. o nje- 
mu, koja tek što počinje da se razvija kao zasebna disciplina. "Prerana" 
smrt Alije Isakovića neodoljivo liči na njegovu "preranu" misiju u reinkar- 
naciji bosanskog jezika i na njegovu historijsku ulogu {prvog Mohikanca?" 

tog jezika, onog horoza koji je pobrkao vrijeme pa se iz neke od bosanskih 
mahalskih avlija u neko doba sam samcat oglasio, najavivši sabah bosan- 
skog jezika, prerano, ali ipak najavljujući ono što je po prirodi stvari nemi- 
novno moralo doći. 


94. PRAVO NARODA NA SVOJ 
NACIONALNI NAZIV JEZIKA 


" PITANJE: Ima li svaki narod neprikosnoveno pravo na svoj jezik i na 
svoj naziv za taj jezik? 


ODGOVOR! Pitanje koliko god izgledalo sugestivno i suvišno čak 
(jer tu se potvrdan odgovor sam po sebi podrazumijeva), u stvarnosti se ne 
javlja suvišnim, niti se potvrdan odgovor vazda sam po sebi podrazumijeva. 
Mnoge stvari vezane za ovu pojavu kod nas u stvari još nisu raščišćene; lu- 
tamo između nauke i politike tražeći odgovor. Bježeći od politike upadamo 
u zamke naučne zatvorenosti i hiperznanstvenosti. Odmičući se od nauke 
dočekuje nas neumoljiva politika, kojoj je jezik odvajkada bio sredstvo ma- 
nipuliranja, a ne sredstvo komuniciranja (što je jezik u suštini, sa naučnog 
aspekta gledano). Politika čeprka po jeziku kao kokoš po bunjištu, onoliko 
koliko joj je to čeprkanje potrebno da bi za se izrovila po koje jestivo zrn- 
ce, komadić istine. Politika prekraja sve do čeg je nauka došla i što njojzi 
ne odgovara, ali zato svesrdno priznaje nauku i iza nje se zaklanja kad joj 
naučne teze odgovaraju i pomažu toj politici u ostvarivanju političkih inte- 
resa. Otkud jezik vazda u tim zbivanjima kad bi on u principu (po podjeli 
rada među naukama) trebalo da bude i ostane jedino predmet interesova- 
nja lingvistike, odnosno filologije?. Otuda, što je jezik društvena pojava, što 
je on nezamjenjivo i najvažnije sredstvo općenja unutar društva i van nje- 
ga. Otud, što je on jedno od glavnih (ako ne i glavno) kulturno obilježje na- 
roda; u njemu je čitava jedna materijalna. i duhovna historija naroda. A 
pošto taj isti jezik, kao fenomen bez presedana, odlikuju vrlo brojne varija- 
cije, tj. razlike unutar njega, upravo tim razlikama vješto manipulira politi- 
ka, dajući im vazda veći (ili manji) značaj nego ga one zaslužuju. Politika 
tim razlikama udahnjuje nacionalnu, odnosno političku notu i važnost, 
stvarajući vještačku atmosferu apriorne borbe među tim razlikama i zastu- 
pajući jednostrane teze da je nešto od jezičkih odlika "naše", odnosno "sa- 
mo naše", a da je drugo "tuđe", nametnuto od drugoga, dakle nama "ne- 
poznato" i "nesvojstveno". U samome jeziku, istina je, ima i takvih proce- 

sa kojima se politika baš zbog toga, zbog njihove lingvističke utemeljenosti, 
služi. Ali pošto se politika jednostrano i tendenciozno služi naukom, s dru- 
ge strane i sama lingvistika jednostrano i tendenciozno služi politici, pa se 
onda sam jezik javlja ne kao cilj i suština bavljenja njime već kao jedan od 
vanjskih znakova pomoću kojih se u društvu vodi ideološka borba. Lingvi- 
stika, međutim, ma koliko jezik katkad i htjela izolirati iz takvoga društve- 
nog okruženja, u tome ne uspijeva. Ne samo zato što politika jezik ne ostav- 
lja na miru, s jedne strane, već i stoga što je i sam jezik po prirodi društve- 
na pojava, koja svuda zabada nos. Jezik ni od čega nije imun i zaludni su 
pokušaji da se on kao isključivo naučni problem sterilizira i izolira u filolo- 
ške laboratorije, lingvističke inkubatore, te da se tamo, daleko od svako- 
dnevnog života, otrgnut od tog života, proučava. Jezik se ne da tako izoli- 
rati jer on nije vandruštvena pojava. Naprotiv, on je izrazito društvena po- 
java, mada u njemu djeluju i neke zakonomjernosti vrlo bliske zakonomjer- 
nostima prirodne, organski razvijene pojave. 


Teorijski smo donekle obrazložili suštinsko pitanje jezika i njego- 
vog odnosa prema društvu u kojem se taj jezik upotrebljava, da bismo 
došli do pitanja postavljenog na početku ovoga poglavlja. Koliko god je 
jezik prije svega sredstvo komunikacije, on je jednako i vid nacionalne 
identifikacije. U njemu je čitava kultura, historija i svijest jednog naroda 
o sebi, bolje reći kolektivna podsvijest o svojoj prošlosti i sadašnjosti, pa 
možda i budućnosti. Bilo je sve ono što je zapisano, a ono što nije zapi- 
sano, toga ni bilo nije, tako otprilike glasi poznata misao o značaju zapi- 
sane riječi, dakle jezika. Narod sebe čuva nigdje drugdje do u svom jezi- 
ku i zato niti tog jezika ima bez tog naroda, niti naroda uopće ima bez 
njegovog jezika. I ne može se biti narod, a da taj narod ima tuđi jezik. 
Samim tim što to nije njegov jezik, što nema svoga jezika, on i nije na- 
rod. Eto, u tome je ta:historijska aksioma, duboko istinita i veoma važna. 
Mi je, začudo, često ne shvatamo dovoljno duboko, pa onda od toga stra- 
da ne samo naš lični kulturni identitet već i identitet. naroda kojem pori- 
jeklom pripadamo, naroda čiji jezik ne shvatamo dovoljno ozbiljno i ni- 
smo svjesni njegove dragocjenosti. 


Otkud, zapravo, uopće ta formulacija "pravo na svoj jezik"? Imati 
svoj jezik to automatski znači imati i pravo na taj jezik. Ali otkuda uopće to 
posezanja za "pravom" na taj jezik? Kao da se radi o nekom pravu na neš- 
to što je van nas, pa onda na to treba da polažete pravo, kao da to samo po 
sebi i nije vaše. Zapravo, "pravo" na vlastiti jezik podrazumijeva da vam taj 
vaš jezik neko osporava, bez obzira na to što je on vaš, dakle osporava vam 
pravo i na "vas same". Upravo to osporavanje vlastitih kulturnih vrijednosti 
dešava se u političkoj historiji i naročito je karakteristično za Balkan, pogo- 
tovo za bošnjački narod i njegov jezik. Zašto je bosanski osporavan, odno- 

sno zašto je bošnjačkom narodu osporavano pravo na njegov jezik? I kako 
se moglo desiti da se uspije u tom osporavanju i da to osporavanje tako du- 
go traje? Sve se to desilo otud što je i sam taj narod osporavan, političkom 
metodologijom, a ne naučnom. Tom narodu je oduzimano pravo na sebe sa- 
mog, na historijsku utemeljenost njegovu; čupani su mu korijeni na razne 
načine, ne bi li se napokon pokazalo da je "propao eksperiment"? da se od 
jedne "vjerske grupe" napravi narod. Prvo što se nalazilo na udaru bio je je- 
zik tog naroda. Osporavalo se pravo tome jeziku na postojanje, a time se. 0s- 
poravalo pravo na postojanje i samom narodu. Eto, u tome je suština tog na- 
šega balkanskoga kulturnoga kolopleta i te politikantske kratkovidosti i 
ograničenosti, one primitivne teze o "nepostojanju"? bošnjačkog naroda, 
unatoč svim historijskim pretpostavkama koje taj narod čine narodom. 


Poučen teškim iskustvom iz svoje daljnje i bliže prošlosti, bošnjački 
narod morat će se, organizacijom svojih naučnih, prosvjetnih, kulturnih, pa 
i političkih institucija, mnogo ozbiljnije pozabaviti svojim jezikom, jer je to 
zapravo sudbinsko pitanje opstanka tog naroda. Koliko god se u naučno-- 
-političkoj organiziranosti bošnjačkog naroda nameće svijest da je islam 
sudbinsko pitanje njegovog opstanka i individualnosti, uz sve uvažavanje 
islamske komponente u bošnjačkoj tradiciji i savremenom razvoju, to može 
da bude i jedna vrlo opasna varka i zamka. Najdublji korijeni naroda nika- 
da i nigdje nisu u njegovoj religiji već u etničko-jezičkom njegovom porije- 
klu. Islam je velika svjetska religija, koja neće propasti (čak ni oslabiti) ako 
jedan mali balkanski narod nestane sa lica zemlje. Ali će zato taj isti narod 
nestati ako mu se počupaju njegovi najdublji korijeni, oni bosansko-južno- 
slavensko-bogomilski, čiju je individualnost i jezgro islam samo produbio i 
uobličio. Ne postoji, dakle, taj narod "za ljubav islama" već "za ljubav sa- 
mog sebe". On ima pravo na sebe i mimo svoje religije; niti ga islam. "štiti" 
zbog njega samog već zbog samog sebe, niti Bošnjaci "brane svoj islam" sa- 
mo radi islama već i radi svoga opstanka. 


Duhovno naslijeđe bošnjačkog naroda jeste velikim dijelom u isla- 
mu, ali nije samo u islamu. Koliko god jeste u islamu, taj isti islam na bal- 
kanskom. prostoru (unatoč insistiranju na njegovoj izvornosti) ne uspijeva 
ostati neizmijenjen; on se na autentičan način naslojava na zatečene duhov- 
ne temelje i daje nešto novo, ne posve novo, ali ipak daje nešto što je ma- 
lo drukčije. To "malo drukčije" ugrađeno je u duhovne temelje bošnjačkog 
naroda. Bošnjaci su narod na Balkanu ne samo zato što su prihvatili islam 
već ii zato što se islam uspio "primiti" na zatečenoj duhovnoj posebnosti bo- 
sanskog etnosa. Da nije bilo islama, neke druge historijske okolnosti bi tu 
individualnost vjerovatno produbile, ili bi je potrle; tako se, naime, kroz po- 
vijest sa etnosima vazda dešava. 

Pravo naroda na svoj naziv jezika, na svoj nacionalni naziv jezika, ta- 
kođer je neosporno i ne podliježe nikakvim naučnim sumnjama, pa čak ni 
političkim. To pod uslovom da je nauka zbilja nauka, a politika zaista poli- 
tika; trezvena, kultivirana, pismena. Ali, pošto je kod nas politika najčešće 
jedna bespoštedna i surova borba za vlast (možda je ona i svuda uglavnom 
takva), onda. se u tu borbu često uvlači i nauka (što htjela što ne htjela), ko- 
ja ne uspijeva sačuvati autonomiju. Nauka ne ostaje nezavisna od vlasti i 
njezine moći, a izbori se za nezavisnost tek onda kad ta vlast izgubi moć. 
Ali tada je opet čeka druga neka vlast, koja nauku snčva po svojim aršini- 
ma kraja i prekraja. Zato nam se dešava taj naš balkanski specijalitet, da se 
u političkoj i nacionalnoj prošlosti ovih prostora čitavim narodima oduzi- 
ma pravo na postojanje; a'time i pravo na svoj nacionalni jezik; na svoje Ba-- 
cionalno ime u tom jeziku. Kako se desilo da bošnjački narod u nazivu za 
svoj jezik naslijedi bosansku odrednicu, o tome je već bilo dosta riječi u 
ovoj knjizi. Znači li to da se onda tu i ne radi o nacionalnom nazivu Za je- 
zik, kakav je npr. slučaj sa srpskim ili hrvatskim jezikom, nazivima kod ko- 
jih je dosljedno primijenjen nacionalni princip? "Regionalni", a ne nacio- 
nalni naziv bosanskog jezika upravo potvrđuje koliko bošnjački narod svo- 
je porijeklo i sudbinu vezuje za Bosnu, kao svoju najbitniju geofizičku i ge- 
ografsku odrednicu i koliko je i sam jezik tog naroda obilježen tom bosan- 
skom pripadnošću. Niti ima bošnjačkog naroda mimo Bosne kao njegove 
državne matice, niti ima jezika tog naroda bez Bosne kao njegovog lingvi- 
stičkog omeđenja, u kojoj se taj jezik kao jedan od južnoslavenskih jezika 
formira i razvija u tijesnim, organski bliskim vezama sa susjednim jezicima. 
Nazivi tih susjednih jezika su dosljedno nacionalni, a sa njima je u jednoj 
fazi svog razvoja zbog političkih težnji tog vremena (XIX-XX vijek) bosan- 
ski sačinjavao jedan jezik, u čijem se nazivu nacionalno ime bosanskoga 
€podjezika?" čak i ne spominje. 

e€Običnom" čitaocu (a možda i "neobičnom") učinit će se pretjera- 
nom tvrdnja da je bošnijački narod zapravo nezamisliv bez svoga najbitnije- 
ga kulturnog obilježja. Nezamisliv je bez svoga jezika ne zato što mu je taj 
jezik potreban da bi se njime iskazivao kao narod i razlikovao od drugih, 
već naprosto stasa što je svuda u svijetu jezik prvo obilježje naroda, najbi- 
tnija historijska njegova pratilica, dragocjenost nacionalnoga postojanja, u 
kojem je sačuvano sve ono što odlikuje taj narod, njegovo duhovno bogat- 
stvo prije svega, bogatstvo bez kojeg nema ni naroda ni nacionalne svijesti. 
U jeziku je sačuvano cjelokupno historijsko iskustvo naroda. U slučaju bo- 
šnjačkog naroda najčešće se misli da je islam glavni temelj i odrednica du- 
hovnosti tog naroda, njegove samosvijesti. Pri tome se preuveličava. taj 
značaj, a zanemaruje ono što je za taj narod ako ne značajnije, a ono sigur- 
no jednako značajno. To je njegova bosanska postojbina, njegov bosanski 

jezik. Tačnije, duhovna simbioza u tome jeziku između. balkansko-slaven- 
skog, zatim zapadnog i orijentalnog, jezička autentičnost u toj simbioznosti 
kao dokaz broj jedan da su Bošnjaci narod i da njihov nacionalni identitet 
ima svoj put, da ni jedna politika nije u stanju uništiti ono što je etničko-na- 
cionalna historija stvorila. A jezik je najizvornije i najtrajnije dobro naroda. 
Zato se odnosom naroda prema svom jeziku uveliko mjeri i odnos toga na- 
roda prema samome sebi. 

Kad se god u novijoj historiji negirao nacionalni identitet Bošnjaka, 
u procesu njihovog bezuspješnog "nacionaliziranja" (Isaković), vazda se 
najprije posezalo za jezikom, tvrdnjom da "Muslimani nemaju svoga jezZi- 
ka", da se služe srpskim ili hrvatskim jezikom, odnosno srpskohrvatskim, 
pa prema tome ne može biti riječi o narodu'već o vjerskoj grupi. Raspro- 
stranjenosti takvih tvrdnji, i njihovom zvaničnom prihvatanju i saglašavanju 
s njima, na ruku je išla i sama inertnost i ograničenost velikoga dijela bo- 
šnjačke inteligencije, raspete između islama i ateizma, između vjere i neke 
druge ideologije i spoznaje, krhke spoznaje o sebi, o svojim korijenima, 
svom jeziku. Taj jezik je svetinja upravo onda kad se u njega dira, kad se on 
negira, u cilju negiranja ne samoga tog jezika kao lingvističke nepobitnosti 
već negiranja čitavog naroda kao historijske datosti. Nakon svih stradanja 
kroz koja je bošnjački narod prošao, možda će napokon u njemu zasvijetli- 
ti spoznaja .o samome sebi. Možda će u njegovim naučnim i kulturnim. kru- 
govima, u glavama njegovih umova, prodrijeti već jednom svijest da insisti- 
ranje na islamu, jednostrano vraćanje nacionalnom gnijezdu pod okriljem 
religije znači i opasnost za taj narod. Valjda će do naših glava konačno do- 
prijeti saznanje da nas ne čini narodom samo islam, da imamo svoju histo- 
riju i prije islamizacije na Balkanu, da imamo svoj jezik i svoju književnost, 
u kojima je sačuvano sve ono što nas je pratilo kroz historiju. Bosanski je- 
zik čak ni u Kallayevo doba nije bio politička izmišljotina, niti je po porije- 
klu svome politička teza, ili hir vremena, reakcija na vlastitu kulturnu infe- 
riornost, težnja za nečim čega nema i nikada ga nije bilo, vještačka lingvi- 
stička konstrukcija kao pokušaj neutraliziranja kulturnih svojatanja sa isto- 
ka i sa zapada. Sva takva svojstva tome jeziku su već pripisivana, ali u lite- 
raturi najnižega ranga, tobož naučnoj, a ono u stvari politikantsko-žurnali- 
stičkoj ili nacionalmitološkoj, ili onoj velikosrpskoj ili velikohrvatskoj, u 
sklopu raznoraznih mikro-političkih teza o Bošnjacima kao "cvijetu" neko- 
ga drugog naroda. Kako se sve historija, kakvim sve apsurdima, samoj sebi 
umije narugati! Sa naučnog aspekta, bosanski jezik je glavna kulturna teko- 
vina bošnjačkog naroda i u isto vrijeme, skupa sa islamom, njegovo glavno 
obilježje. Dok to ne shvatimo i dalje će nas vrebati opasnosti kakve su nas 
do dana današnjeg vrebale i znale se tako surovo obrušiti na Bosnu. U 
očima nam ostaje raspršen odslik granata u onim krvavim ružama po Sara- 

jevu i drugim mjestiima Bosne i Hercegovine, kao opomena, gorka opome- 
na da se nikad više ne ponove grješke unutar tog naroda, da shvatimo već 
jednom kako neznanjem o sebi drugima koji su nas negirali dajemo oružje 
u ruke, ubojitije od svih oružja, čak i onih koji su Bosnu tukli u ove četiri 
godine zločinačkog rata. 


Šta je to što naročito zbunjuje naše balkanske komšije sa kojima vi- 
jekovima skupa živimo, kad se spomene taj famozni bosanski jezik? Zašto 
mnogi od njih i na spomen toga imena odmahuju glavom, kao da si ih do- 
takao u neko bolno mjesto? Pitaju se "otkud sada to?", kao da je taj jezik 
neko izmislio. Zar je moguće da politika ima takvu moć, a da je nauka ta- 
ko nemoćna, pa da jedna politička teza ostavi takvoga traga u glavama lju- 
di, ili je. sve puno jednostavnije; naša škola i. sama je zastupala i branila 
općevažeće političke koncepcije, koje su se iz obrazovnog sistema ukopile 
u našim neznanjima. Znači, ako nas je škola decenijama učila da postoji 
srpskohrvatski jezik, a da nikad nije bio ni spomenut bosanski, zašto se on- 
da i mi sami čudimo tome kad se naši intelektualci (ponekad i oni iz samo- 
ga bošnjačkog naroda) pitaju "otkuda sada taj bosanski jezik", nije li to 
opet nečije lukavstvo, neka zakulisana radnja, politički ili naučni marife- 
tluk? I tako se mi danas "ni krivi'ni dužni", nalazimo u jednoj apsurdnoj si- 
tuaciji, dokazujemo već davno dokazano, što su. politika i škola prešutkiva- 
li i negirali čak. A možda je nacionalna mitologija toliko prodrla u naša 
znanja i naše škole. Mislimo ovom prilikom na onu poznatu srpskopravo- 
slavnu, dinarsko-guslarsku mitologiju, koja smatra smrtnim neprijateljem 
sve što je "tursko" u Bosni, pa joj se tako, zbog njezinog neznanja i pom- 
račenog uma i taj bosanski jezik učinio kao nešto "tursko", fmuhamedan- 
sko". Naša neznanja jednih o drugima idu na žalost dotle da jedni druge 
negiramo, pri čemu nam ne radi svijest da time negiramo i sami sebe, ka- 
kvi historijski jesmo. Bezbroj puta smo lično bili svjedoci ispoljavanja takve 
intelektualne sujete balkanskoga tipa. Odbacujemo svaku mogućnost da 
nas je politika ili nacionalna mitologija inficirala i bivamo čak ubijeđeni da 
je naš način razmišljanja ispravan, naučno zasnovan, da je maltene nauka 
došla do zaključka kako npr. čitavog jednog naroda ni njegovog jezika na- 
prosto nema, da je sve to čega nema u stvari politika izmislila. Tako se kod 
nas sklapa jedna slika dijametralno suprotna od gole istine. To je taj naš 
balkanski unikum, neizgradena svijest o sebi i o bližnjima, o svemu onom 
zajedničkom u tom našem balkansko-slavenskom kulturnom biću. Ko nam 
je sve tu svijest razgradivao, ako je ona ikad i bila čvršće izgrađena? Naša 
nauka i škola na žalost služe političkim istinama, pri čemu nerijetko bivaju 
prekrajane naučne istine. Tim putem. naše glave kroz školu su se punile ne- 
znanjima i predrasudama o sebi, a pogotovu o drugima, onima najbližima, 
sa kojima se vijekovima dijeli ne samo prostor već i historijska sudbina. 

Oni koji danas hoće da nađu odgovor na pitanje postoji li zbilja taj 
bosanski jezik, u principu su. i spremni da ga "priznaju" ako im se dokaže 
da postoji. Oni lalčkom metodom hoće da vide u čemu se taj jezik razliku- 
je od tobož inače "razlikovnih" srpskog i hrvatskog, ili bivšeg ("nerazlikov- 
nog") srpskohrvatskog jezika i da se tek tada uvjere u njegovo postojanje, 
odnosno nepostojanje. To je ona naša poznata metodološka grješka (ne sa- 
mo laička, jer je ona vrlo raširena čak i u filologiji, istina politiziranoj filo- 
logiji). Po tom principu tražeći odgovor na pitanje postoji li neki jezik ili ne 
postoji, došlo bi se do zaključka kako ne samo da ne postoji bosanski, već 
ne postoji ni srpski ni hrvatski, jer među tim. jezicima nema toliko razlika 
da bi se mogli smatrati zasebnim jezicima. A zašto se ipak smatraju jezici- 
ma i zašto među njima ima i nekih drugih razlika i koje su to razlike?:Ko: 
zna po koji put u ovoj knjizi ponavljamo ono što već jednom moramo Za- 
pamtiti: u našim balkanskim prilikama jezik da bi bio jezik ne mora se oba- 
vezno bitno razlikovati od drugog jer taj razlikovni princip nije mjerilo posto- 
janja, odnosno nepostojanja nacionalnih jezika. Jezik se začinje i razvija 
skupa sa narodom, a ni jedan od tih naroda nije od nekoga drugog uzeo, 
pozajmio taj jezik, jer je vazda imao svoj, makar se on malo razlikovao od 
jezika drugih srodnih naroda. Pravo na vlastiti nacionalni naziv svoga jeZi- 
ka je neprikosnoveno, jednako kao i pravo naroda na svoju kulturu i na taj 
svoj jezik. I da to još jednom ponovimo: neovisno od toga koliko se taj je- 
zik zaista razlikuje od drugih, genetski srodnih jezika, kakav je slučaj sa 
odnosom između srpskog, hrvatskog i bosanskog. 


95. BALKANSKI JEZIČKI 
SINDROM | BOSANSKI JEZIK 


PITANJE: Šta je to balkanski jezički sindrom? 


ODGOVOR: Balkanski jezički sindrom je jedna specifično balkanska 
pojava, koja proizlazi iz jednog šireg balkanskoga kulturnog sindroma, ili je 
na slojevit način sa njim isprepletena. Radi se o onoj dobro poznatoj pojavi 
prožimanja medu različitim religijama i bliskim etnosima i jezicima na tome 
prostoru. U čemu se konkretno ogleda taj balkanski jezički sindrom? Rela- 
tivno velik broj slavenskih i neslavenskih jezika zbija se na jednome malom 
prostoru. U takvim uslovima neminovne su tijesne veze i međuuticaji, a 
upravo te tijesne veze i međuuticaji bivaju kamenom spoticanja i nerazumi- 
jevanja, umjesto da budu mostom spajanja i razumijevanja. Dakle, u takvim 

okolnostima neminovnih veza među tim jezicima, kroz balkansku historiju 
(od vremena doseljavanja Južnih Slavena naovamo) traje stalan proces mi- 
kro-antagonizama balkanskoga, usitnjenoga tipa, kao neka vrsta protuteze 
makro-hegemoniji, koja je također povijesni proces karakterističan za Bal- 
kan. Dvije tendencije među sobom vode neprestanu borbu; jedna je tenden- 
cija spajanja, druga razdvajanja. Jedna je tendencija zajedničkog razvoja u 
formi zajedničkog južnoslavenskog, odnosno "ilirskog? kulturnoga bića (na- 
zvanoga po ilirskom kulturnom supstratu na Balkanu), a druga je težnja ka 
očuvanju svih mikro-kulturnih osobenosti, pa tako i jezičkih. Taj stalni histo- 
rijski proces, unutar kojega djeluju dvije među sobom suprotstavljene sile, 
odražava se u svijesti balkanskoga čovjeka na jedan također poseban način. 
S jedne strane, mi u sebi nosimo dubeko usađenu svijest.o zajedničkom živ- 
ljenju na ovom prostoru i o zajedničkim interesima, a s druge strane, nosi- 
mo i svijest o vlastitom biću, mikro-kulturnom biću unutar makro-balkan- 
skoga bića. U nama je također duboko usađena bojazan da nam. to mikro- 
-biće neko drugi iz makro-porodice ne ugrozi, da ga u ime zajedničkog živo- 
ta ne žrtvujemo, time ne izgubimo ono svoje istinsko, autentično lice i svi- 
jest o iskonskom porijeklu. Tu negdje, u takvim protivurječnostima, krije se 
i taj naš balkanski kulturni, odnosno jezički sindrom, kao posljedica koju su 
te protivurječnosti ostavile i u našem, u suštini također protivur ječnom 
načinu razmišljanja, u ovom slučaju razmišljanja o nama samima; odnosa 
prema vlastitoj zagoneci, kako bi se to s pravom moglo reći za našu balkan- 
sku povijesnu zagonetku. 

Taj sindrom se u jezičkoj sferi manifestira na već spomenuti protivur- 
ječan način. U vremenu više od jednog vijeka tri današnja jezika (srpski, hr- 
vatski i bosanski) živjeli su zajedno, pod jednim krovom, pod krovom jezi- 
ka koji se nazivao srpskohrvatski ili hrvatskosrpski. Dugo vremena vjerova- 
li smo ne samo u političko-ideološku već i u naučnu opravdanost i zasnova- 
nost toga zajedničkog jezika i u njegove historijske korijene. A kad su po- 
litička zbivanja povukla za sobom u sunovrat i taj zajednički jezik, cijepa- 
jući ga najprije na dva, a potom i na tri jezika (redoslijedom kako se cijepa- 
la Jugoslavija), vrlo brzo i gotovo bez ikakvih sumnji prihvatili smo tezu o 
postojanju srpskog i hrvatskog jezika, ali se u odnosu na treći jezik još uvi- 
jek ispoljavaju goleme sumnje. Naučna metodologija pristupanja pojavama 
može u principu da se miri i sa jednom i sa drugom tendencijom, jer je u 
stanju (a i obavezna je na to) da shvati kako je jezik prvenstveno društvena 
pojava, koja uveliko zavisi od društva i političke borbe unutar toga društva. 
Kako god je u svoje vrijeme srpskohrvatski kao jedan jezik mogao da po- 
stoji, tako i tri jezika (iz njega "izvedena") također mogu da postoje i da se 
razvijaju. Ta tri pravca jezičkog razvoja unutar zajedničkog srpskohrvatskog 
jezika nisu nikad prestajala živjeti, samo što su se u raznim vremenima ne- 

jednako ispoljavala i nisu vazda bila uočljiva prostom oku zvanične nauke, 
odnosno vladajuće politike. U principu, mi smo spremni da se saglasimo sa 
politikom, svjesni njezine moći u jednom određenom trenutku (ili u po- 
dužem vremenu). Uglavnom se ravnamo prema njojzi, a ne prema "čistoj 
nauci", kad dođe do radikalnih zaokreta u našim gledanjima na kulturno- 
-jezički razvoj. Ali zato nismo spremni priznati da je naš stav prema nekim 
pojavama prvenstveno uslovljen odnosom zvanične politike spram tih poja- 
va, pri čemu se libimo priznati svoju izvjesnu inferiornost (dobro je da smo 
je ipak svjesni, makar je i ne priznali). To je zapravo inferiornost naše kul- 
turne sredine, koja nije u stanju da u takvim stvarima dadne primat riječi 
nauke, da nauka određuje i mjeri odnos spram tih pojava, adekvatno znan- 
stvenim saznanjima; a'ne tormme kako politički vjetrovi duhaju, s koje strane, 
pa tako i naše mišljenje. o sebi se njiha i mijenja. Ipak, politika ni u 
naučnom smislu nikad nije naivna. Ona dobro zna šta valja, a šta ne valja, 
šta može proći, a šta ne može. Ona najčešće uspijeva biti vrlo ubjedljiva, pa 
čak joj se znadu odavati priznanja iz redova nauke, kako je upravo ona, ta 
politika, zaslužna za pobjedu naučnih istina nad lažima. Da apsurd bude 
veći, tako se zaista i događa; da politika svojom snagom pogura i progura 
neke teze, koje su u biti naučne istine, ali koje do dolaska te politike na 
vlast nisu imale prođu, jer su drugom politikom bile negirane, proglašava- 
ne nenaučnim i lažnim, jer nisu toj politici odgovarale. Takve naučne istine 
u jezičkoj sferi razotkrila je u najnovije vrijeme postsocijalistička nacional- 
politika, koja je, kako je poznato, dovela do onog do čeg je dovela, do ra- 
ta, stradanja, nesreće, siromaštva. Ali u svakoj nesreći ima makar i Zrnce 
sreće, ma koliko gorke, ali ipak sreće; tako kaže narodna mudrost, kojoj je 
vjerovati. Ako srećom možemo nazvati neke naučne istine koje je ovo te- 
ško vrijeme razotkrilo, onda u te istine prije svega spada priznavanje srps- 
kog, hrvatskog i bosanskog kao historijski formiranih jezika, odnosno pose- 
bnih naziva za jezik svakog od ovih naroda. Naučna istina o takvim odjeli- 
tim pravcima jezičkog razvoja u određena vremena kroz prošlost nije pri- 
znavana, negirana je i čak proglašavana nenaučnom, jer ona zvaničnoj po- 
litici u tim vremenima nije odgovarala. Današnjoj politici, međutim, ta 
naučna istina, izgleda, odgovara (dokle li, kako li, ne znamo). 

Tako se taj naš balkanski jezički sindrom kreće u tim rasponima, od 
prihvatanja do odbacivanja nečeg što kroz vrijeme postoji, u zavisnosti od 
političkoga trenutka u kojem živimo. Nauka ne prestaje uticati na to naše 
mišljenje, ali se njezine naučne istine (ili neistine) i naše mišljenje "inkor- 
poriraju" u zavisnosti da li i kad politika za to pali zeleno svjetlo, ili osta- 
je u crvenom. Ima, međutim, druga jedna mikro-pojava unutar tog našega 
balkanskog jezičkog sindroma, koja predstavlja refleks našega prebrzog 
mišljenja; ispoljavanje nespremnosti da neke stvari (kad već u principu 


prihvatimo) u našim glavama postavimo na pravo mjesto, tj. na ono mje- 
sto kojem po prirodi stvari pripadaju. To je onaj uzaludan napor da u sebi 
prelomimo krutost i bojazan, nismo li ipak opet obmanuti, politikom ili 
naukom, svejedno, pa hoćemo tobož neke ubjedljivije argumente u korist 
novih i već prihvaćenih teza. 


Najčešće pitanje koje naš prosječni "bivšejugoslavenski" intelektua- 
lac sebi i drugima postavlja u vezi sa bosanskim jezikom svodi se na sli- 
jedeće: koje su to razlike što ih bosanski ima u odnosu na srpski i hrvatski 
jezik? O toj našoj duboko ukorijenjenoj predrasudi kako dokaz za postoja- 
nje jednog jezika mora prvenstveno da bude u njegovim razlikama prema 
drugim jezicima, već smo govorili, Ali takvo rašireno gledanje povezano je 
i sa još jednom predrasudom i nekom vrstom kuršlusa u našim Balkanskim 
glavama. To je ono kad se tvrdi da bošnjački narod "nema svoga jezika" već 
da se služi srpskim ili hrvatskim, odnosno da je do skoro govorio i pisao 
srpskohrvatskim, što bi značilo ipak tuđim, ne svojim jezikom. U takvoj tvr- 
dnji ogleda se naša naučnoteorijska neizgrađenost i nesposobnost da. shva- 
timo i priznamo neke, reklo bi se, elementarne istine, zamagljujući sami se- 
bi misao, a ne znajući čemu to zamagljivanje i ne pitajući se otkud ono u 
nama. Dobro je poznato da bošnjački narod ni od koga nije uzeo jezik, ni- 
ti se koristio jezikom drugih. Pozajmljivati jezik nije mu bila nevolja jer je 
oduvijek imao svoj. On ako je i "pozajmljivao", onda je to činio sa orijen- 
talnim jezicima, a ne sa svojim vlastitim, mada se ni tu nije radilo o pozaj- 
mljivanju u doslovnom smislu riječi. Po čemu bi to bošnjački narod govorio 
i pisao srpskim ili hrvatskim jezikom kad je općepoznato da je to narod ko- 
ji na Balkan nije došao poslije drugih slavenskih naroda već skupa s njima? 
Postoji li i jedan jedini argument za tu tvrdnju, osim političkih fargumena- 
ta"? Ne postoji ni jedan jedini ozbiljan naučni argument. Bili bismo spre- 
mni i sami dovesti u sumnju "tezu o bosanskom jeziku" kad bi nam se po- 
nudio makar i jedan jedini valjan naučni argument o nepostojanju tog jezi- 
ka, ili bar jedan argument o tome kako bošnjački narod ipak govori i piše 
srpskim, odnosno hrvatskim jezikom, a ne svojim bosanskim. 


Nema, dakle, nikakvih osim. "političkih preduslova" da bi bošnjački 
narod govorio svojim "nematernjim" jezikom, da bi se služio srpskim ili hr- 
vatskim, a ne svojim bosanskim, pa makar taj njegov bosanski bio veoma 
sličan ovim dvama jezicima, koji su uostalom i sami među sobom veoma 
slični. Nema. Ima samo u jednom slučaju: da se sam taj narod negira (ka- 
ko je politika u prošlosti i činila), tj. da se on smatra dijelom srpskog ili hr- 
vatskog naroda, već prema tome koliko su duge i kakvih apetita ruke koje 
se sa istoka ili zapada za Bosnom pružaju, otimljući se o nacionalno biće 
Bosne i Bošnjaka. A to je već sfera politike, a ne nauke, tačnije, političkog 
a ne naučnoga zastranjivanja. Istina, takvom zastranjivanju i sama nauka je 

dugo vremena kumovala. U tom smislu je taj naš balkanski jezički sindrom 
i sam zakonomjerna posljedica tih dosluha i koketiranja među politikom i 
naukom, koje je karakteristično za našu političku i kulturnu historiju. 


96. BOŠNJAČKI PISCI | 
SVIJEST O BOSANSKOM JEZIKU 


PITANJE: Zbog čega bošnjački pisci nisu bili dovoljno svjesni svoga, 

bosanskog jezika? i ' "_—- 

ODGOVOR: Govoreći iz različitih aspekata o bosanskom jeziku, u 
ovoj knjizi doticali smo se i bošnjačke književnosti, stvaralaštva na tome 
jeziku, ali smo pri tome proširivali ta naša razmatranja i na one ogranke te 
književnosti koji nisu pisani na maternjem jeziku, ili su pisani tim jezikom, 
ali arapskim pismom. Ipak, bošnjačkom književnošću u užem smislu sma- 
traju se djela na bosanskom jeziku, neovisno kojim pismom su pisana; bo- 
sančicom, arebicom, ili latinicom. U tu književnost ulazi i bogato usmeno 
stvaralaštvo, gdje su sa najizrazitijim literarnim vrijednostima bošnjačke 
sevdalinke i balade. 

Bošnjački pisci kroz historiju bošnjačke književnosti pripadali su ra- 
zličitim etapama razvoja ne samo te književnosti već i samoga bosanskog je- 
zika. Kad je riječ o ovom. drugom, često su. ti pisci varirali kolebajući se 
između svoje bosanske jezičke pripadnosti i pripadnosti širem srpskohrvat- 
skom jeziku, ili čak i pripadnosti srpskom, ili pripadnosti hrvatskom jeziku. 
Sve to je zavisilo od vremena i politike toga vremena, pa donekle i od samo- 
ga pisca i njegovoga djela, tj. od stvaralačkoga temperamenta, odnosa prema 
tradiciji, teme kojom se bavi i književno- jezičke forme kojoj pribjegava. Kako 
je god bosanski kroz svoju povijest bio jezik-ponornica (izvirao, uvirao i po- 
novo se pojavljivao) tako je i u svijesti bosanskih pisaca taj jezik izvirao i uvi- 
rao, gubio se i pojavljivao se. Katkad ga se bivalo svjesno, a katkad se gubila 
svijest o njemu, jer je prevladavala druga neka, šira jezička svijest o pripadno- 
sti zajedničkom jeziku. Zatamnjenja jezičke svijesti kroz historiju odražavala 
su se i kod samih pisaca, ljudi koji se po prirodi stvaralačkoga posla s pravom 
smatraju najvećim poznavaocima jezika, njegovih izražajnih mogućnosti i bo- 
gatstva. Ako je i kod samih gramatičara bilo tih zatamnjivanja u jezičkoj svi- 
jesti, nije onda nimalo čudo što se to dešava i sa piscima, koji su ipak više 
skloni impresijama o jeziku, a manje njegovom egzaktnom posmatranju i 
proučavanju, čemu su po prirodi svoga zanata pozvani lingvisti. 

Bošnjački pisci s kraja XVI pa sve do kraja XVIII vijeka bili su svje- 
sni svoga bosanskog jezika; tako su ga nazivali i nerijetko isticali njegove 
bosanske korijene. To se, naravno, prije svega odnosi na pisce što su se 
služili orijentalnim jezicima, koji nisu propuštali priliku da svoj domaći je- 
zik imenuju bosanskim, čuvajući tako vezu sa svojim južnoslavenskim kori- 
jenima. Oni su bili svjesni da su orijentalni jezici za njih ipak strani, bez ob- 
zira što su na njima pisali, pa čak stvarali i djela visoke umjetničke vrijedno- 
sti. Na nazivu bosanski jezik naročito su insistirali pisci. alhamijado-literatu- 
re, koji u književnom pogledu ako i nisu bili na visokom nivou, imali su ja- 
ku svijest o bosanskom jeziku kojem svim svojim stvaralačkim bićem pripa- 
daju. Bosanskim jezikom, istina, svoj jezik su nazivali i drugi bosanski pisci, 
naročito bosariški franjevči, među kojima se najčešće spominje Matija Div- 
ković, koji je svoja djela pisao na bosanskom, latinicom i pretežno istočno- 
bosanskom ijekavicom. 

U XIX vijeku razvijaju se i šire snažni nacionalni pokreti u Evropi, pa 
i na Balkanu. Taj proces se odražavao u težnjama južnoslavenskog ujedinje- 
nja i traženja rješenja za zajednički jezik; "ilirski", srpski ili srpskohrvatski. 
Sve je to vodilo ozvaničenju srpskohrvatskog jezika na bečkom Književnom 
dogovoru iz 1850: godine. Svijest o jezičkoj pripadnosti na Balkanu inače se - 
sporo formirala. Lutalo se i u samim nazivima, idući od naziva slovinski, pre- 
ko naziva ilirski, do naziva bosanski, pri čemu je naziv bosanski jezik imao 
značenje središnjeg jezika, koji su mnogi filološki autoriteti preporučivali 
kao "najljepše narječje", koje treba uzeti za osnovicu zajedničkog jezika svih 
Južnih Slavena. Sam taj podatak dovoljan je da pokaže kako naziv bosanski 
jezik ima vrlo staru tradiciju te da je svijest o bosanskom jeziku. također po- 
stojala u prošlosti, ali se s vremena na vrijeme gubila. 

Savremena bošnjačka književnost s kraja XIX i (naročito ona) XX 
vijeka praktično je sva nastala pod okriljem zajedničkog srpskohrvatskog 
jezika. To je vrijeme kad se svijest o bosanskom jeziku ponovo. gubila i kad 
se nije znalo gdje će (ni kada će, ni da li će uopće) ponornica bosanskog je- 
zika ponovo izvirati. Ali to vrijeme je opet došlo. Bosanski jezik i svijest o 
njemu ponovo su vaskrsnuli i doprli u talasima do saznanja naših ljudi, ne 
samo ljudi od knjige, ne samo lingvista koji se profesionalno bave tim jezZi- 
kom već i do bošnjačkih pisaca, ljudi koji nikad nisu ni prestajali pisati tim 
jezikom, ali im vazda nije bila razvijena svijest da je to zaista taj njihov bo- 
sanski jezik. Ne nazivajući ga (čak ga i ne smatrajući) bosanskim, ti pisci, 
unatoč tome, ni za dlaku nisu odstupali od tog jezika. Njime su pisali i 
osjećali, razmišljali. Druga je stvar što zvanična politika pa i nauka čitavo 
jedno autentično jezičko naslijeđe nisu tako nazivali, niti ga smatrali 
književnim jezikom ravnopravnim sa drugim srodnim književnim jezicima. 

Bilo bi u stvari najbitnije pokušati naći odgovor na suštinsko pitanje: 
da li nerazvijena "politička svijest? o svom jeziku umanjuje sposobnost pi- 
sca da se tim jezikom služi i da njime dostiže stvaralačke visove. Po svoj pri- 
lici da ta "nesvijest" o svom jeziku nimalo ne umanjuje tu sposobnost, da je 
talent piščev presudan i jedini koji rješava domete njegovog djela, pa i sa- 
mog jezičkog stvaralaštva, unutar književnog. Poznata je stvar da su pisci 
pravi i najreprezentativniji tvorci književnog jezika, da oni u svojim djelima 
taj jezik vuku naprijed, da mu šire mogućnosti, estetski ga, odnosno stilski 
produhovljuju. To isto se dešavalo i sa bošnjačkim piscima, kod kojih je 
zbog političko-naučnih dogmi njihovog vremena bila sasvim zakržljala svi- 
jest o postojanju svog nacionalnog jezika. I to onog istog na kojem su. pisa- 
li i taj jezik oplemenili, "ne znajući" da je to u stvari njihov bosanski jezik;a 
ne neka regionalna podvarijanta srpskohrvatskog jezika (mada je u svoje 
vrijeme taj jezik lingvistički uistinu bio samo "podvarijanta", ili fmeđuvari- 
janta?). Ta kulturnohistorijska dimenzija maternjeg jezika piscu nije vazda 
neophodna da bi se kretao u granicama samo tog svoga jezika, ne preko- 
račujući te granice, svojom stvaralačkom slotšžodom i sposobnošću. Ali, ta 
stvaralačka sposobnost nije bivala dovoljna da se pisac "osvijesti" i svoj je- 
zik napokon nazove njegovim. pravim imenom i tako i sam odredi svoj 
odnos prema sredstvu kojim se služi, stvarajući svoja umjetnička djela. 


Svi savremeni bošnjački pisci (osim rijetkih izuzetaka) pišu bosan- 
skim književnim jezikom, samo što ga većina njih do najnovijeg vremena ni- 
je tako nazivala, niti ga je smatrala bosanskim jezikom. A to je već pitanje 
općevažećih političko-naučnih teza određenog vremena, kojem su i pisci 
pripadali, kao uostalom i naučnici jezika, tj. filolozi i lingvisti, koji su i od 
samih pisaca bili pozvaniji da lingvističke kategorije nazovu pravim ime- 
nom. Na žalost, kod nas čak ni pisći (po prirodi valjda slobodoumniji i od 
naučnika) te pojave ne nazivaju pravim. imenom, prije nego politika da si- 
gnal da se to može i treba činiti. Na sreću,nerazvijena svijest o svom bosan- 
skom jeziku kod bošnjačkih pisaca nije umanjivala (niti uvećavala) vrije- 
dnost njihovoga djela, mada je možda na posredan način skraćivala dome- 
te same te književnosti. Ta književnost je najbolji dokaz postojanja bosan- 
skog jezika i njegove lingvističke vitalnosti. Zreli plodovi bosanskog jezika 
i njegova dosadanja stilsko-značenjska sinteza pohranjeni su u jeziku bo- 
šnjačke književnosti, koji će vazda predstavljati glavni korpus za istraživa- 
nje tog jezika i za njegovo objašnjavanje, učenje i popularizaciju. Da ničeg 
od bosanskog jezika u živoj upotrebi više nema, sve što u tom. jeziku ima i 
što je bilo već je sačuvano, zapisano u jeziku bošnjačke književnosti. Ne sa- 
mo za nas savremenike koji se tom jeziku vraćamo, već i za buduće gene- 
racije, koje će, nadamo se, u dužem vremenskom periodu čuvati svijest o 
svom jeziku. Tako i budući bošnjački pisci, koji će imati prilike da se uče na 

političkim grješkama svojih prethodnika i da svijest o vlastitoj kulturi i je- 
ziku uspiju izolirati od društvenih tendencija i ideologije. Tim ideologijama : 
kulturne tekovine katkad smetaju.u ostvarivanju njihovih ciljeva osvajanja 
i čuvanja vlasti, pa makar se kao žrtve i pokusni kunići tih težnji javljale i 
čitave nacionalne kulture, čak čitavi narodi i njihovi jezici, odnosno nacio- 
nalne književnosti. 


Ima, međutim, u savremenoj bošnjačkoj književnosti i jedna druga 
pojava, koja na svoj način nadopunjuje (ali i relativizira) ovu prvu; nedo- 
voljnu svijest bošnjačkih pisaca o svomjeziku kao nacionalnom obilježju. U 
toj književnosti postoje pisci koji su na stvaralački spontan način iskazivalji 
svijest o bosanskom jeziku, suvereno vladajući njime kao građom. Tako 
npr. jedan Edhem Mulabdić, pa Alija Nametak; Musa Ćažim Ćatić, Safvet- 
-beg Bašagić, pa onda Derviš Sušić, Meša Selimović, Skender Kulenović, 
Nedžad Ibrišimović, Abdulah Sidran, Zilhad Ključanin, Džemaludin Latić, 
Hadžem Hajdarević, itd. Jedino je, možda, Alija Isaković "znao" da je Ha- 
sanaginicu adaptirao na čistom bosanskom jeziku, jer je njegova jezička svi- 
jest išla ispred drugih, što ne znači da je taj pisac Zreliji i jači od "jezički ne- 
svjesnih" Meše Selimovića ili Derviša Sušića. 

Da apsurd bosanskog jezika i svijesti o njemu bude veći, najbolji pisci 
bošnjačke književnosti spadaju u red "jezički nesvjesnih" pisaca, kakav je 
slučaj sa Mešom Selimovićem, Skenderom Kulenovićem, Dervišom Su- 
šićem. Meša Selimović npr. (u čijem romanu. Derviš i smrt savremeni bosan- 
skijezik dostiže svoj književnostvaralački vrhunac) poznato je da se čak izja- 
šnjavao kao Srbin. To je opet svojevrstan paradoks, koji ide u sferu ličnoga 
piščevog života i iskustva, te prava svakog čovjeka da bude ono što misli da 
jeste, ili čemu stremi da bude, ili da nacionalno bude pripadnik kojeg hoće 
naroda i da se lično zaista osjeća pripadnikom tog naroda. Ali ta lična čov- 
jekova nacionalna pripadnost ne određuje i njegovo stvarno porijeklo. Da- 
kle, druga je stvar porijeklo čovjekovo, koje se bazira na faktima, a ne na 
emocionalnom čovjekovom odnosu prema tim faktima. "Srbin" Meša Seli- 
mović kao pisac (a ne kao privatno lice) tim svojim emocionalno-nacional- 
nim ubjeđenjem stvorio je priliku drugima da njime manipuliraju, njegovom 
ličnošću i njegovim književnim djelom, da i njega i njegovo djelo svojataju, 
nabacujući mu lažni oreol "ovce-otpadnice vraćene u stado". Mešu Selimo- 
vića smatrati srpskim piscem, a njegovo djelo vrhunskim dometom srpske 
književnosti više. je nego smiješno. i žalosno, prije svega zbog niskog nivoa 
fnaučnosti" takve političke teze. Sam Meša Selimović je smatrao da govori 
i piše srpskohrvatskim jezikom, mada nije bio daleko ni od teze o srpskom 
jeziku u duhu Vukove koncepcije "Srbi svi i svuda". | sa Selimovićem se de- 
silo slično kao i sa Andrićem; njegove političke koncepcije i gledanja mno- 
go su uža i krhkija, daleko ispod nivoa njegove "književne koncepcije" i stva- 

ralačkih dometa. Meša Selimović je bosanski jezik mogao smatrati separati- 
stičko-političkom izmišljotinom i ne biti svjestan historijske utemeljenosti 
tog jezika, koji je bio i njegov maternji, ali mu to nije smetalo da na tom 
istom "nesvjesnom" jeziku napiše djela izuzetne vrijednosti. 

Skender Kulenović npr. čiji je roman Ponornica jezički možda na jbo- 
sanskije djelo bošnjačke književnosti (a u isto vrijeme i visokih umjetničkih 
kvaliteta), javno je iznosio teze o srpskohrvatskom jeziku. i njegovim vari- 
jantama, pri čemu je ispoljavao unitarističko gledanje u odnosu na svoju 
vlastitu kulturu i jezik, taj isti jezik praktično ne priznajući, a noseći ga u kr- 
vi, u damarima, kao možda ni jedan bošnjački pisac. Skender Kulenović 
kao komunista i prvoborac, autor čuvene Stojanke majke Knežopoljke, nije 
bio politički spreman da prizna nešto što njegova partija i njezini ideolozi 
nisu priznavali, odnosno nisu na vrijeme priznali, u nacionalnom pitanju lu- 
tajući naročito u odnosu na nacionalno biće Bošnjaka. Pa i Derviš Sušić, 
neponovan majstor bosanskoga književnog jezika, jedva da je za života ikad 
i upotrijebio bosansku odrednicu u jeziku; ispraćen je i na Ahiret "ne sa- 
znavši" da je svoje djelo u stvari pisao na izvornom bosanskom književnom 
jeziku, za čija je izražajna dostignuća od svih bošnjačkih pisaca možda i naj- 
zaslužniji. Možda je od najvećih imena bošnjačke književnosti Mehmedali- 
ja Mak Dizdar intuitivno, kao izuzetan pjesnik, bio najbliži korijenima bo- 
sanskog jezika, primičući mu se kao velikoj svojoj stvaralačkoj tajni, kao 
stećku-spavaču, simbolu rađanja i umiranja, ali ga se ne dotaknuvši, na 
svom putu "od gnijezda do zvijezda". "Jer smrti zapravo i nema". Kao što 
smrti jezika nema. Jedino u nama smrtnicima može umirati svijest o njego- 
voj vječnosti. 


PITANJE: Hoće li nove generacije Bošnjaka u školi učili neki 

drukčiji jezik od onoga keji su učili njihovi prethodnici? 

ODGOVOR: Suštinsko pitanje svake kulture, države, naroda i nje- 
govog jezika je pitanje škole; kakvo mjesto ta kultura, nacionalna tradicija 
i jezik naroda imaju u školi, tamo gdje mlade generacije stiču temeljna zna- 
nja o sebi i svijetu u kojem žive. Sve žive generacije Bošnjaka (sem ove naj- 
mlađe) prošle su kroz školu koja im je u tom smislu dala veoma malo, više 
im uzela nego dala. Ta škola bila je pod snažnim uplivom velikosrpske hi- 

storiografije, koja ne samo da nije priznavala bošnjački narod već ni druge 
neke balkanske narode (makedonski i albanski npr.) Ona je zastupala veo- 
ma problematičnu koncepciju triju naroda u staroj Jugoslaviji (Kraljevina 
Srba, Hrvata i Slovenaca), pri čemu je dominacija. srpskog naroda bila 
očita, unatoč tradicionalnom suparništvu sa zapada, iz Hrvatske, stalnoj 
borbi između te dvije jugoslavenske nacionalne matice. Ta stara škola da- 
vala je jednostrana znanja, ispolitizirana znanja, nacional-mitologizirana u 
duhu kosovske bitke i turske tiranije, pri čemu je negiran bošnjački narod. 
To je ona naša međuratna "srpskohrvatska" škola, načeta svim onim boleš- 
tinama od kojih je i stara Jugoslavija neizlječivo bolovala. Te međugenera- 
cije kad se radi o Bosni, nisu mogle ništa naučiti o sebi i svojoj kulturi, već 
"im je kultura nuđena sa strane, pri čemu je Bosna predstavljana kao pro- 
stor na kojem se kulture sa (balkanskog) istoka i zapada "ukrštaju". 


Poslijeratna ("partizanska") škola u tom smislu je ipak napravila ne- 
ke pomake naprijed. Ali ni ona nije išla ka suštinskim promjenama jer je 
samo nasljeđivala međuratne zablude i neznanja, u ponečem ih čak i pro- 
dubljivala i marksistički osmišljavala??. U Bosni i Hercegovini se nastav- 
ljala tradicija starojugoslavenske škole, u kojoj dominiraju srpska i hrvat- 
ska kultura, a i dalje se zanemaruje ona središnja, bosanskohercegovačka. 
I dalje se ništa nije znalo o bošnjačkoj književnosti, a da ne govorimo o bo- 
sanskom jeziku. Neki bošnjački pisci su se uspijevali proturiti u nastavne 
programe (Kulenović, Sušić, Sarajlić, Hromadžić), ali su i oni opredjeljiva- 
ni kao "srpski" ili "hrvatski" pisci, pri čemu nije bilo ni spomena o nacio- 
nalnoj literaturi, o bošnjačkim korijenima, o bosanskom jeziku i sl. Da bi 
poslijeratne generacije Bošnjaka ipak uspjele saznati i za ponekog svoga 
muslimanskoga pisca, taj pisac morao je imati partizanski imidž, koji se 
nadređivao i samome književnom imidžu. Tako npr. Skender Kulenović je 
bio poznat isključivo po svojoj poemi Stojanka majka Knežopoljka, kao da 
je samo nju na kozarskom Paležu (za noć) napisao, a npr. niko u školi ni- 
kad nije mogao čuti za neka njegova književno čak i uspješnija ostvarenja, 
kao što su poema Ševa i Na pravi put sam ti, majko, izišo npr. Trebalo je 
biti zaista dobar dječiji partizanski. pisac ili pjesnik (Hromadžić, Pandžo), 
pa da se ponegdje u programima, lektiri i čitankama nade, što je sve pred- 
stavljalo jedno žalosno manipuliranje literaturom u ideološke svrhe. Sve je 
to išlo na štetu generacija i genercija bošnjačke djece, koja u školi nikad 
nisu saznala o sebi, svojoj prošlosti, svojim piscima, o svom vlastitom jezi- 
ku, temelju svake nacionalne, pa tako i bošnjačke kulture. Sve je to bilo 
pod velom tajne i sve je stoga pothranjivalo onaj (Bošnjacima nametnut) 
kompleks niže vrijednosti, tobožnje historijske krivice, "izdaje predjedov- 
ske vjere", kako bi se to nacional-romantičarski, nenaučno, primitivnom 
stočarsko-balkanskom frazeologijom reklo. Narodna književnost naročito 

je bivala pogodna za ta pothranjivanja. U njojzi je postojao tendenciozan 
i jednostran antagonizam između narodnih junaka Marka Kraljevića, Mi- 
loša Obilića, braće Jugovića i turskih tirana i zavojevača, pri čemu se Zna- 
lo samo za Musu Kesedžiju, a ni spomena nije bilo o Aliji Đerzelezu (osim 
Andrićevog Puta Alije Đerzeleza), da ne govorimo o Hrnjicama, Mustaj- 
-begu Ličkom, Taletu Ličaninu, Morićima, Hadžu Rišljaninu, Smailagić 
Mehu i drugima. Upečatljiv primjer tog nenaučnoga balkansko-stočarskog 
odnosa prema bošnjačkoj kulturi je. odnos same te škole prema turcizmi- 
ma. Te riječi su se u principu. ogromnom većinom smatrale "nepravilnim" 
riječima, odnosno "provincijalizmima", pa čak i "varvarizmima". Tako se 
posrednim putem u stvari sugeriralo da je čitava bošnjačka kultura provin- 
:cijalna, a njezin jezik "nepravilan", što bi značilo da se u školi treba učiti 
neka druga, "neprovincijalna?! kultura i neki drugi "pravilni" jezik. Sve se 
to, na žalost, u toj našoj poslijeratnoj školi dešavalo u tijesnom dosluhu:sa 
komunističkom ideologijom. i marksizmom kao teorijom naučnog socijali- 
zma. Pri tom ne mislimo da je ta naša škola u svemu bila takva, nenaučna 
i ispolitizirana. Ona je imala. i svoje vrijednosti (i to ne male). Na žalost, 
njezin odnos prema "mlađim" nacionalnim tradicijama (kad se to sada, sa 
ideološko-vremenske distance gleda) zasjenjuje i te njezine vrline, zato što 
su posljedice mahana trajnije i teže ih je ispraviti. Kako je vrijeme prola- 
zilo i kako se ta naša škola postepeno oslobađala svojih dogmi, ideološke 
krutosti i tobožnje anacionalnosti i "svjetovnosti" (nereligioznosti), tako 
su pravljeni i neki mali pomaci naprijed. To se dešavalo u vremenu između 
sedamdesetih i osamdesetih godina, kad je Titova Jugoslavija dotrajavala. 
U školskim programima (koji su nekad bili školski pogromi za bošnjačku 
kulturu) pojavljivali su se i neki stidljivi, politički oprezni, nagovještaji da 
je bošnjački narod oduvijek imao svoje pisce (i to dobre pisce), a da je 
srpskohrvatski jezik u Bosni i Hercegovini autentičan, sa nekim svojim 
izvornim, naslijeđenim crtama. To je ono vrijeme kad se štošta počelo sa- 
znavati i-o nekim dotad nepoznatim bošnjačkim piscima: Musi Ćazimu 
Ćatiću, Safvet-begu Bešagiću, Meši Selimoviću, Ćamilu Sijariću, Hanzi 
Humi, Maku Dizdaru. U nastavne sadržaje maternjeg jezika ušli su i neki 
od tih pisaca, u bukvarima se počelo pisati i "Huso i Haso" i "Sejo piše za- 
daću". U čitankama se pojavljuju odlomci iz djela bošnjačke književnosti, 
a iz narodne književnosti pokoja sevdalinka, balada, vrlo sramežljivo i po- 
neki Ličanin ili Lički. U toj istoj nastavi odnos spram turcizama i uopće 
bosanske jezičke tradicije pomalo se razmekšavao, tako da se već moglo 
dogoditi da se turcizam ili riječ sa etimologijskim 2 objašnjava sa više to- 
lerancije, odnosno više lingvističkog znanja i sa manje predrasuda prema 
svojoj sredini. To je ono vrijeme kad se već moglo dogoditi da se u pisme- 
nim zadaćama (dotad neumoljiva) crvena olovka "zaboravi" pred "provin- 

cijalizmom" ćošak pa ga propusti, ne ispravljajući ga i ne nadfeđujući mu 
pravilnu" književnu riječ ugao (kut), pa da se čak i riječi mehak, malehan 
(tipično bosanske) ne ispravljaju kao "pogrješne". A to je već bivao kru- 
pan korak naprijed u pravcu osvješćivanja JUBORAVONSKOH škole u procesu 
deideologizacije" njezinih nastavnih sadržaja. 


Nestručnost i ispolitiziranost te naše škole, međutim, ostavili su stra- 
hovite posljedice u znanjima i samosvijesti generacija rođenih nakon dru- 
gog svjetskog rata u Bosni i Hercegovini, što se naročito odnosi na bo- 
šnjačku djecu, čija su znanja o sebi i svom porijeklu osakaćena. A to se 
ničim, osim zabludama političke historije, ne može pravdati. U jednom na- 
šem, za potrebe ove knjige specijalno provedenom improviziranom 'usme- 
nom" testu, oprobanom na uzorku informatora fakultetski obrazovanih 
Bošnjaka (tehničke i ekonomske struke) rođenih između. 1950. i 1960. go- 
dine, dobili smo slijedeće rezultate: od 20 najpoznatijih bošnjačkih pisaca, 
10 ispitanika znadu za 4 bošnjačka pisca (pa i poneko njegovo djelo mogu 
navesti). Za S pisaca i "znaju i ne znaju", u stilu "nešto im je poznato". Za 
njih 11 (jedanaest!) nikad nisu ni čuli, a kamoli da su neko od njegovih dje- 
la "vidjeli??. Ovome mislimo da je suvišan svaki komentar. 

Hoće li se desiti da nove generacije Bošnjaka u školi uče drukčiji je- 
zik nego što smo ga mi, njihovi prethodnici, učili? To se, naravno, neće de- 
siti; oni će učiti onaj isti jezik koji smo i mi učili, ali se on drukčije nazivao 
(pri čemu su zapostavljane i prešutkivane njegove autentične bosanske oso- 
bine). Nastava književnosti, međutim, dat će mnogo novoga, u školi dosad 
nepoznatog. Te nove generacije će kroz djela bošnjačkih pisaca koja za- 
služuju da se u školi uče za sebe otkrivati nova znanja i nove vidike. Ta dje- 
la neće značiti vraćanje u provincijalnost, jer proces obrazovanja savreme- 
noga čovjeka traži prije svega temeljna znanja o sebi i svom porijeklu. 


Što se tiče bosanskog jezika, tu će također u nastavi nove bosansko- 
hercegovačke škole morati doći do velikih promjena. U toj školi maternji 
jezik se više ne naziva srpskohrvatski već bosanski, što je samo po sebi kru- 
pna promjena. Nazvati jezik pravim njegovim nacionalnim. imenom Znači 
da se on priznaje, da se u nastavi napokon posrnatra kao zaseban jezik. TO 
uslovljava i nove pristupe gradivu i znanjima o svojim nacionalnim. discipli- 
nama, znanjima o svom narodu. Ima, međutim, u tim promjenama i mno- 
go toga još nerazjašnjenog, protivurječnog, što stvara nedoumice, pa čak i 
sumnje, kod našega čovjeka, npr. kod roditelja djece koja u. školi već uče 
bosanski jezik. To prije svega odražava onu našu (historijski naslijeđenu") 
nespremnost da se suočimo sa istinama o sebi, istinama koje su decenijama 
u našoj staroj školi prešutkivane. Kad napokon dođe vakat razotkrivanja 
tih istina, taj isti čovjek (kojem su te istine prvenstveno u njegovom intere- 

su) počinje da sumnja, da se koleba, da ispoljava onu svoju bosansku sra- 
mežljivost kako će se povrijediti drugi ako sebi i tim. drugima "priznaš" da 
si narod, da imaš svoje porijeklo i svoju nacionalnu kulturu, kao da time au- 
tomatski negiraš drugoga i odričeš se one famozne krilatice o bratstvu i je- 
dinstvu naših naroda i narodnosti. Pri tome se ne umijemo upitafi zar smo 
čekali da nam drugi (naši bližnji narodi) otvore oči i da se tek tada osvije- 
stirno, zar bez njihovoga "pristanka"? ne smijemo biti ono što jesmo? Zar 
smo mi zbilja takvi da se ne usuđujemo govoriti o sebi? Zar svijest o sebi 
(makar i zakašnjela) zaista znači vrijeđati (ili ugrožavati) neku drugu svijest 
o sebi, neki drugi narod? Zar to mi sebe još uvijek (inercijski) negiramo, sa- 
mo zato što su drugi iskoristili našu nerazvijenu svijest o sebi, da bi nas (po- 
litički) negirali? Ali valjda je, nakon svega što se desilo, bar sada jasno da 
svojom kolebljivošću i neznanjem naprosto ne smijemo sebi više dopustiti 
da se negiramo, da se plašimo svog vlastitog "nacionalizma", odnosno 
fundamentalizma". Jer do najnovijeg vremena svako (i najumjerenije) is- 
poljavanje nacionalne svijesti kod Bošnjaka etiketirano je nacionalizmom 
ili islamskim fundamentalizmom. 


Lično smo bili svjedoci ispoljavanja tih sumnji %od strane" bo- 
šnjačkih intelektualaca, sumnji koje otkrivaju naše naslijeđene predrasude 
o samima sebi. Jedan od njih npr. u ozbiljnom tonu (reklo bi se čak i zabri- 
nuto) kaže da on lično nema namjeru. "po stare dane" (četrdesetak mu je 
godina) učiti taj bosanski jezik. Nije mu jasno jedino koji je to jezik, "sta- 
robosanski" ili f'novobosanski"; tako ga on hipotetički naziva, mada ga nje- 
gova djeća "nehipotetički" već uče u školi. On se, zapravo, boji da ga vla- 
stita djeca ne počnu ispravljati u njegovom vlastitom jeziku; kad on kaže 
sat, a oni sahat, onlak, a oni lahak, on Bog, a oni Allah, on požuri, a oni po- 
hiti, on sedmica, a oni hefta itd, itd. Znači li to da se njegova djeca, koja već 
pripadaju kompjuterskoj generaciji, na domak XXI vijeka vraćaju naZad, u 
arhaizme i provincijalizme, onom što je vrijeme davno pregazilo i što nema 
budućnosti? Iznio sam tome čovjeku svoje mišljenje (jer me za njega pi- 
tao): nije suština u tome i nema razloga za bojazan. On treba da bude svje- 
stan da sim pripada međugeneraciji bosanskog jezika, tj. generaciji srpsko- 
hrvatskog jezika. Njegova djeca već su generacija bosanskog jezika. Prema 
tome, škola će činiti svoje; ona će graditi (a ne razgrađivati) svijest o svojoj 
kulturi, kako je to činila prethodna škola, ona naša "međugeneracijska". 
To, naravno, ne znači da ćemo mi, pripadnici generacije srpskohrvatskog 
jezika, morati ponovo učiti svoj jezik. Mi što smo učili, učili smo (u. škol- 
skom, pedagoško-didaktičkom smislu razvoja ličnosti). Ali štošta ćemo od 
tog jezika iz jezika svoje djece u svoj "srpskohrvatski jezički osjećaj" nakna- 
dno ipak primiti, uklopiti u svoj idiolekt srpskohrvatskoga porijekla. 

98. "RODBINSKE VEZE" SRPSKOG, 
HRVATSKOG I BOSANSKOG JEZIKA 


PITANJE: Jesu li srpski i hrvatski "stariji" jezici od bosanskog? 


ODGOVOR: Dosljedni zastupnici teze o srpskohrvatskom jeziku tvr- 
de da ne može biti riječi o posebnim jezicima (pa ni o posebnim nacional- 
nim nazivima za varijante tog jezika) već samo o razlikama između istočne 
(srbijanske) i zapadne (hrvatske) varijante. Ta teza o zajedničkom jeziku ne 
priznaje treću njegovu varijantu, bosanskohercegovačku, već je u najboljem 
slučaju 'naziva podvarijantom, ili bosanskohercegovačkim standardno- 
jezičkim izrazom, koji predstavlja rezultat ukrštanja istočne i zapadne vari- 
jante na središnjem dijelu srpskohrvatskog jezika. Ta treća varijanta ne sma- 
tra se nacionalnom, odnosno jednonacionalnom, što znači da se ona odnosi 
na jezički izraz sve tri naroda u Bosni i Hercegovini. Takav jedan jezički 
izraz neutralizira nacionalnu tradiciju jezičke upotrebe u Bosni i Hercegovi- 
ni. Takva teza ima svojih veoma ozbiljnih slabosti i naučne nedosljednosti, 
na koje smo dosad na više mjesta u ovoj knjizi ukazivali. Srpskohrvatski je u 
posljednjih desetak godina (vezano za politička zbivanja na Balkanu i ras- 
pad Titove Jugoslavije) sve manje imao političku. potporu, a sve više proti- 
vurječio nacionalnim težnjama srpskog i hrvatskog naroda za punim osamo- 
staljivanjem (ili nacionalnom homogenizacijom na račun drugih). Taj jezik 
je do raspada socijalističke Jugoslavije bio opterećen teretima koji su nemi- 
novno morali dovesti do raspada njegove unitarističke ili (u najboljem 
slučaju) "dvounitarističke" koncepcije, koja je zanemarivala tradiciju 
međuvarijanata, središnjega prostora srpskohrvatskog jezika. Postojanje 
srpskohrvatskog u periodu više od jednog vijeka znači da taj jezik nije nika- 
kva vještačka tvorevina ni u strogo lingvističkom smislu. On je postojao i 
kroz njega su se afirmirale i sve naše nacionalne kulture. Taj jezik je imao'i 
jedno svoje zlatno doba (veći dio XX vijeka), koje je značilo njegovu istin- 
sku afirmaciju, ne samo kao sredstva međunacionalne komunikacije već i 
sredstva umjetničkog izražavanja. Na tom jeziku su se u svijetu afirmirale ju- 
goslavenske književnosti, a njime su pisala najveća imena te književnosti. 
Srpskohrvatski u sebi nije imao lingvističkih prepreka da zaista bude jedan 
jezik. Imao je sve jezičke elemente modernoga književnog jezika. Ako su na 
tome jeziku pisala četiri najveća imena jugoslavenskih književnosti (Ivo An- 
drić, Miroslav Krleža, Miloš Crnjanski i Meša Selimović), onda je jasno da 
on nije bio politička izmišljotina; bio je jezik koji je u jedno vrijeme poslužio 
sredstvom kulturne i svake druge komunikacije među našim sredinama i na- 
rodima, jezikom na kojem su napisana velika djela jugoslavenskih književ- 

nosti. Mada su ta djela napisana na srpskohrvatskom jeziku, svako za sebe 
je imalo i svoja autentična obilježja, jer su pripadali unekoliko različitim na- 
cionalno-kulturnim sredinama. Uslovno se zato može reći da su Andrić i Cr- 
njanski pisali istočnom varijantom srpskohrvatskog jezika, Krleža zapa- 
dnom, a Selimović bosanskohercegovačkom varijantom, dakle, jezičkim 
izrazima koji su značili historijsku zasnovanost i utemeljenost autentičnih 
pravaca razvoja unutar zajedničkog jezika. 

Nakon svih političkih promjena koje su se zbile, mi ni danas ne govo- 
rimo i ne pišemo drukčije (tj. bitno drukčije), mada nekih promjena u smi- 
slu povećanja razlika ipak ima. Desile su se krupne promjene na planu na- 
cionalnih osamostaljivanja i formiranja nacionalnih balkanskih država. Sve 
je to uslovilo i raspadanje zvaničnog srpskohrvatskog jezika na odvojene je- 
zike (tačnije, zasebne nacionalne nazive za jezike). Istočna varijanta sada se 
naziva srpski jezik, zapadna se zove hrvatski, a bosanskohercegovačka '"po- 
dvarijanta" (njezin veći dio) određuje se kao bosanski jezik, maternji jezik 
Bošnjaka. Bosanski Srbi svoj jezik smatraju i nazivaju srpskim, a bosanski 
Hrvati hrvatskim, tako da je i u tom pogledu došlo do neminovnog raspada 
nekadanjega bosanskohercegovačkog standardnojezičkog izraza. 


Tijesne veze među ovim trima jezicima takve su da se oni ine mogu 
smatrati zasebnim u klasičnom smislu riječi, već samo uslovno zasebnim. U 
vezi sa raspadom srpskohrvatskog jezika, u našim. glavama dolazi i do neke 
vrste raspadanja u načinu razmišljanja, tačnije krutosti tog razmišljanja. Do- 
lazi do primjene jednoga banaliziranog hronološkoga kriterijuma kad se ra- 
di o porijeklu tih jezika. Po jednoj laičkoj dijahronijskoj logici, nesumnjivo 
je da postoje srpski i hrvatski, jer su oni stariji" jezici; oni su već bili ime- 
novani u samome nazivu srpskohrvatski/hrvatskosrpski jezik. Pri tome se u 
istu vreću guraju dvije kategorije, među sobom lingvistički bitno različite; je- 
dno je naziv jezika, a drugo je sam jezik na koji se naziv odnosi. U nazivu se 
vazda teži ka nacionalnoj odrednici. Po logici svrstavanja različitih pojava u 
jedno, ako se zajednički jezik nazivao srpskohrvatski, u njemu su dakle mo- 
gli da postoje samo srpski i hrvatski, ali ne i treći, bosanski. Ovaj treći je, 
znači, jezik pod šuhvom, ili čak "izmišljen" jezik. Otcijepljen od te cjeline, 
bosanski je, znači, jednaka politička fikcija kakve su fikcije i srpski i hrvat- 
ski, koji su također otcijepljeni od srpskohrvatskog, pa prema tome ni oni 
nisu naučno utemeljeni, niti je njihova samostalnost lingvistički opravdana. 

Koliko god srpski i hrvatski nisu izmišljeni jezici, tako ni bosanski ni- 
je izmišljen i on je također nastao na osnovama jednog autentičnog nasli- 
jeda, kakav je slučaj i sa srpskim i sa hrvatskim. Dakle, lingvistički to su je- 
zici koji nisu vještački, ni izmišljeni; rezultat su lingvističkog, organskog ra- 
zvoja. Ni njihovi nazivi nisu izmišljeni; posljedica su nacionalnih tradicija. 


Druga je stvar što ti jezici danas u nacionalno-političkom smislu odgovara- 
ju širim društvenim stremljenjima. Njihovo ozvaničenje i postojanje je u in- 
teresu nacionalnih tradicija i procesa nacionalnih osamostaljivanja koji se 
kod nas.u ovo vrijeme dešavaju. Ti jezici sada su stupili na scenu kao zase- 
bni, bar na planu zasebnih naziva i prava svakog naroda, odnosno države 
na svoj jezik, na svoju nacionalnu (ili državnu) odrednicu u njemu, što znači 
na svoju nacionalnu kulturu u tom jeziku. 


Nisu; prema tome, ni kulturnopovijesno ni čisto lingvistički, srpski i 
hrvatski stariji od bosanskog. Oni su samo "politički stariji"!, politički u 
savremenom smislu riječi. U političkoj historiji nisu stariji, kao što ni lingvi- 
stički to nisu. Ni jedan od tih jezika na Balkan nije došao "ni ranije ni ka- 
snije". Svi su zajedno "došli? (jer su na tom Balkanu formirani), što:se čak 
može reći i za "crnogorski jezik", koji još nije politički priznat (što ne znači 
da je on lingvistički "mlađi"? od triju priznatih jezika novoštokavske dijale- 
katske osnovice). 


Šta znači uopće ovaj rascjep bivšeg srpskohrvatskog jezika? Znači li 
on kulturni rascjep i nacionalno zatvaranje? Znači, ali samo u jednom smi- 
slu. Nacionalna kultura mora se priznati i valja joj se obezbijediti puna slo- 
boda ispoljavanja. Da li će ta sloboda rezultirati slabljenjem međusobne 
komunikacije i zatvaranjem među sredinama.i narodima, to je već pitanje 
složenije, suštinskije i na svoj način problematičnije. Da li povećanje 
jezičkih razlika automatski znači i smanjenje komunikacije, tj. ugrožavanje 
komunikacije? U jednom smislu znači, u drugom ne mora značiti. Bitnije je 
pitanje kako će se nacionalne, odnosno državne zajednice među sobom 
ekonomsko-politički povezivati. Da li će povećavanje jezičkih razlika biti 
samo dobar izgovor za slabljenje komunikacije, čiji su uzroci u stvari dublji, 
ili će te razlike zaista bitno ometati komunikaciju? Čini nam se da one u 
dogledno vrijeme neće biti tolike da same po sebi ometaju sporazumijeva- 
nje. Neki drugi faktori više mogu uticati na slabljenje veza među našim na- 
rodima i kulturnim sredinama. Jezik će se opet (kao što to vazda i biva) ja- 
viti kao posljedica, a ne uzrok društvenih promjena, odnosno procesa koji 
se na širem sociokulturnom planu događaju unutar država i naroda, s jedne 
strane, te među tim državama i narodima, s druge strane. 

99. BUDUĆNOST BOSANSKOG JEZIKA 


PITANJE: Kakva je budućnost bosanskog jezika ? 

ODGOVOR: Filologija se ne bavi budućnošću, ona nije futuristička 
nauka. Nije sklona da predviđa šta će biti i kako će se jezici razvijati u bu- 
dućnosti jer nije u stanju da predvidi političku budućnost jezika, država i 
naroda, a to nije ni pozvana da čini. Ona više teži da pronikne u to kako su 
se jezici dosle razvijali. Filologija je sama po sebi nauka prošlosti. 


Jedino što se sa izvjesnom. sigurnošću može reći za budućnost bosan- 


skog jezika to je da od te njegove budućnosti uveliko zavisi budućnost i ops-_ 


tanak bošnjačkog naroda. I da se mogu izvući neke pouke za budućnost, iz 
svega što se s tim jezikom u prošlosti politički dešavalo, ne bi li se izbjeglo 
ponavljanje istih grješaka. Te pouke tiču se veza sa drugim srodnim jezici- 
ma, naših znanja o tim vezama i svijesti o tom da budućnost tog jezika ta- 
kođer zavisi i od razvoja tih veza u budućnosti. Bosanski jezik neće opstati 
raskidajućiveze sa tim jezicima, jer one se i ne mogu raskinuti, a da se ti je- 
"zici praktički ne unište. U interesu je Bosne i bošnjačkog naroda da se kul- 
turno i jezički povezuju, ali da se pri tome čuva svoj identitet, autentična 
kultura i svoj jezik, ma koliko ta kultura bila srodna s drugim i ma koliko 
taj jezik bio sličan drugima, "starijim" jezicima. 

Naše predstave o međusobnim vezama i međuuticajima više su 
političke, a manje naučno potkrijepljene; one nisu naučno asptraktne 
već su politički apstraktne. Zato je kod nas duboko uvriježen strah da 
baveći se nacionalnom tradicijom ne budemo označeni kao nacionalisti. 
Politika etiketira, a ne nauka, u političkoj je metodologiji da traži i na- 
lazi neprijatelje. A ako ih ne nađe, dužna je da ih izmisli, jer oni. su joj 
naprosto neophodni. 

Bliži smo jedni drugima kad se zasebno, odjelito proučavamo i kad 
se smatramo nacionalno autonomnim i autentičnim. Jer kad se takvima ne 
smatramo i kad na sve te naše međusobne razlike gledamo sa podozrenjem 
i omalovažavanjem, tada smo u stvari puno dalji jedni od drugih. Jer tada 
nam se u suprotnoj reakciji čini da nas ta jednoobraznost davi i potire, te 
se javljaju frustracije i nacionalne neiživljenosti. A kad se nacionalno i 
jezički oslobodimo i počnemo se baviti tobož samo sobom, tad neminovno 
dolazimo do jednog te istoga zaključka: da sebe ne možemo (ni sebi ni dru- 
gima) objasniti bez onih drugih ili trećih, bez znanja o njima i naših veza sa 
njima. Kad proučavamo svoju tradiciju, mi se u stvari bavimo našim 
međusobnim organskim vezama, jer naše kulture (osobito naši jezici), to su 
sijamski blizanci južnoslavenskoga balkanskoga tipa. 

Bolje je i naučnije baviti se našim "zasebnim" nacionalnim kultura- 
ma (jer tad smo bliži jedni drugima i svjesniji naše nerazdvojivosti) nego da 
uporno forsiramo zajedništvo kao političku parolu i koncepciju, umjesto da 
stremimo zajedništvu u razlikama kao naučnoj tezi, trajnoj i nepodložnoj 
političkim hirovima. 


100. BOŠNJAČKI NAROD | BOSANSKI 
JEZIK, UMJESTO ZAKLJUČKA 


PITANJE: Zašto bošnjački narod ne može opstati bez svoga 
bosanskog jezika? 


ODGOVOR: Bošnjački narod ne može opstati bez svoga bosanskog 
jezika jer to je njegov jezik, koji je najvjerniji pokazatelj historijske ukori- 
jenjenosti tog istog naroda. Jedno bez drugog ne ide; ako je narod - narod, 
on ima svoj jezik i ima puno pravo da ga naziva svojim nacionalnim ime- 
nom. A Bosna je za bošnjački narod njegovo "nacionalno ime", kao držav- 
na i etničko-teritorijalna matica i samog njegovog jezika, te se ona i u nazi- 
vu toga jezika neposredno iskazuje. 

MOJ EPILOG BOSANSKOG JEZIKA 


Na početku agresije na Bosnu i Hercegovinu mediji u Beogradu i na 
Palama spominjali su, u svojoj primitivnoj političkoj propagandi, i moje 
ime, kako, zajedno sa "Ključaninima i Durakovićima", tobož izmišljamo 
bosanski jezik. Smiješno! Ko bi to mogao biti usijana glava da bi se usudio 
izmišljati jedan takav sam po sebi bogati jezik? 

Bosanski jezik je prije mene (i mnogo bolje od mene) "izmislila? 
povijest ove zemlje i ovoga naroda. Ja ga samo kao naučnik-filolog, koliko 
umijem, objašnjavam i o njemu razmišljam. 

